
În viața duhovnicească propovăduirea 
cuvântului Evangheliei are mare importanţă. lar 
cei ce-l propovăduiesc trebuie să se inspire, pe 
lângă textul Sfintei Scripturi, din lucrări bune care 
sunt scrise de autori buni care L-au iubit pe 
Mântuitorul Hristos. 

Un asemenea autor este arhimandritul Serafim 
Papacostas care pe lângă alte lucrări a scris două 
care se referă direct la Domnul Hristos: Parabolele 
Domnului şi Minunile Domnului. Cu ani în urmă, la 
Alba Iulia fiind, mi-a parvenit manuscrisul cu 
Minunile Domnului tradus fiind de Maica Teodosia 
Laţcu și Arhimandritul Serafim Popescu. L-am și 
tipărit, oferindu-l doritorilor, și cred că a făcut 
misiune bună. 

Acum, mitropolit fiind la Cluj, tipărim atât 
Parabolele Domnului, cât şi Minunile Domnului. Cu 
toate că au trecut ani de la prima apariţie 
considerăm că nu și-au pierdut din profunzime și 
le vor oferi cititorilor momente de bucurie 
duhovnicească. 

„CREDINŢA ESTE DIN AUZIRE, 
IAR AUZIREA, PRIN 
CUVANTUL LUI HRISTOS” (RM 10, 17) 


AN 


n viaţa duhovnicească propovăduirea cuvântului Evangheliei 

are mare importanţă. Iar cei ce-l propovăduiesc trebuie să se 

inspire, pe lângă textul Sfintei Scripturi, din lucrări bune care 
sunt scrise de autori buni care L-au iubit pe Mântuitorul Hristos. 

Un asemenea autor este arhimandritul Serafim Papacostas 
care, pe lângă alte lucrări, a scris două care se referă direct la Domnul 
Hristos: Parabolele Domnului şi Minunile Domnului. Cu ani în 
urmă, la Alba Iulia fiind, mi-a parvenit manuscrisul cu Minunile 
Domnului tradus fiind de Maica Teodosia Laţcu şi Arhimandritul 
Serafim Popescu. L-am şi tipărit oferindu-l doritorilor şi cred că a 
făcut misiune bună. 

Acum, mitropolit fiind la Cluj, tipărim atât Parabolele 
Domnului, cât şi Minunile Domnului. Cu toate că au trecut ani de 
la prima apariţie, considerăm că nu şi-au pierdut din profunzime şi 
le vor oferi cititorilor momente de bucurie duhovnicească. 

Arhimandritul Serafim Papacostas a trăit demult, între anii 1892 
şi 1954, făcând parte din frăţia Zoi, asociaţie care era foarte preocupată 
de viaţa duhovnicească şi de educarea tinerilor în spirit creştin. 


Trei dintre cărțile sale, Parabolele Domnului, Minunile 
Domnului şi Predica de pe munte, au devenit clasice pentru 
ortodocşii din Grecia. Lucrările sale liturgice, Botezul şi Manualul 
Dumnezeieştii Liturghii, au avut de asemenea o mare importanţă. 

În scrierile lui s-a ocupat atât de viaţa duhovnicească, cât şi de 
problemele sociale moderne. În problema parentală, a controlului 
naşterilor, a moralității şi a sănătăţii şi despre ceasurile durerii, el a 
încercat să ofere sfaturi pentru dificultăţile timpurilor noastre. Toate 
aceste cărţi au avut o circulaţie largă în Grecia, ediţii succesive fiind 
publicate şi primite cu căldură. Dintre toate cărţile sale, Pocăãința a 
avut cel mai mare tiraj, fiind publicată în numeroase ediţii. 

Spuneam că lecturarea cărţilor lui le va fi de folos celor 
preocupaţi de viaţa duhovnicească, dar, în mod special, preoţilor 
care caută materiale pentru a-şi pregăti predici temeinice şi 
atractive. Şi, dacă suntem sinceri, constatăm nivelul scăzut şi banal 
al multor predici. 

Părintele Nicolae Steinhardt, în cartea Dăruind vei dobândi, 
ne învaţă totuşi că încercând să le predicăm altora, să-i ajutăm 
pe alţii, ne ajutăm pe noi înşine. „lată paradoxul creştin în toată 
plinătatea, splendoarea şi virtutea lui. Iată şi făgăduinţa uluitoare: 
Din ceea ce nu ai, dobândeşti ce ai ştiut să dai din golul fiinţei tale”. 

Lecturarea cărţilor părintelui Serafim Papacostas ne va oferi, pe 
de o parte, mângâiere sufletească dar, pe de altă parte, ne va oferi şi un 
bogat material omiletic. Le punem la îndemână cititorilor, inclusiv 
preoţilor, acest material întemeiat consistent pe Sfânta Scriptură. . 


ANDREI 
Arhiepiscopul Vadului, Feleacului şi Clujului 
şi Mitropolitul Clujului, Maramureşului şi Sălajului 


! NICOLAE STEINHARDT, Dăruind vei dobândi, Editura Episcopiei Ortodoxe 
Române a Maramureşului şi Sătmarului, Baia-Mare, 1992, p. 142. 


Partea L-a 


MINUNI ASUPRA FIRII 


Capitolul I 


MINUNI SĂVÂRŞITE 
CU PUTEREA DEMIURGICĂ 


PREFACEREA APEI ÎN VIN LA CANA 
(In 2, 1-11) 


ea dintâi minune asupra naturii, pe care a făcut-o Domnul 
( ca început al lucrării Sale de mântuire, este prefacerea apei 

in vin. Dar aceasta este în acelaşi timp şi cea dintâi din și- 
rul minunilor, care arată puterea demiurgică a Domnului şi vădesc 
că El este în acelaşi timp stăpân al materiei şi al spiritului. Şi că prin 
urmare, învăţătura care a fost auzită din gura Sa este o învăţătură 
a lui Dumnezeu, făcătorul şi stăpânul firii, învăţătură şi legiuire 
dumnezeiască. Că Însuşi Dumnezeu S-a pogorât pe pământ, ca să 

prefacă apa iudaismului în vinul cel dulce al Evangheliei, care „ve- 
seleşte inima omului”. 

Minunea aceasta este prima dovadă şi cea mai bună a 
caracterului cu care se manifestă în lume Legiuitorul. Nu mai este 
legiuitorul de pe Sinai, cel neapropiat şi nevăzut, a cărui pogorâre s-a 
impreunat atunci cu fulgere şi trăznete şi tunete şi nori întunecoşi, 
foc şi fum şi glas de trâmbiţe care răsunau tare. Ci este legiuitorul 
cel dulce al Noului Testament, singurul învăţător şi mântuitor al 
omului, care se coboară până în familia lui şi face minuni în cadrul 
familial, ca un prieten nepreţuit, care participă atât la bucuria 
nevinovată a familiei, cât şi la necazurile ei de neînlăturat. 


Imprejurările săvârșirii acestei minuni 


Sfântul Evanghelist loan care cu puţine zile mai înainte se 
învrednicise de o mare cinste, adică să devină ucenic şi următor 
nemijlocit al Domnului, s-a bucurat nespus de mult când a văzut 
prima minune a Domnului. Ioan era cu Iisus, a auzit convorbirea 
dintre Domnul şi Maica Sa, cu privire la minune, a văzut uluitoarea 
minune, s-a întărit în credinţa că L-a găsit pe Mesia. A păstrat, prin 
urmare, în sufletul său o adâncă întipărire a minunii şi de aceea a 
şi descris-o în sfânta să Evanghelie, cu amănunte puţin obişnuite. 
Mai întâi, Sfântul Evanghelist notează locul şi timpul în care s-a 
petrecut minunea. Căci işi începe astfel istorisirea sa: „Şi a treia 
zi s-a făcut o nuntă în Cana Galileii”. A treia zi de când Domnul 
plecase de prin părțile din jurul Iordanului, unde prin mijlocirea 
lui loan Botezătorul, loan Evanghelistul a cunoscut pe Domnul. 
De acolo, Domnul a venit în Galileia, unde a chemat la apostolie 
pe Filip şi pe Natanail. Vedeţi că Evanghelistul ţine cu amănunţime 
socoteala primelor sale zile de ucenicie în preajma Domnului. Şi 
ţine cu atât mai mult socoteala, cu cât nu trecea nicio zi, fără ca 
Domnul să facă sau să spună vreun lucru important şi vrednic de 

pomenire. Domnul ştia mai bine decât oricine, cât de importante 
sunt zilele acestei vieţi. Ele sunt date omului ca să-i ofere prilejul 
să-şi poată zidi fericirea. Este o crimă mare să pierdem vremea, fără 
niciun scop. Cât de des îi auzim azi pe oameni dorind ocupaţii de 
orice fel numai să-şi omoare timpul, şi să-l piardă. Oare vremea 
este un vrăjmaş atât de ostil, încât încercăm s-o pierdem şi s-o 
omorâm? Vedem oameni care nu au cum să-şi treacă timpul, şi din 
pricina aceasta cad în ocupaţii neserioase, care apoi devin obiceiuri 
vătămătoare şi patimi pierzătoare. Jocul de cărţi, beţia, dansul şi 
alte neorânduieli se încep dintr-o astfel de pierdere de vreme. Dar 
Domnul venind pe pământ ca să ne înveţe cum trebuie să trăim 
pentru a ne împlini destinul nostru, niciodată n-a prins pragul 
nopţii cu această mustrare pe care a avut-o odinioară un împărat 
roman: „Iarăşi mi-am pierdut ziua”. 

Iar locul în care s-a făcut minunea este Cana Galileii, un loc 
necunoscut şi îndepărtat de Ierusalim, capitala cea mare în care 
locuiau personalităţile de vază ale iudaismului. 

Ele îşi arătau răutatea lor aurită ca pe o virtute. Deci, din 
Cana, din acel colţişor neînsemnat, şi-a început Domnul minunile 
Sale cele mari. Pe de o parte, fiindcă El nu căuta slavă de la oameni, 
după cum însuşi a mărturisit, nu facea minunile ca să-L slăvească 
oamenii. Pe de altă parte, pentru că poporul Galileii, sărac şi 
muncitor, era mai pregătit să audă cel dintâi învăţătura lui Iisus şi 
să vadă minunile Sale. Poporul din Galileia nu era atât de stricat 
ca rabinii cei îngâmfaţi şi pervertiţi, sau ca fariseii şi saducheii, 
fruntaşi politici ai Ierusalimului. 

Iar mediul în care se face minunea este familia. Şi Domnul 
trăise până atunci în familie. El cunoştea căldura vieţii familiale, ca 
un fiu ascultător către sfânta lui Maică Fecioară. 

Mai înainte de a părăsi viaţa de familie ca să-şi înceapă lucrarea 
Sa publică şi obştească de mântuire, El onorează această viaţă cu o 

minune aducătoare de bucurie şi de rămas bun, prima Lui minune. 
Aşadar, Sf. Evanghelist notează că la acea nuntă: „Era şi mama lui 
Iisus acolo, iar Iisus şi ucenicii Lui au fost şi ei chemaţi la nuntă”. Mama 
lui Iisus era acolo fără să fie invitată special, ca rudă apropiată a celor 
ce făceau nunta. Domnul însă a venit ca invitat special, împreună 
cu ucenicii Săi. Domnul a primit această invitaţie, deoarece fiind 
în lume pentru a înnobila şi a sfinţi raporturile dintre oameni şi a 
arăta că toţi, de orice stare ar fi, pot să devină creştini adevăraţi, a 
primit să ia parte şi la ospăț. Cu o singură şi importantă deosebire: 
că şi ospăţul, şi nunta şi orice prăznuire lumească, Domnul le 
preface în prilejuri de a-şi săvârşi lucrarea de a învăţa, de a face 
minuni, de a deschide calea mântuirii. 

Însă Domnul a primit bucuros chemarea la nuntă şi pentru 
un alt motiv serios. Că prezenţa Lui, şi mai cu seamă săvârşirea 
celei dintâi minuni la praznicul de nuntă, a dat nunţii o importanţă 
deosebită. Domnul hotărâse şi legiferase nunta, atunci când a zidit 
prima pereche de oameni. Dar după căderea strămoşilor noştri şi 
îndepărtarea oamenilor de Dumnezeu, s-a alterat şi caracterul sfânt 
al nunţii. Căsătoria a ajuns la evrei un joc al egoismului bărbătesc, 
iar la închinătorii de idoli înrobire, umilire şi abrutizare a femeii. De 
aceea, când Mântuitorul a venit în lume, a înălţat nunta la importanţa 
ei veche şi a făcut-o taină a Bisericii Sale. Această taină închipuieşte 
unirea mistică a lui Hristos cu Biserica sa. El binecuvintează prin 
Biserică nunta curată, spre care vin două persoane curate, ca să facă 
din căsnicia lor o unealtă a hotărârii dumnezeieşti, spre naşterea de 
alte persoane care să intre în împărăţia lui Dumnezeu. Deci atunci 
la nunta din Cana, prin prezenţa Sa, Domnul a prefigurat cele ce a 
spus mai pe urmă despre căsătorie: „Cele ce a unit Dumnezeu, omul 
să nu despartă”. La nunta din Cana a fost de faţă Dumnezeul-omul, 
în chip văzut, de atunci este de faţă în chip nevăzut la fiecare nuntă, 
ca să binecuvinteze şi să cunune pe creştinii care se unesc în căsătorie 
curată în Hristos. 


I2 


Minunile Domnului 


Recomandăm cititorilor căsătoriţi cât şi celor necăsătoriți, 
dar care vor să se căsătorească, să ia seama în mod special la acest 
lucru: să ia seama, să facă nunta în Domnul după recomandarea 
inspirată a Apostolului Pavel, adică să facă o nuntă, numai după 
voia lui Dumnezeu, o nuntă creştinească, cumpătată şi serioasă, 
după cum tâlcuieşte Sf. Ioan Gură de Aur. O nuntă binecuvântată, 
recunoscută şi condusă de Domnul. Fiindcă, din nefericire, sunt şi 
nunţi pe care Domnul nu le recunoaşte, nunţi făcute nu în Domnul, 
ci în păcat. Astfel de nunţi sunt, în primul rând, cele făcute fără 
binecuvântarea Bisericii, fără cununie, nunțile aşa numite civile. 
Sunt şi nunţi nelegiuite, care se fac între rude de grade apropiate. 
La fel sunt şi cele încheiate în vederea unei iubiri ruşinoase, unei 
vieți necurate şi întinate. Asemenea căsătorii, dacă s-ar şi săvârşi 
Taina Cununiei, nu sunt recunoscute de Domnul. Căci şi Taina 
Cununiei, ca şi celelalte Sfinte Taine, dau binecuvântare şi har 
numai atunci, când cei ce le primesc se fac vrednici, altfel rămân 
nelucrătoare. 

Aşadar, te înşeli creştine, dacă îţi treci vremea tinereţii tale în 
fapte de ruşine şi fără rost şi ajungi la nuntă pe calea păcatului. Te 
arăţi din timpul logodnei neînfrânat şi imoral şi apoi vii să te cunune 
Biserica şi să acopere cu Taina ei cea preacinstită şi sfântă, viaţa ta 
cea necinstită şi necurată. Nu este cu putinţă să primeşti, în felul 
acesta, cu adevărat, binecuvântarea. Căsătoria ta nu poate să meargă 
bine, căci Dumnezeu nu se face împreună lucrător al fărădelegii. Te 
pui cam în situaţia unui hoţ care, după ce a furat, vine la Hristos ca 
să-i dea un certificat de cinste. Cum poţi tu să trăieşti în imoralitate 
şi apoi să vii la Domnul, ca să te încununeze prin taina Cununiei, 
cu o cunună de nevinovăție şi curăţie? Aşadar, o nuntă în Domnul, 
o nuntă având pe Hristos nevăzut în mijlocul persoanelor care se 
cunună, este aceea, în care mirii păşesc nevinovaţi, curaţi şi curăţiţi 
de păcate prin mărturisire şi pocăință, Domnul face din nunta lor o 

legătură pe viaţă, de nedezlegat şi sfântă. În sfârşit, nunta în Domnul 
este aceea în care şi după cununie, în tot timpul vieţii lor de familie, 
soţii Îl cheamă pe Domnul, ca pe un prieten nedespărţit al familiei 
lor. Un prieten care nu se depărtează niciodată şi nu se desparte de 
familia lor. O! Este o întâmplare importantă şi plină de învăţăminte 
- să ia aminte bine cititorii căsătoriţi - că această primă minune, ca 
şi ultima, din cele istorisite de Evanghelistul Ioan, adică minunea 
învierii lui Lazăr, le-a făcut Domnul în mediul cel cald şi dătător de 
viaţă al familiei. 

Imediat după aceasta, Domnul zise către Maica Sa: „încă n-a 
venit vremea Mea”. Dar, deoarece adesea este vorba de ceasul sau 
de vremea Domnului (n 5, 7; 8, 30; 8, 17), de aceea trebuie să 
tâlcuim mai pe larg această expresie. Hristos nu era supus nevoii 
orei şi vremii, ca noi oamenii, care, şi dacă am vrea, n-am putea 
să scurtăm timpul evenimentelor, deoarece aceasta nu depinde de 
puterea noastră. Hristos ca făcător a toate, era deasupra şi în afara 
vremii şi a timpului. Dar vorbeşte atunci, zicând că încă n-a sosit 
ceasul Său, ca să arate că El le face pe toate la timpul cuvenit, cu 
rânduială şi cu amănunţime, aşa încât niciodată să nu se întâmple 
confuzii, din pricină că vreun lucru s-a făcut fără vreme, nici să 
nu se zădărnicească scopul vreunui eveniment, pentru că n-a fost 
făcut la timp. Domnul face toate în acea vreme, în care trebuie, 
pentru ca lucrul să-şi atingă cel mai bine ţinta sa. Despre aceasta 
ne-a încredinţat cu multe veacuri în urmă înțeleptul Solomon, care 
zice: „Este vreme pentru orice lucru”. Şi acest lucru se potriveşte 
în toată zidirea, în care toate se petrec la vremea potrivită, ca 
astfel să se păstreze cu de-amănuntul rânduiala şi armonia. Dar în 
toate împrejurările în care Sf. Evanghelie vorbeşte despre ceasul 
sau despre vremea Domnului, este vorba despre vremea în care 
îşi arată slava Sa. Şi când, la nuntă, i-a spus Maicii Sale că încă n-a 
venit ceasul Său, El înţelege acel ceas în care îşi va arăta puterea Lui 

făcătoare de minuni, care este începutul slavei Sale. Nu venise încă 
ceasul Său, mai întâi că nu era cunoscut de mulţime şi apoi fiindcă 
şi dacă s-a întâmplat minunea pe care o ceruse Maica Domnului, 
nu venise încă timpul potrivit, în care această minune să se fi 
întâmplat. 

Maica Domnului ceruse intervenţia Fiului său, nu atunci 
când nu mai era nicio picătură de vin, ci atunci când vinul începea 
să se împuţineze. Deci, a lăsat Domnul să se sfârşească de tot vinul, 
atât pentru ca nuntaşii să simtă lipsa vinului şi să nu-şi închipuie 
nimeni că Domnul a amestecat restul de vin cu apă, cât şi fiindcă 
voia să-i înveţe cu această ocazie un lucru foarte însemnat. Că adică 
vremea celei mai mari necesităţi este şi vremea în care Domnul vine 
în ajutor. Dumnezeu ne lasă adesea să ajungem la ultima treaptă 
a lipsei şi strâmtorării şi abia atunci intervine în chip minunat. 
Fiindcă atunci simţământul ascuţit al necesităţii şi binefacerea care 
vine într-un ceas de cumpănă va face să se întipărească mai adânc în 
noi recunoştinţa şi dragostea de Dumnezeu să fie mai fierbinte. Noi 
nu trebuie să încetăm de a ne ruga şi a chema pe Dumnezeu, când 
vedem că El ne-a lipsit de sprijinul Său şi când ni se pare că nu vrea 
să asculte chemarea noastră. Nicidecum! Când va veni ceasul cel 
mai potrivit pentru noi, atunci, desigur El ne va da lucrul pe care, 
deocamdată, ni l-a refuzat. La nunta din Cana, deşi a spus Domnul 
că nu venise ceasul Său, a făcut totuşi minunea. Cum se explică 
acest lucru? Iată cum: Domnul a făcut minunea înainte de vreme, 
fiindcă prevedea că aceasta va întări credinţa în El a ucenicilor Săi 
de curând chemaţi, lucru pe care ni-l dovedeşte Evanghelistul în 
versetul II. Întrucât Domnul nu este supus scurgerii timpului, ci 
El dispune de vreme cum vrea, nimic nu-L împiedica să facă o 
minune, din care să se folosească sufletele ucenicilor Săi. 'Trebuia 
ca ei să aibă ca o arvună şi ca un fel de înainte gustare, care să-i 
convingă că, atunci când va veni vremea, Domnul va face minuni 

încă şi mai mari şi, prin urmare, Dânsul este cu adevărat Mesia cel 
aşteptat şi ei nu greşesc dacă Îl urmează. A făcut minunea înainte 
de vreme, şi ca să dea cinste Maicii Sale, spune Sf. loan Gură de 
Aur, ca să n-o întristeze refuzându-i rugămintea. Cum se putea, 
în clipele acelea de cerească bucurie, la începutul activităţii Sale 
mântuitoare, când Mirele Hristos primise din mâinile Tatălui 
ceresc Biserica în chip de Mireasă a Sa, să lase El neîmplinită ruga 
Maicii Sale Iubitoare, care îi dăduse de treizeci de ani îngrijirile cele 
mai drăgăstoase şi de care acum Hristos se despărțea? Cum era cu 
putinţă să refuze o persoană atât de iubită, de care se bucura din 
pruncia Sa, răsfrângându-i ca o oglindă dragostea? Cum se putea 
să-i refuze de tot un har, pe care nu l-a refuzat cananeencii, străină 
şi închinătoare de idoli? Aşadar, mai înainte de a se despărţi de 
Maica Sa, Hristos împlineşte faţă de ea o datorie de recunoştinţă. 
Fiindcă această minune este o minune de mulţumire către dragostea 
maternă, precum învierea lui Lazăr este o minune de mulţumire 
pentru dragostea de frate. 

Dar pentru că Preacurata ştia ce comori de bunătate şi milă 
conţinea inima Fiului ei, care se plămădise în măruntaiele ei, fiindcă 
ea cunoştea bunătatea Domnului, cel ce refuză în interesul celui ce 
se roagă, dar ascultă, până la urmă, rugăciunea făcută cu răbdare, ea 
însăşi rabdă şi: „zice Mama lui Iisus către slujitori: orice vă va spune 
să faceți” (v. 5). Adică, Maica Domnului, adresându-se slugilor, le-a 
zis: orice vă spune, să faceţi. Cu aceste cuvinte. Preasfânta a lăsat 
deplină libertate Domnului pentru a lucra, revenind în limitele în 
care El o voia. 

Dar acum ce să admirăm mai mult? Atenţia pe care i-o dă 
Hristos Maicii Sale, atunci când EI, cu toată autoritatea Sa, a predicat 
poruncile şi voile părimţilor, cărora li se cuvine, de altfel, o expresă 
supunere din partea fiilor, trebuie să fie trecute cu vederea, atunci 
când nu sunt în concordanţă cu voia lui Dumnezeu? Sau smerenia 

Sfintei Maici a Domnului, care nu s-a simţit jignită, atunci când 
Fiul ei a mustrat-o în public? Oricare altă mamă, în situaţia ei, 
ar fi fost nemulțumită. Ar fi strigat cu amărăciune: vezi cum îmi 
refuză un hatâr? Vezi cum mă mustră în faţa tuturor oamenilor? 
Din nenorocire, mulţi părinţi uită sau nu se gândesc că este şi un 
alt Tată, Dumnezeu, căruia trebuie să se supună fără împotrivire 
părinţii şi copiii. Nu se gândesc părinţii la Tatăl tuturor şi de aceea 
au pretenţia să li se supună lor copiii, chiar şi atunci când ei cer 
ceva potrivnic voii lui Dumnezeu. Se pun pe sine mai presus de 
Însuşi Dumnezeu! Preasfânta a făcut cu totul dimpotrivă. N-a 
considerat jignire răspunsul mustrător al Fiului, - nu s-a supărat, 
nu s-a amărât, a recunoscut din toată inima că acel răspuns era 
drept. Cu toată blândeţea şi bunătatea de care era plină Maica 
Domnului, ea s-a întors spre slujitori şi a zis: orice vă va spune, 
faceţi. Zâmbetul plin de nobilă smerenie, cu care însoțea aceste 
cuvinte, voia să spună: foarte firesc că m-a refuzat acum, fiindcă i- 
am cerut un lucru cu neputinţă în prezent; dar El este atât de bun, 
incât, dacă avem răbdare, nu se poate să nu facă ceea ce îi cerem. 
Acest înţeles îl are porunca Maicii Domnului către slugi. Cea plină 
de har ne dă şi prin aceasta învăţătura smereniei. Căci smerenia 
se recunoaşte vinovată şi primeşte orice mustrare dreaptă, ne 
mai învaţă să fim cu răbdare în rugăciunile noastre către Hristos. 
Repetăm, fiindcă această învăţătură este foarte importantă, că 
rugăciunea răbdătoare cu credinţă şi cu căldură, stăruitoare, atunci 
când împrejurările par potrivnice, va birui fără îndoială păruta 
neinduplecare a lui Dumnezeu şi va dobândi ceea ce cere. Oricât 
suntem de nevrednici, prin stăruinţă ne facem vrednici să primim. 
De aceea şi Maica Domnului cu răbdare şi înţelepciune a pregătit 
pe slujitori pentru vremea când avea să i se împlinească cererea - 
zice Sf. Ioan Gură de Aur. 

Este un lucru demn de mare luare aminte că Preacurata a 
recomandat slugilor să facă numaidecât orice va porunci Domnul, 

să facă acel lucru fără zăbavă, fără amânare, fără împotrivire. Dacă 
le-ar fi spus Domnul să dea oaspeţilor apă, când ei cereau vin, să 
facă aşa. Dacă le-ar fi spus să verse din vase şi restul de vin, şi asta 
s-o facă. Cu alte cuvinte. Maica Domnului, care din experienţă 
proprie ştia că omul trebuie să se supună fără şovăială poruncilor lui 
Dumnezeu, chiar şi acelora care par paradoxale, dă atunci această 
povaţă de supunere totală, fără împotrivire, cu convingere. - Căci 
tocmai din împlinirea poruncilor care par paradoxale, provine cel 
mai mult bine. 

Ce putea fi mai paradoxal, după mintea omenirii de atunci 
şi din toate timpurile, decât vestea pe care o primise Fecioara, cu 
treizeci de ani în urmă, despre naşterea Fiului ei? Şi totuşi, acea 
vestire s-a împlinit prin arătarea lui Dumnezeu între oameni, a 
Mântuitorului, cea mai mare binecuvântare din câte au venit din 
cer. Şi fiindcă Maica Domnului a primit cu credinţă şi cu încredere 
deplină vestirea, fiindcă a răspuns cu toată supunerea; „Iată roaba 
Domnului, fue mie după cuvântul tău”, s-a învrednicit de cinstea 
şi fericirea unică de a fi Maică a Domnului. Aşadar, la nunta din 
Cana ea a recomandat slujitorilor să facă orice le va spune Domnul, 
oricât de paradoxal s-ar părea acel lucru. Dar aceeaşi recomandare 
ne-o face şi nouă acum Născătoarea de Dumnezeu, ori de câte ori 
o invocăm să mijlocească la Fiul ei, pentru nevoile şi necazurile 
noastre: „orice vă va spune Fiul meu, faceţi!” Supuneţi-vă fără 
cârtire fiecărui cuvânt şi fiecărei întâmplări pe care El vi le trimite, 
oricât de fără rost vi s-ar părea deocamdată. Desigur, din acest 
lucru fără rost, va urma ceva cu mult mai folositor decât ceea ce 
voiam noi, şi ne vom minuna şi mai mult de bunătatea Domnului. 
Deci, calea supunerii, a ascultării fără şovăială şi fără frică, duce la 
mila lui Dumnezeu, la pacea sufletului, la desăvârşire şi la fericirea 
cerească. 

MINUNEA 


Până la urmă, Domnul procură vin printr-o minune mare. 
Minunea în sine este preschimbarea, transubstanţierea apei simple 
în vin de calitate superioară. Apa a primit şi gustul şi culoarea şi 
consistenţa vinului: dulceaţă, aromă, tărie. 

În aceasta constă minunea despre care am vorbit, prin care 
Hristos a arătat că este Dumnezeu, Stăpân al firii, care poate să 
transforme firea şi legile ei după voia Sa. Căci este o lucrare a puterii 
dumnezeieşti şi aceea că umezeala pământului se transformă, prin 
mijlocirea viței de vie, în struguri, deşi acest lucru pare a se întâmpla 
în virtutea legilor naturii. Dar aceasta este altfel de minune decât 
preschimbarea într-o clipă a apei în vin. A prefăcut şi Moise, cu 
puterea lui taumaturgică pe care i-a dat-o Dumnezeu, apa Nilului 
în sânge înfricoşător, şi aceasta a fost cea dintâi minune a sa. Dar 
prima minune pe care a făcut-o Mântuitorul a fost prefacerea apei în 
vin prea plăcut. Acest lucru arată câtă deosebire este între legea lui 
Moise, lege de frică şi cutremur, şi între legea nouă, lege a bucuriei 
şi a dragostei. Iată cum istoriseşte Sf. Evanghelist minunea: 

„Erau acolo şase vase de piatră, puse pentru curățirea evreilor, 
fiecare cuprinzând două sau trei vedre” (6). Aceste vase de piatră nu 
se intrebuinţau niciodată pentru vin. Sf. loan Gură de Aur zice: 
„Ca să nu creadă vreun necredincios că, rămânând la fundul vaselor 
drojdia de vin şi amestecându-se cu apă, scoțând, s-a făcut un vin mai 
subțire, mai slab”. Vasele acestea se întrebuinţau numai pentru 
apa curăţirii, apa lustrală, pe care evreii, păzitori ai tradiţiilor, o 
socoteau de neapărată trebuinţă inainte de mâncare. Ei nu mâncau 
cu mâinile nespălate (vezi şi Mc7, 3). Şi fiindcă pentru spălare trebuia 
o cantitate destul de mare de apă, erau acolo şase vase, cu capacitatea 
de trei sau patru vedre fiecare. Aceste vase erau de piatră, adică 
dintr-o materie în care nu se păstrează nici gustul, nici mirosul. 

Ele niciodată nu fuseseră întrebuințate pentru vin. Domnul le-a 
întrebuințat, ca să ridice orice bănuială în cauza minunii. Vedeţi 
că Evanghelistul notează toate amănuntele: întrebuinţarea vaselor, 
capacitatea lor, materia din care erau făcute. Amănuntele acestea 
par de prisos acelor care nu adâncesc citirea Sfintei Evanghelii. Dar, 
de fapt ele sunt foarte folositoare. Căci Duhul Sfânt a prevăzut 
că vor apărea duşmani ai adevărului, care vor căuta în Evanghelii 
puncte de sprijin pentru rătăcirile lor. Şi de aceea măreţia minunii 
trebuia scoasă de sub orice bănuială. 

„Iisus le-a zis: umpleți vasele cu apă. Şi le-au umplut până sus” 
(v. 7). Ştim că erau şase vase, care conţineau, împreună, peste o 
sută de măsuri. Acum aflăm porunca Domnului să fie umplute 
cu apă toate şase, căci spălarea le golise. Mai aflăm amănuntul că 
slujitorii le-au umplut până sus, până la buze, aşa că nu mai încăpea 
nimic în ele. Se naşte întrebarea: de ce pe toate şase? De ce pline 
până la refuz? Era nevoie de atâta vin la nuntă? Evident că nu era 
nevoie. Dar putem să ne încredinţăm că, deşi nu era nevoie de tot 
vinul făcut prin minune la nuntă, el a fost totuşi un dar de nuntă 
bogat, prin care Domnul a cinstit acea familie, care îl primise atât 
de frumos, împreună cu ucenicii Săi. Mai cu seamă că cele şase 
vase corespundeau exact cu numărul persoanelor care îl însoțeau 
pe Domnul. Să ne aducem aminte că, nici atunci când a înmulţit 
cele cinci pâini şi a săturat mii de oameni, n-a fost nevoie de toată 
cantitatea de pâine, deoarece au mai rămas douăsprezece coşuri. 
N-a fost nevoie nici atunci de toată pâinea. Dar Domnul, când 
imparte darurile Sale, nu se zgârceşte, nu face economie. Odată 
ce s-a hotărât să împlinească dorinţa Maicii Sale, o împlineşte din 
toată inima, atât ca Fiu al ei, cât şi ca prieten apropiat al mirelui. De 
altfel, aceasta era cea dintâi minune a Sa. Se cuvenea să dea printr- 
însa o dovadă a belşugului darurilor Sale, a bogăției de dărnicie, cu 
care mângâie şi înveseleşte pe oameni. 

Această minune trebuia să fie chipul bucuriei nevinovate şi 
a puterii, pe care Hristos singur o aduce pe pământ. Trebuia să 
fie chipul nesfârşitei bogății de har pe care Hristos o revarsă de 
atunci în chip minunat prin mijlocirea tainelor Bisericii. Chipul 
dumnezeieştii Cuminecături, pe care a lăsat-o ca nepreţuită 
moştenire, până la sfârşitul veacurilor, ca prin ea să se bucure 
credincioşii Săi. În Cana, Domnul a procurat vin prin minune; mai 
târziu a înmulţit tot prin minune pâinea, adică tocmai cele două 
elemente pe care le-a întrebuințat în Taina Euharistică. Iar vinul 
l-a dat în ceasul morţii, ceas de veselie şi bucurie; pâinea însă într- 
un ceas de lipsă. Prin aceasta Domnul a preîinchipuit că nespusa 
bucurie şi veselie, săturarea foamei şi sprijinul ceresc, ne vor da 
pâinea şi vinul cel sfinţit în Sfânta Euharistie. Cât de minunate 
sunt lucrurile 'Tale, Doamne, până în cele mai mici amănunte! 

Abia au umplut slujitorii vasele, că în aceeaşi clipă Domnul 
a prefăcut apa în vin. Niciun cuvânt nu s-a auzit din gura Sa. Nici 
o mişcare n-a fost văzută de privitorii care erau de faţă. Domnul, 
nemişcat de la locul Său, numai cu singură voinţa Sa a făcut 
minunea. În această situaţie, ca şi în multe altele. Domnul face 
minuni mari, fără tulburare, fără transfomări vizibile, fără semne 
exterioare. Tot aşa, de atunci încoace harul Său nevăzut determină 
prefaceri mari şi minunate în sufletele credincioşilor Săi. 

Domnul nu s-a îndoit o clipă că prefacerea s-a împlinit 
desăvârşit. Şi dovada că nu s-a îndoit o avem în faptul că, abia 
umpluseră slujitorii vasele, că Domnul le şi zice îndată: „Scoateţi 
acum”. Nu zice: scoateţi şi aduceţi-Mi Mie să gust, să văd dacă 
s-a făcut precum am vrut Eu. Ci, cu cea mai deplină siguranţă, 
zice: „Scoateţi acum şi duceţi nunului”. Domnul având deplina 
conştiinţă a puterii Sale dumnezeieşti, întotdeauna a poruncit firii 
ca Stăpân şi Domn şi, lucru foarte important, natura I se supune 
cu totul, ca Făcătorului şi Stăpânului său; firea se supune numai 

Făcătorului ei. Căci şi acele stihii ale firii, pe care omul, după 
multe osteneli, experienţe şi jertfe până la sânge, pare că le-a supus, 
chiar şi acelea adeseori se răzvrătesc şi se arată nesupuse. Omul 
v . . A f i | . A d 

pare că a supus marea - şi totuşi câte naufragii! Dar atunci cân 
Hristos, Făcătorul mării, a poruncit apelor mânioase să tacă şi să 
se liniştească, numaidecât s-a făcut linişte mare. Omul pare că a 

. e. . . A . . 
supus atmosfera, aerul, electricitatea. Şi totuşi câte nenorociri, ce 
de prăbuşiri din înălţimi. S-ar putea ca omul să facă şi alte progrese 
in supunerea naturii. Dar întotdeauna suferă atâtea catastrofe, 
e. A í A A A A e eg œ v 
supunerea naturii Îl costă atâta sânge, încât avem dovezi zilnice că 
nu omul este stăpânul firii, ci el este doar una din zidiri. Omul a 
primit de la Făcătorul şi Stăpânitorul firii dreptul să stăpânească pe 
“v A + A v . sge. e o 
pământ, numai până la un anumit grad. Omul are dovada zilnică 
a faptului că nu trebuie să se mândrească cu aceste progrese ale 
sale, ci să se supună cu smerenie Unuia Domnului cerului şi al 
v A . v o . . e ü . . 
pământului, Făcătorului Universului, căruia toate i se supun. 
Acesta se găsea atunci în Cana Galileii, în chip de om, ascunzând 
sub înfăţişarea omenească dumnezeirea Sa şi a făcut minunea cu 
puterea fără de margini de Făcător al lumii. 

Aşadar, Domnul adresându-se slujitorilor, îndată după 
minune, le zice: „Scoateţi acum şi duceţi nunului”. Acest nun 
era unul dintre prietenii cei mai intimi ai mirelui, conducătorul 
ospăţului. El lua asupră-şi grija şi interesul de care era nevoie 

A ° v ° * A . . . 
pentru buna rânduială a mesei şi îndestularea invitaţilor, se 
A os A ° ° w ° [i -e o ° 
îngrijea de rânduiala şi frumuseţea ospăţului. Deci, lui i-a poruncit 
Domnul să i se ducă vinul cel nou: „Și i-au dus” (v. 8). Această 
poruncă a Domnului, după Sf. loan Gură de Aur, avea următorul 
motiv; nunul era persoana cea mai potrivită, ca să-şi dea seama de 
bunătatea vinului şi de cantitatea de vin. Chiar dacă ceilalți, fiind 
ameţiţi, nu erau în stare să judece vinul, cel care supraveghea masa 
în calitate de nun, nu avea voie să bea, având sarcina ordinei şi 

a rânduielii mesei. Prin urmare, niciun duşman al adevărului nu 
poate contesta minunea, zicând că invitaţii la nuntă, din pricina 
beţiei, nu mai aveau simţul şi judecata sănătoasă, ca să-şi dea seama 
de vinul cel bun. 

Iar în cele două versete următoare sunt consemnate amănunte, 
care dovedesc că Sf. Evanghelist a fost luminat de la Duhul Sfânt, 
să nu lase expus împotrivirii duşmanilor niciunul din indiciile 
adevărului. Iată amănuntele acestea. 


Minunea este adusă la cunoștința tuturor 


„Când a gustat nunul apa care se făcuse vin (şi nu ştia de unde 
este, slugile însă ştiau căci ele scoaseră apa), chemă nunul pe mire 
şi îi zise: «Tot omul dă mai întâi vinul cel bun, şi când s-au îmbătat, 
atunci dă şi pe cel mai puţin bun, tu însă ai păstrat vinul cel bun până 
acum» ” (v. 9-10). 

Aceste cuvinte ale nunului dovedesc, fără putinţă de 
împotrivire, că apa, nu numai că se prefăcuse în vin prin minune, 
ci într-un vin de o calitate superioară. Nunul nu ştia până în 
clipa aceea de unde provenea vinul cel bun, pe care slujitorii îl 
aduseseră la masă. Dar de îndată ce a gustat, s-a mirat. Slujitorii 
ştiau întâmplarea. Ei scoseseră apa şi ştiau că apa se făcuse vin. 
Prin urmare, este imposibil să existe chiar cea mai mică bănuială 
că prefacerea apei în vin ar fi fost o închipuire. 

Când nunul gustă vinul, îşi dădu seama că era foarte bun; 
căci lucrurile lui Hristos sunt de aşa fel, încât nu mai au nevoie de 
vreun adaos. Ele singure sunt prea de ajuns pentru tot omul care le 
simte, chiar când omul nu cunoaşte pe autorul acestor lucruri. În 
special urmările minunilor Lui sunt desăvârşite, fiecare în felul ei. 

Deoarece minunea cea mai mare şi cea mai obişnuită este 
preschimbarea omului păcătos într-un om virtuos şi sfânt, când 


23 


ARHIM. SERAFIM PAPACOSTAS 


vrem să experiem şi să gustăm această schimbare, atunci ne vom 
convinge, din proprie experienţă, cât de minunate, îmbucurătoare 
şi mântuitoare sunt efectele acestei schimbări. Acest lucru îl 
exprimă şi acea sfântă recomandare: „Gustaţi şi vedeţi că Bun este 
Domnul”. 

Gustarea vinului nou şi excelent a îndemnat pe nun să se 
adreseze mirelui cu un ton de mulţumire şi de mirare şi să-l întrebe, 
cum de s-a întâmplat un lucru atât de neobişnuit şi de neasemănat; 
în mod obişnuit, se pune la masă vinul mai bun la începutul mesei, 
atunci când invitaţii au mintea limpede şi se bucură de gustul unui 
vin ales. Dimpotrivă, când setea li s-a potolit, atunci nici vinul cel 
mai bun nu le mai este pe plac. Însă ceea ce vedem că se întâmplă cu 
vinul cel ales, care produce plăcere numai la început, se întâmplă 
cu orice plăcere, pe care ne-o dau simţurile. Saturarea şi lipsa de 
plăcere soseşte încă atunci când omul este treaz. Dar niciodată 
nu se întâmplă să se dezguste omul de o plăcere, pe care o poate 
incă simţi. Atunci pofta îi arată lucrul dorit ca pe ceva minunat de 
bun. Apoi, după puţin timp, îi produce neplăcere. Pe urmă îi vine 
iarăşi pofta şi apoi iarăşi neplăcerea. Aşa plăcerea îl face pe om să 
rostogolească mereu piatra lui Sisif, şi de fiecare dată, cu o mai 
mare pierdere trupească şi sufletească. Şi cu cât plăcerea este mai 
mare, potrivit cu tăria dorinţei pătimaşe, cu atât omul va afla mai 
puţină bucurie. În felul acesta, patima devine o adevărată tiranie. 

„Tu ai păstrat vinul cel bun până acum”. Adică, ai păstrat vinul 
cel bun până la sfârşit, zice nunul către mire, fără să ştie cine făcuse 
această surpriză plăcută la sfârşitul ospăţului. Nunul nu ştia că 
aveau cea mai mare cinste, de a număra printre invitaţi pe Însuşi 
Dumnezeu - Cuvântul, care Se coborâse până la oameni şi Se afla la 
nuntă, ca să cinstească toate raporturile legiuite dintre oameni. Dar 
pentru ce rămânea necunoscut nunului şi mirelui autorul minunii 
Domnul? Sf. loan Gură de Aur răspunde: „Fiindcă Domnul dorea 

ca puterea minunilor Lui să fie cunoscută pe rând, puţin câte puțin”. 
Faptul că a păstrat vinul cel bun pentru sfârşit este un semn al 
metodei obişnuite, pe care o întrebuinţează Domnul în lucrarea cu 
credincioşii Săi: cel mai bun lucru îl dă la sfârşit. 

Oricare altul, care vrea să-şi atragă prieteni, ucenici, credincioşi, 
incepe prin a-i mulţumi la început şi a le tăgădui daruri din ce în ce 
mai mari, până îi câştigă de partea sa. Dar apoi nu crede că trebuie 
să şi ţină tăgăduiala. Hristos se poartă tocmai invers cu prietenii 
Săi. La începutul raporturilor Sale cu noi - şi viaţa întreagă este 
un astfel de început - ne dă amărăciuni şi neplăceri, necazuri şi 
prigoane, o viaţă de lepădare de sine. Dar lucrul cel bun, răsplătirea 
bogată a credinţei noastre, bunătăţile cele mari şi nespuse, acestea 
le păstrează pentru sfârşitul vieţii acesteia, pentru viaţa de dincolo 
de mormânt, pentru viaţa veşnică. Păcatul şi lumea, care aduc de la 
inceput plăcere, desfătare, culoare plăcută pe dinafară, ne rezervă 
pe mai târziu amărăciuni, necazuri şi greutăţi, care îşi au începutul 
chiar în viaţa aceasta. Acestea devin apoi veşnice. Aşadar, rădăcinile 
şi începuturile vieţii creştine, sfântă şi virtuoasă, dar roadele ei sunt 
dulci şi fără moarte. Până aici despre minune şi despre cuvintele 
nunului. Mai inainte de a trece la ultimul verset al istorisirii 
evanghelice, trebuie să răspundem la unele nedumeriri, pe care s-ar 
putea să le aibă cititorul, sau la unele contraziceri, care s-ar putea 
auzi din gura necredincioşilor. Şi iată-le: 

Ce nevoie era să facă Domnul o minune, prin care să dea 
celor invitaţi la nuntă prilej de beţie şi de lipsă de măsură? Mai 
cu seamă că vinul era de calitate superioară, care atât de uşor 
îndeamnă la beţie. Dacă ar fi fost vorba de vindecarea unui bolnav 
sau de săturarea unui flămând, atunci ar fi fost cu adevărat nevoie 
de minune. Dar nu era lucru potrivit să aprovizioneze Domnul, 
prin minune, cu vin de calitate superioară, un ospăț de nuntă la 
care, de cele mai multe ori, belşugul îndeamnă la beţie. Iată prima 

nedumerire. Răspundem că observaţia nunului despre beţie este 
un fel de a vorbi şi o generalitate, dar nu avem nicio dovadă că s-a 
petrecut vreo beţie la nunta din Cana. Nici nu este de presupus 
că Hristos, întruparea virtuţii, ar fi dat prilej pentru păcatul 
beţiei, când a procurat, prin minune, vin. Adevărul, un adevăr 
important, care se dezvăluie cu acest prilej, este că Hristos n-a venit 
în lume ca să lipsească pe om de întrebuinţarea făpturilor Sale, ci 
ca să curăţească sufletul omului de orice patimă, care transformă 
întrebuinţarea lucrurilor făcute de Dumnezeu într-o fântână de 
păcate şi cădere. Cei care persistă să susţină că nu trebuia Hristos 
să dea vin invitaţilor, după judecata lor, ar trebui să susţină că 
Dumnezeu n-a făcut bine când a dat viţa de vie şi strugurii cei 
frumoşi, deoarece sunt unii care se îmbată. Nu trebuia să dea 
Dumnezeu nici mâncări bune, fiindcă unii se lăcomesc. Nu numai 
vinul vatămă sănătatea omului, când nu este băut cu înfrânare. Ci 
şi alte lucruri, care altfel, sunt foarte folositoare vieţii omului. Ce 
este mai folositor omului decât băutura şi hrana? Totuşi, pentru 
un lacom, acestea sunt mijloace de păcătuire. Dar care om sănătos 
la minte poate să susţină că, deoarece hrana vatămă sufletul unui 
om lacom şi mâncăcios, Dumnezeu n-ar trebui să ne dea hrană! Ce 
este mai folositor decât limba, organul vorbirii şi al înţelegerii cu 
semenii noştri? Şi totuşi limba devine adeseori pricină de pierzare. 
Dar care om cu judecată sănătoasă va spune că Dumnezeu nu 
trebuia să-i dea omului limba, pentru că unii oameni răi să nu 
poată cleveti, linguşi şi drăcui în problema vinului? Domnul nu 
interzice întrebuinţarea cu înfrânare şi măsură a vinului, pe care 
El Însuşi l-a dat prin viţa de vie. Dar nu îngăduie în niciun caz 
beţia, şi n-a îngăduit-o nici la acea nuntă, al cărui sfârşit a fost atât 
de important. De altfel, nicio împrejurare nu îndreptăţeşte beţia şi 
Domnul n-a făcut nicio excepţie la legea pe care a exprimat-o prin 
cuvintele: „Luaţi aminte la voi înşivă, să nu se îngreuneze inimile 

voastre cu mâncare şi băutură peste măsură... şi ziua aceea să vină 
peste voi fără de veste; ca o cursă - va veni peste toţi cei ce locuiesc 
pe faţa a tot pământul” - (Lc 21, 34-35). Porunca lui Dumnezeu, 
dată prin dumnezeiescul Pavel, încă nu exceptează pe nimeni: „Nu 
vă îmbătaţi de vin întru care este toată desfrânarea” (Ef 5, 18). 
Întrucât beţia este începutul desfrânării, niciodată creştinul să nu 
iasă din hotarele cumpătării. Sunt multe cazuri în care, din cauza 
neînfrânării la băutură, au murit oamenii în mijlocul chefului şi al 
beţiei. Nu rareori s-a întâmplat să se prefacă cununile de cununie 
în coroane mortuare pe capul mirelui şi al miresei. Au suferit 
sincope sau alte accidente mortale. Şi închipuie-ţi acum, cititorule, 
starea acelui nenorocit păcătos, care se înfăţişează dintr-odată atât 
de nepregătit înaintea lui Dumnezeu! 

Domnul îngăduie folosirea după lege a lucrurilor Sale, 
dar niciodată nu iartă abuzul păcătos. Dimpotrivă, El încearcă 
să curețe inima noastră de patimă, ca să ne înveţe cu înfrânarea 
poftelor şi să ne dezveţe de a cădea în abuz. De ce a dat Domnul 
prin minune o cantitate atât de mare de vin, deoarece beţia depinde 
şi de cantitatea de băutură, pe care o are cineva la dispoziţia sa? Iată 
a doua nedumerire! Ca răspuns, pe lângă cele pe care le-am notat 
mai înainte, despre belşugul de daruri ale Domnului, adăugăm şi 
următoarele: niciun cuvinţel din istorisirea evanghelică nu arată 
că întreaga cantitate de vin a fost consumată la nuntă. Şi apoi, 
infrânarea de nevoie nu poate fi niciodată privită ca virtute. Adică 
evitarea de nevoie a păcatului nu este o virtute vrednică de a fi 
răsplătită. Niciodată n-a fost socotit vrednic de răsplătire un om, 
care stă în închisoare şi nu este liber să fure sau să facă alte rele. 
Numai când omul poate să facă răul, când are la îndemână toate 
mijloacele ca să-l facă, dar evită sistematic răul, numai atunci el 
lucrează o virtute. La nunta din Cana, când Domnul a dat belşug 
de vin bun, El a pus la incercare înfrânarea invitaţilor. Fiindcă în 

chip firesc, la nuntă nuntaşii nu iau hotărârea dinainte, că trebuie 
să fie puţin vin în casa mirelui, pentru ca ei să nu se îmbete. Adesea, 
ca să nu spunem că mai întotdeauna Dumnezeu pune la încercare 
pe om, îi dă mijloacele şi posibilitatea, avere, neam, frumuseţe, 
înţelepciune, ca să facă o alegere liberă dintre bine şi rău. Iar când 
omul se hotărăşte singur să nu facă nicio întrebuințare rea a acelor 
posibilităţi, atunci el este virtuos, vrednic de lucruri mai înalte. De 
aceea harul dumnezeiesc îl şi întăreşte, ca să facă lucruri bune în 
scopuri mai înalte. 

Ne bucurăm şi ne socotim fericiţi când Dumnezeu dă roade 
imbelşugate pământului, câştig şi spor în a face şi întreprinde 
avantaje şi înaintare în serviciile noastre, laudă şi admiraţie... 
Desigur, în aceste împrejurări, bucuria nu este interzisă, dar 
nu trebuie să uităm nici posibilităţile noastre. Fiindcă în aceste 
imprejurări caracterul nostru este pus la încercare. Este pus la 
încercare, nu ca să afle Dumnezeu cum eşti tu şi cum sunt eu. 
Dumnezeu ne cunoaşte din veci. Dar ca să afle fiecare dintre noi 
cum suntem, ca să o afle oameni din jurul nostru. Şi vom afla 
aceasta mai uşor în astfel de situaţii, căci au zis Părinţii noştri cei 
din vechime: „încercarea îl arată pe om”. 

Această învăţătură este indispensabilă. Pentru că, dacă 
Dumnezeu te răsplăteşte la judecata cea obştească fără ca tu să 
fi fost încercat şi să arăţi cum eşti, ceilalţi pe drept cuvânt, ar 
caracteriza această răsplată ca părtinire. Ar fi o părtinire la fel cu 
acelea care se fac în judecătoriile pământeşti. Dacă Dumnezeu te-ar 
osândi fără să te încerce, atunci tu ai găsi nedreaptă osânda aceasta. 
Dar dacă ai fost încercat, atunci îţi va zice Dumnezeu: iată acesta 
eşti tu. Poţi să te mai superi? Deoarece mijloacele de încercare sunt 
bunurile lumii acesteia, nu trebuie să uităm aceste două adevăruri, 
în împrejurările în care pofta de plăceri ne înfăţişează o ispită 
puternică în privinţa înfrânării. Mai întâi că aceste bunătăţi, dacă 

le-am câştigat prin mijloace permise, sunt daruri ale lui Dumnezeu 
şi nu am eu dreptul să le întrebuinţez decât în măsura în care 
ele slujesc la îndestularea nevoilor imediate. Prin abuz mă arăt 
nerecunoscător faţă de Dumnezeu şi lipsit de evlavie, iar în locul 
folosului pe care trebuia să-l am şi eu şi alţii, din întrebuinţarea 
bunătăuilor lui Dumnezeu cu înfrânare şi bună rânduială, mă aleg 
numai cu pagubă şi cu nenorocire. 

Mă osândesc îndoit pe mine în sănătatea şi în viaţa mea, în 
sufletul şi în fericirea mea viitoare. Osândesc şi pe alţii, îndoit şi 
înmiit; îi lipsesc pe ei de bunuri şi le dau pildă rea. Lăcomia la 
mâncare şi băutură, în loc să conserve sănătatea şi viaţa, o distrug, 
în acelaşi timp aceste patimi produc lipsă altor oameni flămânzi şi 
dau un exemplu rău altora. Tot aşa orice abuz, chiar şi cu lucrurile 
cele mai necesare vieţii. Cu atât mai mult satisfacerea dorințelor 
nelegiuite şi întrebuinţarea mijloacelor păcătoase. Al doilea 
adevăr este că oriunde ne-am afla, ori de câte ori ne-am desfăta 
într-o plăcere sau alta, întotdeauna avem deasupra noastră ochiul 
neadormit al lui Dumnezeu. Nimeni să nu creadă că numai cei 
chemaţi la nunta din Cana, în cazul că s-ar fi îmbătat, se găseau 
sub ochii Domnului, care era atunci de faţă acolo. Orice om, în 
orice loc, întotdeauna, ziua şi noaptea, are deasupra sa nevăzut, dar 
neclintit ochiul Domnului. Din nefericire, uităm foarte uşor acest 
adevăr mare. În diferitele împrejurări ale vieţii noastre, ne arătăm 
când într-un fel, când într-altul. În mijlocul Bisericii, sau în preajma 
persoanelor respectate şi în cercul oamenilor a căror preţuire o 
urmărim, ne silim să arătăm seriozitate şi respectabilitate. Dar în 
cercul intimilor, al rudelor, al casnicilor noştri, credem că putem să 
ne dedăm la orice zădărnicie, vorbărie, dezordine, ba şi la răutate, 
întrucât, credem noi, Dumnezeu nu este prezent acolo. Cineva 
pare în viaţa de toate zilele un creştin înfrânat. Dacă însă este 
invitat la o masă, la o nuntă, într-un cerc unde crede că are dreptul 

să mănânce şi să bea peste măsură, să vorbească prostii, să facă fapte 
ruşinoase, el se poartă ca şi cum ar fi închis uşa şi ar fi lăsat afară pe 
Dumnezeu ca să nu-l vadă şi să nu-l audă. În ochii oamenilor unul 
face paradă de seriozitate cu prefăcătorie. Dar când este singur, într- 
un loc unde nu-l vede nimeni, crede că nici Dumnezeu nu-l vede, 
şi poate păcătui fără frică. Dumnezeu însă îl întreabă pe un astfel 
ce creştin neprevăzător: de s-ar ascunde cineva în orice ascunzişuri, 
nu-l voi vedea pe el? Psalmistul, având în vedere atotprezenţa lui 
Dumnezeu, întreabă: „Unde mă voi duce de la Duhul Tău şi de la 
faţa Ta, unde voi fugi?”. Dacă creştinul va simţi întotdeauna aceste 
două adevăruri, ele îi vor fi mijloace puternice ca să-l ţină în poziţia 
şi în demnitatea creştinească. 


Inceputul arătării slavei lui Hristos 


Şi acum am ajuns la ultimul stih cu care Evanghelistul încheie 
istorisirea minunii: „Acest început al minunilor l-a făcut Iisus în 
Cana Galileii şi Şi-a arătat slava Sa, şi au crezut în El ucenicii Săi” 
(v. 11). Despre începutul minunilor care s-au făcut, am vorbit la 
începutul tâlcuirii. Despre faptul că Iisus Şi-a arătat slava Sa prin 
această minune, spunem următoarele: Minunea Domnului nu 
era făcută ca să trezească uimirea privitorilor, nici ca să aprindă 
imaginaţia. Căci există o legătură strânsă între lucrurile minunate 
şi persoana care le face. Lucrurile minunate arată şi descoperă 
cine este persoana care le face, şi ce fel de activitate va avea mai 
departe acea persoană. Minunile Domnului sunt chipuri radioase 
ale personalităţii Sale; chipuri ale marii minuni, care este Însuşi 
Domnul, Slava lui Hristos este ascunsă de ochii oamenilor. Dar 
minunile Lui erau semne strălucite, care mărturiseau despre 
slava Sa. În special această primă minune a descoperit semnul 
caracteristic al activităţii şi al misiunii Domnului, adică Iisus a 

venit, nu ca să pedepsească, nici ca să trezească frică şi groază prin 
minuni îngrozitoare, ca cele ale lui Moise în Egipt. Domnul a 
venit ca să facă bine, ca un Mesia şi Răscumpărător. Preschimbarea 
minunată a apei în vin a arătat noul mod în care Dumnezeu va 
lucra de aici înainte în mijlocul oamenilor, pentru mântuirea lor. 
A arătat şi raporturile cele noi ale lui Dumnezeu cu oamenii. 
Raporturi de Mântuitor care sfințește nunta, care îngăduie bucuria 
cea nevinovată, care împarte din belşug daruri tuturor acelora ce 
Îl cheamă să fie părtaş şi membru al familiilor lor. Îl cheamă la 
întâlnirile lor prieteneşti, Îl cheamă în toată călătoria vieţii lor. 
În toate aceste împrejurări Domnul le va fi un nepreţuit invitat şi 
binefăcător, transformând toate raporturile lor cu semenii lor în 
vinul bucuriei şi al veseliei sfinte. 

Ultimele cuvinte cu care Evanghelistul pecetluieşte poves- 
tirea sa sunt: „Și au crezut în El ucenicii Săi”. Ele ne arată sco- 
pul general al minunilor Domnului. Aceste slăvite raze ale lui 
Hristos, pe care noi le numim minuni, au un scop de predică, să 
atragă la credinţă mulţimea încă necredincioasă şi să trezească pe 
cel amorţit. Minunile mai aveau ca scop să lumineze inimile cre- 
dincioşilor, descoperindu-le desigur nepreţuitul belşug de daruri, 
pe care credinţa îl rezerva pentru ei. Fiindcă ucenicii Domnului 
erau credincioşi atunci, crezuseră şi înainte în Domnul, dar în 
clipa în care au văzut minunea s-au întărit în credinţă. Credinţa 
incepătorilor este întotdeauna slabă. Precum cei mai puternici 
bărbaţi au fost la început nişte prunci mici şi slabi, tot aşa şi cei 
mai tari creştini au ajuns la credinţă desăvârşită, pornind de la o 
stare de pruncie. 

Minunea preschimbării pruncilor în creştini desăvârşiţi, 
neasemănat mai mare decât minunea din Cana, se întâmplă în 
acele suflete care înaintează în Hristos şi se supun lucrării Lui 
minunate. Caractere nestatornice şi slabe, care sunt fluide ca apa, 

El le preface în credinţă puternică. Oameni pe care astăzi îi vezi 
nestatornici ca apa, caractere schimbătoare şi nestătătoare, când se 
apropie de Hristos, când primesc asupra lor lucrarea Sa, se prefac 
în vin puternic, în băutură nobilă, care veseleşte sufletele; se prefac 
în oameni plini de veselie şi dătători de bucurie. Din fire, femeia 
este un caracter moale ca apa, incapabilă să facă faţă la situaţii 
grave şi primejdioase. Şi totuşi, cele care au crezut cu adevărat în 
Hristos, au dobândit atâta statornicie şi putere sufletească, încât 
s-au arătat eroine care au uimit pe tirani. S-au arătat atât de devotate 
datoriilor lor, încât au întrecut în îndrăzneală pe mulţi bărbaţi. Au 
fost unii bărbaţi, care s-au lăsat duşi de poftele şi patimile lor, ca 
trestia care se pleacă la vânt, bărbaţi incapabili să-şi stăpânească 
firea, incapabili să se împotrivească lumii şi dorințelor exprimate 
de prietenii lor întru păcat. Dar când aceşti bărbaţi s-au apropiat de 
Hristos şi s-au făcut supuşii Săi, au fost preschimbaţi prin minune 
în oameni statornici, curajoşi şi de necombătut, în aşa măsură, 
încât cunoscuţii lor se minunau şi strigau: Cum s-a schimbat omul 
acesta, a devenit de nerecunoscut! Iată minunea cea mare pe care o 
lucrează Hristos în veci şi pe care o prefigura minunea din Cana. 
Minunea prin care a transformat elementul natural al apei simple, 
cunoscute şi comune, în vin tare şi ales, era un simbol al lucrării lui 
Hristos, care transformă voinţa omului cea slabă, neputincioasă şi 
nestatornică, într-o voinţă puternică. Şi această lucrare minunată a 
Domnului poate s-o încerce orice creştin. Dacă iubitul meu cititor 
doreşte să experimenteze această minune, atunci îşi va deschide 
fără îndoială drumul fericirii. 

(Mt 14, 13-21) 


doua minune asupra elementelor firii, de tâlcuirea căreia 

ne ocupăm acum, este minunea săturării celor cinci mii 

de bărbaţi, cu cinci pâini şi doi peşti. Cei patru evanghe- 
lişti descriu cu toţii această minune, ceea ce arată importanţa ei. 
Fiindcă foarte puţine întâmplări sunt povestite de toţi patru evan- 
ghelişti, numai cele vrednice de o luare aminte specială. Cititorul 
desigur a auzit adesea această minune, citindu-se duminică, din 
Evanghelia lu: Matei. Dar bănuiesc că tâlcuirea de mai jos va arăta 
mai bine importanţa minunii. În sufletul cititorului se va trezi un 
interes mai mare, care îl va îndemna să asculte cu mai mare atenţie, 
când întâmplarea aceasta va fi citită în biserică. 


Milostivirea Domnului către popor 


În anumite împrejurări Domnul căuta prilej să se retragă 
singur, sau împreună cu ucenicii, într-un loc liniştit. Fiindcă 
singurătatea şi liniştea, chiar şi provizorie, sunt o necesitate pentru 

cei ce gândesc şi fac fapte de mare însemnătate religios-morală. În 
împrejurarea de faţă concurau două motive speciale, pentru ca 
Domnul să se retragă într-un loc liniştit. Pe de o parte înştiinţarea 
despre decapitarea celui mai mare dintre prooroci, a Înainte 
Mergătorului şi Botezătorului Ioan. Această veste îngrozitoare 
auzind-o Iisus, „s-a dus de acolo cu corabia într-un loc pustiu 
singur”, notează Sfântul Evanghelist Matei. Pe de altă parte însă, 
Domnul se supusese la o mare oboseală, învățând şi vindecând şi, 
ne încredinţează Sf. Evanghelist Marcu: „eran atât de mulți cei ce 
veneau şi cei ce plecau, încât nu mai aveau timp nici să mănânce”, 
De aceea Domnul a spus ucenicilor Săi: mergeţi voi singuri într-un 
loc liniştit şi odihniţi-vă puţin. Locul acela liniştit se găsea în 
imprejurimile orăşelului Betsaida. 

Dar Însuşi Domnul spusese odată că: „Cetatea cea aşezată pe 
munte nu poate rămâne ascunsă”. Dacă acest cuvânt se potriveşte 
fiecărui ucenic şi propovăduitor al lui Hristos, cu mult mai mult 
I se potriveşte lui Hristos Însuşi şi de aceea auzind noroadele „L-au 
urmat pe El pe jos prin cetăţi”. Mulțimea poporului a aflat repede unde 
era Domnul. Pe ei nu i-a înspăimântat sfârşitul ingrozitor al lui Ioan, 
care descoperea dispoziţiile tiranice ale lui Irod şi opoziţia lui în faţa 
adevărului. Ci, dimpotrivă, mulțimile aleargă până în pustie, ca să-L 
vestească pe Hristos. Nu le împiedică distanţa, ci se grăbesc să vină pe 
jos, din diferitele cetăţi ale Galileii. Căci au atâta dor şi aşa dragoste 
încât biruie toate greutăţile, zice Sfântul loan Gură de Aur. Sfânta 
frumuseţe a Domnului, întipărită adânc în inimile lor, îi atrăgea 
pe oameni ca un magnet, până în adâncul pustiei. Aceia care, după 
cuvântul Sfântului Apostol Petru: „doresc ca nişte prunci nou născuţi 
laptele cel dulce al cuvântului lui Dumnezeu”, ca să crească cu el, nu 
pot fi lipsiţi de această hrană necesară pentru viaţa lor, prin piedicile 
şi împotrivirile care se ivesc în toate epocile. Ei găsesc întotdeauna 
un mod ca să-şi hrănească sufletul cu cuvântul dumnezeiesc. 

Acelaşi lucru s-a întâmplat şi în cazul de faţă. De aceea pustiul s-a 
prefăcut într-un loc suprapopulat. Acolo unde este Hristos, acolo 
se propovăduieşte adevărul Său minunat, acolo şi locul cel pustiu 
devine roditor, populat şi de dorit. Acest lucru îl prevestise prin 
Isaia, cu secole înainte, Duhul lui Dumnezeu: „El va preface pustia 
în rai, bucurie şi veselie va fi acolo” (Is 51, 3). Şi această profeție se 
împlineşte mereu, veşnic. Însă acest popor entuziasmat şi-a închipuit 
că în persoana lui Hristos şi-a găsit împăratul pământesc, iar când 
Domnul s-a lepădat de a fi rege, poporul s-a supărat şi s-a îndepărtat 
de El. Acesta este un exemplu evident al nestatorniciei omeneşti, în 
care cădem noi toţi de multe ori. 

Aşadar, Domnul s-a îndepărtat în acel loc pustiu, ca să afle 
puţină linişte şi odihnă. Dar viaţa Domnului pe pământ era viaţă de 
osteneală şi de necaz, era o lepădare de sine şi o jertfire necontenită. 
De aceea Fl îşi jertfeşte şi indispensabila odihnă, atunci când 
vede mulțimile acelea, care veneau pe jos prin pustie, ca să audă 
învăţătura Sa. „Și ieşind Iisus a văzut popor mult şi s-a milostivit spre 
el”. S-a întors din locul unde se liniştea şi, arătându-se în public, a 
văzut popor mult şi a simţit milă pentru popor. Cum era cu putinţă 
să nu se pornească spre milă acea inimă, în care erau închise toate 
comorile dragostei şi din care izvorau sentimentele de milă ca nişte 
raze? Şi mai cu seamă, când a văzut atâta suflete nemuritoare şi de 
mare preţ, dintre care multe se aflau în întunericul necunoştinţei 
şi al pierzării! În acea minunată parabolă a fiului risipitor, chiar 
Domnul a zugrăvit mare Sa milostivire faţă de păcătosul care se 
pocăieşte, prin cuvintele: „Încă fiind el departe, l-a văzut tatăl său şi 


v3 
. 


i s-a făcut milă”. Cu cât mai mult, atunci când păcătoşii se apropiau 
de F], ca să asculte cuvântul Său, aşa cum au făcut galileenii, în cazul 
de faţă: Şi iată prima dovadă a milostivirii Domnului: „A vindecat 
pe bolnavii lor” (v. 14). Milostivirea lui Hristos nu rămâne niciodată 


un sentiment sterp, neroditor, cum adesea rămâne a noastră. 

Milostivirea Domnului este urmată de minuni faptice, care sunt 
adesea minuni, ca în cazul de faţă. Desigur, dintre cei care veniseră 
în pustie, nu erau toţi bolnavi. Dar marele medic al sufletelor şi al 
trupurilor îşi începe darurile milostivirii Sale cu trupurile. Fiindcă 
Oamenii care nu sunt născuţi a doua oară din Duh mai mult simt 
neputinţele şi lipsurile trupeşti, socotind vindecarea acestora ca cea 
mai mare binefacere. De aceea mulţi creştini se apropie de Hristos 
şi de Biserica Sa, ca să găsească mai cu seamă foloase materiale (ca 
averea lor să se înmulțească, ca dobitoacele lor să sporească, ca să 
se vindece de neputinţele lor etc.). Cu toate că sufletul suferă mai 
mult din pricina păcatului, şi ei ar trebui să se îngrijească mai întâi 
de suflet, ei n-o fac. Căci nevoile trupului sunt limitate, ca şi trupul 
sunt trecătoare, pe când sufletul este nemuritor şi are neapărată 
nevoie de vindecare, ca să nu fie bolnav în veci. Biserica nu refuză 
harul ei nici în lucruri materiale, deoarece are interes să atragă pe 
om, ca să simtă el boala sa sufletească şi să dorească şi vindecarea lui 
spirituală. Iar mila Domnului, care în această împrejurare a făcut 
două minuni mari pentru trebuinţe materiale, adică a vindecat pe 
bolnavi şi a săturat pe flămânzi, ne învaţă şi pe noi cea mai potrivită 
metodă pentru vindecarea sufletelor de boala păcatului. Iar metoda 
este aceasta: începe prin a face bine altuia în nevoia lui, acolo unde 
el simte mare nevoie, imediată, pentru ca mâine să-l faci să simtă o 
necesitate mai adâncă, necesitatea de a-şi vindeca sufletul. 

După această binefacere, adică vindecarea prin minune a 
neputinţelor trupeşti, Domnul îndestulează şi nevoia sufletească 
a galileenilor, dorinţa de a auzi cuvântul lui Dumnezeu. Şi era 
o minune tot atât de mare, cuvântul ieşit din buzele Domnului, 
„A început să-i înveţe pe ei multe”, spune evanghelistul Marcu (6, 
4). Atât de multe i-a învăţat, încât ziua s-a plecat spre seară. Şi 
atunci Domnul şi-a încheiat cuvântarea, dar poporul tot nu pleca. 
Ucenicii Domnului s-au apropiat de Domnul cu această propunere: 

„Făcându-se târziu, ucenicii au zis: «Locul este pustiu şi s-a făcut seară. 
Dă drumul poporului, ca, ducându-se prin sate, să-şi cumpere de 
mâncare» ” (v. 15). 

Desigur, ucenicii credeau că lucrul cel bun al zilei se 
terminase. Poporul îşi văzuse bolnavii vindecaţi şi auzise cuvântul 
dumnezeisc, care îi vindecase sufletul. Era deci timpul ca să 
plece, sau, cel puţin, să-şi procure alimente din satele învecinate, 
deoarece se înserase şi poporul era nemâncat. Dar Domnul, 
care nu vroia să slobozească pe oameni flămânzi, nici să-i ţină 
nemâncaţi, nici să-i bage în griji şi cheltuială pentru cumpărarea 
alimentelor, s-a adresat ucenicilor Săi şi a zis: „Nu trebuie să plece, 
dați-le voi să mănânce” (v. 16). Adică nu trebuie să plece ca să 
găsească de mâncare, ci daţi-le voi, ucenicii Mei. Fără îndoială ştia 
Domnul foarte bine că ucenicii nu aveau şi nici nu era posibil să 
aibă alimente, pentru miile de oameni. El hotărâse să-i hrănească 
prin minune. În mintea Sa era zugrăvită clar masa pregătită, plină 
cu pâine, pe care purtarea Sa de grijă cea minunată, avea să le-o 
pună înainte peste puţin. Dar fiindcă voia să-i înveţe pe ucenici 
cât de mare este bunătatea Sa şi câtă încredere trebuiau să aibă în 
buna purtare de grijă a lui Dumnezeu, care era de faţă înaintea 
lor în chip de om, a zis: Daţi-le voi să mănânce. Însă oricâtă 
milostivire şi grijă ar fi avut ucenicii lui Hristos pentru poporul 
Domnului, ei nu puteau nicicând să se compare cu Domnul, cel 
negrăit de milostiv. Mila lor faţă de popor s-a mărginit în această 
imprejurare la atât: ca popoarele să fie slobozite, ca să meargă în 
sate să-şi cumpere de mâncare. Dar milostivirea cea prevăzătoare a 
Domnului se arată incomparabil mai presus, atât în împrejurarea 
de faţă, cât şi în altele. Şi, mai cu seamă pe cei care nu se depărtează 
de Hristos, fiindcă au dorul să asculte cuvintele Lui şi să I se 
supună, pe aceia nu-i lasă să plece nemâncaţi. Nu trebuie să plece, 
nu-i lasă să se îngrijească, să se îngrijoreze de câştigarea hranei şi 

a bunei stări materiale, ci îi eliberează de grijile lor, deoarece ei 
au în sufletul lor pe Făcătorul materiei. Acesta poate nu numai 
să le hrănească trupurile, ci să le dea şi viaţa veşnică, fericită. 
Ajunge să se increadă desăvârşit în El. Ajunge să trăiască drept 
şi fără de grijă. Atunci nu vor rămâne lipsiţi de purtarea de grijă 
a Domnului. El nu-i lasă pe ai Lui să ajungă la cheltuieli mari şi 
zadarnice, pe care le pretinde viaţa lumească şi materialistă, cea 
fără de Dumnezeu. Pe cei ce nu se duc la El, Domnul îi învaţă 
să se mulţumească cu cele necesare, pe care bunătatea Lui li le va 
da totdeauna. Întrucât Domnul ne-a dat şi trup, pe care l-a făcut 
condiţie a vieţii noastre pe pământ; întrucât a venit în lume să 
răscumpere pe om în întregime, suflet şi trup, nu poate Hristos 
să rămână indiferent la împărţirea mijloacelor de existenţă. El nu 
rămâne indiferent, mai cu seamă atunci când trupul omului este 
supus sufletului. De aceea zice: Nu trebuie să plece, ci trebuie să 
se încreadă în dragostea Mea, atât galileenii de atunci cât şi voi cei 
de astăzi. Dragostea vă va oferi întotdeauna mijloace de existenţă, 
dacă voi: „Căutaţi mai întâi Împărăția lui Dumnezeu şi dreptatea 
Lui” (Mt 6, 33). 

Dar ucenicii Domnului, deşi văzuseră atâtea minuni ale Sale, 
încă tot nu puteau înţelege că nimic nu este cu neputinţă pentru 
Hristos, când vrea să-şi hrănească poporul. Aşadar, când L-a auzit 
pe Domnul zicând ca să dea ei de mâncare poporului, ucenicii 
răspund neliniştit: „Nu avem aici decât cinci pâini şi doi peşti”. 
Adică cum pot să se sature atâtea mii de oameni cu cinci pâini şi 
doi peşti, pe care-i avem noi aici? Din nefericire, aceeaşi nelinişte 
chinuieşte întotdeauna sufletul acelora care nu au înţeles încă 
puterea, bunătatea şi purtarea de grijă a lui Hristos. Chinul acesta 
insă atinge nu numai sufletele depărtate cu totul de Hristos, ci şi 
multe suflete care cred în El şi vor să fie creştini. Vin împrejurări de 
strâmtorare economică. Ei văd puţinătatea resurselor lor, socotesc 

câţi membri au în familie, câte zile şi ani au mai rămas şi li se pare 
timpul tare lung, pentru mijloacele lor puţine. 

Atunci se necăjesc şi se chinuiesc: cum o vor duce mai departe? 
Cum voi face ca să-mi întreţin familia? Dacă mi se îmbolnăvesc 
copiii? Dacă... Ei nu se gândesc la câte le-a dat Domnul în trecut, 
precum nici ucenicii nu s-au gândit la minunile precedente. Căci 
Domnul n-a făcut numai atunci minuni în stare să arate ucenicilor 
că El poate totul şi că încrederea în El trebuie să fie desăvârşită şi 
să lase toate grijile pe seama Domnului. Ci şi acum El convinge pe 
fiecare creştin în parte, în chip minunat, despre acestea. Viaţa fiecărui 
creştin adevărat poate să ne prezinte o mulţime de situaţii grele şi 
fără de ieşire, pe care Domnul le-a dus la bun sfârşit, dezlegându-le 
nevăzut, dar minunat. Şi dacă petrecem trecutul nostru prin minte 
şi medităm la întâmplările vieţii noastre, vom putea scoate din ele 
o învăţătură foarte folositoare, atât pentru prezent, cât şi pentru 
viitor: că, precum Domnul, în trecut, a intervenit, prin minune, în 
imprejurările grele ale vieţii noastre, ne-a salvat şi ne-a mântuit, tot 
aşa va face şi acum, ca şi în viitor. De ce nu? Oare acum a încetat să 
mai fie bun? Sau poate atunci eram noi mai drepţi şi mai virtuoşi? 

„Cinci pâini și doi pești”. Iată ce mâncare aveau treisprezece 
persoane, Domnul şi cei doisprezece ucenici. Deşi Domnul în 
viaţa Lui pământească avea nevoie de hrană ca şi noi, deşi avea în 
stăpânire întreg belşugul de bunătăţi de pe lume, totuşi nu avea în 
grijă să aibă hrană multă, nici felurită, nici nu-I trebuia delicatese. 
Nu trăia ca un ascet, nici nu respingea mâncarea, pe care i-o puneau 
înainte cu bucurie oamenii, când Îl chemau la mesele lor. Dar viaţa 
îmbelşugată Îi era străină. Mâncarea Sa, împreună cu a ucenicilor, 
se distingea prin frugalitate. Mâncau numai cât era de trebuinţă, 
ca să se hrănească organismul, căci hrana nu are alt scop, decât 
să întreţină viaţa. Domnul mânca ca să trăiască, şi nu trăia ca să 
mănânce. Căci, din nefericire, mulţi oameni şi-au mărginit scopul 

vieţii lor la atâta: să mănânce. Se îngrijesc, se neliniştesc, fură, fac 
călcare de jurământ, varsă sânge şi măcelăresc trupurile altora, nu 
pentru a se hrăni, ci pentru a se desfăta cu mâncare, pentru a avea 
multe feluri de bucate şi de băuturi gustoase, care stârnesc pofta. 
Ei bagă mâncare fără saţ în pântecele lor, pentru că: „Dumnezeul 
lor este pântecele”, cum zice dumnezeiescul Pavel. Ceea ce face pe 
oameni să se neliniştească, să nu creadă, să păcătuiască, să se abată, 
nu este nevoia de hrană, ci dorul nefiresc de desfătare meşteşugită, 
robia către pântece. Aceasta este una dintre dorinţele şi patimile 
pe care le lucrează cei ce sunt robi pântecelui şi este întotdeauna în 
legătură cu imoralitatea şi desfrâul. Aşadar, frugală şi mărginită la 
nevoile absolute era hrana Domnului. Şi totuşi din această hrană, 
din cinci pâini şi doi peşti, a săturat atunci mii de oameni. 


Belșugul de hrană dat prin minune 


Acum Domnul va înnoi minunea pe care a făcut-o altă dată 
cu israelitenii cei din pustie, prin Moise. Va putea Dumnezeu să 
gătească masă în pustie?, ziceau atunci evreii, chinuiţi de foame. Şi 
Dumnezeu s-a arătat cu adevărat şi le-a pregătit masă. „Să mergem 
să cumpărăm de două sute de dinari pâine, ca să le dăm să mănânce”, 
ziceau acum ucenicii îngrijoraţi. Dar Domnul le va da pâine, fără 
ca ei să facă vreo cheltuială, căci nu aveau bani. De aceea, Domnul 
poruncește: „Aduceţi pâinile la Mine” (v. 18). Daţi-Mi în mâinile Mele 
acele cinci pâini. Ele vor fi de ajuns. Fără îndoială, Domnul putea 
să facă minunea, fără să ia pâinile în mâini. Dar a vrut să ne arate că 
numai atunci hrana ne face o adevărată bucurie şi este binecuvântată 
de Domnul, când punem în mâinile Sale toate ale noastre, când Îl 
punem pe Fl chivernisitor al averii noastre, ca s-o chivernisească El 
după sfântă voia Sa. Şi atunci vom primi cele de trebuinţă din mâinile 
Domnului şi vor fi mult mai dulci şi mai plăcute. Da! Nefericirea 

celor mai mulţi oameni nu provine din lipsă, căci cei mai mulţi 
au cele materiale, ci din lipsă de tihnă, mulţumire, pace. Şi aceasta 
se întâmplă pentru că oamenii nu se pricep să-L facă pe Hristos 
administrator al averii lor şi chivernisitor al vieţii lor. Ei cred că 
materia cea nesimţitoare îi face fericiţi. Dacă ei vor da averea lor 
lui Hristos, dacă ar da fraţilor Lui mai mici, adică săracilor şi celor 
strâmtoraţi, prin milostenie şi dragoste, atunci ei ar primi înapoi 
înmulţite averile lor, iar pe deasupra ar câştiga bucurie şi fericire. 
Mai rămâne de a da poporului mâncare, prin minune. Domnul 
„4 poruncit să se aşeze poporul pe iarbă”. A poruncit să se aşeze în 
grupuri de cincizeci sau o sută de persoane, după cum notează 
ceilalţi evanghelişti. Domnul n-a aşternut covoare pe jos, nici n-a 
adus fotolii. Totuşi, El aşternuse mai dinainte locul cu nişte covoare 
pe care numai El putea să le ţese, cu covoare de iarbă verde, frumoase 
şi sănătoase. Această simplitate, împreunată cu îndestularea care va 
urma, a produs multă bucurie. După aceea, Domnul: „luând cele 
cinci pâini şi cei doi peşti, ridicându-şi ochii la cer, le-a binecuvântat”. 
Moment crucial. Domnul ia în mijlocul acelei mulţimi locul tatălui 
intr-o familie; un tată înconjurat de copiii săi. Şi-a înălţat ochii la cer, 
ca să mulţumească Părintelui ceresc, îinvăţându-ne şi pe noi, spune Sf. 
Joan Gură de Aur, „să nu ne apucăm de mâncare până nu mulțumim 
Aceluia care ne-a dat această mâncare”. Căci hrana zilnică o primim 
din mâinile lui Dumnezeu şi se cuvine să-l mulţumim neapărat 
pentru aceasta. Dar omul, din nefericire, este atât de obişnuit cu 
binefacerile lui Dumnezeu, încât crede că Dumnezeu este îndatorat 
să-i facă mereu bine, fără ca el să se simtă dator să-l mulţumească lui 
Dumnezeu, cât de cât. Şi acest fenomen este foarte obişnuit; mulți 
creştini, atât în casele lor, cât şi între străini, se aşază la masă fără să 
facă acel semn care îi deosebeşte de animale, adică nu spun câteva 
cuvinte de rugăciune, nu fac semnul sfintei cruci, nu-l mulţumesc 
lui Dumnezeu. Nebunule! Dacă vreun alt om îţi dă vreun fleac, te 

simţi dator să-i mulţumeşti. Dar nu te gândeşti să-l zici mulţumesc 
lui Dumnezeu, care te hrăneşte! Nerecunoscătorule! Tu crezi că 
mâncarea pe care te grăbeşti s-o înfuleci este rezultatul muncii tale, 
al banilor tăi, nu un dar al lui Dumnezeu; dar dacă Dumnezeu nu 
ti-ar da sănătate, ce s-ar face cu banii tăi şi cu mâncarea ta, oricât de 
imbelşugate ar fi? Dacă Dumnezeu ţi-ar lua mijloacele de câştig, cum 
ţi-ai agonisi mâncarea? Şi totuşi, o eşti atât de orbit de egoism, încât, 
nu numai că nu mulţumeşti tu lui Dumnezeu pentru mâncarea pe 
care ţi-o dă, ci ironizezi pe comesenii tăi, care îndrăznesc să-şi facă 
cruce înainte de mâncare. Ce nebunie! Dar cuvintele acestea ale lui 
Dumnezeu arată cât este de sfântă datoria de a mulţumi: „Orice 
făptură a lui Dumnezeu este bună şi nimic nu este de lepădat, dacă se ia 
cu mulțumire” (| Tim 4, 4). Prin urmare, adevărații creştini trebuie să 
fie nepăsători faţă de nebunia şi uşurătatea lumii, care îndrăzneşte să 
ironizeze asemenea datorii sfinte, recomandate de Însuşi Dumnezeu, 
semne de bună cuviinţă şi de cinste, dacă le împlinim. 

Aşadar, Domnul a binecuvântat pâinile şi peştii. Dar binecuvân- 
tarea aceasta a implinit marea minune, care a urmat. Creatorul a dat 
atunci celor cinci pâini şi celor doi peşti însuşirea extraordinară şi su- 
pranaturală de a se înmulţi, aşa încât să se sature din ele mii de oameni. 
Pâinile s-au făcut pe măsura a două mii, să zicem, de pâini de mărimea 
celor cinci, care erau la început. Iar peştii au ajuns la o cantitate de 
mai multe sute de kilograme. Deoarece Domnul, prin binecuvântarea 
dată, a îndeplinit minunea: El a indestulat până la saturație nevoile 
poporului. De aceea şi zice Evanghelistul: „Și frângându-le, le-a dat uce- 
nicilor, şi ucenicii poporului” (v. 19). Această acţiune a Mântuitorului, 
când a frânt pâinile şi le-a dat ucenicilor şi prin aceştia poporului, este 
vrednică de mare luare aminte. Domnul n-a făcut acest lucru, numai 
pentru ca ucenicii să-L ajute la împărţit pâinile, ci şi ca să-i cinstească 
pe ucenici. A vrut să-i prezinte pe ucenici poporului, ca pe nişte cola- 
boratori ai Săi la acest lucru minunat. În acest fel a arătat Domnul care 

va fi în viitor activitatea ucenicilor. A arătat cum va fi împărţită lumii 
hrana spirituală, până la sfârşitul veacurilor. De la Hristos, care este 
izvorul plin şi nesecat, prin mijlocirea ucenicilor, a apostolilor, a sluji- 
torilor Bisericii, hrana va fi împărţită lumii întregi. Nimeni nu poate 
să împărţească altora harul sfinţitor al Tainelor, dacă el n-a primit în 
prealabil acest har de la Hristos. Şi harul nu este împărtăşit nimănui, 
decât numai prin slujitorii Bisericii, urmaşii apostolilor. Pe aceştia 1-a 
pus Domnul peste robii Săi: „ca să le dea lor hrana de vreme” (adică 
cuvântul lui Dumnezeu şi pâinea vieţii, Sfânta împărtăşanie, Mt 24, 
45). „Ei sunt iconomii tainelor lui Dumnezeu” (I Cor 4, 1). lar comoara 
hranei spirituale, peste care ei au fost puşi iconomi, este atât de mare, 
încât este de ajuns pentru toate mulțimile de generaţii omeneşti. Şi 
totuşi, din nefericire, mulţi oameni nu vor să primească această hrană 
dumnezeiască, deşi ei, nenorociţii, sunt flămânzi, însetaţi şi suferinzi. 
Câţi însă se apropie cu mulţumire, primesc belşugul harului, bucuria, 
pacea, viaţa. 

Vrednic de luare aminte este că înmulţirea pâinilor cea prin minune 
nu s-a descoperit de la inceput, ci pe măsură ce se împărțeau poporului 
pâinile. N-a apărut deodată o pâine mare şi un peşte monstruos. Precum 
făina văduvei din Sarepta, care îl găzduise pe proorocul Ilie, creştea pe 
măsură ce era întrebuințată, aşa s-a întâmplat şi acum. Pâinile sporeau 
pe măsură ce erau împărţite poporului. Ele se implineau la loc. Acest 
fenomen simbolizează foarte bine două înseninate adevăruri. 

Pe de o parte că virtutea, cu cât o punem mai mult în lucrare, 
cu cât omul lucrează mai mult virtutea, în diferitele împrejurări 
ale vieţii sale, cu atât ea se împlineşte mai mult. Pe de altă parte, 
in special milostenia are această particularitate: dacă ai ceva şi dai 
din acel lucru, firesc ar fi să se micşoreze. Totuşi se întâmplă ca şi 
cu cele cinci pâini: cu cât dai, cu atât se înmulţeşte. Se înmulțește 
chiar şi materia, dar cu mult mai mult câştigul sufletesc, răsplata în 
ceruri, care va fi dată de Dumnezeu celor milostivi. „Cel ce seamănă 

cu binecuvântare, cu binecuvântare va şi culege”, zice Duhul Sfânt. 
Adică cel ce seamănă din belşug sămânţa milosteniei, va şi culege 
din belşug rodul bunătăţilor cereşti (II Cor 9, 6). 

lar urmarea minunii se arată lămurit prin cuvintele: „Și au 
mâncat toți şi s-au săturat”. Din acele cinci pâini au mâncat toţi. Nu 
numai unii, Ci toţi, fără excepţie. Şi toţi s-au săturat. Căci ceea ce satură 
pe om nu este belşugul câştigat pe nedrept, ci darul binecuvântării 
lui Dumnezeu. Ia aminte bine, cititorule, căci acest lucru priveşte 
rezolvarea unei probleme mari şi chinuitoare, care nelinişteşte astăzi 
intreaga lume. Fiecare în parte şi popoarele în totalitatea lor încearcă 
să-şi câştige, în orice mod, un belşug cât mai mare de mijloace 
materiale, cu gândul că, având belşug material, vor trăi fericiţi. Şi 
totuşi, Domnul, cu gura Sa, a mărturisit că: „Viaţa cuiva nu stă în 
prisosul bogăției sale” (Lc 12, 15). Se poate constata limpede, din 
realitatea contemporană, că unde este belşug de mijloace agricole 
Şi meşteşugăreşti, acolo este şi hrană mai bună şi condiţii de viaţă 
superioare. Şi totuşi, în lume domneşte nefericire, foamete, criză. Şi 
astăzi, ca şi înainte, găseşti nefericire în case îmbelşugate şi bogate, 
iar pacea şi bucuria „domnesc” adesea în familiile care abia au câte 
ceva, dar care se bucură de binecuvântarea lui Dumnezeu. 

Şi nu numai că au mâncat toţi şi s-au săturat, dar „au strâns 
fărâmiturile, douăsprezece coşuri pline şi cei ce mâncaseră erau ca la 
cinci mii de bărbaţi, afară de femei şi copii” (v. 20-21). Au rămas 
douăsprezece coşuri de fărâmituri, după ce s-a săturat atâta mulţime 
de oameni, din care numai bărbaţii erau cinci mii şi cel puţin tot 
pe atâţia femei şi copii. A rămas câte un coş pentru fiecare ucenic. 
Ei dăduseră cinci pâini şi au luat înapoi douăsprezece coşuri! 
Acest lucru confirmă şi adevărul că fiecare primeşte sporit de la 
Dumnezeu, din ceea ce dă fratelui său flămând. 

Se mai arată aici dărnicia minunată a lui Dumnezeu. Atâtea 
mii de oameni au mâncat din belşugul de pâini şi de peşti şi au mai 

rămas şi fărâmituri. Căci prea bunul Dumnezeu, atunci când ne dă 
darurile Sale minunate, nu este niciodată zgârcit, nu se târguieşte. 
Ci întotdeauna ne dă daruri bogate şi minunate. Numai noi să fim 
vrednici de darurile Lui şi, în primul rând, de cele duhovniceşti. 
Căci cele materiale sunt trecătoare, iar belşugul lor este primejdios. 
Dumnezeu ne dă „cu mult mai presus decât toate câte cerem sau 
pricepem noi” (Ef 3, 20). Este foarte important să ştim că oricât de 
darnic este Domnul, nu-i place că noi risipim. Porunca pe care a 
dat-o în această împrejurare ucenicilor Săi: „Strângeți fărâmiturile 
rămase, ca să nu se piardă nimic”, poruncă pe care o redă Sfântul 
Evanghelist Ioan, conţine învăţătura de economie. Orice ai strâns 
astăzi, îţi va fi mâine de folos. Orice se economiseşte de la cei avuţi, 
este de trebuinţă pentru cei săraci. Din nenorocire, sunt mulţi 
creştinii care au belşug şi fac cheltuieli mari, pe când alţii flămânzesc 
şi sunt lipsiţi. Aceasta este lipsă de mulţumire lui Dumnezeu pentru 
darurile pe care ni le-a dat, dispreţ şi nesimţire, în felul acesta omul 
risipeşte şi cheltuieşte darurile bunătăţii lui Dumnezeu, fără să se 
arate mulţumitor. Şi nemulţumirea aceasta este pedepsită. Mâine vei 
fi lipsit de acele lucruri, pe care astăzi le iroseşti şi le cheltuieşti fără 
rost. Să-ţi rămână bine întipărit în minte acest lucru. 

Dar când am pus accentul pe economie, atragem luarea aminte 
a slujitorului asupra faptului că ucenicii lui Hristos nu s-au apucat 
să adune fărâmiturile decât numai atunci când toţi mâncaseră şi se 
săturaseră. Acest lucru ne arată că nu trebuie să facem economie pe 
spinarea altuia, nu trebuie să strângem resturile şi să le punem bine, 
mai înainte de a se sătura şi ceilalţi. Economie să facem la propriile 
noastre cheltuieli. Să nu facem economie cu pâinea altuia. Căci 
astfel de oameni economi sunt destui! 

Aceasta este minunea înmulţirii pâinilor. Ea este considerată şi 
ca pildă, inţelegându-se că Hristos este hrana spirituală a omenirii. 
El este Pâinea Vieţii, care întăreşte şi hrăneşte inimile credincioşilor 

Săi. Oricât s-ar bucura omul de pâinea pământească, dacă nu are 
impreună cu bogăţia de bucate gustoase şi de bunuri materiale pe 
Hristos, pâinea vieţii, atunci nu-i rămâne nimic din toate bogățiilor 
lui. Toate pier în mormânt. Ce le-a rămas Galileenilor, care s-au 
săturat prin minune, dacă ei n-au crezut în Hristos şi nu L-au urmat 
cu statornicie, ca să se hrănească şi ei cu pâinea vieţii? Domnul a 
spus lămurit către ai Săi că pâinile făcute prin minune, pe care le-au 
mâncat atunci, sunt o hrană trecătoare, o hrană care se mistuie. Dacă 
ei nu se îngrijesc de hrana care rămâne, dacă nu vor mânca pâinea 
vieţii, nu pot avea viaţă. Şi deoarece această pâine a vieţii este Trupul 
şi Sângele Domnului, de aceea a arătat Fl acest lucru în chip lămurit: 
„De nu veţi mânca Trupul Fiului Omului şi de nu veţi bea Sângele Lui, 
nu veţi avea viață în voi”. Şi, ca să nu rămână nicio îndoială, a adăugat 
Domnul: „Eu sunt Pâinea Vieţii, pâinea cea vie pe care s-a pogorât din 
cer. Dacă va mânca cineva din pâinea aceasta, va fi viu în veci. lar 
pâinea pe care o voi da Eu este Trupul Meu, pe care-l voi da pentru 
viața lumii” (In 6, 23, 58). Şi, în special minunea înmulţiri pâinilor 
este chip al Sfintei Împărtăşanii, pe care, prin mijlocirea preoţilor 
Săi, o dă Domnul credincioşilor. Şi hrăneşte mulțimile de adevăraţi 
creştini, din neam în neam, cu o nepreţuită hrană duhovnicească, 
precum a dat atunci, prin mijlocirea celor doisprezece ucenici, 
pâinea hranei trupeşti mulțimilor. Aşadar, cititorule, ai înaintea 
ta o minune, mai mare decât aceea pe care a făcut-o Domnul în 
pustie, ca să hrănească trupul Galileenilor. Tu ai minunea Sfintei 
Cuminecături, care se împlineşte în fiecare Sfântă Liturghie, când se 
aude chemarea: „Cu frica lui Dumnezeu, cu credință şi cu dragoste să 
vă apropiaţi”. Apropie-te, ca să-ţi hrăneşti sufletul cu pâinea vieţii. 
Eşti fericit dacă ai frică de Dumnezeu, credinţă şi dragoste, ca să te 
apropii şi să fii părtaş la marea taină a Sfintei Cuminecături. 

MINUNI ALE DESĂVÂRŞITEI 
PUTERI ASUPRA FIRII 


PRIMA PESCUIRE MINUNATĂ 


(Lc 5, 1-11) 


iecare minune poate fi considerată o icoană, în care Îl ve- 
F dem pe Domnul împlinindu-Şi lucrarea cea mare a mân- 

tuirii omului. Îndeosebi această minune a vânării de peşte 
este chipul chemării şi al instruirii dinainte a acelora care fac lu- 
crul mântuirii. Căci acest lucru al Domnului avea nevoie de nişte 
persoane care să petreacă în apropierea Domnului în tot timpul 
vieţii Sale pe pământ; iar apoi, să primească putere de sus, puterea 
Duhului Sfânt, ca să desăvârşească lucrarea. Aşadar Domnul, în 
scopul acesta, a chemat pe cei doisprezece ucenici, pe care apoi i-a 

făcut apostoli. I-a ales mai cu seamă printre pescarii din Galileea; 
căci pescuitul, ca şi păstoritul, este chip al lucrării, la care ucenicii 
au fost chemaţi atunci. 

Domnul a impreunat chemarea la ucenicie cu minunea 
despre care vorbim acum, ca să arate, ca într-o icoană care a 
rămas neştearsă în sufletele ucenicilor, atotputernicia şi stăpânirea 
desăvârşită asupra firii, pe care o avea Hristos. Pescuirea minunată 
este chip al pescuitului propovăduirii Evangheliei şi al convertirii 
oamenilor, prinşi în mreaja Sfintei Biserici. 

Este chip al dezvoltării viitoare a Bisericii şi al întregii ei 
istorii. Şi noi, iubite cititor, suntem printre peştii care au fost atraşi 
de mreaja Bisericii. Şi noi suntem într-o oarecare măsură şi pescari. 
De aceea, trebuie să acordăm mare atenţie pescuirii minunate. 


Pescarul și pescarii 


Un început potrivit, prin care Pescarul învăţător să vâneze pe 
pescarii ucenici, a fost propovăduirea vestită în această împrejurare 
poporului, înghesuit pe țărm. De aceea, Sf. Evanghelist începe 
povestirea sa în felul următor: „Pe când mulţimea ÎI îmbulzea, ca 
să asculte cuvântul lui Dumnezeu, şi El şedea lângă lacul Ghenizaret” 
(v.1). Adică mulţimea poporului care se îmbulzea în jurul Domnului 
era atât de mare, încât nu putea să se facă cât de puţin loc; de 
aceea s-a ivit necesitatea ca Domnul să se urce pe ţărmul înalt al 
lacului Ghenizaret, care, prin nisipul aşternut pe el, preinchipuia 
nenumărata mulţime care în toate veacurile aleargă după cuvântul 
lui Dumnezeu. 

Dar, întrucât Domnul rămăsese pe mal, la acelaşi nivel cu 
poporul, tot nu putea fi văzut şi auzit de mulţime. Nu I-a fost greu 
Domnului să rezolve şi această dificultate: „A văzut două corăbii 
oprite lângă țărm, iar pescarii, coborând din ele, spălau mrejile. şi 

urcându-se într-una din corăbii, care era a lui Simon, l-a rugat s-o 
depărteze puţin de la mal” (v. 2). Domnul, urcându-Se în corabia 
lui Simon, i-a poruncit să-l îngăduie să intrebuinţeze corabia, care 
până atunci, în ziua aceea, nu fusese întrebuințată decât la prins 
peşte, ca amvon de la care se vor pescui sufletele oamenilor. În 
acest scop, Petru trebuia să depărteze corabia de la țărm, pentru ca 
învățătorul să poată fi văzut de toată mulţimea. „Și şezând, învăța 
mulțimile din corabie” (v. 3). El şedea în corabie cum şezuse pe 
nisipul de pe mal. 

Dumnezeiescul Evanghelist notează aceste lucruri; căci ele 
erau ca o prevestire. Apoi adaugă vânarea minunată a peştilor. 
Domnul avea o oarecare cunoştinţă cu Petru şi fiii lui Zevedei, 
Iacob şi Ioan. Cunoştinţa o făcuseră în preajma Iordanului, prin 
mijlocirea lui Ioan Botezătorul. Dar, după ce au făcut cunoştinţă 
cu Domnul, ei s-au întors în patria lor, Galileea şi şi-au văzut mai 
departe de pescuitul lor. Iar acum, mai înainte de a-i chema la vânare 
sufletească, Domnul face o minune foarte specială, cu meseria pe 
care o avuseseră ei până atunci. Minunea era foarte instructivă şi 
pentru lucrarea către care Iisus va chema pe ucenici de aici înainte 
şi era un chip al acelei lucrări. 

Şi de aceea, „Când a încetat de a vorbi, a zis către Simon: 
«Depărtează-te la adânc şi aruncaţi mrejile voastre, ca să pescuiţi»” 
(v. 4). De îndată ce a încetat să vorbească poporului, Domnul s-a 
intors către cei din corabie şi a zis către Petru, cârmaciul corăbiei, 
să îndepărteze corabia spre adâncuri. Iar către ceilalţi a zis să-şi 
arunce mrejile ca să pescuiască. 

Ziua aceea nu era o sâmbătă, zi care este destinată cultului 
lui Dumnezeu şi odihnei poporului. Era o zi de lucru, de aceea, 
îndată după sfârşitul cuvântării Sale, Domnul cheamă pe Petru şi 
pe tovarăşii săi la munca lor zilnică. Nu există mai înţelept şi mai 
folositor acord al datoriilor noastre cu privire la hrană şi viaţă, decât 

acela pe care ni-l arată Domnul în împrejurarea de faţă. Adică: să ne 
petrecem începutul zilei într-o unire cu Dumnezeu, unire care se 
face prin rugăciune şi prin meditarea cuvintelor lui Dumnezeu, iar 
restul zilei să-l petrecem lucrând pentru a ne susţine viaţa. Atunci 
şi munca noastră va da un îndoit câştig. Căci munca va fi sfinţită 
prin cuvântul lui Dumnezeu şi nu va deveni prilej de păcătuire, 
de nedreptate, de exagerare, de împuţinare a credinţei. Iar apoi, 
munca va aduce roade, fiindcă va avea binecuvântare din partea 
lui Dumnezeu, cu Care ne-am întâlnit în rugăciune mai înainte 
de a ne începe munca. Noi am cerut supravegherea lui Dumnezeu 
asupra muncii noastre. Aşa că rugăciunea, nu numai că nu este 
o piedică, ci, dimpotrivă, ne ajută foarte mult în reuşita muncii 
noastre zilnice. În felul acesta, nici munca noastră nu se va arăta 
potrivnică îndatoririlor noastre religioase. Acest lucru îl spunem, 
fiindcă sunt foarte multe discuţii în problema aceasta. Mulţi cred 
că rugăciunea este pierdere de timp, zăbavă păgubitoare şi cred că 
citirea cărţilor sfinte este o ocupaţie de prisos. Ei se îndreptăţesc 
zicând: putem noi să ne facem timp şi pentru acestea? Am toată 
bunăvoința, dar nu am timp. Sunt un om muncitor şi nu găsesc 
vreme cuvenită. Şi totuşi, niciun lucru îngăduit de Dumnezeu 
nu poate fi făcut fără rugăciune şi fără să intrăm în comuniune 
cu persoanele dumnezeieşti. Nu dau aici de pildă pe împăratul 
David, pe care greutatea îndatoririlor împărăteşti nu-l impiedica 
să-şi împlinească datoria preasfântă de rugăciune. Nici pe vestitul 
om politic şi conducător al Marii Britanii, Gladiston, care găsea 
timp pentru rugăciune, de la care nu lipsea, deşi avea noian de 
îndatoriri, decurgând din poziţia şi funcţia lui. Voi reda aici numai 
mărturia unui negustor englez, care zice: de câte ori am trecut 
cu vederea rugăciunea, ca să mă duc la munca mea, am pierdut 
apoi timp mult şi preţios, fără să câştig nimic. Dar de câte ori am 
petrecut un anumit timp în rugăciune, afacerile mi-au reuşit mai 

bine, într-un timp mai scurt. Şi chiar dacă nu mi-au reuşit, am avut 
pace în suflet, fiind convins că Dumnezeu mi-a trimis nereuşita, tot 
spre folosul meu. 

Iar alţii fiindcă consideră munca zilnică incompatibilă cu viaţa 
evlavioasă, neglijează de cele mai multe ori munca, spre marea 
pagubă a lor şi a altora. În felul acesta viaţa evlavioasă ajunge să 
fie defăimată, ca una care duce la nelucrare şi la trândăvie. Însă 
întâmplarea despre care vorbim dovedeşte limpede că evlavia ajută 
foarte mult munca zilnică. Petru şi tovarăşii săi, deşi munciseră toată 
noaptea, şi prin urmare aveau toate motivele să caute odihna, deşi 
erau mâhniţi pentru nereuşita strădaniei lor de o noapte întreagă, 
totuşi s-au grăbit şi au alergat să vadă pe Hristos şi să asculte 
învăţătura Sa, când vorbea El poporului pe mal. Au dat uitării 
toată oboseala şi s-au grăbit să asculte cuvântul lui Dumnezeu. Şi 
să nu credeţi că exemplul acesta nu are pereche în vremurile de 
mai târziu. Pe timpul Marelui Vasile, poporul alerga la Biserică să 
asculte pe acest Sfânt Părinte, apoi se întorcea la muncă; iar seara, 
după ce munca era săvârşită, se întorcea plin de râvnă la Biserică, 
ca să asculte iarăşi cuvântul Marelui Ierarh. 

Avem şi exemple contemporane. Vedem că ţăranii evlavioşi, 
după munca lor de o săptămână, se duc pe jos în locuri îndepărtate, 
ca să asculte predicile vreunui om sfânt. 

Dar fiţi atenţi: Petru a ascultat până la sfârşit învăţătura 
Domnului, dar şi Domnul S-a simţit dator să-l întovărăşească pe 
Petru în munca lui zilnică. Ce binecuvântare primeşte munca 
noastră, când Hristos însoţeşte pe cei ce lucrează cu evlavie, asta 
vom vedea mai jos. 

„Îndepărtaţi corabia spre adânc şi aruncaţi mrejile voastre ca să 
pescuiţi”, a zis Domnul. Iar Petru, care încă nu ştia cine îl cinstise cu 
prezenţa în corabia lui, a răspuns la porunca aceasta a Domnului, 
ca şi cum ar fi vorbit cu un învăţător, vrednic de cinste, dar în 

totul la fel cu noi, oamenii: „Domnule, ostenindu-ne toată noaptea, 
nu am prins nimic”. Lristeţea acestui răspuns al lui Petru ne dă o 
idee despre soarta oamenilor pe acest pământ. Soarta noastră este 
muncă obositoare. Petru muncise toată noaptea; în zori primeşte 
poruncă de la Dumnezeu, cel ce împarte oamenilor munca, să-şi 
urmeze lucrul său. Aceasta este rânduiala obştească: ieri am muncit, 
continuăm astăzi, iarăşi mâine şi aşa mai departe, până în vremea 
când vom scăpa de pe acest pământ, în care nu avem parte decât 
de osteneală şi de muncă. lar omul care är vrea să facă excepţie 
de la muncă se distruge sufleteşte şi trupeşte, căci munca este un 
element necesar pentru însăşi viaţa omului. De aceea, omul şi în 
rai primise porunca să muncească, cu deosebirea că acea muncă 
era veselă, plăcută şi uşoară. După căderea în păcat însă munca a 
devenit obositoare şi grea, dar şi mai mult necesară. Căci osteneala 
şi sudoarea cu care omul cel căzut trebuie să-şi mănânce pâinea a 
devenit un însemnat mijloc pedagogic, o ispăşire şi o binecuvântare. 
Mintea, care este atrasă întotdeauna către rău, de păcat, prinsă fiind 
de muncă, are o ocupaţie. Şi inima se imblânzeşte prin muncă. Aşa 
încât să nu mai fie atrasă spre dorinţele păcătoase, care se adună în 
inimile celor leneşi şi trândavi. Prin muncă trupul, care doreşte 
impotriva Duhului, este ţinut în frâu şi se face organ al Duhului. 
Prin muncă, omul îngreunat îşi atrage asupra sa ochiul cel milostiv 
al lui Dumnezeu, păşeşte spre progres şi spre ştiinţă, ajungând 
la sfinţenie. Şi totuşi, îl auzim pe Petru exprimându-şi necazul: 
„Ostenindu-ne toată noaptea, nu am prins nimic”. Adesea auzim şi 
vedem acelaşi fenomen: muncă nerodnică. De ce rămân fără rod 
multe munci obositoare? Şi de ce altele sunt cu desăvârşire lipsite 
de rod? 

Mai întâi rămân neroditoare şi vătămătoare muncile fără 
Hristos, muncile nelegiuite, care au pe diavolul în tovărăşie, şi iată 
unele din acestea: neguţătorii şi întreprinderi care se sprijină pe 

minciună şi înşelătorie, pe lipsa de judecată şi pe prostia oamenilor. 
Meserii al căror rezultat trezeşte instinctele cele mai josnice ale 
omului şi care urmăresc stricarea inimii lui. Cărţi şi tipărituri cu 
care scriitorii încearcă să hrănească patimile ruşinoase ale cititorilor, 
încearcă să-i înveţe nelegiuirea şi imoralitatea, pentru ca autorii 
să se îmbogăţească de pe urma acestui negoţ ruşinos. Meşteşuguri 
aducătoare de câştig, în care, prin înşelăciune şi prin jocuri de 
noroc, se stoarce sângele săracilor şi se duc la sapă de lemn şi la 
sinucidere suflete sărmane. Iar alţii se îmbogăţesc de pe urma ruinii 
acestora, câştigând averi mari de azi pe mâine, până ce le va veni şi 
lor rândul să sărăcească. Cârciumi şi case de desfrâu, în care omul 
se distruge şi se omoară. Locuri cunoscute sau ţinute în taină, în 
care jocul de cărţi mănâncă banii, nu numai ai celor bogaţi, ci şi ai 
acelor capi de familie săraci, ca să le dea familiile peste cap. Aceste 
munci sunt neroditoare? Eu văd că tocmai acestea aduc un câştig 
mare, îmi va zice cititorul. Nu tăgăduiesc că aceste munci aduc la 
inceput câştig, adesea câştig mare, şi procură o viaţă de risipă şi 
desfătări. Dar nu va trece mult şi vor veni mari nelinişti, certuri, 
amărăciuni, nenorociri şi ucideri. Mai important este însă faptul 
că, la sfârşit, câştigul imbelşugat, adunat prin muncă nelegiuită, 
se va preface în cenuşă. Şi-n asta constă cea mai mare rătăcire a 
acelora, care cred că câştigul din muncă nelegiuită îi va face fericiţi, 
precum şi a acelora, care se supără şi se mâhnesc fiindcă muncitorii 
nedreptăţii câştigă mult, au o situaţie înaltă în obşte şi ajung la cele 
mai mari demnități, încălcând rânduiala morală şi cinstea. Dacă 
bunul meu cititor nu este nerăbdător, dacă învaţă să rabde şi să 
aştepte, va afla din realitatea de necombătut că cele adunate rău 
ajung în sacii răutăţii, şi va zice împreună cu David: „Am văzut pe 
cel nelegiuit mândrindu-se şi înălțându-se ca cedrii Libanului; şi am 
trecut, şi iată nu era, şi l-am căutat pe el şi nu s-a aflat locului” (Ps 36, 
36). Dar, îmi va zice altcineva, în adevăr sunt fără rod şi stricăcioase 

muncile nelegiuite, însă de multe ori vedem că şi munca drepţilor 
rămâne neroditoare. Drepţii se ostenesc şi se chinuiesc cu dreptate 
şi cu sfinţenie, şi totuşi abia ajung să-şi ţină zilele. Cum explici 
asta? 

Este adevărat că Dumnezeu îngăduie adesea ca muncile drepte 
să nu aducă roade, ba chiar să nu aducă niciun rod. Dar aceasta este 
o binefacere a lui Dumnezeu pentru cei drepţi. Mai întâi fiindcă 
Dumnezeu tot nu-i lasă nicio dată să flămânzească. În al doilea rând, 
dându-le o nereuşită în munca lor, Dumnezeu previne pericolele 
cele mari care sunt legate de bogăţie, pericole de ordin moral. În al 
treilea rând, fiindcă cel drept, după o astfel de nereuşită, se lipeşte 
şi mai mult de Dumnezeu, aşa cum s-a întâmplat cu Petru şi cu 
tovarăşii săi. Căci, după nereuşita din timpul nopţii, s-au grăbit cu 
râvnă să asculte cuvântul lui Dumnezeu, pe care dacă ar fi prins 
peşte şi ar fi trebuit să se ocupe de peştele prins, n-ar fi avut timp 
să-l asculte. După rezultatele rele în munca lor, drepţii se învaţă să 
aştepte hrana lor de la bunătatea lui Dumnezeu, nu de la agoniseala 
lor. Iar faptul că ei ştiu că hrana lor atârnă de Dumnezeu şi le vine 
de la EI, le dă o siguranţă pe care nu le-ar putea-o da nicio bogăţie 
materială. Deci, acest fel de muncă, care nu aduce multe câştiguri 
materiale, are totuşi un câştig spiritual, neasemănat mai folositor 
ŞI, prin urmare, nu este nicidecum fără rod. Iar despre faptul că cei 
evlavioşi şi drepţi câştigă un rod duhovnicesc, când îşi fac munca 
lor cu dreptate sub ochiul lui Dumnezeu, ne încredinţează faptul 
că ei sunt întotdeauna gata să se supună voii lui Dumnezeu şi să 
alerge la osteneli mai mari, deşi până atunci au întâmpinat numai 
pagube. Aleargă să se supună, cu convingerea că până la sfârşit vor 
avea parte de dumnezeiasca binecuvântare. Şi iată dovada acestui 
lucru în cuvintele lui Petru: „După cuvântul Tău voi arunca mreaja” 
(v. 5). Adică: învăţătorule, toată munca de o noapte am trecut-o 
în zadar. Dar acum, bizuindu-mă pe cuvântul Tău, voi arunca 


54 


Minunile Domnului 


mreaja iarăşi, mă voi supune la o oboseală mai mare, pe lângă care 
voi suferi şi arşiţa zilei. Căci adevăratul ucenic al lui Hristos, care 
munceşte o muncă legiuită, cu dreptate, nu lasă lucrul din pricina 
nereuşitei, ci priveşte munca sa ca o chemare a lui Dumnezeu şi 
ca o datorie a sa, către care merge cu deplină încredințare. Şi dacă 
această deplină încredințare este un semn deosebitor al adevăratului 
tip în munca lui de toate zilele, cu cât mai mult este aceasta un 
semn al lucrătorului adevărat al Bisericii lui Hristos! Către această 
lucrare fuseseră chemaţi acum Petru şi tovarăşii săi. Oricât s-ar 
osteni adevăratul lucrător al Evangheliei, fără să atragă pe nimeni, 
totuşi, după cuvântul Domnului, iarăşi trebuie să arunce mreaja 
cuvântării de Dumnezeu cu încredințarea că noile lui osteneli vor 
fi în sfârşit binecuvântate. Căci dătătorul de muncă, Domnul, care 
intovărăşeşte întotdeauna orice muncă legiuită, îi va da rezultatul 
binecuvântat, la vremea potrivită. 


Pescuirea minunată 


Rezultatul supunerii lui Petru se arată cel mai bine în minunea 
pe care o descriu următoarele cuvinte ale Evangheliei: „Și făcând 
aceasta, au prins atâta mulţime de peşti, încât li se rupeau mrejele” 
(v. 6). Adică au prins atâta mulţime de peşti, încât mreaja, când 
s-a apucat s-o tragă oamenii în luntre, a început să se rupă. Ceea 
ce Petru şi tovarăşii săi n-au putut să facă intr-o noapte întreagă, 
aceea a realizat în scurt timp atracţia nevăzută şi porunca fără 
glas a Creatorului, dată mării şi peştilor. A fost nevoie de mâinile 
mai multor oameni, ca să tragă mreaja. De aceea: „Au făcut semne 
tovarășilor lor din cealaltă corabie, ca să vină să le ajute lor. Şi au venit 
şi s-au umplut amândouă corăbiile de peşte, încât se cufundau” (v. 7). 
Fiindcă în cealaltă barcă confrații lor se găseau în aceeaşi situaţie şi 
aşteptau rezultatul pescuitului, i-au chemat prin semne, ca să nu-i 

inştiinţeze despre întâmplare, până nu vor vedea cu ochii lor. I-au 
chemat să vină, să tragă împreună mreaja din mare. Au venit şi au 
tras-o cu luare aminte şi amândouă corăbiile s-au umplut în aşa 
măsură de peşti, încât au început să se cufunde din pricina greutăţii 
peştilor, şi abia de mai pluteau pe apă. 

Această mulţime de peşti era dovada minunii, dar şi dovada 
binecuvântării pe care Domnul o dă la sfârşit, celor ce muncesc 
în ascultare. Iar unde este binecuvântarea lui Dumnezeu, acolo 
niciodată nu este puţinătate, ci belşug mare, pentru ca oamenii să se 
increadă în Dumnezeu mai mult decât în propriile lor osteneli şi în 
propria lor capacitate. Cirezile binecredinciosului Avraam, turmele 
lui Iacob, sporul îmbelşugat la câmp sau în anumite întreprinderi 
al unor oameni devotați lui Dumnezeu, dar şi capabili să înfrângă 
ispita bogăției, sunt dovezi ale binecuvântării lui Dumnezeu care dă 
belşug şi spor. Minunea pescuirii nu arată numai rezultatul muncii 
binecuvântate de Hristos. Ea a avut şi alte scopuri, mai sublime. Şi 
iată care sunt scopurile: Mai întâi a arătat stăpânirea desăvârşită a 
Domnului peste zidirile vieţuitoare, care trăiesc în mare. 

În minunea înmulţirii pâinilor Domnul arătase puterea Sa 
asupra firii neînsufleţite. În această minune El se arată ca Făcător 
şi Stăpân, nu numai al firii neînsuflețite, ci şi al fiinţelor vii. A 
arătat că toate îi sunt supuse Lui. Iar dacă din pricina omului se 
întâmplă în fire neascultare şi nesupunere, acest lucru nu înseamnă 
că Dumnezeu nu are putere să-L supună pe om, ci dimpotrivă, pe 
om îl poate distruge un microb nevăzut, cu atât mai mult puterea 
nemărginită a lui Dumnezeu. Dar Domnul îl lasă pe om liber, 
deoarece L-a zidit pe om, şi, prin libertate, omul trebuie să ajungă 
la scopul cel mare al vieţii sale, iar fără libertate nu poate ajunge 
acolo. Acest lucru trebuie să-l avem în vedere, ca să ne supunem 
de bunăvoie, cu liberă voinţă consimţită, la orice poruncă a lui 
Dumnezeu Atotputernicul. 

În al doilea rând minunea pescuitului a întărit mult dumne- 
zeiasca învăţătură pe care Domnul tocmai o propovăduise, cu pu- 
ţin mai înainte, din luntrea lui Petru. Atât poporul, care alergase 
acolo, cât şi Petru, ascultaseră cu atenţie învăţătura, dar îşi păstra- 
seră ideea, că un mare prooroc a fost trimis de la Dumnezeu în 
Israel. Însă ideea aceasta nu era de ajuns, ca să atragă pe Petru spre 
mântuire şi spre lepădarea de sine, care i se cerea pentru lucrarea 
apostolică. Petru trebuia să înţeleagă că nu are în faţa să un simplu 
prooroc, ci pe Acela căruia I se supun şi proorocii şi toată firea. Iar 
minunea pescuitului a fost o dovadă suficientă a acestui lucru. 

În al treilea rând, pescuirea minunată prefigura şi simboliza 
munca cea nouă, către care erau chemaţi Petru şi tovarăşii săi, fiii 
lui Zevedei. Petru credea că, dacă timpul nopţii trecuse în întregime 
fără folos, - şi noaptea se pescuieşte cel mai bine, — cu atât mai mult 
va trece fără folos şi ziua. A aruncat mreaja numai din supunere faţă 
de porunca învățătorului. Dar minunea i-a dat o învăţătură care a 
rămas neştearsă şi întipărită în sufletul său. L-a învăţat că, oricât 
de nepotrivite ar părea împrejurările şi sufletele oamenilor, când 
Domnul porunceşte şi când Petru ascultă, este imposibil să nu aibă 
pescuitul un rezultat imbelşugat. Minunea pe care s-a învrednicit să 
o vadă atunci Petru, cu peştii mării, a văzut-o cu mult amplificată 
şi îinnobilată în vestita zi a Cincizecimii, când s-a coborât Duhul 
Sfânt şi a făcut din ucenici pescari de oameni, numai în acea zi 
mreaja lui Petru a prins trei mii de suflete. Şi de aceea a fost nevoie 
de minunea cu peştii, în care Petru a văzut o mulţime neaşteptată 
de peşti şi s-a smerit, pe de o parte, iar pe de alta, a căpătat curaj. S-a 
smerit, fiindcă a văzut cât de neajutorată este puterea lui de om, dar 
a căpătat şi îndrăzneală, fiindcă a luat la cunoştinţă că acolo unde 
Domnul porunceşte, rezultatul este fericit. Acolo unde ostenelile 
sau posibilităţile omeneşti sunt neîndestulătoare şi nu pot să atragă 
sufletele din marea păcatului, acolo puterea Domnului lucrează în 

sfârşit fericit. „Fără de Mine nu puteţi face nimic”, ne-a încredinţat 
Domnul. Dar ajutaţi de puterea şi de prezenţa Lui nevăzută, noi 
putem totul. Doar acest lucru este valabil pentru întreaga lucrare 
. . oo ° ° A A A v v >» . . 
a Bisericii, din ziua în care Petru a început-o până astăzi. Biserica, 
ca una care a aruncat o altă mreajă în marea furtunoasă a păcatului, 
numai atunci a avut şi are minunate roade în pescuirea sufletelor, 
când pescarii, slujitorii ei, ascultători, smeriţi şi devotați lucrului 
lor, fac rezultatul muncii lor să depindă întru totul de ajutorul 
Atotputernic al Cârmuitorului nevăzut al Bisericii. Când ei nu 
{w e . A * A e o A e 
recunosc altă putere şi capacitate în ei înşişi, decât capacitatea de 
a arunca cu supunere mreaja cuvântului şi spun cu dumnezeiescul 
Pavel: „Nu fiindcă de la noi înşine suntem destoinici să lucrăm ceva 
ca din partea noastră, ci destoinicia noastră este de la Dumnezeu Cel 
ce ne-a şi învrednicit să fim slujitori ai Noului Testament” (II Cor 
3, 5-6). Acest lucru este şi mai mult valabil în lucrarea fiecărui 
creştin în parte, atât în munca lui de toate zilele, cât şi în lucrarea 
lui duhovnicească. Creştinul trebuie să-şi înceapă lucrul său cu 
supunere şi smerenie, fără să cârtească. Iar nereuşita de astăzi va fi 
v A ? e v . A v A . A. 
urmată în mod sigur de o reuşită binecuvântată în ziua de mâine. 


Impresia lăsată de minune 


Nu se putea ca o astfel de minune să nu producă o impresie 
excepţională: „Spaima îl cuprinse pe el şi pe toţi cei ce erau cu el, din 
pricina pescuitului peştilor pe care îi prinseseră” (v. 9). Au rămas uimiţi 
când au văzut minunea şi când s-au gândit la împrejurările în care se 
săvârşise ea. Tot aşa au rămas uimiţi şi Iacob şi Ioan, fiii lui Zevedei, 
care erau tovarăşii lui Simon. Ei toţi erau mai pregătiţi să înţeleagă 
proporţiile minunii, căci făceau meseria de pescari de multă vreme. 
Dar este foarte interesant că cei ce se află pe treapta cea mai înaltă 


a naşterii din nou şi a virtuţii, cei smeriţi, aceia simt mai adânc 

păcătoşenia lor. Şi sunt gata întotdeauna - dar mai ales la Taina Sfintei 
Spovedanii - să mărturisească păcătoşenia lor înaintea Domnului, cel 
ce primeşte mărturisirea lor prin mijlocirea duhovnicului. Este firesc 
ca aceştia să simtă cel mai adânc starea lor păcătoasă. Căci, precum 
cineva care are ochi curat şi sănătos, vede şi cele mai microscopice pete 
şi cele mai mici zbârcituri, care sunt pe haina lui, tot aşa şi creştinul 
care are ochiul sufletului curăţit, vede şi cele mai mici păcate ale sale. 
În acelaşi mod un om mai păcătos, din pricina întunericului adânc, 
pe care păcatul îl aduce în sufletul lui, din pricina trufiei sale, chiar 
atunci când alții îi arată starea lui, neagă şi nu primeşte ideea că ar fi 
păcătos. Ba chiar se îndreptăţeşte în mii de feluri pentru ca ceilalți să 
nu-şi piardă părerea bună pe care o au despre el. 

Aşadar Petru, care dobândise o adâncă smerenie, mărturiseşte 
cu umilinţă păcătoşenia lui înaintea Domnului, care venise să 
mântuiască tocmai pe cei păcătoşi. Petru se considera cu totul 
nevrednic să se apropie de Domnul cel fără de păcat. Iată, iubite 
cititor, o nepreţuită pildă de smerenie. Fiindcă numai cel smerit 
simte cu adevărat păcătoşenia sa şi o mărturiseşte, iar cel trufaş 
niciodată nu va face aceasta. Cel smerit se află în adevăr, căci nu 
există om care să nu păcătuiască. De aceea şi Domnul îi răsplăteşte 
smerenia cu o chemare mare. Căci numai cei smeriţi sunt adânc 
convinşi de păcătoşenia lor şi, prin urmare, caută să scape de 
păcatele lor, caută mântuirea şi află pe Mântuitorul. Uitaţi-vă la 
Petru. Fiindcă zice că este păcătos şi se apropie de Hristos, de aceea 
şi Hristos se apropie de el, îl mântuieşte şi îl ridică până la ceruri. De 
aceea şi noi trebuie să recunoaştem cu smerenie şi să avem adânca 
simţire că suntem păcătoşi, că Hristos trebuie să lucreze întoarcerea 
noastră, ca să ne mântuiască. În acelaşi timp, căzând în genunchi, 
să-L rugăm să nu se depărteze de noi şi în marea Lui bunătate să 
ne primească pe noi, cei ce ne întoarcem spre El. Fiindcă dacă ne 
părăseşte şi ne dă pe faţă păcatele, s-a sfârşit cu noi. 

Chemarea la o nouă pescuire 


O dovadă a adevărului pe care l-am afirmat mai sus, că adică 
Hristos Se apropie de cei smeriţi şi îi face arătaţi, sunt cuvintele cu 
care se adresează Hristos lui Petru şi prin care îl cheamă la o nouă 
vrednicie: „Și zice Iisus către Petru: Nu te teme, de acum înainte vei 
fi pescar de oameni” (v. 10). Domnul îl îmbărbătează pe Petru, ca 
să nu se teamă. Am spus mai înainte că pe toţi cei din corabie îi 
cuprinsese frica. Dar prezenţa Domnului nu este înspăimântătoare şi 
primejdioasă, ci mântuitoare şi îimbucurătoare. El a venit în corabia 
lui Petru ca să facă dintr-însul un pescar duhovnicesc, care să atragă 
pe oameni din marea păcatului, în corabia mântuirii. Domnul îi 
spune: Nu îţi vei schimba meseria, tot pescar vei rămâne. Numai 
fiinţele pe care le pescuieşti se vor schimba. Până acum pescuiai cu 
mreaja ta fiinţe necuvântătoare, peştii din mare. De acum înainte, 
vei pescui cu mreaja cuvântului evanghelic pe oamenii cuvântători, 
pe care îi vei călăuzi, de la păcat şi de la moarte. La mântuire şi la 
viaţă. Cuvintele tale vor părea cuvinte duse de vânt. Dar pe ele le 
va călăuzi o putere, mult mai mare decât aceea, pe care o are tăria 
sforii din care se fac mrejile, cu care tu prinzi peşte. 

O putere tainică şi nebiruită, cu care tu vei atrage sufletele 
oamenilor, aşa că ei, cu voia lor liberă, te vor urma în calea 
mântuirii. Aceasta este minunea cea mare, mai mare decât aceea 
pe care ai văzut-o acum şi din care ai înţeles bine cât este de mare 
puterea Mea. Înţelege acum şi cinstea la care te voi ridica. Dacă ai 
considerat o mare minune faptul că Eu acum am silit mulţimea de 
peşti să intre în mreaja ta, vei vedea în viitor o minune neasemănat 
mai mare. Voi atrage mulţimi de oameni în mreaja cuvântului 
tău. Dacă ai considerat o cinste prea mare pentru situaţia ta umilă 
faptul că acum am venit în corabia ta, în viitor vei avea prilejul să 

preţuieşti şi mai mult vrednicia la care te voi ridica Eu. Vei preţui 
lucrarea, pe care nimeni altul n-a făcut-o până acum. Aşa trebuie 
înţelese cuvintele pe care Domnul le spune lui Petru. 

Însă prin aceste simple cuvinte, Domnul a întemeiat, cu 
această ocazie, acel cin deosebit de credincioşi, care vor prelua în 
Biserica Sa lucrarea celor sfinte, adică cinul preoţesc. Prin acest cin, 
liturghisitorii, părăsind toată grija lumească şi legăturile pământeşti, 
sunt sfinţiţi de Hristos, prin harul Sfântului Duh, şi sunt meniţi 
lucrării dumnezeieşti de pescuire a oamenilor şi de păstorire a oilor 
cuvântătoare ale lui Hristos. Cele câteva cuvinte ale Mântuitorului 
au fost de ajuns ca să convingă pe pescarii cei sinceri şi lipsiţi de 
vicleşug, pe Petru cu fratele său şi pe fii lui Zevedei, să plece la 
lucrul chemării lor celei noi. Şi de aceea: „Trăgând corabia pe uscat 
şi părăsind toate, au mers după El” (v. 11). Tot aşa şi fiii lui Zevedei: 
„Lăsându-şi corabia şi pe tatăl lor, au mers după El. (Mt 4, 21). După 
ce au tras corabia pe uscat, au lăsat toate: pe tată, corabia, mreaja, 
peştii pe care i-au împărţit tovarăşilor lor mai săraci, şi au urmat 
cu hotărâre nestrămutată pe Mântuitorul, ca ucenici nedespărţiţi 
ai Săi şi ca viitori apostoli. Mulţi dintre noi, dacă am fi văzut o 
astfel de minune în munca noastră, adică un rezultat îmbelşugat 
şi un câştig neaşteptat, s-ar fi grăbit să se folosească de prilej, ca 
să se îmbogăţească. Dar Petru, Andrei, Iacob şi Ioan au gândit cu 
totul altfel. Fiindcă în măsura în care are cineva spor în lucrurile 
materiale, în aceeaşi măsură se alipeşte de lume şi se depărtează 
de Hristos. Petru şi tovarăşii lui însă au biruit această ispită de 
imbogăţire, fiindcă bogăţia şi câştigul ispiteşte cu tărie pe cei ce vor 
să se facă următori ai lui Hristos. Cei patru pescari, lăsând toate, 
s-au lipit de Hristos, de Izvorul cel nesecat al câştigului adevărat şi 
al comorilor fără fund. De aceea sunt vrednici de toată admiraţia 
noastră. Şi precum Domnul însuşi a arătat în pilda cu mărgăritarul 
cel de preţ, Hristos este mai de preţ decât tot câştigul pământesc şi 

decât toate comorile lumii. Prin urmare, creştinul care se alipeşte 
cu adevărat de Hristos este un negustor foarte priceput. Poţi să fu 
şi tu, iubite cititor, dacă vrei, un negustor priceput şi un tovarăș al 
lui Petru, mergând cu el în urma lui Hristos. 

MINUNEA CU BANUL GĂSIT 
ÎN GURA PEŞTELUI 


(Mt 17, 24-27) 


Strângătorii cer dajdia pentru templu 


inunea pe care urmează să o tâlcuim ne dovedeşte din 

nou că Hristos, ca Dumnezeu a toată făptură, are stă- 

pânire atât peste mare, cât şi peste cele ce trăiesc în ea. 
Domnul este în stare, prin nespusă şi nepricepută puterea Sa, să 
facă marea şi animalele din ea să lucreze orice le poruncește El. În 
ultimul an al vieţii Sale pământeşti, în ultima Sa călătorie în Ga- 
lileea, Domnul S-a dus în Capernaum, cetate pe care o considera 
ca pe o bază de operaţii a propovăduirii Sale. Din pricina aceasta, 
Capernaumul era cetatea Sa. Acolo s-a petrecut evenimentul, pe 
care Sfântul Evanghelist Matei îl expune în felul următor: „Venind 
ei în Capernaum (adică lisus cu ucenicii Săi), s-au apropiat de Petru 
cei ce strângeau darea pentru templu şi i-au zis: învățătorul vostru 
nu plăteşte darea?” (v. 24). Această dare a templului nu era o dare 
politică, a puterii romane, pe care obişnuiau să o strângă vameşii, 
ci era o dare bisericească, pe care o hotărâse Dumnezeu prin Mo- 

ise (Num 3, 40-47). Această dare trebuia plătită de întâii născuţi ai 
evreilor de la vârsta de 20 de ani, pentru întreţinerea templului 
(vezi şi eş 30, 12). Şi totuşi, strângătorii acestei dări n-au îndrăz- 
nit să se adreseze de-a dreptul lui Hristos, deşi această categorie 
de oameni este întotdeauna foarte îndrăzneață şi lipsită de orice 
considerente. Strângătorii Îl considerau pe Hristos om, şi credeau 
că este obligat, ca atare, să plătească dajdia. Dar, pare-se, aveau faţă 
de Domnul un adânc respect, din pricina lucrărilor minunate şi a 
învățăturilor Sale, despre care auziseră şi ştiau destule. Chiar şi fără 
aceasta prezenţa Domnului ar fi fost de-ajuns să-i impresioneze. 
Strângătorii n-au cerut darea direct de la Hristos, fiindcă El inspi- 
ra respect şi reverență chiar celor mai neimpăcaţi duşmani ai Săi. 
Aşadar, strângătorii se adresează lui Petru. Dar chiar şi cu Petru 
vorbesc cu multă circumspecţie. Ei nu cer darea de-a dreptul, ci 
printr-o întrebare aduc vorba de dare: „învățătorul vostru nu plă- 
teşte darea?” Adică: Nu cumva învățătorul vostru are vreo pricină, 
în virtutea căreia este exceptat de la darea către templu? Petru însă, 
cunoscând desăvârşita legalitate a Domnului, răspunde fără nicio 
şovăială, fără să se mai consulte cu Domnul: „Ba da”. 

Acest răspuns al lui Petru a dat Domnului prilejul să arate 
ucenicilor Lui două adevăruri. Primul era că El, ca Fiu al lui 
Dumnezeu şi Domn al universului, nu era obligat să plătească 
darea. Mai ales că această dare se dădea ca o ofrandă de curăţire 
pentru sufletele evreilor. Iar Domnul, cel ce a oferit sfânta Lui 
viaţă ca jertfă, ca să răscumpere toate sufletele oamenilor, nu avea 
niciun motiv şi nicio obligaţie ca să dea jertfa de curăţire, pentru 
sfântul şi neintinatul Său suflet. El însuşi era răscumpărarea şi 
mântuirea lumii întregi. 

Tot aşa, nici pentru întreţinerea templului nu era îndatorat 
Domnul să plătească dare. Căci neintinatul şi preasfântul Său trup 
era Biserica lui Dumnezeu celui Prea înalt şi El avea să intre peste 

puţin timp în Sfânta Sfintelor, prin sângele Său, când va fi implinit 
cele ce trebuia să le împlinească. Acestea toate s-au făcut, ca să ne 
slobozească pe noi de datoria cu care eram datori, pe care nu puteam 
să o plătim. Iar celălalt adevăr este că, pentru a se evita sminteala, 
Domnul era gata să se supună la orice îndatorire de a plăti darea. Şi 
de aceea: „Când a intrat în casă (Petru), lisus i-a stat înainte zicând: Ce 
ți se pare, Simone? împărații pământului de la cine iau dajdie sau bir? 
De la fiii lor sau de la străini?” (v. 25). Îndată ce Domnul a văzut pe 
Petru că intră în casă, mai înainte ca acesta să-i comunice Domnului 
întrebarea, Domnul i-a luat-o înainte şi i-a zis: Ce crezi tu, Simone? 
Regii pământeşti de la cine iau biruri pentru averea mişcătoare sau 
dajdie pentru persoanele lor şi pentru cele nemişcătoare? De la 
copiii lor sau de la străini, care nu sunt casnicii lor, ci supușii lor. La 
această întrebare a Domnului, Petru nu putea răspunde decât: „De 
la străini”. Fiindcă averea familiei este atât de comună între părinţi 
şi copii, încât ar fi fost un lucru nebunesc să ia părinţii dajdie de la 
fiii lor. De aceea, Domnul trage concluzia cuvenită din răspunsul 
lui Petru: „Aşadar fiii sunt scutiţi” (v. 26). Prin urmare, Hristos era 
scutit de orice dajdie de acest fel. Căci şi templul, pentru care se 
strângea dajdia, era casa Tatălui Său, şi Hristos era, după fire, Fiu 
al lui Dumnezeu şi Dumnezeu. Aşadar, din clipa în care Hristos 
ar fi recunoscut că este dator să plătească dajdia templului, El ar fi 
tăgăduit poziţia Sa de Fiu al lui Dumnezeu şi împărat al lui Israil. 
Dimpotrivă, prin felul în care procedează, Domnul arată că este din 
fire Fiul lui Dumnezeu şi Dumnezeu. 


Minunea 


Cu toate acestea, zice Domnul, trebuie să plătim dajdia, nu din 
obligaţie, ci ca o ofrandă de bunăvoie: „Ca să nu îi smintim pe ei”. Dar 
de ce s-ar fi smintit? Fiindcă ei nu ştiau că Hristos este Fiul lui Dumnezeu 

Şi că, prin urmare, nu era dator să plătească niciun fel de dajdie. Dacă El 
ar fi refuzat să plătească, ar fi dat curaj şi prilej acelora care sunt gata să 
calce Legea, şi ar fi micşorat încrederea poporului în persoana Sa. 

Prin acest exemplu al Său, plin de înţelegere şi smerenie, 
Domnul ne dă următoarea învăţătură, de o importanţă covârşitoare: 
că sunt multe împrejurări în care trebuie să renunţăm chiar şi la 
drepturile noastre, ca să ne supunem pretențiilor, adesea fără rost, dar 
nevătămătoare, ale fraţilor noştri. Aceasta să facem dacă îi putem folosi 
sufleteşte prin renunţarea la drepturile noastre, sau când este vorba 
să evităm vreo sminteală. Nu trebuie să uităm că creştinismul este 
dragoste; iar dragostea jertfeşte ale sale pentru alţii. De aceea au mare 
vinovăţie acei creştini, bărbaţi sau femei, care cred că libertatea lor nu 
are nicio margine şi nicio obligaţie. Din pricina aceasta, ei vorbesc, se 
poartă şi se îmbracă într-un mod care sminteşte şi clatină sufletele mai 
slabe, impingându-le spre păcat. Dacă vreodată este cazul să nu mă 
conformez legii lui Dumnezeu, să o calc, deoarece din păzirea strictă 
a poruncii dumnezeieşti ar urma să se smintească un altul, atunci eu 
sunt obligat să păzesc legea dumnezeiască, îngrijindu-mă, în marginile 
posibilităţii, să luminez pe cel smintit. Îi voi explica motivele superioare 
care mă îndeamnă să lucrez aşa, chiar cu riscul de a-l sminti. Dacă 
acela şi după o asemenea lămurire, se sminteşte, atunci i se potriveşte 
cuvântul Domnului, pe care l-a spus într-o împrejurare asemănătoare, 
despre farisei: „Lăsaţi-i pe ei, căci sunt povățuitori orbi orbilor” (Mt 15, 
14). Este mai bine să smintim pe aceia care caută neapărat prilej de 
sminteală, decât să supărăm pe Dumnezeu, călcând legea dumnezeiască. 
Dar în orice altă împrejurare, în care nu este vorba să călcăm legea lui 
Dumnezeu, ci numai să punem libertăţii noastre hotar, un frâu, sau să 
renunţăm la drepturile noastre, noi trebuie să ne plecăm la pretențiile 
fraţilor noştri. În împrejurarea minunii pe care o tâlcuim, trebuie să ne 
minunăm de înţelepciunea Domnului. Pe de o parte, El nu era ţinut să 
plătească dajdia, ca să nu smintească pe ucenici, care ar fi crezut că El 

este un om ca toţi ceilalţi, pentru evitarea acestei sminteli avea datoria 
să se sustragă de la plata dajdiei. Pe de altă parte, trebuia să urmeze 
legea dragostei, ca să Au smintească pe strângătorii de dări. În al treilea 
rând, era dator faţă de Sine să păzească legea demnităţii şi a adevărului, 
adică să plătească darea într-un mod neobişnuit celorlalţi oameni. Şi 
iată rezolvarea înţeleaptă a tuturor acestpr datorii simultane: Domnul 
plăteşte darea, dar o plăteşte printr-o minune. În această lucrare de 
supunere şi ascultare, măreţia Domnului iese şi mai mult în evidenţă. 
Aşadar, zise către Petru: „Mergând la mare, aruncă undiţa şi primul 
peşte pe care îl vei prinde ia-l şi deschide gura şi vei găsi un ban. Ia-l şi 
dă-l lor, pentru Mine şi pentru tine” (v. 27). Adică, îi spune Domnul 
lui Petru să arunce undiţa şi să scoată primul peştişor care-i va muşca 
momeala, să deschidă gura acelui peşte şi în ea va găsi banul. 

Fără îndoială, Domnul putea să primească banul şi pe altă 
cale, din mâna vreunui înger, de exemplu. Întrucât însă se afla pe 
pământ, într-o stare de umilinţă, Domnul ia banul de la zidirea Lui 
pământească. Prin această minune Domnul a vrut să Se mai arate o 
dată puterea nemărginită pe care o are asupra zidirii şi atotştiinţa Sa. 
Ar fi putut Domnul chiar şi pe acest peşte să-l scoată la suprafaţă prin 
simplul Său cuvânt, şi să-i poruncească să dea banul din gură. Dar 
trebuia să înveţe şi pe Petru şi să ne înveţe şi pe noi că întotdeauna 
reuşita oricărei activităţi a noastre este rezultatul puterii Domnului 
unită neapărat şi cu colaborarea noastră prin osteneală. Căci ceea ce 
orice om poate dobândi prin propria să strădanie, aceea niciodată 
Domnul nu i-o dă în chip minunat. Prin urmare, trebuie neapărat 
să facem întotdeauna tot ceea ce depinde de noi să facem din partea 
noastră totul, iar apoi Domnul va împlini ceea ce întrece puterile 
noastre. Pe lângă acestea, Domnul mai trebuia să pună în evidenţă şi 
supunerea lui Petru, spre mustrarea relei credinţe din ziua de astăzi. 
Căci noi manifestăm de multe ori neîncredere pentru unele lucruri, 
care ne sunt nemaiauzite, sau paradoxale, chiar atunci când pe 

aceste lucruri le afirmă Însuşi Domnul, în timp ce primul pescar din 
Galileea a arătat atâta credinţă în lucrurile cele mai paradoxale, încât 
ne face de ruşine. Căci era cu adevărat paradoxal ca primul peşte, pe 
care-l va prinde, să aibă banul în gură. De pildă. Domnul, în timp 
ce făgăduieşte mântuirea noastră, slobozirea noastră din patimile 
păcatului, dacă noi ne străduim în lupta împotriva păcatului. Şi totuşi, 
câtă neincredere arătăm noi acestor făgăduieli ale atotputernicului 
Dumnezeu! Căci tocmai de aceea Petru primeşte răsplata ascultării 
lui. În primul peşte pe care l-a prins, a găsit banul, precum vestise 
mai înainte Domnul. Totuşi a găsit numai un ban: adică tocmai atât 
cât trebuia pentru plata dajdiei, datorată de două persoane, şi nimic 
mai mult. Nu fiindcă Domnul nu poate să poruncească peştelui să 
aducă o cantitate mai mare de bani, ci fiindcă voia să ne înveţe, şi 
în această împrejurare, că trebuie să fim mulţumiţi cu îndestularea 
trebuinţelor noastre prezente şi să credem cu tărie că Domnul, prin 
buna să purtare de grijă, ne va da iarăşi ceea ce ne va fi de trebuinţă 
mâine, pentru ca astfel nădejdea şi încrederea noastră în Dumnezeu 
să rămână mereu vie. Este o mare fericire să se sprijinească un 
creştin, nu pe averea cea neinsufleţită şi pe banii săi cei nesiguri, ci să 
considere purtarea de grijă cea îmbelşugată a lui Dumnezeu, drept o 
comoară fără fund, pusă la dispoziţia sa. 

Domnul a venit să ne mai înveţe şi următorul lucru, demn de 
mare luare aminte; că, precum atunci s-a îngrijit până şi de dajdia 
ucenicului Său Petru, tot aşa, întotdeauna, ucenicii lui Hristos şi 
colaboratorii Săi la lucrarea de mântuire vor fi părtaşi ai tuturor 
bunătăţilor pe care le are Hristos. Poate să fie cinste şi fericire mai 
mare, decât să fie cineva împreună lucrător cu Hristos şi părtaş al 
bunătăţilor Sale? 

Iată, iubite cititor, ce învățături importante conţine această 
minune, prin care Domnul a arătat încă o dată stăpânirea fără 
margini pe care o are asupra făpturii întregi. 

A FURIUNII DE PE MARE 


(Mt 8, 23-27) 


Ceata ucenicilor se înspăimântează de primejdia furtunii 


e la Capernaum, unde Domnul vindecase pe sluga sutaşului 
şi pe soacra lui Petru, a vrut să treacă în ţinutul Gherghe- 


senilor, care era în faţa Capernaumului. Desigur, Domnul 
putea să meargă pe uscat, dar a preferat călătoria pe mare, şi pe drept 
cuvânt. Toate cuvintele şi faptele Domnului au un rost de învăţătură 
. A v “A A A A 
pentru toate neamurile. A învăţat mai întâi în cuvântarea Sa cea ves- 
tită, cea de pe munte, adevăruri pe care numai unul Dumnezeu putea 
să le propovăduiască. Dar trebuia şi o dovadă practică a dumnezeirii 
Sale, care să se întipărească adânc în inimile ucenicilor, prin mijloci- 
rea unui necaz şi a unei încercări. Ucenicii trebuiau să primească şi 
altă dovadă că Hristos este stăpân al mării, că toate stihiile firii I se 
supun şi că nu se face nimic fără voia Lui. Domnul trebuia să arate, 
A vi ° . vîv ° .. uv ee . ° 
atât corăbierilor, care călătoresc prin mijlocul mării şi al furtunilor, 
cât şi celorlalţi oameni, care întâmpină furtunile necazurilor vieţii 
acesteia, că El este Dumnezeu Mântuitor şi către Dânsul trebuie să 

alergăm cu încredere şi să ne punem în El nădejdea noastră tare. Nu 
este om, familie, popor sau neam pe care să nu-l fi încercat sau să 
nu-l încerce vreo furtună a necazurilor. Dar să vedem cum descriu 
Sfinţii Evanghelişti întâmplarea aceasta: „Și suindu-Se Iisus în corabie, 
L-au urmat pe El ucenicii Lui”, zice Sfântul Evanghelist Matei (v. 23). 
Când vedem, din Evanghelie, că Domnul a călătorit cu corabia, să 
nu credem că era o corabie cu cabine, un transoceanic, cu coridoare 
şi punți, cum sunt cele de astăzi, din care au nu numai milionarii, 
ci una cum au pescarii obişnuiţi. Domnul a călătorit pur şi simplu 
cu o luntre de pescari. Cititorii care au călătorit cu asemenea luntre, 
ştiu cât de grea este călătoria cu ele. Vedeţi că Domnul, în viaţa Sa 
pământească, Şi-a ales starea de om sărac, care munceşte mereu, fără 
să afle nicio uşurare. Din acestea noi învăţăm că cei bogaţi să nu se 
trufească fiindcă Domnul universului a primit cu bucurie o situaţie 
smerită, iar cei săraci, să se mângâie, deoarece cu mijloace sărace şi 
prin multe dificultăţi îşi parcurg călătoria vieţii lor. 

„Și iată s-a făcut furtună pe mare, încât corabia era acoperită de 
valuri, iar El dormea” (v. 24). Domnul spusese mai înainte că următorii 
Săi ucenici trebuie să fie pregătiţi pentru ispite şi primejdii. Iar acum 
ii bagă într-o primejdie, ca să-i obişnuiască pe ucenici, care trebuiau 
să devină atleţii lumii, după cum îi numeşte Sf. loan Gură de Aur, cu 
furtunile viitoare. Aşadar, de îndată ce corabia s-a îndepărtat de la mai, 
s-a iscat deodată o furtună pe mare. Furtuna a fost atât de năpraznică 
încât corabia era acoperită cu valuri. Fără îndoială, ucenicii se aflau 
în mare turburare. Domnul, singur la proră, dormea liniştit, cu 
capul sprijinit de căpătâi (Mc 4, 38). Se ştie că Domnul veghea adesea 
toată noaptea, totuşi şi pentru El somnul era o necesitate. Fiind cu 
adevărat şi om, avea toate trebuinţele nepăcătoase ale omului, precum 
ar fi trebuinţa de somn, de hrană, de odihnă. Domnul era obosit 
în împrejurarea de faţă. Obosise predicând mulţimii pe munte şi 
coborând de acolo. Aşadar când S-a aşezat în corabie, care Îl legăna, a 
simţit nevoia de somn. Un somn netulburat, de nicio frică şi de nicio 


70 


/ Minunile Domnului 


vină. Căci Domnul, şi toţi creştinii care pot să-şi plece capul pe perna 
unei conştiinţe curate şi nevinovate, dorm liniștiți, somnul drepţilor, 
chiar în mijlocul celor mai mari prigoane şi furtuni. Adevărul este 
însă că tăria furtunii a neliniştit pe ucenici şi i-a silit să ceară nemijlocit 
intervenţia Domnului. 

„Și venind ucenicii la El, L-au trezit zicând: Doamne, mântuieşte-ne 
că pierim” (v. 25). „Nu-ţi este grijă că pierim?” (Mc 4, 38). Fără îndoială, 
ucenicii nu aveau niciun motiv să se împuţineze cu credinţa şi să se 
teamă, având în mijlocul lor pe Mântuitorul, ci trebuia să fie cu totul 
fără griji şi liniştiţi, chiar dacă El dormea. Fiindcă primiseră multe şi 
prea destule dovezi ale puterii Sale dumnezeieşti. Teama, ba, mai mult, 
groaza şi spiritul deznădăjduit „Doamne, mântuieşte-ne, că pierim”, 
nu aveau niciun rost. Căci Atotputernicul Creator nu poate fi biruit 
de puterea unei creaturi a Sa, fie ea mare, sau având o forţă oricât 
de uriaşă. Totuşi, ucenicii sunt vrednici de iertare, deoarece recurg la 
Mântuitorul, la singura persoană care-i poate mântui, lucru pe care nu-l 
fac toţi întotdeauna. Căci sunt creştini, şi ei sunt cu adevărat nefericiţi, 
care, chiar şi în primejdii oricât de mari, nu vor să recurgă la Hristos şi 
să-I ceară mântuire, printr-o rugăciune fierbinte. Sunt iarăşi alţii, care 
se roagă, dar dacă nu obţin imediat cererea lor, părăsesc rugăciunea şi 
pe Hristos, ca să recurgă la orice alt mijloc. Adesea, mijloacele la care 
recurg ei sunt nelegiuite şi păcătoase. 

Dimpotrivă, cei ce cunosc puterea rugăciunii, cei ce cred cu 
adevărat în Mântuitorul, aceia, chiar dacă se înspăimântează pe moment, 
devin apoi tari şi pe uscat şi pe mare, şi în orice primejdii ale vieţii. 
Aşadar, iată ucenicii Îi spun Domnului: „Doamne, mântuieşte-ne”. Acest 
strigăt al ucenicilor înfricoşaţi Îl trezeşte pe Iisus. Însă nu numai atunci, 
în timpul vieţii Sale pământeşti, când avea nevoie de somn şi când 
dormea, chemarea celor ce se roagă de El Îl trezeşte, ci şi acum, când 
ochiul Lui rămâne neadormit. El aude şi primeşte rugăciunile celor ce 
se află în primejdia furtunilor. Dar nouă ni se pare câteodată că doarme, 
că nu ştie nimic despre starea credincioşilor Săi, care sunt în necaz şi în 

chinuri şi despre Biserica Sa cea prigonită. Şi această împrejurare îi sileşte 
pe credincioşi să repete chemarea lui David: „Deşteaptă-te, pentru ce 
dormi, Doamne?” Dar când va veni vremea milostivirii, atunci Domnul 
Se va arăta şi va face descoperită mântuirea Sa. 


Salvarea prin puterea Domnului 


În împrejurarea de faţă, Domnul S-a trezit numaidecât şi nu a 
zăbovit să împlinească cererea ucenicilor. Dar trebuia mai întâi să-i 
mustre. Desigur, nu pentru că Îl treziseră din somn i-a mustrat, i-a 
mustrat pentru frica lor cea fără rost. Dar Domnul întotdeauna 
urmează aceeaşi metodă. Ne mustră mai întâi pentru greşeala noastră, 
apoi ne întinde mâna şi mila Sa. lată mai întâi mustrarea: „De ce sunteți 
înspăimântați, puţin credincioşilor?” Adică, de ce vă temeţi voi, ucenici 
ai Mei? Cei depărtaţi de Mine au toate motivele să se teamă. Corăbierii 
închinători la idoli şi necredincioşi, când furtuna îi hărţuieşte, nu au 
la cine să recurgă. Dar voi de ce vă temeţi? Mustrarea este dreaptă, 
căci odată cu frica lor, ei dovedeau şi puţina lor credinţă, ei cred că 
Domnul, fiind treaz, poate să liniştească furtuna, dar nu mai cred că 
şi dormind poate să facă acelaşi lucru. Puţina credinţă a creştinilor 
este una din pricinile de bază ale temerilor, ale nenorocirilor şi ale 
faptelor lor păcătoase. Cei mai mulţi dintre creştini îşi pierd nădejdea, 
fiindcă au credinţă puţină; se tulbură şi se îngrijorează până când nu 
mai pot, fiindcă au credinţă puţină; mint, nedreptăţesc şi invidiază, 
fiindcă au credinţă puţină. Dimpotrivă, credinţa statornică şi deplină, 
lucrând în suflet marea putere a rugăciunii, se arată nebiruită. De aceea 
credincioşii, chiar în mijlocul celor mai întunecoase vijelii şi furtuni, 
văd înaintea lor raza liniştită a unui sfârşit bun şi momentul fericit, 
intr-un orizont îndepărtat. 

Până în clipa aceea, Domnul a lucrat ca un Dumnezeu al 
milei şi al harului. Fiindcă El, chiar şi când ne mustră pe noi, 
ne miluieşte. El ne vindecă sufletele de impuţinarea credinţei; 

întoarce mintea noastră în calea cea dreaptă, ca să pricepem în 
ce prăpastie ne va azvârli împuţinarea credinţei; El întăreşte 
slăbiciunea credinţei noastre, linişteşte şi împacă sufletul nostru 
cel tulburat, prin mustrarea Sa cea dreaptă şi dulce. Prin urmare, şi 
atunci, după ce a întărit printr-o mustrare credinţa ucenicilor, le dă 
apoi şi dovada, pe care o face spre înlăturarea necredinţei şi pentru 
întărirea credinţei lor. Ca Stăpân absolut al făpturii, având putere 
să îndrume toate după voia Sa cea sfântă, Domnul: „Sculându-Se 
a certat vântul şi marea, şi s-a făcut linişte mare” (v. 26). Sfântul 
Evanghelist Marcu notează şi cuvintele cu care Iisus a certat marea: 
„Taci, linişteşte-te”, adică stai liniştită, ţine-ţi gura. 

Dar cui adresează Domnul aceste cuvinte uluitoare? Nu 
cumva personifică El puterile neînsufleţite ale firii, precum fac 
poeţii? Nicidecum. El ceartă pe capul răutăţilor, care, în chip 
nevăzut, tulbura marea. El mustră pe diavolul, care îndemnase pe 
om să cadă de la Dumnezeu şi astfel se făcuse instigator la călcarea 
poruncilor şi pricina răului moral. Domnul mustră pe diavolul, 
care primise putere şi asupra zidirii neînsufleţite, ca să o pornească 
pe ea, prin rele fizice, împotriva omului căzut. Diavolul primise 
odinioară putere să strivească pe copiii lui Iov, sub acoperişul casei 
lor, şi să ardă turmele acelui om drept, să-i dea o boală chinuitoare 
şi să stârnească mulţime de catastrofe materiale printre oameni. 

Şi totuşi, atât din porunca, la care ne referim, cât şi din alte 
întâmplări din viaţa Domnului reiese adevărul, plin de mângâiere 
pentru noi, că puterea răufăcătoare şi sălbatică a diavolului nu este nici 
nemărginită, nici de necombătut. Puterea diavolească se mişcă numai 
într-un cerc de activitate mărginit, unde i-a dat Dumnezeu voie să 
se mişte. Aşa că diavolul lucrând în scopuri pierzătoare, împotriva 
fulor lui Dumnezeu, niciodată nu reuşeşte să ajungă la alt rezultat, 
decât să facă pe oamenii lui Dumnezeu să aibă un şi mai mare folos 
sufletesc şi să se întărească şi mai mult. Căci Părintele Atotputernic şi 

Atotinţelept preface lucrarea răufăcătoare a vicleanului diavol, în folos 
pentru copiii Săi. Aşadar, fiii lui Dumnezeu, exercitându-se în arena 
aceasta a feluritelor necazuri şi învățând din experienţă cât de amară 
este otrava păcatului, pe care începătorul răutăţii a vărsat-o în sufletele 
lor, se leapădă de toată zădărnicia lumii. Ei se desfac de răutate, ajung 
să preţuiască virtutea şi se dezvoltă ca nişte fii de bun neam ai Tatălui. 
Iată de ce Domnul a certat cu glas marea furtunoasă. 

De îndată ce a fost auzită mustrarea Domnului către mare, pe 
moment stihiile firii s-au liniştit şi s-a făcut linişte mare. Cititorii 
mei ştiu desigur că furtunile mari nu se potolesc decât treptat, 
treptat; pentru ca furtuna şi vijelia să se potolească dintr-o dată, era 
nevoie de o putere mult mai mare, decât puterea sălbatică a furtunii 
şi a vijeliei. Iar puterea Domnului era, în mod firesc, neasemuit 
mai mare decât orice putere a firii. Era o putere nemărginită, 
care stăpâneşte peste fire, peste mare şi peste vânturi, peste toate 
stihiile şi care conduce, după voia Domnului, activitatea lor. Din 
întâmplarea aceasta însă noi putem scoate o învăţătură şi iată care: 
Este nebun şi nesocotit omul care îndrăzneşte să stea împotriva 
voii atotputernice a lui Dumnezeu şi să calce poruncile Lui. 

Căci dacă Dumnezeu nu foloseşte această putere a Sa, ca să 
pedepsească astăzi pe omul, care cu neruşinare I-a călcat poruncile, 
această zăbavă se face din pricina iubirii mărinimoase a lui Dumnezeu, 
Cel ce aşteaptă întoarcerea păcătoşilor şi pocăinţa lor. Dar va veni 
o vreme, în care păcătoşii, după cum spune Sfântul Duh prin 
dumnezeiescul Pavel: „Care disprețuiește bogăția bunătăţii Lui, a 
îngăduinței şi a îndelungii Lui răbdări, după îmvârtoşarea şi după inima 
lui nepocăită, îşi adună mânie în ziua mâniei” (Rm 2, 45). Tocmai pe 
dos, stăpânirea Domnului asupra făpturilor Sale veseleşte şi bucură 
pe cei ce se sprijină pe atotputernicia Domnului. Aceştia sunt cu 
adevărat fericiţi. Câţi şi-au aflat sprijinul în puterea oamenilor sus- 
puşi, în armate, în funcţii înalte, în bani, au păţit multe rele şi adesea 
au naufragiat. Câţi însă şi-au aflat sprijinul în puterea lui Hristos cea 

de necombătut, au aflat încă din viaţa aceasta un reazem tare. Chiar 
şi până în cele mai mari necazuri şi furtuni ale vieţii lor, când ei scapă 
la Domnul, au simţământul siguranţei şi al îndrăznelii, pe care îl are 
numai copilaşul înspăimântat, care fuge de un lucru îinfricoşător, 
când deodată îi iese în cale mama lui cea iubitoare. În viaţa cealaltă, 
pentru acest creştin, atotputernicia Domnului a pregătit o împărăție 
de bucurie şi de pace fără sfârşit, după pierirea lumii. Aşadar, cum să 
nu fie ei fericiţi, când au sprijin pe Dumnezeu? 

Ajungem acum cu ticluirea la sfârşitul Evangheliei. Sfântul 
Evanghelist redă acum impresia pe care a făcut-o această minune 
a Domnului. Fiind de meserie corăbieri, cei din corabie puteau să 
înţeleagă, mai bine decât orice altă categorie de oameni, puterea 
care a liniştit marea tulburată. Şi iată cum îşi exprimă ei uimirea lor: 
„lar oamenii s-au mirat, zicând: «Cine este Acesta, căci şi vânturile 
şi mare Îl ascultă pe El?»” (v. 27). Fie că erau ucenicii, cei care şi-au 
exprimat uimirea lor, fie că erau slujitorii de pe o corabie, care 
făceau acum cunoştinţă cu Domnul, uimirea lor era mai mult 
decât îndreptăţită. Fiindcă fiecare minune a Domnului sporeşte 
mirarea şi uimirea, deoarece ne descoperă o nouă faţă a puterii, a 
inţelepciunii şi a bunătăţii Sale. 

„Cine este Acesta?”, întreabă ei cu uimire. Ce prooroc mare ni s-a 
arătat nouă acum? La El totul este minunat: înţelepciunea cuvintelor, 
milostivirea vindecărilor, puterea Lui cea neajunsă, căreia i se supune 
chiar şi puterea sălbatică a mării şi a vântului. Aşadar, cine este Acesta? 
Nimeni altul, decât cel despre care spune David că: „Ridică norii de 
la marginea pământului, scoate vânturile din visteriile Sale şi le adună 
iarăşi, după buna Lui plăcere” (Ps 134, 7). Cine altul decât Creatorul 
lumii, „de la fața Căruia vor fugi toate puterile vrăjmaşe” (Ps 103, 7). 

Este foarte firesc ca persoana Domnului, învăţătura Sa, activitatea 
Sa întreagă să trezească întotdeauna mirare, uimire, teamă şi siguranţă, 
celor care caută siguranţa în Dumnezeu. Şi dacă un om are o dorinţă 

sinceră de a cunoaşte pe Hristos şi de a intra cu El în relaţii, ca de la 
Mântuitor la mântuit, atunci fără nicio îndoială Hristos i se va descoperi 
acelui om şi îi va da multă siguranţă. Dar dacă mirarea pe care Domnul 
o trezeşte este un sentiment trecător, sau dacă teama este o urmare a 
grijii de sine a omului, şi el nu are un interes mai adânc pentru mântuire, 
sau Că această teamă provine dintr-o inimă necredincioasă, dintr-o inimă 
nepregătită pentru a primi adevărul, atunci Hristos rămâne necunoscut, 
o enigmă, „un semn de împotrivire”. Dar ucenicii Domnului ajunseseră 
la curăța inimii şi doreau fierbinte să cunoască şi să iubească pe Domnul, 
să afle pe Mântuitorul, să proslăvească pe Dumnezeu. De aceea şi 
Domnul neincetat li Se descoperă în diferitele aspecte ale personalităţii 
Sale, prin mijlocirea minunilor. El îi încredinţase pe ucenici că El Însuşi 
este „Calea, Adevărul şi Viaţa” şi că cel ce L-a văzut pe El, a văzut pe 
Tatăl. Şi Duhul Sfânt le-a descoperit ucenicilor deplin şi desăvârşit că 
în Hristos au văzut şi au cunoscut pe Fiul lui Dumnezeu, Cuvântul 
întrupat, Mântuitorul lumii. Această cunoştinţă şi apropiere de Domnul 
a făcut din ucenici, oameni simpli şi săraci, cele mai mari personalităţi ale 
lumii, sfinţi slăviţi, temelii ale Bisericii, apostoli şi învăţători ai lumii. 
Iubitul meu cititor trebuie să-şi îndrepte atenţia spre acest adevăr 
mare: cunoaşte el pe Hristos? S-a împreunat el cu Hristos? Îl recunoaşte 
ca Mântuitor? Fiindcă foarte mulţi aud despre Hristos, sunt botezați 
în Hristos şi sunt creştini, admiră fără îndoială învăţătura şi activitatea 
Domnului, dar nu-L cunosc pe Hristos, nu cred în El şi nu-L iubesc. 
Iar faptul că ei nu cunosc pe Domnul este cea mai mare nefericire 
a vieţii lor. Aceasta este cauza nesiguranţei şi a neştiinţii în care ei 
trăiesc. Aceasta este cauza amărăciunii şi a dezgustului pe care ei îl simt 
în necazurile vieţii. Aceasta este pricina vieţii materialiste, trupeşti şi 
păcătoase, în care cad ei. O! cu cât am fi mai fericiţi, dacă nu ne-am 
mărgini doar să admirăm lucrurile Domnului, ci ne-am îngriji mai 
bine să cunoaştem pe Hristos, să cunoaştem puterea Lui mântuitoare 


şi dragostea Sa, care ne lucrează fericirea. 


76 


UMBLAREA PE MARE 


(Mt 14, 22-33; Mc 6, 45-52; In 6, 15-21) 


uterile naturii, care se manifestă în furtuni, în vijelii, în ci- 

cloni, înspăimântă pe om. În astfel de împrejurări, omul 

vede limpede neputinţa sa. Dimpotrivă, arătarea prin mi- 
nune a stăpânirii absolute a Domnului asupra acestor forţe, este 
un mijloc convingător, care ne îndeamnă să ne sprijinim numai pe 
atotputernicia Domnului. Să ne sprijinim pe puterea de necombă- 
tut a Domnului, în special în vreme de necazuri şi de rele pătimiri. 
Minunea umblării Domnului pe mare şi pe valuri, realizează foar- 
te bine acest scop. Această minune are legătură cu alte întâmplări 
minunate, vrednice de luare aminte şi de meditaţie. 


Intoarcerea ucenicilor cu corabia și plecarea 
Domnului pe munte 


După minunea cu înmulţirea pâinilor, prin care Domnul a 
miluit şi a ospătat mii de bărbaţi din popor, care ascultaseră tot 
timpul zilei învăţătura Sa dumnezeiască, „îndată Iisus a silit pe 
ucenicii Săi să se urce în corabie şi, să vâslească în adânc, până când 
El avea să slobozească popoarele” (v. 22). După ce Domnul a rourat 

sufletul cel însetat al poporului, după ce a îndestulat şi foamea 
prin hrană trupească, trebuia să slobozească aglomerarea aceea de 
mult popor. Dar cine oare, după ce a participat la un astfel de 
ospăț, în care se servea pentru suflet pâinea cerească a cuvântului 
lui Hristos, iar pentru trup o pâine pământească, dar minunată 
şi făcută prin minune, cine oare ar fi vrut să plece? Bucuria şi 
desfătarea pe care le aduce harul Domnului în sufletele hrănite cu 
adevărul Său sunt atât de vii, încât cei ce le simt ar vrea să nu se mai 
sfârşească niciodată, acea desfătare. Era nevoie de zăbavă din partea 
Domnului, ca să silească pe ucenici să meargă înaintea Sa, în partea 
cealaltă a mării. Domnul însă trebuia să dea drumul şi noroadelor, 
deoarece se apropia noaptea şi, prin urmare, poporul trebuia să se 
întoarcă, fiecare la casa sa. 

Un alt motiv pentru care poporul trebuia dispersat era că, 
entuziasmat de hrănirea minunată şi înțelegând totul trupeşte, 
poporul credea că un astfel de învăţător, care hrăneşte mulţimea 
în chip minunat, este potrivit să le fie rege. „Cunoscând Iisus că 
vor veni şi ÎI vor lua ca să-L pună rege, S-a îndepărtat într-un munte, 
numai El singur”, zice Evanghelistul Ioan (6, 15). Mai mult decât 
oricine, Domnul evita slava lumii cea deşartă, căci avea cea mai 
adâncă smerenie, dintre toţi cei smeriţi. De aceea, şi de data asta, 
fuge la munte. 

Dar Sfântul Matei notează în câteva cuvinte simple şi un alt 
scop, pentru care Domnul s-a refugiat la munte, căci zice: „S-a suit în 
munte, ca să se roage singur”. Şi adaugă: „Făcându-se târziu, era acolo 
singur” (v. 23). În simplitatea acestor cuvinte se află o comoară de 
mult preţ, comoară duhovnicească, pe care cititorul atent o poate 
afla. Numai să se cufunde mai adânc în înţelesul acestor câtorva 
cuvinte. Iată unele din nestematele acestei comori. 

Mai întâi Domnul era singur. Nimeni din câţi trăiesc sau au 
trăit vreodată pe pământ nu au şi nu au avut de făcut vreun lucru 

asemănător aceluia pe care Hristos trebuia să-l împlinească, în cei 
trei ani ai vieţii Sale publice. Şi totuşi, Domnul căuta prilejul să 
rămână şi singur. Nu că era vreun singuratic sau excentric. Nu, 
ci cu totul dimpotrivă. Fiind desăvârşit, Domnul nu putea avea 
asemenea scăderi. Se retrăgea în singurătate, pentru un scop mult mai 
înalt. Tot ceea ce Domnul a făcut pe pământ este cel mai pilduitor 
exemplu, pe care trebuie să-l urmeze şi slujitorii şi următorii Săi. 
Cu această retragere în singurătate, din vreme în vreme, Domnul 
ne învaţă că şi noi, fiecare, avem neapărată trebuinţă să întrerupem 
comuniunea necontenită cu alţii şi să ne gândim, din când în când, 
numai la noi, rămânând singuri un timp. 

Cu toţii ştim cât de uşor uităm de noi înşine în mijlocul grijilor 
vieţii şi în frecventarea altor oameni, mai cu seamă când aceştia 
trăiesc în mijlocul grijilor şi al afacerilor lumeşti. Toţi ştim cât de 
necunoscut ni se pare propriul nostru eu, atunci când cercetăm 
cuvintele, puterile şi faptele noastre, după măsura purtărilor şi a 
cuvintelor altora. Din nenorocire, sunt foarte puţini acei oameni care 
ştiu şi pot să fie singuri, în mijlocul mulţimii şi al zarvei omeneşti. 

În al doilea rând, „S-a dus să Se roage”. Iată scopul pentru 
care Domnul voia să fie singur. S-a dus să Se roage, să înceapă o 
convorbire cu Părintele Său. În acest caz, El nu mai era singur. 
Dimpotrivă, când cineva stă singur, vorbind numai cu Dumnezeu, 
este într-o societate şi într-o convorbire foarte bună şi aleasă, căci 
o mulţime de îngeri îi ţin tovărăşie în această sfântă convorbire. 
Desigur şi noi rămânem de multe ori singuri. Dar, din nefericire, nu 
avem totdeauna scopul rugăciunii, când rămânem singuri. De cele 
mai multe ori urmărim odihna, alteori avem scopuri vătămătoare, 
ucigătoare, catastrofale. Oamenii caută singurătatea, ca să ceară din 
nou cu mintea lor toate lucrurile rele şi ruşinoase, pe care le-au 
văzut şi le-au auzit. Oamenii rămân şinguri, ca să născocească vreun 
nou mijloc de câştig, vreo nouă pricină de a se mândri, vreun lucru 

de pe urma căruia să se umfle în pene, arătându-şi vanitatea. Alţii 
rămân singuri, ca să caute prilejul şi să facă sfaturi de furt, de tâlhării, 
de omoruri şi de diferite alte abateri. A, nu! Această singurătate, 
care îl are pe satana de sfetnic şi colaborator, pe care o întovărăşesc 
mulţimea dracilor, este cea mai tristă dintre toate situaţiile, în 
care poate cădea un om. „Bun lucru este pustia şi singurătatea”, 
zice Sfântul loan Gură de Aur, dar adaugă numaidecât: „când se 
întâmplă să fie legate de Dumnezeu”. 

Aşadar, Domnul s-a retras în singurătate, ca să se roage. Dar 
Hristos este Dumnezeu, este Stăpânul universului, către care 
rugăciunile noastre se înalţă totdeauna, şi nu numai ale noastre, 
cei ce vieţuim pe pământ, ci şi ale Bisericii biruitoare. Aşadar, ce 
nevoie avea Domnul de rugăciune? 

Avea nevoie de rugăciune, pentru mai multe motive. 1. Mai 
întâi, fiindcă Hristos luase asupra Sa înfăţişare de om, Se făcuse 
om, şi, prin urmare, simţea nevoia imperioasă de a comunica prin 
rugăciune cu Părintele ceresc. Apoi Hristos, după cum am văzut 
mai sus, Se dă pe Sine ca pildă desăvârşită de virtute şi sfinţenie, 
prin toate faptele Sale. Toţi următorii Săi trebuie să privească şi 
să copieze această pildă. El ne-a învăţat, atât prin cuvintele, cât şi 
prin exemplul Său, şi rugăciunea obştească, căci vedem că lua parte 
la rugăciunile şi cultul comun al sinagogilor şi ale templului din 
Ierusalim. Ne-a învăţat însă şi rugăciunea particulară şi tainică, a 
cărei rânduială a stabilit-o El în predica de pe munte: 2. „iar tu când 
te rogi, întră în cămara ta, şi, închizând uşa, roagă-te Tatălui tău în 
ascuns” (Mt 6, 6). Aşadar, Domnul ne-a arătat că rugăciunea, atât 
cea obştească, cât şi cea particulară, este absolut necesară, dar că cea 
particulară este cea mai bună. Dar fiecare din ele indestulează câte 
o nevoie a sufletului. 

Este foarte important că rugăciunile Mântuitorului nu 
constau în repetarea unor anumite cuvinte, făcută fără prea mare 


80 


Minunile Domnului 


atenţie, cum ni se întâmplă nouă, când ne rugăm cu nepăsare şi 
căscând. Rugăciunile Domnului erau revărsări ale inimii în faţa 
Părintelui ceresc, durând nopţi întregi. Căci Sfinţii Evanghelişti ne 
informează că Domnul adesea: „Petrecea toată noaptea în rugăciune 
către Dumnezeu” (Lc 6, 12). În împrejurarea de faţă, Domnul S-a 
rugat de la lăsarea serii până la a patra strajă, adică până în zori. 

Ştim foarte bine, din pricina trupurilor noastre omeneşti, ne- 
putincioase şi pătimaşe, din pricina sufletelor noastre nesimţitoare 
şi uşor de doborât prin oboseală, este foarte greu - dacă nu chiar 
imposibil — să stăm în rugăciune şi în meditaţie mai multe ceasuri 
la rând. Însă pentru cei ce au putere, pentru acele personalităţi 
minunate, care cunosc din experienţă valoarea rugăciunii, nu este 
desfătare, folos, înălţare mai mare decât o cât mai îndelungată con- 
vorbire cu Dumnezeu, prin rugăciune. Iubitul meu cititor ştie că 
dacă o persoană iubeşte mult pe cineva, doreşte să vadă pe cel iubit 
şi să vorbească la nesfârşit cu el. Acelaşi lucru se întâmplă şi cu per- 
soanele virtuoase şi sfinte la o scară sublimă. Trebuie să mărturisim 
că în toată lumea aceasta nu este fiinţă sau lucru atât de vrednic de 
a fi iubit, atât de iubitor, de binefăcător, de corespunzător dorin- 
ţelor adânci ale sufletului şi mişcărilor inimii noastre omeneşti, pe 
cât este Domnul, cel mai vrednic de iubit dintre toate cele vrednice 
de iubit. 

Mai era un motiv, de asemenea foarte important, pentru care 
Domnul Se ruga şi Se roagă şi astăzi. El trebuia să ne trezească 
în suflete îndrăzneală, nădejde şi pace. El Se ruga pentru oameni. 
Mai întâi Se ruga pentru ucenicii Săi, care erau în primejdie, 
după cum vom vedea în continuare, în acea noapte furtunoasă. 
Pe când Domnul Se ruga pentru ei, ucenicii se luptau cu valurile, 
fiind în primejdie de naufragiu şi de moarte. Dar ceea ce a făcut 
in acea noapte pentru ucenicii Săi, Domnul continuă să facă 
pentru ucenicii şi următorii Lui credincioşi din toate neamurile 

şi din toate vremurile. S-a rugat atunci, pe muntele din Galileia, 
Se roagă şi acum şi Se va ruga până la sfârşitul veacurilor, pentru 
noi, robii Săi. Căci El este veşnicul Arhiereu, care „este pururea 
viu, ca să mijlocească pentru noi”, zice dumnezeiescul Pavel (Evr 7, 
25). Şi mai zice Sfântul Evanghelist loan: „Avem mijlocitor către 
Tatăl pe Iisus cel drept” (| In 2, 1). Acest mijlocitor Se roagă şi 
mijloceşte, atât pentru neputinţele noastre sufleteşti, cât şi pentru 
lipsurile şi necazurile noastre cele materiale. Aşadar, ori de câte ori 
ne găsim într-o stare grea şi dureroasă, rezultată fie din vinovăţie şi 
din puterea patimilor şi ale greşelilor noastre, fie din neputinţe şi 
din amărăciune a necazurilor şi a întâmplărilor vieţii, să nu uităm 
niciodată că avem un preaputernic mijlocitor, pe Hristos, care 
Se roagă pentru noi la Tatăl. Să nu credem niciodată că am fost 
părăsiţi, lăsaţi singuri, în furtunile vieţii. Chiar dacă oamenii ne 
părăsesc, chiar dacă ne lipsesc toate mijloacele materiale, de care 
avem nevoie după împrejurări, Hristos nu ne părăseşte. Cu ochiul 
Său neadormit, El ne urmăreşte din înălţimea cerului, precum a 
urmărit atunci, din vârful muntelui rugăciunii Sale, pe ucenicii Săi, 
care se primejduiau pe mare. Ajunge ca noi să scăpăm la Hristos cu 
rugăciune, prin credinţă şi răbdare. Să fim pe deplin încredinţaţi, 
rugăciunea noastră fierbinte nu se va pierde zadarnic în văzduh. 
Dacă omul a fost în stare să comunice prin telefonul fără fir cu 
semenul său, care-i vorbeşte din America, cum ar fi cu putinţă să 
nu audă rugăciunile noastre Domnul, cel ce pretutindenea este de 
faţă? Iată, aşadar, ce însemnătate avea suirea Domnului în munte 
şi rugăciunea Sa. 


Primejdia ucenicilor 


„Iar corabia era în mijlocul mării, luptată de valuri; căci vântul 
era împotrivă” (v. 24). Situaţia critică a ucenicilor este un prilej 

de multe învăţăminte pentru noi. Ucenicii petrecuseră o zi tare 
fericită, bucurându-se de o îndoită minune: învăţătura minunată a 
Domnului şi înmulţirea pâinilor. Seara era liniştită, se îmbarcaseră 
pe o vreme frumoasă şi ajunseseră în mijlocul mării. Dar iată: 
dintr-o dată un vânt violent a stârnit o furtună subită, din pricina 
căreia corabia era scuturată şi zguduită ca o coajă de nucă. Iar 
ucenicii s-au înspăimântat cumplit. Care dintre ei şi-ar fi închipuit 
că după o zi atât de frumoasă şi de minunată, vor întâmpina o criză 
atât de acută şi o primejdie aşa de mare? 

Şi totuşi, iubite cititor, acest lucru este dintre cele mai 
obişnuite, şi se întâmplă zilnic în viaţă. Este un tablou, care ne 
apare în dramele zilnice ale vieţii, zugrăvit în culori vii. Viaţa 
aceasta de pe pământ este o mare sălbăticită. Noi plutim pe ea, 
liniștiți şi fără griji la început. Mulţi dintre noi îşi petrec vremea 
copilăriei şi a tinereţii în linişte, bucurie şi speranţă. Amăgiţi de 
această linişte, ne facem visuri atât de mari!... Alţii ajung la mijlocul 
vieţii lor, cu corabia umplută cu persoane şi obiecte, ca şi ucenicii 
Domnului, cu cele douăsprezece coşuri de fărâmituri, rămase după 
minune. În casa noastră mulţi petrecem pe banii noştri, în sănătate 
şi mândrie, cu copiii şi rudele noastre. Dar dintr-o dată, aerul se 
schimbă! O primejdie neprevăzută zguduie şi nenoroceşte toată 
viaţa noastră individuală şi familială, ca pe o barcă în mijlocul 
valurilor. După prima nenorocire, urmează a doua, apoi a treia; 
iar apoi şirul de necazuri se ţine lanţ, punând la încercare puterea 
noastră de rezistenţă. Atunci viaţa noastră se preface într-o mare 
tulburată, care incearcă furioasă să înghită, în adâncul suferinţei 
şi al deznădejdii, sărmana bărcuţă mititică, a sufletului chinuit. Şi 
atunci, aliluia! 

Să nu creadă nimeni că acest fenomen se mărgineşte numai 
la câteva persoane. O, nu! El este atât de obştesc, încât apare ca o 
moştenire şi o parte de nelipsit a omului pe acest pământ. Precum 

nu există niciun marinar care să fi umblat mult pe mare, fără să 
intâmpine vreo furtună şi să lupte cu valurile, tot aşa nu există om 
care să fi trecut marea acestei vieţi, fără să încerce furtunile suferinţei 
şi ale necazurilor. Şi precum nu există om care să se nască în lumea 
aceasta fără să plângă, atunci când părăseşte încăperea întunecoasă 
din pântecele maicii sale, ca să vadă lumina zilei, tot aşa nu este om 
care să treacă prin această viaţă întunecoasă, fără să plângă, până în 
ceasul în care va trece în cealaltă viaţă, în viaţa luminii neînserate. 
„În lume veţi avea necazuri” - zice Domnul, care cunoştea, mai 
bine decât oricine, starea omului pe pământ şi ştia câtă osteneală 
şi necaz are de suferit omul. Acest adevăr ni-l demonstrează şi 
experienţa zilnică. Căci în orice parte a globului pământesc te-ai 
afla, dacă-ţi îndrepţi ochii tăi de jur împrejur, asupra semenilor 
tăi, vei vedea pe unul bolnav, suferind de o boală incurabilă şi 
dureroasă; pe altul orfan; pe alta văduvă, fără sprijin; pe altul sărac 
şi luptându-se zilnic, ca să facă faţă lipsei şi foamei din familia sa; 
pe altul îl vei vedea nefericit în căsătorie. Vei vedea o femeie bună 
însoţită cu vreun bețiv neinfrânat ca o fiară neimblânzită. Altul 
este un părinte fără noroc, ai cărui copii sunt răi, neastâmpăraţi, 
imorali şi adaugă în fiecare zi la fierea cu care se adapă părinţii lor. 
Vei vedea oameni exilați, nedreptăţiţi, calomniaţi. Pe alţii îi vei 
vedea căzuţi în datorii grele, părăsiţi şi lipsiţi de prieteni, pe cei 
ce, până acum, au fost bogaţi şi înconjurați de prieteni ocazionali. 
Dar despre care nenorocire să vorbim întâi, şi despre care mai 
pe urmă? Este de-ajuns să spunem că sunt tot atâtea necazuri câţi 
oameni sunt. Fiecare îşi are şirul şi felul special de suferinţe. Iată 
prima învăţătură pe care o tragem din poziţia grea a ucenicilor, în 
mijlocul furtunii năpraznice. 

Iar a doua învăţătură, la fel de importantă, este următoarea: 
Ucenicii, când au fost surprinşi de furtuna atât de năpraznică, 
călătoreau la porunca Domnului. Iisus îi silise să plece, şi totuşi 

ei au întâmpinat o atât de mare primejdie! Aşadar, cineva ar putea 
să exprime această nedumerire: bine, dar dacă i-a trimis Domnul 
pe ucenici, pentru ce să întâmpine ei aşa o primejdie? Dacă ar fi 
fugit de Hristos, ca să trăiască de capul lor, dacă ar fi mers acolo, 
unde Domnul nu poruncise să meargă, precum a făcut odinioară 
proorocul Iona, atunci ar fi fost de aşteptat să sufere urmările 
neascultării lor. Dar ucenicii au împlinit cu credincioşie porunca 
Domnului. Aşadar, de ce să sufere în furtună? 

Da! Se întâmplă foarte des şi în mod obişnuit, ca ucenicii lui 
Hristos, adevărații creştini, drepţi şi virtuoşi, să întâmpine piedici 
şi furtuni la împlinirea datoriilor lor, în drumul ascultării şi al 
supunerii către voinţa dumnezeiască. Ştia Domnul foarte bine, că 
ei vor întâmpina astfel de necazuri, când le-a poruncit să meargă 
în cărarea datoriei. Şi preabunul Domn nu se uită cu indiferenţă 
la suferinţele lor. Dimpotrivă. Ei sunt obiectul interesului din 
partea Domnului şi obiectul dragostei Sale lucrătoare. Dar totuşi 
Domnul îngăduie ca ei, mai mult decât alţii, să întâmpine piedici, 
impotriviri, necazuri, suferinţe. El îngăduie acest lucru, fiindcă 
are în vedere un scop foarte înalt, un scop sublim. Căci vrea să-i 
facă pe adevărații creştini părtaşi ai sfinţeniei Sale: „Pedepseşte spre 
folosul nostru, ca să ne împărtăşim de sfnţenia Lui”, afirmă Duhul 
Sfânt (Evr 12, 10). 

Da, mai cu seamă pe cei ce îi sunt devotați şi cu totul ai Săi, pe 
copiii Săi cei nobili, pe aceştia îi pedepseşte cu grijă, prin necazurile 
vieţii prezente. Deoarece pentru aceştia Domnul preintâmpină 
primejdia, ca nu cumva în sufletele lor să se întipărească vreo 
răutate care vine de la cei ce lucrează toată răutatea. Domnul 
preintâmpină primejdia ca în sufletele aleşilor Săi să nu intre nicio 
laudă, trufie sau lipsă de griji, răutăţi dintre acelea, care au încercat 
şi pe marele apostol dumnezeiesc şi sfânt, Pavel, care din pricina 
aceasta a avut o boală cronică, pe care Domnul i-a dat-o împreună 

cu multele sale necazuri în lucrarea de apostolat. „Ca să nu se 
trufească”. Dar prin mijlocirea acestor necazuri, preaînţeleptul 
pedagog Dumnezeu împodobeşte şi întăreşte inimile celor virtuoşi, 
pentru ca ei să ajungă la o virtute din ce în ce mai mare şi mai 
vrednică de pomenire. Precum pomii roditori, dacă sunt tunşi după 
rânduială, aduc rod mai mult; precum pământul cel bun, când este 
arat mai adânc, devine încă mai roditor, precum lucrătorul care 
se exercitează după lege îşi întăreşte şi mai mult puterile, aşa şi 
sufletul celor virtuoşi, în necazurile vieţii, se întăreşte şi mai mult 
şi progresează în chip minunat. Acele suflete sporesc în smerenie, 
câştigă marea virtute a răbdării, se fac mai compătimitoare faţă de 
necazurile altora, consideră virtutea unicul lor câştig, îşi conturează 
bine caracterul lor creştinesc, participând în mod real la sfinţenia 
lui Dumnezeu. 

E drept, suferă, se necăjesc, îşi udă cu lacrimi drumul vieţii lor, 
aceşti oameni virtuoşi, care sunt cea mai nobilă parte a omenirii. 
Din pricina aceasta, ei ar trebui să aibă cele mai multe drepturi 
la bucuriile acestei vieţi, va zice poate, iubitul meu cititor. Da, 
dar ei îşi împletesc cununa slavei, se fac pe sine pildă de răbdare 
şi înfrânare, sunt binefăcătorii omenirii şi organe ale slavei lui 
Dumnezeu. Gândiţi-vă ce se întâmplă cu unele produse alese 
ale pământului, ca din asemănare, să inţelegeţi mai bine rostul 
suferinţei sfinţilor. Ca să obţinem mastica, tămâia, smirna, trebuie 
să facem tăieturi adânci în trunchiul copacilor răşinoşi şi al altor 
plante aromatice. Tămâia, ca să-şi dea mireasma ei, trebuie să ardă 
în cădelniţă. Pentru ca să obţinem aur curat, este nevoie să treacă 
nisipul aurifer prin cuptor de mai multe ori. Ca să obţinem, din 
aur, podoabe de preţ, este nevoie ca metalul să fie topit, nu numai o 
dată, ci de repetate ori, în cuptorul aurarului. Apoi aurul se bate cu 
ciocanul ca să devină maleabil şi este, în sfârşit, supus unei lucrări 
subtile şi felurite. Acelaşi lucru îl face şi Dumnezeu cu aleşii Săi. El 

însuşi ne încredinţează de acest lucru, spunând: „Cum se încearcă 
argintul şi aurul în topitoare, aşa şi inimile alese sunt încercate de 
Domnul” (Pilde 17, 3). Căci din tăieturile adânci ale suferinţei, din 
cuptorul necazurilor şi al ispitelor, va ieşi buna mireasmă a răbdării 
şi a ascultării celor evlavioşi. Caracterul lor se va face bun prin 
încercări; şi mireasma duhovnicească a sfinţeniei lor se va revărsa 
de jur împrejur, în locurile pe unde trăiesc ei. Numai pentru acest 
scop sfinţii „au parte toți de certare” (Evr 12, 8). Nu există în ceruri 
niciun sfânt, care să nu fi urmat aici pe pământ calea cea udată cu 
lacrimi şi însângerată, a necazurilor. În fruntea lor stă, şi în această 
privinţă, începătorul mântuirii noastre, Care este şi începător al 
pătimirii şi al necazurilor, deşi era cu totul fără de păcat şi sfânt. 
Fl a arătat în necazuri cea mai neajunsă desăvârşire şi a pus în faţa 
robilor Săi pilda desăvârşită a răbdării. Iată ce învățături de mult 
preţ ne pune înainte situaţia grea a ucenicilor, în mijlocul valurilor 
furtunii. 


Arătarea Domnului 


Ucenicii au călătorit toată noaptea, în luptă cu valurile. Şi 
când situaţia ajunsese de nesuferit, iată: „La a patra strajă din noapte 
a venit la ei lisus, mergând pe mare” (v. 25). În aceste cuvinte simple 
Sfântul Evanghelist a cuprins o minune fără precedent. Aceste 
cuvinte ne dovedesc mai întâi că niciun necaz nu este permanent. 
Este clar că orice necaz trece. La ceasul potrivit, Domnul va 
cerceta şi va urmări cu iubire starea ucenicului Său necăjit, dar 
nu va interveni decât atunci când va obţine rezultatul, în vederea 
căruia Pronia Sa îngăduie acel necaz. Vedeţi că, în împrejurarea de 
faţă, El a lăsat pe ucenici să se muncească toată noaptea. Iar când 
ei ajunseseră la limita suferinţei, abia atunci Domnul i-a cercetat. 
Dar în ce fel i-a cercetat? Într-un fel mai presus de toate aşteptările. 

Ucenicii se puteau aştepta cel mult să-L vadă pe Iisus pe malul 
mării, dându-le curaj şi poruncind furtunii să se liniştească, aşa 
cum mai făcuse odată. Dar niciodată nu şi-ar fi închipuit că ar fi 
posibil ca Domnul să vină la ei umblând pe deasupra mării, pe 
deasupra valurilor înfuriate. 

Şi totuşi, când Domnul S-a coborât de pe munte şi a ajuns la 
malul mării, a continuat să meargă spre ei, ca şi când marea ar fi 
fost tot una cu uscatul. Prin această minune Domnul Şi-a arătat 
stăpânirea absolută, pe care o are şi asupra mării. A arătat că toate 
sunt supuse picioarelor Lui şi poruncilor Lui. A arătat Domnul 
prin această minune că toate elementele naturii îşi schimbă cu 
supunere proprietăţile şi legile lor naturale, care sunt caracterele lor 
esenţiale, de îndată ce Creatorul lor vrea această schimbare. Se ştie 
că legile naturale au atâta stabilitate şi imuabilitate, încât nimeni 
nu poate îndrăzni să zică vreodată că el poate să le răstoarne, fără să 
fie pedepsit. Cu atât mai mult nimeni nu îndrăzneşte să calce legile 
naturii, printr-un capriciu. Numai singur Domnul lumii şi Stăpânul 
legilor naturii, El singur poate să le schimbe şi să le încalce, după 
cum Îi place Lui. Şi aici, la umblarea pe mare, s-a întâmplat o astfel 
de încălcare şi răsturnare a legilor naturale. Legea gravităţii a fost 
suspendată pentru câteva minute. Fluiditatea apei s-a preschimbat 
într-un obiect dens, pentru clipele în care se afla pe apă Acela care 
„umblă pe mare ca pe uscat” (Iov 9, 8). Aşadar, aceasta este o minune 
mare, de nedescris, un lucru împotriva legilor naturii. 

Dar în ce scop a făcut Domnul această minune? Căci Domnul 
nu făcea nimic fără un scop important. Dacă sunt cazuri, în care 
înşişi robii lui Hristos suferă, acestea sunt cazuri de mari ispite şi 
încercări, când li se pare că nu mai este nicio nădejde. În cazul de 
faţă, ucenicii se aflau într-o astfel de stare. De aceea Domnul a vrut 
să arate ucenicilor Săi de atunci şi robilor Săi credincioşi din orice 
vreme, că El nu numai îi urmăreşte cu mult interes în necazurile 

lor, dar îi poate şi cerceta prin minune, la vremea potrivită şi într- 
un mod cu totul neaşteptat. 

Da, Domnul îi cercetează prin minune. Sunt o mulţime de 
cazuri în care orice nădejde de salvare a unor bolnavi era pierdută, 
iar medicii părăsiseră orice curaj, încredinţaţi că bolnavul va muri 
în mod sigur, peste două sau trei ore. 

Şi totuşi, s-a întâmplat tocmai pe dos, o salvare minunată, care 
vine de multe ori în aşa condiţii, încât şi cei necredincioşi dintre 
medici rămân uimiţi şi mărturisesc că s-a făcut o minune. Sunt 
multe alte feluri de întâmplări în care lipsa de ajutor omenesc şi 
de orice mijloc posibil de ieşire la liman ar fi produs o nenorocire 
inevitabilă. Dar, dintr-odată s-a făcut o schimbare neaşteptată, a 
intervenit o mână nevăzută şi a oprit nenorocirea. lată ce a vrut 
Domnul să ne arate prin această minune. Şi iată pentru ce este cu 
totul fără rost ca ucenicii Lui să se teamă şi să cadă în deznădejde. 
A nu te încrede deplin în dreapta cea atotputernică a Domnului, 
care conduce toate în mod minunat, spre folosul tău, este un lucru 
cu desăvârşire anticreştin. 

Sfântul Evanghelist expune, în urmarea istorisiri sale, impresia 
pe care a făcut-o asupra ucenicilor acea arătare a Domnului, 
umblând pe ape. Minunea era atât de uluitoare, încât la început, 
în loc ca ea să fie spre întărire şi nădejde ucenicilor primejduiţi, a 
devenit dimpotrivă nouă pricină de teamă: „Și văzându-L ucenicii 
mergând pe mare, s-au tulburat, zicând că este nălucă şi de frică au 
strigat” (v. 26). Ucenicii au zărit în întunericul nopţii pe cineva 
necunoscut, mergând pe mare. Ei ştiau că omul nu poate să facă 
acest lucru. Aşadar, s-au tulburat, zicând că este o nălucă, adică, nu 
un trup real, ci un duh, care a luat o formă văzută. Iudeii admiteau 
că sufletele morţilor sau duhurile viclene iau câteodată asemenea 
înfăţişări de nălucă. În mod firesc aceste năluci, despre care circulă 
în popor atâtea poveşti şi legende, chiar până în ziua de astăzi, 

sunt pur şi simplu nişte jocuri ale fanteziei, nişte rezultate ale fricii 
oamenilor. Pot să fie şi impletituri ale diavolului, care produce aşa 
numitele „fenomene spiritiste”, ca să rătăcească pe oameni de la 
adevăr. Însă cu cât creştinul este în legătură mai strânsă cu Stăpânul 
duhurilor, cu atât mai neputincioase rămân scornirile vicleanului, 
pe care el le pune în lucrare, fie ca să înspăimânte pe om, fie ca să 
ducă în rătăcire şi să vatăme sufletul. 

Teama ucenicilor a culminat cu impresia că au înaintea lor 
o nălucă. În groaza lor, au scos un strigăt. Dar se întâmplă adesea 
ca apropierea mântuirii dintr-o primejdie, să fie pricină de o şi 
mai mare teamă şi îngrijorare. Atunci când Domnul urmează să 
ne elibereze din necazuri, El îngăduie ca durerile să ajungă la cel 
mai înalt grad. Aşa a făcut şi cu Iov. Când avea de gând Domnul 
să facă sfârşit necazurilor lui, atunci i s-au înfăţişat acelui drept 
cele mai mari necazuri, prin cei trei prieteni ai săi. Când urma 
să-l slobozească pe Iacob din starea lui nenorocită de pribegie, 
tocmai atunci Dumnezeu a îngăduit lui Laban să-l urmărească, ca 
să-l omoare şi împreună cu el Isav să-l pună într-o primejdie şi mai 
mare. La fel, când Domnul a venit să mântuiască pe ucenici din 
naufragiu, atunci a adăugat şi acea mare frică, căci ei au crezut că 
văd o nălucă. 

Pilda atleţilor ne dă o idee de faptul că, spre sfârşit, necazurile 
drepţilor sporesc. Atleţii desigur se exercită şi se ostenesc neincetat. 
Dar, când se apropie vremea întrecerilor sportive, pentru cunună, 
atunci mai cu seamă se supun ei la oboselile cele mai mari şi la 
pregătirile cele mai amănunțite. Dar şi viaţa aceasta este o arenă 
de luptă neîntreruptă, în care creştinii se pregătesc prin osteneli, 
nevoinţe şi necazurile vieţii. Aşadar, atunci când răbdarea celor 
necăjiţi urmează să fie încununată cu coroana neveştejită a sfinţeniei, 
Domnul îngăduie ca şi necazurile lor să culmineze, ca să aibă şi ei o 
cunună mai mare. De aceea, câţi dintre cititorii mei, pe când aşteaptă 

să fie sloboziţi de necazurile lor, văd că durerile se fac şi mai grozave, 
în loc să se sfârşească, să nu se teamă, nici să nu se deznădăjduiască. 
Dimpotrivă, după îngreunarea aceasta a necazurilor, ei să aştepte 
dezlegarea nemijlocită din orice fel de greutăţi. 

Dar acum să luăm aminte din ce a provenit teama cea nouă, 
care a cutremurat pe ucenici şi a făcut şi mai grozavă starea lor 
nefericită. Teama provenea din faptul că ei n-au recunoscut 
pe Hristos, din faptul că n-au înţeles că vine Mântuitorul, ci au 
răstălmăcit ceea ce vedeau. Însă, din nefericire, foarte mulţi oameni 
îşi îngrămădesc necazuri peste necazuri, îşi înmulţesc neliniştile, 
temerile şi nemulţumirile lor, ajung la deznădejde şi la abateri 
grele, tocmai fiindcă nu recunosc pe Hristos. Ei nu se ostenesc să-L 
afle, ci răstălmăcesc dragostea Lui, care - după cum am spus mai 
înainte - ne cercetează cu întâmplări supărătoare, ca să ne dea în 
schimb bunătăţi mai mari. Se întâmplă tocmai dimpotrivă cu cel 
care recunoaşte pe Hristos. Cu cât cineva cunoaşte mai adânc şi îşi 
dă seama că Hristos vine la noi nu numai cu binecuvântare, ci şi 
cu nuiele, cu atât mai mult se uneşte cu Hristos în ascultare şi în 
implinirea legii Lui. Rămâne cu atât mai sigur, mai înfrânat şi în 
plăcerile acestei vieţi. Psalmistul, cel insuflat de Dumnezeu, David 
ne încredinţează, din propria sa experienţă: „Domnul este ajutor 
în necazuri la vreme potrivită. Să nădăjduiască în Tine cei ce cunosc 
numele Tău, căci Tu, Doamne, nu părăseşti pe cei ce Te caută pe Tine” 
(Ps 9, 10-11). 

Aşadar, fiindcă frica cea nouă a ucenicilor venea din faptul 
că ei n-au recunoscut pe Domnul, lisus S-a grăbit să liniştească 
teama lor: „Imediat Iisus le-a vorbit zicând: îndrăzniţi, Eu sunt. 
Nu vă temeţi” (v. 27). Eu sunt, spune Domnul, fără să adauge şi 
numele Său, cum a făcut când a vorbit cu Pavel; „Eun sunt Iisus” 
(FAp 9, 5). Căci cei doisprezece ucenici erau oi ale turmei Sale, 
care cunoşteau glasul păstorului lor. (n 10, 4). Ucenicii erau foarte 

apropiaţi de Domnul, legaţi de Dânsul cu acea dragoste, care 
recunoaşte, dintre milioane de glasuri, glasul celui iubit. Domnul 
a adăugat: îndrăzniţi, aveţi îndrăzneală! Înălţaţi sufletele voastre, 
care sunt apăsate de teamă şi de deznădejde. Nu vă mai temeţi, 
căci acela care v-a înspăimântat nu este o persoană aducătoare de 
spaimă, ci o persoană aducătoare de nădejde şi îndrăzneală. Sunt 
Eu, Mântuitorul vostru, învățătorul vostru cel minunat. 

Aceste cuvinte ale Domnului, care au străbătut atunci vuietul 
vântului şi urletele valurilor dând curaj şi deplină mângâiere 
ucenicilor, aceste cuvinte au ajuns un motto care întovărăşeşte 
de-a lungul veacurilor, în mijlocul tulburărilor, necazurilor şi 
al urletelor lumii, sufletele robilor Săi necăjiţi, din orice vreme. 
Aceste cuvinte le repetă Duhul Sfânt, murmurându-le înăuntrul 
sufletelor lor. Şi toate oile turmei lui Hristos recunosc glasul Său 
şi nu se mai tem. Nu se mai întreabă pentru ce suferă, ci sunt 
încredinţaţi că necazurile lor au un scop foarte înalt şi de aceea 
îşi află curaj, mângâiere şi pace. Ei simt că au cu ei pe Hristos şi 
se bucură în suferinţele lor, împreună cu dumnezeiescul Pavel. Ei 
cred că, deoarece suferă împreună cu Hristos, vor fi şi proslăviți 
impreună cu El (Col 1, 24; Rm 8, 17). 


Convorbirea Domnului cu Petru și noua minune 


lată că lipsa Domnului în tot timpul acelei nopţi pline de 
primejdii şi de groază a făcut şi mai dorită întâlnirea cu El. Glasul 
Celui iubit, care corespundea întru totul acestui dor, a făcut pe Petru 
să îndrăznească un lucru, în care credinţa se lupta cu dragostea: 
„Răspunzând Petru a zis: «Doamne, dacă eşti Tu, porunceşte-mi să 
vin la Tine pe apă»” (v. 28). 

Această chemare a lui Petru dovedeşte devotamentul său faţă 
de Hristos. Fără îndoială că, în timpul acelei nopţi furtunoase, 

mintea lui Petru era necontenit întoarsă spre Domnul. Dar când a 
avut fericirea să simtă prezenţa dorită a lui lisus, cu nerăbdare s-a 
grăbit să-L întâlnească, fără să pună la socoteală piedicile fizice de 
netrecut ale mării şi ale furtunii. Acest lucru se vede din faptul că 
Petru n-a zis: Porunceşte-mi să merg pe mare, căci acest lucru ar fi 
dovedit o mândrie fără scop. Ci a zis: „Dacă eşti Tu, porunceşte-mi 
să viu la Tine, pe deasupra apei”. Căci vreau să vin la Tine. Cred, nu 
numai că poţi să mergi Tu pe deasupra valurilor, ci poţi porunci şi 
altora să facă acelaşi lucru. Această faptă a lui Petru ne dă în acelaşi 
timp o frumoasă pildă de dragoste către Hristos. Petru a arătat că, 
atunci când vine Hristos la noi, pe drumul binefacerii - şi când nu 
vine El cu binefacere? — atunci noi trebuie să ne grăbim să-l ieşim 
în cale pe drumul datoriei, chiar dacă acest drum ar fi primejdios 
şi chiar dacă ar duce la moarte. Dar este de asemenea un lucru 
foarte important că Petru, cu toată dorinţa lui de a se întâlni cât 
mai curând cu Hristos, nu întreprinde nimic pentru împlinirea 
dorinţei, mai înainte de a primi de la Hristos poruncă în privinţa 
aceasta. Petru nu zice: Doamne, deoarece eşti Tu, eu voi veni la 
Tine, ci zice: deoarece eşti Tu, porunceşte-mi să viu la Tine! Eu 
aştept porunca Ta... 

Căci creştinul nu trebuie niciodată să se expună la vreo 
primejdie, până când n-a primit poruncă de la Hristos. Numai când 
s-a arătat voia specială a lui Hristos, care voie se arată în Evanghelia 
Sa, numai atunci creştinul trebuie să înfrunte orice fel de primejdie, 
fără să ia nimic în considerare. Altfel, când creştinul se expune la 
primejdie din neprevedere, din propria lui voie, îşi pricinuieşte 
ispite, din care nu se ştie dacă va ieşi mântuit sau pierdut. 

Şi deoarece tocmai cu acest rost vrea Petru drumul îndrăzneţ, 
deoarece Domnul ştia dragostea sinceră şi zelul fără răutate al 
ucenicului Său, de aceea şi primeşte Domnul propunerea lui Petru 
şi îi zice: „Vino”. După ce Domnul cunoscuse din cele întâmplate 

mai înainte câtă neputinţă era în firea lui Petru, totuşi aici pune 
la încercare credinţa şi dragostea ucenicului, îl cheamă să meargă 
la El pe apă. Căci Domnului i-au bineplăcut întotdeauna dovezile 
de dragoste ale robilor Săi, chiar dacă sunt legate cu neputinţe şi 
nedesăvârşiri. Domnul face din neputinţele acestea ale lor mijloace 
de curăţire şi de sporire à credinţei şi a dragostei. Şi iată acum o 
minune nouă: „Coborându-se din corabie, Petru a pornit pe apă, 
ca să meargă la Iisus” (v. 29). Petru a coborât din corabie şi călca 
pe mare, ca şi cum marea ar fi fost un element solid. Mergea ca 
cineva care merge pe uscat. Petru era om ca toţi oamenii, cu trup 
material, supus legilor gravităţii, şi totuşi a umblat pe deasupra 
mării! Cine altul ar fi putut să suspende legile firii, nu numai în 
folosul propriului Său trup, ci şi pentru trupul altuia, ca şi acesta să 
umble pe deasupra apei învăluite, care este lichidă şi nestatornică, 
afară numai de Dumnezeu? Şi cine altul va întreprinde o călătorie 
atât de îndrăzneață, decât un om credincios şi devotat lui Hristos, 
în măsura în care era Petru? Iată noua minune. 

Dar puterea Domnului face şi astăzi minuni, oriunde găseşte 
credinţă. Dar ce fel de minuni? Cele ce se fac în lumea morală. 
Lumea păcatului este o mare tulburată, mult mai periculoasă decât 
marea furtunoasă a Galileii. Este o mare, în care cel ce se cufundă 
işi pierde şi sufletul şi viaţa. Totuşi, cu puterea lui Hristos, creştinul 
credincios poate să meargă pe suprafaţa acestei mări a lumii, fără 
să se cufunde în adâncul răutăţii ei, fără să se tulbure şi să fie biruit 
de momelile şi de plăcerile sau de spaimele lumii. Ci dimpotrivă, 
el poate să biruiască şi să supună lumea. Aceasta este biruinţa, care 
biruie lumea; credinţa noastră, declară purtătorul de biruinţă, 
Evanghelistul Ioan, credinţă din partea creştinilor buni biruitori 
din orice vreme. Şi adaugă: „Cine este cel ce a biruit lumea, decât cel 
ce crede că Iisus este Fiul lui Dumnezeu” (| In 5, 4-5). 

Primejduirea și salvarea lui Petru 


Dar şi cei mai eroici dintre credincioşi au clipele lor de 
slăbiciune, de neputinţă. Dacă şi soarele, cel preastrălucit, are pete 
negre, ce lucru extraordinar, ca şi omul să aibă neputinţe? Petru, 
umblând pe apă, a făcut experienţa puterii lui Hristos. Dar trebuia 
să experieze şi propria sa slăbiciune. Slăbiciunea sa s-a arătat în 
impuţinarea credinţei. Fiecare creştin trebuie neapărat să ştie cât 
de mare este puterea lui Hristos, dar trebuie să ştie şi cât este de 
neputincios omul. Aşadar, Petru: „Văzând vântul puternic, s-a 
înspăimântat; şi începând să se cufunde, a strigat, zicând: «Doamne, 
mântuieşte-mă» ” (v. 30). Petru s-a înspăimântat. Pricina spaimei 
lui n-a fost că vântul a sporit în intensitate în clipa aceea, ci că 
credinţa lui s-a împuţinat. Cu cât el a stat cu ochii credinţei fixaţi 
in sus, spre Hristos, spre porunca şi spre puterea Domnului, Petru 
a mers nestânjenit pe deasupra valurilor mării. Dar când i-a trecut 
prin suflet ideea de primejdie, când şi-a fixat atenţia spre vijelia 
puternică, atunci s-a înspăimântat. Pare un lucru de necrezut că 
Petru, care nu s-a temut de mare, deşi în ea se cufundă în mod sigur 
cel care ar vrea s-o treacă de-a dreptul mergând, s-a temut atunci de 
vânt, căruia i se pot împotrivi chiar şi copilaşii. Greşelile noastre 
morale produc de multe ori asemenea situaţii de necrezut. Din 
clipa în care credinţa cea deplină şi încrederea în Hristos scade, 
numai când teama înlocuieşte îndrăzneala, neliniştea şi tulburarea 
inlocuiesc pacea şi liniştea sufletească. Acest lucru nu se întâmplă 
numai pe mare, pe timp de furtună, ci şi pe uscat, pe timp frumos. 
De câte ori creştinul îşi pierde încrederea în Hristos, cu privire 
la existenţa sa, la viitorul sau la mântuirea sa, îndată urmează 
nelinişte, plângere şi necazuri negre. De multe ori urmează ceva şi 
mai rău: creştinul ajunge în primejdia de a se cufunda în adâncul 
deznădejdii. Şi iată dovada: 

Petru „a început să se cufunde”. Când credinţa lui a început să 
şovăiască, numaidecât i-a şovăit şi trupul şi a început să se cufunde. Să 
ne gândim cumva că credinţa lui Petru era contraponderea greutăţii 
sale. Când credinţa s-a clătinat, a intrat în lucrare greutatea. Şi este 
un lucru vrednic de luare aminte că pe Petru nu l-a ajutat atunci 
îndemânarea lui de înotător. Căci Petru, ca pescar, ştia desigur 
să înoate. Atunci, încă, împuţinarea credinţei a făcut fără folos şi 
această îndemânare a lui Petru. Experienţa ne învaţă fenomenul 
următor: creştinii, a căror credinţă se împuţinează, nu numai că se 
tem şi se tulbură, dar îşi pierd şi îndemânarea firească pe care au 
avut-o pentru un anumit fel de activitate. Medici vestiți, când un 
membru al familiei lor este în primejdie, nu sunt în stare să-i dea 
nici cel mai neînsemnat ajutor medical, iar în momentul suprem, 
îşi pierd capul de tot. Credinţa cea statornică şi neimpuţinată este, 
prin urmare, izvor de îndrăzneală, putere, pace, nădejde, înţelegere 
şi mulţumire. 

Dar, deşi credinţa iniţială a lui Petru a şovăit, a slăbit, totuşi 
nu s-a stins, i-a mai rămas lui Petru atâta câtă trebuia ca să pună 
in mişcare acel mecanism minunat, care se numeşte rugăciunea. 
De aceea Petru îndreaptă spre Mântuitorul un strigăt fierbinte: „A 
strigat zicând: «Doamne, mântuieşte-mă» ”. 

Iată leacul care s-a dovedit de necombătut, leacul drastic în 
împrejurări, în care puţina noastră credinţă ne ridică în faţa valurilor 
de frică şi deznădejde, ca să ne cufunde sufletul: rugăciunea. Iată 
scăparea: rugăciunea către Domnul Atotputernicul. Fără îndoială 
Că toţi oamenii, care mai păstrează puţină credinţă, se roagă cu 
toţii, în zilele de neputinţă, de călătorie furtunoasă; în zilele cu alte 
rele, din pricina cărora viaţa lor personală şi viaţa celor din casa lor 
este primejduită. Ei se roagă şi zic: Doamne, mântuieşte-ne. 

Preasfânta Maică a Domnului, ajută-ne, se roagă ei. Din 
nenorocire însă oamenii nu acordă importanţă primejdiilor 

sufleteşti, în care păcatul încearcă să piardă sufletele lor. Ei nu se 
gândesc că mai ales în aceste primejdii trebuie să scape la Hristos, 
cu aceeaşi insistenţă, cu care îl invocau în primejdiile lor trupeşti. 
Din nefericire, ne temem atât de puţin de primejdiile păcatului, 
încât ne lăsăm atraşi de el, cum se lasă atraşi copiii mici de cărbunii 
aprinşi, pe care îi iau în mână în joaca lor. Suntem atât de orbi, încât 
alunecăm cu cea mai mare lipsă de prevedere în grave primejdii 
morale. Aşadar, în astfel de primejdii trebuie neapărat să scăpăm 
la Hristos. În astfel de primejdii, Hristos intervine întotdeauna ca 
Mântuitor al celor care Îl cheamă pe El din fundurile prăpăstiilor. 
„Doamne, mântuieşte-ne că pierim”. 

După ce Domnul l-a lăsat pe Petru să-şi experieze neputinţa, 
„întinzând îndată mâna, l-a apucat şi a zis: puţin credinciosul, pentru 
ce te-ai îndoit” (v. 31). Cu toate că Petru greşise împuţinându-se cu 
credinţa, totuşi Domnul nu l-a părăsit. Îndată ce Petru l-a chemat, 
i-a întins dreapta Sa atotputernică şi l-a pescuit şi l-a ţinut deasupra 
mării. Domnul face mereu, în continuare, aceleaşi lucruri. Aude 
glasurile rugăciunilor şi cererii lor, celor puţin credincioşi. 
Domnul în chip nevăzut îşi întinde mâna Sa, îi prinde şi le aduce 
bună mântuire. Când oamenii sunt oi ale Sale, deşi un timp ei se 
primejduiesc prin puţina lor credinţă, totuşi „ei nu vor pieri în veac 
şi din mâna Mea nu le va răpi nimenea” (In 10, 28). 

Aşadar, Domnul a mântuit pe Petru. Dar, totodată l-a şi 
mustrat: „Puțin credinciosule, pentru ce te-ai îndoit?” Pentru ce te-ai 
temut? Se putea să te las Eu să pieri? Iubirea Domnului mântuieşte. 
Dar tot iubirea mustră şi îl pedepseşte pe cel pe care îl iubeşte. 
Căci lipsurile slujitorilor Domnului, nu numai că sunt neplăcute 
inaintea lui Dumnezeu, dar, dacă rămân nelecuite, pot să ducă la 
primejdii de moarte. Domnul Se pleacă la neputinţele noastre, 
nu le vrea. El caută să ne facă să le îndreptăm, ca să progresăm 
în desăvârşire, mergând către El. Căci desăvârşirea în Hristos 

este scopul vieţii noastre, este scopul pentru care Dumnezeu S-a 
făcut om şi S-a jertfit viaţa Lui cea de mult preţ. Pentru acest scop 
lucrează Tatăl, lucrează Fiul, lucrează şi Duhul Sfânt. 

Şi acum venise vremea, ca Domnul să facă să înceteze vântul 
şi furtuna, deoarece trecuse timpul de încercare pentru ucenici; „Și 
suindu-Se El în corabie, vântul a încetat” (v. 32). Adică Domnul, 
ţinând de mână pe Petru, a ajuns în corabie. De îndată ce au intrat 
într-insa, vântul s-a liniştit şi îndată corabia şi corăbierii s-au aflat, 
prin minune, la malul Ghenizaretului, după cum spune mai departe 
Evanghelistul Ioan (6, 21). În mod firesc consecinţele unor astfel 
de minuni sau unor astfel de încercări formează sfârşitul povestirii 
evanghelice: „Jar cei din corabie, venind, I s-au închinat Lui, zicând: 
Cu adevărat Fiul lui Dumnezeu este” (v. 33). Adică: cel dintâi rezultat 
al acestei minuni a fost întărirea credinţei ucenicilor în Hristos, 
care i-a făcut să se încredinţeze şi să mărturisească toţi că El este 
Fiul lui Dumnezeu. Ei ştiau lucrul acesta şi de mai înainte, dar 
atunci s-au încredinţat şi mai mult de acest adevăr. Căci credinţa 
robilor lui Dumnezeu iese mai întărită şi mai curăţită din astfel de 
încercări şi din tulburări, aduse de împuţinarea credinţei. Astfel 
întărită, prin încercări, credinţa vede mai limpede în persoana lui 
Hristos pe Fiul lui Dumnezeu. 

Iată calitatea reală şi sublimă de Împărat, faţă de care demnitatea 
împărătească, pe care au vrut să l-o confere Domnului locuitorii 
din Capernaum, era doar o umbră. Ucenicii care, cu siguranţă, 
aprobaseră dorinţa poporului de a-L face pe isus împărat, a avut 
atunci, după minunea umblării pe mare, să se convingă că Domnul 
are o împărăție mai înaltă, că este împăratul zidirii şi guvernează 
puterile firii. La ce-i mai trebuie coroana Iudeii, când El era împărat 
al zidirii întregi? La ce-i mai trebuia hlamida împărătească de 
purpură trecătoare, când El era învestit cu puterea absolută asupra 
întregii firi văzute şi nevăzute. Pe Acesta ucenicii au avut fericirea 

să-L însoţească şi să-L cunoască mai profund, prin încercarea prin 
care I-a lăsat să treacă. 

Al doilea rezultat al îndoitei minuni a fost faptul că cei din 
corabie s-au închinat lui lisus. Ei au simţit nevoia imediată şi 
preafirească de a I se închina lui Iisus cu adoraţie, ca unui Dumnezeu. 
Căci adevărata credinţă, rezultată din întipărirea vie a minunilor 
lui Dumnezeu, îndeamnă în chip firesc pe credincioşi să şi adore 
pe Dumnezeu. Dimpotrivă, este absolut imposibil să se închine 
lui Dumnezeu cu adoraţie sinceră şi adevărată omul care nu crede 
drept, fierbinte, din tot sufletul. Este cu neputinţă să numeşti cu 
sinceritate maiestate pe un om pe care, în sufletul tău, nu-l primeşti 
să-ţi fie rege. În felul acesta se poate explica răceala şi lipsa de interes a 
creştinilor contemporani pentru cultul lui Dumnezeu. Ei nu se duc 
la biserică, nu simt nevoia de a se ruga în biserică, împreună cu alţii, 
ei nu participă cu sinceritate şi cu căldura inimii la actele de cult, 
numai fiindcă nu cred, nu au o credinţă adevărată şi sinceră. Dacă îi 
spui unui astfel de creştin că nu are credinţă, el va tăgădui, fiindcă are 
naivitatea de a-şi închipui că este credincios. Dar faptele sale îl vădesc 
de minciună. Toate sentimentele, intipărite viu în sufletul nostru, 
noi trebuie, ca o cerinţă a firii noastre, să le manifestăm în afară. Căci 
sentimentul îşi află desăvârşirea lui firească prin manifestare. Vai de 
noi! Cum poate să existe într-un suflet o credinţă vie şi sinceră, fără ca 
omul acela să şi-o manifeste, prin adorarea lui Dumnezeu? Cum poţi 
să iubeşti şi să respecţi pe un om, care are o funcţie înaltă, putere şi 
bunătate multă, fără să simți niciodată nevoia de a-l vedea, de a vorbi 
şi de a te întâlni cu el? Oameni de felul acelora îngăduie celorlalți 
să se apropie, să le vorbească, să-i vadă. Aşadar, rătăceşte desăvârşit 
acela care crede că este un creştin credincios, dacă nu simte nevoia 
să-L adore pe Dumnezeu, să-l vorbească, să-L cerceteze în casa Sa. 

Acelaşi scop l-au urmărit şi Sfinţii Evanghelişti, care au scris 
minunile Domnului în cartea nemuritoare intitulată Evanghelia: 

să aprindă în sufletele noastre, ale creştinilor, credinţa în Hristos, 
credinţa statornică şi neşovăielnică, fierbinte şi vie, care să se 
manifeste prin închinare şi adorare sinceră către Dumnezeu, 
în special minunile acelor zile şi nopţi vrednice de pomenire, - 
înmulțirea pâinilor şi umblarea pe mare au ca scop să aprindă 
credinţa şi adoraţia către Dumnezeu în aşa fel încât ele să devină 
esenţa însăşi a vieţii creştine. Căci înmulţirea pâinilor era 
prefigurarea punerii înainte a Pâinii Vieţii, a Trupului şi a Sângelui 
Domnului, pe care El le-a jertfit pentru viaţa lumii. De aceea 
creştinul, dacă nu ia parte cu recunoştinţă adâncă la săvârşirea 
Sfintei Liturghii, este cu totul lipsit de viaţă duhovnicească şi nu 
adoră pe Dumnezeu. Căci la Sfânta Liturghie se săvârşeşte în mod 
minunat Pâinea Vieţii, Taina Sfintei Euharistii, cea mai înaltă 
formă de cult creştin, şi, îndeobşte, cea mai înaltă formă de cult 
care se află în lume. 

Iar minunea cealaltă, când Domnul a cercetat pe neaşteptate 
pe ucenicii Săi, care erau în necaz şi primejdie, când a umblat 
triumfător pe valurile mării înfuriate, preînchipuia învierea cea 
după necazul şi după despărţirea de sub cruce. Dar preinchipuia 
şi întoarcerea Domnului lângă ucenicii Săi mâhniţi, precum şi 
înălţarea Sa la cer. Prin înălţare El a împreunat cu cerul Biserica 
Sa, pe credincioşii din toată vremea. Căci şi pe ei îi va învia şi îi va 
aşeza biruitori pe scaunul slavei Sale. În fiecare duminică, ba şi mai 
des, se închipuieşte o astfel de înviere a noastră şi o inălţare la cer, 
a celor care suntem adunaţi în Sfânta Biserică. De aceea cei care nu 
simt nevoia de a participa la Sfânta Liturghie, rămân în afară de 
viaţa credincioşilor. Nu sunt creştini cei ce nu se duc la Biserica 
credincioşilor, care are chemarea să se înalțe la cer şi la scaunul 
slavei Domnului, după cum zice Apocalipsa. 

MINUNEA CU USCAREA 
SMOCHINULUI NERODIITOR 


(Mr 21, 18-22) 


inunea pe care urmează să o tâlcuim este printre cele 

din urmă minuni şi este săvârşită în ultimele zile ale vie- 

ţii de pe pământ a Mântuitorului. Cu şase zile înainte de 
cele din urmă paşti evreieşti, lisus a intrat în Ierusalim, înconjurat 
de o mare mulţime de oameni, ca un împărat triumfător. Cei ce 
văzuseră, în ziua stâlpărilor, mulţimea de iudei întâmpinându-L 
pe Hristos cu un entuziasm nestăvilit şi cu atâta pompă, încât cele 
mai măreţe triumfuri ale regilor învingători rămâneau în umbră, 
pe lângă alaiul acesta, au crezut că Domnul este foarte satisfăcut de 
manifestarea aceasta pe care I-a oferit-o, din inimă, întregul popor. 
Dar Domnul era departe de a fi mulţumit. A rămas complet indi- 
ferent faţă de aceste manifestări ale mulţimii căci vedea că toate 
acestea nu sunt decât o podoabă exterioară, o manifestare străluci- 
tă, dar amăgitoare. Domnul cerea adâncime şi dorea substanţă. El 
era flămând mai ales de rodul sincer şi lipsit de viclenie al virtuţii. 
Şi acest lucru l-a arătat în dimineaţa imediat următoare Duminicii 
Stâlpărilor, prin minunea cu smochinul uscat. Această minune a 

uimit mult şi pe ucenicii, care de altfel văzuseră şi admiraseră atâ- 
tea minuni, aparent mai mari, ale Domnului. 


Foamea alegorică a Domnului 


„A doua zi dimineaţă, pe când se întorcea în cetate, lisus a 
flămânzit” (v. 18). lată cum începe Sf. Matei povestirea minunii. 
Întorcându-se în cetatea Ierusalimului, împreună cu ucenicii Săi, 
Domnul a flămânzit. E limpede că Domnul era atât de devotat 
activităţii Sale, încât numai la aceasta se gândea şi îşi punea toată 
puterea Sa uriaşă pentru buna reuşită a mântuirii oamenilor. Se 
conforma întocmai proorocirii: „Râvna casei Tale M-a mâncat”. 
Şi se purta în totul după cuvântul pe care chiar El l-a spus: 
„Mâncarea Mea este să fac voia Celui ce M-a trimis; să săvârşesc lucrul 
Său” (In 4, 34). Totuşi, precum s-a mai întâmplat şi altă dată, 
Domnul, întrucât purta trup omenesc, avea nevoie şi de hrană. 
Dar adesea această nevoie era depăşită de activitatea Sa. Totuşi, 
Domnul rămânea în graniţele firii omeneşti. Era deci firesc să 
simtă foamea. Însă în această împrejurare foamea Domnului avea 
un tâlc mai adânc, şi de aceea Sf. Ioan Gură de Aur întreabă: 
„Cum de îi era foame dimineaţa?” Şi tot el răspunde: „Domnul 
S-a dus la smochin, nu din pricina foamei, ci pentru ucenicii Săi”. 
Pentru ucenicii cei de atunci şi pentru cei ce aveau să fie. Ucenicii 
trebuiau să vadă dreptatea Mântuitorului şi puterea Sa, prin 
mijlocirea unei minuni mari. 

Multe dintre minunile făcute de Prooroci au arătat limpede că 
Dumnezeu este dreptate şi pedepseşte pe cei vinovaţi. Plăgile care 
au venit asupra lui Faraon, foametea din timpul regelui Ahab şi 
alte minuni de pedepsire erau cunoscute iudeilor. Dar Mântuitorul, 
prin minunile Sale, a arătat întotdeauna că El este dragoste. Până 
în ziua aceea El răspândise numai binefaceri şi a dat dovezi zilnice 

şi îmbelşugate ale milostivirii Sale celei bune. Trebuia totuşi să le 
arate ucenicilor Săi, că nu este numai un mântuitor din dragoste, ci 
şi un judecător al dreptăţii. Căci Tatăl „a dat judecata toată Fiului” 
(In 5, 22). Aşadar, trebuia să arunce şi o rază a dreptăţii Sale, ca 
să se trezească, prin ea, pe cei adormiţi în somnul păcatului. Dar 
chiar în manifestarea dreptăţii Sale, Domnul s-a arătat plin de 
iubire. Şi-a manifestat dreptatea, nu asupra unui om, ci asupra unui 
pom neînsufleţit şi nesimţitor. Şi-a arătat dreptatea asupra unui 
smochin de pe marginea drumului, care nu aparţinea nimănui. 
Deci, prin uscarea acelui smochin, Domnul n-a păgubit pe nimeni, 
ci, dimpotrivă, a dat tuturor generaţiilor de creştini o învăţătură 
mai de preţ decât toţi smochinii din lume la un loc. 

Aşadar, Domnul a flămânzit de o altă foame, mai adâncă şi 
mai stringentă, decât foamea firească a oamenilor. El flămânzise de 
foamea pe care continuă mereu să o aibă, foamea de roadele virtuţii. 
Pe acestea noi trebuie să le oferim ca o ofrandă de recunoştinţă şi 
ca o jertfă bine primită înaintea Domnului. Hristos flămânzeşte 
şi doreşte fierbinte să te vadă şi pe tine, iubite cititor, să mă vadă 
şi pe mine şi pe tot creştinul, că îşi împlineşte făgăduiala pe care 
am făcut-o cu toţii, în ceasul sfântului Botez. Că ne lepădăm de 
satana şi ne impreunăm cu Hristos. El doreşte şi flămânzeşte, să 
ne vadă creştini adevăraţi, nu numai cu numele creştini. Să ne 
vadă evlavioşi, drepţi, cu bune purtări, făcători de bine, unelte de 
folos aproapelui, lucrători ai păcii. Nu vrea să ne vadă aducători 
de sminteală, nici mărturisitori ai nelegiuirii şi ai lipsei de evlavie, 
prin cuvintele şi prin viaţa noastră. El nu vrea să ne vadă purtători 
ai microbilor păcatului, şi unelte ale nedreptăţii şi ale stricăciunii, 
care, în vremea noastră, s-au întărit foarte mult. 

Adesea prezise Domnul că cei ce nu aduc roade bune, cei ce 
rămân neroditori, vor fi tăiaţi de la orice legături cu Dânsul şi, din 
această pricină, se vor usca. Acum întăreşte aceste cuvinte ale Sale 

printr-o minune simbolică, pentru a ne arăta că nimeni nu scapă 
de dreptatea Sa dumnezeiască. Iată înţelesul mai adânc al foamei 
pomnului, în împrejurarea de faţă. 

„Și văzând lângă drum un smochin, a mers la el şi nu a găsit decât 
numai frunzele; şi i-a zis: Niciodată să nu mai faci roade. Şi îndată 
smochinul s-a uscat” (v. 19). Smochinii dau întâi frunzele şi apoi roadele. 
Deci, Domnul văzând în acel smochin un frunziş bogat, a avut toată 
dreptatea să caute şi rod, dacă nu copt, cel puţin pe cale de a se coace. 
Dar nu a găsit nimic. Şi de aceea, din gura Lui s-a auzit prima oară 
un cuvânt de osândă: Să nu mai fie rod în veci în acest smochin. Din 
acea gură, din care n-au ieşit decât binecuvântări, din acea gură prea 
lină şi prea dulce, mai dulce decât orice gură omenească, s-a auzit un 
cuvânt de osândă! Şi acel cuvânt a fost urmat îndată de încetarea vieţii 
neroditoare a smochinului, de încetarea circulării sevei şi a clorofilei 
în frunzişul bogat al smochinului. Această încetare a fost desăvârşită 
Şi s-a întâmplat într-o clipă. Dar acest smochin era un simbol şi, prin 
urmare, tot simbolică este şi osânda, şi minunea. 


Simbolul fățarnicilor și al pedepsirii lor 


Smochinul este un pom cu o sevă abundentă, de culoarea 
laptelui, şi este foarte măreț la înfăţişare, din pricina frunzelor sale 
late, de un verde închis. Şi oricine se poate înşela uşor, crezând 
că un pom cu o coroană aşa de bogată are şi mult rod. Totuşi, 
acel smochin în care Domnul a căutat roade, nu avea nici măcar o 
singură smochină! Să luaţi acum smochinul ca simbol al oamenilor 
făţarnici. Şi ei au belşug de vorbe, făgăduieli, chipuri exterioare şi 
manifestări în afară, cu care înşeală şi pe cei mai buni oameni, care 
cred despre ei că sunt nişte persoane importante, cu o viaţă creştină 
înaltă. În orice slujbe sau servicii îi veţi întâlni pe făţarnici - şi din 
nenorocire există făţarnici în toate domeniile vieţii — veţi fi amăgiţi, 

până când veţi afla că ei sunt doar... nişte făţarnici. Dar şi în rândul 
oamenilor Bisericii, care au datoria să fie evlavioşi şi să păzească 
predaniile sfinte cu stricteţe, ipocrizia îmbracă forma cea mai 
mizerabilă. Căci atât printre iudei, cât şi printre creştini, au existat 
în diferite epoci oameni, cărora le-a fost suficient să împlinească 
un tipic exterior de evlavie, prin care să pară oameni credincioşi, 
în timp ce ei nu au nicio legătură reală cu evlavia şi cu virtutea. 
Dar adesea făţărnicia unor astfel de oameni nu rămâne numai o 
înşelăciune nevătămătoare, ci se face o uneltire foarte periculoasă. 
Un om se arată la început ca un creştin foarte bun, când de fapt el 
nu are nicio legătură esenţială cu evlavia, pe care însă o speculează 
în mod ruşinos. Îl vei auzi că ia cerul ca martor şi osândeşte cu 
asprime pe alţii, care îndrăznesc să calce predaniile părinţilor; „Se 
duce evlavia...!” strigă ei; dar ei de fapt nici nu cunosc şi nici nu 
vor să cunoască evlavia adevărată. Alţii se prezintă cu o înfăţişare şi 
mai înşelătoare: cercetează Biserica după tipic, nu părăsesc Biserica. 
Aleargă oriunde află că îl vor vedea cei pe care vrea să-i înşele şi 
să-i speculeze. Nu le este greu unor astfel de oameni să se apropie 
până şi de Preacuratele 'Taine, de Sfânta Împărtăşanie, către care 
este însă de tot străin şi o profanează. Dar mai este ceva şi mai rău, 
când situaţia de simplu mădular al Bisericii nu-i ajunge făţarnicului 
pentru scopurile lui nelegiuite. El nu pregetă atunci să ia asupra 
sa până şi slujirea bisericească, să intre în rândul sfântului cler. El 
îndrăzneşte un lucru la care nu se poate îndrăzni şi necinsteşte cele 
sfinte, după cum zice Sf. Grigorie Cuvântătorul de Dumnezeu. El 
face orice, numai să speculeze şi să facă trafic cu lucrurile sfinte 
şi dumnezeieşti, profanându-le! Aşadar, acel smochin, în care 
Domnul a căutat roade, era simbolul unor astfel de făţarnici. 

Dar, iubitul meu cititor să ia aminte la stihul Evangheliei, pe 
care l-am redat mai sus, ca să înţeleagă şi mai bine această minune 
a Domnului: precum noi oamenii nu căutăm roade în pomii uscați 

ŞI goi, ci în cei verzi şi înfrunziţi, tot astfel pretutindeni roadele 
cele bune, lucrarea virtuţilor, puterea credinţei cea mărturisită cu 
viaţa şi întoarcerea de la cele rele — le căutăm mai cu seamă la aceia 
care prezintă manifestările exterioare ale unui creştin credincios 
şi devotat slujbei Bisericii. În măsura în care mărturiseşti că eşti 
creştin, în măsura în care Îl primeşti pe Hristos ca Dumnezeu al 
virtuţii şi al sfinţeniei, în măsura în care te-ai dedicat pe tine însuţi 
slujbei sfinţitoare a lui Hristos, în aceeaşi măsură este firesc ca tu 
să fii în realitate aşa cum mărturiseşti că eşti. Şi vei fi în realitate 
cum mărturiseşti că eşti, dacă şi viaţa ţi se potriveşte cu înfăţişarea 
exterioară de creştin sau de preot. lar dacă între înfăţişare şi sufletul 
tău este nepotrivire, atunci nu eşti nicidecum un creştin adevărat, 
precum şi smochinul, deşi avea frunziş des, nu era vrednic de 
numele său, decât dacă ar fi avut în el şi smochine. 

Am spus mai înainte că Domnul cere roadele bune ale virtuţii, 
mai cu seamă de la aceia care mărturisesc că sunt creştini. Dar să 
nu-şi închipuie nimeni că cei ce au încetat de a mărturisi că sunt 
creştini, cei ce nu mai cred şi nu prezintă nici măcar frunze, nu au a 
se teme de nicio pedeapsă şi nu vor fi supuşi la osândă. Din pricina 
necredinţei lor, ei s-au uscat, ca şi pomul care nu mai dă nici măcar 
frunze. Ei au tăiat orice comunicare a sufletului lor cu Hristos şi 
s-au judecat singuri, fiindcă s-au osândit pe sine la lipsa de fericire 
pe care Hristos o dă celor ce trăiesc în El. Cuvântul Domnului 
sancţionează în această judecată osânda pe care şi-o fac ei înşişi. 
Dar aici nu vrem să vorbim de ei, deoarece uscarea smochinului 
mai adevereşte şi osândirea acelora care au semnele exterioare ale 
celor credincioşi, dar rămân cu totul neroditori. 

Un copac neroditor poate rămâne înfrunzit chiar şi un an 
întreg şi poate înşela atenţia stăpânului său. Totuşi, vine vremea 
când nerodirea sa va fi descoperită, pomul va fi tăiat şi în locul 
lui se va sădi alt pom. Tot aşa se întâmplă şi cu făţarnicul cel 


106 


Minunile Domnului 


neroditor. Chiar dacă făţărnicia lui reuşeşte să rămână necunoscută 
un timp şi nepedepsită, amăgind pe alţii şi dând impresia de cinste 
şi sinceritate vine, vai!, vine în mod inevitabil ceasul în care omul 
cel făţarnic va suferi consecinţele neruşinării lui înşelătoare. Se 
poate întâmpla să fie pedepsit încă din lumea aceasta. Adică, se 
poate să fie descoperit, să-şi piardă orice trecere, nimeni să nu mai 
creadă în cuvintele şi în făgăduielile lui, nimeni să nu ia aminte 
la linguşirile şi la plângerile lui. Se poate să-şi piardă încă de aici, 
din viaţa aceasta, frunzele lui şi să rămână un pom „tomnatic, fără 
rod, de tot uscat şi dezrădăcinat” (Iuda 12). Cum zice Duhul Sfânt. 
Dar, pe lângă această pedeapsă, li se rezervă făţarnicilor alta şi mai 
mare. Observaţ că atunci când Hristos a blestemat smochinul, El a 
pedepsit nerodnicia lui vremelnică printr-o nerodnicie desăvârşită 
şi veşnică: „Niciodată, în veci, să nu mai fie rod în tine”, a zis 
Domnul. La fel va lipsi Domnul de orice posibilitate şi prilej de 
a aduce roade pe acel făţarnic căruia i se dăduseră mijloace de a se 
lepăda de păcatul său urât şi de-a se face creştin sincer şi roditor, 
dar acela n-a vrut, rămânând un făţarnic fără roade. 

„A te îmbogăţi în fapte bune” este fără îndoială cea mai mare 
binecuvântare a lui Dumnezeu. Şi de aceea, cel mai mare blestem 
este: a nu mai avea roadă în veac. Este ca şi cum Dumnezeu i-ar 
spune făţarnicului: tu voiai cu orice preţ să pari, numai să pari, 
virtuos, fără să ai roadele virtuţii. Aşadar, niciodată nu le vei mai 
avea. Poate fi o pedeapsă mai mare decât aceasta? Căci omul care 
a pierdut orice posibilitate de a lucra virtutea şi bunătatea, care a 
pierdut orice har de a se schimba şi de a se îndrepta, care a pierdut 
posibilitatea de a se pocăi şi de a se mântui, este un om uscat. El 
a pierdut toată bucuria şi toată rourarea sufletească, el a prefăcut 
sufletul său într-o pustie ca Sahara. Este foarte firesc să domnească 
într-un astfel de suflet toată răutatea şi să-şi facă tabără în el 
legiunile de draci. Smochinul uscat nu mai folosea la nimic şi nu 

mai avea loc în altă parte, decât numai în foc. Tot astfel creştinul 
care s-a rupt de Hristos şi s-a făcut de tot neroditor şi s-a uscat, nu 
are alt loc decât în cuptorul necazurilor. Iată sfârşitul făţarnicilor 
neroditori pe care îi simbolizează smochinul uscat. 


Simbol al poporului evreiesc și al pedepsirii lui 


Dar acest smochin simboliza, în mod special, poporul evreiesc. 
Poporul acesta era poporul lui Dumnezeu, crescut în mijlocul 
închinătorilor de idoli, ca o Biserică a Domnului. Singurul scop al 
existenţei sale, în planul lui Dumnezeu, era să facă faptele adevăratei 
cucernicii, cu care să arate popoarelor idolatre pe Dumnezeul cel 
adevărat. Evreii se mândreau că sunt fiii lui Avraam, dar erau 
departe de a face şi faptele părintelui lor Avraam. 

Ei mărturiseau cu gura că aşteaptă pe Mesia, dar când a venit 
Mesia, L-au primit cu frunze fără rod, cu o evlavie prefăcută. Ei, 
care trebuiau să-L primească pe Mesia cu braţele deschise, în tot 
felul L-au surpat. Au ajuns până acolo încât au făcut cea de pe 
urmă fărădelege: au luat cu mâinile lor nelegiuite pe adevăratul 
Mesia şi L-au omorât cu cea mai îngrozitoare moarte. De aceea, se 
apropie ceasul osândirii lor, pentru prefăcătoria lor cea răutăcioasă 
şi neroditoare. 

Anunţarea dinainte a osândei acestui popor, Domnul o 
exprimă prin cuvintele: „Niciodată din tine (ca popor şi ca biserică) 
să nu mai fie rod în veac”. Niciodată din tine să nu mai iasă nimic 
bun în veacul acesta, cu excepţia doar a celor ce vor crede în 
Mine. Vei fi lipsit de harul pe care îl aduce Fiul lui Dumnezeu. 
Vei rămâne o Biserică pustie şi fără roade. Vei cădea din rău în 
mai rele, până când orbirea şi uscăciunea conducătorilor tăi îţi 
vor aduce desăvârşita uscare. Cinstea de care te bucurai, ca popor 
al lui Dumnezeu, se va preface în ruşine. Cântecele, proorociile, 

templul, preoţia, jertfele şi praznicele şi toată slava poporului vor 
cădea şi se vor risipi, ca nişte frunze uscate, în vântul toamnei. 

Ce profeție amănunţită! Toate acestea s-au împlinit până în 
cele mai mici amănunte, mai ales din clipa în care chiar ei înşişi, 
evreii, au cerut să se împlinească blestemul lor: „Sângele Lui asupra 
noastră şi asupra copiilor noştri” (Mt 27, 25). Şi cu adevărat a căzut 
sângele Domnului în primul rând asupra acelora care ca cei dintâi 
au luat parte la înfricoşata nelegiuire a răstignirii. Iuda a murit 
printr-o sinucidere rea. Irod a murit în exil şi în necinste. Pilat, scos 
din funcţia sa şi exilat, şi-a sfârşit nefericita viaţă prin sinucidere. 
Casa lui Anna a fost împrăştiată şi distrusă, ca şi poporul cel 
nebun, iar fiul lui Anna a fost ucis pe drumuri, fără nicio slavă. 
Numeroasa mulţime, care a asistat la nelegiuita răstignire şi mai 
cu seamă fiii lor, au suferit nenorociri greu de descris, în vremea 
asediului şi a distrugerii Ierusalimului. În istoria universală cucerirea 
Ierusalimului de către romani rămâne o cruzime fără precedent. 
Pentru că nu au recunoscut pe Hristos ca singurul şi adevăratul lor 
impărat, evreii au strigat înaintea lui Pilat că nu au împărat afară 
de Cezar. Şi iată, peste puţin timp Cezarul a stins în sânge cenuşa 
arzândă a vestitului templu, pe care l-a pângărit şi l-a ars. Evreii au 
silit pe Romani să-L răstignească pe Hristos. Dar a venit şi ceasul 
in care Romanii au răstignit cu miile pe evrei, tocmai pe ei, care 
socoteau crucea ca pe o unealtă a blestemului. Atâţia iudei au fost 
răstigniţi după distrugerea Ierusalimului, încât Romanilor nu le mai 
ajungea lemnul pentru facerea crucilor, după cum ne încredinţează 
istoricul evreu Iosif Flavius. Evreii au dat treizeci de arginţi pentru 
nepreţuitul sânge al Mântuitorului, dar iată acum ei erau vânduți 
robi cu miile, pe câte un dinar. Au preferat pe răufăcătorul Varava 
in locul lui Mesia, dar ei n-au mai văzut pe Mesia. Evreii într-un 
glas au luat asupra lor vinovăția pentru vărsarea sângelui nevinovat 
şi sfânt, dar cele din urmă pagini ale istoriei lor s-au înecat în râuri, 

de sânge, vărsat de ei. Au respins într-un glas, cu nelegiuire, darurile 
cele mai sublime ale lui Dumnezeu, pe Fiul cel Unul Născut, pe 
care L-a trimis Tatăl, dar de atunci au fost osândiţi să nu producă 
nimic bun în lume. Fac excepţie acei iudei care s-au încreştinat. De 
atunci ei rătăcesc în mijlocul altor naţiuni şi popoare, ca un popor 
rătăcitor, care nu are alt scop decât să strângă bani, să slujească pe 
Mamona şi să uneltească împotriva creştinismului. 

lată cum s-a împlinit asupra evreilor blestemul simbolic, 
aruncat de Domnul asupra smochinului neroditor. Dar acest 
blestem, iubite cititorule, intră în vigoare împotriva oricărei 
naţiuni, împotriva oricărui popor care se face smochin, de la 
care Domnul aştepta roade, iar el nu le dă. Acest blestem este şi 
o proorocire, a cărei putere şi împlinire durează până la sfârşitul 
veacurilor. Şi vai de acel popor care urmează purtarea iudeilor! Va 
fi osândit cu osânda lor. 

Acesta este înţelesul minunii. Ea era un simbol plin de 
învăţăminte pentru nişte întâmplări pe care acum oricine le cunoaşte 
din istorie. De aceea partea cea încă neimplinită a blestemului este 
cea mai importantă. Şi ea se referă la osândirea definitivă a oricărui 
prefăcut neroditor. 


Puterea Domnului 


Nu era cu putinţă ca această minune să nu producă o impresie 
vie asupra ucenicilor şi să nu-i dea Domnului prilejul să-i înveţe 
vrednicia credinţei: „Văzând ucenicii, s-au mirat zicând: Cum s-a 
uscat smochinul îndată?” (v. 20). De îndată ce a fost auzită vorba de 
osândă a Domnului, imediat viaţa neroditoare a acelui pom a încetat 
şi frunzele lui au început să cadă. Iar în ziua următoare, văzând 
ucenicii smochinul uscat din rădăcină, au fost adânc impresionați. 
Deşi văzuseră atâtea alte minuni mai mari ale Domnului, totuşi 

atunci au fost tare uimiţi, căci puterea pedepsitoare a lui Dumnezeu 
uimeşte pe oameni, mai mult decât bunătatea Sa cea milostivă. 
Dacă cineva ia în considerare înţelesul alegoric al minunii, adică 
dreptatea dumnezeiască, care pedepseşte pe oamenii neroditori de 
fapte bune, va fi cuprins nu numai de uimire, ci şi de frică. 

Şi totuşi, acest adevăr de temut este de o covârşitoare 
importanţă. Şi noi, fiecare trebuia de mult să ne fi gândit la acest 
adevăr. Aceeaşi putere, care a uscat la acel moment smochinul, o 
plantă care are cea mai multă sevă din toate plantele, după cum 
explică loan Gură de Aur, aceeaşi neasemănată putere va tăia 
într-o clipă firul vieţii oamenilor neroditori şi neindreptaţi, cu 
toate abuzurile lor. De îndată ce Domnul va zice cuvintele acestea 
îngrozitoare: „Mergeţi de la mine blestemaţilor”, în aceeaşi clipă 
ei vor pierde orice legătură cu Hristos, care este izvorul vieţii. În 
aceeaşi clipă va începe pentru ei viaţa cea uscată şi lipsită de rouă, 
a chinurilor şi a necazurilor. De altfel, sunt multe pilde ale puterii 
dumnezeieşti, care pedepseşte câteodată pe oameni şi în viaţa 
aceasta. Istoria şi experienţa contemporană ne arată că abateri mari 
şi nelegiuite au fost înălțate şi lăudate un timp. Ca şi smochinul cel 
neroditor şi zadarnic. Dar a venit, pe nepusă masă, şi ceasul în care 
oamenii, lucrătorii nelegiuirilor, s-au uscat, s-au răsturnat, s-au 
distrus! Aceste întâmplări, care dovedesc adevărul despre dreptatea 
pedepsitoare a lui Dumnezeu sunt atât de clare, încât este o nebunie 
sau o uşurătate pentru creştin, să rămână indiferent în faţa lor şi să 
meargă, cu ochii legaţi, în prăpastia fără fund a osândei. 

Aşadar, Domnul, răspunzând uimirii ucenicilor, a arătat că 
numai credinţa neindoită şi lucrătoare de minuni poate să facă fapte 
ca acestea, şi încă şi mai mari: „Amin, zic vouă, dacă aţi avea credință 
şi nu v-aţi îndoi, nu ați face numai minunea cu smochinul, ci dacă veți 
zice muntelui acestuia vidică-te şi aruncă-te în mare, se va face; şi orice 
veți cere în rugăciune cu credinţă, veți primi” (v. 21-22). Aici Domnul 

vorbeşte despre acea credinţă făcătoare de minuni, pe care o dădu-se El 
ucenicilor Săi şi multor sfinţi, ca pe o harismă specială. Această credinţă 
împlineşte fapte mari, minuni uimitoare. Dar credinţa trebuie să fie 
neapărat neîndoită. În sufletul care are această harismă, să nu intre 
niciodată nesiguranța, îndoiala, şovăirea în ce priveşte puterea credinţei 
în făgăduiala lui Dumnezeu. Îndoiala zădărniceşte lucrarea credinţei şi 
impiedică eficacitatea ei. Dar tot îndoiala distruge şi slăbeşte şi credinţa 
comună a credincioşilor de rând. 'Tot îndoiala face ca întâmplările 
vieţii noastre să fie de două ori mai greu de suportat: pentru că ne 
îndoim şi ne târguim în privinţa puterii credinţei în general şi mai ales 
a puterii lui Dumnezeu. Ne îndoim de dragostea Lui cea cu purtare 
de grijă, de pedagogia Lui cea părintească, de milostivirea Lui cea 
iertătoare. Şi rezultatul acestei îndoieli sunt grijile noastre neliniştite, 
necazurile inevitabile, gândurile noastre de deznădejde şi cuvintele 
noastre fără rost. Ce microb îngrozitor, aducător de moarte, pentru 
sufletul şi pentru viaţa noastră, este necredinţa, lipsa de încredere 
totală în cuvintele Mântuitorului! 

Totuşi, când acest microb nu strică credinţa făcătoare de 
minuni, atunci: „Și dacă veţi zice muntelui acestuia du-te şi aruncă-te 
în mare, se va face”. Mântuitorul se găsea în faţa Muntelui Măslinilor 
şi este foarte posibil că vorbeşte despre acest munte. Munţii sunt 
îndeosebi simbolul lucrurilor nemişcate şi stabile. Aşadar, tocmai 
pe ei îi ia Domnul ca pildă pentru ca să arate că, orice lucru, oricât 
de imposibil de împlinit pentru puterile omeneşti, este posibil 
şi uşor pentru puterea credinţei făcătoare de minuni. Tocmai în 
aceasta rezidă puterea măreaţă a omului neputincios. Din clipa în 
care omul îşi pune existenţa sa cea neputincioasă în comunicare cu 
izvorul atotputerniciei, cu Dumnezeu, prin credinţă în Domnul, 
participă şi el pe deplin la puterea dumnezeiască. Atunci se preface 
omul într-un domnitor puternic al pământului, ba încă şi într-un 
locuitor al cerului. Precum o mică maşină mecanică, când este pusă 

în contact cu o sursă de energie electrică, capătă o putere atât de 
mare, încât pune în mişcare întregul mecanism al căilor ferate, tot 
aşa, ba într-o şi mai mare măsură, capătă putere credinciosul, când 
intră în contact cu Hristos, printr-o credinţă neindoită. 

Ba mai mult: credinţa neindoită este cea mai bună cale şi 
mijlocul de nelipsit pentru dobândirea cererilor făcute în rugăciune, 
adaugă Domnul. Credinţa cea neindoită, pe de o parte, trezeşte 
sufletul la rugăciune, iar pe de altă parte, îi dă siguranţa neabătută 
că va primi în general toate cele de nevoie, şi în special, câte le 
cere. Adică, toate câte sunt după voia lui Dumnezeu în interesul 
credincioşilor, şi câte, în chip special, le cere fiecare credincios în 
împrejurările speciale ale vieţii sale. 

Dar, din nefericire, în această privinţă cei mai mulţi dintre noi 
şchiopătăm. Suntem de acord că Dumnezeu poate să ne dea orice, 
dar când ajungem în împrejurări speciale, în care ar trebui să-l cerem 
Domnului un dar sau altul, atunci ne lipseşte credinţa. Atunci ne 
indoim, nu avem statornicie, şi, desigur, această purtate nu este 
nici pe placul lui Dumnezeu, nici în interesul nostru propriu. Lui 
Dumnezeu îi apare necredinţa noastră ca o răzvrătire împotriva 
dragostei Sale, ca o lipsă de încredere în adeveritatea cuvintelor Sale. 
Iar pentru interesul nostru, este o piedică şi o putere potrivnică, care 
porneşte de la noi, dar se luptă impotriva noastră. 

Iată care este învăţătura prețioasă a acestei minuni excepţionale. 
Domnul a dovedit prin ea puterea Sa, care va pedepsi răul, va osândi, 
in mod sigur, răul neindreptat. Dar a mai arătat, totodată, Domnul 
că rugăciunea, împreunată cu credinţa neindoită, poate să evite 
osânda în veşnicie; iar în lumea aceasta să facă orice lucru care pare 
cu neputinţă puterii omeneşti. Cu adevărat, mare şi foarte mare este 
puterea rugăciunii făcută cu credinţă. Avem la dispoziţia noastră 
unealta aceasta atotputernică şi totuşi o ignorăm sau nu-i dăm nicio 
importanţă. Căutăm puterea şi fericirea în bani, în serviciu, în darurile 

sărace ale lumii acesteia. Dar, din nefericire, niciunul din bunurile 
lumii nu pot corespunde nevoilor şi dorurilor adânci ale sufletului 
omenesc. Toate ale lumii sunt nişte elemente sărace, cu toată aparenta 
lor bogăţie şi fală. Numai credinţa cea dreaptă, cea statornică, cea care, 
prin rugăciune, pune pe creştin în nemijlocită legătură cu Hristos, 
izvorul fericirii, poate să dobândească orice cere şi toate câte alcătuiesc 
adevărata fericire, în vederea căreia am fost zidiţi. 

MINUNI FĂCUTE 
ASUPRA OAMENILOR, 
VINDECAREA DE BOLI 


MORTALE (INCURABILE) 


Capitolul I 


VINDECAREA FIULUI OMULUI 
ÎMPĂRĂTESC 
(In 4, 46-54) 


Intâlnirea Domnului cu omul împărătesc 


in Samaria, unde Domnul descoperise samaritencii acele 
mari adevăruri, pe care le expune Sf. Evanghelist Ioan în 
primele patruzeci şi două de versete ale acestui capitol, a 
mers lisus iarăşi în Cana Galileii, unde prefăcuse apa în vin. La 
intoarcerea Sa în Galileea, Domnul a cercetat iară şi acel orăşel, în 
care făcuse prima Lui minune publică. Iar Sf. Evanghelist menţio- 
nează această minune, ca să ne prezinte, prin contrast, adâncimea 
credinţei samaritenilor, care, deşi nu văzuseră minuni, au primit 
învăţătura Domnului. O pune în opoziţie cu galileenii, care vă- 

zuseră atâtea minuni ale Domnului şi totuşi nu se treziseră la o 
dispoziţie sufletească potrivită pocăinţei. 

Totuşi, Domnul nu părăseşte pe cei zăbavnici la credinţă. 
Deci, a venit iarăşi în Cana, de astă dată fără să fie chemat, ca să 
întărească şi mai mult credinţa locuitorilor de acolo, pe care ei o 
aveau în urma primei minuni. Vedeţi dar că Domnul ne cercetează 
şi atunci când noi nu-L chemăm. Este de-ajuns ca El să întrevadă, 
in fundul sufletului nostru, o oarecare dispoziţie spre bine şi spre 
indreptare. 

Faptul că Domnul S-a întors în Galileea interesa nemijlocit 
şi pe un oarecare locuitor din Capernaum, care avea nevoie de 
intervenţia minunată a Domnului: „Și era în Capernaum un om 
împărătesc al cărui fiu era bolnav, acesta auzind că lisus a sosit din 
Iudeea în Galileea, s-a dus la El şi L-a rugat să se coboare şi să vindece 
pe fiul său. Căci urma să moară” (v. 46-47). Acest om împărătesc 
era, fie coborâtor din neamul regesc al lui Irod, fie un oarecare 
demnitar al curţii lui Irod. În amândouă cazurile expresia de om 
impărătesc se întrebuința pe acea vreme. Nu se menţionează de ce 
boală suferea fiul lui. Dar simptomul caracteristic era fierbinţeala, 
iar bolnavul îşi trăia ultimele clipe. Şi nu puteau să-l salveze nici 
avuţiile, nici demnitatea de curtean şi situaţia înaltă a tatălui 
său. Căci bolile şi moartea nu cruţă absolut pe nimeni. Adesea 
se întâmplă în casele bogaţilor şi ale titraţilor întâmplări atât de 
dramatice şi de zguduitoare, iar în dosul perdelelor scumpe de 
la uşile palatelor, se petrec adesea asemenea tragedii, încât mulţi 
săraci par de invidiat, faţă de astfel de bogaţi. Cei ce au bogăţie şi 
situaţii înalte, fără să aibă o educaţie creştină mai adâncă, când, din 
anonimatul şi din micimea lor, sunt înălţaţi la o poziţie importantă, 
se zăpăcesc cu totul şi supraestimează în mod cu totul exagerat 
slujba pe care o au şi care le procură banii sau cinstea, de care se 
bucură. Acest fenomen este foarte obişnuit şi se întâmplă curent 

în societate. Aceşti îmbogăţiţi, care altă dată nu au avut nimic, 
nu pot să înţeleagă zădărnicia înşelătoare a lumii, nici să-şi afle 
mântuirea, dacă Dumnezeu nu-i cercetează cu mijloace pedagogice 
aspre şi grele. Inima lor se înmoaie anevoie; cu greu se smeresc, 
ca să se închine lui Hristos, în situaţii obişnuite şi prin mijloace 
binefăcătoare. A merge la Biserică, a sta în rând cu tot norodul şi 
a primi acolo pe împăratul lumii în rând cu toţi credincioşii, este 
pentru aceşti îmbogăţiţi o cădere din demnitatea lor, o micşorare. 
Dar, când momeala durerii, cu care Dumnezeu încearcă să-i atragă 
spre adevăr, se înfige în inima lor, atunci se smeresc şi aleargă 
la Hristos. Atunci apelează la oamenii pe care până atunci i-au 
socotit de nimic, faţă de înălţimea poziţiei lor, şi le cer acestora să-i 
ajute prin rugăciunile lor. Aceasta este de obicei lucrarea durerii în 
sufletele unora: îi face să se smerească. 

Întrebarea este dacă acel om împărătesc s-ar fi apropiat de 
Hristos, amestecându-se cu mulţimea, deşi auzise că un mare 
învăţător a venit în ţinutul său. Totuşi, durerea fiului îl face pe 
tată să întâmpine pe Hristos ca un rugător smerit, din rândurile 
poporului. E clar că Dumnezeu nu vrea să întrebuinţeze astfel 
de mijloace dureroase ca să atragă pe oameni la adevăr. Dar noi, 
prin necredinţa noastră, Îl silim pe Bunul Părinte s-o facă. Tot aşa, 
un tată nu vrea să întrebuinţeze mijloace aspre şi dureroase faţă 
de copii, ca să-i educe. Dar când vede că mijloacele blânde şi moi 
nu aduc rezultate, atunci chiar dragostea lui faţă de copii îl sileşte 
să întrebuinţeze şi nuiaua pedagogică. Aceasta, e drept, produce 
durere, dar aduce şi efectul dorit. 

Pe lângă acestea, trebuie să notăm şi întâmplarea fericită că, 
atât în timpul Domnului, cât şi în toate epocile, n-au lipsit bogaţi, 
demnitari, nobili şi titraţi, care au fost următori bine cinstitori 
ai lui Hristos, fie şi într-o mai mică măsură. Iosif şi Nicodim, 
bărbaţi avuţi, cu educaţie aleasă şi cinstiţi de popor, Ioana, soţia 


IIQ 


ARHIM. SERAFIM PAPACOSTAS 


lui Huza de la curtea lui Irod, curtenii împăratului de atunci, pe 
care îi aminteşte mai târziu Sf. Apostol Pavel, precum şi mulţi 
alţii, în vremurile de mai târziu, au fost astfel de oameni. Ba chiar 
autocratorii Bizanțului, care se suiseră pe tronul împărătesc, 
imbrăcând purpura, precum marele Constantin, Teodosie şi 
Iustinian, au adorat pe Hristos ca nişte simpli muritori şi au primit 
Cinstitele Taine în rând cu tot poporul. Nici astăzi nu lipsesc 
demnitari, oameni deosebiți prin înţelepciune şi ştiinţă, care 
sunt credincioşi lui Hristos şi evlavioşi. Aceştia, prin credinţa lor 
adâncă, fac de nescuzat purtarea fraţilor lor, care socotesc credinţa 
Şi viaţa evlavioasă ca o cădere din personalitate. 

Faptul că omul împărătesc, despre care vorbim aici, aparţinea 
categoriei de bogaţi care trăiesc departe de Hristos, ni-l dovedeşte 
răspunsul mustrător al Domnului. Când omul împărătesc a cerut 
să vină Domnul la Capernaum, ca să-i vindece fiul, răspunsul a fost 
cam aspru: „Deci a zis Iisus către el: Dacă nu vedeţi semne şi minuni, 
nu credeți” (v. 48). Adică nu credeţi decât numai atunci când vedeţi 
semne - care înseamnă minuni în general — şi minuni — care sunt 
lucruri peste legile firii. Nu este totuşi mai puţin adevărat că omul 
acela avea oarecare credinţă. Căci această credinţă l-a îndemnat să 
alerge la Hristos. El credea că Hristos este în stare să-i salveze fiul 
de la moarte, lucru pe care medicii şi vracii nu putuseră să-l facă. 
Credinţa aceasta a tatălui era încă neputincioasă şi nedesăvârşită. 
De aceea el credea că Domnul trebuia să se coboare la Capernaum, 
să se afle lângă patul bolnavului, să-i facă oarecare semne văzute, 
ca să-l poată vindeca. Omul acela nu credea câtuşi de puţin într-o 
vindecare la distanţă. Nu ştia că spaţiul şi timpul nu sunt piedici 
pentru lucrarea făcătoare de minuni a Domnului. El credea doar 
că Domnul are putere să vindece o boală, dar nu credea că poate 
învia pe cineva din morţi. De aceea Îl roagă pe Iisus să vină în 
Capernaum până nu-i moare copilul. 

Dar să luăm seama bine că Domnul nu s-a sfiit de situaţia înaltă 
a omului împărătesc, nici de bogăţia lui, ci i-a mustrat, aşa cum ar fi 
mustrat pe orice om care ar fi arătat o credinţă mică şi nedesăvârşită. 
Căci Domnul nu caută niciodată la faţa omului şi nu părtineşte pe 
nimeni. Slujbele înalte nu micşorează niciodată răutatea şi vina, nici 
nu schimbă păcatul în virtute. Oricât ar căuta să înfăţişeze şi răutatea 
lor aurită prin situaţia şi prin fala lor aristocratică, nu vor putea 
s-o preschimbe în virtute. Nimeni, oricât de înaltă i-ar fi situaţia în 
societate, nu poate evita mustrarea Domnului, dacă ar merita-o. Dar 
aceste mustrări ale Domnului nu sunt niciodată făcute în scopul de a 
umili şi a izola pe cel mustrat, lăsându-l părăsit. Întotdeauna ele au în 
vedere îndreptarea unei greşeli; mustrarea Domnului urmăreşte să 
pregătească sufletul celui mustrat pentru primirea harului şi a milei 
lui Dumnezeu. Accentuăm în chip special această caracteristică 
importantă a mustrărilor Domnului, care se deosebesc atât de mult 
de mustrările oamenilor. Oamenii mustră de obicei din egoism, din 
impătimire şi din nedreptate, cu scopul de a însingura şi a umili pe 
cel mustrat. Domnul însă mustră şi smereşte, ca să poată cinsti şi 
înălța mai apoi. 

Prin mustrarea făcută omului împărătesc, Domnul a arătat cu 
cât sunt mai prejos iudeii decât samaritenii. Căci omul împărătesc, pe 
de o parte era ludeu, iar pe de alta nu prezenta dispoziţiile sufleteşti 
ale iudeilor adevăraţi. Deci, mustrarea avea înţelesul următor: Iată 
samaritenii pe care voi, iudeii, îi dispreţuiţi atât de mult, zicând 
despre ei că sunt inchinători de idoli, au primit credinţa în Mine 
cu mult mai multă uşurinţă decât voi, iudeii. Samaritenii au arătat 
un mai mare interes pentru mântuirea sufletelor lor, decât arătaţi 
voi. Voi, iudeii, vă mândriţi că sunteţi fiii lui Avraam, dar prin 
trufia voastră rămâneţi uscați şi neroditori. Voi nu-Mi cereţi decât 
minuni de vindecare a bolilor trupeşti. Cu alte cuvinte, Domnul 
li se părea iudeilor bun, numai în măsura în care îi vindeca de boli 

trupeşti. Dacă însă Domnul ar fi încetat să-i vindece, n-ar mai fi 
crezut probabil niciunul. 

Cu toată această mustrare dreaptă, omul împărătesc aşteaptă. 
Stă lângă Iisus şi Îl roagă: „Doamne, coboară-Te, până nu moare fiul 
meu” (v. 49). Omul împărătesc primeşte mustrarea şi numeşte pe 
Hristos, cu mult respect, Doamne. El întrebuinţează cu privire la cel 
bolnav cuvintele dulci inimii părinteşti: „fiul meu”, copilaşul meu. 
Aceste cuvinte fac rugăciunea omului şi mai mişcătoare. El aşteaptă 
deoarece Domnul, mustrându-l, a arătat că se interesează de sufletul 
care bolea de necredinţă. El avea să se intereseze desigur şi de boala 
trupească, de care pătimea fiul său: Dar Hristos nu vindecă pe copil 
mai înainte de a vindeca împuţinarea de credinţă a tatălui. 

Căci Domnul întrebuinţează întotdeauna metoda următoare, 
nu procedează la tămăduirea trupească a noastră, a oamenilor, 
inainte de a se îngriji în primul rând de tămăduirea sufletelor 
noastre. lar această metodă să o înţelegem bine, noi toţi. Căci mulţi 
se grăbesc să se roage, să cheme şi să caute pe Dumnezeu, la vreme 
de boală, ca să-i vindece. Dar prin tămăduirea trupurilor se pune 
de cele mai multe ori o mare piedică în tămăduirea sufletelor de 
boala păcatului. Şi este nevoie ca omul să se îngrijească în primul 
rând de tămăduirea sufletului, să se pocăiască, să se mărturisească, 
să tăgăduiască - întoarcerea de la păcat şi o viaţă nouă, ca apoi abia 
să caute şi să primească tămăduirea trupului. 


Tămăduirea bolnavului și urmările ei 


Şi totuşi Domnul, plecându-se la neputinţa credinţei acelui 
biet om şi la răbdătoarea lui rugăciune, lucrează minunea de la 
distanţă: „Îi zice Lisus lui: Mergi, fiul tău trăieşte” (v. 50). Prin această 
minune, Domnul ne învaţă următoarele mari adevăruri: mai întâi, 
acea particularitate, foarte importantă, a puterii Lui, prin care 

El poate, nu numai să vindece boli mortale, ci şi să le vindece de 
la distanţă, fără să viziteze pe bolnav, fără să zică vreun cuvânt 
către bolnav, fără să-i facă ceva văzut. Precum soarele, care se află 
la distanţă de miliarde de kilometri, trimite de acolo razele lui 
înviorătoare, tot aşa — ba încă neasemănat mai mult - Creatorul 
soarelui. Soarele Dreptăţii, trimite razele Lui făcătoare de minuni 
şi darurile Sale tămăduitoare din nemărginire, către oricare din 
oamenii de pe lume. „Și nu este cine să se ascundă de căldura lui”, cum 
zice Psalmistul. N-a vrut Domnul să Se coboare la Capernaum, dar 
un singur cuvânt de al Său a fost de-ajuns, ca să aducă, de departe 
şi imediat, rezultatul pe care omul împărătesc îl aştepta abia mult 
mai târziu, după ce Domnul va fi mers la Capernaum. Acest lucru 
are o mare însemnătate: atunci când Domnul refuză un dar pe care 
il cerem, ne dă un altul, mai înalt şi mai mare decât ne aşteptam, 
şi mai curând. 

El refuză, de pildă, să te scoată dintr-un necaz mare, fapt 
pentru care tu te rogi cu toată căldura; dar îţi dă în schimb puterea 
de a dobândi virtutea de mult preţ a răbdării. 

În al doilea rând, Domnul ne dă o importantă dovadă a 
milostivirii Sale. Rugăciunea răbdătoare a omului împărătesc, 
care se afla într-o adevărată agonie, temându-se că orice clipă ce 
trece apropie pe fiul său de moarte, a biruit pornirea mustrătoare 
a Domnului şi I-a trezit mila. Căci Domnul ne mustră, ca să 
inţelegem neputinţa sufletului nostru, dar, în acelaşi timp, Se 
îndură de noi „precum se îndură un tată de fiii săi”. Prin urmare, 
cei ce sunt sub povara necazurilor, să nu se neliniştească, nici să 
nu-şi piardă răbdarea, căci vor vedea venind şi timpul slobozirii 
lor. Să aibă răbdare, chemând pe Domnul, chemând mila Lui 
asupra lor. 

Ceea ce Domnul urmărea prin mustrarea pe care o făcuse 
omului împărătesc s-a împlinit prin porunca pe care i-o dă Domnul, 


123 


ARHIM. SERAFIM PAPACOSTAS 


să se ducă la casa sa, unde îşi va găsi fiul sănătos. Această poruncă 
a pus la încercare pe omul împărătesc. Era încercat, dacă trebuie să 
creadă că Domnul a putut să vindece pe fiul său numai cu cuvântul. 
Şi totuşi; „4 crezut omul împărătesc cuvântul pe care i-l spusese Iisus 
şi a plecat” (v. 50). Domnul îi spusese, du-te, pleacă. Iar el, ca o 
dovadă a credinţei sale, care acum se întărise, a plecat. El nu aduce 
Domnului nicio învinuire, nici nu-L roagă mai mult să vină în 
Capernaum. Fiindcă acum el credea în atotştiinţa Domnului şi în 
atotputernicia Lui, care de la distanţă l-a încredinţat despre rezultatul 
minunii. El credea în atotputernicia Domnului că, de la distanţă şi 
printr-un singur cuvânt, va aduce rezultatul dorit: vindecarea. I-a 
fost de-ajuns un cuvânt al Domnului. Sufletul i s-a liniştit, deşi nu 
vedea realitatea minunii cu ochii săi trupeşti. Tocmai în aceasta 
constă esenţa credinţei; să primeşti, ca pe un lucru de nediscutat 
şi văzut cu propriii tăi ochi, un lucru pe care nu l-ai văzut, dar îţi 
este de-ajuns că te încredinţează despre el Domnul, Cel de care nu 
te poţi ascunde. Cel prea adevărat, vrednic de toată încrederea. 
De aceea şi Duhul lui Dumnezeu zice prin dumnezeiescul Pavel: 
„Credinţa este încredințarea celor nădăjduite, dovedirea lucrurilor 
celor nevăzute” (Evr 11, 1). 

Dar credinţa în Domnul, cel vrednic de încredere, îşi află apoi 
în evenimente şi în realitate o adeverire deplină şi nemincinoasă. 
Şi iată dovada pe care Domnul i-o dă omului împărătesc ca să-i 
confirme credinţa: „Și pe când el se întorcea, robii lui l-au întâmpinat 
şi l-au vestit zicând că fiul tău trăieşte” (v. 51). 

l-au anunţat vindecarea, pe de o parte ca s-o afle şi să se 
bucure cât mai repede, pe de alta, ca să nu mai supere pe Domnul 
cu osteneala venirii la Capernaum, după cum credeau ei. Când a 
auzit tatăl copilului vestea pe care o aştepta: „Și a aflat deci de la 
slugi ceasul în care i-a fost mai bine. Deci i-au spus că ieri, în ceasul al 
şaptelea, l-au lăsat frigurile. Aşadar, tatăl a cunoscut că ceasul acela a 

fost vremea în care lisus i-a zis: fiul tău trăieşte. Şi a crezut el şi toată 
casa lui” (v. 53-54). 

Mai întâi trebuie să luăm seama la următoarele două 
împrejurări importante. Pe de o parte că, atunci când omul 
împărătesc a cerut informaţii despre ceasul în care fiul său s-a 
vindecat, a primit răspunsul: ieri, în ceasul al şaptelea, l-au lăsat 
frigurile. Nu i s-a răspuns că în jurul ceasului al şaptelea au început 
să-l lase frigurile. Ci i s-a răspuns în mod precis, în ceasul al şaptelea 
l-au lăsat frigurile, ceea ce înseamnă că frigurile l-au lăsat într-o 
clipă. Vindecarea n-a fost gradată, ca în cazul unei vindecări 
naturale, ci dintr-odată, în ceasul al şaptelea. Căci atotputernicul 
cuvânt al Domnului îşi produce efectul, nu ca medicina, pe cale 
firească şi cu zăbavă, ci într-o singură clipă, împotriva legilor firii. 
Legile firii cer o vreme îndestulătoare, ca să întoarcă pe bolnav 
la starea de sănătate, şi această vreme se numeşte convalescenţă. 
Vedem că în cazul acesta, n-a fost nevoie de aşa ceva. 

Pe de altă parte, tatăl copilului a înţeles că, în ceasul în care 
el stătea de vorbă cu Domnul, chiar în acel ceas s-a întâmplat 
vindecarea. Deoarece între cuvântul Domnului şi realizarea lui nu 
se interpune nici vremea, nici vreo altă piedică. Sincronismul şi 
conglăsuirea, până în cele mai mici amănunte, a celor poruncite 
de Domnul cu împlinirea lor, au ca efect armonia în lucrările 
Proniei şi ale guvernării dumnezeieşti. Noi putem vedea foarte 
bine această armonie în natură, mai ales în mişcarea corpurilor 
cereşti. În natură toate se împlinesc în ceasul lor, în clipa hotărâtă 
dinainte cu amănunţime de purtarea de grijă a lui Dumnezeu, 
care chiverniseşte lumea. Compară armonia aceasta cu poruncile 
şi prevederile celui mai puternic dintre oameni şi vei vedea câtă 
deosebire este între ele. Aici, în purtarea de grijă a lui Dumnezeu 
toate se hotărăsc până în cele mai mici amănunte şi se împlinesc 
fără piedică. În hotărârile şi prevederile oamenilor este zăbavă, 

nepotrivire, piedici neprevăzute şi de netrecut, care zădărnicesc 
porunca, sau fac de minciună prevederea omenească. Această 
amănunţime în împlinirea poruncilor Domnului o putem observa 
astăzi în tămăduirile spirituale. De îndată ce se dă din cer iertare 
de păcate celui ce se pocăieşte, numaidecât apar în sufletul aceluia 
uşurarea, pacea şi liniştea. Dar acum trebuie să mai adăugăm şi 
aceasta: am spus mai sus că meritul credinţei constă în faptul 
că primim desăvârşit cele pe care nu le vedem, când cuvântul 
Domnului le adevereşte. Dar, după ce primim cuvântul Domnului, 
nimeni nu ne opreşte să strângem în mintea noastră informaţii 
lămuritoare şi dovezile, care să sporească credinţa noastră, 
până ajunge o încredințare de nezdruncinat. Hristos cheamă pe 
tot omul să creadă în adevărul Său dumnezeiesc, fără şovăială. 
Totuşi, Dumnezeu nu interzice cercetarea. lar cercetarea atentă 
şi compararea cuvintelor lui Dumnezeu cu acţiunile Sale întăreşte 
şi sporeşte credinţa aceasta. Pentru că cititorul şi cercetătorul 
atent nu va găsi niciodată contrazicere, fals sau disonanţă între 
cuvintele şi acţiunile Domnului. Dimpotrivă, cercetătorul va 
afla că toate câte a zis Domnul corespund pe deplin cu acţiunile 
Sale. Câte Domnul a făgăduit, a şi împlinit, până în cele mai mici 
amănunte. Aşadar şi omul împărătesc din Evanghelia noastră, 
socotind ora în care i-a spus Domnul Iisus că fiul lui trăieşte, a 
aflat că în acelaşi ceas s-a schimbat cu totul starea copilului. Tatăl a 
crezut în cuvântul Domnului şi apoi, din realitatea lucrurilor, s-a 
încredinţat pe deplin. A cercetat apoi lucrurile şi a aflat cuvântul 
Domnului încă şi mai vrednic de crezare. Acest lucru ar trebui 
să-l facem şi noi. Meditând cu râvnă cuvântul Domnului, vom 
afla din lucrările Sale marea Lui dragoste faţă de noi oamenii. Şi 
invers, cercetând întâmplările vieţii noastre, vom cunoaşte din 
ele dragostea Domnului şi astfel vom avea un ajutor puternic în 
înţelegerea cuvintelor dumnezeieşti. Vom afla astfel că fiecare zi 

a Vieţii noastre este o împlinire a cuvântului dumnezeiesc din Sf. 
Scriptură. 

La sfârşitul povestirii, Sf. Evanghelist evidenţiază efectul 
fericit al minunii: „A crezut el şi toată casa sa”. Credinţa tatălui s-a 
ridicat la o treaptă mai înaltă, căci el a crezut că Hristos este Mesia, 
Mântuitorul. Şi astfel a intrat în calea mântuirii. De aici putem şi 
noi vedea că unele întâmplări ale vieţii noastre, şi mai cu seamă 
acelea care par dureroase, aduc cu ele atâta binecuvântare, produc 
rezultate atât de fericite, încât numai ele pot să deschidă inima 
noastră, pentru ca ea să primească pe Mântuitorul prin credinţă. 
Căci numai acela este creştin, care primeşte în inima sa pe Iisus 
Hristos în calitate de Mântuitor. 

Domnul are foarte multe mijloace cu care să atragă inimile 
spre mântuire, dar tot necazurile, care sunt mijloacele de educaţie 
cele mai obişnuite ale Domnului, par mijlocul cel mai eficace. Să 
dăm slavă numelui Său pentru acest lucru! 

Pe de altă parte, vedem că familia întreagă s-a făcut părtaşă 
la credinţa tatălui. Deoarece copilul bolnav era persoana asupra 
căreia se concentra dragostea întregii familii, cum se întâmplă în 
toate casele. Iar pilda tatălui şi felul cum el a povestit minunea, au 
prezentat o dovadă sigură despre puterea lui Hristos, după cum 
spune Sf. loan Gură de Aur. Dar să ia bine aminte cititorii care 
au copilaşi. Exemplul părinţilor are cea mai mare influenţă asupra 
tuturor celorlalți membri ai familiei. Părintele este un educator 
zilnic, prin faptele sale. Învățătura sa este convingătoare, într-o 
foarte mare măsură şi poate să atragă la adevăr şi să formeze spre 
bine familia întreagă. Iar când un părinte intră el însuşi în şcoala 
credinţei şi a virtuţii creştine, nu poate avea o fericire mai mare, 
decât să fie urmat, În această cale, de soţia şi de copiii săi, ca să poată 
zice: „lată eu şi pruncii pe care mi i-a dat Dumnezeu”. Ce schimbare, 
ce bucurie şi fericire într-o astfel de casă, care a fost călăuzită spre 


I27 


ARHIM. SERAFIM PAPACOSTAS 


Hristos, fie şi prin boli şi necazuri în cele materiale, dar a fost 
vindecată de acele îngrozitoare maladii microbiene, care distrug 
sufletul. Acestea sunt: mânia, egoismul, nesupunerea, feluritele 
scăderi şi patimi, care aduc dezordine într-o casă. Cei ce scapă 
de aceste rele, dobândesc pacea şi dragostea. O! toată familia va 
binecuvânta acea zi, în care bunul Dumnezeu şi Părinte a cercetat-o 
prin necazuri şi a lucrat în ea un rezultat atât de fericit! 

VINDECAREA SLUGII SUTAŞULUI 
(Mt 8, 5-13) 


oate minunile Domnului, pe care le istorisesc Sfinţii Evan- 

ghelişti, sunt vrednice de multă meditare. Căci ele dau su- 

fletului evlavios o îmbelşugată hrană spirituală. Dar sunt în 

special unele minuni, pe care şi Sfinţii Evanghelişti le expun mai pe 

larg şi mai amănunţit şi Domnul le caracterizează prin cuvinte grele 

8 
de sens, voind să arate, în felul acesta, însemnătatea lor deosebită, în 
) 

ele se desemnează caractere minunate şi din pricina aceasta rămân 

. .. . A v_v A . . oo 

pentru toţi vecii ca nişte învățături însemnate pentru toţi creştinii. 

Aşa este şi minunea vindecării slugii sutaşului, în care se evidenţiază 
o credinţă vie, însoţită cu altă virtute nepreţuită, smerenia. 


Sutașul în faţa Domnului 


Ca un adevărat istoric, Sfântul Evanghelist ne prezintă, în 
primele versete, persoanele şi locul minunii despre care vorbim. 
Şi iată cum: „Pe când intra (lisus) în Capernaum, s-a apropiat de 

El un sutaş rugându-L şi zicând: Doamne, sluga mea zace în casă 
slăbănog, chinnindu-se cumplit” (v. 5-6). Această întâmplare a avut 
loc imediat după predica de pe munte. Când Domnul Se cobora 
de pe muntele fericirilor, a întâlnit, mai întâi pe un lepros, pe care 
l-a vindecat. lar când să intre în Capernaum, s-a întâlnit cu sutaşul. 
Acesta s-a grăbit să-L roage pe Domnul pentru robul său, pe care-l 
numeşte „paida” şi care, atins de o boală grea, căzuse în paralizie 
şi se chinuia îngrozitor. Deci, acest sutaş este persoana cea mai 
însemnată, în jurul căreia se învârte povestirea minunii de faţă. 
Neindoios, sutaşul era dintre neamuri, în ce priveşte religia. El 
era născut şi crescut în idolatrie, îşi petrecuse o mare parte a vieţii 
sale în rândurile armatei romane şi acum se afla în suita lui Irod 
avându-și garnizoana în împrejurimile oraşului Capernaum. În 
ciuda acestor mari şi grave piedici şi inferiorităţi, sutaşul era totuşi 
un om cinstitor de Dumnezeu. Am spus piedici şi inferiorităţi, 
fiindcă religia în care trăieşte un om din vârsta copilăriei sale se 
intreţese cu caracterul şi cu personalitatea sa. Şi mai cu seamă 
idolatria, care nu numai că nu interzice, dar chiar şi hrăneşte şi 
aprobă nişte lucruri pe care firea omului cea păcătoasă le doreşte 
şi le râvneşte, face caracterul oamenilor alunecos spre rele şi prea 
puţin înfrânat. Iată deci cea dintâi piedică. Dar mai intervine, în 
cazul de faţă, o a doua piedică, la fel de greu de trecut. Faptul că 
persoana despre care vorbim era soldat, gradat al armatei romane, 
avea un rezultat tot atât de dezastruos, din punct de vedere moral. 
Viaţa cea restrânsă din tabără şi din armată, disciplina militară aspră 
şi silnică, furturile şi jafurile pe care soldaţii romani le făceau, şi 
despre care pomeneşte şi Sf. loan Botezătorul, mustrându.-i, puterea 
pe care o aveau gradaţii asupra ostaşilor de rând, toate acestea 
formau soldaţilor un caracter lipsit de blândeţe şi de smerenie, 
precum şi de orice înclinare către evlavie. Toate acestea, e drept, 
constituie piedici, dar piedicile acestea nu sunt de netrecut, când 

cineva are voinţă să le treacă. Şi dovada este că apar mulţi ostaşi, 
precum pomenitul sutaş, apoi Corneliu şi atâţi alţi ofiţeri superiori, 
precum Sf. Sevastian, Sf. Gheorghe, cei doi Teodori şi alţii, până în 
zilele noastre, care s-au arătat şi se arată cinstitori de Dumnezeu. 
Din ostaşi ai puterii pământeşti, ei se fac ostaşi ai lui Hristos şi ai 
impărăţiei Sale. Acest fenomen nu se explică altfel decât aşa: că 
Dumnezeu îşi are partea sa de credincioşi din toată rânduiala, din 
toată funcţia şi din toată starea omenească, în toate timpurile. Cei 
indiferenți la mântuirea lor, să ia bine seama la adevărul acesta şi să 
nu îşi scuze niciodată necredinţa şi mondenitatea lor, prin poziţia, 
prin situaţia sau prin serviciul lor. 

Aşadar, sutaşul din Capernaum era un suflet bun, gata să 
primească adevărul şi să lucreze virtutea. Mai înainte chiar de 
a cunoaşte pe Hristos, sutaşul primise în sufletul său învăţătura 
iudeilor despre un singur Dumnezeu adevărat. Cu autoritatea pe 
care o avea ca ofiţer al armatei romane, el întărea pe iudei şi devenise 
un binefăcător deosebit al lor. De aceea şi bătrânii evreilor L-au 
rugat pe Domnul pentru sutaş: „Zicând că este vrednic să-i acorde 
aceasta, căci iubeşte pe poporul nostru şi că el este cel ce ne-a zidit 
sinagoga” (Lc 7, 4-5). Despre acest lucru ne va convinge şi urmarea 
povestirii evanghelice. 


Interesul sutașului pentru sluga lui 


În primul rând, sutaşul s-a apropiat de Hristos, rugându- 
se. S-a apropiat de Domnul, nu ca unul care are stăpânire şi din 
pricina situaţiei lui înalte, nu manifestă acea mândrie şi trufie pe 
care o dau de obicei slujbele înalte. S-a apropiat, nu în felul lui 
Neeman Sirianul, care a venit la proorocul Elisei cu cai şi cu care 
măreţe (4 Regi 5, 9), ca să-şi afle tămăduire. Sutaşul s-a apropiat 
de lisus rugându-se. Adică a venit fără pompă şi fără fală, cu toată 

simplitatea, cu înfăţişarea şi aparenţa de rugător, care simte în 
adâncul sufletului său nevoia de a se smeri în faţa Aceluia Căruia 
i se adresează. Fiindcă şi cei mai de frunte oameni, conducătorii 
cei mai puternici şi mai slăviţi, aristocrații cei putrezi de bogaţi, 
când se adresează lui Hristos, nu sunt decât nişte cerşetori umili. 
Aşadar, sutaşul, atât prin înfăţişarea lui smerită, cât şi prin cuvântul 
Doamne, cu care I se adresează lui Hristos, recunoaşte în Domnul 
stăpânirea cea mai presus de toate. Sutaşul avea în adâncul sufletului 
său convingerea formată că este de-ajuns să-l spună lui Iisus nevoia 
pentru care a venit să-L roage, ca să trezească interesul Domnului 
celui iubitor de oameni. 

Însă, pentru cine se roagă sutaşul într-un mod atât de smerit şi 
implorator? Nu cumva pentru soţia sa? Nu cumva pentru fiul său, 
precum a făcut omul împărătesc, sau pentru vreo rudă apropiată? 
Nu, nicidecum. Sutaşul se roagă pentru robul său! Căci rob este 
persoana pentru care gradatul roman arată atâta interes şi pentru 
care şi Domnul va face minunea. Însă în vremea aceea, boala 
sau moartea unui rob nu era considerată ca o întâmplare care să 
provoace nici cea mai mică mişcare în familia care avea robi. Căci 
sclavii nu erau nici ca servitorii epocii noastre, care, în familiile 
creştinilor binecinstitori, sunt consideraţi ca membrii ai familiei, 
iar celelalte familii se bucură de drepturi depline de om salariat şi 
liber. Sclavii nu erau nici măcar ca vitele; căci şi pentru vite, omul 
din vremea noastră are o grijă miloasă, iar legiuirea multor state le 
cuprinde şi pe vite, protejându-le impotriva abuzurilor, la care le- 
ar putea supune stăpânii lor răi. Robii însă erau mai prejos şi decât 
vitele. Ei duceau o existenţă cu desăvârşire determinată, despre 
care greu ne putem face astăzi o idee. Dar, pentru ca cititorul să- 
şi facă o idee totuşi despre poziţia robilor, ajunge să menţionăm 
că erau vânduți pe pieţe, adeseori familii întregi, aşa cum se vând 
astăzi vitele. Stăpânii lor aveau dreptul absolut să-i folosească după 

bunul lor plac, să-i omoare într-o singură clipă, să-i producă la 
amfiteatre, ca să se lupte acolo cu fiarele; să-i taie în bucăţi, ca să 
hrănească peştii din bazinele lor cu trupurile sclavilor. Romanii 
aveau dreptul să depună pe robii bătrâni şi bolnavi într-o mică 
insulă a Tibrului, ca să moară acolo flămânzi şi netrataţi. Orice 
îndurare şi milă faţă de aceste nefericite fiinţe era privită ca un 
lucru fără rost şi nelalocul lui. De aceea, chiar un filozof de talia lui 
Cicero, pentru că s-a mâhnit de moartea unui rob al său, a simţit 
după aceea nevoia să ceară scuze pentru această durere! Iată ce erau 
robii în vremea aceea în care trăia Domnul pe pământ. 

Dar tocmai de aceea milostivirea sutaşului pentru robul său apare 
nu numai neobişnuită pentru acea vreme, ci şi foarte asemănătoare cu 
iubirea de oameni creştină. Este singurul exemplu în istoria minunilor 
Domnului, când un om, mai cu seamă că era şi gradat, vine să-L roage 
pentru robul său. Un om se sileşte cu atâta smerenie să-L facă pe 
Domnul să-i vindece robul. Fără nicio îndoială, sutaşul îngrijise pe 
rob şi mai înainte, pe cât a putut. Ce serviciu mai mare decât acela 
pe care l-a adus sutaşul robului său va face robul pentru sutaş? Şi dacă 
va face robul vreun lucru, aceasta atârnă de situaţia lui de rob. Dar 
aici, grija sutaşului pentru sclavul său este cu totul singulară, izvorăşte 
dintr-o adâncă simţire a iubirii de oameni, care era necunoscută 
inchinătorilor de idoli din vremea aceea. E lucru impresionant că 
sutaşul ştia şi credea că şi robii sunt oameni, cu firea ca toţi oamenii, 
făpturi şi copii ai aceluiaşi Părinte, care se găsesc în aceleaşi relaţii faţă 
de Dumnezeu, ca şi ceilalţi oameni (vezi la Zov. 31, 13-15). Să ia seama 
bine la adevărul acesta cei ce au angajaţi servitori, inferiori. Dacă 
întâmplările şi nevoile vieţii silesc pe unii oameni să facă o muncă 
ce îi arată mai prejos de alţii, ei în esenţă nu diferă cu nimic de cei 
ce sunt priviţi ca stăpâni şi superiori ai lor. Să admitem că sclavii se 
găsesc pe o treaptă mai înaltă decât stăpânii lor în privinţa evlaviei şi 
a virtuţilor, aşa cum a fost Iosif, pe când era rob al soţiei lui Putifar, 

cum erau creştinii, robi la necredincioşi. Servitorii sunt îndatoraţi să 
împlinească munca lor cu credinţă şi cu smerenie. Dar nici stăpânii să 
nu uite niciodată că şi servitorii au fost botezați cu acelaşi botez, că 
sunt fraţii noştri, că sunt vrednici să-şi atragă interesul, pe care îl avem 
pentru toţi membrii familiei noastre. 

Este un lucru vrednic de mare luare aminte că sutaşul, care 
până ieri fusese închinător de idoli, nu aleargă la vrăjitori şi la 
descântători, ca să-i vindece sluga. Doar vrăjitorii au mare trecere 
la închinătorii de idoli. Sutaşul aleargă la Hristos. Acest demers al 
său face de ruşine pe mulţi creştini, care, deşi cunosc pe adevăratul 
Dumnezeu, deşi ştiu că farmecele, descântecele şi alte practici 
de acest fel sunt lucrări ale diavolului, totuşi recurg mai adesea 
la diavol decât la Dumnezeu. Ei recurg mai adesea la slujitorul 
diavolului, la vrăjitoare şi descântătoare, decât la slujitorul lui 
Dumnezeu, preotul. Şi mai sunt aceştia creştini? Sunt mai curând 
închinători de idoli, cu numele de creştini. 

Deci, cald şi iubitor era interesul sutaşului pentru robul său. 
Dar vom avea de admirat şi altă virtute a sa. 


Smerenia și credinţa sutașului 


Domnul, deşi pe atunci Se îngrijea numai de „oile cele pierdute 
ale casei lui Israil”, totuşi primeşte pe sutaş şi ascultă rugămintea lui. 
Fiindcă era vorba să încununeze virtutea lui şi să-şi arate bunăvoința 
Sa dumnezeiască şi faţă de clasa nenorocitelor acelora de făpturi ale 
Sale, pe care Fl le făcuse libere, dar ajunseseră în robie. El trebuia 
să Se milostivească şi de robi, fiindcă El Însuşi „luase chip de rob”; 
şi de aceea „îi spuse Iisus. Eu venind îl voi tămădui pe el” (v. 7). 

Însă sufletele smerite se smeresc şi mai mult când văd că 
Domnul însuşi Se pogoară până la micimea lor şi Se interesează de 
ele. De aceea şi sutaşul, care, de la început, se arătase atât de smerit, 

se smereşte acum şi mai mult. El devine de o smerenie minunată, 
când aude că Hristos vrea să-i facă cinstea de a intra în casa lui. Şi 
iată: „Răspunzând sutaşul zise: Doamne, nu sunt vrednic să intri sub 
acoperământul meu”. Şi sutaşul nu zice: că robul meu nu e vrednic 
de o astfel de cinste, ca să-l cercetezi Tu, Domnul. Ci zice: Eu sunt 
cu totul nevrednic de marea cinste, ca să intri Tu în casa mea. lată 
un răspuns, care a devenit de atunci o pildă, prin adânca şi marea 
smerenie, pe care o exprimă. 

Cu toate că sutaşul avea un grad superior în armata din acea 
vreme, totuşi el recunoaşte că, faţă de Hristos, este mai prejos. 
Căci faţă de Hristos şi mărimile omeneşti cele mai slăvite sunt ca 
nişte micimi neînsemnate. Cu toate că sutaşul vede în persoana 
Domnului un om obişnuit, totuşi era convins de învăţătura şi 
din minunile Domnului, despre care auzise, că se află în faţa unui 
trimis neobişnuit al lui Dumnezeu. De aceea el mărturiseşte care 
este poziţia lui în faţa Domnului. Dar şi de când Domnul S-a suit 
in slava Sa cerească, Biserica Sa de pe pământ are puterea tainică 
şi dumnezeiască a lui Hristos, ascunsă de multe ori sub o formă 
neînsemnată. De pildă, Sfintele Taine se prezintă pe din afară 
intr-o formă comună şi smerită; la botez, apa; la mir - ungere, 
untul de lemn; la Sf împărtăşanie, pâine şi vin. Şi totuşi, sub aceste 
elemente simple, umile, de toată ziua, lucrează însuşi Duhul cel 
Sfânt. De aceea niciodată nu vom primi harul Duhului Sfânt, care 
se impărtăşeşte prin Sfintele Taine, dacă nu ne apropiem de ele cu 
aceeaşi adâncă simţire a micimii şi a nevredniciei noastre, cu care 
s-a apropiat sutaşul de Hristos. 

Ba mai mult, smerenia sutaşului mergea mână în mână cu 
o altă virtute a sa, cu credinţa. Însă chiar credinţa era pricina 
smereniei sale, cu cât era mai mare smerenia, cu atât era mai 
mare şi credinţa. Acest lucru se vede în toate sufletele. Cu cât se 
impuţinează egoismul şi încrederea în sine, cu atât mai mult creşte 

credinţa şi încrederea în Domnul. Uitaţi-vă la sutaş deoarece s-a 
smerit, a putut crede, nu numai că Hristos va vindeca pe robul 
său, ci şi că îl va vindeca de la distanţă. A crezut că Hristos nu 
are nevoie să se apropie de bolnav şi să-l pipăie, cum fac medicii. 
Sutaşul credea că puterea lui Hristos nu este circumscrisă de timp şi 
de distanţă. Credea că cea mai mare depărtare este pentru Hristos 
o apropiere imediată şi o atingere. Mai credea că va vindeca, nu 
numai de la distanţă, ci şi printr-un singur cuvânt. Căci sutaşul 
zice către Domnul: „Zi numai un cuvânt, şi se va vindeca sluga 
mea” (v. 8). Adică: ajunge ca Tu să spui un singur cuvânt, care să 
exprime hotărârea Ta de a vindeca pe sluga mea, şi vindecat va fi 
îndată. Prin aceste cuvinte ale sale, sutaşul a dat glas convingerii 
că Domnul are putere să poruncească întregii zidiri, care trebuie 
să se supună voinţei Sale. Căci, în realitate, atotputernicul cuvânt 
al Domnului, care a zidit lumea şi a aşezat legile naturii, acelaşi 
cuvânt lucrează ceea ce voiește El, în orice împrejurare. 

lar această credinţă în atotputernicia cuvântului lui Hristos, 
sutaşul o tâlcuieşte printr-un exemplu din propria lui experienţă. 
Căci zice. „Și eu sunt om sub stăpânire şi am ostaşi sub stăpânirea 
mea. Şi zic unuia: pleacă, şi pleacă; altuia, vino, şi vine; şi zic robului 
meu: fă asta, şi face” (v, 9). Adică, nu sunt vrednic de o cinste atât 
de mare, ca să intri în casa mea. Dar cred că un singur cuvânt de 
al Tău va vindeca pe sluga mea. Eu cred aceasta din următorul 
motiv: întrucât eu, care nu sunt nici împărat, nici nobil, nici vreun 
conducător cu drept netăgăduit, ci sunt un demnitar mai mic, 
având sub stăpânirea mea pe alţii şi depinzând eu însumi de alţii 
mai mari ca mine, pot să poruncesc şi porunca mea este privită ca o 
lege de către oamenii pe care îi am eu în stăpânirea mea. Deoarece 
eu pot să dau porunci şi poruncile îmi sunt implinite fără discuţie, 
cu atât mai mult Tu, Doamne. Pentru că Tu eşti mai presus de 
toată stăpânirea şi puterea. Tu eşti Stăpânitorul absolut al lumii, 

poruncind şi puterilor celor nevăzute. Tu, prin urmare, poţi să 
porunceşti duhului neputinței să fugă într-o clipă de la robul 
meu, iar locul lui să-l ia duhul vieţii. (Compară Ioan 1, 52)... Dar 
conform cu comparaţia pe care o întrebuinţează sutaşul, va trebui 
să arătăm cititorului că poziţia pe care o aveau slugile sutaşului 
faţă de el este şi poziţia noastră a fiecăruia faţă de Dumnezeu. 
Trebuie să umblăm şi să trăim după porunca şi îindemnurile pe 
care ni le dau legea lui Dumnezeu, fără împotrivire şi fără cârtire. 
Să trăim după voia Domnului, pe care buna lui purtare de grijă 
ne-o descoperă pe rând, în drumul vieţii noastre. Iar dacă un rob 
împlineşte toate poruncile stăpânului său, care se poate întâmpla 
să fie un om aspru şi cu purtări necuviincioase, cu atât mai mult 
trebuie să împlinim noi poruncile lui Dumnezeu, care este un 
Tată preabun, preaînţelept şi fără prihană. Îţi dă poruncă să lucrezi 
lucrul tău cu dreptate. Fă ascultare necondiționată. Îţi poruncește 
să te desparţi cu răbdare de fiul tău, pe care l-a răpit moartea. 
Supune-te desăvârşit. Înţelepciunea lui Dumnezeu, cea educativă, 
trimite o boală în casa ta. Primeşti-o cu bucurie. Căci orice boală, 
pe care n-a pricinuit-o vreo neorânduială a noastră, este trimisă cu 
rost mare de la Dumnezeu. Duhul bolii împlineşte porunca lui 
Dumnezeu şi slujeşte la scopul mântuirii noastre. Aceste adevăruri 
toţi creştinii ar trebui să le imprime în sufletul lor, în aşa fel incât 
să nu se piardă, ca să nu se mai teamă de durerile bolilor şi ale 
necazurilor vieţii. Ci să se întrebe, când vin, cine le-a trimis, de ce 
le-a trimis, şi cum trebuie să fie primite. 

În al doilea rând, pilda pe care a întrebuinţat-o sutaşul arată că 
trăsătura fundamentală a credinţei este să se supună cu smerenie şi 
fără împotrivire la orice poruncă a lui Dumnezeu, căci sutaşul zice: 
eu cred că toţi şi toate Ţi se supun Ţie, precum soldaţii, al căror 
şef sunt eu, mi se supun mie. Şi este adevărat că o credinţă tare 
pune mintea şi inima omului să îngenuncheze cu evlavie în faţa lui 

Dumnezeu, iar în gură îi pune mărturisirea: Tu eşti Dumnezeul cel 
nemărginit, eu sunt una din cele mai mici făpturi ale Tale. Tu eşti 
Făcătorul meu şi Izvorul vieţii mele. Tu eşti Preainţelept, eu am o 
nebunie a înţelepciunii şi a înţelegerii. Eu nu am nimic de la mine, 
pe care să nu mi-l fi dat Tu. Aşadar: „Vorbeşte Doamne, robul Tău 
ascultă”. Nu este nimănui interzis să tâlcuiască poruncile creştine 
şi adevărurile de credinţă, în măsura în care le poate tâlcui logica 
omenească. Dar este o lipsă de evlavie şi o nebunie, când medicul 
încearcă să găsească sufletul prin disecţie; când savantul, care şi el 
este om şi are puterea de cunoaştere limitată, încearcă să prefacă 
pe nemărginitul Dumnezeu şi voile Sale cele netâlcuite, într-un 
obiect de studiu, fără să aibă credinţă în sufletul său. Aceasta este 
o nebunie. Lumea materială este plină de legi tainice la care se 
supune şi aceste legi le primeşte cu credinţă şi cel ce nu crede în 
tainele dumnezeieşti. Unde este aici raportul logic? 
Atât despre smerenia şi credinţa sutaşului. 


Domnul laudă credinţa sutașului și face minunea 


Să vedem acum ce poziţie ia Domnul faţă de sutaş. Mai întâi, 
observăm că, de îndată ce sutaşul a expus înaintea lui Iisus starea 
dureroasă a robului său, Domnul i-a şi spus: „Eu venind îl voi 
tămădui”. Aceasta arată limpede atotputernicia Domnului căci El, 
cu deplină încredințare, vorbeşte despre un lucru mai presus de 
fire, ca şi cum ar fi foarte firesc. Dar lucrul acesta arată limpede şi 
marea milostivire şi bunăvoința Domnului faţă de sutaş. Căci am 
văzut că, atunci când omul împărătesc, care era evreu de origine, a 
chemat pe Domnul să meargă în casa lui şi să-i vindece fiul, Domnul 
îl mustră pentru necredinţă, dar refuză să-i facă cinstea de a intra 
în casa lui. Iar acum când sutaşul, care era de alt neam, îi spune 
Domnului despre boala unui rob al său, deci cel bolnav nu era fiul 

său, nici vreo rudă apropiată, Domnul îndată făgăduieşte că îl va 
vindeca, ba încă va cerceta şi casa sutaşului. Sutaşul nici nu ceruse 
ca Domnul să vină în casa lui. Iată cel dintâi răspuns al Domnului, 
care consună cu făgăduinţa pe care o face prin proorocul: „Spre 
cine voi privi, dacă nu spre cel smerit şi liniştit, care se teme de 
cuvintele Mele” (Is 66, 2). 

Dar Domnul nu Se mărgineşte să dea numai un singur dar, 
când este vorba de cei smeriţi. Iată şi alt dar: îşi manifestă mirarea 
sa. Nu cumva Domnul admiră poziţia înaltă a sutaşului sau bogăţia 
lui sau faptul că are atâţia oameni în sub ordinea lui? Nicidecum! 

Domnul admiră marea lui credinţă: „Auzind Hristos, S-a mirat 
şi a zis celor ce-L însoțeau: Amin zic vouă, nici în Israil n-am aflat 
atâta credință” (v. 10). Desigur, Domnul n-a descoperit numai în 
clipa aceea credinţa sutaşului. O cunoştea din veci, căci nimic nu 
este ascuns de atotştiinţa Sa. Dar El, în clipa aceea, face cunoscută 
în popor această credinţă, căci era o credinţă mare, rară, minunată. 
Domnul o face cunoscută în primul rând ca să arate pe ce pune el 
preţ, şi pe ce se cuvine să punem şi noi preţ. Căci pentru viaţa noastră 
are foarte mare importanţă lucrul pe care îl preţuim şi îl admirăm. 
Căci lucrul pe care fiecare îl crede important şi admirabil, pe acela 
îl şi doreşte, îl urmăreşte, socotindu-se fericit când l-a dobândit. 
Lumea şi cei ce se invârtesc în ea preţuiesc şi admiră mai cu seamă 
trei lucruri: banul, slava lumească şi plăcerea. Fiecare din acestea 
trei cuprinde o mulţime de subimpărţiri. Astfel, banul cuprinde 
averi, întreprinderi, negoţuri, funcţii înalte. Fala lumească duce 
la defăimare, etalarea frumuseţii şi a gătelilor proprii, cheltuieli 
nesăbuite, îngrijorări nenumărate, invenţii ale vieţii păcătoase, 
care nu au niciun nume, nici număr. lar plăcerile sunt multe şi se 
înmulţesc pe zi ce trece. Toate acestea sunt zadarnice şi nestatornice. 
Ele sunt instrumente ale unei străluciri bătătoare la ochi, dar 
trecătoare. Ele sunt momeli care atrag pe om în prăpastie şi îl fac 

să-şi piardă existenţa. Acestea sunt lucrurile pe care le preţuieşte 
şi le admiră lumea. Însă lucrul pe care Dumnezeu îl prezintă ca 
admirabil şi de preţ este credinţa smerită, frumuseţea virtuţii şi a 
smereniei, care este „de mult preţ înaintea lui Dumnezeu,” zice 
apostolul Petru, cel de Dumnezeu insuflat (I Ptr 3, 4). Este limpede 
că numai Dumnezeu singur ştie în mod absolut care este binele 
suprem. 

Domnul declară credinţa sutaşului admirabilă şi vrea să-l 
răsplătească în mod public. Desigur, în ziua Judecăţii de apoi 
El va da pe faţă pe cei credincioşi şi virtuoşi înaintea tuturor 
oamenilor, arătându-i slăviţi şi vrednici de fericirea veşnică. Dar 
pe mulţi din aceştia Dumnezeu îi slăveşte şi în viaţa pământească, 
ca să facă şi pe alţii să le urmeze lor. Cu atât mai mult a slăvit 
credinţa sutaşului fiindcă era mai mare decât cea a israelitenilor. 
Deşi sutaşul nu era israelitean, nu cunoştea legea lui Moise, şi nu 
era urmaş după trup al lui Avraam, ci urmaş al unor închinători 
de idoli, totuşi, în privinţa credinţei s-a dovedit a fi un vrednic 
urmaş al lui Avraam. 

Un altul poate n-ar fi îngăduit ca o persoană de neam străin 
şi de altă religie să apară în public mai presus de cei de un neam cu 
el şi mai de admirat. Dar Domnul, Judecătorul cel nepărtinitor, 
fără căutare la faţă, nu ia în considerare nici neamul, nici prietenia, 
nici rudenia. Ci caută mai ales virtutea, în orice om s-ar afla ea. 
Fiindcă israelitenii primiseră din belşug de la Dumnezeu mijloace 
de a se îmbogăţi în credinţă şi totuşi rămăseseră atât de puţin 
credincioşi. De aceea, Domnul declară pe sutaşul cel de alt neam 
mai credincios decât evreii, spre mustrarea acestora. Un adevăr, 
pe care nu trebuie să-l uităm nici noi, creştinii, este şi acesta: că 
virtuțile şi faptele bune, pe care le lucrează oamenii care au mai 
puţine mijloace de progres spiritual, vor face la Judecată mult mai 
grea situaţia ca acelora care au avut astfel de mijloace din belşug, 

dar au rămas înapoiaţi şi mereu nerodnici. Aşadar, când Domnul 
declară credinţa sutaşului admirabilă înaintea celor care îl însoțeau, 
vrea astfel să-i pornească pe aceştia spre râvnă, ca să nu fie daţi de 
ruşine în faţa altor neamuri. 


O proorocie uimitoare 


Atunci Domnul a dat pe faţă un adevăr necunoscut până 
atunci şi a făcut o proorocie uimitoare despre Iuda: „Zic vouă, 
că mulţi de la Răsărit şi de la Apus vor veni şi vor sta cu Avraam, 
cu Isaac şi cu lacob, în împărăția cerurilor, iar fiii împărăției vor 
fi aruncaţi în întunericul cel mai din afară; acolo va fi plângerea şi 
scrâşnirea dinţilor” (v. 11-12). Cu aceste cuvinte, Domnul afirmă 
următoarele: mai întâi că mulţi oameni de alte neamuri vor fi 
mântuiţi. Credinţa sutaşului, care era de alt neam, a fost inceputul 
credinţei neamurilor, care vor deveni în curând mădulare ale 
Bisericii lui Hristos. Acest adevăr era foarte plăcut Domnului, 
întrucât el este Făcătorul şi Mântuitorul a toată lumea, nu numai 
al unui anumit popor. Dar acest lucru era foarte neplăcut şi uluitor 
pentru iudeii care voiau să fie singurul popor al lui Dumnezeu şi 
să aibă în mod exclusiv, numai ei singuri, pe Mesia ca mântuitor. 
Acest lucru este încă bun şi de nepreţuit pentru noi, fiindcă şi noi 
suntem coborâtori dintr-un popor închinător de idoli. Şi dacă 
Domnul n-ar fi atras la credinţă pe înaintaşii noştri păgâni, atunci 
ar fi vai de noi! Căci am fi încă în răutatea îinchinării de idoli. Vor 
veni, zice „mulți de la Răsărit şi de la Apus”. Adică, din direcţii cu 
totul opuse, din toate părţile lumii vor veni în acelaşi loc şi se vor 
afla în dreapta lui Hristos oameni, pe care Iudeii nici nu şi-ar fi 
închipuit vreodată că îi vor vedea acolo. Se vor aduna acolo, unde 
ne vom afla şi noi, — dacă va vrea Dumnezeu - în ceruri, uimiţi şi 
pe neaşteptate. Vom căuta pe mulţi, despre care credeam că îi vom 

afla acolo, dar nu-i vom găsi. În schimb, vom vedea pe alţii, despre 
care nu credeam că îi vom găsi de-a dreapta Domnului. 

„Vor sta împreună cu Avraam... ”. Prin aceste cuvinte Domnul 
ne dă o idee despre mântuire şi despre fericirea din împărăţia 
cerurilor. Domnul zice că cei mântuiţi vor veni şi vor fi primiţi în 
locul în care se află Avraam, Isaac şi Iacob. Vor veni în locul acela 
toţi cei care pe pământ au avut credinţa lui Avraam. Toți câţi prin 
credinţă s-au făcut moştenitori ai făgăduinţei pe care Dumnezeu a 
dat-o acestor patriarhi vor fi împreună cu aceştia. Precum afirmă şi 
dumnezeiescul Pavel, Hristos s-a răstignit „ca să vie binecuvântarea 
lui Avraam asupra neamurilor în Hristos Iisus şi să primim, prin 
credinţă, făgăduinţa Duhului” (Col 3, 14). Acolo vor şedea şi se vor 
odihni, precum se odihnesc pe patul lor cei obosiţi de munca zilei. 
După ce credincioşii îşi vor fi sfârşit munca lor de pe pământul 
plin de osteneli, după ce vor fi suferit arşiţa zilei, ei se vor odihni 
în împărăţia bucuriei. 

Dar şederea împreună cu Avraam are şi un alt înţeles. Avraam 
face parte din credincioşii dintr-o epocă foarte îndepărtată. Ca la 
patru, cinci mii de ani îl despart pe Avraam de epoca noastră. 
Şi cine poate şti câte sute de veacuri vor despărţi pe Avraam de 
credincioşii de la sfârşitul lumii! Avraam a trăit în Mesopotamia 
şi în Palestina, locuri îndepărtate de noi. Şi totuşi, în ceruri se vor 
întâlni cu Avraam credincioşii de la distanţe mari şi depărtaţi în 
timp de Avraam. Avraam era bogat. Dar în sânul lui, bogatul cel 
ce se chinuia în văpaie a văzut pe săracul Lazăr, cel ce închipuia 
pe cei săraci şi suferinzi cu trupul, dar bogaţi în duhul şi sănătoşi 
cu sufletul. Aşadar, acolo în ceruri, va dispărea orice deosebire 
care desparte aici pe oameni, deosebire de avere, poziţie socială, 
neam şi vremea în care au trăit. Cei ce au trăit aici în credinţă, 
în virtute şi în sfinţenie, acolo se vor afla cu toţii împreună. Va fi 
o comunitate de sfinţi, cuprinzând pe toţi sfinţii cei cunoscuţi şi 

vestiți, canonizaţi de Sfânta Biserică, dar şi pe aceia care, în lumea 
aceasta, sunt necunoscuţi şi fără slavă, dar nu mai puţin sfinți. 
Aceştia vor fi cunoscuţi şi iubiţi în ceruri, ca şi ceilalți. Cu toţii vor 
primi desfătarea bucuriei şi fericirea, lângă începătorul mântuirii. 
În al doilea rând, Domnul afirmă că mulţi dintre Iudei vor 
fi excluşi de la împărăție. Iudeii, cei ce se considerau pe sine ca 
fii ai împărăției şi cei dintâi părtaşi ai drepturilor la împărăţia lui 
Dumnezeu, prin făgăduinţele primite de strămoşul lor, se vor găsi 
în afara împărăției, întrucât nu cred în Hristos. Aceasta să ne fie 
spre învăţătură şi nouă creştinilor. Căci după marea Judecată nu 
vor fi chemaţi să moştenească împărăţia cea gătită de la întemeierea 
lumii cei ce pur şi simplu au intrat în sânul Bisericii creştine şi se 
numesc creştini, dar trăiesc o viaţă nepotrivită cu nişte mădulare 
vii ale Bisericii lui Hristos. Vor moşteni împărăţia numai cei ce, 
prin credinţă şi prin ascultare, s-au făcut vrednici de numele de 
creştini. Este foarte trist că, precum în vechime evreii se lăudau 
că sunt fiii lui Avraam şi se mândreau cu faptul că sunt coborâtori 
din Avraam, fără să trăiască şi în virtutea acestuia, aşa şi astăzi, 
mulţi socotesc că este destul să fie botezați şi zişi creştini, fără să 
călătorească în viaţa lor aşa cum cere numele cu care sunt numiţi. 
Li se pare de-ajuns să meargă la Biserică în unele sărbători mari, 
numai din obişnuinţă, pe când în celelalte duminici ale anului nici 
nu merg la Biserică, iar viaţa lor toată nu se deosebeşte cu nimic de 
viaţa celor ce nu sunt creştini. Alţii au încetat chiar şi de a se numi şi 
de a se arăta creştini. Despre aceştia Domnul zice că vor fi lepădaţi 
şi aruncaţi afară din împărăţia Sa. Domnul adaugă un lucru şi mai 
cutremurător: că cei lepădaţi din împărăţia Sa vor fi aruncaţi „in 
intunericul cel mai din afară”. Fiindcă în afară de împărăţia luminii, 
este întuneric. Întunericul cel mai din afară este cel mai întunecos, 
in care nu poţi deosebi nimic. Domnul numeşte aşa lipsa totală a 
luminii spirituale, lipsa totală de har al lui Dumnezeu. O, vai de 

noi! Cei ce vor fi acolo se vor înstrăina de Hristos, care este lumina 
lumii, lumina adevărată, izvorul vieţii, al bucuriei şi al păcii! Ei vor 
rămâne fără nădejdea că vor mai vedea vreodată lumina sau măcar 
o cât de slabă rază de lumină. 

Însă starea lor cea jalnică nu se mărgineşte numai la aceasta. 
Domnul zice, în chip profetic: „Acolo va fi plângerea şi scrâşnirea 
dinţilor”. Acolo va fi durere neîncetată şi chin, din pricina fricii, a 
groazei şi a deznădejdii. Va fi plângere şi lacrimi, agonie sufletească, 
nelinişte ingrozitoare, care va produce acea tulburare pe care o 
au aceia care aici pe pământ scrâşnesc din dinţi. Cuvintele Sfintei 
Evanghelii, care descriu atât de lămurit pedeapsa care va veni peste 
cei stăpâniţi de păcat şi rămaşi neîndreptaţi, uscați şi înăspriţi, fără 
vindecare, sunt cu adevărat triste şi aducătoare de groază. Dar, cu 
toată groaza pe care o aduc, aceste cuvinte sunt foarte binefăcătoare 
pentru noi, care încă trăim pe pământ. Ele sunt ca anunţurile acelea 
scrise cu litere mari şi pe care citim: primejdie de moarte! Aceste 
anunţuri opresc pe trecători de a se apropia de cablurile electrice 
cu riscul de a fi electrocutaţi. Anunţurile acestea deşi vestesc ceva 
foarte trist, moartea cea îngrozitoare, totuşi sunt binefăcătoare. 
Ele ne îndepărtează de la o realitate aducătoare de moarte. Aşa şi 
cuvintele Domnului, care anunţă osânda creştinilor neindreptaţi. 
Pentru cei ce aud această înştiinţare şi fug de păcatul aducător de 
moarte şi intră în calea mântuirii, mergând pe drumul cel sigur 
al virtuţii, pentru ei cuvintele acestea sunt binefăcătoare. Spunem 
aceasta deoarece cuvintele citate conţin lucruri foarte grele de 
pedeapsă. Cei care nu se indreptează, nu vor să le audă, căci nu 
vor să lase la o parte desfătările vieţii. Dar oare toxicomanii pot să 
înțeleagă că heroina, morfina şi haşişul sunt otrăvuri de moarte? 
Oare vor să se lase de desfătarea cu otrăvurile lor? Ce putem 
spune despre aceia care s-ar supăra că societatea de electricitate, 
prin anunţul ei despre primejdia mare care vine din cabluri, sau 


144 


Minunile Domnului 


conducerea armatei, prin anunţurile de apărare impotriva gazelor 
asfixiante, în timp de război, ne amărăsc viaţa şi ne împiedică să 
ne bucurăm de ea? Oare nu sunt ei nebuni? Neasemănat sunt mai 
nebuni cei ce se supără când aud această proorocie a Domnului. 


Vindecarea slugii sutașului 


După această minunată şi plină de învăţăminte convorbire 
dintre Domnul şi sutaş, lisus îl răsplăteşte şi cu fapta: credinţa vie şi 
smerită. Îi dă darul pe care I-l ceruse, vindecarea robului său: „Mergi 
şi precum ai crezut, fie ţie. Şi s-a tămăduit sluga lui în ceasul acela” (v. 
13). În aceste cuvinte ale Domnului vedem că sutaşul a primit mai 
mult decât ceruse, ceruse vindecarea slugii, dar a primit şi laudă 
pentru credinţa sa. Iar aceasta era o răsplată vrednică pentru iubirea 
de oameni pe care a arătat-o. Căci venise la Domnul, nu pentru 
sine, ci pentru sluga sa. A primit un dar la fel de mare şi stăpânul ca 
şi sluga. De aici se vede că omul care are dragoste şi poartă grijă de 
binele altora, rugându-se pentru alţii, atrage harul lui Dumnezeu, 
nu numai asupra celor pentru care se roagă ei, ci şi asupra sa însuşi. 
Fl aduce folos mai întâi lui însuşi şi se apără întâi pe sine. 

Domnul a zis: „precum ai crezut, fie ţie”. Şi cuvântul Său în aceeaşi 
clipă s-a făcut realitate. Căci sluga s-a vindecat în ceasul acela. Această 
vindecare, făcută în clipa în care Domnul a spus cuvântul, arată 
atotputernicia Domnului. Un distins medic englez face următoarea 
remarcă: „Orice fel de paralizie, mai ales cele de lungă durată, sunt 
sau nevindecabile sau foarte greu de vindecat, prin ştiinţa medicinii. 
Aceasta este valabil mai cu seamă la bărbaţii tineri. Însă vindecările, 
despre care Evangheliile spun că le-a făcut Domnul, s-au făcut asupra 
bolnavilor cu boli îndelungate şi fără nădejde de vindecare”, 

Dar vindecarea imediată şi mai presus de aşteptări arată şi 
puterea rugăciunii, făcută cu credinţă. Căci sutaşul chemase pe 

Domnul cu mare credinţă şi a primit îndată ce a cerut. Acest mare 
adevăr n-ar trebui să lipsească nicio clipă din mintea noastră, a 
creştinilor. Căci nu este leac mai binefăcător, mai cu efect, impotriva 
neputinţelor şi a necazurilor, decât dumnezeiescul leac al rugăciunii 
făcute cu credinţă. Chiar atunci când Dumnezeu a hotărât că o 
boală trupească nu trebuie să fie tămăduită, pentru vreun scop al 
Său preainţelept, şi când o lasă să evolueze până la moarte, chiar 
şi atunci rugăciunea cu credinţă nu rămâne fără răspuns şi fără 
rezultat binefăcător. Acest rezultat îl simte în sufletul său cel ce se 
roagă. Dumnezeu îi va da o tămăduire sufletească, mult mai înaltă 
şi mai de folos, decât cea a trupului. Dumnezeu îi va da răbdare şi 
înfrânare. Îl va sfinţi şi îl va vindeca sufletește. Şi prin răbdare, îl va 
arăta: „desăvârşit, întreg şi fără pată” (Iac 1, 4). 

VINDECAREA SOACREI LUI PETRU 
(Mt 8, 14-17) 


mediat după vindecarea slugii sutaşului, Sf. Evanghelist Matei 

expune minunea vindecării soacrei lui Petru. Pentru cineva 

care nu adânceşte adevărul dumnezeiesc, depus ca o comoa- 
ră de nestemate în Sfintele Evanghelii, minunile vindecătoare ale 
Domnului par toate la fel, iar povestirea particularităţilor fiecărei 
vindecări apare ca o lungire fără rost a cuvântului. Dar dacă cineva 
are în vedere că dintre foarte multe minuni ale Domnului, Sfin- 
ţii Evanghelişti au povestit numai pe cele mai importante, atunci 
va înţelege însemnătatea minunilor şi nevoia descrierii fiecăreia în 
parte, cu atenţie. 


Descrierea vindecării 


„Și intrând Iisus în casa lui Petru, a văzut pe soacra lui cuprinsă 
de friguri” (v. 14). Boala aceasta a soacrei lui Petru nu e o boală 
extraordinară şi neobişnuită. Totuşi, poate ajunge foarte gravă, 

cu vremea. Deoarece suferinda era rudă de aproape cu unul din 
ucenicii Domnului, boala şi vindecarea minunată sunt povestite cu 
destule amănunte, ca din povestire să se desprindă grija şi bunătatea 
specială a Domnului către familiile ucenicilor Săi. Vrednic de luare 
aminte este ceea ce urmează: 

Mai întâi faptul că Petru, mai înainte de a fi chemat de 
Domnul la apostolat, era căsătorit. Iar când a fost chemat, el a 
părăsit nu numai corabia, mreaja şi alte rudenii, ca ceilalţi ucenici, 
ci chiar pe soţia sa. Pentru că există situaţii, în care nicio legătură 
pământească, nici chiar legătura căsătoriei, care este cea mai 
strânsă din cele omeneşti, nu trebuie să împiedice pe cineva de la 
datoria să faţă de Hristos. O astfel de datorie era şi chemarea la 
apostolat. Şi tot aşa sunt toate împrejurările în care avem de ales 
intre Hristos şi între rude, oricât de apropiate ar fi ele, când trebuie 
să ne despărţim, pentru dragostea lui Hristos. Despărțirea poate fi 
şi în spaţiu. Dar cele mai adeseori despărțirea este în felul de viaţă, 
când rudele au gânduri şi un mod de viaţă potrivnic adevărului 
lui Hristos. Atunci este valabil cuvântul Domnului: „Cine iubeşte 
pe tată sau pe mamă, pe fiu sau pe fiică, pe soţie sau pe copii, mai 
mult decât pe Mine, nu este vrednic de Mine” (Mt 10, 37; Lc 14, 
26). În vremea prigoanelor se iveau multe situaţii de acest fel, care 
puneau pe credincioşi să aleagă între rudenii şi între mărturisirea 
lui Hristos. În orice vremuri, când casnicii tăi doresc ceva care te 
indepărtează de Hristos, ceva care te face să păcătuieşti, trebuie să 
te desparţi de ei, ca să faci voia lui Hristos. Să nu creadă nimeni că, 
despărţindu-se de rudenuile sale pentru Hristos, suferă vreo pagubă 
de neindreptat. Petru i-a zis Domnului: „Iată noi am lăsat toate şi 
Ti-am urmat ie. Ce va fi nouă?” Care va fi câştigul nostru? 

Şi Domnul ca răspuns le-a făgăduit scaunele evlaviei, lângă 
scaunul Său. Şi a adăugat: „Oricine lasă case sau fraţi sau surori sau 
tată sau mamă sau soţie sau copii, sau ogoare pentru numele Meu, 

va primi însutit, şi va moşteni viaţa veşnică” (Mt 19, 27.29). Adică, 
va afla mulţi prieteni şi fraţi iubiţi în marea familie a copiilor lui 
Dumnezeu, în care a intrat. 

În al doilea rând, vedem că Domnul, deşi putea să intre în cele 
mai îmbelşugate case ale fruntaşilor — şi sutaşul din Capernaum 
socotea o cinste prea mare să primească pe Domnul în casa sa, 
totuşi nu s-a sfiit să intre în colibele cele umile ale pescarilor, zice 
Sf. loan Gură de Aur. Să ne fie de învăţătură multora dintre noi. 
Căci noi, din momentul în care credem că am câştigat o oarecare 
poziţie socială, socotim ca o cădere de la demnitatea noastră, să ne 
plecăm şi să intrăm în vreo casă săracă. Uităm foarte uşor că şi noi, 
poate, ne-am născut în vreo astfel de casă şi că până acum eram la 
fel cu toată mulţimea de săraci. În adevăr omul, fie şi cel mai mare 
demnitar al lumii şi miliardar, are aceeaşi fire cu ceilalţi oameni, are 
aceleaşi nevoi, în primul rând, nevoia de mântuire. Iar mântuirea 
se află numai pe calea smereniei. Însă Hristos nu era numai om de 
o fire cu noi, era şi Dumnezeu desăvârşit, în faţa Căruia şi sfinții 
ingeri stau cu multă plecăciune. El s-a făcut ceea ce nu era, ca să ne 
cerceteze pe noi. S-a coborât din înălţimea cerurilor, S-a făcut om, 
ca să intre în colibele galileenilor şi să se coboare până la cel din 
urmă sărac. Aşadar, săracii să simtă mângâiere în inima lor, când 
cei mari şi bogaţi ai lumii acesteia îi dispreţuiesc. Căci împăratul 
împăraților şi Domnul Domnilor primeşte să-i cerceteze şi astăzi, 
precum i-a cercetat atunci. A cercetat coliba sărmană a lui Petru şi 
alte case sărace. Ce le pasă, dacă cei mari nu-i bagă în seamă? Cel 
mai mare şi mai înalt decât aceştia îi cinsteşte. Primeşte bucuros să 
rămână în casele săracilor evlavioşi, dar nu vrea să Se apropie de 
palate, oricât de bogate, ale bogătaşilor necredincioşi, în care s-a 
instăpânit păcatul şi nelegiuirea. 

Cum a văzut Domnul pe soacra lui Petru în suferinţă „a luat-o 
de mână şi au lăsat-o frigurile; şi ea s-a sculat şi le slujea lor” (v. 15). 

A apucat mâna bolnavei, nu ca să-i ia pulsul sau să-şi dea seama 
de gradul temperaturii, cum fac medicii în vizita lor obişnuită, ci 
pentru un motiv mult mai adânc. În general, punerea mâinilor, 
după Sf. Scriptură, este semnul împărtăşirii unei chemări, a unei 
binecuvântări, a unei harisme sau a puterii facerii de minuni. 
Punerea mâinilor este în special semnul vindecării. Desigur, 
Domnul putea să vindece numai cu cuvântul, ba chiar şi fără cuvânt, 
numai cu concentrarea voinţei Lui, cum am văzut mai înainte. 
Dar în punerea mâinii Domnului pe bolnavă vedem o manifestare 
adânc omenească, vedem un simbol al comunicării binefăcătoare 
şi iubitoare a Domnului cu omul. Întrucât El a primit să aibă fire 
omenească, îşi manifestă dragostea Lui faţă de noi, punând mâna 
Sa binecuvântată pe creştetul oamenilor şi atingând cu mâna Lui 
de om pe oameni. Noi considerăm o dovadă de dragoste specială 
când noi oamenii cercetăm pe un bolnav şi îi dăm şi mâna. Cu 
mult mai mare dovadă de dragoste este, când Domnul foloseşte 
un astfel de mijloc. Dar atingerea mâinii Domnului nu era numai 
semn de milă şi de dragoste. Avea şi un scop mai adânc. Ori de 
câte ori Domnul foloseşte astfel de mijloace sensibile, are de scop 
să stabilească o legătură personală între Sine şi cei bolnavi. Vedem 
că foloseşte diferite mijloace, de la vocea Sa, până la tina făcută 
cu scuipatul Său. Căci Domnul nu voia numai să vindece pe 
bolnavi, ci să-i şi întoarcă la Dumnezeu. Acest lucru se întâmpla 
de fapt, ori de câte ori Iisus lega conştiinţa bolnavului cu izvorul 
harului dumnezeiesc, adică cu persoana Domnului. Aşa se explică 
şi motivul pentru care El întrebuința mijloace diferite, pentru 
fiecare bolnav în parte. Alegea mijlocul potrivit cu caracterul şi 
starea fiecărui bolnav. Astfel, a pus degetele Lui în urechile surdo- 
mutului, a uns cu tină din scuipat ochii orbului; a apucat de mână 
pe soacra lui Petru şi pe băiatul îndrăcit, şi aşa mai departe. Prin 
aceste mijloace, bolnavul simţea mai limpede că vindecarea îi venea 

de-a dreptul de la persoana Domnului şi astfel se lipea de Domnul, 
cu o legătură de nedesfăcut. Viaţa bolnavului cea refăcută devenea 
deci dependentă de viaţa lui Hristos. Astfel, în timp ce mâna cea 
văzută a Domnului atingea mâna sau capul bolnavului, harul cel 
nevăzut atingea sufletul acestuia. 

Domnul însă urmează aceeaşi metodă şi acum, în vindecările 
spirituale. Cuvântul vestirii evanghelice ne înştiinţează că suferim 
de o boală sufletească, şi de care anume. Iar Duhul Sfânt atinge şi 
înnobilează sufletul prin mijloacele sensibile ale Sfintelor Taine. Şi 
astfel se împlineşte tămăduirea. Prin urmare, cei ce îşi închipuie că 
n-au nevoie să recurgă la Tainele Bisericii, în viaţa lor spirituală, 
trec cu vederea metoda pe care Însuşi Domnul a folosit- o. Ei nu 
vor să priceapă că omul, fiind sub simţuri şi având trup material, are 
nevoie de mijloace sensibile, ca să primească şi cele mai spirituale 
daruri. 

De îndată ce dreapta cea facătoare de minuni a Domnului a 
venit în contact cu mâna bolnavei, frigurile au încetat şi sănătatea 
deplină le-a luat locul pe moment. Se ştie în general că cei bolnavi 
de febră mare, când se vindecă în mod firesc, rămân încă multe zile 
intr-o stare de debilitate şi incapabili de muncă. Dar aici vindecarea 
prin minune a fost desăvârşită, n-a lăsat nicio urmă, iar cea care a 
primit această binefacere s-a grăbit să-şi arate recunoştinţa, slujind 
cu sârg Domnului şi însoţitorilor Lui. Dacă alte femei ar fi fost 
în Situaţia ei, ar fi rămas să şadă liniştite în pat, aşteptând să li se 
slujească lor. Dar soacra lui Petru, dimpotrivă, se grăbeşte să slujească 
Domnului. Căci cei ce primesc binefacerile Domnului dau această 
dovadă, plină de nădejdi, se grăbesc să corespundă binefacerii, 
oferindu-şi cu smerenie propria lor persoană slujirii Domnului. O 
astfel de slujire ei o pot oferi fraţilor în credinţă, uşurându-le atât 
nevoile vieţii acesteia, cât şi neputinţele lor spirituale. Căci zice 
Domnul; „întrucât aţi făcut unuia din aceşti fraţi ai Mei mai mici, 

Mie Mr-aşi făcut” (Mt 25, 40). Creştinii care au simţit plinătatea 
de mult preţ a adevărului evanghelic şi au fost luminaţi, aflându-şi 
mântuirea, câştigă şi această cunoştinţă esenţială, ei caută orice 
prilej să împărtăşească şi altora binecuvântarea aceasta, să dea har 
pentru har, ca nişte adevăraţi fii ai harului lui Dumnezeu. 


Expunere pe scurt a mai multor vindecări minunate 


În celelalte două stihuri care urmează, Sf. Evanghelist ne arată 
că tămăduirea soacrei lui Petru, care s-a făcut cunoscută cu acea 
repeziciune, cu care astfel de veşti se împrăştie în toate locurile, a 
adunat la Domnul o mare mulţime de bolnavi: „Făcându-se târziu, 
Iau adus Lui mulţi îndrăciţi şi a izgonit duburile cu cuvântul şi 
a vindecat pe toţi cei bolnavi” (v. 16). Pe seară, au adus înaintea 
Domnului mulţi îndrăciţi, pe care i-a slobozit de tirania duhurilor 
rele, numai cu cuvântul Său. Nu a întrebuințat nici punerea 
mâinilor, nici un alt mijloc exterior sensibil. Căci Domnul vindeca 
prin punerea mâinilor numai în anumite cazuri. Mâna nu era un 
mijloc de nelipsit pentru vindecare, ci era, în special, un mijloc de 
a folosi sufleteşte pe bolnav. În seara aceea, Domnul a vindecat pe 
toţi cei ce sufereau, de orice boală ar fi fost cuprinși. 

Era vremea în care Domnul a făcut cele mai multe binefaceri 
minunate, pe care le-a proorocit, cu opt veacuri mai înainte, Duhul 
Sfânt, prin proorocul Isaia. De aceea Evanghelistul şi notează: „Cz 
să se plinească ce s-a spus prin Isaia proorocul, care zice: Acesta bolile 
noastre le-a luat şi neputinţele noastre le-a purtat” (v. 17). Adică 
Hristos a luat greutatea şi vinovăția tuturor neputinţelor noastre, 
materiale şi morale. El a luat asupra Sa efectele relelor noastre şi 
pedepsele pentru păcate, ca reprezentant al nostru înaintea lui 
Dumnezeu Tatăl. Şi de aceea a suferit moartea pe cruce, dar a 
căpătat şi putere să vindece orice neputinţă. 

Această proorocire a lui Isaia se referă mai cu seamă la 
bolile noastre morale, la păcatele noastre. Se potriveşte însă şi 
cu împrejurarea de faţă, când bolnavul a vindecat boli trupeşti. 
Pe de o parte, fiindcă, după cum zice Sf. loan Gură de Aur, cele 
mai multe boli trupeşti provin din păcate sufleteşti. Pe de altă 
parte, moartea, cea mai mare dintre suferinţele omeneşti, îşi are 
începutul şi rădăcina tot în păcat. Cu atât mai mult celelalte boli! 
Aşa zisul rău fizic este consecinţa răului moral. Iar Domnul, cu 
ochiul Său dumnezeiesc, care pătrunde până în măduva oaselor, 
a văzut dedesubtul trupului bolnav rădăcina neorânduielii, care 
vine în viaţa omenească. Domnul a văzut răul moral, păcatul. 
Prin minunile Sale, a vindecat simptomele acestui rău, adică bolile 
trupului, iar prin jertfa de pe cruce a tămăduit pricina neputinţelor 
trupeşti, răul moral, păcatul. În ziua de astăzi, Domnul nu mai face 
aceste vindecări minunate ale bolilor trupeşti, pe care le-a făcut 
în mare număr, când a fost pe pământ ca om. Acum lucrează o 
vindecare mai sublimă şi mai prețioasă, vindecarea sufletelor de 
pricina răului, de păcat. Jertfa de pe cruce este un izvor veşnic şi 
nesecat de har vindecător, de renaştere şi însănătoşire a sufletului. 
Iar neputinţele trupeşti, după jertfa de pe cruce a lui Hristos, nu mai 
sunt de temut pentru credincioşii lui Hristos, care s-au tămăduit 
sufleteşte. Neputinţele trupeşti rămân nişte mijloace pedagogice de 
mult folos. Când medicul reuşeşte să învingă microbul pleuritei, 
semnele rămase în plămân nu mai prezintă motiv de îngrijorare. 
Ele rămân, ca să atragă atenţia pacientului, să se ferească de excese 
de orice fel. Tot aşa şi creştinul, odată vindecat de păcat, după ce 
a făcut pocăință, mărturisire şi şi-a câştigat o viaţă creştinească, nu 
mai are motiv să se teamă de neputinţele trupului. Dimpotrivă, ele 
il silesc să nu se mai întoarcă la păcat, îl fac răbdător şi îl smeresc. 
De aceea, binefacerea pe care o putem oferi mulţimii de suferinzi de 
diferite boli, mai presus de toţi medicii şi de toate medicamentele, 

este să-i îindreptăm către Doctorul sufletelor. Acesta îi va vindeca de 
pricina relelor lor. Iar după ce pricina va fi înlăturată, atunci ştiinţa 
medicală va vindeca trupul. Trupul poate rămâne şi nevindecat, ca 
un mijloc pedagogic pentru viaţă. Neputinţa trupului va pricinui 
în cazul acesta sănătate veşnică, bucurie şi fericire sufletească. 

„Acesta a luat neputinţele noastre”. Luaţi aminte cu ce ton 
proorocul, şi după el Evanghelistul, scriu şi exprimă cuvântul 
acesta. Acesta, da, Domnul cel atotputernic, preabunul Dumnezeu, 
cel mai înţelept şi mai nepătruns din toţi medicii. Cel ce ne iubeşte 
mai mult decât tatăl şi mama noastră. Acesta ne iubeşte şi veghează 
la căpătâiul fiecărui bolnav. Acesta din zori şi până în noapte a 
vindecat atunci cu sârg diferiţi bolnavi, ca să arate cât interes pune 
El în vindecarea noastră. Acesta şi acum, cu un interes şi mai mare, 
caută tămăduirea noastră. Căci: „lisus Hristos ieri şi astăzi şi în veci 
este acelaşi” (Evr 13, 8). 

Ori de câte ori cădem în vreo boală, ori suntem loviți de vreo 
nenorocire neprevăzută; de câte ori suntem necăjiţi, stăm lângă 
patul copilului, al fratelui, al părinţilor, care sunt pe moarte, o! 
câtă mângâiere, câtă nădejde primim când ridicăm mintea noastră 
Şi o aţintim la cuvintele acestea: „Acesta a luat neputinţele noastre... >. 
Norii negri şi trişti care umbreau sufletul nostru, greutatea de 
nesuportat care apasă asupra casei noastre, tăria suferinţei care 
ne zdrobeşte inima, toate se topesc atunci şi căpătăm răbdare 
şi înfrânare. Primim pe buzele noastre cuvinte de laudă către 
Dumnezeu, o cunună se coboară din cer peste creştetul nostru. Ne 
vine gândul binecuvântat că Duhul Sfânt ne dă această făgăduinţă: 
„Fericit e bărbatul care suferă ispita cu răbdare, căci fiind încercat 
va lua cununa vieţii” (Iac 1, 12). 

(Lc 14, 1-6) 


Ospăţul la fariseu 


inunea vindecării acestui bolnav s-a făcut într-un mediu 

casnic, la ceasul cinei. De aceea, Sf. Evanghelist Luca 

incepe astfel povestirea sa: „Când a intrat El în casa unu- 
ia dintre căpeteniile fariseilor, sâmbăta, ca să mănânce pâine, şi ei Îl 
pândeau ” (v. 1). Domnul, care avea relaţii cu oameni din toate stă- 
rile sociale, n-a ezitat să stea la masă cu vameşii, deşi aceştia aveau 
un nume rău; dar n-a refuzat nici invitaţia fariseilor, cu toate că 
ştia El cât de înrădăcinaţi egoişti erau ei. Primind invitaţia la cină 
din partea fariseului, al cărui mediu îi aduceau învinuiri la fiecare 
pas şi îi puneau piedici în lucrarea Sa, Domnul a arătat resemnare, 
pe care ar trebui şi noi s-o urmăm. De altfel, El întrebuința ocazii 
de acestea, ca prilejuri de a-i folosi pe farisei şi a le face bine, prin 
învățătura Sa. 

A intrat să mănânce pâine, sâmbăta. Iată câtă cumpătare 
arată Domnul în satisfacerea nevoii de hrană, într-o zi, pe care 
Dumnezeu a hotărât-o pentru odihna şi pentru adorarea Divinităţii. 
Căci sâmbăta era la iudei ceea ce este duminica pentru noi. Era o 
zi închinată adorării lui Dumnezeu şi odihnei cumpătate. Toate 
abaterile de la această măsură, tot ce depăşeşte mâncarea de pâine, 
adică măsura sănătoasă în hrană, devin prilejuri a multe păcate. Şi 
este foarte trist că cei mai mulţi creştini fac din duminică prilej de 
abateri şi păcate, de la care se abţin în celelalte zile ale săptămânii. 
Ospeţele, beţiile, distracţiile neserioase, plimbările pângărite cu 
imoralităţi, cercetarea teatrelor şi a cinematografelor, unde se spun 
şi se arată lucruri care pângăresc sufletul, întrunirile şi petrecerile, 
care înfierbântă indecenţa şi lipsa de pudoare, întrecerile sportive, 
rănirile omorurile, faptele de ruşine, toate acestea sunt fapte 
ale întunericului, care se fac - vai? — în ziua luminii, în ziua 
duminicii. 

Şi astfel, ziua cea sfântă, nu numai că nu este folosită spre 
sfințire, ci este folosită ca o zi de felurite întinări. Nu numai că nu 
ne închinăm lui Dumnezeu în ziua duminicii, dar Îl mâhnim şi Îl 
mâniem într-un fel vrednic de nişte necredincioşi sau închinători de 
idoli. Întunericul şi neştiinţa au sporit atât de mult încât se trece cu 
vederea sfinţenia duminicii. Mulţi cred că scopul duminici este să 
le dea lor slobozenie şi prilej pentru orice neorânduieli. Închipuiţi- 
vă cât de mare ar fi jignirea pe care ar simţi-o un domnitor, care 
ar fi hotărât o zi liberă pentru ca supuşii săi să se prezinte înaintea 
sa, ca să stea de vorbă cu ei, ca şi cu nişte prieteni, să aibă prilejul 
să-i mustre şi să le facă bine, să-i ridice şi să-i înfieze. Iar slujitorii, 
în loc să se prezinte în faţa domnului lor în ziua aceea, s-ar duce 
care încotro şi ar face lucruri care să-i supere şi să-l jignească pe 
domnul lor. Cei ce evită Biserica şi se dedau în zi de duminică la 
fapte care jignesc pe Dumnezeu şi pângăresc sfinţenia zilei fac şi 

mai rău decât slujitorii despre care am vorbit. O! cum de ne mai 
rabdă Dumnezeu! 

Spuneam mai sus că fariseii întindeau curse la fiecarc pas al 
Domnului. Lucrul acesta se vădeşte şi în împrejurarea de faţă, 
căci Evanghelistul notează: „Ei (fariseii) îl pândeau”. L-au invitat 
în zi de sâmbătă la cină, ca să găsească prilej, din vorbele şi din 
faptele Domnului, să-L acuze apoi. Şi în acest scop Îl spionează 
cu râvnă. L-au invitat, chipurile, ca să-L cinstească, tratându-L ca 
pe un prieten. Dar Îl spionează ca pe un duşman! Atâta răutate 
şi vulgaritate au dovedit, mai mult chiar decât barbarii. Căci şi 
barbarii ţin legea ospeţiei, după care oaspetele este o persoană 
sfântă şi vrednică de toată atenţia şi cinstea. Să judece acum 
cititorul, dacă purtarea grosolană şi rea a fariseilor acelei vremi 
se deosebeşte prea mult de purtarea unora care primesc oaspeţi în 
ziua de astăzi. Unii socotesc că a invita la masă şi a primi oaspeţi 
este o îndatorire socială. Ori un mijloc de expunere a propriilor 
lor bogății. Dar mesele acestea le dau un material imbelşugat de 
bârfire şi judecată asupra invitaţilor lor. N-ar fi fost mai bine să 
lase la o parte această primire fără dragoste? Dragostea este lucrul 
de căpetenie în raporturile dintre oameni, dar lipseşte adesea în 
relaţiile dintre aşa numitele clase sociale înalte. 


Domnul face o binefacere prin minune 


Dar, chiar dacă unii cad în cursele acestea, amăgindu-se că au 
fost primiţi din dragoste, Domnul n-a căzut în cursă. În deplină 
cunoştinţă că a fost chemat acolo cu scopul de a fi pândit, a venit în 
casa fariseului, fiindcă şi acolo avea prilej să înveţe şi să facă bine. 

„Ci iată un om bolnav de bidropică era înaintea Lui” (v. 2). 
Acest om, care suferea de boala mortală şi primejdioasă, numită 
hidropică, venise, poate, acolo, ca să-l vindece Domnul. Totuşi, nu 

este exclus să-l fi adus acolo fariseii pentru scopurile lor duşmănoase. 
De aceea, Sf. Evanghelist notează: „Răspunzând Iisus (la gândurile 
lor lăuntrice), a zis către leginitori şi către farisei: Se cuvine să vindece 
cineva sâmbăta? Iar ei tăceau” (v. 3). Este ca şi cum Domnul le-ar fi 
zis: ştiu foarte bine de ce m-aţi invitat la cină şi cu ce gânduri mă 
primiţi. Fiindcă gândurile omului sunt pentru Mine ca strigătele 
pentru voi. Aşadar, vă dau prilejul şi vă întreb: ce credeţi, este legal 
să tămăduiască cineva sâmbăta şi să facă bine? Fariseii însă tăceau, 
nu dădeau niciun răspuns. Căci, vezi bine, era foarte grea dilema în 
care îi pusese Domnul. Dacă ar fi zis că binefacerea este legală, ar fi 
pierdut prilejul să acuze pe Iisus de călcarea legii, de lucrare în ziua 
Sabatului. Prin urmare, ei n-ar fi ajuns la scopul cu care făcuseră 
cheltuiala ospăţului. Şi iarăşi, dacă ar zice că nu este legal să faci 
bine sâmbăta, ar fi fost făcuţi de ruşine prin fapta Domnului, care 
ar fi apărut ca o curată binefacere. Observaţi că cei buni sunt de 
obicei acuzaţi pentru fapte, pe care şi acuzatorii lor le socotesc 
bune şi legale, dacă ar vorbi după conştiinţa lor. Aşadar, nu vă 
miraţi dacă faceţi bine şi apoi auziţi învinuire sau în loc să primiţi 
încurajare pentru fapta bună, nu întâlniți decât piedici. Citiţi în 
Sfintele Evanghelii viaţa Domnului şi încredinţaţi-vă că acuzaţiile 
aduse de oameni răi pentru faptele voastre bune sunt o dovadă că 
faptele sunt cu adevărat bune. 

Dar tăcerea şi starea sufletească rea a legiuitorilor şi a fariseilor 
nu L-au împiedicat pe Domnul să facă binele prin minune, că El 
îndată: „luându-l l-a vindecat şi i-a dat drumul” (v. 4). L-a luat lângă 
El, a pus mâna peste bolnav şi l-a slobozit de boala lui cea grea. 
I-a redat într-o clipă sănătatea deplină, aşa cum o avusese, Înainte 
de a se îmbolnăvi. Apoi l-a trimis la casa sa, mergând slobod, ca 
să nu poată fariseii să pună la îndoială vindecarea minunată. În 
chipul acesta, Domnul a făcut o faptă a iubirii de oameni în ziua 
sâmbetei, în care legea lui Dumnezeu orânduise încetarea muncii 

de susţinere a vieţii. Dar legiuitorii şi fariseii răstălmăciseră în 
mod jalnic legea odihnei, socotind că faptele iubirii de oameni 
cad în categoria muncilor oprite în zilele de sabat. Deoarece însăşi 
porunca dumnezeiască pentru ziua de odihnă era o faptă a iubirii 
de oameni a lui Dumnezeu, cum putea Dumnezeu să oprească pe 
oameni să-L urmeze în faptele iubirii?! | 

Dar Domnul avea obiceiul de a explica limpede şi convingător 
orice făcea, aşa ca iubitorii de adevăr să se poată convinge şi instrui 
în chip desăvârşit, iar duşmanii adevărului să amuţească. De aceea: 
„Răspunzând către ei (către farisei şi legiuitori) a zis: Cine din voi, dacă 
îi cade măgarul sau boul în fântână, nu îl va scoate imediat în ziua 
Sabatului? Şi n-au putut să-i răspundă nimic” (v. 5-6). I-a silit Domnul 
să tacă, atunci când i-a întrebat dacă se cuvine binefacere în ziua 
Sabatului, îi lasă muţi pentru a doua oară atunci când, răspunzând 
la acuzele lor şi la judecăţi nedrepte, aduce în faţa lor practica vieţii 
şi obiceiul de obşte, conform cărora lucrau ei când era vorba de 
animale, care sunt mult mai prejos decât omul. Astfel Domnul a 
dovedit că fariseii se osândeau pe ei înşişi, când judecau pe Hristos. 

Căci Hristos, dacă a călcat legea odihnei, a făcut binele, nu 
unor animale, ci unui om bolnav. Iisus îi întreabă pe farisei: dacă 
s-ar întâmpla să cadă măgarul sau boul unuia dintre ei în vreo 
groapă în ziua sâmbetei, oare nu s-ar grăbi acela să-l scoată, ca să 
nu-i moară măgarul sau boul? Iată că măgarul, boul, sau alte lucruri 
materiale numai ele singure fac excepţie de la legea odihnei din ziua 
Sabatului. Cu alte cuvinte, excepţia legală se face numai în interes 
material? Cine putea să se pună impotriva logicii de necombătut a 
Domnului! lisus a arătat pe faţă că interesul fariseilor pentru legea 
Sabatului era numai o prefăcătorie a lor şi un mijloc ieftin, ca să 
poată prezenta pe Hristos ca pe un călcător al acestei legi. Dar, 
purtându-se în felul acesta, ei ieşeau micşoraţi în faţa poporului, 
iar Domnul ieşea înălţat. 

Sunt astfel de caractere, din nenorocire, în toate vremurile. 
Sunt adică oameni care măsoară legile statului şi ale lui Dumnezeu 
cu măsura propriilor lor interese. Ei găsesc multe tălmăciri şi 
excepţii, când este vorba să se dezvinovăţească de nelegiuirile lor. Şi 
totuşi, ei strigă cu prefăcătorie şi mărturisesc şi categorisesc ca pe o 
încălcare de lege faptul că un alt om primeşte o binefacere de la un 
duşman al lor şi prin această binefacere Dumnezeu este proslăvit. 
Astfel de figuri de oameni care strecoară ţânţarul şi lasă să treacă 
cămila sunt mulţi. Nu trebuie să-i invidiem, căci, precum a sosit 
odinioară şi vremea în care Domnul a mustrat şi a ruşinat pe fariseii 
din vremea Sa, tot astfel va veni şi ceasul fiecărui fariseu din orice 
vreme. Astăzi purtarea lui cea nelegiuită trece neobservată, fiindcă 
o acoperă cu prefăcătoria lui şi o înfrumuseţează, încât apare ca o 
faptă bună. Dar mâine Dumnezeu îl va arăta pe faţă, îl va arăta nu 
numai în ziua Judecăţii de apoi, când fariseul va afla osânda sigură, 
în faţa tuturor oamenilor. Ci îl va vădi şi în această viaţă de aici. 
Da, şi aici cei prefăcuţi vor fi daţi pe faţă. Dacă observi cu răbdare 
viaţa lor, te vei convinge pe deplin de acest lucru. Tocmai de aceea 
trebuie să îndrăgim sinceritatea, virtutea neprefacătoriei care nu se 
teme că va fi mustrată vreodată şi făcută de ruşine. Ce importanţă 
are faptul că lumea ne acuză, ne condamnă, ne prigoneşte? Cu 
siguranţă viitorul va fi al nostru. Viitorul va arăta - şi pe pământ - 
adevărul, iar la judecata viitoare vom primi răsplata slăvită. 

Capitolul II 
VINDECĂRI DE BOLI CRONICE 


VINDECAREA PARALITICULUI DIN 
CAPERNAUM 


(Mc 2, 1-12) 


Intoarcerea Domnului în Capernaum și aducerea 
slăbănogului 


inunea cu care începem capitolul acesta este povestită de 
M primii trei Evanghelişti. Ea este vrednică de deosebită 
pomenire, conţinând o dublă vindecare. Sf. Evanghelist 
Marcu notează mai întâi că, de îndată ce Domnul S-a întors în 

Capernaum, n-a aflat odihnă. Căci îndată a început să vestească 
Evanghelia: „Şi intrând din nou în Capernaum, în acele zile, şi aflând 
locuitorii că este într-o casă, s-au adunat atât de mulți, încât nu mai 
aveau loc nici la uşă. Şi le vestea lor cuvântul” (v. 1-2). 

Locuitorii din Capernaum n-au aşteptat sâmbăta, când 
Domnul obişnuia să vorbească în sinagogă. Ei s-au grăbit spre 
casa în care descinsese Domnul. Căci prezenţa Sa deşteptase în ei 
dorul de a-L mai vedea şi a-L mai auzi. Şi nu erau deloc puţini, 
cei ce veniseră să-L vadă. Şi îndată s-a adunat atâta mulţime, încât 
interiorul casei se umpluse, şi mulţimea nu mai avea loc nici la uşă. 
Această râvnă cu care cei din Capernaum au venit la Domnul este 
cu atât mai plină de însemnătate, cu cât este pusă în contrast cu 
purtarea urâtă a Gadarenilor, din ţinutul cărora Domnul tocmai 
se întorcea, după Evanghelistul Matei. Gadarenii se grăbiseră să-L 
îndepărteze pe Domnul din hotarele lor. Locuitorii din Capernaum 
însă se grăbeau să umple locul unde se găsea Domnul. Acest lucru 
se întâmplă în tot locul şi în toată vremea. Dacă unii îşi întorc faţa 
de la Domnul şi se îndepărtează de El, mulţi alţii sunt fericiţi să-L 
vadă şi să se apropie de Domnul, alţii se grăbesc să meargă în urma 
Lui. Nu rămâne niciun gol vreodată în Biserica credincioşilor 
Domnului. Dacă noi ne îndepărtăm de Biserică, locul nostru îl vor 
lua alţii, dar golul se va face în sufletele noastre şi o prăpastie se va 
căsca în viaţa noastră. Locul trădătorului Iuda l-a luat în primul 
rând apostolul Matia, apoi Pavel, apostolul neamurilor. Iată cum 
în locul unuia căzut au venit doi. 

„Și le grăia lor cuvântul”. Iată cea mai bună activitate 
mântuitoare pe care o dăruieşte Domnul mulţimii ce se adunase 
cu atâta râvnă de pretutindeni. Cu toate că Iisus nu se afla atunci 
într-un loc consacrat predicării, nici într-o zi potrivită, căci nu era 
în sinagogă şi nici sâmbăta, totuşi Domnul vestea cuvântul. Căci 
pentru cuvântul dumnezeiesc şi pentru rugăciune, - aceste două 

bune mijloace de comunicare cu Dumnezeu, - prilejul nu ni-l dă 
nici timpul, nici locul, ci propria noastră râvnă. Dumnezeu este 
gata să ne asculte şi să vorbească cu noi în orice clipă şi în orice 
loc, oriunde şi oricând deschizi Sf. Evanghelie sau altă carte sfântă, 
vorbeşti cu Dumnezeu. Oricând şi oriunde îţi înalţi inima prin 
rugăciune, îndată vorbeşti cu Dumnezeu. Ce mare fericire! Pe 
oamenii mari ai lumii, ca să-i poţi întâlni câteva clipe, ai nevoie de 
atâtea ceremonii şi ţi se pun în cale atâtea piedici! Pe Dumnezeu 
însă poţi să-L întâlneşti cu uşurinţă în orice clipă. Şi totuşi, vai! De 
multe ori noi evităm să-L întâlnim. 

Şi iată, cuvântul Domnului cel tămăduitor de suflete se uneşte 
atunci şi cu tămăduirea unui trup bolnav: „Şi au venit la El aducând 
un slăbănog, pe care îl purtau patru inşi” (v. 3). Boala de care suferea 
acel nefericit produce o asemenea paralizie, încât bolnavul devine 
un cadavru viu, care zace în pat. Pe acela îl purtau patru bărbaţi, 
ca şi cum ar fi dus un cadavru pe o năsălie. Vedem aici o privelişte 
foarte obişnuită şi instructivă. Pe pat nenorocirea omenească, 
sub pat milostivirea omenească. Mila poartă şi astăzi nefericirea 
semenilor noştri, a oamenilor, ca să afle mâine acelaşi sprijin pentru 
sine. Căci se prea poate ca cei ce astăzi dau ajutor suferinzilor, să fie 
mâine în situaţia de a primi şi ei ajutor de la alţii. 

Dar, pe cât de milostivă şi iubitoare era fapta celor patru 
bărbaţi, pe atât de nemilostivă şi egoistă a fost purtarea mulţimii, 
care se îngrămădise în casă. Te-ai fi aşteptat să vezi că cei ce ascultau 
acolo cuvântul lui Dumnezeu, văzând priveliştea mişcătoare a 
slăbănogului adus de cei patru bărbaţi, să deschidă o trecere, ca 
suferindul să ajungă până la învățătorul făcător de minuni. Dar, 
din nefericire, în cazuri asemănătoare, de obicei fiecare râvneşte 
să-şi păstreze locul, arătându-se indiferent faţă de ceilalţi. Acest 
lucru îl fac mulțimile, chiar şi atunci când cineva din mijlocul 
lor se găseşte într-o situaţie în care are nevoie imediat de ajutor. 

Este adevărat că locuitorii Capernaumului de atunci râvneau 
să audă cuvântul lui Dumnezeu; însă cuvântul nu adăpase încă 
sufletele lor, nu le înmuiase încă inimile, ca să le facă milostive şi 
compătimitoare. Dar când sufletele ascultătorilor nu sunt gata să 
primească înrâurirea cuvântului lui Dumnezeu şi să se schimbe, 
atunci li se face lor cuvântul o vorbărie zadarnică. 

Închipuiţi-vă acum durerea acelui nefericit slăbănog, când 
a văzut că toate nădejdile lui se zădărniceau. Ajunsese până la el 
faima învățătorului făcător de minuni. Credea nestrămutat că, 
dacă va reuşi să se apropie de Domnul, va fi slobozit de chinurile 
sale. Sosise ceasul hotărâtor: slăbănogul auzise că învățătorul se 
afla în oraşul în care el trăia. Şi totuşi, nu izbutea să se apropie de 
Dânsul, fiindcă compatrioţii săi nu înțelegeau să se mişte puţin de 
pe locurile lor, pentru ca un nenorocit să fie tămăduit! O, dacă ar 
fi văzut cineva durerea de moarte ce s-a întipărit atunci pe chipul 
bietului bolnav! 

Dar, în această lume, dacă nemilostivirea unora ne loveşte 
adânc, milostivirea şi lucrarea plină de nădejde a altora ne vindecă 
loviturile. Cei patru au socotit că misiunea lor nu se mărgineşte la 
aducerea paraliticului până în faţa casei în care se găsea Mântuitorul. 
Ei n-au făcut ca alţii, care se grăbesc să renunţe la orice faptă bună, 
de îndată ce întâmpină piedici sau se izbesc de cea dintâi împotrivire 
din partea altor oameni. Credinţa lor cea mare, bunătatea lor 
statornică a dat naştere unei idei luminoase: „Și neputând ei să se 
apropie de El, din pricina mulțimii, au desfăcut acoperişul casei unde 
era lisus, şi prin spărtură au lăsat în jos patul în care zăcea slăbănogul” 
(v. 4). Deoarece nu putuseră să se apropie de Hristos prin uşi, unul 
a zis: Hai să-l lăsăm pe acoperiş. Iată ideea luminoasă. Propunerea 
nu li s-a părut fără rost celorlalţi. Deoarece fiinţele însufleţite nu 
se mişcă din loc, se vor mişca din loc cele neînsufleţite. Ideea a fost 
numaidecât pusă în practică. De pe acoperişul, care era drept, au 

luat cărămizile şi au desfăcut o parte din acoperiş, cu repeziciunea 
pe care o cerea prilejul şi cu grijă mare de a se folosi de ocazia rară. 
Şi iată o privelişte cu totul neobişnuită. Spre uimirea tuturor celor 
de faţă, au lăsat pe funii patul în care zăcea trupul slăbănogului, 
înaintea Domnului. 


Vindecarea sufletului celui slăbănog 


Deci mulţimea a dovedit o dispoziţie rea, care a silit pe cei 
patru să recurgă la un mijloc atât de neobişnuit şi de greu, ca să 
ducă până la capăt lucrarea lor de dragoste. Dar Domnul a rămas 
oare nepăsător în tot intervalul acesta de timp? Nu ştia El oare ce 
scenă tristă se petrece afară? Nu auzea ce se întâmplă pe acoperiş? 
Pentru ce nu s-a grăbit să vindece de la distanţă pe slăbănog şi să 
scutească şi pe ceilalţi de toată osteneala aceasta? 

O, iubite cititor! Atotştiutorul ştia foarte bine şi ştie şi acum 
ce se petrece cu toţi bolnavii. Nu stă nepăsător Preabunul, care s-a 
pogorât din ceruri, ca să mântuiască pe omul suferind. Totuşi, El 
lasă pe om să se lupte cu piedicile, ca să înrădăcineze şi să întărească 
credinţa omului, făcând-o de nezdruncinat. 

Rădăcinile ei le adânceşte şi astfel credinţa creşte ca un pom 
inalt, pe care nu-l clatină vântul şi furtuna. Domnul lasă pe om să 
facă tot ce poate, cu puterile lui omeneşti. Apoi îl ajută El, ducându-l 
la un rezultat minunat. Să nu socoteşti, creştine, că Domnul nu aude 
rugăciunile tale dureroase, că nu vede dorul tău sfâşietor pentru 
vindecarea neputinței tale trupeşti sau sufleteşti. Dacă ai şti cât de 
adânc şi drăgăstos interes te urmăreşte EI la tot pasul! Şi iată aici 
dovada: „Văzând Iisus credinţa lor, a zis slăbănogului: îndrăzneşte fiule, 
iertate îţi sunt păcatele tale!” (v. 5). A văzut Iisus credinţa lor. De fapt, 
strălucea credinţa lor, nu numai în ochii atotvăzători ai Domnului, ci 
şi în ochii tuturor celor de faţă. Strălucea credinţa slăbănogului, care 

n-ar fi primit să sufere acea zdruncinătură, care îi făcea rău, dacă n-ar 
fi crezut. Credinţa lor era puternică. Ei credeau cu tărie că Domnul 
avea puterea şi bunătatea ca să învieze acel cadavru viu şi să facă pe 
paralitic sănătos. Căci mulţi au putere să facă multe fapte bune, dar 
nu au bunătatea, nici dragostea, ca să întrebuinţeze puterea lor la 
binefaceri. Hristos însă avea şi puterea şi dragostea şi credinţa lor era 
smerită. Deoarece bolnavul era paralizat şi nu putea să se mişte, ei 
n-au cerut de la Domnul să cerceteze pe bolnav acasă, ca să-l vindece, 
aşa cum ceruseră alţii. Ci au adus ei pe bolnav la Hristos, învingând 
toate piedicile. Acolo unde este o astfel de credinţă, care pune pe om 
în mişcare spre Hristos, niciodată piedicile nu sunt luate în seamă, 
fiindcă nicio putere potrivnică nu poate zădărnici atingerea scopului 
unei asemenea credinţe. 

„Fiule!” Iată cuvântul plin de dragoste, cu care Domnul 
se adresează slăbănogului, când cei patru l-au pus în faţa Sa. Sf. 
Evanghelie nu ne spune dacă slăbănogul sau ceilalţi, care îl aduseră, 
au adresat Domnului vreo rugăciune, pentru rezolvarea acestei 
situaţii nefericite. Dar ei vorbeau atât de limpede şi atât de mişcător, 
prin fapte! Acest limbaj al faptelor a fost de-ajuns. Unde vorbesc 
faptele, cuvintele sunt de prisos. Dar nu te impresionează, frate, 
cuvântul Fiule, cu care Domnul se adresează slăbănogului, cuvânt 
care exprimă atâta intimitate şi duioşie? Cuvântul acesta trebuie 
să-l observăm bine, căci din gura Domnului n-a ieşit niciodată 
vreun cuvânt zadarnic. Tot ce vorbea El corespundea realităţii. 
Aşadar, şi cuvântul acesta, fiule, nu exprimă numai milă şi grijă 
părintească, pe care oricine le poate avea faţă de un suferind, fie el 
şi străin. Ci exprimă adevărata legătură dintre tată şi fiu. Credinţa 
slăbănogului în Mântuitorul l-a făcut demn să fie numit fiu al lui 
Dumnezeu şi al Mântuitorului Hristos. Căci Dumnezeu şi-l face fii 
pe toţi cei ce au sentimente de fii faţă de Dumnezeu, care îşi arată 
aceste sentimente prin credinţa în Hristos. 

„lertate îţi sunt păcatele tale”. Adică: Eu îşi iert păcatele. Iată 
plinirea dorului celui mare, pe care i-l oferă Domnul fiului Său 
în suferinţă. Dar, oare nu pare cam fără rost acest dar al iertării 
păcatelor? Doar nu l-au adus acolo ca să i se ierte păcatele, ci ca 
să se vindece de paralizie. Şi oare nu se aşteptau toţi să-i spună 
bolnavului: fii sănătos, ia-ţi patul şi du-te? Ba da. Dar şi medicul, 
care vindecă bolile trupeşti, oare nu face tot aşa? Nu combate 
întâi pricina maladiei, microbul îmbolnăvirii, pentru ca pe urmă 
să dispară şi efectele? Astfel bolnavul se face pe deplin sănătos. 
Aşa a făcut atunci şi Medicul atotştiutor. Căci pricina tuturor 
necazurilor a neputinţelor omului este păcatul. După rânduiala 
obştească, de când a căzut omul în păcat, de când răul moral s-a 
înstăpânit în lume, de atunci, ca o urmare inevitabilă a păcatului, a 
venit şi boala, necazul, oboseala şi moartea, vârful tuturor relelor. 
Aşadar Ochiul Domnului a pătruns până în adâncul sufletului 
pe paralitic. A văzut acolo cauza paraliziei, a văzut păcatul. Iar 
prin cuvintele: „lertate îţi sunt păcatele tale”, Domnul încearcă să 
mute gândul slăbănogului de la boală, care era un efect al vieţii 
lui păcătoase, la cauza bolii, îl ajută să-şi întoarcă tot interesul şi 
dorinţa de însănătoşire spre sufletul bolnav de păcate. Îl ajută să 
înţeleagă veninul păcatului, greutatea şi urmările lui. Îl ajută astfel 
să afle pe Mântuitorul. Şi nu încape îndoială că slăbănogul simţea 
şi mai înainte, dar cu atât mai vârtos în clipa aceea, că păcatul era 
cel mai îngrozitor şi mai aducător de moarte pentru sufletul său. A 
simţit că păcatul a vătămat şi a distrus sufletul său şi, prin urmare, 
se căia şi era copt ca să primească iertarea din partea Domnului. 

Dar, cine nu vede de aici că necazul a contribuit foarte mult 
la schimbarea aceasta a slăbănogului, care mai inainte fusese 
păcătos? Necazul este urmarea firească a păcatului, dar în acelaşi 
timp, necazul este şi cel mai bun leac pentru vindecarea bolii 
păcatului. Dacă slăbănogul n-ar fi suferit de acea boală grea, care îl 

prefăcuse într-un cadavru, întrebarea este dacă ar fi părăsit păcatul 
şi s-ar fi apropiat vreodată de Mântuitorul. Ce legătură înţeleaptă 
face înţelepciunea şi bunătatea lui Dumnezeu, prin necazul cel 
educativ! Desigur, Dumnezeu ar fi fost constrâns să pedepsească 
păcatul şi să răzbune legea Sa, pe care păcătosul a încălcat-o. 
Pedeapsa este necazul şi durerea. Dar cât este de mare bunătatea 
lui Dumnezeu! Dragostea Sa intervine şi dă durerii şi necazului 
însuşiri tămăduitoare. Le transformă pe acestea în leacuri bune 
pentru sufletele care suferă de boala păcatului. Prin necazuri şi 
prin durere, Dumnezeu lucrează în sufletul păcătos, scoțând afară 
pornirea rea spre păcat din suflet, alungând microbul aducător de 
moarte şi luând-o astfel înaintea morţii veşnice a sufletului. În felul 
acesta, durerea şi necazul sunt mijloace ale dragostei pedagogice 
a lui Dumnezeu. Tocmai de aceea dumnezeiescul Iacob zice că 
suferinţele şi ispitele acestei vieţi sunt pricină mai mult de bucurie, 
decât de mâhnire şi de nădejde. 

Şi dovada o avem numaidecât. Înainte de a tămădui boala, 
Domnul a zis bolnavului: „îndrăzneşte, fiule”. Întrucât paralizia a 
avut pentru suflet un asemenea rezultat, întrucât a adus pocăinţa şi 
iertarea păcatelor, ai îndrăzneală, bucură-te şi te veseleşte, fie că ţi 
se va vindeca şi trupul, fie că nu. Chiar dacă nu ţi-aş vindeca acum 
trupul, suferinţele care te-au adus aici nu sunt zadarnice; nu sunt 
zadarnice, întrucât tu ai primit iertarea păcatelor tale. 

lertate îţi sunt păcatele. Este un eveniment mare, fericit şi de 
nepreţuit, faptul că Domnul, cel ce a iertat păcatele acelui slăbănog, 
Domnul, care a primit atâţia păcătoşi şi vameşi în vremea lucrării 
Sale mântuitoare de pe pământ şi le-a dat iertare şi a mântuit atunci 
atâtea oi pierdute, nu s-a mărginit numai la aceştia. El a intemeiat 
în Biserica Sa o taină specială şi veşnică: Taina Mărturisiri, prin 
care dă iertare de păcate la toţi păcătoşii, care se pocăiesc, la toţi 
slăbănogii cu sufletul, care doresc să se tămăduiască. Când, în ziua 

cea slăvită a învierii Sale din morţi, S-a arătat celor unsprezece 
ucenici, care stăteau închişi în foişor, a instituit şi această Taină 
minunată. Căci a suflat Duh Sfânt peste Apostoli şi a zis: „Cărora 
le veţi ierta păcatele, se vor ierta lor; cărora le veţi ţine, vor fi 
ţinute” (In 20, 23). Şi iarăşi, în altă împrejurare, Domnul le-a spus: 
„Amin, zic vouă, câte veţi lega pe pământ, vor fi legate în cer; 
şi câte veţi dezlega pe pământ, vor fi dezlegate şi în ceruri” (Mt 
18, 18). Prin aceste cuvinte, Domnul a arătat lămurit că, începând 
din acea vreme, nu va mai fi iertat în cer niciun păcat, dacă nu 
este mai înainte iertat pe pământ de duhovnic, care dă iertarea 
prin mărturisire, ca un organ al lui Dumnezeu, ales special pentru 
această sfântă slujire. 


Sminteala cărturarilor 


Din acea afluenţă a poporului din Capernaum, nu lipseau nici 
cărturarii, adică acei farisei învăţători de lege, care credeau că ei ţin 
in mâna lor sceptrul învățăturilor legii. De aceea ei s-au smintit, 
când au auzit acele cuvinte ale Domnului: „Erau şi nişte cărturari 
acolo şi ziceau în inimile lor: De ce buleşte acesta astfel? Cine poate 
să ierte păcatele, decât numai unul Dumnezeu?” (v. 6-7). Erau mulţi 
aceşti învăţători de lege nelegiuiţi, căci Evanghelistul Luca zice: 
„Erau acolo farisei şi învăţători ai legii, care veniseră din toate satele 
Galileii şi Iudeii şi din Ierusalim” (Lc 5, 17). 

Fără indoială Domnul ştia bine că cuvintele Sale despre iertarea 
păcatelor erau o provocare pentru cărturarii prezenţi acolo, care Îl 
spionau. Căci Dumnezeu zice prin Isaia proorocul: „Eu sunt. Eu 
sunt cel care ridică fărădelegile tale pentru Mine, şi păcatele tale” (Zs 
43, 25). Prin urmare, un om care se va lăuda că are în sine putere să 
ierte păcatele comite o hulă şi o nelegiuire, uzurpând un drept cu 
desăvârşire dumnezeiesc. Dar Hristos arătase în milioane de feluri că 

avea putere dumnezeiască şi că era un Dumnezeu întrupat, care s-a 
arătat printre oameni ca să mântuiască pe păcătoşi. Din nefericire însă, 
invidia, egoismul şi părerea de sine orbiseră mintea cărturarilor şi a 
fariseilor în aşa măsură, încât ei stigmatizează cu cele mai întunecate 
culori minunile Domnului, care arătau puterea Lui dumnezeiască. 
Aşa au făcut şi în cazul de faţă, numind hulă drepturile Domnului de 
a ierta păcatele. Pe când tocmai ei faceau hulă, necrezând în Hristos. 
Şi este foarte trist că neştiinţa, unită uneori şi cu egoismul fariseic, 
a moştenit de douăzeci de veacuri încoace aceeaşi împotrivire plină 
de ură a fariseilor, împotriva iertării păcatelor, pe care o dă acum 
Biserica, în numele lui Hristos, în Taina Mărturisirii, prin slujitorii 
ei, preoţii. Niciun preot nu s-a învrednicit vreodată să aibă el, ca 
persoană particulară, puterea dezlegării de păcate. Numai ca organ al 
lui Hristos, preotul exercită acest drept, precum săvârşeşte şi celelalte 
Sfinte Taine. Totuşi, şi în această privinţă, egoismul înrădăcinat al 
celor care se împotrivesc adevărurilor dumnezeieşti se răzvrăteşte, 
voind să împiedice pe oameni de la pocăință şi mântuire. 

Sf. Evanghelist ne redă acum o întâmplare, care trebuia să 
uimească pe cărturarii cei smintiţi şi să le întoarcă spre dreptate cugetele: 
„îndată cunoscând lisus cu Duhul că ziceau acestea în sine, le-a spus lor: 
De ce gândiţi acestea în inimile voastre?” (v. 8). lar în Evanghelia după 
Matei zice: „Pentru ce gândiţi cele rele în inimile voastre?” (Mt 9, 4). 
Această întrebare a Domnului, care dovedea că El cunoştea pe deplin 
gândurile lăuntrice ale cărturarilor, arată că Iisus era Dumnezeu. Căci 
numai Dumnezeu cunoaşte deplin, nu numai cele arătate şi auzite, 
ci şi gândurile ascunse ale oamenilor, mai înainte chiar de a fi ele. 
Atotştiutorul Dumnezeu are din fire şi puterea de a ierta păcatele. 
Cărturarii, dacă ar fi fost desfăcuţi şi liberi de răutatea, care le întuneca 
mințile, ar fi trebuit să fi înţeles acestea imediat. 

Dar noi trebuie să luăm seama la acest adevăr important: 
că Domnul cunoaşte cu de-amănuntul toată lumea noastră 

interioară. Dacă ideile, dorinţele, dispoziţiile şi gândurile noastre 
sunt necunoscute, tainice şi ascunse pentru oricine altul, în faţa 
Domnului însă ele sunt mai descoperite decât chiar nouă înşine: 
„Tu ai cunoscut gândurile mele de departe şi toate căile mele le-ai 
cunoscut. Tu singur ştii inima tuturor fiilor omeneşti. Nu este fiinţă 
ascunsă înaintea Ta, toate îţi sunt goale şi descoperite înaintea ochilor 
Tăi”, zic scriitorii insuflaţi ai Sfintei Scripturi (Ps 138, 2-3; Regi 8, 
39; Evr 4, 13), 

Deci, dacă ideile noastre sunt bune, nevinovate, curate, atunci 
gândul că Dumnezeu le cunoaşte şi le vede produce în sufletul nostru 
bucurie şi ne întăreşte, ca să putem preface gândurile în fapte bune, 
pe placul lui Dumnezeu. Dar dacă gândim cele rele, precum gândeau 
cărturarii atunci, dacă în sufletul nostru se perindă idei de nedreptate, 
gânduri de lăcomie, de răpire şi de nelegiuire, - dacă mintea noastră 
se îndeletniceşte cu sfaturi rele şi cu cercetări răufăcătoare, dacă 
pofte necurate, imorale şi pângărite stăpânesc inima noastră, ce 
nenorocire şi ce ruşine! Dar şi ce vină mare şi ce nedreptate! Căci 
Domnul vede toate acestea, care toate sunt răzvrătire împotriva lui 
Dumnezeu. E] este Făcătorul şi Stăpânul minţii şi al inimii noastre, 
al întregii noastre fiinţe. Orice întrebuințare rea a lor înseamnă o 
răzvrătire împotriva Făcătorului şi un abuz. Închipuiţi-vă acum ce 
răzvrătire şi ce necuviinţă s-ar face dacă aţi da un obiect sfânt şi de 
mult preţ unui slujitor, iar el ar întrebuința acel obiect într-un uz de 
necinste şi josnic. În adevăr, mintea, sufletul şi trupul nostru sunt 
de fapt obiecte scumpe şi sfinte; „Nu ştiţi că sunteţi biserică a lui 
Dumnezeu şi că Duhul Sfânt locuieşte în voi? Dacă cineva strică 
biserica lui Dumnezeu, şi Dumnezeu îl va strica pe el. Căci biserica 
lui Dumnezeu, care sunteţi voi, este sfântă”, zice Dumnezeu prin 
Apostolul Pavel (I Cor 3, 16-17). 

Aşadar, Domnul, ştiutorul inimilor, a arătat atunci cât de rele şi 
defăimătoare erau ideile cărturarilor despre Fl şi a zis către ei: „Ce este 

mai uşor, să zici slăbănogului: Iertate îţi sunt păcatele; sau să zici: Scoală- 
te, ta patul tău şi umblă? Dar ca să ştiţi că putere are Fiul omului să ierte 
pe pământ păcatele, a zis slăbănogului; ție îţi zic, ia-ți patul tău şi mergi 
la casa ta” (v. 9-11). În această împrejurare, Domnul lucrează după 
metoda Sa dumnezeiască; face mai întâi dovada logică a dumnezeirii 
Sale, iar apoi dovada practică. Deci El întreabă: ce lucru este mai uşor, 
iertarea păcatelor sau vindecarea prin minune a slăbănogului? Prin 
această întrebare Domnul le spune cărturarilor că este foarte uşor 
de dovedit minunea autentică, când cineva se laudă că vindecă prin 
minune, deoarece înşelăciunea sare numaidecât în ochi. Pe când, dacă 
cineva şi-ar lua pe nedrept pretenţia că poate ierta păcatele, înşelăciunea 
ar fi mai greu de dovedit. Ar fi cam aşa: voi ziceţi că cuvintele Mele: 
„lertate îţi sunt păcatele” sunt zadarnice şi defăimătoare. Bine, acum 
să vedem dacă tot zadarnice şi fără efect vor rămâne şi următoarele 
cuvinte: „Scoală-te, ia-ti patul tău şi umblă”. Şi ca să dea pe loc dovadă 
convingătoare că Fiul Omului, Mesia, care a luat chip de om, are 
puterea să ierte păcatele, împlineşte pe loc minunea. Dă o poruncă, 
pe care niciunul din proorocii trimişi de Dumnezeu şi înzestrați 
cu puterea facerii de minuni nu a dat-o. Pentru că proorocii faceau 
minuni numai prin rugăciune şi cerere, în numele şi după porunca 
lui Dumnezeu. Pe când Domnul, cu desăvârşită stăpânire şi cu un 
ton absolut sigur, zice: „Scoa/ă-te, mergi”. El poruncește slăbănogului 
aceluia, care până atunci nu se putuse mişca, să se scoale. Şi nu s-a 
mărginit Domnul să-i poruncească să se scoale numai în patul său 
ci, spre dovedirea stăpânirii Sale dumnezeieşti, îi porunceşte sä- 
Şi ia şi patul şi să plece la casa sa. Acest lucru l-a făcut Domnul, ca 
să nu rămână nici cea mai mică îndoială în privinţa vindecării lui 
nemijlocite şi adevărate. Căci Domnul, făcând vindecarea minunată 
pe care o vestise mai înainte, a dat dovada neindoielnică şi sigură, că 
are putere dumnezeiască de a ierta păcatele. Şi, prin urmare, cărturarii, 
care priveau vindecarea unui asemenea paralitic ca o faptă a puterii 

dumnezeieşti, erau puşi în următoarea alternativă: sau primeau ca un 
lucru sigur că lisus are puterea să ierte şi păcatele sau dovedeau că 
gândurile lor sunt cu adevărat rele şi blasfematoare. Aşa a răspuns 
Atotştiutorul inimilor, Domnul, iar răspunsul Său a amuţit de tot pe 
cărturarii cei necredincioşi şi plini de pizmă. Dar noi, credincioşii, 
prin această întâmplare, ne întărim în credinţă că Cel ce are putere de 
a ierta păcatele este Fiul Omului, Domnul cel iubitor de oameni, care 
a luat trupul nostru şi prin aceasta ne-a şi unit cu El. De aceea să ne 
apropiem cu îndrăzneală de scaunul harului Său, ca să primim milă, 
iertare de păcate, har şi binecuvântare, în tot timpul vieţii noastre 
(vezi Evr 4, 13). 


Vindecarea minunată și imediată 


Porunca Domnului a fost urmată de o vindecare totală şi 
imediată. Căci slăbănogul: „S-a sculat îndată şi, luându-şi patul, a 
ieşit înaintea tuturor”. Când a zidit lumea, Dumnezeu a zis: „Să 
fie lumină”, şi după porunca Lui a fost lumină. Tot aşa şi acum. 
Domnul a dat porunca şi îndată slăbănogul s-a ridicat în picioare. 
Numaidecât membrele paralizate ale acestui cadavru viu şi-au reluat 
funcțiunea lor. Îndată şi-au dovedit forţa pe care o recâştigaseră, 
căci au ridicat şi patul, care până în acea clipă le purtase pe ele. 
Cu patul, slăbănogul a ieşit din casă, prin mijlocul mulţimii. Iar 
mulţimea, care nu i-a deschis drumul, când a trecut bolnav pe pat, 
i-a deschis acum cărare, ca să iasă, când era sănătos şi întreg! 

Era firesc ca o minune atât de mare să facă asupra poporului 
o impresie profundă: „încât toți erau uimiţi şi slăveau pe Dumnezeu 
zicând că niciodată n-am văzut aşa ceva” (v. 12). Toţi erau uimiţi şi 
preamăreau pe Dumnezeu zicând că nu văzuseră până atunci aşa 
o minune. Fiindcă faptele Domnului sunt fără precedent şi de aşa 
natură, încât chiar şi cei mai neîncrezători, - afară de cărturarii 

cei nesăbuiţi — sunt aduşi să preamărească pe Dumnezeu. Iată cum 
povesteşte această minune Sf. Evanghelie. Însă mai înainte de a sfârşi 
tălmăcirea minunii, atragem atenţia iubitului cititor asupra a trei 
propoziţii capitale, în care se rezumă această minune. Prima este: 
„Fiule, iertate îţi sunt păcatele tale”. A doua: „Ţie îţi zic, scoală-te”, 
A treia: „a-ți patul tău şi mergi la casa ta”. Aceste trei propoziţii, 
care sunt în corelaţie cu puterea făcătoare de minuni a Celui ce 
le-a rostit, au transformat trupul nemişcat şi paralizat într-un trup 
sănătos şi puternic. Trei energii asemănătoare prefac şi astăzi pe 
păcătosul paralizat sufleteşte, care se căieşte şi se mărturiseşte, într- 
un mădular renăscut şi sfinţit al trupului lui Hristos. 

Cea dintâi lucrare îl slobozeşte de vinovăția păcatului, prin 
iertarea dată de duhovnic şi îl face să treacă din starea de osândă, în 
starea de fiu îndreptat al lui Dumnezeu. A doua energie îl eliberează 
din lanţul patimilor, care l-au ţinut în robie şi în nemişcare. Îl face 
un lucrător al virtuţii, cu nădejde şi tărie. Cea de a treia îl întoarce 
la casa sa, Biserica lui Hristos, care este casa Părintelui ceresc. 
Prin Biserică, îl întoarce spre scopul său adevărat, spre locuinţa 
cerească şi fericită. lată minunea neasemănat mai mare decât cea cu 
paraliticul din Capernaum, care se repetă în fiecare zi. 

Se fac şi astăzi minuni, minuni mari de mult folos şi de mare 
însemnătate. Căci vindecarea minunată a unui trup suferind este 
cu adevărat o minune a puterii dumnezeieşti. Dar această minune 
are un rezultat provizoriu, întrucât şi trupul cel mai sănătos se va 
veşteji în moarte, va deveni un cadavru. Dar sufletul cel veşnic şi 
nemuritor, când primeşte aici pe pământ minunea pocăinţei şi a 
mărturisirii, care îl vindecă de păcat, îl insănătoşeşte, îl intoarce la 
bunul Dumnezeu, acel suflet va fi veşnic fericit şi mulţumit. Cunoşti 
tu, din proprie experienţă, această minune mare, iubite cititor? 

rin minunea pe care urmează să o tâlcuim, Domnul se arată 

în calitatea de Păstor Bun, care merge în sinagogă să cau- 

te oaia cea zdrobită şi infirmă, pe omul cu mâna uscată. 
Acesta nu cunoştea pe păstor şi nu căuta vindecare. Domnul însă 
a întrebuințat minunea aceasta mai ales ca să ne dea o învăţătură 
practică despre legea odihnei în ziua Sabatului. Această dumne- 
zeiască iubire fusese atât de răstălmăcită de farisei, încât, în locul 
unei porunci binevoitoare pentru sufletul omului, ajunsese ceva 
nefolositor, ba chiar vătămător. Dătătorul legii nu putea să sufere 
o astfel de răstălmăcire a legii Sale. Deci Domnul de multe ori şi în 
multe chipuri S-a îngrijit să restabilească înţelesul adevărat al po- 
runcii a patra. Căci, ca un prea bun învăţător şi pedagog, lisus nu 
se mărginea numai la învăţătura verbală, ci o împreuna pe aceasta 
cu fapte minunate, care tălmăceau cel mai bine porunca. O poziţie 
specială are printre aceste minuni şi cea de faţă. 

Intrebarea făcută în sinagogă despre vindecare în 
ziua sâmbetei 


„Și plecând de acolo, a intrat în sinagoga lor” (v. 9). Adică, în 
sinagoga iudeilor, printre care se găseau şi fariseii. Ei puseseră mai 
înainte problema şi erau iubitori de certuri şi de contraziceri. În 
versetele de mai înainte, Sf. Evanghelist notase o convorbire dintre 
Hristos şi farisei, care se smintiseră, fiindcă ucenicii Domnului 
smulseseră spice în ziua Sabatului, ca să-şi astâmpere foamea. 
Dar nu numai în această împrejurare, ci şi în multe altele, fariseii 
prilejuiau scene neplăcute în sinagogile lor. Ei aveau acea aşteptare 
rea şi răutăcioasă a unui prilej de acuzare împotriva Domnului. 

lisus totuşi nu evită sinagogile, atât fiindcă erau locuri de adorare 
a lui Dumnezeu, cât şi fiindcă găsea acolo prilej să lumineze pe cei ce 
doreau lumina. Nu cumva şi astăzi pentru mulţi creştini, când merg 
la biserică, acea datorie sfântă le este prilej să audă certuri, defăimări şi 
alte cuvinte neplăcute din partea prietenilor lor, care nu-L cunosc pe 
Hristos şi viaţa creştinească? Şi nu cumva împlinirea sfintei datorii de 
a merge la Biserică are de întâmpinat, În general, impotriviri şi piedici? 
Ba da. Dar noi nu trebuie niciodată să căutăm liniştea şi să ne jertfim 
datoria prin evitarea unor scene de acest fel. O datorie importantă, 
aşadar, chema atunci pe Domnul în sinagogă: să tămăduiască un infirm 
şi să dea cuvintelor Sale o tâlcuire prin fapte. Ne referim la cuvintele 
pe care le spusese cu secole înainte, despre ziua sâmbetei: „Milă voiesc, 
iar nu jertfă”. 

„Iată era acolo un om, având mâna uscată” (v. 7). Suferinţa 
cronică şi incurabilă a acelui om era pierderea sensibilităţii în mâna 
lui şi faptul că nu se putea folosi de ea, căci era nemişcată. Era 
mâna cea dreaptă, după cum ne încredinţează Evanghelistul Luca. 
Sf. Evanghelie nu ne spune pricina pentru care omul suferea de 
această infirmitate, fie că se născuse infirm, fie că o boală survenită 

după aceea îi paralizase mâna. Fapt este că omul era lipsit de organul 
cel mai necesar pentru viaţa sa. 

Fariseii, care erau de faţă, ştiind că Domnul cel iubitor de 
oameni îşi va întoarce luarea aminte spre acel nefericit, ca să-l 
vindece, îl pândeau. De aceea şi stăteau ca pe jăratec, vrând să-L 
prindă asupra faptului, în faţa poporului, că lucrează în zi oprită. 
Prilejul acesta de a-L divulga pe Domnul se pare că a zăbovit. 
Nemaiavând răbdare în ura lor, tot ei Îl întreabă cu viclenie: „Se 
cuvine să vindece cineva sâmbăta? Ca să-L învinuiască pe El” (v. 10). 
Era o chestiune foarte spinoasă, ca atâtea altele, pe care le născocea 
sofistica subţire şi scolastica preoţilor. Era întrebarea dacă este 
îngăduit ca medicii să îngrijească pe bolnavi în ziua Sabatului. Ei 
ajunseseră la o asemenea îngustime de vederi încât, cu excepţia 
primejdiei de moarte, nu îngăduiau intervenţia medicală în ziua 
sâmbetei. Iar o tâlcuire a rabinului Samnai consideră încălcare a 
odihnei de sâmbătă chiar şi mângâierea adusă bolnavului. 

„Este îngăduit a vindeca sâmbăta” Ar fi o fericire dacă, atât 
iudeii de atunci, cât şi noi creştinii de astăzi, ne-am pune nouă înşine 
intrebarea ce este îngăduit şi ce nu, în ziua duminicii. Căci nu orice 
faptă, vorbă, idee a noastră sunt îngăduite. Ar fi bine dacă noi am evita 
ceea ce conştiinţa noastră consideră ca neîngăduit şi incompatibil cu 
sfinţenia zilei de duminică. Această întrebare adresată lui Hristos, de 
către oameni, care nu voiau să fie lămuriţi despre legea Sabatului, ci 
voiau să-L învinovăţească pe Hristos, conţine o răutate neruşinată. 
Fariseii iarăşi Îl pun pe Domnul în faţa unei dileme: dacă ar fi zis 
că se cuvine să vindece, L-ar fi acuzat ca pe un călcător al poruncii 
a patra. Dacă ar fi spus că nu se cuvine să vindece, tot L-ar fi acuzat 
că părtineşte pe ucenicii Lui, care smulseseră spice în ziua sâmbetei. 
Gândul lor de a-L dovedi ca pe un călcător al legii sâmbetei avea 
drept scop să le îngăduie să ceară pedepsirea acestei încălcări. Căci 
legea hotărâse pedeapsa cu moartea pentru violarea sâmbetei. 

Domnul răspunde printr-o întrebare 


La întrebarea răutăcioasă a fariseilor, Domnul nu răspunde 
direct. Tot printr-o întrebare, El îi sileşte să mărturisească 
dreptatea, pe temeiul logicii şi al practicii care era în uz: „Jar El le-a 
zis: cine dintre voi, de-i va cădea oaia într-o groapă în ziua sâmbetei 
nu o apucă ca s-o scoată? Cu cât este mai presus un om decât o oaie?” 
(v. 10). Paguba pe care o suferă un om, când îi cade o oaie în groapă 
şi moare, este pierderea unei oi. Şi totuşi, omul se grăbeşte s-o 
prindă de picior şi s-o scoată din groapă, fie şi în ziua sâmbetei. 
Acest lucru se consideră ca îngăduit de lege. Căci legea lui Moise 
conţine şi porunci privitoare la protecţia animalelor. Dar aceste 
porunci sunt o dovadă limpede a purtării de grijă a lui Dumnezeu 
pentru zidirea Lui cea mai desăvârşită, pentru om, după cum ne 
încredinţează dumnezeiescul Pavel (vezi I Cor 9, 9-10). Pe această 
temelie face Domnul următorul silogism, foarte adevărat: Dacă 
legea se îngrijește de oi şi îngăduie să le salvăm în ziua sâmbetei, 
cu atât mai mult se îngrijeşte de om. Căci este mare deosebire 
intre omul raţional şi oaia lipsită de rațiune. Cel mai bun dintre 
animalele necuvântătoare sau dintre lucrurile neinsufleţite nu 
poate fi nicicând comparat cu omul. Numai căderea în închinare 
de idoli a produs o asemenea răsturnare, încât omul, ajuns rob sau 
prizonier de război, este considerat mai prejos şi decât animalele. La 
fel, în orice epocă, atunci când omul se îndepărtează de Dumnezeu, 
el îşi pierde cinstea omeniei sale şi a omeniei semenului său şi 
ajunge să se intereseze şi să iubească şi să socotească bune mai mult 
animalele, căţeii scumpi, caii în hipodrom, pisicile pieptănate, în 
locul oamenilor, semeni ai săi. 

Prin întrebarea: „Cu cât se deosebeşte un om de o oaie?” 
Domnul pune o problemă importantă. Tot El răspunde, într-o altă 

imprejurare, când a proclamat demnitatea omului, prin cuvintele: 
„Ce va folosi omul, dacă va câştiga lumea întreagă şi îşi va pierde 
sufletul? Sau ce va da omul în schimb pentru sufletul său?” (Mc 3, 
36). Şi încă mai limpede a proclamat demnitatea omului, când şi-a 
jertfit propria Sa viaţă sfântă şi nepreţuită, ca să răscumpere pe om. 
Din nefericire, omul uită foarte uşor poziţia şi demnitatea sa înaltă 
şi prea adesea i se potriveşte dumnezeiescul cuvânt al proorocului: 
„Omul în cinste fiind şi nepricepând alăturatu-s-a dobitoacelor celor 
necuvântătoare şi s-a asemănat lor” (Ps 48, 13). 

Aşadar, din silogismul despre demnitatea cea înaltă a omului, 
Domnul trage o concluzie foarte adevărată, care este în acelaşi 
timp şi un răspuns la întrebarea fariseilor despre vindecarea în 
zi de sâmbătă. Iar concluzia este: „Aşa că este îngăduit să faci bine 
sâmbăta” (v. 12). Adică: se cuvine ca iudeul să facă bine în zi 
de sâmbătă. Binefacerea nu se opreşte în zi de sărbătoare, nici 
nu cunoaşte zi nelucrătoare. Aşa că şi vindecarea mâinii uscate a 
omului care era acolo era o lucrare de binefacere şi, prin urmare, 
era îngăduită. Dar această concluzie a Domnului despre binefacere 
în ziua sâmbetei este pentru noi o poruncă a legii creştine. Căci 
sâmbăta din porunca a patra a Decalogului a moştenit-o duminica 
creştinească, ziua învierii Domnului, ziua zidirii din nou, praznic 
duhovnicesc şi sfânt. Căci această sărbătoare nu este pur şi simplu 
o zi nelucrătoare, ci este prin excelenţă ziua închinată cultului, 
adorării lui Dumnezeu, care se face prin Sfânta Liturghie, prin 
taina Sfintei Împărtăşanii. Iar această Taină este cel mai bun 
mijloc al unirii credincioşilor cu Domnul cel răstignit şi înviat din 
morţi. Sfânta Împărtăşanie este şi cel mai bun mijloc de adorare a 
lui Dumnezeu. Dumineca mai este ziua închinată facerii de bine. 
Această lege ne-a pus-o Domnul însuşi, prin concluzia mai sus 
pomenită: Cercetarea bolnavilor, ajutorarea oamenilor săraci, a 
celor care au căzut pe neaşteptate în nenorociri şi au nevoie de 

mângâiere şi întărire, îndeobşte faptele iubirii de oameni, dar mai 
întâi de toate grija vindecării lor spirituale, prin luminarea lor. 

Prin indrumarea lor spre pocăință, spre adevăr şi spre mântuire, 
toate acestea sunt fapte care se potrivesc în mod special cu repausul 
duminical. Sunt fapte, prin care noi adorăm pe Dumnezeu aşa cum 
îi place Lui, dacă le facem cu smerenie, cu dragoste şi cu interes 
pentru slava lui Dumnezeu. 


Vindecarea suferindului 


Dovada mai luminoasă decât soarele, pe care a dat-o Domnul 
prin pilda oii, a redus la tăcere pe farisei. Ei văd cât de adevărată 
este concluzia aceasta, dar pizma şi ura nu-i lasă să mărturisească 
adevărul. În această clipă s-a petrecut o scenă foarte gravă, pe care 
Sf. Evanghelist Marcu o consemnează în amănunt. Domnul „I-a 
privit pe ei cu mânie, întristându-se de învârtoşarea inimii lor” (Mc 
3, 5). Sufletele fariseilor erau uscate şi învârtoşate din pricina urii 
şi a pizmei. Starea aceasta provenea dintr-o răzvrătire împotriva 
Domnului, pe care nu voiau să-L recunoască ca Mântuitor. De 
aceea, pe faţa Domnului s-a întipărit mâhnirea şi supărarea. Cu 
mâhnire şi supărare şi-a întors privirea spre toţi, fiindcă erau mulţi 
Şi se aşezaseră în locurile din care puteau fi văzuţi cu uşurinţă. 

Dar supărarea Domnului nu avea nici urmă de tulburare, 
violenţă sau întunecare a minţii, în care cădem noi ceilalţi, când ne 
mâniem şi ne indignăm. La Domnul era acea sfântă indignare, cu 
care Dumnezeu dovedeşte şi înlătură păcatul. Aceasta este cea mai 
bună dovadă că noi, când ne mâniem împotriva unor persoane, 
simţim şi antipatie impotriva lor, pe când Domnul „era mâhnit de 
învârtoşarea inimii lor”. Iar învârtoşarea aceasta a lor, uscăciunea 
lor din pricina păcatului, provoacă indignarea Domnului impotriva 
fariseilor. Domnul se mâhnea din pricina învârtoşării lor, dar 

simţea milă pentru starea lor cea rea. Căci iubirea Domnului 
faţă de făpturile Sale este atât de mare, iar pierzania la care-i duce 
stăruința în păcat, fără îndreptare, este atât de îngrozitoare, încât 
Domnul Se mâhneşte când vede unde vor ajunge fariseii. Mâhnirea 
Domnului este nepăcătoasă, o indignare sfântă. Pe aceasta Marele 
Vasile o numeşte „nerv al sufletului şi putere dată de Dumnezeu 
ca să ne putem împotrivi păcatului”. Am deveni creştini mult mai 
buni, dacă, în toate împrejurările, în care ceilalţi ne dau prilej de 
mânie, am întoarce mânia noastră, de la cel ce ne-a greşit, la păcatul 
săvârşit, care lucrează prin acel om. Căci cel care păcătuieşte ar 
trebui să ne trezească întristare, iar nu antipatie şi ură. 

Cu toată stăruința în rele a fariseilor, Domnul continuă 
lucrarea iubirii Sale de oameni. Căci împotrivirea celor răi nu 
trebuie să zădărnicească niciodată împlinirea datoriei de către cei 
buni. Şi de aceea: „Zise Iisus omului: întinde-ţi mâna ta. Şi a întins-o 
şi s-a făcut sănătoasă, ca şi cealaltă” (v. 13). Porunca pe care a dat-o 
infirmului a fost uimitoare. Căci Domnul i-a spus să facă tocmai 
acel lucru, de la care infirmitatea lui îl oprea. Să întindă mâna 
uscată! Însă porunca Domnului era un cuvânt atotputernic, care a 
redat într-o clipă mâinii uscate toate proprietăţile celei sănătoase, 
după ce infirmul s-a supus poruncii. Şi numaidecât nervii şi-au 
recăpătat funcțiunea lor organică, la fel încheieturile şi tendoanele. 
Minunea era evidentă. Mâna pe care medicina omenească o lăsase 
uscată s-a tămăduit pe deplin la un singur cuvânt al Domnului! Ce 
dovadă mai bună trebuia că aveau înaintea lor pe Dumnezeu şi că 
trebuiau să creadă în El fără împotrivire? 

lar acum, ies În evidenţă foarte limpede atât rezultatele 
credinţei smerite, cât şi ale necredinţei egoiste şi nebune. Prima 
duce la mântuire, cealaltă la pierzanie. Infirmul ascultă porunca 
Domnului, îşi întinde mâna, şi, în ciuda evidenţei şi a realităţilor, 
in ciuda faptului că o mână pe care n-o mişcase atâţia ani, nu putea 

fi întinsă, el totuşi se supune. Omul face un lucru pe care logica 
omenească îl socoteşte cu neputinţă. Îşi întinde mâna, aşadar, şi 
îşi mişcă mâna uscată şi imobilizată. În aceasta constă importanţa 
credinţei: că se supune cu smerenie, şi de aceea primeşte răspuns. 
Şi toţi trebuie să luăm aminte, să ne supunem cu smerenie şi fără 
cârtire la orice poruncă a lui Dumnezeu, chiar şi atunci când 
mintea, ochii, simţurile noastre ne arată că e cu neputinţă să ne 
supunem. Căci Dumnezeu niciodată nu porunceşte lucruri peste 
putere. Iar pe de altă parte, Domnul zice: „Toate sunt cu putinţă 
celui ce crede” (Mc 9, 23). Chiar dacă nouă un lucru ni se pare cu 
neputinţă, tot Domnul zice: „La Dumnezeu toate sunt cu putinţă” 
(Mt 19, 26). Infirmul acela ar fi rămas cu mâna uscată şi infirm 
pe viaţă, fără să-şi schimbe starea sa, dacă n-ar fi crezut şi n-ar fi 
ascultat de porunca Domnului să-şi întindă mâna. Prin credinţa 
lui, infirmul a făcut ca imposibilul să devină posibil. 

„Iar fariseii, ieşind afară, au făcut sfat ca să-L piardă pe El”. Deşi 
văzuseră o minune atât de evidentă şi de bine făcătoare, fariseii, 
abia plecaseră din sinagogă, că au şi făcut sfat şi au hotărât să-L 
omoare pe Domnul. Hotărârea lor era atât de grabnică, ca şi 
când ar fi fost vorba să libereze locul sfânt de vreun răufăcător 
periculos. Iată rezultatul necredinţei lor nebune! Să nu vi se pară 
nepotrivită denumirea de nebună, fiindcă Dumnezeu Însuşi, prin 
Sf. Evanghelist Luca, zice că în împrejurarea de faţă, în mod special, 
fariseii „erau plini de nebunie”. Sufletul lor nu numai că se golise 
de orice simţire de bunătate şi iubire, ci îşi pierduse până şi urma 
de dreaptă judecată şi din ură se umpluse de o mânie oarbă. 

Unii cred că dacă s-ar întâmpla astăzi minuni înaintea 
necredincioşilor ei ar crede şi şi-ar schimba viaţa. Dar greşesc cei ce 
cred aşa. Avem o dovadă convingătoare în purtarea fariseilor. Ce 
minuni mai mari şi mai convingătoare ar fi trebuit să se facă, ca să-i 
atragă spre credinţă. Dar întrucât ei nu credeau în adevărul pe care 

Domnulil propovăduia, nici cele mai mari minuni nu i-ar fi convins. 
Căci pricina necredinţei lor nu era lipsa de dovezi indestulătoare, 
ci egoismul lor, trufia lor, acea mare nebunie şi uşurătate, pizmă, 
interesele, bogăţiile materiale şi desfătările trupeşti. Fariseii şi 
cărturarii credeau că, dacă ar crede în Domnul, şi-ar pierde trecerea 
pe care o aveau la popor, şi-ar pierde poziţia lor şi s-ar dovedi nişte 
învăţători mincinoşi şi prefăcuţi. Iar egoismul lor n-ar fi suferit un 
asemenea act de smerenie. Lacomul şi doritorul de situaţii înalte 
nu renunţă cu uşurinţă la interesele sale. Din nefericire, aceleaşi 
pricini sunt şi astăzi cele ce îi ţin departe de credinţă pe cei mai 
mulţi dintre necredincioşi, îi ţin departe de credinţă, nu lipsa de 
dovezi îndestulătoare despre adevărul creştinesc, ci egoismul, 
interesele materiale, desfătarea cu plăcerile lumii. Iar necredinţa, 
pusă în mişcare prin astfel de mijloace, va avea ca rezultat pierirea, 
dacă rămâne nevindecată. 

VINDECAREA SLĂBĂNOGULUI 
DE LA VITEZDA 


(In 5, 1-15) 


omnul trecea „făcând bine”. Această concluzie o dă 

Sfântul Luca asupra lucrării pe pământ a Domnului. Viaţa 

Sa era o viaţă de binefaceri, binefaceri de multe feluri. 
Dar minunile Sale erau binefaceri care atingeau mai nemijlocit 
simţurile oamenilor. 

Printre minunile în care facerea de bine este strâns legată de 
învăţătura şi mai binefăcătoare a Domnului, minunea vindecării 
slăbănogului de la Vitezda ocupă un loc important. Căci prin 
această minune se vădeşte şi mai mult harul binefăcător pentru 
trup şi suflet al Domnului, care este cu mult mai presus de tot 
cultul şi păzirea după rânduiala sâmbetei. 

Timpul și locul vindecării 


Mai întâi Sfântul Evanghelist notează vremea şi locul în care 
s-a făcut minunea: „După acestea era o sărbătoare a iudeilor şi lisus 
S-a suit în Ierusalim” (v. 1). Această sărbătoare era una dintre marile 
praznice ale iudeilor. Iar marile sărbători, în timpul cărora se aduna 
la Ierusalim o mulţime de iudei din toate părțile, erau prilejurile 
cele mai bune ca să se facă auzită învăţătura lui Dumnezeu celui 
intrupat. Aceasta, mai cu seamă pentru cei adunaţi într-un singur 
loc, ca să adore pe Dumnezeu şi să se ocupe de lucrurile evlaviei, 
se găseau într-o dispoziţie sufletească foarte potrivită ca să asculte 
adevărul dumnezeiesc. Dar, după cum spune Sfântul loan Gură de 
Aur, Mântuitorul atrăgea mai ales „pe poporul cel fără vicleşug”. 

Despre locul deosebit din Ierusalim, în care s-a petrecut 
minunea, Evanghelistul scrie: „Jar în Ierusalim, lângă poarta oilor, 
este o scăldătoare care se numeşte pe evreieşte Vitezda, având cinci 
foişoare” (v. 2). Lângă o poartă a zidului care înconjura Ierusalimul 
se găsea o poartă prin care erau mânate oile de jertfă. De aceea 
poarta aceasta se numea poarta oilor. Lângă ea se găsea o scăldătoare 
(bazin), care se numea Vitezda. Dar cuvântul acesta însemnează 
locul milei, căci în ea se oferea milă celor bolnavi, care se tămăduiau. 
Izvoarele vindecătoare, aşa numitele băi, sunt de fapt locuri în care 
oamenii cei suferinzi primesc mila dumnezeiască prin mijloace 
fireşti. Căci firea nu este numai o făptură, ci şi o unealtă a purtării 
de grijă a lui Dumnezeu. Dar la Vitezda, precum aflăm, vindecarea 
nu se dădea prin astfel de mijloace naturale. Împrejurul acestei 
scăldători, se zidiseră cinci adăposturi care erau întrebuințate ca 
locuinţe pentru bolnavi. Şi astfel milostivirea oamenilor, care 
zidiseră acele foişoare, completase lucrul milei dumnezeieşti, care 
se manifesta în scăldătoare. Zidirea acelor foişoare era o lucrare 
pe care o puteau face puterile omeneşti, şi aşa se şi cuvenea. Căci 

Dumnezeu face numai ceea ce puterea omenească nu poate să 
facă, „în acestea zăcea mulţime mare de bolnavi, orbi, şchiopi, uscați, 
așteptând mişcarea apei” (v. 4) Sfântul Evanghelist nu se mărgineşte 
să noteze că mulţimea bolnavilor din acele foişoare era mare, ci 
adaugă şi unele feluri de boli. Erau orbi, şchiopi, slăbănogi; căci 
mulţi bolnavi se adună în jurul centrelor vindecătoare, iar felurile 
de boli şi necazuri ale oamenilor sunt foarte multe. 

O! Acest fenomen este tare obişnuit şi sunt mulţi cei încercaţi 
în această privinţă, de aceea n-ar mai fi de lipsă să mai vorbim despre 
acest punct. Dar sunt şi oameni, care încă n-au încercat suferinţa, 
ori au scăpat uşor de ea şi nu ştiu cât de mult suferă atâtea făpturi 
ale lui Dumnezeu, cât de mult amărăsc suferinţele viaţa omului. 
O adapă cu lacrimi. Cei ce nu ştiu de acestea, petrec fără grijă, aşa 
încât viaţa omenească li se pare „o îmbinare de râsete zgomotoase şi de 
vaiete înăbuşite pe ascuns”, după cum o caracterizează un filozof din 
vremuri mai noi. De aceea ar trebui să cercetăm mai des spitalele şi 
alte aşezăminte pentru bolnavi şi suferinzi, în care îşi petrec viaţa 
o mare mulţime de astfel de oameni vrednici de milă. 

Desigur, vizita noastră nu poate să vindece boala lor şi să le 
ridice suferinţa. Nu putem noi să le facem bine în felul Domnului, 
care-i vindecă prin minuni pe cei suferinzi şi le face bine cum numai 
Fl ştie. Noi nu suntem făcători de minuni. Dar putem să aducem 
o oarecare vindecare în sufletul bolnavilor. Prin vizita noastră 
personală arătăm interesul nostru faţă de ei şi le spunem cuvinte 
mângâietoare, care le întăresc moralul scăzut. Putem să le vorbim 
despre marele merit al răbdării, despre roadele însemnate ale bolii, 
ca educaţie din partea Domnului, despre iubirea părintească a lui 
Dumnezeu, care se manifestă către ei prin această educaţie. Putem 
să le dăm, fie şi o singură rază a iubirii nestinse a Aceluia, care 
în multe feluri face bine celor suferinzi, şi care Şi-a dat şi viaţa 
pentru noi toţi. Ce însemnătate are o astfel de vizită creştinească, 

asta o ştiu cei care s-au aflat în necazul bolii şi au găsit uşurare 
nespusă în manifestările sincere de interes ale creştinilor cunoscuţi 
sau necunoscuţi. Cu mult mai mult o simt aceasta bolnavii lipsiţi 
de rude, veniţi din alte părţi, care nu au un cuvânt de mângâiere 
din vreo gură prietenească, dar aud cuvinte de bine de la prietenii 
necunoscuţi ai Domnului. Astfel de vizite sunt daruri din cer pentru 
bolnavii străini, iar vizitatorii sunt nişte trimişi ai iubitorului de 
oameni Dumnezeu. Dar aceste vizite sunt şi importante învăţăminte 
chiar şi pentru vizitatori. Ei se vor gândi acolo la zădărnicia lumii, 
la fragilitatea trupului nostru, pentru poftele căruia cei mai mulţi 
îşi pun toată râvna şi interesele lor. Se vor gândi la însemnătatea 
sufletului şi la faptul că este un mare rău să-l vatămi. Au acolo 
prilej să mulţumească lui Dumnezeu pentru sănătatea pe care le-a 
dăruit-o şi vizitatorii primesc astfel mai mult decât dau. 

În scăldătoarea la Vitezda, se petrecea un lucru cu totul 
deosebit: „Un înger se cobora din vreme în vreme în scăldătoare şi 
tulbura apa; iar cel ce intra mai întâi după tulburarea apei, se făcca 
sănătos ori de ce boală ar fi fost cuprins” (v. 4). Îngerii sunt duhuri 
care slujesc lui Dumnezeu, dar sunt şi cei mai buni şi iubitori 
prieteni ai noştri, care sunt trimişi să slujească pentru credincioşii 
care vor moşteni împărăţia, cum zice dumnezeiescul Pavel (Evr 
1, 14). Şi mai cu seamă această lucrare o îndeplinesc cei cu râvnă. 
Pentru că mântuirea sufletelor este o binefacere mai presus de toate 
celelalte. Dar ingerii nu pregetă să slujească şi pentru întreţinerea 
Vieţii noastre materiale, să ne vindece de neputinţe, să ne păzească 
de primejdii. Fiecare credincios creştin îşi are îngerul păzitor, iar 
Biserica noastră ne îndeamnă în orice slujbă sfântă să cerem de 
la Domnul „înger de pace, credincios, îndreptător, păzitor sufletelor 
şi trupurilor noastre”. Aşadar, un astfel de înger binefăcător se 
cobora ca să tulbure apa Vitezdei şi astfel să vindece pe suferinzi. 
Dar sigur este că puterea vindecătoare a apelor Vitezdei era 

supranaturală, minunată. Căci niciuna dintre apele minerale ale 
băilor noastre nu vindecă pe moment, precum se întâmpla la 
Vitezda; însă şi acolo se vindecau bolnavii numai atunci când 
îngerul se cobora şi tulbura apa. Apoi apele minerale naturale 
sunt folositoare numai pentru o anumită boală, fără niciun efect 
asupra tuturor celorlalte boli. Pe când acolo se vindecau toate 
bolile, şi mai ales orbirea şi slăbănogia, prin coborârea îngerului. 
Vedeţi bine că Dumnezeu a dat naturii putere mărginită, pe când 
minunile puterii Sale nu au margini. Tot prin faptul că îngerul se 
cobora din când în când şi semnul coborârii era tulburarea apei, 
iar numai primul care intra se vindeca ar fi o limită a puterii lui 
Dumnezeu. Dar împrejurările sunt o limită a puterii minunate, ci 
un mijloc pedagogic că Dumnezeu ar fi putut să vindece oricând 
toate bolile, dar nu le vindecă fiindcă boala şi durerea sunt un leac 
şi un mijloc pedagogic pentru om. 

Luaţi aminte că îngerul tulbura apa din scăldătoare, dar nu 
lua pe bolnavi ca să-i bage în apă. Fiindcă acest lucru îl putea face 
şi omul. Tot ce poate să facă omul singur, nu trebuie niciodată să 
aştepte ca Dumnezeu s-o facă prin minuni. În toate intervenţiile 
Sale minunate, Dumnezeu lucrează numai cele mai presus de om, 
dar lasă totdeauna nefăcută partea pe care trebuie s-o împlinească 
omul cu propriile lui puteri. Dumnezeu vindecă, de pildă, sufletul, 
prin Tainele Bisericii şi prin adevărurile Evangheliei Sale. Dar 
când omul nu face tot ce atârnă de el, când nu se pregăteşte precum 
se cuvine ca să primească Sfintele Taine, sau nu vrea să asculte 
adevărul evanghelic şi să-l pună în lucrare, atunci harul Tainelor 
nu poate să-l vindece. Trebuie să-şi dea şi omul partea lui, pentru 
ca fiecare să arate că doreşte mântuirea cu adevărat. Iar scăldătoarea 
aceea de la Vitezda simboliza şi preînchipuia în chip special harul 
vindecător, pe care taina sfântului Botez o împărtăşeşte creştinului, 
după cum zice Sfântul Ioan Gură de Aur. 

Slăbănogul vindecat 


Evanghelistul povesteşte toate acestea despre Vitezda, ca o 
introducere, ca să ajungă la persoana slăbănogului: „Era acolo un 
om, având treizeci şi opt de ani de boală” (v. 5). Boala ingrozitoare de 
care suferea acel nefericit era paralizia. O paralizie foarte veche şi 
incurabilă. Căci el de treizeci şi opt de ani se afla în această stare. O 
viaţă întreagă şi-o petrecuse sub apăsarea acestei dureri, purtându-şi 
trupul, acel mecanism al mişcării şi al vieţii, ca pe o sarcină grea şi 
lipsită de mişcare! Noi ne întristăm când avem câteva zile o boală 
cu temperatură, iar ceasurile ni se par fără sfârşit. Chiar atunci 
când boala noastră este scurtă, o suportăm greu. Nu ne gândim că 
sunt alţii, cu mult mai buni decât noi, care de ani îndelungaţi n-au 
avut câte o zi bună de uşurare şi sănătate deplină. 

Şi totuşi, slăbănogul de la Vitezda nu trebuie jelit, ci mai 
curând admirat. Este uimitoare răbdarea şi reținerea paraliticului, 
zice Sfântul Ioan Gură de Aur. Cu toate că de treizeci şi opt de ani 
aştepta să fie slobozit de boala lui şi nu primise ceea ce dorea, el 
totuşi aştepta şi nu se depărta. El nu primea sănătatea, nu fiindcă nu 
se îngrijea de ea, ci fiindcă alţii îl împiedicau. Şi adaugă Sfântul Ioan 
Gură de Aur: „Să asculte aceasta cei ce se plâng pentru îndelungata lor 
sărăcie, cei ce au boli de naştere, cei ce suferă din diferite împrejurări ale 
vieţii, cei ce au de întâmpinat furtuni şi lovituri şi vele nevăzute. Acest 
paralitic ni se oferă ca un liman al tuturor nenorocirilor omeneşti”. 

Gândeşti, iubite cititor, la răbdarea acelui om care suferea de 
treizeci şi opt de ani, care vedea că alţi bolnavi mai recenți se vindecă, 
că bolnavii de ieri se fac bine şi pleacă sănătoşi, pe când el nu se 
supără, nu se deznădăjduieşte, nu cârteşte împotriva lui Dumnezeu? 
O astfel de răbdare minunată l-a înălţat, i-a ridicat moralul, l-a făcut 
vrednic să-şi atragă imediat interesul şi compătimirea adâncă a 

Domnului. Fiindcă Sfântul Evanghelist notează în continuare: „Pe 
acesta văzându-l zăcând, lisus, şi cunoscând că este bolnav de mulți 
ani, îi zice: vrei să te faci sănătos?” (v. 6). Să luăm aminte la cuvintele 
„ştiind că de multă vreme este bolnav”. Acestea, unite cu ceea ce ni 
se spune la versetul 14, arată întreaga viaţă a bolnavului. Domnul 
o vedea şi când a venit timpul potrivit de vindecare, atunci a sosit 
şi Domnul în Ierusalim şi imediat s-a îndreptat spre scăldătoare. 
Acolo se găsea acest vechi ucenic întru ale durerii, care era totodată 
un mare învăţător al răbdării. Domnul şi-a fixat ochii asupra 
paraliticului de îndată ce a ajuns la foişorul bolnavilor. Spre el, 
care era cel mai vrednic de milă, mai neajutorat, mai părăsit de toţi, 
necazurile lor durează mult. Să afle că n-au fost daţi uitării, să afle 
că Domnul ţine socoteală de vremea de când sunt ei în suferinţă. 
Şi să se simtă mângâliaţi, fiindcă la plinirea vremii, Domnul îi va 
cerceta şi îi va întreba ca şi pe paraliticul de la Vitezda: vrei să te 
faci sănătos? 

Cât de paradoxală este această întrebare, cu care S-a adresat 
atunci Domnul! Care bolnav nu vrea să fie sănătos, mai cu seamă 
dacă suferă de ani îndelungaţi? Şi cum se potriveşte întrebarea 
aceasta cu atotştiinţa Domnului, care ştia că paraliticul aştepta cu 
răbdare de treizeci şi opt de ani? Totuşi, întrebarea aceasta avea 
mult rost. Mai întâi, prin această întrebare, făgăduinţă a vindecării, 
indulcea suferinţa, şi astfel slăbănogul era chemat la îndrăzneală 
şi la încrederea către Cel ce pusese întrebarea. În al doilea rând, 
fiindcă slăbănogul suferea de pe urma păcatelor lui. Păcatul era 
cauza, paralizia era efectul. Şi el desigur dorea să scape de efect. 

Dar se cuvenea să-şi arate voinţa sa şi în privinţa cauzei, în 
privinţa păcatului. Căci omul nu se poate vindeca de păcat, dacă 
nu vrea acest lucru în chip real şi hotărât. Ar trebui ca Domnul să 
ne ia libertatea de voinţă, acest dar nepreţuit el Său, care împreună 

cu puterea gândirii este calitatea noastră de căpetenie, dacă ne-ar 
dezlega de păcate, fără să vrem. Dacă ne-ar dezlega cu sila, şi ne-ar 
atrage spre bine, ar atinge libertatea noastră. În acest caz, virtutea 
n-ar fi prețioasă, iar omul ar fi un fel de animal în jug. Aşadar, 
voinţa omului are un rol foarte important în problema dezlegării 
lui de păcat şi a dobândirii mântuirii. Este însă o mare nenorocire 
când omul nu vrea să fie dezlegat de păcat cu voia lui liberă. 
Adeseori se întâmplă, că nu numai cei sănătoşi, ci şi cei bolnavi, 
care doresc să dobândească sănătatea trupească, nu vor să-şi vindece 
şi sufletele lor. Şi când li se vorbeşte de această îndatorire a lor, ei 
arată indiferenţă sau neplăcere. Iată ce spune Domnul paraliticului 
de la Vitezda: vrei să fi sănătos? 

Răspunsul paraliticului la întrebarea aceasta arată limpede că 
era deplin pregătit să primească şi vindecarea sufletească: „Bolnavul 
îi răspunse: Doamne, nu am om ca să mă arunce în scăldătoare, când 
se tulbură apa; până să cobor eu, altul se coboară înaintea mea” (v. 
7). Deşi paraliticul nu ştia cu cine vorbea el şi putea să considere 
întrebarea ca batjocoritoare sau ironică, totuşi el răspunde cu multă 
smerenie. El povesteşte istoria muceniciei sale. Nu era de ajuns că 
zăcea paralizat de treizeci şi opt de ani, în suferinţă, neputând să 
se mişte, să muncească, să se bucure de darul lui Dumnezeu. Avea 
şi mucenicia următoare: era străin şi fără prieteni. „Om nu am”, 
zice el. Nu am rude, prieteni, vreun străin iubitor de oameni, care 
să-mi facă binele aruncându-mă în scăldătoare, când se tulbură apa. 
Din nenorocire, lucrul acesta se repetă des, cei săraci, când sunt 
bolnavi, nu află ajutor şi mângâiere de la rude şi prieteni. Şi tocmai 
de aceea creştinii evlavioşi au datoria sfântă de a cerceta şi ajuta pe 
astfel de bolnavi săraci, ca şi ei, când vor fi bolnavi, să afle la rândul 
lor o mângâiere asemănătoare. 

În al doilea rând, paraliticul pierdea orice prilej de vindecare: 
„Până să mă cobor, altul se coboară înaintea mea”. Prin aceste 

cuvinte slăbănogul îşi exprimă durerea lui, fără să acuze pe nimeni, 
fără să se mânie, fără să urască pe nimeni, pentru nemilostivirea pe 
care oamenii i-o arătau. Un singur pas îl despărţea de vindecare, şi 
totuşi, până atunci nu putuse să facă acel singur pas! Acest chin se 
asemăna cu chinul lui Tantal. 

Timp de treizeci şi opt deani nu s-a găsit niciun om bolnav 
care să-i dea locul. Nu s-a găsit niciun vindecat care, ca să-şi arate 
recunoştinţa faţă de Dumnezeu, să ajute la vindecarea altuia. 
Fiecare, de îndată ce se vindeca, se grăbea să plece, fară să-i pese de 
paralitic, în aproape patruzeci de ani, nu s-a aflat vreun om să-l ajute 
şi să-l vindece, iată acum a venit Dumnezeu-Omul să-l mântuiască 
pe slăbănog. Dumnezeu S-a pogorât din cer şi s-a îndreptat anume 
spre scăldătoare, ca să-i dea bolnavului un dar neasemănat mai 
mare decât acela pe care i l-ar fi putut da cel mai milostiv dintre 
oameni. Fiindcă aşa I-a plăcut lui Dumnezeu să vină în ajutorul 
celor deznădăjduiţi, ca să nu rămână vreun rob al Său cu totul fără 
nădejde. Să ia aminte la aceasta, toţi câţi îşi înăbușe suspinurile lor, 
singuraticii fără prieteni, fără sprijin şi fără ajutor, fiindcă nimeni 
nu-i aude, şi nimeni nu are milă de ei. Să-şi îndrepte rugăciunea lor 
către Mântuitorul celor deznădăjduiţi şi să-i zică: Doamne, om nu 
am! 

Deci slăbănogul, neavând om ca să-l ajute, dar fiind sfinţit 
prin îndelungata lui suferinţă şi fiind atât de smerit, încât nu 
invinuia pe nimeni de nepăsarea arătată către el, şi nu cerea 
nimănui nimic, iată primeşte acum un dar pe care nu-l nădăjduia: 
„Iisus îi zise: scoală-te, ia-ți patul şi umblă. Şi îndată omul s-a făcut 
sănătos, şi-a luat patul şi umbla. lar în ziua aceea era sâmbătă” (v. 
8-9). Cuvântul Domnului: „Scoală-te şi umblă” era mijlocul prin 
care impărtăşea puterea Sa dumnezeiască. Era o poruncă dată 
bolii, ca să piară, o poruncă dată mădularelor trupului slăbănog, 
ca să se întărească şi să-şi reia funcțiunea lor. Şi slăbănogul auzind 

această poruncă, nu râde, nu i se pare ciudată, nu zice Celui care 
a poruncit: cine eşti tu de dai asemenea poruncă? Când îngerul 
se coboară şi tulbură apa numai unul singur se face sănătos. Cum 
socoteşti tu, om fiind, să faci cu un singur cuvânt de al tău, un 
lucru mai mare decât îngerul? Slăbănogul n-a spus nimic de acest 
fel. S-a supus îndată cu grabă. Această grabnică mişcare lăuntrică 
a sufletului către ascultare, pornirea lăuntrică de trezire era de 
neapărată trebuinţă, pentru ca puterea dumnezeiască să poată lucra 
minunea în trupul slăbănogului. Ascultarea era o manifestare a 
voinţei lui, care trebuia să se manifeste. Dar porunca Domnului 
nu s-a mărginit numai la cuvintele: scoală-te şi umblă. Domnul a 
mai adăugat: „a-ţi patul tău”. Trebuia să vadă toţi că paraliticul 
nu-şi recăpătase forţele treptat, pe cale naturală, ci instantaneu şi 
peste fire. De la ultima treaptă a neputinței, de la paralizia totală 
a trecut într-o clipă la treapta de putere şi forţă deplină. Cel care 
până în clipa aceea nu putea să se mişte nici măcar în patul lui, 
într-o clipă a fost în stare să-şi ducă pe umăr patul. Iată minunea 
desăvârşită. 

Dar Domnul a dat slăbănogului această poruncă şi din alt 
motiv. Era sâmbătă în ziua aceea. Şi cel vindecat trebuia să-şi ridice 
povara într-o zi, în care astfel de lucru era oprit. În felul acesta 
minunea trebuia să fie trâmbiţată şi în public. Fiindcă văzându-l 
pe om ducându-şi patul, aveau să-l întrebe, cum de îndrăzneşte cu 
aşa nepăsare să calce odihna sâmbetei. Şi astfel avea să afle lumea 
toată întâmplarea şi cine a făcut minunea. Aveau să înţeleagă că 
acest făcător de minuni este Domn şi al sâmbetei. Domnul trebuia 
să arate că, precum lisus al lui Navi a ieşit la război impotriva 
lerihonului în ziua sâmbetei, fiindcă Dumnezeu îi poruncise, tot 
astfel şi paraliticul a plecat cu patul său în ziua de sâmbătă, fiindcă 
Cel care îi dăduse porunca era Dumnezeu. În acelaşi timp însă, 
porunca aceasta era şi o încercare a credinţei celui vinovat. Căci 

faptul de a merge pe drum cu o povară era o încălcare pe faţă a 
Legii şi era urmată de judecată înaintea tribunalului sinagogii şi de 
izgonirea din sinagogă. 

Aşadar, credinţa şi ascultarea fostului slăbănog erau puse 
la încercare în felul acesta. Oricine primeşte o binefacere de la 
Hristos, numai atunci este de fapt sănătos sufleteşte şi vrednic de 
facerea de bine, când este gata să întâmpine orice atac din partea 
lumii, care îl năpăstuieşte că s-a supus lui Hristos. 

Iar rezultatul poruncii Domnului a fost acea mare minune, 
pe care Evanghelistul o menţionează în cuvintele: „îndată omul 
s-a făcut sănătos, şi-a luat patul şi umbla”. Ca şi când niciodată 
n-ar fi fost bolnav, ca şi când ar fi fost din totdeauna obişnuit cu 
drumul şi cu ducerea unei sarcini, cel ce fusese paralitic a plecat, 
conformându-se în totul poruncii Domnului. O uimire plină de 
bucurie îi stăpânea sufletul. O nouă lume se deschidea în faţa lui. 
Din acel moment începuse o viaţă nouă. 

Este o deplină prefigurare a celeilalte minuni, pe care o 
implineşte Domnul în sufletele celor ce se pocăiesc. Fiindcă şi 
păcatul este boală. O boală care paralizează voinţa omului, îi 
întunecă mintea şi îi strică inima. Dar când păcătosul vrea să se 
facă sănătos, când se pocăieşte, atunci un cuvânt puternic al lui 
Dumnezeu, pe care i-l spune El, prin buzele duhovnicului, la 
mărturisire, este de ajuns ca să vindece sufletul. O nouă lume, 
nevinovată şi luminoasă, se deschide atunci în faţa acelui suflet. 
Vin gânduri, doruri, bucurii şi desfătări noi, o viaţă nouă. Mai întâi 
de toate, o viaţă nouă, plină de putere duhovnicească, prin care 
creştinul umblă cu totul slobod, nemaifiind îmbibat de patimile 
sale, ca un rob. Cunoşti tu din experienţă proprie această minune 
mare a schimbării de la păcat la virtute, care este atât de dulce, 
iubite cititor? 

După vindecare 


O astfel de minune trebuia să trezească bucurie în toți, şi mai 
cu seamă în conducătorii poporului. Dar vedem că, dimpotrivă, 
minunea este întâmpinată cu certuri şi prigoane. Aceasta se vede din 
convorbirea iudeilor cu cel tămăduit: „Deci i-au zis iudeii celui tămăduit: 
este sâmbătă, nu îţi este îngăduit să-ți iei patul” (v. 10). Faci nelegiuire, 
căci îţi aduci patul astăzi, sâmbăta. La aceste întâmpinări certăreţe ale 
iudeilor, cel tămăduit dă răspunsul următor: „Cel ce m-a făcut sănătos, 
Acela mi-a zis: ia-ți patul tău şi umblă” (v. 11). Cel ce fusese slăbănog, în 
cel mai logic fel, îşi pune purtarea sa sub garanţia Aceluia, care îi dăduse 
puterea minunată să se poarte ca şi când ar spune: nu dispreţuiesc 
poruncile rabinilor, dar mă supun Aceluia care m-a tămăduit. Şi, 
fiindcă El are putere să facă o astfel de minune, fără îndoială, are şi 
stăpânire să-mi poruncească să duc patul. Unul care are putere asupra 
legilor naturii, are desigur putere şi asupra legii sâmbetei. Doctorul 
meu, atât de bun şi minunat, nu poate să poruncească ceva impotriva 
Legii. Dar la răspunsul foarte logic al celui ce fusese slăbănog, iudeii fac 
o întâmpinare certăreaţă: „Deci îl întrebară: Cine ţi-a spus să-ţi iei patul 
şi să umbli?” (v. 12). Fiindcă iudeii socoteau că omul acela călcase legea 
sâmbetei, aveau oarecare îndreptăţire. Dar auziseră că s-a petrecut o 
mare minune de vindecare, dar iudeii nu întrebară cine este făcătorul 
de minuni care l-a făcut sănătos pe slăbănog? Ci se interesează doar de 
cel ce i-a zis să-şi ia patul în ziua sâmbetei. Adică cine este vinovatul 
de această încălcare a Legii, vrednică de a fi părăsită? Pe iudei nu îi 
impresionează uluitoarea minune, ci numai călcarea propriei rânduieli 
asupra zilei Sabatului. Cu alte cuvinte, conducătorii cei mici la suflet 
ai iudeilor trec cu vederea binele cel mare, ca să-şi scoată propriul lor 
avantaj, ca eul lor să nu sufere! 

Da, cititorule, când sufletul omului este întunecat de negura 
egoismului, când este răscolit de pizmă şi ură, omul preferă să 
nu se mântuiască un suferind, preferă să nu facă o binefacere mai 
mare, pentru ca numele celui pe care îl urăşte să nu fie lăudat şi 
să nu-şi piardă aşa zisa trecere urâtorul. Oricât ar fi adevărul de 
partea cealaltă, pizmăreţul şi egoistul caută pricină de acuzare 
şi defăimare, acuză fapta bună şi pe făptuitorul binelui şi se face 
prigonitor şi urâtor de bine. Cât sunt de vrednici de plâns aceşti 
robi ai păcatului! 

„Cel tămăduit nu ştia cine este, căci isus plecase, fiindcă în locul 
acela era popor mult” (v. 13). Este posibil ca paraliticul să fi auzit 
mai înainte despre Hristos, dar nu-L văzuse la faţă, ca să-L poată 
recunoaşte în ceasul vindecării. lar Domnul nu-şi descoperise 
numele. Îndată după minune, s-a îndepărtat, fiindcă se strânsese 
mulţime de oameni şi Domnul voia să evite, atât laudele celor 
ce se minunau de întâmplare, cât şi strigătele de acuzare ale aşa 
zişilor păzitori straşnici al legii sâmbetei. Cei ce fac fapte mari 
aud întotdeauna numai învinuiri şi defăimări de la oameni, care 
pun propriile lor interese, trecerea lor falsă, mai presus de binele: 
obştesc. De aceea este cuminte şi bine să evite atât pe lăudători şi 
admiratori, cât şi pe acuzatori şi pe urâtorii de bine. loan Gură 
de Aur zice: „Singură vederea celui urât aprinde o scânteie mare în 
ponegritori”. Să lăsăm să vorbească pentru noi faptele noastre şi să 
ne apere, după cum a făcut şi Domnul. 

Sfântul Evanghelist redă apoi convorbirea celui tămăduit cu 
Domnul: „După aceea l-a aflat pe el Iisus în templu şi i-a zis: lată te- 
ai făcut sănătos, să nu mai păcătuieşti de acum înainte, ca să nu ți se 
întâmple ceva mai rău” (v. 14). Versetul acesta este foarte cunoscut şi 
vrednic de atenţie specială. Mai întâi vedem că locul unde Domnul 
a întâlnit pe slăbănogul tămăduit a fost templul, biserica. De îndată 
ce omul şi-a recâştigat preţioasa sănătate, s-a grăbit să meargă la 

templu, unde se pare că nu putuse să meargă în tot lungul răstimp al 
neputinței lui. S-a grăbit să meargă la templu ca să-l mulţumească lui 
Dumnezeu că îi trimisese pe acel binefăcător necunoscut şi minunat, 
să-şi întărească sufletul prin rugăciune în casa Domnului, mai înainte 
de a intra în noua perioadă a vieţii sale. Avem aici o nouă dovadă, că 
slăbănogul se făcuse un om cu totul nou, prin mijlocirea necazurilor. 
Viaţa păcătoasă îl îndepărtase de biserică şi de Dumnezeu, Stăpânul 
Bisericii. Dar suferinţa îl face să se întoarcă, atât la Biserică, cât şi la 
Dumnezeu. Necazurile sunt cele mai bune mijloace pedagogice, care 
pe omul cel lepădat îl fac să se întoarcă din robia diavolului, la starea de 
fiu al lui Dumnezeu, de la pierirea prin păcat, la mântuire şi fericire. 

Iată că în Biserică cel tămăduit se întâlneşte cu Hristos, minunatul 
Binefăcător. Pe cine să întâlnim în Biserică, decât pe Acela care este 
Cel mai mare binefăcător al nostru şi Stăpânul Bisericii? Mersul la 
Biserică al celor credincioşi li se pare oamenilor o îndatorire foarte 
umilitoare. Dar în realitate este o întâlnire înaltă şi o datorie scumpă. 
Dacă oamenii lumii socotesc o cinste şi un prilej de câştig să fie primiţi 
la personalităţi mari şi să vorbească cu un om foarte sus pus, este 
neasemănată cinstea şi slava şi câştigul credincioşilor adevăraţi, care 
au fericirea să întâlnească în Biserică pe însuşi Dumnezeu. Faptul că 
lumea consideră josnic şi nedemn tot ceea ce Dumnezeu, adevărul şi 
realitatea susţin că sunt înalte, nobile şi de mult preţ, este o urmare a 
întunecimii de minte a lumii stricate de păcate. 

În al doilea rând, acest verset este de o însemnătate covârşitoare, 
prin recomandarea vestită, făcută de Domnul: „Iată te-ai făcut sănătos; 
de acum să nu mai păcătuieşti”. lată că eşti sănătos, mai presus de 
nădejde, fără oboseală şi fără cheltuială. Minunează-te de această 
întâmplare fericită, vezi ca ea să ţi se înstăpânească în minte în aşa fel 
încât să nu poată fi ştearsă de acolo întipărirea ei, şi nu te mai întoarce 
la viaţa păcătoasă de mai înainte. Aceste cuvinte ale Domnului ne 
arată că acea paralizie îndelungată era un rezultat al vieţii păcătoase 

în general şi al unui păcat greu în special. Fiindcă multe boli sunt 
rezultatul imediat al anumitor păcate. Cititorul ştie că între aceste 
păcate locul întâi îl au aşa zisele păcate trupeşti şi imorale, cele mai 
pierzătoare dintre toate, care pricinuiesc atâta stricăciune şi luptă în 
trup, şi aduc atâta rănire, cădere, slăbănogie şi nebunie. 

Aşadar, boala împiedica pe bolnav să facă în continuare păcatul 
în tot timpul bolii, şi astfel pregăteşte sufletul pentru întoarcerea 
de la păcat. Dar din clipa în care omul îşi redobândeşte sănătatea şi 
nu mai simte durere, iar viaţa nu mai e primejduită, cade iarăşi cu 
uşurinţă în păcate. De aceea, Domnul face atent pe paraliticul de la 
Vitezda, după ce-l vindecase, să nu se mai întoarcă la viaţa lui nebună 
de mai înainte, care îl dusese la un rău atât de mare. Iar înţelesul 
cuvintelor, prin care Domnul îi atrage atenţia, este următorul: legea 
pe care tu ai ascultat-o înainte de a te îmbolnăvi nu poate să te scape 
de ruşinea păcatului. Dar acum, lunga experienţă a rezultatelor rele 
ale păcatului să-ţi fie călăuză în tot restul vieţii tale. În tinereţea ta 
n-ai ascultat pe Dătătorul de Lege, care ţi-a poruncit să fugi de păcat. 
Acum, la maturitate, ascultă pe Făcătorul de bine, care te-a scăpat de 
urmările dureroase ale păcatului. Îţi poruncesc să fugi de păcat. Mă 
bucur că ţi-ai început viaţa nouă printr-o rugăciune de mulţumire în 
templu. Ia însă seama că multe făgăduiesc oamenii, când sunt bolnavi, 
şi în primele zile după ce s-au vindecat, dar apoi uită făgăduielile lor. 
Mai departe Domnul zice: „Ca să nu-ți fie ceva mai rău”, ca să nu 
suferi o durere mai rea decât prima. Paralizia de treizeci şi opt de 
ani, singurătatea, necazul, au fost rezultatul vieţii tale păcătoase de 
mai înainte. Dar există o stare neasemănat mai rea, când cel care s-a 
pocăit şi a fost tămăduit de Hristos se întoarce la viaţa de mai înainte, 
cea păcătoasă. Starea unui slăbănog în foişoarele de la Vitezda era 
deosebit de tristă şi dureroasă. Dar este o stare mult mai rea decât 
aceasta, durerea cea fără de sfârşit a pedepsei veşnice. Şi dacă aceasta 
este starea acelora care au fost pedepsiţi aici, dar iarăşi s-au întors la 

păcat, să-şi închipuiască oricine cât de mare va fi pedeapsa acelora, 
care n-au suferit aici, pe pământ, nicio pedeapsă, ci au rămas cu totul 
nepocăiţi şi neindreptaţi. Spunem acest lucru fiindcă se întâmplă ca 
oameni cu abateri grave, nepocăiţi şi uscați sufleteşte, să se bucure 
aici pe pământ de sănătate şi de bunuri materiale. Dar ei sunt cei 
mai de plâns. Căci „îşi tau cele bune ale lor în viaţa lor”, după cum 
a răspuns Avraam bogatului nemilostiv din parabolă. Şi după ce s-a 
bucurat aici de bunătăţile sale, fără pedeapsă, păcătosul va găsi acolo 
judecata păcatelor sale. Aşa pretinde dreptatea. 

Este o întâmplare pe care o vădeşte şi o mărturiseşte realitatea 
zilnică: urmarea păcatului este moartea. Câteodată moartea vine 
imediat, altă dată mai târziu, slăbind viaţa prin diferite boli şi 
necazuri şi înştiinţând astfel din vreme pe om că urmarea cea din 
urmă a păcatului va fi a doua moarte, durerea neîntreruptă şi veşnică, 
dacă omul nu se căieşte şi nu se întoarce. De aceea, iubite cititor, 
să fugim departe de păcatul aducător de moarte. Să ne asemănăm 
cu slăbănogul cel vindecat, care nu a dat uitării nici vindecarea, 
nici înştiinţarea Domnului, ci s-a silit să vestească şi iudeilor pe 
binefăcătorul său, ca să-i atragă la credinţă şi pe ei: „S-a dus omul şi 
a vestit iudeilor că Iisus este cel ce l-a făcut sănătos” (v. 15). Adică el a 
mărturisit cu îndrăzneală minunile lui Hristos şi în felul acesta şi-a 
mărturisit atât recunoştinţa faţă de El, cât şi desăvârşita schimbare 
ce s-a petrecut în sufletul său. Căci a mărturisit pe Hristos înaintea 
acelora, care considerau o decădere să aibă legături strânse cu Hristos. 
Aceasta este o dovadă limpede că cel ce mărturiseşte pe Hristos şi-a 
înnoit viaţa, îndreptându-şi traiul, nu spre ceva mai rău, ci spre slava 
veşnică. Căci mulţi nu vor să prezinte mărturisirea aceasta în afară, 
prin viaţa lor virtuoasă, nu vor să slăvească pe Dumnezeu, nici prin 
cuvintele lor, nici prin faptele lor. Dar Dumnezeu a făgăduit celor ce 
ÎI slăvesc pe El că le va da o slavă neasemănat mai mare şi veşnică. 

e] care ia aminte câte minuni a făcut Domnul în zi de sâm- 
bătă, zi în care iudeii nu lucrau nimic, va ajunge uşor la con- 
cluzia că Domnul alegea anume sâmbăta pentru binefacere. 
Acest lucru este adevărat. Căci necinstirea zilelor sfinte este desigur o 
nelegiuire mare, dar şi trecerea cu vedere a scopului acestor zile, căl- 
carea legii celei adevărate şi duhovniceşti, care hotărăşte sfinţirea săr- 
bătorilor, şi alipirea de nişte chipuri fără rost, aduce foarte multă vă- 
tămare sufletească. Este mai uşor să îndreptezi pe un om care a trăit o 
viaţă păcătoasă, decât pe un tipicar, care s-a lipit cu statornicie de unele 
practici tipicăreşti şi ţine la nebunie la aceste preferinţe ale lui, pe care 
le socoteşte începutul şi sfârşitul evlaviei. Căci acesta, având ideea că 
este singur evlavios, păzitor straşnic al tradiţiilor Sfinţilor Părinţi, nu 
numai Că nu primeşte sfaturi sau abateri de la practicile lui evlavioase, 
ci este gata să proclame nelegiuiţi şi călcători de lege pe oricine caută 
înțelesul adevărat, duhul şi esenţa legii dumnezeieşti. 
Acest lucru s-a petrecut cu fariseii. Şi minunea vindecării femeii 
gârbove arată cel mai bine acest lucru. Prin această minune, Domnul 

a făcut din nou o lucrare de iubire de oameni, vindecând trupul 
acelei femei, dar şi o lucrare de vindecare sufletească, învăţându-ne 
despre adevăratul sens al ţinerii şi al cinstirii sărbătorilor. 


Vindecarea femeii gârbove în sinagogă 


Mai înainte de a relata minunea, Sfântul Evanghelist Luca 
notează în versetul prim un eveniment foarte instructiv din viaţa 
Mântuitorului. Acest eveniment ne arată care este cea dintâi datorie 
a noastră în zilele de sărbătoare: „Iisus învăţa în sinagogă în una din 
sâmbete” (v. 10). 

Cu toate că Domnul se ruga şi adeseori „petrecea toată noaptea 
în rugăciune către Dumnezeu” (Lc 6, 12), totuşi El considera ca 
o datorie nelipsită să se afle sâmbăta în sinagogă, unde se făceau 
rugăciunile şi cultul comun şi public. El a îndeplinit cu sfinţenie 
această datorie în tot timpul vieţii sale pământeşti, până la cel 
din urmă Paşte evreiesc, când, prin jertfa Sa pe cruce şi prin 
învierea Sa, a întemeiat adevăratul şi noul Paşte. Tot atunci ne-a 
lăsat şi sărbătoarea care se repetă la opt zile şi care poartă numele 
Domnului, Duminica, zi a cultului comun pentru toţi urmaşii lui 
lisus. Aşadar, faptul că Mântuitorul lua parte cu iudeii la cult în 
ziua sâmbetei are ca urmare, pentru noi, legea şi îndatorirea de 
a ţine şi noi duminica. Creştinul trebuie neapărat să se ducă la 
Biserică în duminici şi sărbători. Împlinirea acestei datorii este 
atât de importantă, încât nerespectarea ei desparte pe creştin de 
Hristos şi îl omoară sufleteşte. Cititorul meu ştie, din experienţa sa 
proprie, că nu numai viaţa păcătoasă, ci şi grijile vieţii şi neliniştile 
familiei sunt în stare să tulbure sufletul, să usuce duhul, să lipsească 
de dulceaţă zilele, să-l amărască, să-l facă să-şi piardă conştiinţa 
scopului său mai înalt. Pe scurt, pot să-l prefacă într-un materialist, 
rob simţurilor lui. Creştinul însă poate să zădărnicească influenţa 

vieţii acesteia materialiste asupra sufletului său, prin cercetarea 
Bisericii după rânduială. Creştinul nu poate să-şi găsească uşurare, 
să-şi roureze şi să-şi împrospăteze duhul, să-şi întărească gândul în 
lupta vieţii, să se înalțe de pe pământ şi din materie, altundeva 
decât în Biserică, prin Sfânta Liturghie, care se face în sărbători. 
Liturghia îi arată cum să adore pe Dumnezeu. Dacă frecventarea 
sinagogii sâmbăta, şi a templului din Ierusalim la marile sărbători, 
era la iudei centrul vieţii evlavioase şi îi apăra de idolatrie, cu atât 
mai mult pentru noi creştinii mersul la Sfânta Biserică. Căci în 
Biserică noi nu ţinem numai o adunare pentru rugăciune şi citirea 
legii, ca iudeii în sinagogile lor. Noi luăm parte la marea Taină 
a dumnezeieştii Euharistii, prin care adorăm pe Dumnezeu şi ne 
impreunăm cu Hristos. Taina Sfintei Cuminecături este pâinea 
vieţii, ne spune Domnul. Este limpede că cei ce nu se duc la Biserică, 
cei ce nu iau parte la Sfânta Liturghie, sunt lipsiţi de pâinea vieţii. 
Orice prietenie, legătură şi rudenie slăbeşte şi piere când cei legaţi 
astfel se întâlnesc şi comunică între dânşii foarte rar, ori chiar 
deloc. Acelaşi lucru se întâmplă şi în cazul legăturii dintre creştini 
şi Dumnezeu, când ei nu merg la Biserică şi nu iau parte la cultul 
dumnezeiesc. De aceea, Biserica afuriseşte şi alungă din sânul ei pe 
astfel de creştini. 

Dar nu numai cei ce au rupt orice legătură cu credinţa 
creştină, care nu merg la Biserică, sunt alungaţi din mijlocul ei, ci 
şi mulţi alţii, care susţin că sunt creştini buni. Ei au la îndemână 
o îndreptăţire pentru călcarea datoriei de a merge la Biserică, am 
de lucru... ştiţi robia casei... nu mă lasă să merg la Biserică... Lipsa 
de educaţie creştină a format nişte obiceiuri anticreştine, conform 
cărora nu se cuvinesă meargă la Biserică văduvele şi cei îndoliaţi, ca 
şi cum Biserica ar fi un loc de petrecere, nu locul unde se oficiază 
cultul lui Dumnezeu. Alţii, după ce au alergat toată săptămâna pe la 
treburile lor, fac din dimineaţa de duminică timpul cel mai potrivit 

pentru vânătoare, excursii sau distracţii. Cum să numim această 
purtare? Indiferenţă faţă de nevoile sufletului? Dispreţ faţă de 
Dumnezeu, care te aşteaptă duminica în Biserică, să te împărtăşeşti 
cu El, să-ţi dea binecuvântare, să-ţi facă bine? Da, este totodată 
indiferenţă şi dispreţ. În versetul acela scurt, dar foarte important, 
Sfântul Evanghelist Luca ne prezintă pe Domnul învățând în 
Biserică. 

Iată şi a doua îndatorire sfântă pe care pilda Domnului o pune 
asupra noastră: în duminici, cei ce au fost rânduiţi să înveţe în 
Biserică, trebuie să tâlcuiască dumnezeiescul cuvânt, iar credincioşii 
din Biserică să asculte. În lipsa învățătorului, şi credincioşii pot 
să citească cuvântul lui Dumnezeu. Căci de fapt, când lipseşte 
învăţătura şi citirea, poporul rămâne orb duhovniceşte şi evlavia 
cea mai spiritualizată se preface într-o închinăciune fără miez. Este 
de ajuns să compare cineva pe un creştin care ascultă şi citeşte 
cuvântul lui Dumnezeu, cu altul care nu se ocupă cu aşa ceva. Va 
vedea cât de mare este lipsa, cât de mari sunt urmările faptului 
Că creştinii nu citesc şi nu se luminează cu adevărul dumnezeiesc. 
Pentru că Sfânta Scriptură numeşte cuvântul lui Dumnezeu lumină, 
pâine şi apă, tocmai ca să arate câtă lipsă are viaţa omenească de 
acel cuvânt. Şi dacă citirea şi meditarea Scripturii este folositoare 
în toate împrejurările, cu atât mai mult duminica, fiindcă atunci se 
îmbină cu adorarea lui Dumnezeu. 

lată că în Biserică I se prezintă Domnului un nou prilej să facă 
bine, printr-o minune care ne dă multe învățături. „Era o femeie 
care avea duhul neputinței de optsprezece ani şi era gârbovă şi nu se 
putea ridica de fel” (v. 11). Boala acestei femeii venea de la diavolul, 
care primise putere asupra trupului ei şi îl incovoiase în aşa măsură, 
încât părea îndoită în două şi nu putea nicidecum să se ridice ca să 
stea dreaptă. Ştiinţa atribuie astăzi numai cauzelor naturale această 
suferinţă, care transformase pe biata femeie în ceva inform. Dar 

Domnul adevereşte că un duh rău o adusese în această stare şi 
că nu putea fi vindecată decât prin intervenţie dumnezeiască, nu 
prin mijloacele fireşti ale ştiinţei medicale. Reiese de aici că este 
un lucru cuminte să recurgă omul la ştiinţa medicală în bolile 
trupului. De altfel însăşi Sfânta Scriptură recomandă: „Cinsteşte pe 
medic, căci şi pe el l-a făcut Dumnezeu. Domnul a dat din pământ 
leacuri şi El a dat oamenilor ştiinţă, ca să fie preaslăvit în minunile 
Sale”. Dar Scriptura adaugă: „vindecarea este a Celui Prea înalt” 
(Iisus Sirah 38, 1-6). Eficacitatea medicinii este foarte mărginită, 
medicii înşişi recunosc că rareori vindecă, uneori ajută, de cele 
mai multe ori doar calmează durerile. În cele mai multe cazuri, 
bolile nu provin din cauze naturale, ci din cauze mult mai adânci, 
care întrec posibilităţile de intervenţie ale medicinii. De aceea, 
adevărații creştini, fără să dispreţuiască ajutorul ştiinţei, trebuie să 
vină mai întâi la Dumnezeu şi să ceară prin rugăciune intervenţia 
Sa atotputernică. Dar vrednic de luare aminte este faptul că acea 
bolnavă, deşi era într-o stare atât de rea, deşi îşi pierduse libertatea 
mişcărilor şi nu putea să se ţină dreaptă, totuşi nu rămâne sâmbăta 
în casa ei, ci se află şi ea în sinagogă. E cu putinţă să fi fost expusă 
acelor batjocuri grosolane şi nemiloase, cu care copiii rău crescuţi 
întâmpină astfel de oameni nenorociţi. Totuşi, femeia aceea s-a 
dus la Biserică. Faptul acesta arată evlavia ei, dar ne dă şi nouă o 
învăţătură. Ne învaţă că cei bolnavi şi îndeobşte necăjiţii au mai 
multă nevoie să meargă la Biserică. Biserica este un spital mare, 
unde ei vor primi cu siguranţă vreun leac folositor. Dacă nu vor 
primi un leac pentru boala lor trupească, cei necăjiţi şi suferinzi 
vor afla leac sufletesc, adică luminarea, alinarea, întărirea, ca să 
sufere cu răbdare şi tărie încercarea la care sunt supuşi. Iar dovada 
că evlavia îşi găseşte în Biserică totdeauna un răspuns este faptul 
următor: „Văzând-o Iisus, a chemat-o la El şi i-a zis: femeie eşti 
dezlegată de neputința ta” (v. 12). Milostivindu-se Domnul spre 

femeia gârbovă, i-a dat vindecarea mai presus de nădejde. Femeia 
venise la sinagogă cu alte scopuri, voia să-şi uşureze sufletul prin 
auzirea cuvântului dumnezeiesc. Dar a primit şi vindecare de 
boala ei. A auzit din gura Domnului o chemare foarte armonioasă: 
femeie eşti acum slobodă de lanţurile tale. Căutând cele de folos 
sufletului, a primit şi pe cele folositoare pentru trup. „$i şi-a pus 
mâinile peste ea. Numaidecât s-a îndreptat şi slăvea pe Dumnezeu” 
(v. 13). Prin punerea mâinilor, Domnul a adus din nou organismul 
femeii în starea lui firească. Dracul care o gârbovise a fost izgonit 
din ea şi sistemul ei nervos şi-a reluat activitatea nestânjenită. Cu 
trupul îndreptat, ca toţi ceilalţi ascultători din sinagogă, cu sufletul 
mai drept, femeia slăvea pe Dumnezeu. 

Dar starea acelei femei, pe care diavolul o ţinea legată şi 
gârbovă, precum şi vindecarea şi îndreptarea pe care i-a dat-o 
mâna atotputernică a Domnului este un chip destul de limpede 
al stării unui suflet care a fost stăpânit de diavol prin păcat şi pe 
care Domnul l-a mântuit. În realitate, sufletul omului suferă şi se 
gârboveşte sub greutatea păcatului, neputând să se îndrepte şi să 
se întoarcă spre cer şi spre Dumnezeu. Starea aceasta a sufletului 
este neasemănat mai tristă decât suferinţa femeii gârbove şi decât 
orice altă neputinţă trupească cronică. Bolile trupului au un sfârşit, 
chiar dacă sfârşitul lor vine odată cu moartea. Însă bolile sufleteşti, 
dacă nu le tămăduim în viaţa aceasta, nu vor avea niciodată sfârşit. 
Este foarte de plâns faptul că cei ce au sufletul gârbovit de povara 
păcatului nu scapă la doctorul sufletelor, nu caută vindecare. Şi 
Mântuitorul poate să facă în fiece clipă vindecări sufleteşti, minuni 
prea înalte. El însuşi cheamă pe cei suferinzi ca să-i vindece. Şi dacă 
ei vor, Domnul pune mâna Sa peste ei. Prin gura duhovnicului le 
spune cuvântul de iertare, care îi vindecă. În felul acesta îi dezleagă 
de boala mortală a păcatului. Atunci sufletele se îndreptează, văd 
de aici înainte o lume nouă, gândesc şi caută cele de sus, primesc 

o nouă putere şi harul. Oricât de mare ar fi puterea patimilor 
păcatului şi influenţa răului, puterea Domnului le nimiceşte. 

Aşa e, cititorule. Viaţa sfinților, istoria fiecărui om care s-a 
întors la Dumnezeu, istoria persoanelor evlavioase din vremea 
noastră ne încredinţează de acest adevăr. Credincioşii de astăzi să-şi 
întoarcă privirile înspre trecutul lor, când erau gârboviţi de povara 
păcatului, trăind în întunericul necunoştinţei. Să-şi aducă aminte 
cum au văzut dintr-odată lumina şi au aflat harul mântuitor, pe 
care, în neştiinţa lor, nu l-au căutat şi nu l-au nădăjduit. Să-şi aducă 
aminte cu ce uşurare, mângâiere şi pace au ieşit de la cea dintâi 
mărturisire, când şi-au simțit sufletul slobod şi când minunea era 
proaspătă. Iar cei ce n-au cunoscut şi n-au aflat nepreţuita vindecare 
pe care le-o oferă Domnul şi ei o resping până astăzi, aceia nu pot 
să înţeleagă astfel de cuvinte. Sunt cu adevărat vrednici de plâns, 
căci rămân gârboviţi, desfiguraţi, robi ai păcatului şi ai dracilor. 
Ei suferă şi se necăjesc şi sunt în primejdie să piardă demnitatea şi 
noblețea de om. 


Prefăcătoria conducătorului sinagogii mustrată de 
Domnul 


În această împrejurare importantă, femeia vindecată preamărea 
pe Dumnezeu, iar poporul se bucura de minune. S-a găsit totuşi şi 
un acuzator negru la suflet. Era tocmai acela, care s-ar fi cuvenit 
să se bucure mai mult de minune, având în vedere situaţia în care 
se afla: „Fruntaşul sinagogii, mâniat că Iisus a vindecat sâmbăta, a 
zis poporului: sunt şase zile în care să lucraţi. Deci în acestea veniţi şi 
vă vindecaţi, nu în ziua sâmbetei” (v. 14). Conducătorul sinagogii, 
mâniat pentru aşa zisa călcare a odihnei Sabatului, a luat cuvântul. 
El vrea să impună şi Domnului un lucru, care era impus oricărui 
medic; să nu vindece în ziua Sabatului. 

Niciodată sinagoga pe care o conducea acel om otrăvit de 
pizmă şi ură nu cunoscuse o cinste şi o slavă atât de mare, cum a 
fost în ziua aceea, în care Hristos a învăţat şi a făcut minuni în acea 
sinagogă. Totuşi, conducătorul ei s-a mâniat, ca şi cum Hristos ar fi 
pângărit sinagoga. Căci omul care are răutate în sufletul său şi ochii 
sufletului întunecaţi, consideră ca nelegiuite şi urâte chiar faptele 
cele mai minunate şi sfinte. Un astfel de om se aseamănă cu un 
bolnav de ochi care vede toate treburile răsturnate şi se fereşte mai 
cu seamă de lumină. Conducătorul sinagogii n-a avut îndrăzneala să 
stea în faţa luminoasă a Domnului, ca să-L mustre, pentru aşa zisa 
călcare a legii. El se adresează poporului, poporul cel neputincios 
şi supus, şi lui îi face mustrarea cea nedreaptă. Astfel procedează 
întotdeauna oamenii răi şi lăudăroşi. 

Ei atrag atenţia inferiorilor şi celor fără putere asupră-le, 
când li se micşorează puţin răutatea lor. Acel viclean preşedinte 
al sinagogii nu se sfieşte să se refere la legea mozaică pentru a-şi 
găsi o armă, cu care să lupte împotriva Domnului. Aşadar, el 
mustră poporul că a uitat porunca a patra din vestitul Decalog, 
prin care Dumnezeu hotărâse ca omul să lucreze numai şase zile 
pe săptămână, iar ziua sâmbetei să o sfinţească prin odihnă şi 
rugăciune. Însă conducătorul sinagogii întoarce pe dos înţelesul 
acestei porunci, când afirmă că şi îngrijirea bolnavilor în ziua 
sâmbetei ar fi oprită. Tocmai dimpotrivă, altul este înţelesul acestei 
porunci. Când Dumnezeu voia, prin această poruncă, să înalțe pe 
om de la grijile şi îndeletnicirile vieţii, într-o sferă mai înaltă, mai 
duhovnicească, şi le recomandă faptele iubirii de oameni, fiindcă 
manifestarea iubirii prin faptele dragostei este o adorare a lui 
Dumnezeu, în forma ei cea mai înaltă. 

Domnul arată încă o dată adevăratul înţeles al poruncii 
privitoare la sâmbătă. El se adresează fruntaşului sinagogii: 
„Făţarnice, fiecare dintre voi oare nu-şi dezleagă boul sau asinul de la 

iesle şi nu se duce să-l adape în ziua sâmbetei?” (v. 15). Domnul cel 
adevărat, care ştie ascunsurile inimii, ştia foarte bine ce ascundea 
fruntaşul sinagogii în sufletul lui. Deci i se adresează cu un cuvânt 
care îl arăta cum era el în realitate, nu cum voia să pară în faţa 
oamenilor. Domnul îl numeşte făţarnic. Cu îndrăzneala cu care 
vorbea întotdeauna dascălul adevărului, Domnul se adresează, 
nu către popor, cum făcuse fruntaşul, ci către acela care era un 
reprezentant vrednic al fariseilor celor făţarnici. Domnul arată 
indată şi motivul pentru care l-a numit făţarnic. Domnul pomeneşte 
obiceiul şi practica de toate zilele ale evreilor, care îndulceau legea 
sâmbetei, şi nu lăsau dobitoacele lor să sufere de sete. Ei dezlegau 
dobitoacele de la iesle şi le duceau la fântână, ca să le adape. Fără 
indoială, această practică ar fi putut trece ca o încălcare a legii, 
dacă s-ar fi cercetat legea cu îngustime, după litera ei strictă. Dar 
nimeni nu-şi închipuia că legea Domnului osândise bietele animale 
la o lipsă atât de rea. Căci doar şi animalele cu puterea şi viaţa lor 
slujesc omului. Dimpotrivă, în lege scrie: „Dreptul se milostiveşte 
spre sufletul dobitoacelor lui” (Pilde 12, 10). Deci legea considera 
lipsirea dobitoacelor de apă ca o barbarie. 

Fariseii se conformau legii despre Sabat cu multă slobozenie şi 
lărgime, când era vorba de dobitoacele lor şi în general de interesele 
lor, chiar şi de cele mai mici interese. Dar pretindeau o supunere 
amănunţită şi severă, când era vorba de interesele aproapelui lor. 
Această făţărnicie o mustră Domnul cu asprime. El, cel adevărat 
drept, adoptând obiceiul cel drept pentru animale, la cazul femeii 
gârbove, a zis: „lar pe aceasta, care este fiică a lui Avraam şi pe care a 
legat-o satana de optsprezece ani, nu trebuia să o dezleg de legătura aceasta 
în ziua sâmbetei” (v. 16). Raționamentul cu care Domnul dovedeşte 
adevărul de faţă este următorul: boul sau asinul sunt vrednici de mila 
omului şi omul trebuie să se îngrijească de ei, chiar şi în ziua sâmbetei. 
Dar dacă ele sunt vrednice de milă şi îngrijire, atunci această femeie 

nu este ea vrednică să-mi pun mâinile peste ea şi să zic un cuvânt, ca 
să fie dezlegată de necazul şi de chinul ei, care este azi mai greu şi mai 
lung decât cel incercat de un bou sau de un măgar de adăpat, legat la 
iesle? Dacă voi nu şovăiţi să arătaţi milă faţă de animale, şi şovăiţi să 
arătaţi aceeaşi milă unui om suferind? Femeia aceasta, nu numai că 
nu este dobitoc, dar este fiică a lui Avraam, mădular al poporului lui 
Dumnezeu, nu este o străină. Dacă voi sunteţi, după cum vă lăudaţi, 
fiii lui Avraam, ea este sora voastră. Oare veţi refuza surorii voastre 
sprijinul pe care i-l oferiţi unui măgar? Cum veţi dovedi că sunteţi 
fiii lui Avraam, când nu aveţi iubirea de oameni pe care a avut-o el? 
Iar, Eu, cum voi dovedi că sunt Mesia, dacă voi refuza să vindec pe 
acest copil după trup al strămoşului meu Avraam? Luaţi aminte că pe 
femeia aceasta o legase satana, nu pe câteva ore, cum legaţi voi boii sau 
măgarii, ci, auziţi, de optsprezece ani! Prin urmare, vindecând-o nu 
fac numai o faptă a dragostei, ca-n cazul când se dezlega nişte lanţuri 
supărătoare şi grele. Ci fac şi o faptă de evlavie, căci răstorn şi nimicesc 
puterea lui satana, fac o faptă de adorare a lui Dumnezeu, care faptă se 
potriveşte foarte bine cu ziua sâmbetei. 

Domnul ne-a învăţat adeseori că adevărații Săi închinători 
trebuie să sfinţească sărbătoarea prin faptul că unesc păzirea celor 
două datorii pe care le-am pomenit mai sus, se îngrijesc şi de faptele 
iubirii de Dumnezeu, şi de faptele iubirii de oameni. 

Căci împlinirea acestor datorii sfinte luminează ziua de 
praznic, înnobilează inima, fac dragostea lucrătoare şi atrage bine 
cuvântarea lui Dumnezeu. Căci El este nelipsitul iubitor de oameni, 
care îşi revarsă asupra omului darurile iubirii Sale, în toată ziua. 


Efectul mustrării 


Răspunsul Domnului a avut o mare putere. Domnul a arătat 
că vindecarea femeii gârbove în zi de sâmbătă era o faptă foarte 

legală şi de mare iubire de oameni. De aceea: „La aceste cuvinte 
ale Lui, toți potrionicii Lui s-au ruşinat şi tot poporul s-a bucurat de 
faptele slăvite făcute de Iisus” (v. 17). Au rămas de ruşine conducătorii 
poporului, căci făţărnicia, pizma şi neomenia lor au fost date pe 
faţă. Nu există umilinţă şi ruşine mai mare, decât a unui făţarnic, 
care până acum a ascuns admiratorilor săi că este cu totul altfel 
decât îşi închipuiau ei. 

Aceasta era starea potrivnicilor Domnului. Lumina adevărului 
este în stare să arate sufletelor rătăcite, cât de depărtaţi de adevăr, 
mincinoşi şi vicleni sunt vrăjmaşii Domnului, şi să-i nimicească. 
Iar ruşinea lor va fi încă mai mare în ziua judecății, când ei vor fi 
desăvârşit daţi pe faţă în prezenţa a nenumărate mii de oameni. 

Contrar conducătorilor lui, poporul cel lipsit de viclenie se 
bucura de faptele cele slăvite ale Domnului. Căci toate faptele, care 
sunt spre cinstea şi slava lui Dumnezeu, sunt un izvor de bucurie 
pentru sufletele sincere, iubitoare de adevăr. În viaţa aceasta faptele 
slăvite ale Domnului sunt de obicei umbrite. Dar în viaţa viitoare 
„când Domnul va veni să se proslăvească întru sfinţii Săi şi să 
fie privit cu uimire de toţi cei ce au crezut” (II Tes 1, 10), se vor 
descoperi faptele cele minunate şi slăvite ale Sale. Ele vor străluci 
în toată lumina şi curăţia lor şi atunci credincioşii şi sfinţii se vor 
bucura cu nespusă bucurie. 

Tocmai de aceea, noi, cei ce ne-am învrednicit să primim lumina 
adevărului creştin, pe care Domnul ne-a dăruit-o, fie învăţându- 
ne direct, fie prin scris, am văzut în viaţa aceasta ceva din faptele 
slăvite ale Domnului şi ne-am bucurat pentru ele. Desigur, ne vom 
desfata în viaţa viitoare cu bucuria cea mai mare, dacă rămânem 
credincioşi, dacă trăim o viaţă de adevăraţi creştini şi sfinţi, cu care 
Domnul va veni să se proslăvească la a doua venire a Sa. Dacă omul 
suferă atâta silă şi oboseală, luptă şi cheltuială, pentru dobândirea 
unei stări înalte şi plăcute aici pe pământ, pentru dobândirea 

bucuriei şi fericirii veacului viitor merită ca omul să-şi dea cu atât 
mai multă silinţă. Să se pregătească prin pocăință adevărată, prin 
O viaţă virtuoasă şi prin curățirea sufletului. Iar curățirea să fie atât 
de desăvârşită, încât ochiul sufletului său, sănătos şi curat, să poată 
vedea slava Domnului în toată măreţia ei şi astfel să se bucure şi să 
se veselească împreună cu toţi sfinţii. 

(Lc e: 3 43-49) 


omnul împărtăşea binefacerile cele mântuitoare pentru 

trup şi suflet la toţi cei care le doreau: bărbaţi, femei, co- 

pii. Dar sunt şi boli ascunse, pe care gravitatea şi sfiala nu 
îngăduie suferinzilor să le dea pe faţă. Aceasta, mai cu seamă când 
persoanele care suferă de acele boli sunt femei. Ele nu puteau să-L 
cheme pe Hristos în particular, fiindcă aproape niciodată Domnul 
nu era singur, ci toată viaţa Lui era publică şi era însoţit mereu de 
oameni. 

Şi totuşi, o femeie care suferea de o astfel de boală a fost 
luminată de mare evlavie şi credinţă. Ea n-a trebuit să-şi arate boala 
de la inceput, dar totuşi a fost vindecată printr-o minune cunoscută 
de toţi. 

Apropierea ei tainică de Hristos și vindecarea 


„Era o femeie care avea de doisprezece ani curgere de sânge, care- 
şi cheltuise toată averea la doctori şi nu putuse să fie tămăduită de 
nici unul, venind pe la spate, s-a apropiat şi s-a atins de marginea 
veşmântului Său. Şi îndată s-a oprit curgerea sângelui ei” (v. 43-44). 
Această nenorocită femeie suferea zilnic o îndoită pierdere şi 
jefuire. Mai întâi o pierdere de sânge. Căci suferea de o boală din 
pricina căreia trupul ei se făcuse izvor de sânge, iar ea decăzuse tare 
şi sănătatea i se alterase. Nu era admisă nici în templu la slujbe, 
căci era necurată. În al doilea rând, a suferit pierderea averii ei căci, 
când se îmbolnăvise, se pare că avusese oarecare stare, pe care însă a 
cheltuit-o întreagă cu doctorii. Se ducea astăzi la un medic renumit, 
mâine la altul, în anul următor la altul. Acum urma un regim, 
pe urmă altul, tocmai contrar primului. După doisprezece ani de 
tratament medical, rezultatul era că sărăcise, fără să-şi recâştige 
sănătatea. Ea fusese prădată şi în averea ei. Sfântul Evanghelist 
Marcu adaugă: „Multe îndurase de la mulţi doctori, cheltuindu-i 
toate ale sale, dar nefolosind nimic, ci mergând înspre mai rău” 
(Mc 5, 26). 

Ci iată un prilej preţios ca să se apropie de singurul medic 
care nu ia bani, care nu uită pe nimeni, de Hristos. Ea nu putuse 
să se apropie de Domnul nici în sinagogă, căci era necurată, nici pe 
faţă, căci era femeie şi nu se cuvenea să-l vorbească. Numai atunci, 
pe drum, când mulţimea Îl înconjura, a izbutit să ajungă până la 
Mântuitorul, pe ascuns şi cu teamă. Nu avea alt mijloc, care s-o 
susţină, decât numai credinţa ei. Dar niciun mijloc nu este mai 
puternic şi mai înţelept decât credinţa. Credinţa dă unor oameni 
lipsiţi de inteligenţă naturală şi de învăţătură atâta înţelepciune câtă 
nu au cei treji la minte şi înţelepţi. Aşadar credinţa a luminat-o şi pe 

femeia căreia îi curgea sânge. Ea s-a gândit că puterea vindecătoare 
a Domnului, foarte imbelşugată fiind, izvorând dintr-un nesecat 
izvor, putea să-i dea şi ei vindecare, doar dacă ar fi atins cu degetul 
ei haina Domnului. Nu auzise că s-ar fi întâmplat Înainte aşa ceva. 
Dar tocmai în aceasta constă credinţa dătătoare de înţelepciune. 
Deşi nu auzise despre aşa ceva, femeia, „zicea în sine: dacă numai 
voi atinge veşmântul Lui, mă voi vindeca” (Mt 9, 21). Şi de fapt, de 
indată ce s-a atins de marginea hainei Domnului, „îndată s-a oprit 
curgerea sângelui ei”. Hemoragia a încetat, iar sănătatea s-a restabilit 
în trupul ei deplină. Rezultatul credinţei ei, plină de evlavie, a fost 
imediat, precum totdeauna este imediat rezultatul unei credinţe 
adevărate. Căci credinţa omului atrage întotdeauna putere, har şi 
mântuire de la Dumnezeu. 

Dar, iubite cititor, nu te impresionează faptul că bolnava căuta 
să se atingă doar de marginea veşmântului Domnului, şi nimic 
altceva? S-ar fi putut foarte bine să creadă că trebuie să prindă strâns 
cu mâna şi veşmântul. Da, dar acestei femei minunate credinţa nu 
i-a dat o îndrăzneală nesocotită. Credinţa i-a insuflat în acelaşi 
timp o înaltă evlavie faţă de persoana Domnului. Căci adevărata 
credinţă insuflă o astfel de evlavie faţă de Dumnezeu şi de cele 
dumnezeieşti. De aceea, lipsa de evlavie cu care mulţi creştini se 
apropie de cele dumnezeieşti arată necredinţa lor. Observaţi-i cum 
merg şi cum stau în Biserică şi la Sfânta Liturghie. 

Nu au nici respectul, nici buna-cuviinţă pe care ar arăta-o 
in casa vreunui cetăţean al lor respectat, sau în casa vreunui 
conducător politic. Se plimbă de colo colo, mai mult decât la o 
reuniune lumească. Observaţi-i cum se apropie de dumnezeiasca 
împărtăşanie. O, atunci se întrec, care mai de care, să se arate mai 
lipsit de evlavie. Vin în grabă să se împărtăşească, la orice oră vor 
ei. Vorbesc între ei şi chiar şi în acel ceas preasfânt, — vai - cuvinte 
fără rost şi neserioase. Pun pe preot în primejdie să răstoarne şi să 

verse Sfintele Taine, ca şi cum l-ar ataca nişte prigonitori barbari şi 
nişte necredincioşi blestemaţi. 

Observaţi şi pe creştine, cu ce fel de imbrăcăminte se duc la 
Biserică. Îmbrăcăminte - e un fel de a vorbi -, căci de multe ori vin 
la Biserică cu o atât de neserioasă goliciune, încât ar crede cineva 
că vin acolo nu ca să se închine cu evlavie lui Dumnezeu, ci ca să 
facă Biserica un loc de provocări neevlavioase şi scandaloase. Chiar 
dacă sunt îmbrăcate, se prezintă împodobite într-un fel care s-ar 
potrivi mai degrabă în locuri de plimbare lumească şi de falsitate 
nebună. Observaţi pe unii şi pe unele, care consideră Biserica un 
loc potrivit nu pentru rugăciune cu luare aminte şi pentru adorare 
în duh, ci un loc de neglijenţă, de rotire curioasă a ochilor, de 
convorbiri şi de vizite reciproce. Observaţi pe alţii, care aleg cele 
mai sfinte sărbători, ale patimii şi ale învierii, când orice creştin 
se cuvine să se întristeze şi să consacre câteva ore de adorare şi 
de zdrobire a inimii faţă de Domnul, care a suferit pentru noi. 
O, tocmai atunci unii arată cea mai mare lipsă de evlavie şi se 
poartă într-un mod barbar. Atunci se înghesuie în Biserici, ca şi 
când Bisericile ar fi nişte centre de spectacol. Atunci unii implinesc 
obiceiuri moştenite din vremea întunecată de lipsă de învăţătură. 

Aprind focuri în jurul Bisericii, dau drumul la tot felul de 
artificii, care sunt zgomotoase şi primejdioase. Aleargă, se înghesuie, 
fac glume, înconjoară sfântul epitaf într-un fel nu numai lipsit de 
evlavie, dar chiar anticreştin, nelegiuit, păcătos. Da, se fac păcate la 
scoaterea sfântului epitaf! 

Vorbim numai despre păcatele care se văd, lăsând la o parte 
cele nevăzute ale acelor oameni, lipsiţi de bun simţ, care socotesc 
slujbele de noapte ale Bisericii ca prilejuri pentru scopurile lor, 
cu neputinţă de pomenit. Iată câtă lipsă de evlavie arată, din 
nefericire, mulţi creştini, tocmai fiindcă nu au credinţă, ci sunt de 
fapt necredincioşi. 

Descoperirea vindecării pe ascuns 


Dar vindecarea pe care credinţa femeii suferinde o lucrase pe 
ascuns trebuia să fie dată pe faţă, spre folosul poporului. De aceea: 
„A zis lisus: cine s-a atins de Mine? Fiindcă toţi tăgăduiau, a zis Petru 
şi cei cu el: Doamne, mulțimile te înconjoară şi te strâmtorează, şi Tu 
zici, cine s-a atins de Mine? Dar Iisus a zis: s-a atins cineva de Mine, 
căci am simţit o putere ieşind din Mine” (v. 45-46). Apropierea şi 
atingerea femeii n-a fost simplă, ci a provocat o minune. A fost o 
legătură duhovnicească adâncă, a cărei consecinţă a fost mutarea 
unei puteri de vindecare a Domnului în trupul bolnavei. Când 
Domnul a întrebat: Cine s-a atins de Mine, a întrebat: nu fiindcă 
nu ştia acest lucru, căci ce nu ştie Cel atoateştiutor? Nici fiindcă 
suferise vreo pierdere în puterea Lui. Căci dacă soarele, făptură 
materială a Domnului, nu-şi micşorează lumina, împărtăşindu-ne-o 
nouă, cu atât mai mult nu se micşorează puterea cea nemărginită 
a Făcătorului. Domnul n-a pus întrebarea, nici fiindcă puterea Lui 
de minuni ar fi fost independentă de voinţa Sa, nici că s-ar fi supărat 
sau s-ar fi mâniat de această luare a puterii Lui vindecătoare pe 
ascuns. Ci a întrebat pur şi simplu de bucurie şi de plăcere pentru 
credinţa bolnavei. A pus întrebarea ca să arate şi altora credinţa 
ei cea minunată, vrednică de a fi admirată şi imitată. A mai avut 
scopul ca femeia să nu creadă că a primit vindecarea prin furt, şi 
astfel să fie mustrată de conştiinţa ei. 

Dar intrebarea Domnului a părut chiar şi ucenicilor cu totul 
fără rost. De aceea Petru răspunde cu oarecare milă: Învăţătorule, 
mulţimea te înconjoară şi Te împiedică, şi Tu zici cine s-a atins? 
Ucenicii, deşi văzuseră atâtea minuni ale Domnului, încă nu ştiau că 
din gura Domnului nu este cu putinţă să vină vreun cuvânt fără rost. 
De aceea, Domnul le explică bine că a simţit acţiunea atingerii din 

credinţă, care a provocat ieşirea din Fl a unei puteri de vindecare. 
Dar ceea ce nu ştiau ucenicii, ştia cea vindecată. De aceea ea, „Văzând 
că nu a putut fi ascunsă, a venit tremurând şi căzând înaintea lui lisus, 
i-a spus pentru care pricină s-a atins de El şi cum s-a vindecat îndată, 
înaintea a tot poporul” (v. 47). Niciodată, în nicio împrejurare, vreo 
faptă a noastră ascunsă şi tainică, fie rea, fie bună, ba nici chiar 
vreo dorinţă sau vreun gând lăuntric, nu poate rămâne ascunsă de 
Domnul. Căci El ştie toate şi toate sunt descoperite înaintea Lui. 
Acest lucru l-a înţeles atunci şi femeia vindecată. Tremurând, căci 
se temea nu cumva să fi greşit înaintea Domnului cu această faptă 
a ei, a venit şi a căzut la picioarele Lui, punându-l, înaintea a tot 
poporul, de ce se atinsese de EI şi că s-a vindecat numaidecât. Cu 
adevărat credinţa tare a unor persoane, cu care vin la Domnul, aduce 
vindecarea nevoilor lor. De multe ori însă le lipseşte acelor persoane 
cunoaşterea bunătăţii Domnului, precum şi acea dragoste adâncă 
prin care se alungă afară frica de pedeapsă. De aceea, acele persoane 
tremură chiar în clipa în care ar trebui să se bucure. 

Indiferent de teama de pedeapsă, creştinul trebuie să se 
apropie cu frică de cele dumnezeieşti. Majestatea fără margini a lui 
Dumnezeu, care este în acelaşi timp şi dragoste, face pogorământ 
până la noi, cei mici. Stă de vorbă cu noi în toate rugăciunile. 
Ne îmbrăţişează cu milostivire şi dă sufletului nostru sărutarea 
dragostei părinteşti celei iertătoare, când ne mărturisim păcatele cu 
sinceritate. Se uneşte cu noi în fericita clipă a Sfintei Împărtăşanii. 
Dar noi nu trebuie să uităm că Dumnezeu este Sfântul Sfinţilor, în 
faţa Căruia stau cu frică şi cu cutremur chiar şi puterile îngereşti 
cele netrupeşti şi preacurate, heruvimi şi serafimi. De aceea se 
cuvine să simţim care este poziţia noastră înaintea lui Dumnezeu. 
Este poziţia unui om păcătos şi vrednic de osândă, care stă în faţa 
unui domn preainalt, dar care, în dragostea să fără margini, ridică 
pe robul său la starea de fiu. Prin urmare suntem datori să păstrăm 

o frică nevinovată, un adânc respect, împreunat cu o dragoste 
fiască, lipsită de viclenie. 

Să fim simpli şi încrezători. Iată ce ne învaţă prezenţa acelei 
sărmane femei. 

Iar sinceritatea ei este încă o dovadă a credinţei şi a evlaviei. 
Nu se ascunde, nu se îndreptăţeşte, cum fac unii creştini, până 
şi la mărturisire. Femeia mărturiseşte în public atât boala ei cea 
ascunsă şi ruşinoasă, cât şi minunata ei vindecare. Dar faptul că 
cei vindecaţi de rănile ascunse ale păcatului mărturisesc fără 
ruşine vindecarea lor, când trebuie să arate milostivirea şi harul 
lui Dumnezeu, ca să dea şi altora curaj la pocăință şi vindecare 
sufletească, este un fapt care se întâmplă adesea. Psalmul pocăinţei, 
al cincizecilea al lui David, mărturisirea scăderilor pe care le-au 
avut ucenicii Domnului, scrise de ei înşişi în Evanghelie, mai cu 
seamă lepădarea lui Petru şi prigonirea Bisericii de către Pavel sunt 
dovezi limpezi de sinceritate şi pilde bune, care pornesc sufletele 
spre pocăință şi mântuire. 

Acum medicul cel mare, nu numai că nu respinge pe femeie, 
ci o încredinţează de vindecarea ei şi vesteşte poporului credinţa 
ei cea vrednică de laudă: „îndrăzneşte fiică, credinţa ta te-a mântuil. 
Mergi în pace” (v. 48). Domnul o încurajează în teama ei, adresând 
cuvântul atât de familiar: fiică. Este singura împrejurare în care 
Domnul se adresează unei femei cu un astfel de cuvânt. Ea a fost 
vrednică de acest cuvânt. Căci credinţa mântuieşte din păcat şi face 
pe credincios fiu al lui Dumnezeu. De aceea Domnul afirmă că 
credinţa acestei femei nu numai a mântuit-o de boală, dar a făcut-o 
şi fiică a Sa. Dă de înţeles că nu atingerea cu mâna a veşmântului 
Săi i-a adus femei vindecarea, ci întâlnirea credinţei ei cu persoana 
cea dumnezeiască a Domnului. 

O, iubite cititor, avem foarte la îndemâna noastră mijlocul 
de a ne mântui şi dea ne face copiii lui Dumnezeu şi moştenitori 

ai fericirii Lui. Totuşi zăbovim în bunătăţile sărace şi fără gust 
ale lumii acesteia. Putem să primim şi noi acea mare fericire şi 
binecuvântare „mergi în pace”, pe care a primit-o femeia cu curgere 
de sânge. Putem şi noi să primim acel nepreţuit dar, pacea şi 
liniştea, care dau atâta dulceaţă zilelor vieţii noastre celei tulburate. 
Şi totuşi ne lipim de lucrurile cele zadarnice ale lumii acesteia, 
care ne făgăduieşte pace, glorie, fericire, dar ne dă tulburare, grijă 
necurmată, nefericire. Este acesta un fel de viaţă logic şi cuminte? 

VINDECAREA LEPROSULUI 
(Mz 8, 1-4) 


ilostivirea Domnului se pleca spre toate felurile de boli, 
în tot timpul activităţii Lui de predicare, a vindecat prin 
minuni toate felurile de boli, care i s-au prezentat. A 


făcut aceasta, ca să atragă pe poporul din vremea aceea, dar şi pe 
poporul din toate vremurile, spre mila Sa. El impărtăşea poporului 
o vindecare mai adâncă şi mântuitoare, vindeca sufletul de orice 
boală a păcatului. Căci bolile trupeşti, care sunt de multe feluri şi 
au curs deosebit, sunt chipuri şi simboluri ale multelor şi feluri- 
telor păcate. Deoarece noi toţi suntem expuşi la boala păcatului 
şi suntem răniţi de biciul lui veninos, dar fiecare prezintă mai cu 
seamă unul din felurile păcatului, de aceea şi Domnul a binevoit să 
vindece mai multe feluri de boli trupeşti, ca să ne încredinţăm că 
numai Fl singur vindecă orice fel de păcat, fără excepţie. Numai El 
vindecă o boală sau alta, care pare ingrozitoare, rău-mirositoare, 
incurabilă. Aşa este lepra, a cărei vindecare urmează să o tâlcuim. 

Vremea în care s-a făcut minunea și felul bolii 


„Coborându-Se El din munte, L-a urmat popor mult” (v. 1). 
Muntele de pe care se cobora Domnul era un munte din Galileea, 
al cărui nume nu-l ştim. Acolo rostise Domnul cunoscuta şi vestita 
Predică de pe munte, prin care a dat legea morală desăvârşită a 
Evangheliei. Atât era de mare trecerea de care se bucura Dătătorul 
legii, iar adevărurile legii erau atât de importante şi de nemaiauzite, 
încât popoarele erau uimite de învăţătura Lui. După ce îşi sfârşise 
cuvântarea, norodul L-a urmat, prezentând tabloul plăcut al unor 
oameni, care nu s-au săturat de cuvântul dumnezeiesc, ci doresc să 
se mai hrănească cu el. Din nefericire, poporul acela nu se lipise 
tot numai prin credinţă de Hristos. Căci cuvântul lui Dumnezeu 
este semănat din belşug în sufletele ascultătorilor râvnitori, dar nu 
află peste tot pământ potrivit pentru rodire, precum ni se spune în 
parabola semănătorului. 

„Şi iată, un lepros venind i s-a închinat zicând: Doamne, dacă 
voieşti să mă curăţeşti” (v. 2). Boala de care suferea acel sărman 
om era lepra. Este o boală care bântuie şi astăzi, dar bântuia mult 
mai mult în Palestina pe vremea Domnului. Această boală, privită 
din punct de vedere trupesc, era îngrozitoare. Ea mistuie carnea 
omului şi provoacă plăgi de unde curge un material rău-mirositor. 
Lepra face să putrezească mădularele trupului, unul după altul, şi 
distruge până şi oasele, încât preface pe om într-o rană generală, 
într-un mormânt mobil. Pe deasupra, lepra produce temperatură 
mare, unită cu insomnia şi coşmarul ei, până când moartea pune 
capăt acestui martiriu. Privită din punctul de vedere social, lepra 
este şi mai îngrozitoare. Nu are leac şi este molipsitoare. De aceea 
leprosul trebuie izolat de familie şi de orice comunicare cu oamenii 
sănătoşi. El rămâne departe de oraşe, iar în vechime era socotit ca 


222 


Minunile Domnului 


necurat şi pedepsit în mod deosebit de Dumnezeu. Pentru toate 
aceste trăsături ale ei, lepra este prin excelenţă simbolul păcatului. 
Şi păcatul este de nevindecat cu mijloace omeneşti, produce dureri 
şi miros greu, face pe om întinat şi necurat şi îl desparte sufleteşte 
de Dumnezeu şi de orice om drept şi virtuos. 

Aşadar, leprosul despre care vorbim este cel dintâi lepros care 
şi-a căutat vindecarea la Domnul. Auzise despre învăţătura Lui 
cea uimitoare. S-a gândit că Acela, care vorbea „ca unul care are 
putere”, are şi puterea să-l curăţească pe el de lepră. Acest lepros 
făcea parte dintre bolnavii şi neputincioşii care pe dinafară sunt 
urâţi şi fără chip, dar pe dinăuntru sunt înfrumuseţaţi de credinţă 
şi înţelepţiţi. De altfel, cuvintele pe care el le adresează Domnului 
dovedesc credinţa lui cea tare. Pentru că Îl numeşte pe Iisus Domn 
şi manifestă un adânc respect faţă de El, închinându-l-se. Mai mult, 
leprosul îşi lasă vindecarea la voia Domnului. 

Cuvintele acelea ale leprosului: „Dacă vrei”, sunt foarte 
pline de învăţământ şi pentru noi. Se cuvine să credem cu tărie 
că Domnul poate să vindece şi să şteargă orice necaz al nostru, 
când noi scăpăm la El. Dar totdeodată trebuie să lăsăm rezultatul 
la voia Domnului. Să zicem: dacă vrei Tu, dacă aceasta este voia 
Ta... Să ştim bine că de multe ori nu este voia Domnului să ne 
slobozească de necazurile noastre. Nu fiindcă nu aude rugăciunile 
noastre, nu fiindcă nu se milostiveşte de durerile noastre, ci 
dimpotrivă, El ne iubeşte mai mult decât cea mai iubitoare mamă. 
Dragostea Sa işi impune să prelungească necazul nostru, precum şi 
dragostea părinţilor le impune să facă pe copil să sufere o operaţia 
dureroasă, ca să-l izbăvească de o boală mortală. Să vărsăm cererile 
şi rugăciunile noastre cu credinţă fierbinte înaintea Domnului, 
la toate necazurile noastre. Dar sfârşitul rugăciunii şi al cererilor 
noastre să fie cuvântul preainţelept şi dumnezeiesc: „Facă-se voia 
Ta”. Atunci sufletul nostru va primi pace, iar sfârşitul necazului 

nostru ne va fi de cel mai mare folos. Dacă însă nu este nicidecum 
voia Domnului să fim sloboziţi de una sau alta din bolile sau 
necazurile noastre, niciodată nu s-a întâmplat ca El să nu vrea să 
ne vindece şi să ne slobozească de boala păcatului. Dimpotrivă, 
intruparea Domnului, moartea Lui pe cruce, mijlocirea Lui ca 
Arhiereu ceresc, Biserica şi Tainele ei, preaînţeleapta şi felurita 
activitate a Domnului, în care El întrebuinţează îngeri şi oameni, 
evenimente şi împrejurări tainice şi necunoscute de noi, toate 
acestea dovedesc cât de mult vrea Hristos să ne mântuiască din 
păcat şi cât de mult lucrează pentru mântuirea noastră. De aceea 
ar trebui să ne întoarcem întotdeauna rugăciunea noastră fierbinte, 
credincioasă şi răbdătoare, spre dobândirea acestei vindecări a 
sufletului de boala mortală a păcatului. Tocmai de aceea va rămâne 
fără niciun răspuns oricine pleacă din lumea aceasta, cu lepra 
păcatului nevindecată. Aşa unul ca acesta va fi socotit cu totul 
nevrednic să aibă parte cu îngerii, cu sfinţii, cu Dumnezeu. 


Răspunsul Domnului și minunea 


Fiindcă Domnul venise în lume ca să şteargă păcatul şi să 
împace mânia lui Dumnezeu împotriva omului, îşi îincununează 
predica cea mântuitoare de pe munte, cu o minune a iubirii de 
oameni: „întinzându-şi mâna, lisus l-a atins”. Deşi bolnavul era plin 
de lepră, după cum ne încredinţează şi Sfântul Luca, Domnul nu 
se codeşte să-l atingă cu mâna Sa. El, care a primit să se apropie 
de vameşi şi de păcătoşi, care erau plini de lepra sufletească şi 
i-a mântuit. El care şi astăzi ne dă Trupul şi Sângele Său nouă 
oamenilor, n-ar fi putut simţi silă de acel sărman lepros. Unii aşa- 
numiţi oameni simţitori, se scârbesc de bolnavi, fără să se gândească, 
că se prea poate ca mâine să fie şi ei bolnavi. Atingerea Domnului 
de cel lepros ar fi putut fi considerată ca o întinare. Totuşi Domnul 

întinde mâna Sa peste el, ca să arate că, precum legăturile Sale cu 
oamenii păcătoşi nu pot să-L întineze pe El, Domnul, tot astfel 
nu putea să se molipsească prin atingerea cu un bolnav de boală 
molipsitoare. Dimpotrivă, numai prin atingere putea să transmită 
bolnavului o putere tămăduitoare, dar bolnavul nu putea să întineze 
întru nimic pe Domnul. Cititorul să ia bine seama, ca să poată 
răspunde la teama fără rost şi lipsită de evlavie, pe care o au unii. 
Aceştia se tem că, odată cu Sfânta împărtăşanie, li se va împărtăşi 
vreo boală, deoarece, zic ei, din acelaşi sfânt potir s-au împărtăşit 
şi bolnavi. Aceasta este cu totul imposibil. Trupul Domnului nu 
se face transmiţător de boli şi de microbi, ci, dimpotrivă, pâine a 
vieţii, leac mântuitor şi antidot împotriva morţii. Când Domnul 
S-a atins de cel lepros, i-a zis: „Vreau, curăţeşte-te”. Nu l-a respins 
pe lepros. Nu i-a spus, cum i-a spus proorocul Elisei lui Neeman 
cel lepros: „Ducându-te, spală-te de şapte ori în Iordan”. Domnul 
i-a zis numai: Vreau. Iar cuvântul atotputernic a şi produs efectul. 
Cuvântul vreau a întărit convingerea leprosului că vindecarea lui 
prin minune a depins de Domnul şi a dovedit marea bunătate a lui 
lisus. Era ca şi cum ar fi zis: dorinţa ta şi râvna Mea de a te vindeca 
este la fel de mare. Încă şi mai mare este dorinţa, mai neostoit 
dorul Domnului de a vindeca sufletele de lepra păcatului. Adesea, 
fără ca noi să-i arătăm ce vrem, fără să-L invocăm, fără să cerem 
intervenţia Lui, Domnul este doctorul plin de dragoste, care vrea 
şi trezeşte voinţa noastră şi nu-şi încetează activitatea, până nu duce 
la bun sfârşit vindecarea fiecărui păcătos, care vrea să fie vindecat. 

lar cuvântul „curăţeşte-te”, cu care Domnul dispune 
vindecarea, arată puterea Sa supremă, în faţa căreia nu există nicio 
piedică. De aceea Evanghelistul notează: „Și îndată s-a curățit lepra 
lui” (v. 3). De îndată ce Domnul a rostit cuvintele: „ Voiesc, curățește- 
te”, numaidecât lepra s-a curăţit şi leprosul, care mai înainte era alb 
de plăgi, s-a făcut cel mai sănătos om. Cu aceeaşi putere absolută. 

Domnul curăţeşte de păcat, în chip desăvârşit, pe orice om, care se 
pocăieşte şi se supune la toate poruncile evanghelice privitoare la 
curățirea sufletului: să se boteze cel nebotezat, să se mărturisească 
cel botezat, care după botez a păcătuit, să se împărtăşească şi 
să întrebuinţeze toate mijloacele harului, pe care ni le pune la 
îndemână Biserica. 

Dar odată cu cuvintele „voiesc, curățeşte-te”, Domnul a dat 
leprosului vindecat şi unele porunci. Cea dintâi a fost aceasta: 
„Vezi, să nu spui nimănui”, îi interzice cu stricteţe, precum ne 
încredinţează Sfântul Marcu, să vestească oamenilor minunea. 
Aceasta Domnul a făcut-o ca de obicei, fiindcă fugea de laude, 
întrucât depindea de El, scopul minunilor Sale era ca cei chemaţi 
la mântuire să înţeleagă puterea Lui dumnezeiască, iar nu ca El să 
primească cinste şi slavă de la oameni. Această purtare a Domnului 
este o pildă bună de urmat pentru noi, care nu putem să facem 
nicio minune, iar binele pe care îl facem, tot cu puterea Domnului 
îl săvârşim. Noi nu trebuie să urmărim laudele oamenilor, pentru 
un lucru care n-a fost făcut cu puterea noastră. 

A doua poruncă a Domnului către leprosul vindecat a fost 
următoarea: „Du-te şi te arată preoţilor”. Adică, du-te şi împlineşte 
datoria pe care Legea o impune leproşilor care au fost curăţiţi. Să 
nu neglijezi această datorie povestind ici şi colo despre vindecarea 
ta. Legea lui Moise hotărâse: „în zina în care leprosul se curăţeşte, să se 
prezinte în faţa preotului” (Lev 14, 2). Cu această poruncă Domnul 
a învăţat supunerea la Lege, întrucât Legea încă nu era împlinită, 
deci valabilitatea nu era întreagă. A mai învăţat şi respectul 
faţă de conducătorii bisericeşti, „ca să nu zică despre Hristos că a 
uzurpat dreptul preoților”, zice Sfântul loan Gură de Aur. De altfel, 
Domnul a vrut să preinchipuiască faptul că în noua împărăție, pe 
care El o întemeia, adică în Biserica creştină, cei curăţiţi de lepra 
păcatului trebuie să meargă la preoţii Bisericii, care sunt rânduiţi 

de Dumnezeu, să le explice starea şi să primească încredințarea 
curăţirii lor. Preoţii mai dau sfaturi şi poveţe pentru viaţa lor de 
aici înainte. Căci preoţii Îl reprezintă pe Însuşi Domnul, în lucrarea 
de vindecare a sufletelor. 

A treia poruncă este: „Adu darul pe care l-a poruncit Moise, spre 
încredințarea lor” (v. 4). Să oferi darul pe care Legea îl cere (Deut 14, 
10). Dovedeşte-ţi în felul acesta recunoştinţa către Dumnezeu. Dar 
darul tău să fie şi spre încredințarea preoţilor, să se încredinţeze ei 
că Eu, Hristos, nu calc Legea. Din acest lucru preoţii vor afla cine 
este cel ce te-a vindecat şi cum s-a făcut vindecarea. Vor avea o 
dovadă practică a respectului Meu faţă de Lege. 

Fără îndoială că leprosul vindecat prin minune a împlinit şi 
celelalte porunci. Căci cei vindecaţi de Hristos trebuie să ţină după 
aceea cu credinţă poruncile Lui, dar leprosul acela a socotit că nu 
este dator să împlinească şi prima poruncă, dată de Domnul, fiindcă: 
„leşind el a început să propovăduiască multe şi să răspândească 
cuvântul, încât lisus nu mai putea să intre pe faţă în cetate, ci 
stătea afară, în locuri pustii, şi veneau la El de pretutindeni”, zice 
Evanghelistul Marcu (cap. 1, 45). A vestit şi a propovăduit minunea 
şi pe făcătorul de minuni peste tot pe unde mergea, în aşa măsură, 
incât Domnul nu mai putea să intre pe faţă în cetate, ci era silit să 
rămână în afara zidurilor oraşului, unde mulţi veneau din multe 
părţi să asculte şi să fie tămăduiţi de El. 

Fără îndoială această faptă a celui vindecat era o călcare a 
poruncii Domnului. Dar o călcare dintr-un motiv bun şi având un 
scop bun. Nu suntem ţinuţi să respectăm o oprelişte pe care ne-o 
impune smerenia celor smeriţi. Iar rezultatul dovedeşte că scopul 
celui vindecat a fost bun. Mulţime multă de oameni a venit, ca să se 
lumineze, şi să primească binefaceri de la Hristos, precum primise 
şi leprosul. Cea mai bună dovadă a recunoştinţei unui om, căruia 
Hristos i-a făcut bine, este grija de a duce şi pe alţii la Domnul, ca 

să aibă parte şi ei de darul Lui şi astfel să se proslăvească peste tot 
Sfântul Său nume. 

VINDECAREA CELOR 
ZECE LEPROŞI 


(Lc 17, 11-19) 


fântul Evanghelist Luca consemnează în Evanghelia sa 

şi o altă minune de vindecare a leprei, prin care se relevă 

importanţa recunoştinţei. Această minune s-a făcut: „Pe când 
mergea El în Ierusalim şi trecea prin mijlocul Samariei şi Galileii” (v. 
11). Domnul evita drumurile obişnuite, prin mijlocul Samariei şi 
al Pereii, pe care le urmau cei ce mergeau din Galileea la Ierusalim. 
Domnul mergea pe la hotarul dintre Samaria şi Galileea, tocmai ca 
să întâlnească pe nefericiţii leproşi şi să-i vindece. 


Rugăciunea leproșilor și vindecarea lor 


Nu sfârşise Domnul partea de drum din ziua aceea, când 
„intrând El într-un sat, L-au întâmpinat zece bărbaţi leproşi, care s-au 
oprit departe” (v. 12). Dacă cineva ar şti ce îngrozitoare este lepra, 

chiar şi atunci când numai un singur om suferă de ea, ar putea să-şi 
inchipuie ce spectacol grozav de nefericire comună oferă mai mulți 
leproşi care stau în acelaşi loc şi îşi împărtăşesc necazurile reciproce. 
Această privelişte a mişcat inima simţitoare a Domnului, atunci 
când a întâlnit pe cei zece leproşi. Nu i-a fost silă de întâlnire, 
n-a pus la socoteală oboseala călătoriei, ca să amâne vindecarea 
lor pe ziua următoare, ci cu bunăvoință a ascultat glasurile lor 
jalnice şi rugătoare. Căci leproşii stăteau departe de drum, ca să nu 
molipsească pe trecători, precum şi cei păcătoşi, care simt necurăţia 
sufletului lor se socotesc nevrednici să se apropie de Domnul cel 
Preacurat şi Sfânt. Tot astfel, leproşii stând departe, ca şi vameşul 
din parabolă, cer milă. 

Cei zece leproşi „ridicau glasul zicând: Iisuse Doamne, 
miluieşte-ne” (v. 13). Deşi erau excluşi de la orice comunicare cu 
oamenii sănătoşi, cei zece leproşi se pare că auziseră despre faima 
învățătorului făcător de minuni. Dar unde să-L găsească, cei 
excluşi din societate? Totuşi, când omul nu poate să întâlnească 
pe Dumnezeu, se grăbeşte Dumnezeu să se întâlnească cu omul. 
Un astfel de prilej preţios l-au avut atunci leproşii. De aceea işi 
înalţă glasul rugător şi trist şi zic impreună: „Iisuse învăţătorule, 
miluieşte-ne” 

Ce răspuns a dat Domnul la rugăciunea lor? Nu le spune: 
fiţi curăţiţi, precum îi spusese leprosului de mai înainte, ci „duceți- 
vă şi vă arătaţi preoților”. Domnul nu le spune hotărât că se vor 
vindeca, ci îi trimite să se arate preoţilor, lucru pe care trebuia 
să-l facă numai un lepros care fusese vindecat. Aşadar leproşii ar fi 
putut să obiecteze: „de ce să arătăm preoților lepra noastră? Vindecă- 
ne mai întâi, şi apoi trimite-ne la preoţi”. Totuşi această poruncă a 
Domnului avea un motiv important. Punea la incercare credinţa 
şi ascultarea leproşilor. Căci dacă omul se îndoieşte de poruncile 
şi de făgăduinţele Domnului, a ieşit de acum din sfera credinţei 

şi coboară pe Dumnezeu la nivelul omului, ale cărui cuvinte nu 
sunt sigure, ci îndoielnice. Credinţa din convingere şi cu supunere, 
tocmai în asta constă: să primim ceea ce nu vedem şi să avem 
deplină siguranţă pentru un lucru despre care chiar simţurile 
noastre ne dau informaţii contrare. Este de-ajuns că acel lucru 
ni-l spune Dumnezeul adevărului, în adeveritatea căruia trebuie 
să avem mai multă încredere decât avem în logica şi în simţurile 
noastre. De o astfel de credinţă avem nevoie toţi cei care ne numim 
creştini. Credinţă care, dintr-odată, să nu pună la îndoială cuvintele 
Domnului, ci să se supună bucuros oricărei afirmaţii a Domnului, 
urmând cu smerenie drumul pe care El s-a deschis. „Fără credinţă 
nu putem plăcea lui Dumnezeu” (Evr 11, 6). Şi dimpotrivă: „Toate 
sunt cu putinţă celui care crede” (Mc 9, 23). 

Acei zece leproşi aveau o astfel de credinţă. De îndată ce au 
auzit porunca Domnului, au plecat în oraş la preoţi, aşa cum merg 
oamenii vindecaţi, ca să primească certificatul de vindecare. Şi 
iată răspunsul la credinţa lor: „S-a întâmplat că, pe când se duceau, 
s-au curățit de lepră” (v. 14). Au plecat leproşi şi au ajuns sănătoşi! 
lată minunea. Dar să ia aminte iubitul meu cititor că ei au primit 
răspunsul în drumul ascultării, pe când îşi împlineau datoria, care 
depindea de ei s-o împlinească. Ei nu puteau face decât atât: să 
creadă în cuvântul Domnului şi să se ducă la preoţi. Au tăcut aşa, 
şi au primit darul cel mare prin minune. În orice împrejurare însă, 
dacă omul îşi face, cu toată încredințarea şi supunerea, datoria, în 
tot ce depinde de propria lui putere, să fie încredinţat că Domnul va 
face restul, care este neasemănat mai înalt şi mai important, decât 
partea făcută de om. Desigur, mulţi creştini doresc să fie virtuoşi şi 
curaţi în privinţa păcatului, slobozi de patimi, sfinţi, dar oare fac 
cu credinţă ceea ce depinde de puterile lor şi ceea ce le porunceşte 
Hristos în privinţa aceasta? Oare evită pricinile păcatului? Îşi fac 
silă lor înşişi spre îndeplinirea datoriei? Se silesc să se pocăiască 

şi să meargă la preoţii lor ca să se mărturisească şi să arate boala 
lor sufletească? Stăruiesc cu răbdare în rugăciune. Dacă fac aşa, să 
fie încredinţaţi că o adevărată minune îi va transforma în creştini 
virtuoşi, curaţi şi sfinţi. lată ce înţeles avea porunca Domnului 
către cei zece leproşi. 


Recunoștința unuia, pe când cei nouă se arată 
nemulțumitori 


Până aici cei zece leproşi au avut o purtare vrednică să fie 
urmată. Dar acum încep să se deosebească, nu numai în privinţa 
locului de obârşie, ci şi în privinţa dispoziţiilor şi a purtării lor. 
Nenorocirea comună unise pe cei nouă iudei cu samarineanul cel 
de alt neam şi înlăturase deosebirile etnice. Dar acum vindecarea 
şi fericirea comună desparte sentimentele lor. Unul păstrează în 
sufletul său un simţământ viu al binefacerii primite şi poartă multă 
recunoştinţă. Ceilalţi, iudeii, lasă trufia lor firească să stingă toată 
recunoştinţa, să micşoreze credinţa pe care au arătat-o la început, 
să-i facă nemulţumitori. „Unul dintre ei, văzând că s-a tămăduit, s-a 
întors slăvind pe Dumnezeu cu glas mare; a căzut la picioarele Lui 
pe fața sa mulțumindu-l şi acesta era samarinean” (v. 15-16). Unul 
dintre cei zece leproşi tămăduiţi, când a văzut minunea, n-a socotit 
că este nevoie absolută să meargă mai întâi la preoţi, ca să primească 
certificatul să poată locui cu alţi oameni. Ci s-a întors la Hristos. 
Un puternic simţământ de recunoştinţă stăpânea în sufletul său şi 
cerea imediată satisfacţie. Acest lepros tămăduit a socotit că orice 
alt lucru este de importanţă secundară şi a alergat la Mântuitorul. 
Recunoştinţa lui era atât de vie, incât nici n-a mai aşteptat să ajungă 
la Hristos ca să şi-o arate. Ci în tot cursul drumului slăvea cu glas 
mare pe Dumnezeu. Şi când a ajuns, a căzut în faţa Domnului 
intr-o închinăciune atât de adâncă, încât faţa i-a atins picioarele 

Domnului şi pământul. Adânca recunoştinţă a samarineanului se 
vădeşte în destul prin închinăciunea aceasta; iar limba lui a întregit 
arătarea simţămintelor inimii prin mulţumiri fierbinţi şi sincere. 
În purtarea acestui lepros vindecat vedem chipul acelei virtuţi 
nobile şi frumoase, care se numeşte recunoştinţă. Cel recunoscător 
are pornirea de nestăpânit să arate binefăcătorului său recunoştinţă. 
El nu poate s-o ţină ascunsă, ci este mânat de puterea lui lăuntrică, 
să mărturisească în public binefacerea primită. Şi fiindcă nicio 
binefacere nu este atât de mare ca cele făcute de Dumnezeu, niciun 
binefăcător nu ne dă atâtea daruri câte ne dă Dumnezeu, de aceea 
adevărații creştini sunt şi recunoscători. Mai presus de orice altceva, 
ei vorbesc peste tot şi în tot timpul de binefacerile lui Dumnezeu, 
slăvind numele Său. lar Dumnezeu, fiindcă recunoştinţa este o 
smerenie adaptată la binefacere, dă celor recunoscători daruri de o 
nobleţe şi mai mare. Dar pe cât de imbucurătoare şi trebuitoare a 
fost purtarea de recunoştinţă a unuia dintre leproşii tămăduiţi, la fel 
de nobilă şi pilduitoare-a fost purtarea Domnului, Binefăcătorul. 
Privii-L pe Domnul: nu rămâne nepăsător la manifestarea 
recunoştinţei celui tămăduit. Dar nu se impăunează cu binefacerea 
făcută. Nu consideră smerenia celui vindecat ca un prilej ca să-şi 
arate propria superioritate. Ci Domnul, cel întotdeauna smerit, 
se grăbeşte să-L ridice: „Scoală-te şi du-te!”, îi zice. Fiindcă cel care 
face binele din dragoste reală nu suportă să vadă că se smereşte 
prea mult înaintea lui cel căruia i-a făcut bine. Ba mai mult, nu 
atribuie binefacerea făcută numai bunătăţii şi milostivirii sale, ci şi 
virtuţii şi vredniciei celuilalt: „Credinţa ta te-a mântuit”. Astfel îl 
încredințează că binefacerea Domnului a încununat credinţa celui 
tămăduit şi în acelaşi timp îi arată câtă importanţă are credinţa în 
arătarea recunoştinţei şi în dobândirea mântuirii. Era ca şi cum 
Domnul i-ar fi zis celui tămăduit: du-te şi prin credinţă strânge şi 
mai mult legăturile sufletului tău cu Mine. Atunci nici recunoştinţa 

ta nu se va micşora şi nu va pieri odată cu timpul, iar Eu îţi voi da 
daruri din ce în ce mai mari, în primul rând mântuirea sufletului 
tău din lepra păcatului, care este cea mai mare boală dintre toate. 
Cât de vrednică de urmat este virtutea recunoştinţei! 


Cei nemulţumitori 


După recunoştinţa prea frumoasă şi nobilă pe care au mani- 
festat-o atunci, cu multă vioiciune, samarineanul, Evanghelistul ne 
cheamă să vedem nerecunoştinţa cea uscată şi urâtă şi nemulţumi- 
rea pe care au arătat-o cei nouă iudei. Aceştia, nu numai că nu s-au 
întors să-l mulţumească lui Hristos când au simţit că s-au vindecat, 
dar n-au făcut-o nici după ce s-au prezentat în faţa preoţilor. După 
ce preotul a certificat vindecarea lor, poate au crezut că trebuie 
să-şi cerceteze mai întâi rudele. Iar după ce s-au întâlnit cu rudele 
lor, în mijlocul informaţiilor, al noutăţilor şi al convorbirilor cu 
fiecare dintre ei, după ce au înălţat rugăciune de mulţumire - dacă 
au înălţat-o —, simţământul firesc de recunoştinţă a început să se 
piardă. Căci cei care, prin binefacerile primite, se încălzesc la su- 
flet, pe drept cuvânt se aseamănă cu fierul înroşit în foc, care este 
fierbinte atâta timp cât rămâne în vatră. Dar, de Îndată ce este scos 
din foc, se răceşte şi se înegreşte. Tot astfel unii oameni, cât timp 
se află în cuptorul necazurilor, sunt plini de sentimente smerite şi 
de rugăciuni fierbinţi. Dar când Dumnezeu îi scoate din cuptorul 
necazului, peste puţină vreme pierd recunoştinţa, uită binefacerea 
şi îndeobşte se răcesc. 

Observaţi pe cei nouă iudei leproşi. Cu voci tari şi cu aceeaşi 
căldură ca şi samarineanul, roagă pe Domnul să-i miluiască; cu 
aceeaşi credinţă în cuvântul Domnului aleargă la preot. Dar de 
îndată ce şi-au dobândit dorinţa, de îndată ce s-a stins flacăra durerii 
din inima lor, li s-a răcit şi credinţa şi recunoştinţa lor a pierit. 

Şi, pe când trupurile lor se vindecau de boala leprei, sufletele lor 
se imbolnăveau de păcatul nerecunoştinţei. De aceea ei au primit 
numai curăţire de lepra trupului, dar n-au primit mângâierea 
sufletului, precum a primit samarineanul cel recunoscător. 

Mai cu seamă cine ştie dacă acei nouă iudei nu s-au întors 
chiar împotriva binefăcătorului lor? Căci strămoşii aveau un 
proverb; „După nerecunoştinţă vine neapărat neruşinarea”. Cel 
nerecunoscător, ca să-şi liniştească cugetul, care îi spune că este 
dator lui Dumnezeu, vrea să se convingă pe sine şi pe alţii că toate 
binefacerile lui Dumnezeusuntevenimentefireştisau întâmplătoare. 
Aerul, lumina, sănătatea, celelalte bunătăţi materiale, pe care 
ni le dă Dumnezeu, pentru cel nemulţumitor sunt toate fireşti! 
Capacitatea, succesele, situaţiile înalte, ocaziile de câştig, toate sunt 
rezultatele activităţilor proprii, şi nicidecum nu sunt daruri care 
vin de sus. Toate bunurile, pe care cel nemulţumitor le primeşte, 
nu provin de la dărnicia lui Dumnezeu, ci din orice altă pricină. 
S-ar putea întâmpla ca cititorul să fi avut de a face cu astfel de 
nemulţumitori, cărora le-a făcut bine, iar ei în urmă s-au arătat, nu 
numai nemulţumitori, atribuind altor pricini binefacerile primite, 
ci i s-au făcut chiar duşmani! 

Acum să luăm aminte în ce fel descoperă Domnul 
nerecunoştinţa: „Răspunzând însă Iisus a zis: nu s-au curăţat zece? 
Cei nouă unde sunt? Nu s-a aflat să se întoarcă, ca să dea slavă lui 
Dumnezeu, decât acesta, care este de alt neam” (v. 17-18). Cu alte 
cuvinte, Domnul vindecase deodată zece bolnavi, care erau 
roşi de o boală nemiloasă. Acum îşi exprimă nedumerirea în ce 
priveşte nerecunoştinţa celor nouă. Acei nouă nu aveau simţul 
datoriei de recunoştinţă, ci numai cel de alt neam? Ei oare nu se 
gândeau să dea slavă lui Dumnezeu pentru binefacerea pe care 
o primiseră? Căci cel recunoscător Îl proslăveşte pe Dumnezeu 
pentru binefacerile primite. Iar transmiterea bunătăţilor, pe care 

ni le oferă binefăcătorii noştri, este tot un dar de la Dumnezeu: 
„Toată darea cea bună şi tot darul desăvârşit de sus este, pogorând 
de la Tine, Părintele luminilor”, zice Duhul Sfânt prin Apostolul 
Iacob (1, 17). Dumnezeu este cel ce ne trimite părinţi, învăţători 
buni, povăţuitori înţelepţi, inventatori de leacuri tămăduitoare, 
binefăcători mari. 

Nu este aceasta prima dată când Dumnezeu îşi exprimă părerea 
de rău pentru nerecunoştinţa oamenilor. În alt loc, ni-l prezintă pe 
om mai nemulţumitor decât animalele: „Cunoaşte boul pe cel ce l-a 
zidit, măgarul cunoaşte ieslea stăpânului său, însă Israel nu Mă cunoaşte 
pe Mine”, zice Dumnezeu prin proorocul Isaia (1, 3). 

De fapt multe animale sunt mai recunoscătoare faţă de cel ce le 
face bine, decât mulţi oameni. Cititorul ştie aceasta. Sunt întâmplări 
care dovedesc că şi fiarele sălbatice se arată recunoscătoare, însă 
omul, fiinţă raţională, cât de des dovedeşte nerecunoştinţă şi 
nemulţumire! Egoismul nu admite mişcarea şi smerirea, pe care 
le pretind manifestarea recunoştinţei. Omul egoist nu admite să 
se simtă micşorat în faţa binefăcătorului său, nici chiar atunci 
când binefăcătorul este Dumnezeu. Câţi nemulţumitori de aceştia 
descurajează şi înăspresc pe unii oameni, care ar avea predispoziția 
să facă binele, dar nu au şi lepădarea de sine, ca să se arate indiferenți 
la nemulţumire şi să facă binele, fără să spere nimic în schimb. Dar 
tocmai de aceea este atât de minunată bunătatea lui Dumnezeu. 
Căci deşi nerecunoştinţa celor nouă îi era cunoscută dinainte 
atotştiutorului Mântuitor, totuşi nu i-a lipsit de vindecare, oricât 
erau de nevrednici. „Căci El răsare soarele peste răi şi peste buni şi 
plouă peste drepţi şi peste nedrepţi şi face bine şi la nemulţumitori” 
(Mt 5, 45; Lc 6, 35). Să scoatem din sufletul nostru, iubite cititor, 
nemulţumirea cea urâtă, ruşinoasă şi egoistă. Din nefericire omul 
cel egoist are din fire inclinare spre nerecunoştinţă. Şi adesea se 
poartă cu oamenii ca acei copii nerecunoscători şi rău crescuţi, care 

au tot cele trebuie, dar se supără foarte tare când părinţii lor le 
refuză un fleac oarecare. Omul egoist este atât de nerecunoscător, 
încât se codeşte să se arate creştin, să-şi împlinească unele datorii de 
evlavie, să meargă la Biserică pentru a mulţumi marelui Binefăcător, 
care Şi-a jertfit viaţa pentru noi! Deşi este creştin botezat, ajunge 
chiar să ia în râs cuvintele şi faptele Domnului şi să batjocorească 
Biserica Lui cea Sfântă. Atât de neruşinată este nerecunoştinţa. Să 
urâm acest viciu neruşinat şi nevrednic. Să mulţumim întotdeauna 
pentru tot binele pe care îl întâlnim în viaţa noastră, Domnului, 
Dătătorului de daruri. „Căci aceasta este voia lui Dumnezeu”, zice 
dumnezeiescul Pavel (1 Tes 5, 18). Nu fiindcă Domnul are nevoie de 
mulţumirile noastre, căci nu este cu putinţă ca noi să corespundem 
vreodată chiar şi celei mai mici părticele din darul lui Dumnezeu 
Dar ştie Domnul că prin mulţumirea cu smerenie şi cu recunoştinţă 
ne innobilăm sufletele, le îimpodobim cu bunătate şi dispunem bine 
inimile noastre, astfel că ne facem vase potrivite pentru daruri mai 
mari ale lui Dumnezeu, pentru fericirea cerească. 

VINDECĂRI DE BOLI ORGANICE 


VINDECAREA CELOR DOI ORBI 
(Mz 9, 27-31) 


acă acele fiinţe nefericite, care sufereau de boala ingrozitoare 
JD) leprei, atrăgeau interesul călduros al Domnului, şi alţi nefe- 
riciţi, care pierduseră cel mai faimos şi cel mai folositor din- 
tre darurile materiale, adică lumina ochilor, trezeau mila Domnului. 
ŞI dacă lepra este simbolul caracteristic al păcatului, deoarece închipuie 


necurăţia şi stricăciunea inimii, orbirea este un alt simbol al păcatului, 
care închipuie orbirea minţii, întunericul adânc al conştiinţei. De aceea 

Domnul a vindecat prin minune atât pe leproşi, cât şi pe orbi, redân- 
du-le lumina, ca să-i atragă, pe ei şi pe noi, spre El, care este lumina cea 
adevărată. Fl este lumina lumii. Şi fără lumina pe care o împărtăşeşte 
Hristos sufletelor, omul rămâne orb pe vecie, întunecat şi de plâns. Aşa- 
dar, cea dintâi minune de dăruire a luminii este tămăduirea celor doi 
orbi, pe care o povesteşte Sfântul Evanghelist Matei şi pe care urmează 
să o tâlcuim acum. 


Rugăciunea răbdătoare a orbilor 


Cei doi orbi aşteptau pe Domnul, care se întorcea din casa lui 
Iair, fruntaşul sinagogii. De aceea Evanghelistul îşi începe istorisirea în 
felul următor: „Și trecând pe acolo Iisus, l-au urmat doi orbi, strigând şi 
zicând: miluieşte-ne, Fiul lui David” (v. 27). Orbii auziseră că Domnul 
vindecă pe slăbănogi, pe leproşi, pe îndrăciţi şi că tocmai înviase pe 
fiica lui Iair, care fusese moartă. Ei au înţeles că acestui mare Făcător 
de minuni nu i-ar fi greu să le redea şi lor lumina ochilor. Şi iată, 
deoarece le lipseau alte mijloace, cu care să atragă asupră-le atenţia 
Domnului, ei Îl urmează strigând, „Fiul lui David”. De ce orbii Îi dau 
lui Iisus această denumire? Fiindcă toţi iudeii cunoşteau făgăduinţa lui 
Dumnezeu, pe care o făcuse regelui David, că Mesia va fi coborâtor 
din neamul acestuia. Iar În vremea aceea, tot poporul aştepta să vină 
Mesia, ca să elibereze pe poporul lui Dumnezeu. Aşadar, cei doi 
orbi, care la suflet erau mai luminaţi decât cei ce aveau ochii sănătoşi, 
înțelegeau şi credeau că Iisus este Mesia cel aşteptat. Ei ÎI numesc aşa şi 
Îl mărturisesc în mijlocul poporului ca Fiu al lui David. Ce importanţă 
avea pentru orbi, că fariseii, cărturarii, şi ceilalți iudei îndeobşte, aveau 
ochii sănătoşi, că citiseră Legea, că văzuseră faţa Domnului, câtă 
vreme ochii sufletului lor erau închişi? Orbii au recunoscut pe Fiul lui 
David, pe care nu l-au recunoscut cei ce vedeau bine. Aşa şi astăzi, sunt 
mulţi care au lumina culturii, dar se arată mai orbi decât cei inculti, 

când este vorba să vadă lumina Evangheliei şi să primească adevărul 
cel mântuitor al lui Hristos. 

Ce cer orbii de la Fiul lui David? Ei cer milă. Ei zic: „Miluieşte- 
ne”!. Orbii ştiu din psalmii lui David că urmaşul acestuia, Mesia, avea 
milă de săraci şi că „trupurile şi sufletele săracilor va mântui” (Ps 71, 13). 
Mila pe care o cer orbii era desigur o milă potrivită cu suferinţa lor, era 
milostivirea care să-L facă pe Domnul să le dea lumina ochilor, însă 
rugăciunea lor „Miluieşte-ne pe noi!” era o rugăciune cunoscută, fiindcă 
aducea aminte de Psalmul 50, prin care Psalmistul cere mila, cu totul 
indispensabilă pentru mântuirea oricărui om. Şi de aceea nu este nicio 
împrejurare a vieţii noastre în care noi, creştinii, să nu simţim nevoia să 
ne rugăm fierbinte Domnului şi să zicem, ca şi cei doi orbi, „Miluieşte- 
ne”. Este însă de luat în seamă că orbii n-au zis fiecare în parte „Miluieşte- 
mă”, ci au zis împreună: „Miluieşte-ne”. În felul acesta fiecare din cei doi 
orbi a cuprins în rugăciunea lui şi pe celălalt, cerând o milă comună, o 
lumină a ochilor pentru amândoi, nu numai pentru sine însuşi. Căci 
necazurile leagă între ei pe oameni, mai mult decât întâmplările bune. 
Oamenii care suferă aceleaşi necazuri, bolnavii care suferă de aceeaşi 
boală şi zac în acelaşi spital, prind adeseori mare dragoste unii de alții 
şi se apropie între ei. Iar dragostea şi mila dumnezeiască se revarsă mai 
din belşug când se roagă împreună mai mulţi care suferă împreună şi cer 
de la Dumnezeu aceeaşi binefacere. Ruga este şi mai îmbelşugată, când 
cei ce au păcătuit împreună se duc la Biserică şi se roagă lui Dumnezeu 
zicând: Doamne, miluieşte-ne şi iartă-ne. 

De cea mai mare însemnătate este însă faptul că cei doi orbi, după 
ce au strigat de mai multe ori cerând milă de la Domnul, şi n-au primit-o, 
nu se deznădăjduiesc, ci Îl urmează strigând în tot timpul drumului. Şi 
la sfârşit, „intrând El în casă, au venit la El orbii”. Nu s-au sfiit să intre şi 
in casă. Căci Domnul, voind să pună la încercare credinţa lor şi să facă 
şi mai fierbinte rugăciunea lor, a mers în drumul Său, părând indiferent 
la strigătele şi la rugăciunile lor. Domnul a folosit şi acum obişnuita Sa 

metodă, conform căreia pare că este surd la rugăciunile şi cererile noastre 

. A w 4 ° ü e e vu . 9 
şi ne învaţă că: „trebuie să ne rugăm totdeauna şi să nu ne lenevim” (Lc 
18, 1). Domnul face acest lucru ca să ne unească mai strâns cu El, prin 
rugăciune răbdătoare, ca să întărească mai mult credinţa şi să ne facă 
vrednici de daruri mai mari şi de milă mai imbelşugată decât o cerem 
noi. De fapt zăbovirea răspunsului răsplăteşte rugăciunea răbdătoare cu 
bucurii mult mai de preţ. 


Orbii își mărturisesc credinţa și primesc vindecarea 


Abia când orbii au intrat în casa lui Matei, Domnul a rupt tăcerea 
„şi le-a spus: credeţi că pot să fac acest lucru?”. Credeţi că Eu, cu propria 
Mea putere, pot să fac aceasta? Sau credeţi că o voi face, precum făceau 
proorocii, care aveau putere de la Dumnezeu? Domnul pune o nouă 
încercare asupra celor doi orbi, prin întrebarea aceasta. Fiindcă, dacă 
cerem de la Hristos vindecare trupească sau sufletească, trebuie să avem 
mai întâi în sufletele noastre credinţa în atotputernicia Sa. Cei doi orbi 
ştiau că Domnul vindecase pe alţii numai cu un singur cuvânt, dar mai 
trebuia să creadă că Domnul poate să facă şi cu ei acelaşi lucru. Căci 
şi printre creştinii de astăzi, mulţi cred că Hristos a dat multe daruri 
multora, şi acum şi mai înainte, dar nu vor nicidecum să creadă că 
Domnul îşi va arăta dărnicia Sa nemărginită şi faţă de ei înşişi. Omul 
cu credinţă adevărată crede că Domnul poate să facă şi pentru El 
însuşi ceea ce a făcut cu alţii, ajunge ca omul să creadă, şi Domnul să 
socotească lucrul cerut că este în interesul omului. 

La întrebarea Domnului, răspunsul celor doi orbi a fost de un 
cuget şi imediat: „Îi zic Lui: da, Doamne” (v. 28). Orbii înţeleseseră bine 
întrebarea Domnului, niciodată evreii nu Îl numeau pe Domnul Fiu al 
lui David, ci orbii Îi dau un nume mai înalt şi Îl mărturisesc stăpân, zicând 
„Doamne”, zice Sfântul loan Gură de Aur. Credinţa orbilor, întărită de 
lunga tăcere a lui Iisus, s-a înălțat până la gradul unei cunoaşteri întregi a 

lui Iisus Hristos şi a unei mărturisiri îndrăzneţe. Îndată după ce au făcut 
mărturisirea aceasta, Domnul „s-a atins de ochii lor zicând: după credința 
voastră, fie vouă, şi ochii lor s-au deschis” (v. 29). 

Adică Domnul a atins cu degetul Său ochii cei. închişi ai 
orbilor, poruncind să se întâmple minunea, după credinţa lor. 
Domnul cunoştea de mai înainte credinţa sinceră a orbilor. Dar 
acum o vădeşte, atribuindu-i ei minunea, ca să trezească râvna altor 
oameni. Este mare mângâiere şi întărire pentru credincioşi faptul că 
Domnul cunoaşte bine credinţa lor, o răsplăteşte şi află plăcere în ea. 
Răsplătirea credinţei celor doi orbi a fost că li s-au deschis imediat 
ochii. Ei au văzut lumina zilei, au privit pe Dătătorul de lumină, şi 
pe toţi pe care până atunci îi auzeau, fără să-i vadă. Bucuria a strălucit 
în ochii lor de acum sănătoşi. Căci, oricâtă bucurie ar simţi un orb, 
faptul că nu vede i-o micşorează. Dar atunci când cei doi orbi şi- 
au căpătat vederea, ochii lor strălucitori au mărturisit minunea 
intâmplată. Dar tot aşa se petrece şi cu cei ce primesc lumina cea 
sufletească. Oricâtă bucurie ar simţi păcătosul, cât timp rămâne orb 
sufleteşte, nu poate să aibă adevărata bucurie, bucuria în Domnul. 
Însă când lumina credinţei a strălucit în sufletul său, când a cunoscut 
adevărul şi a primit de la Hristos slobozire de păcat, atunci se bucură 
şi se veseleşte „cu bucurie negrăită şi preamărită”, dobândind preţul 
credinţei sale, „mântuirea sufletului” (1 Ptr 1, 8-9). 


O poruncă expresă 


Înainte de a da drumul celor doi orbi luminaţi „isus le-a poruncit 
cu asprime zicând: vedeți nimănui să nu spuneți” (v. 30). Cu asprime şi 
cu apăsare le porunceşte să ia seama ca nimeni să nu cunoască minunea. 
Domnul face acest lucru, mai întâi ca să dea o pildă de binefacere 
smerită, care se întoarce dinspre laude, divulgare şi admiraţie. În al 
doilea rând, El voia să ascundă deocamdată minunile Sale, ca să nu 

întărească intenţia iudeilor, care voiau ca El să fie nu un mântuitor al 
sufletelor, ci un Mesia lumesc, conducător al poporului, care să-i scoată 
de sub jugul roman şi să întemeieze o putere iudaică mondială. Dacă 
minunile Sale ar fi fost vestite în popor de la început, Domnul ştia 
că iudeii ar fi fost în stare să aprindă răscoala împotriva romanilor şi 
să-L aleagă rege. Ei încercaseră chiar să facă acest lucru în Capernaum. 
După învierea din morţi a Domnului, când împărăţia duhovnicească 
a lui Hristos era de acum înfiinţată, El a poruncit abia atunci să se 
vestească în toată lumea minunile şi învăţăturile Sale, ca să cunoască 
toţi pe adevăratul Dumnezeu şi pe Fiul Său cel trimis în lume. 

Dar slava fuge de cei ce se silesc să o prindă şi se ţine după paşii 
celui care fuge de ea. De aceea orbii cei tămăduiţi, „Jeşind L-au vestit pe 
El în tot pământul acela” (v. 31). Simţământul de recunoştinţă a fost mai 
puternic decât datoria de supunere. Au crezut poate cei vindecaţi că 
porunca le era dată din smerenie şi, aşa fiind, nu-i obliga. Dar în general 
nu este drept să facem lucruri pe care Domnul le interzice, oricât de 
bune ar fi motivele noastre. Dacă vrem să lucrăm cu adevărat spre slava 
lui Dumnezeu, lucrarea noastră trebuie să fie în deplină conformitate cu 
voia Lui. Căci binele nu este bine dacă nu e făcut bine. 

Despre această minune nu ni se spune mai mult. Dar ar trebui 
să repetăm că orbirea ochilor lăuntrici este neasemănat mai dureroasă 
decât orbirea ochilor trupului. Viaţa aceasta va trece şi se va sfârşi. 
Ochii cei mai sănătoşi, cei mai frumoşi, care au stârnit admiraţie şi 
complimente, au fost poate pricină de sminteală şi de păcat, se vor stinge 
şi vor putrezi, ca şi ochii orbilor, care nici odată nu au văzut lumina. Dar 
ochii lăuntrici, vederea sufletului cea luminată de adevărul Evangheliei, 
conştiinţa cea curată şi sfinţită, niciodată nu va pieri. Din lumina aceasta 
de astăzi, se va preface în lumina veşnică a vieţii celei fericite. Să ne silim 
să dobândim această lumină, lepădându-ne de păcat, care întunecă şi 
orbeşte sufletul, şi să urmăm lumina virtuţii creştine. 

(Mc 10, 46-52) 


finţii Evanghelişti povestesc şi altă minune, prin care Domnul 

a redat lumina unuia din acei orbi, care o pierduseră. Dar după 

aceea ei s-au făcut făclii de lumină duhovnicească. Domnul a fă- 
cut multe minuni de tămăduire a ochilor orbi, fiindcă erau şi sunt încă 
mulţi orbi în răsărit. Căldura şi strălucirea excesivă a luminii solare, 
şederea în aer liber, vârtejurile de praf care se mişcă sub cer sunt pri- 
cinile obişnuite, care produc acolo orbirea. Orbul, a cărui vindecare 
este expusă în pericopa de faţă, este pomenit cu numele de Bartimeu şi 
cu renumele de credinţă, precum se va vedea în tâlcuirea următoare. 


Rugăciunea orbului 


„Şi a mers la Ierihon. Şi ieşind din Ierihon împreună cu ucenicii 
şi cu popor mult, orbul Bartimeu şedea lângă drum cerşind” (v. 46). 
Ierihonul renumit atât în vremea Vechiului Testament, cât şi în 
timpul Mântuitorului, se tâlcuieşte „oraşul miresmelor”. Despre 

acest oraş vorbeşte Domnul în renumita parabolă a Samarineanului 
milostiv. Acolo s-a petrecut şi minunata pocăință a lui Zaheu, 
despre care ne povesteşte Evanghelistul la începutul aceluiaşi 
capitol. Aşadar, pe când Domnul ieşea din Ierihon, Îl urma o 
mulţime de popor, din respect. Acelaşi popor îl impiedicase 
pe Zaheu să vadă pe Mântuitorul său, aceeaşi mulţime era gata 
să împiedice pe orbul Bartimeu să-şi primească vindecarea. Însă 
pentru câteva suflete dispuse să primească mântuirea, cum se găsesc 
intotdeauna într-o mulţime, Domnul a predicat şi a întărit predica 
Sa prin minuni mari, cum a fost minunea făcută cu Bartimeu. 
Acest nefericit orb, cum se petrece de obicei cu cei de o seamă cu 
el, îşi pierduse lumina ochilor şi era incapabil de muncă, neputând 
să-şi câştige mijloacele de existenţă. De aceea şedea lângă drum şi 
cerşea, cum fac şi astăzi atâţia orbi săraci, către care trebuie să avem 
multă compătimire. Dacă prefăcătoria unora şi o înşelătorie rea 
rătăceşte pe cei milostivi, printr-o contrafacere a unor infirmităţi, 
orbii prezintă dovada că nu aparţin unor astfel de înşelători. De 
aceea, orice intervenţie în favoarea lor nu este numai o manifestare 
de compătimire pentru nişte semeni ai noştri nenorociţi, ci şi o 
mică jertfă de recunoştinţă, fiindcă nouă Dumnezeu ne-a hărăzit 
lumina ochilor. 

Aşadar, Bartimeu, „auzind că este lisus Nazarineanul, a început 
să strige şi să zică”. Pentru el, prilejul era nepreţuit, fiindcă Domnul 
venea în Ierihon pentru ultima oară. Prinderea prilejului care se 
prezintă în clipa de faţă, în rezolvarea problemelor serioase, mai cu 
seamă pentru mântuire, este un lucru care cere grijă şi gândire. Căci 
dacă las să treacă prilejul prezent sau îl pierd, se poate întâmpla să 
nu mai aflu altul, se poate întâmpla să fie ultima dată când mă 
cercetează Domnul. Moartea mă poate lipsi de orice alt prilej. 
De aceea, dumnezeiescul Apostol poruncește; „lată acum vreme 
potrivită, iată acum ziua mântuirii” (2 Co 6, 2). 

Dar ce cere orbul, care strigă, cu glas tare: „Iisuse, Fiul lui 
David, miluieşte-mă” (v. 47). El cere milă. Această rugăciune a 
lui este plină de învăţăminte din două motive; mai întâi, ca pildă 
de rugă fierbinte. Orbul strigă necontenit, ca omul aflat la mare 
nevoie. Strigătul lui tare şi necontenit exprima o dorinţă foarte 
puternică. Astfel de dorinţe fierbinţi şi puternice trebuie să aibă 
cei ce îşi îndreaptă către Hristos rugăciunea lor. O rugăciune rece 
va fi primită cu răceală. Rugăciunea rece arată că cel ce se roagă 
nu prea se interesează de obiectul cererii sale. Rugăciunea este un 
fel de întrecere frumoasă şi nobilă, în care Dumnezeu binevoieşte 
să joace rolul de concurent al nostru şi se lasă învins de noi. Iar 
această luptă de întrecere este foarte fericitoare. Cu cât creştinul se 
exercită şi se luptă mai mult în această întrecere, cu atât va primi şi 
răsplăţi mai mari. În această luptă toţi participanţii sunt încununaţi. 
Nevoia orbului din Ierihon, pentru care el ruga pe Domnul cu 
glas tare, era cu totul specială. Nevoia acestuia era lumina ochilor. 
Orbul totuşi nu spune ce îl doare. Cere numai milă de la Fiul lui 
David. Ce nevoie mai mare poate avea oricare om, decât nevoia de 
mila lui Dumnezeu? Poate că ne dau ghes multe nevoi, nevoia de 
sănătate, de bani, de dreptate, de scăpare de primejdii. Dar cea mai 
mare din aceste nevoi, care ne îndeamnă la rugăciune stăruitoare, 
este nevoia de mila lui Dumnezeu. Da, iubite cititor, nevoia de 
a ne fi iertate păcatele, de a afla mântuirea, de a ne imprieteni cu 
Dumnezeu este cea mai mare nevoie a neamului omenesc. Spre 
această nevoie în mod special se manifestă mila lui Dumnezeu. Şi 
dacă omul nu simte profund această nevoie, dacă nu o satisface 
complet, şi-a zădărnicit scopul vieţii şi rămâne cu nevoi veşnic 
nesatisfăcute, cu lipsuri şi cu necazuri veşnice. În al doilea rând, 
rugăciunea lui Bartimeu este un model de rugăciune răbdătoare şi 
curajoasă. Căci deşi „mulţi îl certau să tacă”, crezând că strigătele 
lui tari şi neîncetate îl supără pe învăţător, totuşi aceste mustrări 

ale mulţimii n-au putut opri strigarea din inimă a orbului. Zelul lui 
s-a înfierbântat şi mai mult. De aceea: „striga şi mai tare: Fiule al lui 
David, miluieşte-mă” (v. 48). 

Am spus că Bartimeu ne dă pildă de rugăciune răbdătoare. 
Căci rugăciunea oricărui creştin are de întâmpinat piedici. Dacă 
nu e făcută cu răbdare, ea se va stinge fără rezultat şi fără folos. 
Care sunt piedicile rugăciunii? Mai întâi sunt piedici din propria 
noastră fire. Ştim din experienţă cât de greu ne concentrăm atenţia. 
Suntem câteodată lipsiţi de râvnă, zăbavnici, goi şi uşuratici. Apoi 
sunt piedici pe care ni le pune diavolul. El, în timpul rugăciunii, ne 
aduce în minte toate lucrările şi părerile oamenilor. Îngrămădeşte 
toate grijile şi ne aduce cele mai bune soluţii ale problemelor care 
ne preocupă. Provoacă necuratul uneltiri de gânduri şi de idei, 
adesea păcătoase şi hulitoare. Ştie el bine importanţa nepreţuită 
a rugăciunii şi vrea să zădărnicească comunicarea noastră cu 
Dumnezeu. Mai vin piedici şi de la alţi oameni, care nu suportă 
să vadă că cineva se roagă. Alţii sunt ispitiţi, îşi varsă jalnicele lor 
ironii sau îşi exercită autocritica lor aspră cu privire la rugăciune. 
Sunt familii alcătuite din credincioşi şi necredincioşi. Membrii 
lor cei evlavioşi ştiu din experienţă ce mare piedică sunt pentru ei 
ceilalţi casnici. Şi cei care iau seama la judecăţile lumii, ştiu cât de 
mult îi împiedică lumea să-şi împlinească datoria de a merge şi a se 
ruga în Biserică. 

Dumnezeu îngăduie astfel de piedici şi altele asemănătoare, 
căci prin ele credinţa noastră este pusă la încercare, odată cu 
prețuirea rugăciunii, căldura şi răbdarea noastră. Observaţi că pe 
Bartimeu îl mustrau, nu vrăjmaşii lui Hristos, ci cei ce Îl urmau pe 
Hristos. La fel şi astăzi, dacă ne-ar împiedica numai vrăjmaşii lui 
Hristos, nu ne-ar păsa. Dar adesea ne împiedică nişte oameni, care 
nu vor să fie numiţi necredincioşi şi vrăjmaşi ai lui Hristos. Aceştia, 
fără să ştie, lucrează ca nişte vrăjmaşi ai lui Hristos şi colaboratori 

ai diavolului. Dar nici în cazul acesta ru trebuie să ne întrerupem 
rugăciunea, după cum nici Bartimeu n-a întrerupt-o pe a lui. Ci 
dimpotrivă, mustrările celorlalţi i-au dat mai multă căldură şi au 
trezit în sufletul său o dorinţă şi mai vie după mila lui Hristos. Iar 
mila aceasta se revarsă cu şi mai multă îmbelşugare, peste cei care 
ştiu să rabde şi să înfrângă piedicile, după cum arată urmarea. 


Răspunsul Domnului 


Cel întotdeauna milostiv, Domnul care ajută în mod special 
pe cei pe care alţii îi împiedică în drumul datoriei, îşi întoarce 
acum interesul spre Bartimeu. Mai întâi îşi întrerupe călătoria: 
„Oprindu-se Iisus, a spus să-l cheme (pe orb)’. Deşi Se grăbea spre 
Ierusalim, unde avea de făcut o altă lucrare mare, Iisus S-a oprit 
pentru un sărman orb. Este un lucru măreț, care se întâmplă zilnic; 
Domnul cel preainalt, care ocârmuieşte universul, nu se codeşte 
să-şi îndrepteze luarea aminte şi grija, fie şi spre ultimul om sărac. 
Dumnezeu socoteşte că este acesta un lucru al Său. În schimb 
oamenii, care au funcţii înalte, nu binevoiesc să-şi îndrepteze 
atenţia lor către cei săraci. Dumnezeu însă binevoieşte! Observaţi 
că Domnul, nu numai că s-a oprit din mers, ci a spus însoţitorilor 
Săi să cheme pe orb la Sine. În felul acesta Domnul a dat o tâlcuire 
practică acelei vestite chemări pe care El a adresat-o oricărui sărac, 
necăjit, vinovat şi apăsat de greutatea păcatelor: „Veniţi la Mine 
toți cei obosiţi şi împovăraţi şi Eu vă voi odihni pe voi” (Mt 11, 28). 
Desigur cei ce până în clipa aceea certaseră pe orb să tacă, acum; „îl 
chemară pe orb zicându-i: scoală-te, îndrăzneşte, te cheamă” (v. 49). 
l-au spus: ai îndrăzneală, vino, învățătorul te cheamă. De multe 
ori se întâmplă că bunăvoința Domnului, arătată unor oameni pe 
care alţii îi prigonesc şi îi împiedică din pricina dragostei faţă de 
Hristos, această bunăvoință le schimbă dispoziţiile. Prigonitorii 

recunosc că cei pe care îi urmăreau sunt în realitate sprijiniți de 
Dumnezeu şi vrednici de preţuire. 

Când orbul Bartimeu a auzit că Domnul îl cheamă: 
„Lepădându-şi haina, sculându-se s-a dus la Iisus” (v. 50). Lumina 
incepuse să-i dea şi lui dulceaţa ei. Ceasul mult dorit se apropia. 
Aşadar, şi-a scos şi haina, ca să nu-l împiedice în drumul său, ci să se 
poată afla mai repede lângă Hristos. Acest lucru este valabil pentru 
toţi creştinii, care, silindu-se să se apropie de Hristos, trebuie să 
părăsească orice lucru sau fiinţă care poate să-i devină piedică în 
calea virtuţii. Nu trebuie să părăsească numai persoane, obiceiuri 
sau interese păcătoase, ci şi lucrurile cele mai necesare vieţii, când 
ele îl împiedică. Astfel, liber, cu deplină lepădare de sine, să-L 
urmeze pe Mântuitorul. 

În al doilea rând, Domnul îi pune orbului o întrebare care 
pregăteşte minunea: „lisus i-a zis: ce vrei să-ţi fac? Iar orbul a răspuns; 
învăţătorule, să văd” (v. 51). Domnul nu era o persoană omenească, 
ci dispunea de foarte multe mijloace şi avea comori nesecate de 
putere şi bunătate. Deci cu o măreție şi cu o dărnicie într-adevăr 
împărătească, întreabă: ce vrei să-ţi fac? Sunt dispus şi am puterea să 
fac şi să interviu în chip minunat pentru lucruri cu totul imposibile 
oamenilor. Iar orbul s-a grăbit să răspundă; învăţătorule, vreau să 
mă faci să văd iarăşi lumina. Dar oare nu ştia Domnul ce voia acel 
orb? Să nu ştie şi astăzi ce vrem noi, când ne poruncește: „Cereţi 
şi vi se va daf”, Această nedumerire o exprimă mulţi, care nu-şi 
cunosc importanţa rugăciunii. „Este nevote să mă rog”, spun aceştia. 
Nu ştie Dumnezeu ce vreau? Ba da: „Ştie Tatăl vostru de ce aveţi 
trebuinţă, mai înainte ca să cereţi voi de la EI” (Mt 6, 8). În virtutea 
atotştiinţei ştia şi în virtutea dragostei de oameni se interesa Tatăl 
de toate nevoile fiilor Săi. Dar este de neapărată trebuinţă pentru 
noi, nu pentru Dumnezeu, să-l oferim prin rugăciune lipsa şi 

nevoia noastră. Dacă am primi, fără să cerem niciodată, am fi nişte 
fiare. Închipuiţi-vă un om care să trăiască în păcat şi să nu simtă 
niciodată nevoia, să scape de Dumnezeu. Închipuiţi-vă că, de câte 
. A . v A A ° . dee . A v 
ori este în lipsă, în necaz, în primejdii, primeşte de îndată ceea ce 
îi trebuie. Nu se va face un astfel de om, uscat şi nepocăit? Dacă, 
dimpotrivă, observă că rugăciunea rămâne singura lui resursă în 
necaz, atunci simte că trebuie neapărat să se imprietenească cu 
Dumnezeu, să vină la pocăință şi la zdrobirea inimii, pentru ca 
rugăciunea lui să fie primită. Cititorul ştie cât de mult zdrobesc 
inima, smeresc şi schimbă pe om, împrejurările grele şi nevoile 
° .. A w w ç >œ ră v v 
vieții. Ele ne îndeamnă la rugăciune şi ne arată că Dumnezeu este 
singura noastră scăpare. Or, rugăciunea este cea mai bună legătură 
dintre Dumnezeu şi credincioşii Săi şi este şi mijlocul prin care 
E] atrage la Sine pe cei depărtaţi. Cei care au călătorit cu bărcile, 
a ü . A A A v A 
ştiu că marinarul înfige vâsla sa în pământ, nu pentru a atrage 
pământul către vasul său, ci ca să-şi tragă vasul la uscat. Tot astfel, 
rugăciunea atrage cu putere pe om către Dumnezeu şi către mila 
lui Dumnezeu. 


Vindecarea 


Limitele, la care trebuia să ajungă Bartimeu, ca să primească 
darul prin minune, se împliniseră. El crezuse că Domnul poate să-l 
vindece, îl rugase fierbinte şi biruise toate piedicile, prin rugăciunea 
lui cea răbdătoare. De aceea, „Iisus i-a spus: du-te, credinţa ta te-a 
mântuit. Şi a văzut îndată şi urma lui Iisus pe cale” (v. 31). Ca şi 
în alte împrejurări. Domnul pune minunea vindecării pe seama 
credinţei suferindului, ca să înţeleagă omul că credinţa este virtutea 
mare şi vrednică de răsplată, căreia i se dă belşug de milă din partea 
lui Dumnezeu. Credinţa este o virtute de neapărată trebuinţă, în 

special pentru împlinirea minunii duhovniceşti, care constă în 
slobozirea omului păcătos de orbirea sufletească şi în a-l face să 
recunoască în Hristos pe Mântuitorul şi Dumnezeul său. 

De îndată ce Domnul a pronunţat acele cuvinte, ochii orbului 
Şi-au reluat întreaga lor activitate, ca şi când niciodată nu ar fi 
suferit de orbire. A strălucit lumină deplină şi o lume nouă i s-a 
descoperit orbului. Cea dintâi datorie la care s-a supus el, de îndată 
ce a văzut lumina, a fost să urmeze pe Hristos. Căci nu există o mai 
bună întrebuințare a ochilor omeneşti, decât aceea de a urma căile 
Domnului. Şi pentru un om, care a fost slobozit de bezna şi de 
orbirea păcatului şi acum vede lumina adevărului, nu este datorie 
mai mare şi mai imediată, decât să urmeze lui Hristos în tot restul 
vieţii sale. Iar frumuseţea lumii duhovniceşti, care se descoperă în 
faţa sa, este atât de mare, iar el are atâta interes să o vadă, încât ar 
face cea mai mare crimă împotriva lui însuşi dacă s-ar întoarce în 
bezna păcatului. 

Aceia dintre cititorii mei, care au fost odinioară în întunericul 
necunoştinţei, şi apoi au văzut lumina adevărului, înţeleg cât a 
fost de neagră şi ceţoasă aceea perioadă din viaţa lor, şi se bucură 
că Dumnezeu le-a făcut bine şi i-a adus la lumină. Dacă ar exista 
acum vreo piedică care nu i-ar lăsa să se bucure de minunea deplină 
şi neîntreruptă, piedica este numai micimea lor, care produce o 
întunecare trecătoare. Dar să nu rămânem în întunecare, căci ea 
este pricină de cădere. Prin pocăință să cerem vindecare şi lumină, 
să urmăm din nou pe Hristos, necontenit, în toată viaţa noastră. 
Să slăvim pe Dumnezeu, Dătătorul de lumină, cum a făcut şi 
Bartimeu, după ce şi-a recăpătat vederea. Căci lui Dumnezeu i se 
cuvine toată slava, cinstea şi închinăciunea. 

VINDECAREA ORBULUI 
DIN NAŞTERE 


(In 9, 1-41) 


inunea pe care urmează să o tâlcuim nu este vindeca- 
rea unui orb, care şi-a pierdut lumina ochilor în urma 


vreunei boli postgenitale. Ci este vindecarea unui orb 
din naştere. Orb care, din întunericul pântecelui matern şi al vieţii 
embrionare, a ieşit în alt întuneric, care nu i-a îngăduit să vadă 
vreodată lumina soarelui. Evanghelistul, insuflat de Dumnezeu, a 
dat atâta importanţă acestei minuni şi convorbirilor prilejuite de 
ea şi întâmplărilor de după ea, încât a consacrat un întreg capitol 
acestei povestiri. De aceea vindecarea orbului din naştere este o 
parte foarte instructivă a Evangheliei, şi prin urmare tâlcuirea ei 
trebuie făcută mai pe larg. 

MINUNEA ȘI UCENICII 


Hristos merge. spre orb 


Minunea despre care vorbim s-a întâmplat în Ierusalim, 
oraşul cel sfânt, care însă în vremea Domnului era vizuina fiarelor 
şi a şerpilor veninoşi. Acolo era reşedinţa conducătorilor, pe care 
invidia, egoismul şi ura îi făcuse orbi de nevindecat şi păcătoşi de 
neîndreptat. Iar vremea în care s-a săvârşit minunea a fost una din 
marile sărbători. lată cum îşi începe Evanghelistul povestirea sa: „Și 
trecând pe acolo, a văzut un orb din naştere” (v. 1). Pentru ca să poată 
înţelege mai uşor cititorul aceste cuvinte ale Evanghelistului, să 
citească şi capitolul precedent. Va vedea acolo ce învinuiri scoteau 
din tezaurul inimii conducătorii iudeilor, împotriva Domnului. 
Va mai vedea că nu s-au mărginit la învinuiri, ci că „au luat pietre 
ca să arunce asupra Lui”. Voiau adică să-L improaşte cu pietre. 

Dar Domnul „a ieşit din templu trecând prin mijlocul lor, 
şi astfel a plecat” neatins de ei. În acea clipă, aşadar, trecând, a 
văzut pe orb. Oricare altul, în urma unui astfel de atac ucigaş al 
compatrioţilor lui, ar fi scuturat şi praful de pe picioare şi ar fi 
fugit. Însă Domnul, cel blând, liniştit şi mai sfânt decât toţi sfinţii, 
ca şi când nu s-ar fi întâmplat nimic, ca şi când ar fi ieşit de la 
vreo sărbătoare şi de la vreun praznic pe care l-ar fi organizat mai 
marii poporului în cinstea Sa, Se grăbeşte să facă bine, poporului 
printr-o minune mare. În sfântul suflet al Domnului nu avea loc 
nici urmă de amărăciune, ci era gata să reverse comorile bunătăţii 
Sale binefăcătoare de minuni pe faţă şi spre folos obştesc. Căci s-a 
vindecat unul singur, dar mulţi au putut să se folosească. Nu există 
putere mai nobilă şi mai creştinească, decât să facem bine acelora, 
care ne învinuiesc şi ne prigonesc. Aşadar, Domnul S-a oprit lângă 


254 


Minunile Domnului 


orb, care şedea la poarta templului sau la poarta cetăţii şi cerşea. 
Domnul voia să-i facă bine, cât timp mai era pe pământ. Sfântul 
loan Gură de Aur zice că: „Domnul a mers de bunăvoie spre acea 
cetate, căci El a văzut pe orb, nu orbul i-a ieşit în cale”. A văzut un 
orb din naştere. Ne vine greu şi ne întristăm când trăim într-o casă 
fără lumină îndestulătoare. Dar să-şi închipuie fiecare cât de tristă 
şi de lipsită de bucurie este viaţa unui om, care trăieşte totdeauna 
intr-un întuneric nepătruns şi adânc, fără să vadă vreodată lumina 
soarelui, cerul şi stelele lui, minunile firii, strălucirea din ochii 
părinţilor lui, vederea imbucurătoare a persoanelor apropiate de 
el. Dacă pentru noi, ceilalți, numai lumea cea nevăzută este plină 
de taine, pentru orbi şi cea văzută este la fel de tainică. Ei s-ar 
socoti fericiţi dacă măcar o singură zi ar putea să vadă cele pe care 
noi le vedem în fiecare zi şi să se bucure de această vedere. Noi însă 
nu ştim să preţuim acest mare dar, vederea. Cât de mult ar trebui 
să preamărim pe Dumnezeu, că nu ne-am născut orbi, sau că nu 
ne-am pierdut vederile pe urmă! Şi cât ar trebui să compătimim pe 
fraţii noştri care au avut nefericirea de a-şi pierde lumina ochilor! 

Aşadar, pe un astfel de orb l-a văzut Domnul. Până atunci, îl 
văzuseră, îl compătimiseră şi îl miluiseră mulţi. Dar niciunul nu-L 
văzuse vreodată în felul în care îl vedea Cel ce se găsea lângă el în 
clipa aceea. Se găsea lângă el Hristos, Dumnezeul Cel ce Se coborâse 
din cer, dar orbul nu-L vedea! Nu înţelegea prilejul nepreţuit care 
se prezenta în viaţa lui cea oarbă. O, Domnul nu lipseşte niciodată 
de lângă noi, urmăreşte cu multă dragoste necazurile noastre, 
fără ca noi să-L vedem, precum urmăreşte o mamă iubitoare paşii 
şovăitori ai copilaşului ei, din dosul unei perdele. 


Nedumerirea ucenicilor și răspunsul Domnului 


Mai înainte ca Domnul să adreseze vreun cuvânt orbului, 
ucenicii au ridicat o problemă, destul de spinoasă pentru tâlcuitorii 

din vremea lor. L-au întrebat pe El ucenicii Lui zicând: „Învățătorule, 
cine a păcătuit, acesta sau părinţii lui, de s-a născut orb?” (v. 2). 
Ucenicii, potrivit cu ideile de atunci ale iudeilor, credeau că această 
excepţională nenorocire, să se nască un om orb, este o pedeapsă 
pentru vreo vină mare. Precum şi în alte împrejurări, pe baza unor 
astfel de concepţii greşite, au pus ucenicii întrebări greşite, tot aşa 
fac şi acum. Totuşi întrebarea lor avea destule îndreptăţiri. 

Mai întâi, poate că îşi aminteau că slăbănogul de la Vitezda, 
cel vindecat de Domnul, suferea de pe urma păcatelor lui. Aşadar, 
puteau să zică nedumeriţi: acela suferea din pricina păcatelor lui, 
dar acesta din ce pricină suferă? În al doilea rând, întrebarea era 
un ecou al învăţăturii rabinilor, conform căreia omul poate să 
păcătuiască şi în starea embrionară. Rabinii îşi sprijineau această 
părere a lor pe acel loc din Sfânta Scriptură în care se spune că 
gemenii au săltat în pântecele Rahilei, iar în timpul naşterii, 
Iacov a apucat călcâiul lui Isav (Fc 23, 22-26A). Aceste fapte, după 
părerea rabinilor dovedesc că fătul are înţelegere, ba poate chiar 
să şi păcătuiască. Este prea lungă vorbă ca să arătăm aici că această 
părere este cu totul neadevărată şi greşită. 

În al treilea rând, ucenicii aveau poate în vedere cuvintele 
Sfintei Scripturi. „Eu sunt Domnul Dumnezeu, care pedepsesc 
pe copii pentru vina părinţilor care Mă urăsc pe Mine, până la el 
treilea şi al patrulea neam” (Fac 20, 5). Şi de aceea poate au crezut că 
omul se născuse orb în urma păcatelor părinţilor săi. Este adevărat 
că de multe ori păcatele părinţilor au rezultate rele asupra sănătăţii 
sufleteşti şi trupeşti a copiilor. Cine nu ştie că vinovăția grea şi 
viaţa păcătoasă a părinţilor, pe care copiii o au înaintea lor ca pe 
o pildă neîntreruptă, întipăreşte în sufletul lor răul, din vârsta cea 
mai fragedă? Sau cine nu ştie că anumite patimi păcătoase: beţia, 
imoralitatea, desfrâul produc boli grave, care se transmit pe urmă, 
prin moştenire, copiilor? Iar din pricina lor copiii se nasc nebuni, 

orbi, slăbănogi şi paralitici. Dar dacă aceasta ar fi fost pricina orbirii 
în cazul de faţă. Dumnezeu ne-ar fi spus imediat acest lucru. Căci 
era întotdeauna gata să răspundă la întrebările ucenicilor Lui, fie 
ele drepte sau greşite. Pe cele greşite le îndrepta. Deci: „A răspuns 
Iisus, nici acesta n-a păcătuit, nici părinţii lui, ci ca să se arate lucrurile 
lui Dumnezeu în el” (v. 3). Cu aceste cuvinte Domnul desigur nu 
vrea să spună că orbul şi părinţii lui erau cu totul lipsiţi de păcat. 
Sfântul Ion Gură de Aur zice: „Greşise şi el şi părinţii lui, dar orbirea 
nu-i venea de acolo”. Domnul nu admite o relaţie morală absolut 
necesară între orbirea nefericitului aceluia şi păcătoşenia lui şi a 
părinţilor lui. Domnul, care pătrundea sfaturile lui Dumnezeu cele 
ascunse, ne descoperă acum două motive însemnate care explică 
atât suferinţa orbului, cât şi necazurile şi pătimirile altora. 

Mai întâi, neputinţele şi necazurile nu sunt întotdeauna 
pedepse pentru păcat. Fiindcă mulţi oameni trec prin necazuri 
mari, deşi nu sunt mai răi decât alţi păcătoşi. Iar exemplul lui Iov şi 
al altor bărbaţi sfinţi, care au întâmpinat necazuri mari, dovedeşte 
limpede că suferă mai mult cei drepţi. Şi este cu totul lipsită de 
sprijin ideea care circulă până astăzi, că cei ce suferă necazuri mari 
sunt marii păcătoşi, căci cel suferind este un om rău. Se întâmplă 
ca şi un sfânt să sufere, iar unul rău să fie foarte sănătos. Drepţii 
care au suferit au fost încercaţi pentru anumite scopuri, iar prin 
marea lor răbdare şi prin ascultarea lor de voia lui Dumnezeu s-au 
făcut pilde pentru neamuri întregi şi şi-au pregătit o mai mare 
răsplată şi slavă. Aşadar, răspunsul Domnului a învăţat pe ucenici, 
şi pe noi toţi, că nu trebuie să luăm aminte la cauza necunoscută 
a suferințelor altora. Să luăm aminte numai la scopul pentru care 
Dumnezeu a îngăduit suferinţa, şi la folosul pe care îl putem noi 
trage din acele suferinţe. Suferinţa microscopică a fiecăruia are un 
raport cu păcătoşenia întregii omeniri şi nu ne dă niciun drept 
să judecăm pe cel în suferinţă. Căci suferinţa îşi are rânduiala ei, 

este o chemare şi un mijloc de a ne folosi, iar cel ce judecă pe cei 
în suferinţă poate să se afle „că ridică pâră împotriva aleşilor lui 
Dumnezeu, pe care Dumnezeu i-a îndreptăţit” (Rm 8, 33). 

În al doilea rând, suferinţele sunt trimise şi „ca să se arate 
lucrările lui Dumnezeu” în cel suferind. Să se arate lucrurile care 
sunt ascunse în taina lui Dumnezeu mai înainte de a se împlini, 
iată şi un alt motiv pentru care Dumnezeu îngăduie suferinţa 
în anumite împrejurări. Căci Dumnezeu, ca stăpân desăvârşit al 
tuturor făpturilor Sale, are drept absolut să le întrebuinţeze. Care 
fiu bun nu ar primi cu bucurie să sufere o vreme scurtă, pentru ca 
tatăl său cel bun să devină cunoscut tuturora şi slăvit, iar apoi să 
trăiască cu el în slavă, lângă tatăl său. Sfântul loan Gură de Aur 
mai ridică o obiecţie: „Nu se poate arăta slava lui Dumnezeu, fără 
ca drepţii să sufere? Fără îndoială că da. Dar ce importanţă are ca 
un copil al lui Dumnezeu să rămână un timp îmbrăcat în zdrenţe 
sărace, având apoi să trăiască toată viaţa sa în haină de aur? Sau 
ce importanţă are să sufere cineva aici, în viaţa aceasta trecătoare, 
iar prin răbdarea lui să se facă instrument al slavei lui Dumnezeu, 
având a trăi fericit în veşnicie”. Sfântul loan Gură de Aur se mai 
întreabă: Ce folos au avut iudeii, care vedeau bine cu ochii lor? 

Însă care anume lucruri ale lui Dumnezeu urmau să fie 
descoperite prin orb? S-a descoperit puterea dumnezeiască a 
lui Hristos, care i-a făcut orbului ochi înţelegători. Este foarte 
adevărat că toată făptura mărturiseşte puterea lui Hristos. Dar 
din nefericire, ne obişnuim cu lucrurile Lui cele minunate, care îşi 
implinesc menirea lor după rânduiala în natură, şi aceste minuni 
nu ne mai fac impresie. Când însă se întâmplă ceva ieşit din comun, 
atunci suntem uluiţi şi deschidem ochii noştri, ca să vedem puterea 
lui Hristos. Un astfel de fenomen neobişnuit era şi crearea de ochi 
pentru cel orb din naştere. Acum poate să înţeleagă cititorul că 
un om bun şi evlavios, care doreşte să cunoască pe Dumnezeu şi 

să se apropie de El ca să-şi afle fericirea, socoteşte o mare cinste 
pentru el când este lipsit de un bun. Lipsa aceasta o întrebuinţează 
ca mijloc de apropiere către Dumnezeu, şi astfel Dumnezeu este 
preamărit deşi omul este lipsit de un bun al său. 

Minunea facerii de ochi pentru orbul din naştere a arătat, nu 
numai puterea dumnezeiască a Domnului, ci şi dumnezeirea Sa. 
A arătat că Iisus este de fapt „lumina lumii”, Dătătorul de lumină 
duhovnicească şi trupească, care a venit în lume ca să deschidă 
ochii celor orbi la trup şi la suflet. Aşadar, iată care lucruri ale 
lui Dumnezeu s-au arătat prin orb: luminarea duhovnicească 
şi mântuirea, de care a avut parte şi orbul, dar şi aceia care au 
recunoscut, prin orb, că Hristos este Dumnezeu atoatefăcător şi 
atotputernic. 

Până în clipa aceea, nimeni nu ştia pentru ce acel orb se născuse 
orb. Dar iată, a sosit ceasul în care s-a arătat că acel orb sărman era 
o mare personalitate. Căci începând de atunci şi până la sfârşitul 
veacurilor, generaţiile de creştini vor citi în Sfânta Evanghelie 
intâmplarea lui, care este povestită într-un capitol întreg. Mulţi 
umblă să vadă măcar două cuvinte de laudă, scrise de ei în vreun 
ziar, chiar de importanţă îndoielnică. Dar gândiţi-vă ce înseamnă să 
se scrie despre cineva un capitol întreg În Evanghelia nemuritoare, 
în cartea vieţii! Iubitul meu, să nu treci cu vederea şi să nu treci cu 
uşurinţă. Multe lucruri care astăzi ţi se par de nepătruns şi de ne 
tâlcuit, au în ele ascunse cele mai însemnate principii ale voinţei 
divine, care, când se vor descoperi, vor fi de o însemnătate mare şi 
universale. 


De ce s-a grăbit Domnul să vindece pe orb 


Acum Domnul a adăugat, ca o tâlcuire a cuvintelor Sale 
anterioare: „Eu trebuie să lucrez lucrul Celui ce M-a trimis, cât timp 

este zi, vine noaptea în care nimeni nu poate lucra. Cât timp sunt 
în lume, Eu sunt lumină lumii” (v. 4-5). Se pare că ceasul în care 
Domnul a spus aceste cuvinte a fost spre apusul soarelui. El avea în 
vedere că oamenii muncesc în timpul zilei, dar încetează lucrurile 
lor, odată cu seara. Deoarece lucrul propriu al Domnului era să 
lucreze spre luminarea omului, iar timpul acelei lucrări se apropia 
de sfârşit, de aceea El zică că nu trebuie să piardă nicio clipă din 
timpul rămas, pentru terminarea lucrului Său. 

Dar o citire mai amănunţită a acestor cuvinte ne dă şi alte 
învățături însemnate. „Eu trebuie să lucrez”, zice Domnul. Dar 
acelaşi lucru trebuie să-l facă fiecare creştin. Întrucât Domnul 
lucrează fără întrerupere şi cu grijă lucrul mântuirii oamenilor, şi 
omul trebuie să colaboreze la această lucrare înaltă a mântuirii sale. 
Dumnezeu nu aduce pe lume niciun om care să rămână inactiv 
la mântuire. Dacă există oameni care rămân inactivi, neglijenţi 
şi zăbavnici în lucrul mântuirii lor, care nu înţeleg principalul 
lor lucru şi resping chemarea lor cea înaltă, considerând orice 
altă muncă a fi mai de preţ, aceasta se datorează întunericului şi 
răsturnării pe care păcatul le-a pricinuit în om. Dar din clipa în 
care omul se luminează şi înţelege rostul pentru care a fost creat, el 
se va convinge că trebuie neapărat să lucreze pentru reuşita rostului 
acestuia. Neglijarea acestui rost aduce cu sine cele mai mari pedepse. 
Este un adevăr limpede că Domnul, când zice că trebuie să lucreze, 
nu înţelege un lucru obositor şi dureros. Doar roadele lucrurilor 
acestea sunt îmbelşugate şi dulci. Rădăcina învăţăturii este amară, 
dar roadele sunt dulci, şi „lucrurile bune prin osteneală se câştigă”, 
au zis cei din vechime. Cu atât mai mult când învăţătura învaţă pe 
creştin să împlinească voia lui Dumnezeu şi când cele bune sunt 
bunătăţile veşnice din ceruri. 

„Cât timp este zi” Cât timp ţine lumina zilei. Pentru Domnul, 
ziua aceasta era timpul de la naşterea Sa până la moartea Sa pe cruce, 

timp în care trebuia să-şi termine lucrarea de mântuire. Pentru noi, 
ziua este cât timp credem în Hristos, cât timp ţine viaţa aceasta, 
cum zice loan Gură de Aur. Dar fiindcă nu putem şti când va veni 
sfârşitul acestei zile a noastre, de aceea ziua noastră de lucru este cea 
de astăzi. Cea de mâine, nu ştim de va mai fi a noastră, căci se prea 
poate să ne-o ia moartea. De aceea, cel ce nu se dezinteresează cu 
totul de mântuirea sa, dar amână lucrul mereu în viitor, urmează 
o metodă pierzătoare. Amânarea pocăinţei, amânarea iertării 
vrăjmaşilor, amânarea activităţii pentru omorârea patimilor şi 
pentru progres în virtute poate să zădărnicească la sfârşit mântuirea 
şi fericirea noastră veşnică. Nu numai pentru că se poate să ne-o ia 
înainte moartea, ci şi fiindcă amânarea face păcatul cronic. Iar un 
păcat cronic şi persistent, la fel cu boala cronică a trupului, înfige 
mai adânc rădăcinile patimilor, răzvrăteşte cu mai multă putere 
şi usucă sufletul. Acest lucru îl susţine şi dumnezeiescul Pavel. 
lar apoi, vai de noi, uscăciunea aceasta ne va duce la nefericire 
veşnică. 

„Vine noaptea, când nimeni nu poate să lucreze”, zice Domnul. 
Pentru Domnul încetarea lucrării Sale în timpul nopţii are 
următorul înţeles: că după moartea şi înălţarea Sa la cer va secera 
ce a semănat în timpul activităţii Sale pe pământ (vezi In 4, 38). 
Prin urmare, dacă aici, pe pământ, ar neglija cât de puţin din 
lucrarea Sa, dacă ar pierde măcar o clipă din lucrare, va lăsa un 
gol de neimplinit în mântuirea lumii; Duhul Sfânt doar continuă 
lucrarea după înălţarea Domnului la cer. Întreaga putere, care 
inobilează şi sfințește pe creştini, puterea Duhului Sfânt în noi, 
se sprijină pe activitatea desfăşurată de Domnul pe pământ, fiind 
o consecinţă a ei. Iar pentru noi înţelesul este următorul: noaptea 
in care nu putem lucra este starea de după moarte, unde nu mai 
este credinţă, pocăință, nevoinţă pentru îndreptare. Aşadar, lucrul 
mântuirii noastre trebuie să-l facem, limitându-ne la vremea 

vieţii acesteia, sau mai bine, la fiecare zi a acestei vieţi. De aceea 
suntem ţinuţi să nu lăsăm neiîntrebuinţată nicio singură zi, căci 
după plecarea noastră din viaţa aceasta, nu este vreme de lucru, ci 
vremea răsplătirii ostenelilor şi a odihnei. 

„Cât timp sunt în lume, sunt lumină lumii”. Domnul spune 
aceasta cu înţelesul general, că El este lumină universală (Vezi şi In 
4, 4; 8, 12). O spune însă şi într-un mod special, că este dătătorul 
de lumină, care a venit să dea vedere orbilor. 

Aşadar, Hristos este soarele dreptăţii, care radiază lumina 
adevărului dumnezeiesc şi luminează pe cei ce au ochii sufletului 
sănătoşi. Tot El vindecă pe orbi, care sunt orbi pe dinăuntru şi 
care doresc vindecarea şi luminarea. Minunea pe care avea să o facă 
atunci cu orbul din naştere era un simbol al întregii Sale activităţi, 
căci Hristos a venit, nu numai ca să lumineze pe cei ce văd, ci şi ca 
să deschidă ochii celor orbi, facându-i să vadă lumina. Desigur, ne 
face un bine omul care, dacă umblă prin întuneric, vine cu o lampă 
puternică şi ne luminează. Dar încă mai mare bine ne face Domnul 
când vindecă ochii bolnavi, iar după aceea răspândeşte lumină în 
întunericul nopţii, şi noi vedem lumina. O astfel de lucrare face 
Domnul pentru sufletele noastre. De aceea avem îndrăzneală 
deplină să ne grăbim spre El şi să cerem cu curaj lumina soarelui, 
pe care Domnul l-a făcut. Să ne grăbim spre El, ca să ne lumineze 
Şi mintea, să ne înfierbinte râvna, să vindece şi să curețe inima 
noastră. Omul n-ar putea găsi în nicio invenţie tehnică, în nicio 
maşină omenească, o lumină atât de folositoare şi de frumoasă, ca 
lumina soarelui. Tot aşa nici sufletul nu poate să se odihnească şi 
să se îndestuleze cu lumina înţelepciunii omeneşti, până nu este 
luminat şi hrănit cu lumina Evangheliei lui Hristos. 

Noi, cei luminaţi de Hristos, să nu uităm că trebuie să fim 
ŞI noi, într-o oarecare măsură, lumină a lumii. Precum luna, care 
primeşte lumina sa de la soare, luminează la rândul ei, tot astfel 

creştinul trebuie să devină un mădular al lui Hristos, plin de lumină. 
Să împărtăşească din lumina aceasta oamenilor, care au nevoie să 
cunoască adevărul Evangheliei. De altfel, însuşi Domnul a stabilit 
această datorie pentru creştini, zicând: „Voi sunteţi lumina lumii” 
(Mt 5, 14). Noi suntem lumini din lumina altuia, dar avem datoria 
să împărtăşim şi să primim lumină, căci nişte făclii care nu ard sunt 
inutile şi fără rost. 


Modul vindecării orbului 


Felul vindecării orbului este excepţional. Sfântul Evanghelist 
îl expune aşa: „Acestea zicând (lisus) a scuipat jos şi a făcut tină din 
scuipat şi a uns cu tină ochii orbului. Şi i-a zis; mergi de te spală în 
scăldătoarea Siloamului, care se tâlcuieşte trimis. Deci s-a dus şi s-a 
spălat şi a venit văzând” (v. 6-7). Deci după dialogul precedent, prin 
care Domnul a deschis mintea ucenicilor Săi, îşi întoarce atenţia 
spre orb şi, dovedind prin fapte cuvântul Său, a scuipat jos, a făcut 
tină cu scuipat şi a uns cu ea ochii orbului. Sunt în adevăr dramatice 
amănuntele acestei vindecări. Este cu totul sigur că Domnul putea 
să-l vindece numai cu cuvântul, dar întrebuinţează mijloacele 
descrise aici, pentru motive despre care am mai vorbit altă dată. 

Printre amănuntele surprinzătoare ale acestei minuni, ne 
impresionează în mod special faptul că Domnul a întrebuințat tină 
pentru a unge ochii orbului. Căci tina, nu numai că ne vindecă 
ochii, ci orbeşte şi pe cei sănătoşi. Dar important este faptul că 
puterea dumnezeiască vindecă şi prin lucruri care sunt direct 
contraindicate. Domnul nu întrebuinţează apă simplă pentru 
această tină, ci scuipatul Său, ca să se arate puterea ieșită din gura Sa 
a dat orbului ochi, că tina făcută cu scuipatul Său era neasemănat 
mai vindecătoare, decât toate compresele şi mirodeniile medicinii 
omeneşti. Iar Sfântul Ioan Gură de Aur adaugă că, deoarece a făcut 

pe om din lutul pământului, face acum ochi din pământ şi din 
scuipat, iar prin această lucrare de creator al lumii dovedeşte că El 
este cel ce a creat pe om. 

Iar porunca pe care Domnul a dat-o orbului, să se ducă la 
scăldătoarea Siluamului şi să-şi spele ochii cei unşi cu tină, avea 
următorul motiv. Pe de o parte, ca să dovedească Domnul că nu 
avea nevoie de tină, pentru a face ochi, deoarece tina va fi spălată, 
tot aşa cum n-a avut nevoie de nicio materie preexistentă, când a 
creat lumea din nimic. Pe de altă parte, ca să poată şi orbul să facă 
o faptă de credinţă, care să-l învrednicească de vindecare. 

Adică orbul trebuia pus la încercare, dacă avea acea credinţă 
care se impune fără crâcnire la orice poruncă a Domnului, oricât 
de greu de tâlcuit ar fi porunca. Pe deasupra, Domnul mai voia să 
preînchipuie vindecarea sufletului de orbia păcatului. Precum în 
minunea vindecării acesteia, nici tina, nici spălarea, nu au luminat 
pe orb, ci puterea lui Hristos, dar totuşi orbul a trebuit neapărat 
să se supună poruncii Domnului, să se lase uns şi să se spele; tot 
aşa la vindecarea sufletului, harul dumnezeiesc lucrează totul, dar 
trebuie neapărat că conlucreze şi omul. El trebuie să alerge cu 
râvnă la acele mijloace, care îi împărtăşesc harul. 

Să alerge la Taina Sfântului Botez, la Mărturisire, la 
dumnezeiasca împărtăşire, la auzirea cuvântului lui Dumnezeu, 
la rugăciune şi la cult. Greşesc în mod jalnic cei ce cred că pot să 
primească harul dumnezeiesc, fără să facă uz de aceste mijloace ale 
harului. 

Cât priveşte scăldătoarea Siloamului, arătăm că era un 
bazin, la poalele muntelui pe care era zidit templul, bazin care se 
păstrează până astăzi. Apele lui nu aveau nicio putere vindecătoare. 
Căci, precum spune Sfântul Ioan Gură de Aur, mulţi de multe 
ori s-au spălat acolo, fără să primească vreo vindecare oarecare. 
Totuşi, iudeii, în general, considerau această scăldătoare un simbol 

al binefacerilor lui Dumnezeu şi un semn al binecuvântărilor lui 
Mesia. În ultima zi a marelui praznic evreiesc al Corturilor, se 
cobora un levit din templu şi umplea un vas de aur cu apă din 
această scăldătoare, apoi ducea vasul în tinda templului, în strigătele 
de bucurie ale poporului, în mijlocul chimvalelor şi sloganelor 
muzicale. 

Apoi preotul facea o libaţie cu apă din scăldătoarea 
Siloamului, pe altarul arderilor de tot, vărsând apa spre răsărit, 
iar spre apus un potir cu vin. lar poporul cânta în această vreme 
cuvintele proorocului Isaia: „Scoate-ţi apă cu bucurie din izvoarele 
mântuirii”. Acest act de cult l-a avut în vedere şi Domnul, atunci 
când a trimis pe orb la Siloam să se spele, cât şi atunci, când, în 
ziua din urmă a sărbătorii Corturilor, se adresa poporului şi a zis: 
„Dacă însetează cineva, să vină la Mine şi să bea, cel ce crede în 
Mine dintr-iînsul vor curge râuri de apă vie. Acest lucru l-a spus 
despre Duhul pe care aveau să-L primească cei ce vor crede în El” 
(In 7, 37-39). 

Şi Domnul, aplicând pe ochii orbului tina şi trimiţându-l 
apoi la Siloam, a arătat limpede că El este adevărata fântână a 
Siloamului, despre care a proorocit Isaia (8, 6). A mai arătat că 
simbolul s-a împlinit acum în persoana Sa. Iată ce înţeles are şi 
cuvântul Evanghelistului, că scăldătoarea Siloamului se tâlcuieşte 
trimis. Evanghelistul vrea să dovedească raportul simbolului 
mântuirii prin Mesia, despre care a profeţit Isaia, cu apa cea vie, 
trimisă în adevăr de Dumnezeu, Siloamul cel duhovnicesc, adică 
Hristos, izvorul mântuirii noastre. 

Iar orbul, de care merită să ne minunăm, n-a lăsat să se 
instăpânească în sufletul său vreun gând de necredinţă, cu privire 
la aceste mijloace paradoxale: ungerea cu tină şi spălarea în Siloam. 
Nu, ci el: „s-a dus şi s-a spălat”. Din clipa în care omul pune la 
îndoială mijloacele de mântuire hotărâte de Dumnezeu, omul s-a 

făcut nevrednic de mântuire. Este foarte trist că nefericitul de om, 
care are nevoie de mântuirea sufletului, mai presus de orice alt 
lucru, se arată atât de neîncrezător şi de şovăielnic, indiferent şi 
străin faţă de mijloacele mântuirii, care se găsesc în Biserica lui 
Hristos. În această situaţie, omul este mai de plâns decât un bolnav, 
care ar avea o boală mortală şi merge spre moarte sigură, fiindcă 
pune la îndoială şi nu primeşte vindecarea sigură pe care i-o oferă 
în dar un medic filantrop. 

„Și a venit văzând” lată urmarea credinţei din convingere a 
orbului. Ce puţine vorbe, pentru o minune atât de mare! De îndată 
ce orbul s-a supus şi a indeplinit porunca, îndată a primit un dar, 
cum n-a mai fost altul! S-au deschis nişte ochi noi, sănătoşi, cu privire 
ascuţită, în găvanele obrajilor lui. Dar, iubite cititor, este neasemănat 
mai minunată şi mai mare minunea, care se întâmplă la vindecările 
duhovniceşti. Unii oameni cu credinţă şi supunere se duc la Tainele 
Bisericii orbi şi se întorc văzând. Se duc neputincioşi, şi se întorc tari. 
Se duc neliniştiţi, tulburaţi, după ce au suferit neplăceri şi tulburări 
în viaţa lumească, şi se întorc cu pace, cu bucurie, plini de adevărata 
veselie a vieţii, încât ei înşişi se miră de orizontul nou şi luminos, 
care se deschide în faţa lor. Iar vecinii lor se miră de schimbarea 
aceasta, precum s-a întâmplat şi cu orbul din naştere. 


Convorbirea cu vecinii 


În versetele următoare, Sfântul Evanghelist descrie, într-un fel 
firesc, dar şi dramatic, urmările pe care le-a avut întoarcerea orbului în 
casa sa. Mai întâi, vecinii i-au grăit în două feluri: El era cel ce fusese orb? 
„Vecinii şi cei ce văzuseră că el fusese mai întâi orb, ziceau: nu este el acela 
care şedea şi cerşea?” (v. 8). Fiind vecini cu orbul, ei ştiau că se născuse 
şi crescuse orb. Acum uimiţi, îl văd cu ochii sănătoşi şi se întreabă 
nelămuriţi: nu este acesta orbul care şedea şi cerea de pomană? Atunci 

părerile se împart: şi „unii ziceau că el este” cel orb din naştere. Iar alţii, 
care nu puteau să-şi explice această întâmplare nemaipomenită, ziceau 
„că seamănă cu el”. Părerea celor din urmă nu era deloc dreaptă. Sunt 
unele asemănări între oameni, dar înţelepciunea Creatorului prezintă 
atâtea felurimi de forme, încât nu găseşti două forme absolut la fel, 
două persoane care să nu aibă caractere deosebitoare. Orbul a făcut 
să înceteze incertitudinea aceasta, zicând: „Eu sunt” (v. 9). Vecinii 
nu-l chemaseră să dea mărturie despre sine. Dar el a intervenit cu 
îndrăzneală, ca să pună sfârşit îndoielilor. 

A doua întrebare pe care o pun vecinii şi cunoscuţii orbului, 
a fost: „Cum i s-au deschis ochii? A răspuns acela şi a zis: un om care 
se numeşte lisus a făcut tină şi mi-a uns ochii şi mi-a zis: du-te la 
scăldătoarea Siloamului şi te spală. Ducându-mă şi spălându-mă, am 
văzut. l-au zis, deci, lui; unde este Acela? Iar el a zis: nu ştiu” (v. 10- 
12). După ce orbul a dat mărturie despre identitatea lui, ei nu se 
mai îndoiesc, ci îl întreabă cum s-a făcut minunea, de i s-au deschis 
ochii. Iar cel ce fusese orb, cu îndrăzneală şi cu sinceritate, expune 
pe scurt minunea şi adevereşte că minunea aceasta a făcut-o „un om 
care se cheamă Iisus”, 

Dacă acelaşi lucru pe care l-a făcut cel ce fusese orb, îl fac 
toţi care, în viaţa lor duhovnicească, au simţit binefacerile speciale 
ale lui Dumnezeu către ei. Ei sunt gata să mărturisească, cum au 
fost ei mai înainte ca harul să lucreze asupra lor schimbarea cea 
minunată. „M-a socotit credincios şi m-a pus să-l slujesc, pe mine 
care mai înainte eram hulitor, prigonitor şi ocărător”, zice despre 
sine dumnezeiescul Pavel (I Tim 1, 13-14). Ei sunt gata să dea 
totdeauna slavă lui Dumnezeu, cu mărturisirea lor cea îndrăzneață 
şi de necombătut, mulţumind pentru câte a lucrat Dumnezeu în ei, 
şi să se facă pildă de întoarcere, spre învăţătura altora. 

Mărturisindu-şi păcatul, în vestitul Psalm 50, de pocăință, şi 
cerând deplină statornicie pentru viaţa virtuoasă, David afirmă: 

„învăța-voi pe cei fărădelege căile Tale şi acei necredincioşi la tine se 
vor întoarce”. 

Dar când iudeii au auzit din gura fostului orb că Iisus 
făcuse minunea, l-au întrebat: unde este Acela? L-au întrebat cu 
gânduri ucigaşe, ca să împlinească fărădelegea lapidării, pe care 
încercaseră s-o săvârşească, câteva ceasuri mai înainte. Dar fostul 
orb răspunde: nu ştiu unde este, fiindcă de îndată ce trimisese pe 
orb la scăldătoarea Siloamului, Domnul se îndepărtase de acel loc. 
Se îndepărtase fiindcă nici nu se îndoia de rezultat, nici nu voia să 
primească mulţumiri din partea celui vindecat. Iar acesta n-a avut 
fericirea să vadă şi cu ochii lui cei noi pe marele lui Făcător de bine 
Şi nu ştia, în acel moment, nimic mai mult despre cel numit Iisus, 
ca să intervină în cearta şi în întrebările în care cel vindecat s-a 
arătat vrednic de darul Domnului. 


Orbul este cercetat de Farisei 


O minune ca aceasta nu mai fusese în istoria poporului evreu. 
Oricine s-ar fi aşteptat ca evreii să simtă cinstea pe care o rezervase 
Dumnezeu neamului lor, să proslăvească pe Dumnezeu şi cei 
ce până atunci se arătaseră potrivnici Domnului să alerge la El, 
arătându-şi căinţa şi credinţa. 

Din nefericire, ei se înrăiesc şi mai mult, şi, în loc să îmbrăţişeze 

3 d 
pe Mesia, Il urmăresc ca pe un nelegiuit! 


Prima anchetare a orbului 


Ucenicii cei vrednici ai fariseilor, ca şi când nu s-ar fi petrecut 
vreo minune de binefacere nemaipomenită, ci o călcare de lege 
obişnuită: „l-au adus la farisei pe cel orb” (v. 13). L-au adus în faţa 
sinedriului, ca să ia în batjocoră fapta şi să întărâte pe sinedriştii 

prigonitori ai Domnului. Deoarece întotdeauna conducătorii răi 
ai popoarelor au ca organe oameni asemenea lor, care varsă ulei pe 
foc, ca să aducă, chipurile, servicii superiorilor lor, dar în realitate 
să-i facă mai răi. Însă ce aveau de vestit iudeii sinedriului? Ce 
acuzare aveau de adus împotriva Făcătorului de minuni. Acuzaţia 
cunoscută şi la îndemână: necinstirea Sabatului. Căci „era sâmbătă, 
când a făcut lisus tină şi a deschis ochii orbului” (v. 14). Şi odată 
acuzaţia inventată, începe anchetarea fostului orb. Dar în ancheta 
aceasta se manifestă atâta patimă iraţională, atâta intenţie rău- 
voitoare, încât asemenea anchetă face de ruşine înaltele adunări ale 
unui popor. 

În loc să se bucure, şi să încurajeze pe om în primii lui paşi 
pe care îi făcea văzând, în loc să-şi manifeste Sinedriul bucuria că 
Dumnezeu i-a cercetat ţara, îşi arată toată josnicia şi veninoasa ură 
din sufletele cele negre ale membrilor lui. 

Şi iată, „iarăşi l-au întrebat şi fariseii cum a văzut”. Iar orbul, 
deşi îşi dă seama de primejdia la care se expune, repetă cu aceeaşi 
îndrăzneală răspunsul pe care îl dăduse vecinilor săi: „Tină a pus 
pe ochii mei şi m-am spălat şi văd” (v. 15). Acest răspuns sincer 
ar fi putut să-i silească pe farisei să primească minunea. Dar ei o 
categorisesc de nelegiuire. „Deci ziceau unii dintre farisei: acest om 
nu este de la Dumnezeu, fiindcă nu ţine sâmbăta”. Am mai avut 
prilejul să arătăm că Domnul nu dezlega păzirea sâmbetei după 
legea lui Moise, ci dezlega batjocorirea fariseică a sâmbetei. Domnul 
se lupta să restabilească păzirea sâmbetei, după legea lui Moise şi 
după porunca lui Dumnezeu, nu cum o ţineau fariseii. 

Conducătorii evreilor priveau acest fel de păzire a sâmbetei 
ca nelegiuit. Dimpotrivă, nelucrarea de suprafaţă, evitarea oricărei 
mişcări, pe aceea fariseii o considerau păzire legală a sambetei, 
chiar dacă bolnavii rămâneau neîngrijiţi şi săracii nemiluiţi. Dar 
acest lucru se întâmplă mereu, ori de câte ori nerecunoaşterea 

sau răsturnarea Legii lui Dumnezeu ridică partea esenţială şi 
sfinţitoare din evlavie, lăsând în schimb nişte ritualuri uşoare 
şi moarte. Cei ce ţin aceste ritualuri uşoare şi neesenţiale se fac 
judecători şi acuzatori ai creştinilor care trăiesc în evlavie, cult şi 
morală cu adevărat. 

Iar alţii, asemănându-se cărturarilor şi fariseilor de pe timpul 
Mântuitorului, impun nişte sarcini grele ca pe nişte porunci 
neapărat trebuitoare vieţii evlavioase. 

Sarcinile acelea nu le-a pus asupra omului legea lui Dumnezeu. 
Cei ce vor să le impună, nu le duc ei înşişi, dar se smintesc şi bârfesc 
pe cei ce învaţă adevăratul înţeles al legii evanghelice, pe cei ce 
se luptă pentru formarea unei vieţi cu adevărat creştine. Ba ceva 
şi mai surprinzător: aceştia se fac judecătorii şi acuzatorii pentru 
nişte aşa numite încălcări de lege, ei care nu şovăiesc să calce legile 
cele mai importante ale moralei şi ajung la păcat! Observaţi pe 
fariseii din Sinedriu. Ei nu consideră călcare a legii faptul că în 
acea zi — sâmbătă - voiau să omoare pe Domnul cu pietre, dar nu 
vor să admită că marele Făcător de minuni, care a făcut ochi unui 
orb din naştere, este trimis de Dumnezeu, fiindcă, chipurile, „nu 
păzeşte sâmbăta!” 

Şi totuşi, erau în sinedriu şi unii conducători care nu aveau ură 
atât de răzvrătită împotriva lui Hristos, iar minunea îi convinsese 
că El nu este un prooroc oarecare. Aceştia au aflat atunci un prilej 
bun să se încredinţeze de minunea prezentă şi să mărturisească şi 
alte minuni dinainte ale Domnului, pe care ei le numesc semne, 
adică minuni mari şi neobişnuite. Aceşti farisei pun în Sinedriul 
întrebarea dacă un om păcătos poate să facă asemenea semne? 
Această întrebare a lor a fost o concluzie trasă de ei şi pe care o 
exprimă în faţa celorlalţi membri, sub formă de întrebare. 

Desigur că ei au înţeles că un om păcătos şi viclean nu poate să 
facă minuni atât de mari, semne de acestea cu pecete dumnezeiască 

şi care arată că cel ce le face este trimis de la Dumnezeu şi nu poate 
avea nicio vină în chestiunea sâmbetei. De aceea: „Era dezbinare 
între ei” (v. 16). Erau adică contraziceri şi păreri potrivnice, care 
împiedicau luarea unei hotărâri imediate. Fiindcă de foarte multe 
ori Domnul „risipește sfaturile oamenilor şi defaimă gândurile 
căpeteniilor” (Ps 32, 10). Domnul trezeşte discordie între ei, ca 
astfel să fie zădărnicită prigoana asupra credincioşilor Săi sau 
asupra Bisericii Sale. 

Poate mă va întreba cititorul, cum se face că aceste căpetenii, 
care s-au exprimat astfel către ceilalţi membri din adunare, n-au luat 
pe faţă apărarea lui Hristos, având în vedere că minunile Domnului îi 
convinseseră că este trimis de la Dumnezeu? La această nedumerire dă 
răspuns Evanghelistul în alt capitol: dintre căpetenii, mulţi crezuseră 
în El, dar nu mărturiseau, din pricina fariseilor, ca să nu fie izgoniți 
din sinagogă; căci au iubit slava oamenilor mai mult decât slava de 
la Dumnezeu” (In 12, 42- 43). De aceea şi Domnul i-a mustrat cu 
aceste cuvinte; „Cum puteţi voi să credeţi, când primiţi slavă unul 
de la altul şi slava care vine de la unicul Dumnezeu nu o căutaţi?” (In 
5, 44). Într-adevăr, pe atunci, ca şi acum, o mare parte din oameni 
este ţinută departe de Hristos prin grija lumească, prin teama ca nu 
cumva confrații şi prietenii lor cei lumești să-i numească evlavioşi, 
adică neprogresaţi şi cu idei înguste! Ei tremură, nu cumva să piardă 
buna părere a prietenilor lor. Dar când se cercetează în singurătate, 
işi dau seama că prietenii lor nu sunt vrednici să-şi facă despre ei o 
părere'bună. Când vor să-şi susţină interesele materiale sau acţiunile 
viitoare, nu se opresc să judece pe alţii cu asprime, de îndată ce aud 
că aceşti alţii sunt socotiți evlavioşi şi binecinstitori, ei se silesc să 
şteargă impresia aceasta. Nu poate să existe o frică mai nebună, 
nici o pază mai proastă. Căci, când te cheamă Dumnezeu ca să te 
ridice la slava adevărată, iar tu te arăţi nevrednic şi vrei să-ţi hrăneşti 
sufletul cu surcele de lemn, unde este înţelepciunea ta? Ca încheiere 

a dezbinării lor, sinedriştii fac a doua anchetare a fostului orb: „Au 
zis deci iarăşi orbului: tu ce zici despre El, că ţi-a deschis ochii?” Fără 
indoială, duşmanii Domnului ar fi câştigat în această chestiune, dacă 
orbul ar fi dat un răspuns duşmănos despre Domnul. Pentru vrăjmaşii 
adevărului creştinesc este o întărire când văd că cei care în trecut 
au primit binefaceri şi au fost urmaşi ai adevărului, îl dispreţuiesc 
apoi. Dar fariseii, chiar dacă n-ar fi primit un răspuns duşmănos, tot 
nădăjduiau ca orbul să spună vreo vorbă, sau să facă vreo propunere, 
iar apoi ei să răstoarne pe ascuns sinceritatea orbului. Dar fostul 
orb, care fusese luminat desăvârşit în sufletul său, acum făcea parte 
din ceata acelor aleşi mărturisitori, care nu tăgăduiesc niciodată pe 
marele lor binefăcător. De aceea el răspunde despre Hristos „că este 
prooroc”. În două cuvinte, fostul orb îl caracterizează pe Hristos ca 
pe un prooroc făcător de minuni, inspirat şi trimis de Dumnezeu. 
De trei secole nu mai văzuseră iudeii prooroc, şi acum iată că cei 
simpli şi lipsiţi de vicleşug îşi dau seama că Dumnezeu i-a cercetat, 
trimiţându-le un prooroc. Dimpotrivă, conducătorii poporului nu 
cred şi nu vor să primească această dumnezeiască cercetare. Fostul 
orb încă nu ştia că Hristos nu este numai un simplu prooroc, ci Mesia, 
Domnul proorocilor. Dar fiindcă credinţa orbului era conformă cu 
cunoştiinţa pe care o avea până atunci. Domnul îi va da o revelaţie 
desăvârşită. Până atunci, orbul s-a arătat neasemănat mai înţelegător 
şi mai luminat decât conducătorii şi înţelepţi lui Israel. Fiindcă din 
cele întâmplate, orbul trăsese concluzii drepte. Pe când fariseii, în 
urma celor întâmplate, s-au întunecat şi mai mult şi şi-au pierdut cu 
totul bunul simţ. 


Anchetarea părinţilor orbului 


După ce anchetarea orbului, nu numai că n-a fost de folos 
pentru scopurile fariseilor, ba chiar a dovedit întâmplarea şi 

a produs dezbinare în Sinedriu, ei au recurs la un alt meşteşug, 
cu mult mai fără rost: „Deci iudeii n-au crezut despre el că a fost 
orb şi şi-a recăpătat vederea, până ce n-au chemat pe părinţii celui 
ce văzuse” (v. 18). Se prefac fariseii că nu cred că omul fusese 
orb. Fiindcă cei ce vor să găsească prilejul de a nu crede nici în 
adevărul cel mai luminos, găsesc întotdeauna astfel de prilejuri. Şi 
cei ce vor să rămână statornici în amăgirea lor vor găsi întotdeauna 
vreun sprijin care să-i ţină în rătăcire. Deci sinedriştii, fiindcă nu 
izbutiseră să impresioneze pe fostul orb cu funcţia lor cea mare, 
au chemat pe părinţii omului. Aceştia, ca nişte oameni săraci şi 
temători, aveau să se plece mai uşor la puterea cea răufăcătoare a 
sinedriştilor. Conducătorii sunt întotdeauna o sperietoare pentru 
sărac şi neputincios. După ce i-au adus pe săracii oameni în mijlocul 
Sinedriului, „i-au întrebat zicând: acesta este fiul vostru, despre care 
voi ziceţi că s-a născut orb? Cum de vede acum?” (v. 19). 

Observaţi că fariseii nu spun că omul fusese orb. Acesta 
este fiul despre care voi susţineţi că s-a născut orb? Cum puteţi 
susţine aşa o minciună, deoarece acum vede? Sinedriştilor nu 
le ajunge că ei, învăţători ai adevărului, mint cu deplină ştiinţă, 
tăgăduind nevederea orbului. Vor să-i împingă la minciună şi 
pe sărmanii părinţi, care aşteptau să afle de la nişte învățători ca 
fariseii, că trebuie să spună întotdeauna adevărul. Este un simptom 
caracteristic al decăderii unui popor, când aceia care, în virtutea 
poziţiei lor, sunt datori să susţină adevărul, tocmai ei îl calcă în 
picioare, prin cuvintele şi faptele lor; ba silesc şi poporul să-i 
urmeze. Tatăl minciunii, diavolul, nu are nevoie de unelte mai 
bune, când are ca unelte pe conducătorii popoarelor. 

La cele trei întrebări ale fariseilor; dacă este fiul lor, dacă s-a 
născut orb şi cum de vede acum, părinţii orbului răspund numai la 
primele două: „Au răspuns părinţii lui şi au zis; ştim că acesta este fiul 
nostru şi că s-a născut orb” (v. 20). Aşadar, ei afirmă numai acele lucruri 

pe care le pot afirma fără primejdie. Ştim, zic ei, că fiul nostru este 
orb, în virtutea siguranţei pe care toţi părinţii o au despre copiii lor. 
Mai ştim, cu siguranţa pe care o poate arăta oricine, că fiul nostru, 
spre cea mai mare nenorocire a vieţii sale, a fost orb şi fără ochi din 
clipa naşterii sale. Aşa l-am crescut şi de aceea l-am trimis pe străzile 
oraşului, ca să cerşească şi să ne uşureze greutatea sărăciei, la care 
ne-a expus orbia lui. Dar dacă părinţii nu s-au lepădat de fiul lor orb, 
s-au lepădat de binefăcătorul fiului lor. Ei evită să dea răspuns clar 
la a treia întrebare: „tar cum de vede acum, noi nu ştim; sau cine i-a 
deschis lui ochii, noi nu ştim”. Desigur nu văzuseră cu ochii lor cum 
se vindecase fiul lor şi cine săvârşise vindecarea. Dar oare nu aflaseră 
de la fiul lor? Nu crezuseră în afirmaţia lui? Este falsă poziţia în faţa 
unui organ de judecată, când adevărul cere să spună fiecare tot ce 
ştie. Sinceritatea ar fi pretins părinţilor orbului să zică; fiul nostru 
ne-a spus că Iisus i-a făcut ochi. Iar noi nu avem nicio îndoială în 
privinţa aceasta. De altfel, chiar întâmplarea extraordinară că vede 
acum dovedeşte acest lucru, fără alte explicaţii. 

Dar din nefericire, când omul nu respectă adevărul, inventează 
mii de feluri în care să-l ascundă, feluri care sunt poate bune în faţa 
oamenilor, dar sunt rele şi neplăcute în faţa lui Dumnezeu. Părinţii 
orbului, evitând să spună adevărul, se arată nerecunoscători şi 
nemulţumitori faţă de cel mai mare binefăcător al lor. Ei evită să-l 
recunoască şi să-l mărturisească, în clipa în care fariseii îl acuzau ca 
păcătos şi călcător de lege, din pricina fiului lor. Părinţii orbului duc 
nerecunoştinţa încă mai departe. Ei zic: „Este în vârstă, întrebaţi-l 
pe el, el însuşi vă va spune despre sine” (v. 21). Părinţii repetă de trei 
ori că fiul lor va vorbi el despre sine. 

Este un lucru chiar de râs. Părinţii, încercând să scape ei înşişi 
de orice pedeapsă, incarcă toată greutatea asupra fiului lor. 

Aceasta denotă câtă constrângere exercitau asupra conştiinţei 
poporului iudeu conducătorii lor. Dar mai dovedeşte laşitatea, 

nesinceritatea şi lipsa de iubire a părinţilor orbului. Ei ştiau prea 
bine că fariseii nu îi chemaseră ca să dea socoteală despre un fiu 
minor, evită totuşi să se expună unei pedepse oricât de mici, care 
ar putea urma din binefacerea primită de fiul lor. Aruncă toată 
răspunderea asupra fiului, ca, dacă este ceva de suferit, să sufere el 
singur. Ce părinţi lipsiţi de simţul răspunderii! 

Şi în ziua de astăzi se petrec asemenea lucruri. Părinţi, care 
nu cred în Hristos şi nu sunt legaţi de copiii lor prin mijlocirea lui 
Hristos, sunt în stare să arunce pe copii în cele mai mari primejdii. 
Fie că egoismul şi îngustimea lor nu admit jertfa de dragul copiilor, 
fie că nu le-au format copiilor un caracter creştin, sincer, curajos, 
gata de jertfă şi, în felul acesta, se fac duşmanii propriilor lor copii. 
O privire asupra societăţii de astăzi ne va convinge cât de mult 
contribuie părinţii la stricăciunea copiilor lor. Sunt unii părinţi 
care, după expresia dumnezeiescului Pavel, sunt neiubitori şi 
nemilostivi, până şi faţă de copiii lor. 

Sfântul Evanghelist Ioan ne lămureşte limpede cauza pentru 
care s-au purtat astfel părinţii orbului: „Acestea le-au spus părinţii 
lui, pentru că se temeau de iudei. Căci iudeii puseseră acum la cale 
că, dacă cineva va mărturisi că El este Hristos, să fie dat afară din 
sinagogă. De aceea au zis părinţii lui: este în vârstă, întrebaţi-l pe el” 
(v. 22-23). În aceste versete Evanghelistul arată că acel nelegiuit 
Sinedriu, care prigonea pe Hristos până la a-l cere moartea prin 
lapidare, luase şi o hotărâre foarte aspră impotriva oricărui iudeu, 
care ar fi îndrăznit să primească în sufletul său sau să mărturisească 
pe Domnul ca pe Hristos, adică pe Mesia Cel ce fusese mai inainte 
proorocit. Au hotărât şi au vestit prin crainici că oricine va mărturisi 
pe Hristos va fi dat afară din sinagogă. Prin această pedeapsă evreul 
era depărtat şi despărțit de sinagogă, lipsit de toate onorurile şi 
privilegiile eclesiastice, ba şi expus unor pedepse politice. Căci 
era exclus de la orice legături sociale şi de la raporturi economice, 

ba îşi pierdea şi averea. Asemenea măsuri aspre luaseră fariseii ca 
să distrugă pe Mesia, pe Mântuitorul lor. Aşteptau şi fariseii un 
mesia, dar un mesia asemenea lor, pe când Iisus din Nazaret era cu 
totul opusul lor. Ducea o viaţă nepăcătoasă şi sfântă, învăţa lucruri 
care nu se potriveau cu învăţăturile şi predaniile instituţiei lor ce 
era o închinare în duh, care răsturna închinarea lor neesenţială 
şi ipocrită, bazată numai pe închipuire. Iar smerenia, pocăinţa, 
sinceritatea, lepădarea de sine şi de voinţa proprie, pe care le 
propovăduia Iisus, sunau străin în auzul lor şi nu puteau fi primite 
în inimile lor. De aceea se uscaseră şi îngrămădiseră atâta ură şi 
dorinţă ucigaşă împotriva Domnului, atâta pornire de a osândi pe 
oricine recunoștea în lisus pe Mesia şi primea învăţătura Sa. Iată de 
ce se temeau părinţii orbului de farisei. 

Sfântul Evanghelist repetând cuvintele părinţilor orbului: 
„Este în vârstă, întrebaţi-l pe el”, ne arată cât de nemulţumitoare 
a fost purtarea lor faţă de Hristos. Pe când Domnul atrage asupra 
Sa mânia conducătorilor evrei, ca să facă bine fiului lor, ei refuză 
lui Hristos chiar şi cea mai mică cinste. Din nefericire, în astfel 
de cazuri, mulţi spun că Îl cinstesc pe Hristos, că Îl urmează, că Îl 
recunosc ca binefăcător. Dar in ceasul încercării parcă nu ar fi bune 
slugi ale lui Hristos. Când răsare soarele, toţi îl primesc cu bucurie, 
către apus, îi întorc spatele. Tot astfel şi pe Hristos, când ar urma ca 
El să le facă bine, să le dea poziţie şi cinste şi avere materială, prin 
faptul că sunt creştini, atunci mulţi Îl laudă în gura mare. Dar când 
se pare că lumina lui Hristos apune, când identitatea de creştin ar 
urma să-i vatăme interesele, să atragă asupră-le ironii şi batjocuri 
de la oameni nebuni şi destrăbălaţi, atunci toţi se grăbesc să arate 
că n-au nicio legătură cu Hristos. Dar aşa unii n-ar trebui să uite 
cuvântul lui Solomon: „Cel ce se teme de oameni şi caută la faţa 
lor cade în cursă, dar cel ce se încrede în Domnul, se va bucura” 
(Pilde 29, 25). Să-şi mai aducă aminte şi afirmaţia Domnului însuşi: 

„Cel ce se va ruşina de Mine şi de cuvintele Mele în neamul acesta 
desfrânat şi păcătos, şi Fiul Omului se va ruşina de el, când va veni 
în slava Tatălui Său cu sfinţii îngeri” (Mc 8, 38). 


A doua anchetare a orbului 


Astfel părinţii orbului, prin purtarea lor laşăşi nemulţumitoare, 
au scăpat de pedeapsa nelegiuitului Sinedriu. Dar minunatul lor fiu 
s-a arătat vrednic să ducă toată osânda. Lui i se adresează din nou 
sinedriştii, deoarece nici anchetarea părinţilor lui nu izbutise să 
tăgăduiască minunea. 

„L-au chemat a doua oară pe omul care fusese orb şi i-a spus: Dă 
slavă lui Dumnezeu, noi ştim că omul acela este păcătos” (v. 24). 

În orice altă împrejurare, când cineva îndeamnă pe un altul să 
dea slavă lui Dumnezeu, face un lucru sfânt. Dar în împrejurarea de 
faţă, sinedriştii întrebuinţează acest îndemn, ca un mijloc viclean 
de a nimici trecerea pe care o avea Fiul lui Dumnezeu în urma 
unor astfel de minuni. Voiau adică să spună fostului orb să nege că 
Hristos l-ar fi vindecat. Dar fiindcă nu puteau să zică acest lucru, 
ei cu minciună şi prefăcătorie se pun în situaţia unor persoane 
care se interesează îndeaproape de slava lui Dumnezeu, cu scopul 
mărturisit de a-l lua lui Hristos toată slava. Prin urmare, îndemnul 
lor „dă slavă lui Dumnezeu” era hulire. Tot aşa şi astăzi hulesc pe 
Dumnezeu cei care nu vor să creadă în Hristos, nici să I se închine 
ca unui Dumnezeu, sub cuvânt că Dumnezeu este unul singur. 
Dar voia lui Dumnezeu, de când s-a arătat Fiul în lume, este ca: 
„Toţi să cinstească pe Fiul, aşa cum cinstesc pe Tată!” (În 5, 23). 
Şi ştim că „cel ce se leapădă de Fiul nu are nici pe Tatăl” şi prin 
urmare este ateu, zice Evanghelistul Ioan (I In 2, 23). 

Metoda cu care sinedriştii încearcă să convingă pe fostul orb 
să se lepede de Hristos se aseamănă mult cu cea pe care a folosit-o 

impotriva Evei, patronul lor, diavolul, care Îi insufla. Diavolul a 
pârât pe Dumnezeu în faţa Evei că i-a oprit să mănânce din pomul 
cunoștinței, ca să nu se facă şi ei dumnezei, adică i-a înşelat! Şi 
acum fariseii, uneltele diavolului, Îl pârăsc pe Hristos zicând că 
ştiu foarte bine că El este un păcătos care amăgeşte lumea. Şi îi zic 
orbului; tu să dai slavă lui Dumnezeu, mărturisind că omul acela 
te-a amăgit. Câtă josnicie în firea lor! În aceeaşi zi doar le spusese 
Domnul: „Cine dintre voi mă va vădi de păcat?” (In 8, 46). Şi atunci 
niciunul nu îndrăznise să exprime nici cea mai mică învinuire că 
ar fi păcătos, căci s-ar fi dovedit un mincinos. Dar acum, în lipsa 
Domnului, mint cu bună ştiinţă, afirmând că ştiu „că omul acesta 
este păcătos”. Asemenea pârâşi au urmaşi şi în zilele care au venit 
după aceea. Sunt şi astăzi otrăvitori îndrăzneţi, care vor să distrugă 
influenţa bună asupra poporului, pe care o au oamenii buni, ei 
imprăştie veninul pârilor lor. Sunt otrăvitorii care vor să micşoreze 
pe Hristos în conştiinţa oamenilor, cu ajutorul aşa-numitei lor 
înţelepciuni, cu talentul lor oratoric. Ei vor să zdruncine credinţa 
oamenilor în Hristos şi să-i atragă spre viaţa de apostazie şi păcat. 
Dar cel ce fusese orb n-a primit cu uşurinţă otrava mai marilor 
săi. Era un om sărac şi fără importanţă în aparenţa exterioară, 
dar avea lumina dumnezeiască, şi în adâncul său era un slujitor 
îndrăzneţ al lui Hristos. Încă nu văzuse sfânta faţă a Domnului, dar 
simţea adânc harul. lată în ce fel dărâmă orbul calomnia: „A răspuns 
deci acela şi a zis: dacă este păcătos, nu ştiu, una ştiu că fiind orb, acum 
văd” (v. 25). Zice adică: eu nu am nicio competenţă în chestiunile 
voastre de lege, din care voi deduceţi că cel ce m-a vindecat este 
păcătos. Dar eu opun cunoaşterii voastre, în ce priveşte legea, 
întâmplarea de necombătut, că eu eram orb şi acum, prin minunea 
lui Iisus, văd, prin urmare fostul orb aduce, ca mărturie a lipsei 
de păcătoşenie a Domnului, însăşi realităţile, minunea pe care o 
făcuse cu orbul. Şi mustră în acelaşi timp pe mai marii săi, căci 

calomniază pe Hristos, zicând că este păcătos, îi mustră că susţin O 
acuzaţie cu totul opusă realităţilor şi prin urmare sunt mincinoşi 
şi calomniatori. 

Observaţi însă că fostul orb nu poate descrie modul în care 
s-a făcut minunata schimbare din orbitele feţei lui, cum a primit 
ochi sănătoşi şi lumină deplină. Ci cu puţine cuvinte povesteşte 
întâmplarea uluitoare: „Fiind orb, acum văd”. 'Tot aşa, cei ce au 
primit lumina ochilor sufleteşti, cei ce au fost luminaţi cu adevărul 
Evangheliei şi cu harul mântuitor, nu sunt în stare să expună cu de- 
amănuntul în ce fel şi prin ce tainice mijloace asupra sufletelor lor 
s-a întâmplat acea schimbare fericită. Ei simt numai atât: că, prin 
lucrarea tainică a Duhului Sfânt, ei au văzut adevărata lumină. Ei 
simt că: „Au fost întuneric, iar acum sunt lumină în Domnul” (Ef 5, 
8). Ei simt că duceau o viaţă lumească, trupească şi păcătoasă, iar 
acum trăiesc într-o atmosferă duhovnicească, plină de bucurii şi de 
lumină. 

Dar, precum un judecător instructor în tribunal încearcă, prin 
multe întrebări, să încurce pe martori şi nu omit niciun cuvânt, care 
ar putea folosi scopului lor, aşa au făcut şi anchetatorii fostului orb. 
Deoarece işi dădeau seama cât de puternic era adevărul pe care omul 
acela îl susţinea: „îi zic lui iarăşi: ce ţi-a făcut, cum a deschis ochii” (v. 
26). Sinedriştii încearcă să pară nebiruiţi de răspunsurile înțelepte ale 
orbului şi să rămână astfel judecător anchetator. Şi totuşi, lucrul pe 
care voiau să-l evite, li s-a întâmplat. Căci fostul orb: „Le-a răspuns; 
v-am spus odată şi n-aţi auzit? De ce vreţi să mai auziţi odată? Nu cumva 
vreţi şi voi să vă faceți ucenicii Lui” (v. 27). Luminat de Dumnezeu, 
orbul şi-a dat seama că noua întrebare dovedea neputinţa fariseilor 
Şi, în loc să răspundă, acum orbul îi întreabă. În loc să se intimideze, 
stă cu îndrăzneală impotriva conducătorilor nelegiuiţi, care încercau 
cu orice chip să facă din noapte zi. A doua întrebare a orbului, plină 
de ironie, este de neimitat! V-am spus odată şi n-aţi auzit? Oare aţi 

asurzit? Ori vreţi să vă faceţi şi voi ucenici ai Lui? Sfântul loan Gură 
de Aur zice: „vezi îndrăzneala aceluia față de cărturari şi farisei? Atât 
de puternic este adevărul, atât de neputincioasă este minciuna. Adevărul 
înalță pe cei care îl află, îi face strălucitori. Minciuna în schimb, chiar 
dacă cei ce o spun sunt puternicii zilei, îi arată slabi”. Orbul ştia prea 
bine că pe farisei îi va mânia grozav întrebarea lui, de nu cumva vor 
să devină ucenici ai lui Iisus, dar le-o pune anume, vrând să-i întărâte 
şi mai mult. Aceasta dovedeşte că sufletul orbului se făcuse îndrăzneţ 
şi înaripat şi se înălţase mult peste nebunia fariseilor. Dar în acelaşi 
timp arăta şi marea demnitate a lui Hristos. 

Totdeauna se întâmplă aşa, cei ce fac cu propria lor voinţă şi închid 
ochii ca să nu vadă adevărul, se fac de râs, mai cu seamă în faţa oamenilor 
sărmani şi neînsemnaţi, cum s-a întâmplat şi cu fariseii în faţa orbului. 
Vedem că ei işi pierd avantajul de a cunoaşte mai adânc adevărul, ba 
işi pierd şi mântuirea. Şi iată atunci, acei conducători nedemni, după 
ce au pierdut orice alt mijloc de a se impotrivi duhului înţelepciunii, 
cu care îi mustra orbul cel luminat de Dumnezeu, recurg la mijloace 
josnice şi urâte: „L-au ocărât deci şi i-au spus: tu eşti ucenic al Aceluia, noi 
însă suntem ucenicii lui Moise” (v. 28). L-au ocărât deci şi l-au certat pe 
fostul orb, fiindcă se făcuse ucenic al lui Hristos, iar ei se mândreau că, 
fiind ucenicii lui Moise, nu au nevoie de alt învăţător. Ei, nenorociţii, îşi 
inchipuiau că este un lucru josnic să fii ucenic al lui Hristos. 

Dar lucrul cel mai trist este că la fel îşi închipuie, în uşurătatea 
lor, şi oameni care se numesc creştini. Ei cred că, dacă trăiesc ca 
adevăraţi creştini şi ca nişte ucenici ai lui Hristos, decad din poziţia 
lor. De aceea ei evită orice îndatorire care i-ar arăta că sunt creştini 
şi batjocoresc pe cunoscuţii lor care vor să devină creştini cu 
adevărat. Dar nebunia cea mai mare este ca omul să dea atenţie unor 
astfel de idei şi concepţii, care vin de la lumea cea oarbă şi rătăcită 
şi să se lepede de adevărata cinste, aceea de a fi creştini. Să caute 
„slava în ruşine şi să piardă adevărata slavă”. De altfel, anchetatorii 

orbului încearcă să îndreptăţească oarecum tăgada lor cea oarbă. 
Ei zic: „Noi ştim că Moise a vorbit cu Dumnezeu, dar pe Acesta nu-L 
ştim de unde este” (v. 29). Noi ştim, zic ei, foarte bine că Moise 
a vorbit cu Dumnezeu, dar pe Hristos nu-L ştim de unde este. 
Totuşi, cea mai comună logică ar deduce că, deoarece Dumnezeu 
a vorbit cu Moise, nu urmează neapărat că un învăţător făcător de 
minuni Şi nepătat este un păcătos. Moise, prin care Dumnezeu a 
vorbit, proorocise limpede şi hotărât israelitenilor şi mai cu seamă 
conducătorilor lor, care se îndeletniceau cu studiul Legii, că „va 
ridica Domnul Dumnezeul tău un prooroc ca mine dintre fraţii tăi, 
pe acela să-l ascultați” (Deut 8, 15). Hristos dăduse toate dovezile că 
despre dânsul vorbeşte Moise în proorocia aceasta. 

Aşadar, fariseii, cu pretenţia lor că ţin de Moise, de fapt se 
leapădă şi de Moise şi de Hristos. De aceea Domnul, cu altă ocazie, 
i-a mustrat, zicându-le: „Dacă aţi crede în Moise, aţi crede şi în 
Mine: căci despre Mine a scris el” (In 5, 46). 

„Pe Acesta nu-L știm de unde este” Cu acest cuvânt dispreţuitor, 
ca şi cum le-ar fi şi silă să pronunţe chiar şi numele Domnului, vorbesc 
fariseii despre Mântuitorul. Cu dispreţ vorbesc nevrednicii păstori ai 
lui Israel despre Marele Păstor al oilor. Dar cum să nu-L cunoască de 
unde vine? Ei înşişi, cu puţine zile înainte, afurmaseră tocmai contrariul, 
zicând despre Domnul: „Pe Acesta Î ştim de unde este” (În 7, 27). 

Ei mărturisesc sau tăgăduiesc cunoştinţele despre Hristos, conform 
cu interesele lor cele nelegiuite. De altfel, dacă nu-L cunosc, greşeala 
este toată de partea lor, fiindcă pe atunci cu toţii aşteptau pe Mesia, 
iar cei dintâi Îl aşteptau ei, cei ce şedeau pe locurile cele mai înalte ale 
lui Israel. Ei trebuia să-L fi recunoscut, după locul naşterii Sale, după 
învăţătura Sa, după minunile Sale, după viaţa Sa. Dar ura şi egoismul 
lor cel necruţător orbea mintea lor, aşa încât au rămas lipiţi în neclintita 
lor necredinţă. Este un fenomen general, faptul că cei care de bună voie 
rămân în întunericul păcatului, nu pot fi, nici atraşi la credinţă, nici 

luminaţi cu învăţătura Evangheliei. Căci Hristos îi socoteşte nevrednici 
să li se descopere pe Sine sau să le arate adevărul Său. 


Mustrarea cea înțeleaptă a orbului 


Necunoaşterea, din pricina căreia mai marii iudeilor credeau că 
au dreptul să se lepede de Domnul, a dat orbului luminat cel mai bun 
prilej ca să dovedească cât de neînvăţaţi şi de nevrednici conducători 
spirituali erau ei: „A răspuns omul şi le-a zis: în aceasta constă minunea, 
că voi nu ştiţi de unde este, dar El mi-a deschis ochii” (v. 30). Fără 
frică, neclintit şi indiferent la batjocurile lor, fostul orb mustră pe 
învățătorii şi puternicii lui Israel. Este uimitor şi paradoxal, zice el, 
CĂ voi, care aveţi pretenţia că sunteţi învăţători înţelepţi şi vă lăudaţi 
că şedeţi pe scaunul lui Moise, voi care strecuraţi ţânţarul şi cu o grijă 
scolastică cercetaţi predaniile bătrânilor, rămâneţi în necunoştinţă 
cu privire la acest mare făcător de minuni, care deschide ochii 
unui orb din naştere. Oare minunea aceasta nu vi se pare o dovadă 
indestulătoare a provenienţei, a misiunii şi a învăţăturii Sale? Voi 
cărora îndeletnicirea cu tâlcuirea legii vă dă întâietate în cunoaşterea 
celor dumnezeieşti, cum închideţi ochii în faţa unei astfel de minuni? 
De altfel, într-atât a pierit înţelepciunea înţelepţilor, încât neagă ei 
evenimente limpezi şi indiscutabile? Iată ce este surprinzător! 

În adevăr, dacă toate felurile de necredinţă sunt rele, cel mai rău 
şi mai paradoxal fel de necredinţă este al acelora care au mijloacele 
să cunoască adevărul şi să experieze puterea lui Hristos, dar care, din 
propria lor voinţă, se leapădă de Hristos. Din nefericire sunt şi astăzi 
asemenea necredincioşi din propria voinţă. Există oameni deosebit de 
învăţaţi şi înţelepţi, care nu au cunoaşterea şi înţelepciunea cea mai 
esenţială, nu-L cunosc pe Hristos şi învăţătura Sa. Ei sunt indiferenți 
la acela spre care „îngerii doresc să privească” (I Ptr 1, 12). Acest lucru 
il spune şi un filosof din vremurile mai noi: „Ştiinţa cunoaşte multe 

despre substanţă, dar nu cunoaşte niciun lucru esenţial, nu cunoaşte 
scopul vieţii omeneşti”. Unor astfel de înţelepţi ai lumii li s-ar putea 
spune cuvântul orbului: în aceasta constă minunea că voi, — care 
cunoaşteţi atâtea lucruri greu de cunoscut şi neinţelese de noi ceilalţi 
oameni, dar nesubstanţiale şi de mică utilitate, nu cunoaşteţi un adevăr 
atât de lesne de cunoscut, substanţial şi de mult preţ, nu cunoaşteţi 
scopul vieţii noastre, pe care ni l-a descoperit nouă Hristos. 

Cu multă plăcere de sine aceşti oameni repetă cu orice ocazie: 
„Noi suntem persoane cultivate, gânditoare” şi totuşi, întrucât nu 
cunosc pe Hristos, ei nu se deosebesc de poporul incult. În acest 
capitol esenţial al cunoaşterii şi al evoluţiei. Lăsăm la o parte ceata 
atâtor semidocţi, care, fiindcă au un avantaj exterior sau cunosc limbi 
străine, ca să repete în multe limbi aceleaşi prostii, se arată pe sine ca şi 
cum ar fi culţi, persoane dintr-o specie înaltă, dar sunt indiferenți faţă 
de Hristos şi de adevărul Său. Aşadar către toţi aceştia am putea zice: 
în aceasta constă paradoxul, că vorbiţi atâtea limbi, dar nu vorbiţi 
limba adevărului, nu cunoaşteţi izvorul adevărului şi al mântuirii. 

La ce vă va folosi cunoaşterea de limbi străine, atunci când limba 
va înceta să mai vorbească, iar sufletul vostru se va prezenta înaintea 
Domnului Judecătorul, fără să se poată apăra cu nicio limbă. 

Dar să urmărim pe orbul cel înțelept, în înlănţuirea mustrărilor 
lui logice. Fiindcă el nu se opreşte cu timiditate la neştiinţa Fariseilor, 
ci adaugă: „Ci ştim că pe păcătos nu-l ascultă Dumnezeu, dar dacă 
este cineva evlavios şi face voia lui Dumnezeu, pe acela îl ascultă” (v. 
31). La cuvintele viclene ale fariseilor, „ştim că omul acesta nu este 
de la Dumnezeu”, înțeleptul orb opune un adevăr foarte cunoscut 
de toţi israelitenii: el zice că minunea este rezultatul rugăciunii 
pe care Dumnezeu a ascultat-o. Dar Dumnezeu nu primeşte 
rugăciunea celui păcătos, ci numai rugăciunea omului cinstitor de 
Dumnezeu. Prin urmare, minunea săvârşită de Hristos dovedeşte că 
rugăciunea Sa a fost ascultată, fiindcă nu era păcătos, ci sfânt. Prin 

această îndrăzneală nobilă şi cu puterea logicii, fostul orb dovedeşte 
conducătorilor necunoscători un adevăr cunoscut şi poporului, 
că adică Dumnezeu nu ascultă pe păcătoşi şi nu le dă lor puterea 
trebuitoare ca să săvârşească minuni atât de mari. 

Dar aceste cuvinte ale orbului celui înţelept, că adică 
Dumnezeu nu ascultă pe păcătoşi, au nevoie de o lămurire mai 
generală, ca nu cumva să fie rău înţelese şi să producă confuzie în 
sufletele anumitor creştini. În adevăr, Dumnezeu nu ascultă pe cei 
păcătoşi şi lipsiţi de evlavie, răzvrătiți impotriva celor dumnezeieşti. 
Nu ascultă pe păcătoşii nepocăiţi, pe cei ce persistă cu convingere 
în păcat. Dar ascultă pe păcătoşii care se pocăiesc şi se întorc spre 
Dumnezeu. Nu numai că ascultă rugăciunile lor, ci îi şi primeşte 
iarăşi cu multă milostivire şi duioşie, în starea de fii iubiţi. 

Pilda vameşului, a fiului risipitor, a oii pierdute, faptul că Domnul 
a primit cu bucurie pocăinţa vameşilor şi a păcătoşilor, că El ne-a 
încredinţat că a venit să mântuiască pe cel pierdut, toate acestea nu ne 
îngăduie nicio îndoială că Domnul ascultă rugăciunile păcătoşilor care 
se pocăiesc. Acest adevăr trebuie să fie bine înţeles de toţi creştinii. 
Fiindcă diavolul, cel iscusit în rele, când îi scapă pe oameni din pricina 
pocăinţei, pe aceia, pe care până acum îi avea în mână, se grăbeşte să le 
taie drumul cel bun al întoarcerii. Le bagă în cap ideea că Dumnezeu nu 
le ascultă rugăciunea pentru că sunt păcătoşi. În felul acesta, urâtorul 
de bine îi împiedică să se apropie de Dumnezeu prin rugăciune şi îi 
aruncă în deznădejde, pentru ca să-i poată supune din nou cu uşurinţă. 
Aşadar, Dumnezeu ascultă rugăciunile păcătoşilor care se pocăiesc. 

Dar Dumnezeu ascultă şi mai mult rugăciunile „dacă cineva este 
cinstitor de Dumnezeu şi face voia Lui”. Cel cu adevărat evlavios, care 
are un adânc respect faţă de Dumnezeu şi Îl cinstește şi Îl iubeşte, şi în 
practică, împlineşte voia lui Dumnezeu, omul acela se face obiectul 
bunăvoinţei speciale a lui Dumnezeu. Pe el îl ascultă Dumnezeu 
şi-l ajută în nevoile sale, îi ascultă cântările de laudă şi îi primeşte 

mulţumirile, îi ascultă rugăciunile pentru alții, căci: „Mult poate 
rugăciunea dreptului, care se lucrează” (Iac 5, 16). Pentru acest fel de 
oameni se potriveşte cuvântul dumnezeiesc: „Ochii Domnului spre 
cei drepţi, cu urechile Lui la rugăciunea lor” (Ps 33, 15). 

După ce orbul cel luminat, cu logica lui cea stringentă, a expus 
prima parte a silogismului său, mai adaugă o parte mai mică. „Din 
veac nu s-a auzit ca cineva să fi deschis ochii unui orb din naştere”. 
Apoi el trage concluzia de neinlăturat: „Dacă Acesta nu ar fi de la 
Dumnezeu, n-ar putea face nimic” (v. 32-33). Poporul lui Israel 
văzuse multe minuni. Aceste minuni generaţiile de israeliți le citeau 
în Vechiul Testament. Dar minunea de faţă era scoasă de tot din 
rânduială şi fără precedent în cursul veacurilor. Nici Moise, nici 
vreun alt prooroc făcător de minuni, nu a făcut asemenea minune. 
Prin această minune, puterea şi bunătatea lui Dumnezeu a strălucit 
intr-o măsură, cum nu mai văzuseră până atunci oamenii. Minune 
prin care se creau nişte ochi unui orb din naştere! Dacă Iisus Hristos, 
care făcuse această minune, nu ar fi fost evlavios, virtuos, trimis 
special al lui Dumnezeu, nu ar fi putut face nici minunea aceasta, 
nici altele mai mici. Deci Hristos era în chip sigur şi de necombătut, 
trimis de la Dumnezeu şi îmbrăcat cu putere dumnezeiască, cu toate 
că nu se conforma întocmai predaniilor despre sâmbătă, pe care 
El Însuşi le înființase. Iată ce mărturii dădeau despre Mântuitorul 
realitatea şi adevărul, prin gura orbului. 

Dar cel care îşi închide ochii de bunăvoie în faţa luminii, 
chiar dacă ar aprinde un bec de o mie, tot va continua să rămână 
in întuneric. Tot aşa şi Sinedriul cel nelegiuit. După ce au văzut 
că niciun mijloc, din câte au folosit ei, n-a putut clinti convingerea 
orbului şi nu i-a putut orbi mintea, ca s-o facă la fel cu a lor, recurg 
la un mijloc cu care duşmanii lui Hristos pot întotdeauna afla o 
biruinţă uşoară; recurg la violenţă, la prigoană. „Au răspuns şi i-au 
zis: te-ai născut tot în păcate şi tu ne înveți pe noi? Şi l-au dat afară” (v. 

34). Cât timp fariseii din Sinedriu nădăjduiseră că orbul se va lepăda 
de Hristos, ei l-au socotit vrednic de crezare, de aceea l-au şi chemat 
să-l cerceteze de două ori. Dar fiindcă el a mărturisit până la capăt 
adevărul şi a înlăturat, cu logica lui înţeleaptă, sofisticările lor, ca 
şi cum ar fi fost o pânză subţire de păianjen, de aceea sinedriştii, în 
loc să se mire şi mai mult, îl ocărăsc neomenos, îl ocărăsc ca pe un 
păcătos mare, ca pe un stigmatizat, fiindcă se născuse orb. Dar ceea 
ce fac ei este un lucru cu totul fără rost, pentru motivele pe care le- 
am arătat la început. Era şi cu totul nedrept. Faptul că ochii orbului 
au fost luminaţi prin minune dovedea că el nu fusese stigmatizat ca 
păcătos, ci era un om întru care a binevoit Dumnezeu. Dar cei orbiţi 
de egoismul şi de zădărnicia lor au trecut cu vederea toate acestea şi 
au socotit un lucru mai prejos de demnitatea lor să fie ei instruiți de 
un sărman fost orb. „Tu nu ne înveţi pe noi”, zic ei, tu cel incult şi 
neînvăţat, un cerşetor sărac, îndrăzneşti să ne înveţi pe noi? Pe noi, 
inţelepţii, învățătorii legii, conducătorii cei mai înalţi ai lui Israel! 

lată ce zice limba trufaşilor din orice epocă. Întunecaţi la 
minte din pricina părerii înalte pe care o au despre ei înşişi, despre 
cultura lor, despre funcţia lor, socotesc sub demnitatea lor să audă 
adevărul de la nişte oameni mai prejos de ei, din punct de vedere 
lumesc, chiar dacă acel adevăr este spre mântuirea lor. 

Bogatul primeşte cu bucurie banii, nu numai pe cei dăruiţi de 
oameni mai presus de el, ci şi atunci când îi sunt aduşi de oameni 
mai prejos şi foarte săraci. Aşadar, de ce n-ar primi şi un om cult 
învăţat şi cu situaţie superioară, un adevăr spus, fie şi de inferiorii săi? 
Răspunsul este simplu fiindcă, în realitate, acel om nu este înţelept şi 
cult, ci trufaş şi mândru de sine, „amăgindu-se pe sine”, după cum zice 
Apostolul Pavel. Dimpotrivă „cel înţelept ascultă de sfat” (Pilde 12, 
15), şi „cel înţelept cu inima primeşte poruncile” (Pilde 10, 8). 

În sfârşit, vrednici pogorâtori ai necredincioşilor şi ai prigonitorilor 
din toată vremea, sinedriştii „l-au scos pe el afară”. Nu i-au poruncit să 

iasă, ci l-au scos cu forţa, atâta amărăciune le pricinuise logica fostului orb, 
atât au fost de înjosiţi, încât au fost cuprinși de mânie nebună. L-au scos 
afară din încăperile Sinedriului, adică ale lui satana, dar l-au dat afară şi din 
sinagogă. Şi astfel, fericitul orb, nu numai că n-a fost vătămat că s-a născut 
orb, nu numai că n-a fost păgubit de prigoana cea aspră a fariseilor, ci, 
dimpotrivă, a avut fericirea să devină cel dintâi mărturisitor al lui Hristos. 
S-a pus în fruntea cetei acelor slujitori ai lui Hristos, care au mărturisit 
pe Domnul cu îndrăzneală şi curaj, în prigoane şi primejdii. Pilda sa au 
urmat-o apoi un şir nesfârşit de nenumărați mărturisitori, înşiruindu-se 
de-a lungul a douăzeci de veacuri şi ajungând până în zilele noastre. 

Deoarece necredinţa cea nebună şi-a continuat lucrarea cu o 
turbare din ce în ce mai mare, a prigonit pe Hristos şi adevărul Său, până 
la moartea pe cruce. A scos din sinagogi pe apostolii adevărului. Şi-a 
cufundat sabia în sângele celor care văzuseră cu ochii lor pe Cuvântul 
lui Dumnezeu. A înălţat cruci, a ars cuptoare, a înfierbântat unelte de 
fier, a lăsat fiarele să flămânzească, a întrebuințat toate acestea şi alte 
chinuri, împotriva trupurilor a sute de mii de sfinţi, care îmbrăţişaseră 
adevărul. Dar prin toate aceste mijloace, necredinţa cea rău făcătoare 
şi târâtoare pe pământ ca șerpii, n-a izbutit şi nici nu va izbuti vreodată 
să ajungă până la cer, ca să prăbuşească de acolo adevărul. Dimpotrivă, 
ucenicii cei insuflaţi din cer vor mărturisi adevărul cu voce şi mai tare, 
cu şi mai multă îndrăzneală, vor da mărturie despre Hristos, până 
când adevărul Lui se va înstăpâni pe deplin pe pământ. 


Efectul moral al minunii 


Cea dintâi persoană pe care martirii şi mărturisitorii lui 
Hristos vor întâlni-o, când se vor urca la ceruri, după mucenicia 
lor, va fi dătătorul de cununi, Hristos. Dar pe vremea aceea Hristos 
era pe pământ. De aceea mărturisitorul Său, care fusese orb, pe 
Domnul ÎI întâlneşte mai întâi când a fost izgonit din Sinedriu. 

Convorbirea lui Hristos cu orbul 


„A auzit lisus că l-au izgonit pe el afară şi aflându-l pe el, i-a zis: 
crezi tu în Fiul lui Dumnezeu?” (v. 35). Care domnitor pământesc 
a răsplătit vreodată pe slujitorii săi, precum a răsplătit Hristos pe 
mărturisitorii Săi? El cunoaşte pe toţi robii Săi şi în mod special pe 
aceia care suferă în viaţa aceasta din pricina credinţei lor. El pregăteşte 
pentru fiecare dintre aceştia o răsplată nepreţuită. Pe cât oamenii îi 
prigonesc pe mărturisitorii lui Hristos şi rup relaţiile cu ei, pe atât 
Domnul strânge legăturile Sale cu ei. Cu adevărat sunt fericiţi cei ce 
au un astfel de Prieten, de care lumea întreagă nu poate să-i despartă. 
Vorbind despre orb, Sfântul Ioan Gură de Aur zice: „Evreii l-au 
izgonit din templu, dar l-a aflat pe el Stăpânul templului. A fost scos 
din Sinedriul cel ciumat şi a aflat izvorul mântuirii. A fost necinstit de 
cei care nu-L cinsteau pe Hristos, dar s-a făcut cinstit înaintea îngerilor 
Stăpânului. Acestea sunt cununile de biruinţă ale adevărului”. Aşa şi 
noi, dacă lăsăm averile aici, aflăm acolo mângâiere. Dacă dăm aici 
celor necăjiţi, vom afla odihnă în ceruri. Dacă vom fi ocărâţi pentru 
Dumnezeu, vom fi cinstiţi şi aici şi acolo. 

„Crezi tu în Fiul lui Dumnezeu?”, îl întreabă Domnul pe fostul 
orb. Înainte de a fi acea minune, Iisus le spusese ucenicilor Săi 
că lucrarea Sa este să lumineze duhovniceşte şi să mântuiască pe 
oameni, prin urmare şi pe orb. Dar credinţa îndrăzneață, pe care 
orbul o dovedise în faţa duşmanilor Domnului îl făcuse vrednic 
să primească un nou dar. Din minunea făcută, el înţelesese că 
Făcătorul de minuni, nu numai că nu era un om păcătos, cum se 
sileau sinedriştii cei nelegiuiţi să-l facă să creadă, ci că era un prooroc 
mare. Această cunoaştere i se întregeşte acum, când primeşte 
informaţia prețioasă că Cel ce l-a vindecat fusese, nu un simplu 
prooroc, ci Însuşi Mesia, Fiul lui Dumnezeu şi Mântuitorul. 

Orbul ia la cunoştinţă că a avut fericirea să intre în legătură 
specială cu Mesia. De aceea, Domnul îl întreabă: „Crezi tu în Fiul lui 
Dumnezeu?” Adică eşti dispus să crezi în Fiul lui Dumnezeu, când 
Acesta îţi va fi descoperit? Domnul cunoştea deplin adâncurile inimii 
fostului orb, dar prin întrebarea aceasta El deschide uşa luminii lui 
Hristos, ca ea să intre în sufletul fostului orb. Prin întrebarea aceasta, 
Domnul mai arată că El socoteşte credinţa orbului ca un lucru foarte 
important. Căci Domnul, glorificat de nenumărate oştiri de îngeri, 
preţuieşte chiar şi credinţa celui din urmă dintre credincioşii Săi. Pe 
când noi, oamenii mititei, când ne bucurăm de prețuirea mulţimii, 
dispreţuim cinstea pe care ne-ar da-o oamenii sărmani. 

Când fostul orb a auzit întrebarea, a răspuns nerăbdător: 
„Cine este, Doamne, ca să cred în El?” (v. 36). Nu Îl văzuse pe 
Hristos când îl vindecase, nici nu ştia că binefăcătorul său era Fiul 
lui Dumnezeu. În faţa Sinedriului ÎL mărturisise deci ca prooroc, 
întrebarea orbului este ca şi când el ar zice Domnului: cred că va 
veni Hristos. O, şi cât aş fi de fericit, dacă aş vedea acea lumină de 
sus, dacă aş afla cine este şi unde este Fiul lui Dumnezeu! Fiindcă 
aceste cuvinte ale orbului izvorau, după cum zice Sfântul Ioan 
Gură de Aur: „dintr-un suflet plin de dor, şi care căuta cu ardoare”. 

Arhierii şi preoţii poporului iudeu aveau chemarea să 
recunoască pe Hristos şi să-L arate poporului. Dar ei făceau totul, ca 
să-L ascundă şi să-L facă să nu apară. De atunci încoace, acest lucru, - 
a arăta pe Hristos poporului, — trebuie să-l facă păstorii şi învățătorii 
lui Hristos. Ei sunt cei ce trebuie să arate poporului pe Mântuitorul 
şi să cheme turma la mântuire. Vai de ei, dacă Îl ascund din ochii 
poporului, dacă n-au grijă să cheme poporul la lumina Evangheliei 
şi la harul mântuitor al Tainelor lui Hristos, ci, prin tăcerea lor, prin 
indiferența lor, prin viaţa lor scandaloasă, lasă poporul în întuneric! 

De abia a întrebat orbul cine este Fiul lui Dumnezeu, că îndată 
Domnul, cel intotdeauna gata să se descopere pe Sine celor ce 

doresc să-L cunoască, „I-a zis lui: L-ai şi văzut pe El, şi cel ce vorbeşte 
cu tine. Acela este” (v. 37). Nu ai nevoie să mergi departe, ca să afli 
pe Fiul lui Dumnezeu. Împărăteasa din Saba a făcut o călătorie 
lungă, ca să-l cunoască pe Solomon şi să admire înţelepciunea lui. 
Dar Hristos este cu mult mai apropiat, decât ne închipuim noi. 
Cunoştinţa şi legătura cu El este neasemănat mai uşoară decât 
cunoştinţa cu aşa zişii mai mari ai pământului. 

Este de-ajuns ca cei ce vor să intre în legătură cu Domnul, să 
aibă inimi sincere, care să se întoarcă spre Dânsul cu acel dor, cu 
care florile primăvăratice îşi întorc calicele lor către soare. Domnul 
Se prezintă pe Sine fostului orb în două feluri; 

„L-ai și văzut”: Nu îţi este cu desăvârşire necunoscut. Căci de la El 
vine darul cel mare, cu care vezi acum nu numai pe oameni, Ci şi pe însuşi 
dătătorul darului. Cu Acesta şi stai de vorbă acum. Căci „cel ce vorbeşte cu 
tine, acela este Fiul lui Dumnezeu”. Adică Eu, cel ce vorbesc cu tine, sunt 
Hristos. Fericitule orb! Te-ai învrednicit de marele dar, să primeşti de la 
Hristos lumina ochilor. Primeşte acum un dar încă şi mai mare, să vezi 
faţa Lui cea sfântă, care este neasemănat mai luminoasă şi mai dătătoare 
de viaţă, decât lumina soarelui. Ai aflat şi prilejul, încă mai de seamă, să 
stai de vorbă cu El! Stă de vorbă acum cu un cerşetor sărac... Cine-i? Fiul 
lui Dumnezeu... Noi considerăm mare cinste dacă reuşim să stăm de 
vorbă cu oamenii sus-puşi. Dar gândeşte-te, iubite cititorule, la ce onoare 
nespusă te ridici tu când, prin rugăciune, stai de vorbă cu Împăratul 
împăraţilor şi Stăpânul lumii întregi. Stai de vorbă cu El în fiecare clipă, 
de câte ori îţi înalţi mintea în rugăciune, de câte ori deschizi Evanghelia şi 
citeşti cuvintele Lui, de câte ori asculţi din amvon predicarea cuvântului 
Său, de câte ori sunteţi adunaţi doi sau trei în numele Său. În toate aceste 
împrejurări, Domnul informează sufletele celor ce stau de vorbă cu El 
despre prezenţa Sa şi despre primirea grabnică a rugăciunilor lor. 

Şi iată, plin de bucurie şi de uimire, din pricina darului nou şi 
neaşteptat, fostul orb a zis: „«Cred Doamne», şi I s-a închinat Lui” 

(v. 38). Aici ni se arată treapta cea mai înaltă a luminării treptate, 
pe care Domnul i-a dat-o fostului orb. Orbul răspunde: „Cred că Tu 
eşti Fiul lui Dumnezeu”. Şi crezând cu statornicie, mărturiseşte cu 
bucurie credinţa sa. Iar ca să arate că crede în Hristos ca Dumnezeu, 
a îngenunchiat şi I s-a închinat cu adorare. Căci adevărata credinţă nu 
poate să nu-şi arate adorarea cu smerenie. Cei credincioşi caută orice 
prilej să aducă Domnului închinarea lor. Unde lipseşte adorarea, acolo 
nu este credinţă adevărată şi vie. Dacă în zilele noastre mulţi creştini 
nu simt nevoia să meargă la Sfânta Liturghie, ca să adore pe Hristos; 
dacă alţii aduc tot felul de pretexte şi îndreptăţiri pentru neglijarea 
acestei mari îndatoriri, acest lucru provine din faptul că ei nu cred 
real în Hristos. Fiindcă o credinţă teoretică şi neroditoare de fapt este 
tot una cu necredinţa precum un cadavru neînsufleţit nu este un om 
intreg. 


Dialogul dintre Hristos și Farisei 


Înaintea acestui om, care fusese luminat lăuntric şi căzuse în 
genunchi închinându-I-se, Domnul arată care trebuie să fie rezultatul 
general al activităţii Sale. Şi întâmplarea cu orbul era cea mai bună 
pildă a acestui rezultat. Iar vestirea aceasta.au auzit-o şi fariseii, care 
se găseau de faţă. „Spre judecată am venit în lumea aceasta, ca cei ce 
nu văd să vadă, iar cei care văd să fie orbi” (v. 39). Domnul a venit în 
lume, nu ca s-o judece şi s-o osândească, ci ca s-o lumineze cu adevărul 
Evangheliei Sale şi s-o mântuiască. Dar adevărul Evangheliei este un 
fel de piatră de incercare, cu care oamenii sunt judecaţi, sunt despărțiți 
şi li se manifestă dispoziţia, caracterul şi dorinţele lor. Dacă, adică, 
ei imbrăţişează adevărul şi doresc mântuirea, sau dacă, dimpotrivă, 
rămân în minciună şi-şi distrug mântuirea cu propria lor voie. În chip 
foarte firesc, rezultatul acestei judecăţi, al acestei încercări, este că 
acei ce evită lumina Evangheliei de bunăvoie şi rămân în întunericul 

rătăcirii şi al păcatului, aceia devin orbi sufleteşte, deşi văd cu ochii 
trupului. Ei păţesc asemenea cu cei ce evită lumina soarelui şi trăiesc în 
peşteri întunecate, fără soare, iar de aceea îşi pierd, cu timpul, lumina 
ochilor şi sănătatea. Neasemănat mai tristă este însă starea acelora care, 
nu numai Că şi-au închis ochii în faţa luminii evanghelice, dar chiar au 
prigonit pe Hristos şi pe robii Săi. Pentru aceştia, cuvântul Domnului 
„spre judecată” înseamnă spre mai mare pedeapsă, zice Sfântul Ioan 
Gură de Aur. Cei ce L-au osândit pe Domnul sunt ei înşişi osândiţi. 

Conform cu poziţia pe care o ia fiecare om faţă de Hristos, 
conform cu purtarea lui faţă de mântuire, va fi hotărâtă starea lui în 
viaţa viitoare. Hotărârea Judecătorului la judecata viitoare va menţine 
alegerea şi hotărârea pentru viaţa pe care noi înşine am ales-o aici pe 
pământ. Dacă am hotărât să fim creştini şi să trăim cu adevărat ca nişte 
creştini, această viaţă se va menţine, chemându-ne pe noi Hristos la 
viaţa cea fericită lângă El. Dacă am respins adevărul şi am trăit departe 
de Hristos, atunci ne va aşeza pentru veşnicie departe de El. 

Da, iubite cititor, când auzi că Hristos va veni să judece şi să 
osândească lumea, poate îți vei închipui că Domnul cel preabun, 
osândind, Îşi pierde bunătatea. Nicidecum. La judecată, Domnul 
va menţine alegerea şi starea pe care omul însuşi şi le-a lucrat prin 
propria lui viaţă, primind sau respingând credinţa şi mântuirea. 

Când Domnul zice că a venit în lume ca „cei ce văd să fie orbi”, 
fariseii, care erau de faţă, au înţeles că vorbea despre ei, căci ei se 
considerau văzători, luminaţi, înţelepţi. De aceea, Evanghelistul 
notează: „Au auzit acestea unul dintre fariseii care erau cu el şi i-a zis: 
oare şi noi suntem orbi?” (v. 40). Ei ziceau: „adică ştim că poporul de rând 
este orb”, dar întreabă cu ironie: ne pui şi pe noi în rândul orbilor? Pe 
noi care suntem povăţuitorii orbilor, lumina lor în întuneric, rabini 
înţelepţi, învăţători ai Legii, noi suntem orbi? Oamenii egoişti şi 
trufaşi, ca şi fariseii, nu primesc adevărul, care le arată starea lor de 
fapt. Precum nici omul beat nu crede pe cel ce îi spune că e beat şi nici 

morfinomanul nu înţelege starea lui. Oamenii aceştia, deşi veghează 
adesea şi au pricepere ca să înţeleagă mustrarea pe care le-o face propriul 
lor cuget, nu au şi harul să primească mustrarea. Căci, în adevăr, este 
nevoie de harul lui Dumnezeu şi de smerenie, pentru ca omul să poată 
primi mustrări şi observaţii spre mântuirea sa. 

La întrebarea ironică a fariseilor, Domnul a dat imediat un răspuns 
uimitor care însă nu i-a convins pe oamenii aceia, care aveau scopul să 
nu se lase convinşi. Însă i-a amuţit: „dacă ați fi orbi, n-aţi avea păcate. Dar 
acum ziceţi: «noi vedem». De aceea păcatul rămâne asupra voastră” (v. 41). 
Se făleau fariseii că ei nu sunt orbi, ca oamenii din popor, ci, dimpotrivă, 
sunt luminaţi şi sunt în stare să povăţuiască pe alţii. Dar tocmai această 
laudă era spre ruşinea lor. Căci dacă ar fi fost orbi, adică ar fi trăit în 
întunericul neştiinţei, păcatele lor n-ar fi fost atât de mari. 

Dacă ei ar fi fost ca închinătorii de idoli şi ca mulți dintre oamenii 
sărmani din poporul care le era supus, vina lor n-ar fi fost atât de 
mare. Ba n-ar fi avut nici-o vină căci, fiind conştienţi de neştiinţa lor, 
ar fi căutat un povăţuitor, ar fi aflat şi ar fi urmat pe Iisus, singurul 
povăţuitor şi vindecător al celor orbi. Şi aşa, ei ar fi trecut din starea 
de neştiinţă şi de păcat, la starea de har şi de dreptate. 

„Acum însă ziceţi că vedeți”, acum vă credeţi tari, credeţi 
că sunteţi luminaţi, că aveţi în mână cheia cunoaşterii, că voi 
cunoaşteţi Legea şi Proorocii. Şi totuşi aţi lepădat pe Hristos, la 
care se referea Legea şi Proorocii, ca să luaţi în stăpânire moştenirea 
Lui. „Acesta este moştenitorul, veniţi să-L omorâm şi să stăpânim 
noi moştenirea lui” (Mt 21, 38). De aceea păcatul vostru este de 
nelecuit şi starea voastră este deznădăjduită. 

Este în adevăr de un milion de ori mai uşor să se pocăiască şi 
să se mântuiască un mare păcătos, care se ştie că este păcătos, decât 
unul care işi închipuie că este neprihănit şi sfânt. Nicio boală nu 
este atât de persistentă, ca nebunia celor egoişti şi trufaşi, care au o 
viaţă de vameşi şi minte de farisei, dar îşi închipuie că sunt mai buni 

decât oricine şi că nu au nicio nevoie de povaţă şi de intervenţie. Din 
nefericire, erau mulți astfel de bolnavi în vremea Mântuitorului, 
printre căpeteniile iudeilor, dar au fost şi în toate epocile mulţi. 

Răspunsul Domnului către farisei, că ei sunt orbi de nelecuit, i-a 
redus la tăcere pe aceştia şi incheie lungul capitol, în care este povestită 
vindecarea orbului din naştere. Încheind şi noi tâlcuirea, atragem 
luarea aminte a cititorului spre persoanele minunii, care reprezintă 
caractere ce se găsesc în orice epocă. Orbul este reprezentantul acelor 
oameni, care s-au născut în întunericul neştiinţei, dar care doresc 
lumina adevărului, o primesc în chip minunat la vremea potrivită, 
cred în Hristos cu devotament şi se manifestă în toată viaţa lor, ca 
nişte mărturisitori al Săi. 

Părinţii orbului reprezintă acele caractere fricoase, care la prima 
piedică ivită în viaţa lor, nu numai că nu vor să facă vreo jertfă pentru 
Hristos, ci se dezinteresează şi se leapădă de Hristos şi de credinţă, 
punându-și interesul numai pentru salvarea neamului lor păcătos, 
care însă are trecere. Ei rămân lipsiţi de bunurile materiale ale vieții 
acesteia, oricât de puţine şi de sărace ar fi ele. Iar conducătorii iudeilor 
sunt reprezentanţii egoiştilor şi ai trufaşilor, ai materialiştilor invidioşi 
şi ai prigonitorilor rău intenţionaţi ai adevărului, care îşi închid cu 
dinadinsul ochii lor în faţa luminii adevărului. Ei întrebuinţează 
poziţia lor socială şi cunoştinţele ca să facă răul. Ei sunt un bici pentru 
cei evlavioşi şi drepţi. Sunt povăţuitori orbi pentru ucenicii lor şi îi 
mână şi pe aceştia, şi pe ei înşişi, în prăpastia pierzării. 

VINDECAREA SURDO-MUIULUI 
(Mc 7, 31-37) 


elurite boli, care îngreunează şi chinuiesc organismul omu- 

lui, până ce, în sfârşit, rup legătura trupului cu sufletul şi 

produc moarte, sunt o manifestare a păcatului. Domnul, 
care a venit în lume ca să mântuiască pe om, a dat o dovadă puter- 
nică a bunătăţii Sale prin minunile cu care a vindecat boli grele, 
dureroase şi învechite. Domnul n-a voit să înlăture, prin minu- 
nile Sale, durerea fizică, de care ţin şi bolile, ci a vrut să atragă 
pe om către Dumnezeu, ca să-i poată da vindecare şi restaurare 
deplină. Iată o altă boală incurabilă, surzenia unită cu muţenia a 
acelui biet om, despre care vorbeşte Sfântul Evanghelist Marcu. 
Acest om îşi pierduse posibilitatea de a utiliza două simţuri foar- 
te importante: simţul auzului şi al vorbirii. El devenise un fel de 
animal gânditor. Dar Domnul l-a vindecat prin minune, ca să 
dovedească încă o dată că El este Mântuitorul, către care trebuia 
să se întoarcă omul. 


295 


ARHIM. SERAFIM PAPACOSTA 


Locul și persoana minunii 


Locul în care Domnul a săvârşit această minune era hotarul 
dintre Galileea şi Fenicia, unde vindecase şi pe fiica îndrăcită a 
cananeencei. De aceea Sfântul Evanghelist îşi începe povestirea aşa: 
„Şi ieşind iarăşi dincolo de hotarele Tirului şi ale Sidonului, mergea 
către marea Galileii, prin mijlocul Decapolei” (v. 31). În locul acela: 
„I-au adus Lui un surdo-mut şi L-au rugat să-Şi pună mâna peste el” 
(v. 32). Surzenia acelui nenorocit era totală. Dar, din expresia 
Evanghelistului, nu reiese clar dacă era şi desăvârşit mut, sau dacă 
era foarte împiedicat la vorbă. Termenul este anoghilolos. Se părea 
că omul putea scoate câteva sunete nedesluşite. Fapt este că boala sa 
îl făcea incapabil să stea de vorbă, îl lipsea de plăcerea şi de folosul 
pe care ni-l aduc nouă auzul şi cuvântul desluşit. De aceea am mai 
spus că omul era ca un animal gânditor, dar mult mai nefericit 
decât un animal. Un animal nu gândeşte şi de aceea nu simte durere 
pentru lipsa vorbirii. Dar o fiinţă raţională, care nu are organele 
spre a-şi împărtăşi ideile prin cuvânt şi a primi gândurile altora 
prin auz, fără îndoială că se chinuieşte şi suferă. 

De aceea, să mulţumim întotdeauna lui Dumnezeu că ne-a dat 
şi ne-a păstrat sănătoase auzul şi organele vorbirii şi mai ales fiindcă 
aceste simţuri ne sunt de folos, nu numai pentru viaţa aceasta, ci şi 
pentru cea viitoare, întrucât „Credinţa este din auzire, iar auzirea 
prin cuvântul lui Dumnezeu”, după cum zice dumnezeiescul Pavel 
(Rm 10, 17). 

Cei ce au primit darul nepreţuit de a cunoaşte pe Hristos prin 
cuvintele predicării, ştiu bine ce lucru mare este auzul. Şi cei ce 
împărtăşesc Evanghelia mântuirii altor suflete şi prea măresc pe 
Dumnezeu prin cuvânt, pot să înţeleagă importanţa organelor de 
vorbire. Evident, de multe ori omul îşi întrebuinţează auzul, nu 

pentru cuvintele credinţei, ci ca să-şi vâre în suflet impresii păcătoase 
şi pierzătoare. Îşi întrebuinţează de multe ori organele vorbirii în 
aşa fel, încât limba i se face „un rău fără astâmpăr, plină de venin 
aducătoare de moarte”, după cum zice Duhul Sfânt prin Apostolul 
Iacob (3, 8). În aceste cazuri însă, vina nu este nici a organelor 
trupului, nici a lui Dumnezeu care ni le-a dat pe acestea, ci vina 
este a răutăţii şi a păcatului, pe care omul le-a adunat în sufletul 
său. Omul s-a făcut rob păcatului şi îşi întrebuinţează mădularele 
trupului ca organe pentru păcat. Şi câte odată perversiunea şi 
răutatea, nemilostivirea şi barbaria omului sunt atât de mari, încât 
îşi întrebuinţează limba chiar pentru a batjocori şi a lua în râs pe 
bieţii surdo-muţi neputincioşi! 


Modul vindecării 


A fost de-ajuns o simplă rugăminte, pe care au adresat-o 
Domnului cei ce insoţeau pe surdo-mut, pentru ca Domnul să 
facă minunea vindecării. Dar modul în care Domnul a săvârşit-o 
este cu totul neobişnuit. Mai întâi, vindecarea s-a făcut în 
particular. Domnul işi săvârşea de obicei minunile în public, în 
faţa mulțimilor, ca să nu dea nici cel mai mic motiv de bănuială 
duşmanilor Săi. Dar în împrejurarea de faţă, deoarece nu era nicio 
nevoie să facă minunea în public, iar Domnul evita intotdeauna 
slava de la oameni, „l-a luat din mulţime la o parte”. A îndepărtat 
pe surdo-mut de mulţime şi l-a luat deosebi. În al doilea rând, 
Domnul întrebuinţează nişte gesturi neobişnuite şi simbolice: „Și 
a pus degetele în urechea lui şi scuipând, s-a atins de limba lui” (v. 
33). Adică, după ce şi-a pus degetele în urechile surdo-mutului, a 
scuipat şi cu degetul înmuiat în scuipat a atins limba aceluia. 

Un om întreg la minte desigur nu va susţine că aceste gesturi 
în sine au adus vindecarea. Căci dacă vindecarea ar fi fost aşa de 

simplă şi uşoară, dacă de îndată ce s-ar fi pus un deget în partea 
exterioară a urechii, ar fi urmat vindecarea deplină şi organele din 
interiorul urechii şi-ar fi reluat activitatea, desigur că atunci omul 
ar fi fost de mult vindecat. Însuşi surdo-mutul sau rudele sale nu 
numai odată îşi vor fi băgat degetele în urechile lui. Tot aşa, dacă 
degetul ud al unui om, atingând limba, ar fi putut vindeca organele 
atât de gingaşe ale vorbirii, care se află în fundul laringelui, n-ar mai 
fi existat niciodată muţi. Se poate ca degetul şi scuipatul Domnului 
să fi conlucrat la minune, dar au conlucrat numai întrucât erau ale 
Domnului. În asta constă marea deosebire. Domnul ar fi putut 
să vindece pe surdo-mutul numai cu cuvântul, dar a întrebuințat 
la anumiţi bolnavi gesturi vizibile atât pentru ca să atragă luarea 
aminte spre ceea ce avea să facă şi să deştepte astfel credinţa lor, cât 
şi pentru că fiecare mădular al trupului Domnului, până şi saliva, 
avea putere tămăduitoare. 

Este foarte important că nici vrăjmaşii Domnului n-au 
îndrăznit să susţină că aceste mijloace erau meşteşug omenesc. Căci 
medicii otorinolaringologi de astăzi ştiu că şi cele mai uşoare boli ale 
organelor auzului şi vorbirii cer un timp îndelungat şi un tratament 
ştiinţific pentru vindecare, cu atât mai mult când organele sunt 
distruse total. Acestea nici ştiinţa înapoiată a epocii aceleia, nici 
cea progresată de astăzi nu le pot vindeca. Aşadar Domnul rămâne 
singurul şi neasemănatul medic. El nu era medic prin meşteşug 
omenesc, ci prin putere supra-naturală şi dumnezeiască. El era 
făuritorul cel întrupat al organismului omenesc, pe care păcatul îl 
stricase şi pe care El a venit să-l restaureze. 

Evanghelistul mai adaugă că Domnul „privind la cer, a suspinat” 
(v. 34). De ce a suspinat? Privirea către cer era o rugăciune fără glas, 
tainică. Prin această privire, Domnul a dat slavă Părintelui ceresc 
pentru că L-a făcut mijlocitor între Tatăl şi oameni. Domnul 
invocă mărturia Tatălui, că minunile Sale erau lucruri ale puterii 

cereşti, pe care le făcea ca Fiu al lui Dumnezeu. Mai era necesară 
această privire a Domnului către cer, şi pentru ca surdo-mutul să 
vadă că numai din cer trebuie să aştepte vindecarea, pe care nu 1-0 
poate da decât Cel trimis din cer: „Domnul a zis către Moise: cine a 
dat omului gură şi cine face pe om mut sau surd, cu vedere sau orb? 
Oare nu Eu, Domnul Dumnezeu?” (leş 4, 11). Iar ultimul motiv 
pentru care Domnul şi-a ridicat ochii la cer a fost ca medicii din 
orice vreme să afle că în lucrarea de vindecare trebuie să privească 
mai cu seamă spre Dumnezeu, să ceară de la El înţelepciune şi putere 
pentru ştiinţa lor, şi de la El să aştepte rezultatul şi vindecarea. 

Iar suspinul acela era un semn al milei şi al compătimirii pe 
care o simţea Domnul pentru toate nenorocirile provocate de păcat 
in viaţa omenească. Nimeni altul nu cunoştea mai bine grozăvia 
catastrofei pe care o adusese păcatul în lume. Niciodată o altă 
persoană n-a simţit atâta dragoste şi milostivire pentru omenirea 
suferindă de pe urma păcatului, cât a simţit Domnul. 

La sfârşit, cu autoritatea şi cu puterea aceea cu care porunceşte 
numai Creatorul: „îi zice «Effata», adică, deschide-te”. Domnul a dat 
o poruncă atotputernică celor două organe. Să se deschidă urechile 
şi auzul să le vină în mod desăvârşit, să se deschidă buzele şi organul 
de vorbire să-şi reia întreaga lui activitate. Adică omul să audă şi 
să vorbească bine. Îi întrebăm pe necredincioşii: care alt medic, 
nu numai de pe vremea Mântuitorului, când medicina era încă în 
faşă, ci şi dintre medicii vestiți de astăzi, ar îndrăzni să adreseze 
asemenea poruncă unui surdo-mut şi prin ea să-i aducă vindecarea 
imediată şi deplină? Sau nu cumva porunca Domnului a rămas o 
vorbă goală, care aduce zâmbetul de compătimire al ascultătorilor, 
cum s-ar întâmpla astăzi, cu porunca? Fie şi a celui mai vestitmedic? 
Iată că Sfânta Evanghelie înlătură orice bănuială de acest fel. 

Vindecarea imediată 


Evanghelistul notează că „îndată î s-au deschis lui urechile şi 
s-a dezlegat legătura limbii lui şi vorbea bine” (v. 35). Prin aceasta 
se vădeşte în chip desăvârşit că n-a fost întrebuințat, în cazul 
acesta, un mijloc natural, un mijloc al meşteşugului omenesc, ci 
numai puterea supranaturală, minunată şi dumnezeiască a refăcut 
desăvârşit organele auzului şi ale vorbirii. Aşa că cel ce până în 
clipa aceea fusese surd şi mut, auzea şi vorbea bine. El a beneficiat 
de două daruri preafericite; de la starea de animal, care gândeşte şi 
suferă, a fost transformat într-un om cuvântător, care îşi exprimă 
gândurile prin cuvinte şi aude cuvintele altora. Iată unul din daruri. 
În acelaşi timp însă s-a bucurat şi de darul că cel dintâi pe care l-a 
auzit vorbind a fost Hristos. Organele auzului şi ale vorbirii i s-au 
reînnoit şi s-au sfinţit prin cuvântul şi sunetul vocii lui Hristos. 

Este o mare fericire că, de atunci încoace, se repetă mereu 
acea poruncă atotputernică, cea care a deschis acum auzul şi limba 
celui surd şi mut. Porunca se repetă către cei surdo-muţi la suflet, 
către oamenii păcătoşi, cărora păcatul le-a adus surzenia, ca să 
nu audă adevărul, şi muţenia, ca să nu vorbească cele adevărate 
şi drepte. Către unii ca aceştia Domnul işi adresează porunca în 
mii de feluri şi prin mii de întâmplări ale vieţii, încercând să facă 
aşa, ca ea să pătrundă în sufletele lor. Dacă nu urmează şi efectul, 
minunat şi imediat, aceasta se datorează, nu neputinței poruncii, ci 
indiferenţei păcătosului, a cărui voinţă Dumnezeu nu o forţează. 
Dar când păcătosul vrea cu tot dinadinsul să se vindece sufletul 
său, atunci pentru el, pe moment, piedicile lăuntrice pier, acele 
piedici care-i astupă auzul sufletului. Atunci însă harul Duhului 
îndepărtează grozava infirmitate, precum cuvântul Domnului 
făcuse să dispară infirmitatea surdo-mutului. În oraşul Filipi din 
Macedonia, auziseră şi alte femei cuvântarea Apostolului Pavel, dar 

n-au vrut să-şi vindece surzenia lor sufletească. A auzit cuvântarea 
apostolului şi neguţătoarea de porfiră, Lidia, dar ea a vrut să fie 
vindecată de surzenia păcatului, şi de aceea: „Domnul i-a deschis 
inima, ca să ia aminte la cele spuse de Pavel” (Fapte 16, 14). Acolo 
unde se întâmplă deschiderea aceasta a inimii, îndată urmează 
auzirea cu râvnă a cuvântului dumnezeiesc şi un interes deosebit 
pentru adevăr, precum şi o ofrandă de rugăciuni de mulţumire şi 
de slavoslovii. 

Am spus mai sus că Domnul a luat de o parte pe surdo-mut, ca 
să evite slava şi rumoarea publicului. Acest lucru se dovedeşte şi mai 
bine din opreliştea pe care le-o dă oamenilor acum: „Și le-a poruncit 
lor, să nu spună nimănui”. Noi, oamenii, chiar dacă nu difuzăm 
fapta bună pe care o facem, dorim totuşi ca alții să o difuzeze. Dar 
Domnul cel întotdeauna smerit, deşi I se cuvine toată lauda, fiindcă 
este pricina a tot binele, deşi nu era expus să cadă în păcatul slavei 
deşarte sau în plăcerea de a se evidenția, cum suntem noi, totuşi El 
evita cu grijă orice difuzare. Şi astfel ne-a dat nouă pildă să evităm 
orice reclamă cu privire la faptele noastre bune, pildă de smerenie, 
căci fără smerenie nu există viaţă virtuoasă şi creştinească. Cei ce 
au simţit bucuria lăuntrică, singuratică, nevinovată şi sfântă, pe 
care o produce facerea de bine ascunsă şi nevăzută, nici nu doresc 
difuzarea şi reclama, care sunt ca pleava şi sunt expuse la mustrări 
şi la judecată. 

Dar, cu toată opreliştea Domnului, „cu cât El le poruncea lor, cu 
atât mai mult Îl vesteau şi erau uimiţi peste măsură, zicând: toate le-a 
făcut bine şi pe surzi i-a făcut să audă şi pe muţi să vorbească” (v. 36- 
37). Ca şi leprosul, ca şi orbii cei vindecaţi, care au difuzat minunea 
cu toată opreliştea lui Hristos, tot aşa au făcut şi cei care au văzut 
vindecarea surdo-mutului. Căci faptele bune ale celor smeriţi nu 
pot rămâne multă vreme ascunse, nici cu cele mai transparente 
invelişuri. Au o lumină atât de pătrunzătoare, încât nu poate fi 

umbrită. Nu numai că oamenii au vestit minunea, ci erau şi uimiţi 
şi printre ei umbla vorba că „Iisus toate le-a făcut bine”. De fapt 
a făcut Domnul bune toate, atât vindecarea acestuia, cât şi toate 
celelalte, pentru care duşmanii Lui Îl acuzau. Le-a făcut Domnul pe 
toate bine, cu smerenie şi cu evlavie şi conform Legii. Prin urmare, 
rămân de ruşine cei ce, şi atunci, şi astăzi, critică faptele Domnului. 
Fl toate le-a făcut bune şi cu scop bun. Dar vrăjmaşii Săi lucrează 
cu răutate şi nebunie, având un scop rău. 

Este o epocă fericită, pentru un popor, când oamenii 
descoperă şi propovăduiesc că „Domnul le face toate bune”. Este 
o mare fericire, când fiecare dintre noi, în fiecare zi se găseşte în 
acea stare limpede încât mărturiseşte cu convingere că „Domnul 
le face toate bune”. Dar dacă acest lucru nu este uşor de făcut, să 
întrebuinţăm pentru o mărturisire ca aceasta momentele în care 
Dumnezeu ne deschide mintea ca să vedem că noi, orice facem, 
facem nedesăvârşit, cu scop egoist şi rău, iar El le face toate bune. 

Capitolul IV 
VINDECĂRI DE ÎNDRĂCIŢI 


cest capitol al minunilor Domnului poate fi intitulat 

„Vindecări de îndrăciţi”, sau de oameni munciţi de duhuri 

rele. Toată activitatea Domnului pe pământ se rezumă la 
cuvintele, pe care Duhul Sfânt le spune prin Ioan: „Pentru aceasta 
S-a arătat Fiul lui Dumnezeu, ca să strice lucrurile diavolului” (1 In 
3, 8). Iar lucrul cel mai îngrozitor şi mai trist al diavolului este pä- 
catul şi urmările lui. ‘Când diavolul se face stăpân pe sufletul omu- 
lui prin mijlocirea păcatului, atunci diavolul şi-a ajuns scopul. 

Se ştie că dujurile rele, puse în stare de ură şi de răutatea 
lor cea mare, nu ezită nici nu evită influenţa lor cea răufăcătoare 
asupra trupurilor omeneşti, ci stăpânesc trupurile, producând 
o stare specială de boală, care aduce mare supărare pentru cel 
suferind şi pentru cei din jurul suferindului. Simptomele unei astfel 

de lucrări răufăcătoare asupra trupului erau atât de evidente şi 
cunoscute printre iudeii de pe vremea Domnului, încât vindecarea 
nefericiţilor îndrăciţi şi liniştirea lor mentală este o dovadă sigură 
a facerii de minuni a Domnului şi a puterii Sale dumnezeieşti. El 
putea să liniştească neorânduiala trupească şi sufletească, pe care 
le-o cauzau dracii celui pe care îl stăpâneau. Capitolul acesta este 
plin de învățături, nu numai pentru motivul pentru care îndeobşte 
sunt pline de învățături faptele Domnului, ci şi fiindcă din lucrarea 
dracilor asupra sufletului omenesc avem prilejul să cunoaştem mai 
bine influenţa lor rea, pe care mulţi n-o cunosc. 

VINDECAREA ÎNDRĂCITULUI DIN 
CAPERNAUM 


(Mc 1, 21-28; Lc 4, 31-37) 


Propovăduirea Domnului în Capernaum 


fântul Evanghelist Marcu vorbeşte în introducere despre pre- 

dicarea Domnului în Capernaum şi despre impresia produsă 

de predică: „Și a mers la Capernaum. Şi îndată intrând, såm- 
băta, în sinagogă, îi învăţa. Şi erau uimiţi de învăţătura Lui, căci îi 
învăța ca unul care are putere, nu ca cărturarii lor” (v. 21-22). Prin 
cuvântul îndată se arată că Domnul a spus şi atunci după cum spu- 
sese şi altădată: „Mâncarea Mea este să fac voia Celui ce M-a trimis 
să împlinesc lucrul Lui” (n 4, 34). Domnul îşi începe numaidecât 
lucrarea Sa. Căci cei ce-şi dau seama cât de mare este lucrul pe 
care îl au de dus la capăt şi cât de scurt este timpul acestei vieţi, 
nu lasă să se piardă nicio ocazie. Învățătura Domnului era cu totul 
superioară şi neasemănată. Cărturarii şi fariseii, învăţători de lege 
ai poporului evreu, vorbeau după tipic şi în datoria slujbei lor, cu 

acel interes care caută ostentaţia înţelepciunii. Ei despărțeau litera 
de duh. Nu aveau nicio legătură lăuntrică cu adevărurile pe care le 
predau poporului, nu le scoteau din comoara inimii lor, nu sim- 
ţeau pentru aceste adevăruri niciun ataşament, nu erau convinşi de 
ele, nu le cunoşteau din experienţa vieţii. De aceea nu aveau asu- 
pra poporului nicio autoritate, nici putere de adevăraţi învăţători. 
Chiar dacă prin meşteşugul vorbirii izbuteau să-şi atragă respectul 
poporului, până la urmă se trădau totuşi singuri. La fel se întâmplă 
cu orice vestitor al adevărului dumnezeiesc care nu reuşeşte să facă 
o avuţie a sa personală din adevărurile propovăduite de el. 

Domnul însă era cu totul dimpotrivă. El învăţa ca Unul 
care avea putere dumnezeiască, nu numai fiindcă avea conştiinţa 
că este singurul dătător de lege, nu numai fiindcă învăţăturile 
ieşeau din comoara inimii Sale şi din experienţa personală a vieţii 
Sale, ci şi fiindcă El era izvorul adevărului, adevărul personificat, 
care se împărtăşea oamenilor cu toată autoritatea şi puterea 
dumnezeiască. De aceea era uimit poporul când asculta învăţătura 
Domnului. Uimirea aceasta era comună tuturor, chiar şi acelora 
care nu aveau de gând să se folosească din cuvintele Domnului. 
Căci înşişi necredincioşii admiră adesea puterea şi căldura cu care 
vorbeşte câte un vestitor al Evangheliei şi înţelege că vorbeşte din 
convingere. lar cei care îmbrăţişează adevărul, merg din uimire 
în uimire. Cu cât ascultă mai mult, cu atât descoperă lucruri mai 
vrednice de auzit şi de admirat. 


Minunea 


lată că Domnul pecetluieşte învăţătura Sa cea minunată 
din ziua aceea printr-o minune, care este ca o tâlcuire a scopului 
final al acestei învățături. Căci scopul învăţăturii Domnului este 
nimicirea puterii lui satana asupra omului. „Și era în sinagoga lor 

un om care avea duh necurat” (v. 23). Acest om era stăpânit de un 
duh rău. Sfântul Evanghelist Luca zice că era „Duhul diavolului 
necurat”. Acest duh avea stăpânire peste trupul şi peste raţiunea 
acelui om. Iar diavolul acela este numit necurat, deoarece dracii, 
întrucât se lepădaseră de Dumnezeu, pierduseră cu totul curăţenia 
firii îngereşti şi se făcuseră izvor a toată necurăţia, întinăciunea 
şi răutatea, târându-se numai în noroiul răutăţii. Ei murdăresc, 
întinează şi fac necurate sufletele oamenilor, care primesc de la ei 
idei întinate şi dorinţe necurate, cu care dracii îi momesc. 

Dar cum se face că acest îndrăcit se găsea în sinagogă? 
Poate fiindcă şi oamenii aceştia nefericiţi, în ceasurile lor rare de 
cuminţenie şi de calm, simt nevoia să se roage sau poate fiindcă 
dracul voia să pună piedică-rugăciunii celorlalți oameni din Biserică. 
De îndată ce îndrăcitul a zărit pe Domnul, „a strigat zicând: lasă, ce 
este între noi şi tine, Iisuse Nazarinene? Ai venit ca să ne pierzi? Ştim 
cine eşti. Sfântul lui Dumnezeu” (v. 24). Omul acela a strigat cu 
putere, ca unul aflat într-o groază mare şi într-o agonie, dorind să 
nu fie izgonit din locuinţa sa. Prezenţa Domnului cauzează groază 
dracilor deoarece şi ei „cred şi se cutremură”, zice Sfântul Iacob (2, 
19). Se cutremură şi se ingrozesc, dar nu nădăjduiesc mântuirea, nu 
se pocăiesc, rămân statornici în rău, ca şi acei oameni care merg la 
pierzanie în chip hotărât. 

- Dar ce zicea dracul? Lasă, adică lasă-mă pe mine. El înţelegea 
că de acum nu va mai putea să stea locului, fiindcă Domnul avea 
puterea să pună capăt tiraniei în care diavolul ţinea zidirea lui 
Dumnezeu. Şi întrebă dracul cu frică: „Ai venit să ne tulburi în 
folosirea unei averi câştigate de noi? Ai venit să ne trimiţi la pierzare 
şi în prăpastia osândei?” În aceasta constă mărimea nefericirii 
dracilor, că ei rămân în răzvrătire, deşi ştiu bine că răzvrătirea îi va 
duce la pierzare. „Ce este comun între noi şi Tine?”, adaugă dracul. 
Ce legătură este între noi şi tine? Fireşte, nu este nicio legătură 

intre Sfântul lui Dumnezeu şi duhul cel necurat, nicio apropiere, 
niciun armistițiu nu este, „nicio învoire între Hristos şi Veliar” (II 
Cor 6, 15). Din aceste cuvinte ale duhului celui rău, care arată că 
Îl urăşte pe Hristos, fiindcă este Sfântul lui Dumnezeu, şi se tem 
de F], se poate tâlcui şi starea omului păcătos. Păcătosul zice către 
Dumnezeu; „înlătură de la mine, nu vreau să cunosc căile Tale” 
(Iov 21, 14). Iar celor evlavioşi pe care îi urăște şi îi îndepărtează, 
deşi aceştia nu-i dau niciun prilej, păcătosul le-ar scoate şi ochii. 
Este antiteza desăvârşită şi firească între cele două duhuri, între 
cele două minţi, antiteza dintre rău şi bine. 

Bănuiala pe care duhul necurat şi-o exprimă prin gura 
îndrăcitului, că adică lisus Nazarineanul a venit ca să osândească 
la pierzare duhurile rele, este o dovadă irefutabilă că duhul rău 
vorbeşte. Căci era cu neputinţă ca un om lovit de demenţă obişnuită 
să discearnă lucrarea lui Mesia, să discearnă că El este Judecătorul 
care va zdrobi capul şarpelui celui vechi. Dar Mântuitorul venise 
pe pământ tocmai ca să răstoarne stăpânirea dracilor, împărtăşind 
harul său credincioşilor şi întărindu-i, ca să se poată împotrivi 
meşteşugirilor drăceşti şi să scape de cursele dracilor. Domnul n-a 
supus pe draci la altă pedeapsă în viaţa aceasta. I-a lăsat să lucreze 
lucrarea lor cea vicleană şi rea, prin ispite şi prin îndemnuri spre 
păcat. Dar în acelaşi timp, i-a făcut de ruşine în faţa credincioşilor, 
până când vor fi ruşinaţi şi osândiţi definitiv şi veşnic, în ziua 
judecății de obşte. 

Duhul rău mărturiseşte că Hristos este Sfântul lui Dumnezeu, 
din două motive; mai întâi fiindcă duhurile rele sunt stăpânite în 
egală măsură de răutate şi de frică. Deci când sunt tulburate, ele 
mărturisesc adevărul fără voia lor, precum fac şi oamenii răi, când 
sunt stăpâniţi de teamă sau de confuzie. În al doilea rând, fiindcă 
vicleanul nu stă la îndoială să întrebuinţeze şi adevărul, când este 
vorba să-şi ajungă scopul, când este vorba să-şi atragă încrederea 

oamenilor pe care vrea să-i rătăcească în pierzare. Dovadă ne stă 
mărturia pe care a dat-o despre Apostolul Pavel acea îndrăcită din 
Filipi, pe care apoi Pavel a slobozit-o de demon, fiindcă nu voia 
mărturie de la cel viclean (vezi FAp 16, 16-18). De aceea creştinii nu 
trebuie să acorde încredere diferitelor meşteşugiri ale spiritismului, 
pe care cel rău le întrebuinţează ca șă-i rătăcească, chiar dacă uneori 
prin spiritism ni se spun utele adevăruri. Să nu se încreadă creştinul 
nici în ghicitori, nici în vise, prin care foarte adesea îi rătăceşte 
vicleantul. 

Dar în zadar striga duhul necurat lasă. Puterea lui trebuia să 
fie izgonită şi acel nefericit om care-i fusese supus, trebuia slobozit. 
De aceea: „L-a certat Iisus zicând: taci şi ieşi din el” (v. 25). L-a certat 
cu putere şi cu pornirea pe care numai atotputernicul o are asupra 
acestor duhuri. L-a certat pentru îndrăzneala şi neruşinarea lui şi 
i-a zis: ţine-ţi gura, gura ta cea murdară. Nu îngădui necurăţiei să 
scoată din gură o mărturie atât de sfântă. Te socotesc cu desăvârşire 
nevrednic să pronunţi numele Meu, pe care nu au dreptul să-l 
spună decât duhurile curate şi supuse lui Dumnezeu. 

Acest înţeles îl avea mustrarea aspră a Domnului către draci. 
Fiindcă Domnul nu primeşte o mărturie care vine de la cel viclean 
şi este întrebuințată ca mijloc de înşelăciune. Nu primeşte Domnul 
mărturie din buzele care „scot cele rele din comoara cea rea a inimii” 
uscate şi nepocăite. 

I-a poruncit Domnul duhului să iasă din cel îndrăcit şi să 
intrerupă activitatea lui cea rea, îndepărtându-se. Iar diavolul nu 
putea rezista acestei porunci. Fiindcă diavolul într-adevăr cauzează 
nespusă tulburare şi tiranie în cei îndrăciţi, dar poate să facă acest 
lucru numai fiindcă Domnul lasă pe om în această stare. Altfel, 
fără îngăduinţa lui.Dumnezeu, diavolul nu ar avea dreptul să intre 
nici măcar în porci, după cum vom vedea în alt loc. Deci: „A ieşit 
dubul cel necurat scuturându-l şi strigând cu glas mare” (v. 26). După 

ce a făcut şi ultima răutate, scuturându-l pe bolnav şi strigând, 
diavolul a ieşit din el. Prin aceste ultime isprăvi ale lui, duhul 
dădea încă o dovadă a răutăţii lui nelegiuite. Pe când făpturile cele 
bune se împacă desăvârşit, chiar dacă mai înainte au fost tulburate, 
când sunt în prezenţa Domnului, duhurile rele şi oamenii răi, care 
au copiat răutatea dracilor, se tulbură şi mai mult în prezenţa lui 
Hristos. Iar diavolul a strigat cu gura mare, fie pentru a da impresie 
că este foarte cutremurător şi înfricoşător, fie ca să arate că este 
nedreptăţit de Domnul şi că Domnul îl lipseşte de agoniseala lui. 


Impresia lăsată de minune 


O asemenea minune a produs o impresie foarte mare şi 
adâncă asupra poporului din sinagogă. „Și s-au spăimântat toți, 
încât se întrebau între ei zicând: ce este aceasta? Învățătură nouă şi 
cu putere, căci şi duburilor necurate le poruncește şi I se supun” (v. 
27). Erau cuprinşi de teamă şi de uimire, de aceea se întrebau între 
ei şi ziceau: ce minune mare se face aici? Cât de nemaipomenită şi 
de nesperată este învăţătura aceasta a acestui bărbat! Trebuie să fie 
cu totul dumnezeiască autoritatea învăţăturii Sale şi de nebiruit 
puterea care îi sileşte şi pe draci să se supună. 

Urmarea logicăa întrebărilor puse de locuitorii din Capernaum 
era că, deoarece lisus avea atâta stăpânire asupra duhurilor, o 
avea desigur şi asupra oamenilor. Noi tragem de aici concluzia că 
trebuie să ne supunem Domnului, nu de silă, ci de bunăvoie şi 
slobozi. Dar din nefericire poporul de atunci n-a ajuns la această 
concluzie logică. Fiindcă ei nu L-au urmat pe Hristos până la 
sfârşit, ci s-au smintit şi s-au îndepărtat, când El le-a spus că nu pot 
trăi „dacă nu mănâncă trupul Fiului Omului şi nu beau sângele 
Lui” (In 6, 53), adică dacă nu se fac credincioşi şi devotați robi ai 
Săi şi nu se împărtăşesc cu Sfânta Taină a Cuminecăturii. Totuşi, 

în întâmplarea cu îndrăcitul, mirarea poporului din Capernaum 
l-a făcut să răspândească vestea despre minune: „A ieşit vestea despre 
El îndată, în toată împrejurimea Galileii” (v. 28). Vestirea minunii 
era dusă din gură în gură, încât vestea despre Iisus a fost repede 
cunoscută în toată Galileea. Şi fiindcă această minune s-a întâmplat 
la începutul activităţii mesianice a Domnului, răspândirea faimei 
Lui a fost un mijloc de pregătire, pentru galileeni, ca să creadă 
în Mesia. Minunile Domnului au avut şi au această ţintă. Ele nu 
sunt simple binefaceri făcute pentru oamenii singuratici, ci sunt 
făcute cu scopul ca să atragă la mântuire pe cei care, în fiecare 
vreme, doresc mântuirea. Cu acest scop au fost scrise minunile 
Domnului în Evanghelii. Nu numai ca nişte relatări de evenimente 
istorice, ci ca să atragă sufletele către Domnul. Au fost scrise ca 
să ne informeze despre autoritatea Lui desăvârşită asupra întregii 
zidiri, despre atotputernicia lui, despre dragostea şi milostivirea 
Lui pentru omenirea care este în suferinţă morală şi fizică. Aflând 
noi aceste lucruri, să scăpăm cu credinţa la Domnul, ca să primim 
vindecarea minunată a sufletelor noastre. Să primim sănățatea 
morală, har şi putere, prin care vom ajunge la scopul nostru final 
şi ne vom arăta fii ai Domnului şi moştenitori ai împărăției Sale. 

VINDECAREA ÎNDRĂCITULUI 
MUT ŞI ORB 
(Mt 12, 22-37) 


inunea pe care urmează să o tâlcuim acum are o deose- 

bită importanţă căci, pe de o parte, a dat prilej farisei- 

lor să-şi manifeste patima cea grea, pe care o sălăşluise 
satana în sufletele lor şi să scoată din comoara inimilor lor blas- 
femia impotriva Duhului Sfânt, cea aducătoare de moarte, iar pe 
de altă parte a provocat un răspuns al Domnului de o importanţă 
extraordinară, răspuns formând el însuşi o minune veşnică, prin 
inălţimea, frumuseţea şi puterea lui. Dar răspunsul acesta al Dom- 
nului caracterizează cum trebuie şi gravitatea păcatului celui mare 
şi explică întâmplările asemănătoare de astăzi. 


Slobozirea prin minune 


Sfântul Evanghelist întrebuinţează numai câteva cuvinte 
pentru expunerea minunii. Fiindcă se grăbeşte să denunțe păcatul 
de moarte al fariseilor, El zice: „Atunci i-a fost adus un îndrăcit orb şi 

mut şi l-a vindecat pe el, încât orbul şi mutul vedea şi vorbea” (v. 22). 
Starea acestui biet om era foarte dureroasă: duhul cel rău îi nimicise 
organe de simţ foarte importante, îl făcuse orb şi mut, aşa că nu 
putea nicidecum să comunice cu alţi oameni. Nu putea comunica 
nici cu Dumnezeu, deoarece căile credinţei, văzul şi auzul, îi erau 
întrerupte. Şi totuşi, este mai tristă cu mult starea acelora care au 
toate simţurile sănătoase, dar lasă pe satana să-i orbească şi să-i 
amuţească la suflet încât nu văd lucrurile lui Dumnezeu şi nu aud 
glasul Său. 

Abia l-au adus pe acest om nenorocit în faţa Sa, Domnul l-a şi 
vindecat. Cel care, până în clipa aceea, era străin de lumea din jur şi 
se mişca de colo colo ca un lucru mobil, s-a făcut dintr-odată un om 
cuvântător şi văzător, care nu mai păstra nicio urmă a suferinţei 
sale trecute. De îndată ce au încetat cauzele, pe moment au încetat 
şi efectele, de îndată ce dracul a fost silit să libereze nervii organelor 
de simț, imediat acei nervi şi-au reluat la perfecţie funcțiunea lor. 
Aceeaşi minune se lucrează şi în sufletul celor mântuiţi de Domnul 
în toată vremea. Când harul dumnezeiesc scoate duhul răutăţii şi 
al păcatului, sufletul îşi dobândeşte facultăţile sale, care mai înainte 
erau rău întrebuințate sau stricate. 

De aici înainte omul mântuit gândeşte drept, doreşte cele 
serioase, drepte şi plăcute lui Dumnezeu vrea cele ce sunt după voia 
divină, este mânat pe căi noi, drepte şi virtuoase. Ochii, atât cei 
trupeşti, cât şi cei sufleteşti se deschid acum, şi omul vede adevărul 
şi bunătatea dumnezeiască, iar buzele i se mişcă spre mărturisirea 
şi slăvirea numelui lui Hristos. În consecinţă, minunea aceasta a 
vindecării îndrăcitului orb şi mut a tăcut o impresie surprinzătoare 
asupra poporului: „Se mirau mulțimile toate, zicând: nu este oare 
Acesta fiul lui David” (v. 23). Poporul care era mai puţin cultivat 
şi mai puţin stricat decât fariseii îşi dă seama că faptele lui Iisus 
sunt fapte de Mesia, fapte de Mântuitor, căci Mesia trebuia să fie 

coborâtor din David, după făgăduinţa lui Dumnezeu. De aceea se 
întreabă unii pe alţii nu cumva este acesta Fiul lui David, Mesia? 

` Dar la această întrebare nu i s-a dat poporului niciun răspuns, 
pentru ca nu cumva curiozitatea lor să ducă la o informaţie şi 
convingere sigură. Este un fapt îndeobşte cunoscut că o mică 
parte din popor credea nestrămutat că lisus este Mântuitorul şi 
se grăbea să-l predea sufletele lor. Dar restul poporului rămânea 
în acea nesiguranţă, care stăpâneşte orice suflet, atunci când nu 
vrea să primească şi să urmeze adevărul. Şi astăzi se întâmplă 
de multe ori că unii sunt zguduiţi puternic de dovezile şi de 
forţa adevărului creştin şi îşi propun să trezească în sufletul lor 
întrebări şi nedumerire, la care se va găsi un răspuns şi o afirmare 
îndestulătoare. Din nefericire însă, ei se grăbesc să pună capăt 
acestor cerinţe ale conştiinţei lor. Căci viaţa lor păcătoasă, 
interesele lor cele nelegiuite nu se potrivesc cu glasul adevărului 
şi al conştiinţei. Adevărul creştin pretinde schimbarea vieţii, iar ei 
nu sunt dispuşi să se schimbe. Şi rămân în minciună. Şi se silesc să 
afle nişte apărători răi ai minciunii ca să astupe orice glas lăuntric 
al conştiinţei sub minciună. 


Hula fariseilor 


lată însă şi o altă categorie de iudei. Fariseii, care nu numai 
că îşi înăbuşeau orice mişcare a sufletului lor către adevăr, ci, mai 
mult, susțineau o luptă sistematică împotriva izvorului adevărului, 
impotriva lui Iisus. Aşadar: „Fariseii auzind, ziceau: Acesta nu scoate 
pe draci decât cu căpetenia dracilor, cu Belzebul” (v. 24). Când au 
văzut mirarea poporului şi au auzit pe unii întrebându-se dacă nu 
cumva lisus este Mesia, s-au temut că poporul va urma pe Mesia. 
Prin urmare ei îşi vor pierde vaza şi vor fi dispreţuiţi. Aşadar, ura lor 
impotriva Domnului, care umpluse sufletele lor, a izbucnit acum. 

Vechea pizmă şi ură a lui Saul impotriva lui David s-a transplantat 
în sufletele fariseilor, urmaşii lui Saul, impotriva lui Iisus Hristos, 
urmaşul lui David (cf. Regi 18, 7-8). lar din comoara inimii lor, ei au 
scos hula cea mai grozavă impotriva Domnului că El scoate pe draci 
nu cu putere dumnezeiască. ci cu Belzebul, căpetenia dracilor. Mai 
întâi e de observat că fariseii nu binevoiesc să pronunţe nici măcar 
numele Domnului, acel nume, despre care Duhul Sfânt spusese că 
este „mir vărsat”. Fariseii îl numesc pe Domnul cu mare dispreţ 
acesta, ăsta. Nevrednice sunt buzele oamenilor urâtori şi hulitori să 
pronunţe acest nume. Când într-un suflet se află antipatie, duşmănie, 
ură, gura refuză să pronunţe numele persoanei urâte. Omul îi pune 
acelei persoane: ăsta. Iubite cititor, ia aminte la acest lucru. Când îţi 
e greu să pronunţi numele unei alte persoane, cercetează-ţi sufletul şi 
vei descoperi că este otrăvit de antipatie împotriva acelei persoane şi 
de aceea refuză buzele să pronunţe numele lui. 

Fariseii - o cât ar dori s-o facă -, nu îndrăznesc să nege 
minunea. Realitatea îi constrânge s-o primească, căci era limpede 
ca lumina zilei. Dar ei vor să evite concluzia trasă de popor de 
minune, că Iisus este Fiul lui David. Mesia, care scoate pe draci 
cu puterea lui Dumnezeu. Ca ultim refugiu, fariseii recurg la o 
hulă nemaiauzită, că adică Domnul scoate pe draci cu puterea lui 
Belzebul, prin mijlocirea legăturilor pe care le are cu satana. Spun 
adică fariseii că este un acord şi o înţelegere între Hristos şi satana. 
Dar pentru ca oamenii să nu înţeleagă această legătură tainică, 
Hristos mântuieşte pe îndrăciţi prin puterea lui satana! S-ar putea 
înțelege cuvintele fariseilor şi în felul următor: Domnul, în virtutea 
înțelegerii pe care a făcut-o cu căpetenia dracilor, are putere asupra 
dracilor mai mici şi aşa îi scoate afară. 

Niciodată vreo calomnie n-a fost atât de mincinoasă, 
neruşinată, rea şi nebună, ca aceasta pe care vicleanul o insuflase în 
farisei, ascultătorii săi, ca să calomnieze pe prigonitorul dracilor. 

Daţi-vă bine seama ce înseamnă să zică fariseii că Cel singur 
adevărat a pactizat cu izvorul minciunii, Cel unul sfânt are legături 
cu cel stricat şi necurat, ca să înșele lumea. Fariseii au pus la cale 
această calomnie, ca să evite acea concluzie, cea mai adevărată 
şi aducătoare de mântuire. Dar să nu ne mirăm peste măsură de 
răutatea fariseilor. Cei care, în orice vreme, au urât adevărul şi 
virtutea şi vor să rămână în întunericul minciunii şi al păcatului, 
îşi cauterizează conştiinţa cu rătăcirile cele mai nebuneşti şi 
stricătoare. Ei împărtăşesc aceste rătăciri celor de un fel cu ei, ca 
să se întărească unii pe alţii în răutate, şi astfel să rămână nişte 
necredincioşi şi nişte stricaţi fără leac. 


Inlăturarea acuzației hulitoare 


Fariseii n-au îndrăznit să exprime cu voce tare şi pe faţă 
hulele acestea, ci şi le împărtăşeau aparte între ei. De aceea 
Sfântul Evanghelist zice: „Cunoscând Iisus gândurile lor, le-a zis”. 
Deşi acuzaţia fariseilor era cu totul fără rost şi neruşinată, totuşi 
cunoscătorul de inimi, Domnul, care cunoştea cu de-amănuntul 
gândurile lor, răspunde şi se apără cu toată liniştea şi blândeţea. 
Cea mai ingrozitoare hulă fusese rostită înaintea Lui. Şi totuşi, 
câtă nepătimire la Domnul! Iar răspunsul Său este cu prisosinţă 
convingător, se bazează pe dovezile cele mai logice şi mai irefutabile, 
ca să amuţească gura oricărui hulitor. Trei sunt dovezile sigure 
cu care Domnul dovedeşte hula nebună, iraţională şi grozavă a 
acuzării fariseilor. Mai întâi, că satana nu poate să incheie o alianţă 
care l-ar pierde tot pe el. Domnul zice: „Orice împărăție care se 
dezbină în ea, se pustieşte, şi orice cetate sau casă care se dezbină 
înăuntru, nu va subsista. Şi dacă satana scoate afară pe satana, s-a 
dezbinat întru sine, deci cum va mai sta împărăţia lui?” (v. 25-26). 
Domnul cel blând nu dă pe faţă răutatea fariseilor, nici nu-i face de 

râs, ci caută cum să-i folosească şi cum să-i întoarcă şi pe vrăjmaşii 
Săi de moarte pe drumul logicii şi ai îndreptării. De aceea, le dă o 
pildă din experienţa de obşte şi o regulă prețioasă, care se aplică 
la familii, la societăţi şi la popoare. Legea aceasta zice că, pentru 
ca o putere să dureze oricât ar fi de tare, are neapărată nevoie de 
unirea dintre conducători şi cetăţeni. Când se pierde unitatea, când 
încep discordii şi războaie civile, atunci autoritatea se distruge şi 
piere. Şi dacă împărăţii întregi cad din pricina disensiunilor şi a 
războaielor civile, cu atât mai mult cetăţile şi familiile lor. Care 
organism social este atât de strâns legat şi de statornic ca familia 
ai cărei membri sunt uniţi prin comuniunea de sânge? Şi totuşi 
dihonia, neinţelegerea şi confuzia dintre membrii familiilor le 
dezleagă şi le distrug. Câte mărturii ale acestui adevăr nu vedem în 
viaţa de toate zilele! 

Domnul aplică apoi această lege la chestiunea despre care era 
vorba atunci, şi zice: dacă satana, conducătorul dracilor, izgoneşte 
şi combate pe alte satane, adică duhurile rele de sub stăpânirea lui, 
care, din pricina supunerii şi asemănării lor cu satana, se numesc 
tot aşa, atunci toată împărăţia lui este dezbinată, în corpul acestei 
impărăţii a izbucnit un război civil şi prin urmare ea a slăbit şi va 
cădea. Dacă satana a încheiat alianţă cu Mine, aceasta înseamnă 
că distrugerea satanei a început. Căci ţinta mea este răsturnarea 
împărăției lui satan, a împărăției întunericului, păcatului, răutăţii 
Şi întemeierea unei împărăţii a luminii, a sfinţeniei, a iubirii, pe 
ruinele lăsate după distrugerea răutăţii. Aşadar, satana însuşi să-şi 
fi pus puterile la propria lui distrugere. Oare să fi făgăduit că se va 
sinucide? 

Acest lucru este foarte nebun şi caraghios. Când satana 
înnebuneşte de dorinţa de a intra în om, de a-l vătăma şi distruge, 
cum poate el să prigonească şi să distrugă propria lui putere 
asupra oamenilor! Numai cei orbiţi la gândire pot să dea o 

astfel de interpretare minunilor Domnului, făcute asupra celor 
îndrăciţi. Hristos distruge puterea lui satana, cu toată împotrivirea 
incăpăţânată a acestuia, o distruge cu metode şi acte de cea mai 
mare sfinţenie. 

Al doilea, că această afirmaţie nelegiuită este profund nedreaptă 
şi rău-voitoare; Domnul zice: „Și dacă Eu scot pe draci cu Belzebul, 
fiii voştri cu cine îl scot? De aceea ei vă vor fi judecătorii voştri” (v. 27). 
Cine erau fiii aceştia, care izgoneau pe draci? Ucenicii Domnului, 
care primiseră de la El această putere. Ba poate şi alţi iudei, care 
nu erau ucenicii Mântuitorului, dar scoteau dracii în numele Său, 
după cum vom vedea la Marcu 9, 38. Sau aşa numiții exorcişti, 
care izgoneau pe draci pentru bani, după cum vedem în Fapte 19, 
13. Iudeii ştiau acest lucru, şi nu numai că nu prigoneau asemenea 
persoane, ci socoteau că această putere, care era dată de Duhul lui 
Dumnezeu, era o mare cinste pentru neamul lor. Însă atunci fariseii 
prigoneau şi încriminau aceeaşi faptă, pentru că o săvârşise Hristos. 
Este şi acesta un semn deosebitor al prigonitorilor lui Hristos şi al 
adevărului Său, că osândesc o faptă, când o face persoana pe care 
ei o urăsc; dar aceeaşi faptă o aprobă şi o laudă, când este făcută de 
un altul, pentru care ei au bunăvoință. Acelaşi lucru îl fac toate 
sufletele pline de ură şi de rea voinţă. 

Deci Domnul zice către farisei: „acei compatrioți ai voştri, 
coborâtori din neamul vostru, de care nu vă lepădaţi, ci îi socotiți ca 
pe o glorie a voastră, în numele cui izgonesc pe draci”. Răspunsul pe 
care erau nevoiţi să-l dea, vrând nevrând, fariseii, era: cu Duhul lui 
Dumnezeu, adică invocând ajutorul lui Dumnezeu izgonesc ei pe 
draci. Domnul continuă mai departe: dar aceştia sunt ucenicii Mei 
şi de la Mine au primit puterea să scoată pe draci. Prin urmare, şi 
Eu scot pe draci cu Duhul lui Dumnezeu, iar voi negaţi fără rost 
acest lucru, când ziceţi că scot dracii cu puterea lui Belzebul. De 
aceea, desigur, ei vă vor judeca pe voi. Minunile făcute de alţii în 

numele Meu le recunoaşteţi că vin de la Dumnezeu, dar minunile 
mari ale Mele le tăgăduiţi şi le puneţi pe seama lui Belzebul. Această 
nedreptate mare vă va aduce osânda în ziua Judecăţii. 

Domnul expune în sfârşit a treia dovadă care întăreşte pe cele 
dinainte şi arată că minunile Domnului sunt lucrarea Duhului 
Sfânt: „Eu scap pe draci în Duhul lui Dumnezeu, atunci împărăția lui 
Dumnezeu a ajuns la voi” (v. 28). Dacă minunile făcute de Mine nu 
sunt lucrarea satanei, dacă Eu scot pe draci cu colaborarea Duhului 
Sfânt, dacă, prin urmare, harul Duhului Sfânt a început să lucreze în 
lume, atunci satana a fost definitiv biruit şi împărăţia lui Dumnezeu 
a venit pe pământ. Dar la voi a venit de-asupra capetelor voastre, 
în chip de judecată şi de osândă, căci va despărţi pe credincioşi de 
necredincioşi şi pe necredincioşi îi va pedepsi îngrozitor. În aceste 
cuvinte ale Domnului este cristalizată toată indignarea dumnezeiască, 
pricinuită de hula cea îngrozitoare. Domnul însă vorbeşte cu multă 
linişte şi blândeţe, vrând să arate chiar şi duşmanilor Lui de moarte cât 
de mult se abat de la interesul lor şi se luptă împotriva mântuirii lor. 
Căci împărăția lui Dumnezeu, pe care o întemeiase în lume Hristos, 
cel ce se afla între ei era cel mai mare dar pe care Dumnezeu li-l 
făcea lor. Aşadar, s-ar fi cuvenit ca fariseii să se bucure şi să salte, căci 
vedeau împlinite, în zilele lor, făgăduinţele mântuirii, cele prevestite 
de veacuri prin prooroci. Proorocii doriseră să vadă împlinită 
făgăduinţă în zilele lor, dar n-au văzut-o. Iar fariseii dimpotrivă, 
se leapădă de ea, o distrug şi o hulesc, într-un chip înspăimântător. 
De aceea, ei merg către judecată şi către osândă, care este pentru ei 
rezultatul venirii împărăției lui Dumnezeu, zice şi Sfântul Ioan Gură 
de Aur: „Vouă vi se cuveneau cele bune. Aşadar, de ce vă întoarceţi 
spre propriile voastre rele? De ce vă luptaţi împotriva propriei voastre 
mântuiri? Acesta este timpul pe care l-au prevestit demult proorocii”. 

Domnul nu se mărgineşte numai la aceste trei dovezi foarte 
drepte, ci recurge la o imagine cu adevărat măreaţă. Prin această 

imagine, Domnul exprimă ideea pe care o avea El însuşi despre 
înălţimea poziţiei şi despre măreţia lucrării Sale. El arată că este 
singurul biruitor atotputernic, singur în stare să ţină legat în robie 
pe vrăjmaşul nostru străvechi. Iată Însuşi cuvintele Domnului: 
„Sau cum poate cineva să intre în casa unui om puternic şi să-i prade 
lucrurile, dacă nu-l leagă mai întâi pe acel puternic şi apoi îi pradă 
casa” (v. 29). Care este casa celui puternic? Este lumea, pe care 
satana o stăpâneşte prin păcat. Lumea se găseşte în întuneric şi 
în stricăciune, de aceea satana este numit „stăpânitorul lumii 
acesteia este domnul întunericului” (In 12, 3; Ef 6, 12). Care sunt 
lucrurile din casa satanei? Sunt cei îndrăciţi, pe care vicleanul 
îi întrebuinţează ca pe nişte lucruri neînsufleţite, dar mai sunt 
şi oamenii robiţi satanei, prin răutate şi prin păcat. Aşadar, 
scopul Domnului şi al Bisericii Sale este să prade aceste lucruri, 
să slobozească pe oameni şi să-i întoarcă de la întuneric la lumină 
şi din stăpânirea lui satana la Dumnezeu, după cum zice Însuşi 
Domnul (cf. Fapte 26, 18). Dar Domnul îşi va atinge ţinta Sa, 
nimicind mai întâi orice împotrivire a celui puternic şi legându-l 
de carul puterii dumnezeieşti. Aceste lucruri se şi petrecuseră în 
clipa aceea. Şi dovada este că Domnul scotea duhurile rele, din 
cei îndrăciţi, cu cuvântul Său. Aşa încât acuzaţia fariseilor, că 
adică Domnul scoate pe draci cu ajutorul satanei, nu era numai 
cu desăvârşire neadevărată, ci era clar de tot că Iisus ţinea legat 
cu multă putere şi stăpânire pe însuşi domnul dracilor. În chip 
firesc, Iisus avea putere şi asupra duhurilor rele de sub stăpânirea 
lui satan. 

Afirmația Domnului, că ţine legat pe satana, şi uşurinţa cu 
care a scos duhurile rele din cei îndrăciţi, învaţă pe credincioşi şi 
le dă îndrăzneală în lupta lor impotriva celui viclean, îi învaţă că 
orice constrângere ar exercita satana asupra lor, totuşi Hristos 
va distruge puterea dracilor. Când popoare întregi „se întorc la 

Dumnezeu ca să slujească Dumnezeului celui viu şi adevărat” (1 Tes 
1,9); când oamenii care erau cufundaţi în cele mai mari nelegiuiri 
s-au pocăit şi s-au făcut sfinţi, avem dovada că Hristos a legat pe 
cel puternic şi a prădat lucrurile din casa aceluia. Prin urmare, 
credincioşii creştini să nu se teamă de puterea vicleanului. Căci ei 
vor să aparţină lui Hristos şi cer puterea şi harul Său, iar Hristos 
„va zdrobi pe satana sub picioarele Sale în curând” (Rm 16, 20). 


Incheierea argumentării și făgăduinţa Domnului 


Acum Domnul după ce a respins acuzaţia hulitoare a fariseilor, 
s-a adresat mulţimii, ca să facă o aplicare mai generală cuvintelor 
Sale. Vrea adică să arate că ascultătorii Săi trebuie neapărat să-i 
precizeze poziţia: sau se rânduiesc de partea lui Hristos, sau se fac 
vrăjmaşii Lui. Iată în ce fel este exprimat acest adevăr important: 
„Cine nu este cu Mine este împotriva Mea; şi cine nu adună cu Mine, 
risipeşte” (v. 30). Aceste cuvinte ale Domnului au mai întâi un 
înţeles foarte special despre lucrarea Domnului şi a satanei: ce 
vreau Eu şi ce fac? Vreau să învăţ adevărul, să slobozesc pe om 
de păcat, să-l povăţuiesc la împărăţia lui Dumnezeu. Ce vrea şi ce 
face diavolul? Cele cu totul contrare. Aşadar, cel care nu este cu 
Mine, care nu adună cu Mine, cum poate să colaboreze cu Mine la 
izgonirea dracilor? Nu numai că nu colaborează, dar se sileşte să 
şi risipească faptele bune, pe care Eu le vreau şi le adun. Cel ce Mi 
se impotriveşte rămâne neschimbat în răutate şi nu colaborează la 
cele bune, prin urmare risipeşte. Acest silogism foarte drept arată 
limpede deosebirea ireductibilă şi duşmănia neiîmpăcată dintre 
diavol şi Hristos. Dar arată şi nepotrivirea Domnului cu fariseii, 
care I se împotriveau şi risipeau cele pe care El le aduna. 

„Cel ce nu adună cu Mine, visipeşte”, zice Domnul. Aceste 
cuvinte conţin o imagine pe care a luat-o Domnul de la strânsul 

recoltei şi au un înţeles mai general. Lucrul lui Hristos este 
binefacerea, culesul şi recoltarea oamenilor virtuoşi. Toţi câţi 
suntem următorii Lui trebuie să colaborăm cu El la această lucrare, 
să facem şi noi, pe măsura noastră, fapte bune, să adunăm şi să 
recoltăm, la rândul nostru, binele, apoi să ajutăm şi pe alţii să facă 
bine. Aşadar, cine recoltează astfel de roade ale credinţei şi ale 
dragostei, ca următor şi colaborator al Domnului, cheltuieşte şi 
risipeşte puterile şi harismele pe care i le-a dat Dumnezeu, tocmai 
ca să facă astfel de roade. Aşa omul va ajunge să-şi risipească forţele 
în fapte rele. Prin urmare, nu va mai fi colaborator al lui Hristos, 
nici nu va rămâne neutru, căci prin fapte rele se va face potrivnic 
şi duşman al Domnului: „Cine nu este cu Mine, este împotriva Mea”. 
În al treilea rând, aceste cuvinte ale Domnului stabilesc o lege 
universală şi veşnică. Întrucât Hristos a venit în lume şi a săvârşit 
lucrarea de mântuire, întrucât diavolul a fost biruit şi împărăţia 
harului şi-a deschis uşile, nu mai există neutralitate, nu mai există 
stare de mijloc. Fiecare om trebuie să-şi hotărască şi să-şi precizeze 
poziţia: sau va urma pe Hristos, sau Îi va fi vrăjmaş. Starea 
intermediară nu se admite decât dacă un om cu dispoziţii bune n-a 
avut încă prilejul să fie luminat cu privire la adevărul creştin. Însă 
dacă cunoaşte adevărul, oricine se va găsi în mod sigur în această 
alternativă, sau definitiv următor al lui Hristos, sau vrăjmaş al Său 
neimpăcat. Iubite cititor, să nu te îndoieşti că această lege este pusă 
şi asupra noastră, ca să alegem şi să hotărâm. A fost pusă şi în trecut, 
in multe feluri. Este pusă şi astăzi, întrucât îngăduie îndelunga 
răbdare a Domnului, cel ce aşteaptă cu bunătate hotărârea noastră. 
Însă oricât ar aştepta Domnul, noi trebuie neapărat să luăm odată 
şi odată, o hotărâre definitivă: da ori nu. Următori ai lui Hristos, 
creştini adevăraţi sau duşmani ai Domnului, oameni de lume. Prin 
urmare, cel care astăzi este rece, cu timpul se răceşte mai mult, 
devenind în curând vrăjmaş al lui Hristos. 

Hula împotriva Duhului Sfânt nu se iartă 


În continuare, Domnul caracterizează gravul păcat al fariseilor 
ŞI, în general, vinovăția pe care o au oamenii prin păcatul cu limba. 
Deoarece căderile mortale ale unora sunt învăţătură pentru cei ce 
nu voiesc să cadă. Domnul zice către popor: „De aceea spun vouă”. 
Adică acum mă adresez vouă: luaţi aminte în ce prăpastie au căzut 
fariseii şi pregătiţi-vă ca să nu cădeţi şi voi. Iată acum prăpastia: 
„Orice păcat şi orice bulă se va ierta oamenilor, dar bula împotriva 
Duhului nu se va ierta. Celui care va zice cuvânt împotriva Fiului 
Omului, se va ierta lui, dar celui ce va zice împotriva Dubului Sfânt, 
nu îi se va ierta lui, nici în veacul acesta, nici în cel ce va să fie” (v. 
31-32). 


Păcatele care se pot ierta 


Mai întâi, găsim aici o afirmaţie de mare preţ, că tot păcatul şi 
hula se iartă, desigur, în măsura hotărâtă de Dumnezeu, în măsura 
mărturisirii şi a pocăinţei. Acesta este evenimentul extraordinar 
dorit din adâncul sufletului de cei ce se pocăiesc. Păcatul este atât 
de urât lui Dumnezeu cel Sfânt, mai cu seamă când se repetă, 
totuşi Dumnezeu, în milostivirea Sa fără margini, trece cu vederea 
păcatul omului care se pocăieşte, iar jertfa Domnului Iisus îl şterge. 
Chiar şi păcatele acelor evrei, care ziceau vorbe de ocară împotriva 
lui Hristos, dar ziceau asemenea vorbe, fiindcă Îl socoteau fiu al 
omului, adică un om ca toţi oamenii, chiar şi aceste păcate se iartă, 
dacă ei se pocăiesc. Căci sunt nişte păcate care nu izvorăsc dintr-o 
dispoziţie rea, ci din ideile preconcepute ale învăţăturii şi ale 
educaţiei date de farisei, conform căreia ei credeau că Hristos este 
un răzvrătit împotriva Legii lui Dumnezeu. De felul acesta erau şi 

ideile preconcepute ale lui Pavel în anii tinereţii sale ca Saul. Tot 
aşa credeau şi mulţi iudei care luaseră parte la hotărârea răstignirii 
Domnului, la ocările şi blestemele acelea, pe care poporul le arunca 
celui Răstignit. Dar ei, de îndată ce au fost luminaţi şi au cunoscut 
bine pe Hristos, s-au pocăit sincer şi s-au schimbat desăvârşit. Saul, 
prigonitorul cel fanatic, s-a făcut marele Apostol al lui Hristos, 
Pavel. Iudeii cu dispoziţii sufleteşti bune, care luaseră parte la 
răstignire, când au auzit în ziua Cincizecimii cea dintâi predică a 
Duhului: prin Apostolul Petru, „au simţit durere în inimă”, s-au 
căit, s-au botezat şi au format cea dintâi Biserică creştină, cea din 
Ierusalim (cf Fapte 2, 36-41). Aşadar, Domnul este gata să ierte orice 
ocară şi nelegiuire de felul acesta, exprimată de oameni rătăciţi, dar 
cu dispoziţii bune şi e gata să primească după aceea adevărul şi să se 
facă slugi ale Sale credincioase. 


Singurul păcat care nu se iartă 


Dar „bula împotriva Duhului Sfânt nu se va mai ierta 
oamenilor”, zice Domnul. Dar care este hula de neiertat impotriva 
Duhului Sfânt şi când se săvârşeşte ea? Să vedem, mai întâi, care 
este hula împotriva Duhului Sfânt a fariseilor. Când ei huleau 

asupra Domnului, zicând că este mâncăcios şi băutor de vin, 
rătăcit şi samaritean, fariseii se puteau îndreptăţi, pe cuvânt că nu 
aflaseră cine este Hristos, căci Il vedeau sub înfăţişare de om smerit. 
Dar ei nu puteau să spună că nu cunosc Duhul lui Dumnezeu şi 
lucrarea Duhului. Căci proorocii fuseseră insuflaţi de acest Duh şi 
făcuseră fapte minunate, pe care fariseii le cunoşteau. Ei văzuseră 
că şi Hristos făcea aceleaşi fapte, într-o măsură neasemănat mai 
mare. Văzuseră lucrări ale Duhului lui Dumnezeu, incontestabile 
şi nemaivăzute. Ce putea fi mai logic decât ca ei să creadă, că Cel 

ce săvârşeşte asemenea lucrări are Duhul lui Dumnezeu în Sine, că 

are dumnezeire şi că puterea dumnezeirii săvârşeşte acele fapte, pe 
care nu le poate face decât Dumnezeu! 

Şi totuşi, fariseii îşi închid ochii de bună voia lor, ca să nu vadă 
lucrarea Duhului Sfânt, descoperită prin minunile Domnului. Ei 
indrăznesc, în ciuda evidenţei şi a dovezilor reale, să pună aceste 
minuni pe seama activităţii duhului rău, pe seama lui Belzebul! 
Deci, acest păcat grozav, că ei au pus pe seama lui Belzebul fapte în 
care strălucea sfinţenia şi puterea lui Dumnezeu, era ocară şi hulă 
cu voinţă şi ştiinţă împotriva lui Dumnezeu. Ca să se înţeleagă 
mai bine gravitatea acestui păcat împotriva sfinţeniei, Domnul îl 
compară cu ocara pe care oamenii i-o aduc împotriva Sa ca fiu al 
omului. Această ocară El o numeşte simplu cuvânt, adică o vorbă 
neruşinată şi rea, dar nicidecum hulă de neiertat. Ocara exprimată 
impotriva dumnezeirii, care era întrupată în persoana Domnului, 
ocara împotriva Duhului Sfânt, care era în Domnul, îndrăzneala 
fariseilor de a pune pe seama duhului rău lucrarea Duhului Sfânt 
şi de a identifica pe Duhul Sfânt cu duhul rău - aceasta o numeşte 
Domnul un păcat de neiertat. 

Aşadar, necredinţă desăvârşită şi tăgăduire hulitoare a 
dumnezeirii lui Hristos, vrăjmăşie impotriva Domnului, - iată 
păcatul de neiertat al fariseilor. Este limpede că păcatul acesta nu 
se poate ierta. Când cineva este vrăjmaşul începătorului pocăinţei 
şi al mântuirii, vrăjmaş al Mântuitorului Hristos ca persoană 
dumnezeiască — nu poate să se pocăiască şi deci nu primeşte nici 
iertarea. Inima unui astfel de om se învârtoşează, conştiinţa i se 
usucă şi moare, iar viaţa lui este o călătorie rapidă spre osânda 
finală. Istoria poporului evreu dovedeşte limpede acest adevăr 
înspăimântător. Poporul evreu a atras asupra capului său cea mai 
grea osândă, nu numai fiindcă a răstignit pe Hristos, ci şi fiindcă a 
hulit împotriva dumnezeirii lui Hristos şi a continuat sistematic să 
hulească împotriva Duhului Sfânt. Îl vedeţi pe acest popor, că nu 


326 


Minunile Domnului 


primeşte chemarea la pocăinţă-pe care i-a adresat-o Duhul în ziua 
Cincizecimii, afară de cei câţiva, care s-au botezat. Poporul evreu 
este învrăjbit impotriva Duhului şi a prigonit, timp de patru mii 
de ani, pe binevestitorii Duhului. Aşadar, a săvârşit un păcat de 
neiertat şi a primit osânda fără milă. 

Domnul a adăugat că hula împotriva Duhului Sfânt „nu se 
va ierta nici în veacul acesta nici în cel ce va să fie”. Ce înseamnă 
acest cuvânt al Său? Există vreo nădejde că cel ce huleşte împotriva 
Duhului Sfânt să poată fi iertat în viaţa de dincolo de mormânt? 

Nicidecum, căci Domnul Însuşi afirmă că un astfel de om 
„nu va avea iertare în veac”, ci este vinovat de judecata cea veşnică 
(Mc 3, 29). Pedeapsa hulitorului va fi veşnică, fiindcă veşnic este şi 
păcatul său în sine. Păcatul este manifestarea unui caracter atât de 
stricat şi destrăbălat, încât pocăinţa este cu neputinţă şi refacerea 
nu-i de nădăjduit. Se pedepseşte, nu numai păcatul care persistă, 
ci şi caracterul uscat, care rămâne fără pocăință din propria lui 
voie şi ocărăşte din convingere harul Duhului, care se apropie de 
acea persoană. Dacă dracii pot să se schimbe şi să-şi obţină iertarea, 
atunci poate să se schimbe şi să fie iertat şi un astfel de caracter. 
Prin urmare, cuvintele Domnului „nici în veacul acesta, nici în cel 
ce va să fie”, inseamnă: nici înainte de moarte, nici după moarte. Sau 
nici în vremea dinainte de venirea a doua a lui Hristos, nici după 
a doua venire. Aceste cuvinte arată, în rezumat, că hula impotriva 
Duhului Sfânt nu poate fi iertată. Acesta este înţelesul acestui mare 
adevăr şi aplicarea lui la poporul evreu. 

Dar, să vedem acum înţelesul mai general. Din cele ce am 
spus mai inainte, reiese că şi pentru farisei, şi pentru orice om 
din orice vreme, păcatul de neiertat este următorul: mai întâi, ura 
impotriva sfinţeniei. Adică atunci când omul urăşte şi leapădă viaţa 
duhovnicească, virtutea şi sfinţenia în ele însele, mânat de egoism 
şi trufie satanică, de un materialism dobitocesc, sau de amândouă 

aceste rele laolaltă. De exemplu, când cineva pune învăţătura 
Evangheliei pe seama unei înşelăciuni sau a unei amăgiri, leapădă 
din convingere morala Evangheliei, ca pe un lucru aşa zicând 
nedemn şi sub demnitatea de om, în vreme ce se conformează 
oamenilor. Sau când un om numeşte adevărul creştinesc un opiu 
pentru popor, în toate aceste cazuri, omul face păcat de neiertat. 
Sunt multe pilde de hulă impotriva Duhului Sfânt în epoca noastră. 
În cazul acesta, omul nu păcătuieşte numai împotriva persoanei 
lui Hristos ca om, ci păcătuieşte împotriva Domnului, ca izvor al 
virtuţii şi al sfinţeniei, care s-au arătat printre oameni în persoana 
lui Hristos, în cel mai înalt grad cu putinţă. 

Al doilea caz de hulă, care nu se iartă, este starea de rea voinţă 
a uscăciunii. Adică, împotriva Duhului Sfânt nu huleşte numai 
omul care pronunţă cuvinte de ocară împotriva Duhului, ci şi acela 
care manifestă în afară de căderea imorală şi uscăciunea sufletească, 
din pricina căreia leapădă, dispreţuieşte şi împiedică activitatea 
mântuitoare a Duhului Sfânt. Duhul Sfânt vrea să producă în suflet 
pocăință, credinţă, fapte bune. Această stare de uscăciune, care se 
numeşte necredinţă şi ateism, îşi are cauza în păcatele de moarte ale 
trufiei şi mândriei. Uscăciunea mai poate avea ca pricină neglijenţa 
sau oricare alt păcat, care, dacă nu este combătut, se face stăpân pe 
intreaga fire lăuntrică, pe toată viaţa omului. Necredinţa îl împinge 
în multe păcate, în prăpastia nelegiuirii, din care nu poate să mai 
iasă pocăință şi îndreptare. 

Acesta este păcatul de neiertat pe care Domnul il numeşte 
bulă împotriva Duhului Sfânt. Evanghelistul Ioan îl numeşte 
a doua moarte şi păcat care duce la moarte (cf 1 În 5, 16, 17 şi 
Apoc 20, 6). Acest păcat desparte definitiv sufletul de Dumnezeu şi 
produce astfel suferinţe şi nefericire veşnică. Dar scoaterea de sub 
starea de păcate care nu se pot ierta nu depinde de Dumnezeu, ci 
de păcătos. Adică, Dumnezeu dă iertarea, nu-şi refuză mila şi jertfa 

lui Hristos, care au o mare putere de răscumpărare, şi totuşi omul 
poate să rămână neiertat. Nu depinde de Dumnezeu, ci de om. 
Dacă el se ţine departe de mila lui Dumnezeu şi cu voie rămâne 
păcătos, necredincios, neindreptat şi uscat, nici Dumnezeu nu are 
ce-i face. 


Cele ce ies din inimă 


Domnul îşi încetează mustrările, nu ca să-şi reia apărarea, ci 
ca să arate şi din alt punct de vedere, cât de mare este duşmănia şi 
răutatea fariseilor impotriva Sa. Dar aceste cuvinte ale Domnului 
sunt foarte pline de învăţătură pentru tot creştinul. Şi iată: Inima, 
pom, cuvintele, roadele pomului. „Sau ziceţi că pomul este bun, şi 
roadele lui sunt bune; sau ziceți că pomul este rău, şi roadele rele. Căci 
după roade se cunoaşte pomul” (v. 33). Aceste cuvinte au un înţeles 
indoit. Dacă ele se referă la persoana Domnului, atunci Domnul, 
adresându-se fariseilor, le zice: voi fariseii judecaţi şi ziceţi că 
izgonirea dracilor este o faptă bună; dar Eu, care fac această faptă 
bună, sunt colaboratorul diavolului. Acest lucru este greşit şi 
contrar bunului simţ. Este ca şi cum îţi zice că fructul unui pom 
este bun, dar pomul este rău. Aşadar, sau trebuie să ziceţi că faptele 
Mele sunt bune, şi de aceea Eu sunt bun; sau să ziceţi, dimpotrivă, 
că faptele Mele sunt rele şi de aceea şi Eu sunt rău. Dacă voi lăudaţi 
faptele, trebuie să lăudaţi şi pe cel ce le-a făcut. Pentru că omul 
după faptele lui se cunoaşte, precum un pom îl cunoşti după roade. 
Nu puteţi să despărțiți pe făptuitor de fapta lui, precum nu puteţi 
despărţi pomul de roadele lui. 

Dacă însă aceste cuvinte ale Domnului sunt aplicate fariseilor, 
atunci înţelesul lor este următorul: sau faceţi inima voastră bună 
şi curată, pentru ca şi roadele ei, adică ideile, cuvintele şi faptele 
voastre să fie bune şi curate; sau pe dos, din inima voastră cea rea 

vor porni vorbe şi fapte rele. Şi din aceasta se va cunoaşte inima 
şi caracterul vostru. Oricât de mult aţi vrea să ascundeţi prin 
prefăcătorie caracterul, el va creşte ca un copac veninos şi va rodi 
un rod veninos. Desigur, şi hula voastră, cum că Eu scot pe draci cu 
căpetenia dracilor, este rodul unei inimi otrăvite, hulitoare, întinate 
şi necredincioase. Dacă deci inima voastră nu se va schimba şi nu 
se vå naşte din nou, cuvintele voastre nu vor putea să se schimbe şi 
NICI Viaţa voastră nu va lua o înfăţişare nouă. 

Aceste cuvinte ale Domnului merită multă atenţie din partea 
noastră, a tuturor creştinilor. Mai întâi, fiindcă vorbele noastre au 
o influenţă asupra altora. Adică, pentru ca un cuvânt al nostru să 
aibă o influenţă bună asupra aproapelui, trebuie ca noi înşine să fim 
buni. O inimă nepocăită, care nu s-a născut a doua oară, nu poate să 
rodească binele pentru alţii, cuvintele care izvorăsc dintr-o inimă 
rea nu pot să călăuzească pe alţii la pocăință şi mântuire. Roadele 
pomului sunt roadele lucrării noastre asupra altora. De aceea, un 
om trufaş nu poate să insufle şi să împărtăşească altora smerenia. 
Nici egoistul nu poate să împărtăşească har şi binecuvântare, nici 
cel rău - virtutea. 

Pe de altă parte, cuvintele acestea au un înţeles special, cu 
privire la influenţa părinţilor asupra copiilor lor. Dacă părinţii nu 
se schimbă în bine, dacă nu-şi formează un caracter bun, ei nu pot 
influenţa în bine pe copiii lor. Iar dacă cred că au educat îndeajuns 
pe copii, după ce i-au învăţat câteva reguli de morală, limbi străine 
şi diferite cunoştinţe, apoi se înşală cu amar. Aceste cunoştinţe 
devin nefolositoare când sufletul nu s-a născut a doua oară, când 
harul Duhului Sfânt nu este în mijlocul sufletului şi nu s-a făcut 
încă o educaţie mai adâncă, lăuntrică. Oricât s-ar preface omul în 
unele privinţe, inima needucată şi rea va avea ca roade în viaţa 
lui de toate zilele, cuvinte şi fapte rele şi pierzătoare. Şi dovada 
este că în epoca noastră, cele mai mari catastrofe, războaiele, 

răzvrătirile şi nedreptăţile internaţionale le comit oamenii care au 
o cultură exterioară amăgitoare, dar ascund înăuntrul lor o inimă 
needucată. 


Inima vas, cuvintele scurgere 


„Pui de năpârci, cum puteţi vorbi cele bune, voi fiind răi? Căci 
din prisosul inimii vorbeşte gura” (v. 34). Această mustrare este încă 
şi mai aspră decât cele dinainte şi este o dovadă mai limpede a celor 
spuse de Domnul. Domnul zice: nu mă mir că voi aţi scos din gură 
o atât de înfricoşată hulă împotriva Mea pentru că sunteţi nişte pui 
vrednici de părinţii voştri, pui de năpârci! Expresia este plină de 
sfântă indignare şi caracterizează pe cei răi, primejdioşi, otrăvitorii 
morali. Aşa i-a numit pe farisei şi loan Botezătorul (Mate: 3, 7). Din 
nefericire, au continuat să rămână aşa şi să îşi exprime cuvintele lor 
veninoase, pe care numai aceşti pui de năpârci puteau să le spună 
impotriva lui Hristos că El scoate pe draci în numele căpeteniei 
dracilor. Fariseii se lăudau că sunt fii ai lui Avraam, dar de fapt 
erau fii ai şarpelui celui înţelegător, fii ai diavolului. Diavolul Îl 
urăşte pe Hristos şi Evanghelia Sa. La fel Îl urau şi fiii diavolului, 
fariseii. Aşadar, cum puteau ei, răi şi fii ai celui rău, să vorbească 
vorbe bune şi să nu hulească drăceşte? 

„Căci din prisosul inimii vorbeşte gura”. Preaînţelept cuvânt! 
După cum apa se scurge şi coboară din vasul cu apă, tot aşa şi 
cuvântul curge din inimă. Căci limba, cuvântul rostit, i se arată 
omului, ca să-şi exprime cu ea ideile, dorinţele şi convingerile. Însă 
acestea există în inimă, ca un cuvânt lăuntric, iar inima, după Sfânta 
Scriptură, înseamnă tot omul lăuntric. Este o lege a firii că omul 
impărtăşeşte altora ceea ce umple inima lui. Această împărtăşire 
Domnul o numeşte aici prisos al inimii, expresie care arată că inima 
plină trebuie neapărat să se reverse prin gură către alţii, în calitate 

de cuvânt rostit. În chip firesc, precum sunt ideile, dorinţele şi 
convingerile, care umplu inima, aşa va fi şi prisosul, cuvântul scos 
din gură. Acest fenomen este atât de general, încât chiar şi cei mai 
prefăcuţi oameni, care izbutesc să dea pe faţă altfel de cuvinte decât 
sunt în inima lor, ajung desigur într-un ceas în care vor exprima, 
fără prefăcătorie, tocmai ceea ce au în inimă. 

Aşadar, cuvântul este cel mai bun criteriu al adevăratului 
caracter al omului. Şi Domnul a pus în cuvântul Său, în cuvântul 
Evangheliei Sale, temelia prefacerii lumii într-o lume de desăvârşire 
şi sfinţenie, fiindcă El era desăvârşit şi sfânt. Iată înţelesul acestor 
minunate cuvinte. 


Inima comoară, cuvintele ceea ce scoţi din comoară 


Domnul continuă dovedirea celor spuse mai înainte: „Omul 
bun din comoara cea bună a inimii scoate cele bune, iar omul cel rău 
din comoara cea rea scoate cele rele” (v. 35). Să vedem mai întâi pe 
omul cel bun, care este ca o oază plină de rouă în pustiul amar 
şi arzător al răutăţii din lume. Comoara cea bună a omului bun 
sunt dispoziţiile bune, nobile, plăcute lui Dumnezeu, dorinţele 
şi dorurile sfinte, îndreptate spre Dumnezeu, idei înțelepte, 
drepte şi sfinte, hotărâri bune şi roditoare. Ba mai mult, adevărul 
Evangheliei şi harul Duhului Sfânt se fac pentru omul cel bun o 
nepreţuită comoară, pe care el o păzeşte cu grijă, cum îşi păzeşte 
un gospodar bun strânsura şi gospodina bună cămara ei plină 
de bunătăţi. Comoara omului bun este păzită, dar şi gata să fie 
întrebuințată la orice ocazie potrivită, ca şi grâul pe care Iosif îl 
strânsese în hambarele Egiptului. 

Dacă cercetaţi viaţa lăuntrică a oamenilor, buni, veţi afla în 
ea multă pace şi bucurie. Căci substanţa cea bună pe care o au în 
ei, harul Duhului Sfânt, pe care îl conţin, aduce roade: dragostea, 

bucuria, pacea, îndelunga răbdare, credinţa, blândeţea, înfrânarea 
(Gal. 5, 22). Nevinovăţia inimii celor buni este cristalul cel curat 
prin care ei privesc realitatea şi o văd curată. Ei sunt oameni 
simpli şi nevinovaţi. Nu sunt răutăcioşi, nici bănuitori, când văd 
manifestându-se răutatea şi stricăciunea la alţii se întorc de la ea, 
dar sunt miloşi faţă de cei răi şi stricaţi. Când răutatea le întinează 
albeaţa, când diavolul, marele stricător şi distrugător al inimilor, 
ajunge să arunce peste cei buni noroiul şi veninul păcatului, cu câtă 
grabă se întorc aceştia de la el şi îl înlătură! În viaţa lor exterioară şi 
publică, cei buni sunt desfătare, incurajare, rouă şi leac împotriva 
răutăţii. Cuvintele lor sunt „plăcute şi drese cu sare”, cum zice 
dumnezeiescul Apostol (Col 4, 6). Cuvintele celor buni nu au 
niciodată nimic stricat, ci întotdeauna sunt spre zidirea şi bucuria 
ascultătorilor şi au în vedere slava lui Dumnezeu. „În adevăr 
buzele dreptului hrănesc pe mulţi, iar gura dreptului răspândeşte 
înţelepciune şi har” (Pilde 10, 13, 21). Toate acestea, din comoara 
cea bună a inimii lor. Încă şi faptele lor vin tot din acea comoară. 
Ele sunt bune, înțelepte, binefăcătoare. Căci astfel de oameni imită 
pe Dumnezeu, cel ce este bun, comoară nemărginită de bunătate, 
şi imparte din belşug bunătăţile din comoara Sa. O, cât sunt de 
demni de admirat şi de cercetat oamenii buni! 

Contrar omului bun, „omul cel rău scoate cele rele din comoara 
lui rea”. Domnul se întoarce la omul rău, fiindcă avea în faţa Sa 
pe fariseii cei învechiţi în rele, şi astfel de oameni nu lipsesc din 
nicio societate. Neplăcut lucru, ca cineva să dea pe faţă gânduri 
rele, dorinţe întinate, obiceiuri rău-făcătoare, cuvinte stricate şi 
deşuchiate, fapte nelegiuite, întunecate şi viclene, care izvorăsc şi 
ies toate, din comoara cea rea a omului rău! În măsura în care inima 
se strică, iar răutatea, moravurile rele, ura şi nedreptatea s-au strâns 
în comoara omului rău, nu aşteaptă mult, până să iasă afară. N-au 
trecut mulţi ani, după ce strămoşii neamului omenesc căzuseră în 

păcat şi iată, ce comoară mare de răutate era în omenire în vremea 
potopului. Căci zice Scriptura: „Văzând Domnul Dumnezeu 
că răutatea oamenilor s-a mărit pe pământ şi că toate cugetele şi 
dorinţele lor sunt îndreptate la rău în toate zilele şi că tot trupul se 
stricase din calea sa, pe pământ, a zis: voi pierde pe omul pe care 
l-am făcut, de pe faţa pământului” (Fac 6, 5-7). Domnul Însuşi, cu 
altă împrejurare, se referă la cele ce ies din comoara cea rea: „Căci 
dinlăuntru, din inima omului, ies cugetele cele rele, desfrânările, 
hoţiile, uciderile, adulterul, lăcomiile, vicleniile, înşelăciunea, 
neruşinarea, pisma, hula, trufia şi uşurătatea” (Mc 7, 21-22). Vai! Un 
astfel de om, cu astfel de comoară, strânge o strânsură de mânie, 
când se va descoperi mânia lui Dumnezeu la dreapta judecată. 
Dar despre aceasta vorbeşte chiar Domnul în următoarele două 
versete. 


Vinovăţia din cuvinte 


„Zic vouă că orice cuvânt deşert pe care oamenii îl grăiesc, vor 
da seama despre el în ziua judecății. Căci din cuvintele tale te vei 
îndreptăţi şi din cuvintele tale te vei osândi” (v. 36-37). 

De cele mai multe ori, noi, oamenii, luăm seama numai la 
faptele bune sau rele şi judecăm purtarea noastră numai din fapte. 

Totuşi, sunt păcate grave care se fac cu multă uşurinţă, numai 
cu limba. Ele primejduiesc însă mântuirea noastră. Acest lucru 
il poate observa fiecare nemijlocit, dacă ia seama la cuvintele de 
mai sus ale Domnului şi cugetă la capitolul al treilea al epistolei 
Apostolului Iacob. Domnul afirmă că El dă mare importanţă 
cuvintelor noastre, păcatelor făcute cu limba. Le dă importanţă 
fiindcă noi nu le socotim păcate, dar Domnul va cere socoteală 
de ele în ziua judecății, când va fi hotărât viitorul nostru veşnic. 
Fiindcă izvorul din care provin cuvintele - un astfel de izvor 

este comoara rea - arată caracterul omului. Iar rezultatele, pe 
care cuvintele noastre le produc asupra altor oameni, sunt de aşa 
natură, încât Apostolul Iacob numeşte limba „un rău fără leac, plin 
de venin aducător de moarte!” 

Dar Domnul afirmă că pentru orice cuvânt zadarnic vom 
fi judecaţi. Zadarnic este cuvântul care nu are nicio acţiune bună 
asupra ascultătorilor, prin urmare cuvântul nefolositor şi deşert. 
Marele Vasile consideră cuvânt zadarnic a vorbi ceea ce nu este, 
nici spre folosul ascultătorului, nici spre trebuinţa cea îngăduită 
nouă de Dumnezeu. Orice cuvânt zadarnic îi este neplăcut lui 
Dumnezeu şi este socotit vinovat. Cuvânt zadarnic nu deserveşte 
nicio necesitate a vieţii noastre, ci vădeşte un suflet neserios, o stare 
lăuntrică de uşurătate şi de neformare. Mai cu seamă în aceasta 
constă vinovăția, că un cuvânt de prisos iese din inima rece şi fără 
grijă de mântuire, străină de interese duhovniceşti şi de duhul 
creştinesc, plină de duhul lumesc şi de cugete trupeşti. 

Să luăm aminte bine că, chiar dacă un cuvânt de prisos, uşura- 
tic sau stricat iese dintr-o inimă, a cărei comoară nu este rea, acest 
cuvânt, prin repetare deasă, va produce cu timpul în inimă o co- 
moară rea. Adică, chiar aceia care nu au răutate şi patimi în ei, din 
prisosul cărora să vorbească gura, când se obişnuiesc fie datorită 
mediului de acasă, fie datorită întâlnirilor rele să zică vorbe za- 
darnice şi stricate, îşi vor forma în inima lor o comoară rea, adusă 
de afară. După cum a observat bine Marele Vasile, obişnuinţa cu 
un anumit fel de cuvinte este cea mai bună cale pentru realităţile 
corespunzătoare cuvintelor. Căci răul se introduce astfel în suflet, 
pe două căi, prin vorbire şi prin auz, şi se întipăreşte prin două or- 
gane de simţ. Aşa, intrând răul deseori în suflet, va întări înclinarea 
spre rău şi va împinge pe om spre păcat. Acelaşi lucru îl observăm 
la copiii nevinovaţi. Când aud pentru prima oară un cuvânt fără 
rost, li se iveşte pe faţă o roşeală de sfială. Dar dacă aud şi pronunţă 

mai des acel cuvânt, roşeala încetează, sufletul nu mai rezistă, iar 
calea făptuirii răului este deschisă. Peste puţină vreme, relele pe 
care copiii le zic şi le aud vor deveni fapte. Dacă luăm acest lucru 
în considerare prin pocăință sinceră, vinovăția cuvintelor zadar- 
nice din trecut dispare şi punem în viitor un frâu aspru limbii şi 
cuvintelor noastre. În felul acesta, vom obţine o curăţie a sufletului 
mai adâncă. Mai ales fiindcă Domnul pecetluieşte predica Lui cea 
mare şi plină de învăţătură cu un cuvânt important: „Din cuvintele 
tale vei fi îndreptăţit şi din cuvintele tale vei fi osândit” Domnul 
repetă înţelesul versetului precedent, că adică îndreptarea şi mân- 
tuirea, sau vinovăția şi osânda fiecărui om depinde de cuvintele lui. 
Cuvintele sunt semne de recunoaştere clară a caracterului nostru. 
Ele sunt mărturia credinţei sau a necredinţei şi a răutăţii pe care o 
ţinem în inimă, ca pe o comoară. Cuvintele sunt expresia întregii 
vieţi a celui care le pronunţă. Duhul lui Dumnezeu a înfăţişat şi în 
vremuri mai vechi importanţa pe care o au cuvintele noastre pen- 
tru viaţa şi viitorul nostru. Duhul Sfânt zice prin Iov: „Mustră-ți 
tu gura, şi nu Eu, iar buzele tale să mărturisească în favoarea ta” (lov 
15, 6). Înțeleptul Solomon zice: „Moartea şi viața atârnă de lim- 
bă” (Pilde 18, 21). Iar din gura lui Dumnezeu celui întrupat a ieşit o 
învăţătură foarte importantă, pe care niciun creştin nu trebuie s-o 
uite vreodată, învăţătură care trebuie să devină lege pentru viaţa 
noastră de toate zilele: „Din cuvintele tale vei fi îndreptățit şi din 
cuvintele tale vei fi osândit” 


336 


VINDECAREA ÎNDRĂCITULUI 
DIN GADARA 


(Lc 8, 26-40) 


omnul care are „toată stăpânirea în cer şi pe pământ” (Mt 

28, 18), şi are în mână cheile iadului, după cum zice Apo- 

calipsa, şi-a arătat puterea asupra iadului, slobozind pe 
indrăciţi de sub stăpânirea dracilor. Vom expune acum o nouă 
minune de acest fel. Deşi este vorba de o minune de acelaşi fel, ca 
cele de mai înainte, totuşi cititorul va găsi în aceasta de acum îm- 
prejurări şi învățături noi şi deosebit de importante. Este vorba de 
vindecarea îndrăcitului din ţinutul Gadarenilor, pe care o expun 
toţi cei trei Evanghelişti, fiindcă în ea se vădeşte limpede duşmănia 
dracilor în general impotriva oamenilor, precum şi urmările lucră- 
rii dracilor asupra sufletului omenesc. 

Acţiunea duhurilor necurate 


Sfântul Evanghelist Luca, consemnând mai întâi locul săvârşirii 
acestei minuni, descrie în acelaşi timp şi starea tristă a bolnavului, 
după cum urmează: „Și au ajuns cu corabia în ținutul Gadarenilor, 
care este dincolo, în fața Galileii. Şi ieşind pe uscat, l-a întâmpinat 
un bărbat din cetate, care avea demoni, care de multă vreme nu mai 
punea baină pe el şi în casă nu mai locuia, ci prin morminte” (v. 26- 
27). Când duhurile rele se înstăpânesc asupra unui om, îşi arată 
vrăjmăşia lor sălbatică prin diferite necazuri, boli şi răutăţi. Priviţi 
pe acest sărman om îndrăcit. Nu purta haină, nici nu locuia în 
casă. Sub influenţa duhurilor rele, era lipsit de două din cele mai 
comune mijloace de susţinere a vieţii, de veşmânt şi de locuinţă. 
Era mânat spre starea proastă pe care o produce goliciunea şi lipsa 
de acoperiş. Şi astfel prezenta o privelişte neserioasă şi ruşinoasă. 
Ba mai mult, locuia în morminte... 

Desigur, mormintele nu sunt locuinţe pentru oamenii vii, ci 
nişte locaşuri jalnice, spre care ne-a condus pricinuitorul păcatului 
şi al morţii, diavolul. Iar acum conducându-l pe nefericitul îndrăcit 
în mormânt, înainte de moarte, diavolul a mărit necazul şi a 
întărit şi mai mult stăpânirea asupra acelui om, prin lipsurile şi 
prin slăbirea trupului la care era supus. Ba încă diavolul îl înfăţişă 
trecătorilor atât de îngrozitor şi de înspăimântător, încât „nimeni 
nu mai putea să treacă pe drumul acela”, zice Sfântul Evanghelist 
Matei. Căci mormintele inspiră o oarecare teamă îndeobşte, din 
pricina fricii de moarte a oamenilor. Cu atât mai mult, când din 
morminte ies la lumina zilei astfel de oameni îngrozitori. 

De altfel, puterea sălbatică pe care o manifesta diavolul 
in acel nefericit indrăcit, pe drept cuvânt insufla teamă. Căci 
Evanghelistul zice: „de mulţi ani îl stăpâneşte şi era legat în lanţuri 

şi în obezi, păzindu-l, şi sfărâmând legăturile, era mânat de diavol în 
pustii” (v. 29). Adică, diavolul de mulţi ani producea crize violente 
şi neaşteptate, duse până la nebunie, în acest sărman om. De aceea, 
îi legau mâinile şi picioarele cu lanţuri şi legături, ca să-l facă 
neprimejdios. Dar îndrăcitul rupea lanţurile acestea şi era gonit de 
diavoli în locuri pustii. Iată de ce era foarte înfricoşător şi periculos 
acest îndrăcit din Gadara. 

Avem acum la îndemână o pildă de lucrare a satanei printre 
oameni. Satana vrea să facă pe om vrednic de ură, primejdios şi 
răufăcător printre alţi oameni. Îşi ajunge acest scop, când pune 
stăpânire pe sufletul vreunui om. Când, prin mijlocirea patimilor 
păcatului, trufie, invidie, vrăjmăşie, ură şi nedreptate conduce şi 
stăpâneşte sufletul omului. În cazul acesta, omul care a fost creat 
ca să trăiască în pace cu aproapele şi în dragoste de semenii săi, 
devine cu desăvârşire incapabil să trăiască în comunitate, devine 
un distrugător al păcii şi al bunei rânduieli, cu mult mai primejdios 
decât nefericiţii de îndrăciţi. Omul, stăpânit de satana prin păcat, 
vrea să trăiască în paguba vieţii altora; el nu stă la îndoială să pună 
în practică dictonul vechilor latini: „Homo homini lupus” După o 
lege firească, toţi câţi ies de sub stăpânirea rânduielii lui Dumnezeu 
şi leapădă conducerea prea dulce şi binefăcătoare a iubirii lui 
Hristos ajung sub puterea spirituală a satanei. Iar satana, prin 
patimile păcatului, îi împinge cu sila într-un pustiu, într-o viaţă 
lipsită de pace şi linişte. Îi împinge într-o viaţă amară, pizmăreaţă, 
tulburată şi urâtă, aşa cum şi pe sărmanul îndrăcit din Gadara îl 
gonea în pustie şi Îl făcea să locuiască în morminte. 

La această activitate rea adesea se uneau mai mulţi draci. Iată, 
sărmanul om avea de multă vreme mulţi draci, spune Evanghelistul. 
Când Domnul a întrebat: „Care îţi este numele?, dracul a răspuns: 
«Legiune», căci mulţi draci intraseră în el”. O legiune era un corp de 


armată de cinci-şase mii de ostaşi. Cu numele acesta dracii au arătat 

mulţimea şi puterea lor. Desigur, sunt certuri şi uri între draci, ca 
şi între oamenii răi, dar când este vorba să facă vreun rău cuiva, 
dracii se unesc prin ura lor comună, pentru interesul lor comun, 
dorinţa lor comună de a-şi păstra stăpânirea asupra oamenilor. Şi 
astfel se iscă tiranii prin excelenţă răufăcătoare. 

Şi totuşi: „Văzându-L pe Iisus a căzut strigând înaintea Lui şi 
cu glas mare a zis: ce ai cu mine, Iisuse, Fiul lui Dumnezeu Celui 
preaînalt? Rogu-Te, nu mă chinui. Căci El poruncea duhului celui 
necurat să iasă din om” (v. 28-29). Cu toată stăpânirea în care îl 
ţineau dracii pe nefericitul om, cu toată puterea lor sălbatică, 
impotriva căruia nu rezistau nici lanţurile, de îndată ce s-a arătat 
Domnul, dracii au fost cuprinși de cutremur. Simţeau că se află sub 
stăpânirea Lui de nebiruit. Şi precum o fiară sălbatică şi rea cade 
înaintea celui care o domesticeşte, tot aşa şi dracii cad înaintea lui 
Hristos. În acelaşi timp, conducătorul legiunii de draci dă mărturie 
despre puterea Domnului şi afirmă că nu are nicio legătură cu El. 
Căci Domnul este Fiul lui Dumnezeu, iar dracii sunt vrăjmaşii lui 
Dumnezeu, cărora F] le-a dat o anumită libertate de acţiune, până 
în ziua judecății. Iar duhurile rele ştiau că va veni ziua judecății şi 
că judecătorul lor va fi Hristos. Şi, deoarece se temeau, nu cumva 
să fi sosit ziua aceea, ei zic. „Mă rog ţie să nu mă chinuieşti”, Şi mai 
cu seamă conducătorul dracilor: „ÎI ruga pe El să nu le poruncească 
să meargă în adânc” (v. 31). Prin această rugăminte, diavolul se 
arată mai treaz decât acei oameni vrednici de plâns, care nu se tem 
şi nu primesc nici măcar acest adevăr înfricoşat, că îi aşteaptă o 
judecată şi o răsplată. Aşadar, dracii ştiu că va veni ziua în care 
vor fi aruncaţi „în focul cel veşnic, gătit diavolului şi îngerilor săi” 
(Mt 25, 41, II Ptr 2, 4). Şi, mai cu seamă, ştiu că în acest foc, locul 
lor va fi adâncul, adică locul cel mai de jos, partea de pedeapsă 
cea mai îngrozitoare şi mai rea, care li se cuvine dracilor ca unor 
pricinuitori a toată răutatea. Dacă ei se roagă, se roagă nu să scape 

cu totul de chinuri, — căci acest lucru este cu neputinţă - ci să nu 
fie chinuiţi înainte de vreme, să nu înceapă chinul lor de pe acum. 
Căci lucrarea pe care o incepuse Domnul, izgonind duhurile rele 
din îndrăciţi şi lipsindu-le de detestarea lor cea răufăcătoare, era 
o dovadă că se apropia vremea în care ei nu vor mai avea niciun 
fel de putere asupra oamenilor, vremea osândei lor definitive şi 
veşnice. Dar este un lucru vrednic de luat aminte, că duhurile rele 
se tem de iad şi de pedeapsa iadului, dar nu doresc cerul şi sfinţenia 
cerului. Ele vor numai atât: să rămână slobode în facerea de rău 
şi să nu fie chinuite, dar nu voiesc nicidecum să se schimbe, să se 
pocăiască şi să se mântuiască. Aceasta lămureşte pe deplin starea 
neschimbată pe care o vor avea cei osândiţi la pedeapsa veşnică. 
Este cu neputinţă ca aceştia să-şi schimbe poziţia, fiindcă ei nu pot 
să-şi schimbe starea sufletească şi caracterul. Ei s-au făcut răi pentru 
totdeauna şi de aceea nici nu doresc sfinţenia cerului. De aceea nici 
nu vor avea loc în cer. 


Vindecarea celui îndrăcit și pedepsirea gadarenilor 


Este firesc ca rugămintea aceasta a conducătorului legiunii de 
draci nu putea fi primită, căci dacă pentru draci lucrarea lor cea rea 
asupra omului era o desfătare, iar izgonirea din om le era un chin, 
tocmai dimpotrivă, pentru Hristos acţiunea Sa binefăcătoare asupra 
omului şi mai ales nimicirea lucrării diavolului cu desfătarea Sa şi 
lucrarea Sa cea sfântă. De aceea, când duhurile rele au văzut că şi- 
au pierdut nădejdea de a continua lucrarea lor cea rea asupra acelui 
nefericit, au încercat modalitatea unei alte acţiuni rele: „Era acolo o 
turmă mare de porci, care păştea pe munte. Şi L-au rugat să le îngăduie 
să intre în ei” (v. 32) Adică, era acolo o turmă de porci, crescuţi 
pentru vânzare, şi păşteau pe munte în apropiere. Iar dracii au cerut 
să intre în ei, fiindcă atunci când diavolul nu reuşeşte să vatăme 

de-a dreptul pe om, îi ajunge să provoace rele în averea materială 
a omului, ca astfel să-l ispitească. Însă aceste cuvinte „L-au rugat pe 
El să le îngăduie lor”, precum şi cuvintele de mai sus „L-a rugat pe 
El să nu le poruncească ”, arată clar adevărul că stăpânirea diavolului 
este mărginită şi că, fără îngăduinţa lui Dumnezeu, dracii nu pot să 
vatăme, nu numai pe oameni, dar nici chiar pe porci. Prin urmare, 
credincioşii Domnului trebuie să ştie că nu au de suferit vreo ispită 
a diavolului, decât numai dacă Dumnezeu o îngăduie. Dar şi în 
cazul când o îngăduie Dumnezeu, diavolul nu poate niciodată să 
treacă hotarele impuse lui de Dumnezeu. Credincioşii nu vor suferi 
niciodată vreo pagubă substanţială, decât în măsura în care ei vor să 
se supună voinţei vicleanului. Aşadar, iubite cititor, să nu te temi 
de puterea răufăcătoare a vicleanului, nici de lucrările diavolului, 
cum sunt farmecele şi ghiciturile. Căci „dacă Dumnezeu este cu 
noi, nimeni nu este împotriva noastră”. Dacă eşti creştin adevărat, 
evlavios, cu luare de minte, cerând pururea prin rugăciune sprijinul 
Domnului, atunci ispitele diavolului nu numai că nu te vor vătăma, 
ci vor deveni pentru tine prilejuri de „incununare şi răsplătire”. 
Căci Domnul dă credincioşilor Săi „putere să calce peste şerpi şi peste 
balauri şi peste toată puterea vrăjmaşului ” (Lc 10, 19). Ba mai mult, 
preschimbă ispitele diavolului în mijloace de exercitare a virtuţii, 
în mijloace de curăţire şi de progres pentru creştini. Aceasta este 
lucrarea minunată a înţelepciunii lui Dumnezeu. Există oare o 
mângâiere şi o întărire mai mare, în lupta împotriva păcatului şi a 
diavolului, decât acest adevăr. 

În această împrejurare, Domnul „le-a îngăduit. Şi ieşind dracii 
din om, au intrat în porci”. Dracii nu au pierdut vremea, deoarece 
vicleanul este foarte harnic în rele. Şi dacă noi am fi atât de silitori 
în binefacere, pe cât este el în răutate, am fi cu toţii ingeri. De îndată 
ce Domnul le-a dat îngăduinţa, numaidecât, fără să le vorbească, 
dracii au intrat în porci. „Și turma s-a aruncat de pe țărm în lac şi 

s-a înecat” (v. 32-33). Turma întreagă care număra cam două mii 
de porci (vezi Mc 5, 13), s-a înecat. Avântul acela al porcilor este 
o dovadă în plus a avântului cu care dracii grăbesc şi imping la 
pierzanie pe oricine ajung să pună ei mâna. la observați pe „fiii 
pierzării”, în care lucrează duhul cel rău (cf. 2, 2). Cu câtă grabă se 
dedau la desfrânare şi la tot soiul de nelegiuiri, cu câtă pornire se 
impotrivesc adevărului evanghelic, logicii, ba chiar şi propriului 
lor interes adevărat. Cu câtă pornire îşi strică sănătatea, îşi pierd 
viaţa şi sufletul, ca să ajungă, nu în fundul lacului Ghenizaret, ca 
porcii Gadarenilor, ci, vai! în marea de foc cea arzătoare (Apoc 19, 
20). 

Sfântul Ioan Gură de Aur zăboveşte în mod special asupra 
acestui punct, pentru a descrie starea celor care sunt stăpânii de 
cel viclean prin păcat. Oamenii cu fire de porci, zice el, foarte 
uşor se robesc lucrării diavolului, „şi ai putea vedea mulți astfel 
de locuitori ai mormintelor păcatului a căror nebunie nu o poate 
stăpâni nici fierul, nici lanţurile, nicio mulţime de oameni, nici sfala, 
nici nuiaua, nici frica, nici respectul, nici nimic de acest fel. Când 
cineva este imoral şi neînfrânat, el nu se deosebeşte întru nimic de un 
îndrăcit, ci umblă gol ca şi îndrăcitul. Aşa unul poartă veşminte pe 
trupul său, dar este lipsit de adevăratul acoperământ, de slava menită 
omului. Cine ar putea să-l lege pe cel stăpânit de diavol prin păcat? 
Cine ar putea să le facă să înceteze relele? Mânia îl îndeamnă să-şi 
facă pe plac şi să rămână mereu în morminte. Căci locuinţele celor 
curvari sunt morminte pline de putoare şi de stricăciune”. Şi Sfântul 
loan Gură de Aur continuă în felul următor: „Ce este un iubitor de 
argint? Nu este şi el un îndrăcit? Ce ar putea să-l ţină vreodată legat? 
Nici frica, nici respectul, nici grijile, nici sfaturile, căci el rupe toate 
aceste lanțuri. Diavolul care era în omul din Gadara, deşi dispreţuia 
pe Hristos, a ieșit totuşi din trupul omului, supunându-se poruncii lui 
Hristos. Dar iubitorul de argint nu se supune nici chiar poruncii lui 

Hristos. Căci iată, îl aude pe Domnul zicându-i zilnic: nu puteţi sluji 
lui Dumnezeu şi lui Mamona. Şi Hristos îl înspăimântă cu gheena şi 
cu pedeapsa. Şi, totuşi iubitorul de argint nu-L ascultă, nu fiindcă este 
mai tare decât Hristos, ci fiindcă Hristos nu ne înţelepțeşte dacă noi 
nu vrem”. Şi îndrăciţii fac celelalte nereguli, fără să aibă conştiinţa 
faptelor lor. Iubitorii de argint însă, deşi au mintea întreagă, se 
poartă irațional şi suferă, în mijlocul oraşelor, furie şi nebunie. 
Ce nelegiuire fac îndrăciţii, care să întreacă nelegiuirea lui Iuda, 
cea mai mare nelegiuire? Toţi iubitorii de argint imită iubirea de 
avuţie a lui Iuda şi sunt pricină de tulburare în familii şi în oraşe, ca 
nişte animale sălbatice, care au fugit din cuşca lor de fier, fără să le 
poată prinde cineva. Aşa vorbeşte Sfântul Ioan Gură de Aur. 

Dar de ce a îngăduit Domnul dracilor să intre în porci? Pentru 
mai multe motive, dintre care le vom arăta pe cele mai importante. 
Mai întâi, pentru ca saducheii din vremea aceea, şi urmaşii lor, din 
toate vremurile, să aibă o dovadă limpede a existenţei duhurilor 
rele. Căci ei afirmau că nu există draci, ci numai răul în sine. În 
această împrejurare, se arată limpede existenţa dracilor, mulţimea 
lor, puterea şi lucrarea lor cea răufăcătoare. Ce altceva aruncaseră 
porcii în mare? Nu cumva răutatea porcilor? Nu cumva porcii 
fuseseră cuprinşi de o nebunie colectivă? Dar afirmarea unei 
asemenea nebunii ar fi contrară oricărei logici. 

În al doilea rând, Mântuitorul a făcut aşa, ca să pedepsească 
pe Gadareni, care creşteau porcii impotriva Legii. Căci legea lui 
Moise interzicea iudeilor să mănânce carne de porc, ba interzicea 
chiar să se apropie de porci. Dar Gadarenii, pentru bani, încălcaseră 
legea. Căci ei vindeau porcii vecinilor lor, care erau inchinători de 
idoli. Aşadar, ei făcuseră un lucru nelegiuit, aşa cum fac şi creştinii, 
care se dezinteresează de Hristos, când este vorba să câştige bani 
sau favoruri. Dar câştigurile unor negoţuri nelegiuite, oricât ar fi 
astăzi de îmbelşugate, mâine vor pieri toate deodată, ca să lase în 

urmă goluri şi suferinţă. Este o regulă şi o lege generală a dreptăţii 
veşnice, că banii câştigaţi pe nedrept, care se adună cu uşurinţă, vor 
fi cheltuiţi mâine cu multă uşurinţă şi vor produce ruină şi cădere. 
Dar aceste pedepse date nedreptăţii sunt iarăşi numai binefaceri 
ale lui Dumnezeu, căci, prin aceste pedepse şi pagube, Dumnezeu 
dă prilej de pocăință şi de mântuire celor nedrepţi, ca să nu ajungă 
la osânda pe care o capătă oamenii nedrepţi materialişti, dacă nu 
se pocăiesc. Pierderea porcilor era un preaviz dat Gadarenilor 
materialişti, că legiunea de porci îi va scufunda pe ei, nu în adâncul 
lacului, cum i-a cufundat pe porcii lor, ci în pedeapsa cea mai 
mare, dacă nu se vor pocăi şi nu vor părăsi viaţa lor nelegiuită şi 
materialistă. 

Şi, de fapt, printre multele şi binefăcătoarele Sale minuni, 
Domnul a făcut şi două minuni de pedepsire, minunea aceasta, şi cea 
cu smochinul neroditor, ca să vestească judecata cea dreaptă pe care 
o va face în calitate de Judecător pentru păcătoşii care nu se pocăiesc. 
Aceste minuni de pedepsire sunt la fel de binefăcătoare ca şi celelalte, 
căci ele privesc pe creştinii tuturor veacurilor, ca să înţeleagă că 
lipindu-se de nedreptate, încălcând legea Evangheliei şi lepădându- 
se de mântuirea oferită lor de Hristos, îl vor avea Judecător, care 
„va răsplăti fiecăruia după faptele sale” (Rm 2, 6). Iată motivul pentru 
care Domnul a îngăduit atunci pieirea porcilor, iar acum îngăduie 
diferite pagube, certări dumnezeieşti, crize economice şi catastrofe 
materiale. Însă cititorul să nu ia seama la acei oameni necugetaţi şi 
fără judecată care în asemenea împrejurare încearcă să dea acestor 
dovezi ale dreptăţii dumnezeieşti nişte tâlcuri fără folos moral 
şi foarte periculoase. Se întâmplă pe neaşteptate un cutremur de 
pământ, un ciclon, oarecare criză sau catastrofa materială. Asemenea 
fenomene păgubitoare se întâmplă pe rând în toate ţările. Şi cei 
necugetaţi se şi grăbesc să-şi bată joc de cei ce consideră asemenea 
evenimente ca o mânie a lui Dumnezeu, ca o chemare la pocăință. 

Deci, nici elementele fizice nu lucrează orbeşte, fără conducere de 
sus. Ele se supun voinţei conducătoare a aceluia care le-a creat şi pe 
ele, şi legilor lor fizice, precum maşinile unui mecanism ce mişcă 
după voia mecanicului. Când ţi se comunică hotărârea unui tribunal 
care te supune la o amendă oarecare, pentru înlăturarea sau pentru 
îndreptarea unei nedreptăţi făcute, ai comite o nebunie curată dacă 
ai susţine că hotărârea aceasta nu emană de la judecător, ci de la 
şpalturile tipografice, de la hârtia, cerneala şi tiparul, care, din 
întâmplare, s-au unit şi au alcătuit acea hotărâre judecătorească. Dar 
la fel de nebun ar fi cineva care ar susţine că marile catastrofe nu sunt 
nişte hotărâri luate de Dumnezeu pentru înţelepţirea şi îndreptarea 
omului, ci o întâmplătoare ciocnire a elementelor fizice. 


Vestirea minunii și purtarea Gadarenilor 


Această dublă minune nu putea să nu ajungă repede cunoscută. 

Mai întâi, păzitorii porcilor „văzând cele întâmplate au alergat şi 
mergând au vestit celor în cetate şi de pe câmp” (v. 34). Porcarii au 

. A A v A e . °. -o 

vestit întâmplarea stăpânilor lor, care locuiau unii la oraş, alții la 
ţară, deoarece erau oarecum îndatoraţi să le dea socoteală de pieirea 
porcilor. Iar stăpânii porcilor „ieşind au văzut întâmplarea”, şi s-au 
convins din propria lor percepţie de minune. „Au venit la Iisus şi 
au aflat pe omul, din care ieşiseră dracii, şezând îmbrăcat şi liniştit, la 
picioarele lui Iisus; şi s-au temut” (v. 35). Au văzut acolo o minune 
. . v A v e A . : 
uimitoare. Au văzut pe îndrăcitul cel cunoscut îngrozitor şi 
primejdios pentru tot ţinutul acela, care era acum liniştit, îmbrăcat 
cu hainele sale, aşezat lângă Iisus, şi s-au temut. Fiindcă o asemenea 
minune dovedea puterea lui lisus ca dumnezeiască şi trezise 
conştiinţa lor cea adormită. Spaima lor a fost întărită de povestirea 
întâmplării, auzită şi de la alte persoane, care înconjurau pe 
Hristos şi care fuseseră martori oculari ai întâmplării. Zice Sfântul 


346 


Minunile Domnului 


Evanghelist: „Le-au vestit lor şi cei ce văzuseră cum a fost mântuit 
îndrăcitul” (v. 36). Aceştia nu erau păzitorii porcilor, ci alţi galileeni, 
care însoţiseră pe Hristos cu corabia în ţinutul Gadarenilor (vezi 
Mc 4, 36). De aceea, gadarenii „au fost cuprinși de frică mare”. Au 
fost cuprinşi de frică, dar, din nefericire, nu de frica aceea a omului 
păcătos, care se căieşte şi simte că este vrednic de pedeapsă, ci era 
frica celui nelegiuit, care rămâne neclintit în relele lui, însă vede 
că scopurile lui cele rele sunt zădărnicite şi se teme de o pagubă 
şi mai mare. Gadarenii luau în considerare, mai mult pierderea 
porcilor lor, decât mântuirea concetăţeanului lor nefericit. Căci 
iubitorul de argint, care strânge averi prin nelegiuiri, se îngrijeşte 
numai de interesele sale materiale, şi pe acestea le aşază mai presus 
de sănătatea şi de viaţa particulară şi a popoarelor întregi, ba încă 
mai presus de propria lor viaţă şi de propriul lor suflet. 

Gadarenii, aşadar, în loc să se pocăiască, în loc să-L cheme pe 
Hristos în oraşul lor ca să-i înveţe şi să le vindece bolnavii, fac tocmai 
dimpotrivă: „L-a rugat pe El tot poporul din preajma Gadarei să plece 
de la ei”. Dracul prin gura îndrăcitului spusese mai înainte că ei nu 
au nicio legătură cu Hristos. Dar şi gadarenii având în sufletul lor 
pe dracul iubirii de argint şi deosebindu-se prea puţin de porcii lor, 
L-au rugat pe Iisus să plece de lângă ei. Şi în acest fel au arătat că nu 
vor să aibă nicio legătură cu Domnul. Ei voiau să pască nepocăiţi, 
impreună cu porcii lor, bălăcindu-se în noroiul faptelor rele. Ei se 
tem de Hristos, care venise ca prieten, dar nu se cutremură la gândul 
că-L vor avea Judecător. Nu este aceasta nebunie? Dar această 
nebunie o bagă satana în toţi cei asemenea Gadarenilor. Căci satana 
ii convinge că apropierea lor de Hristos, pocăinţa, viaţa evlavioasă, 
sunt păgubitoare pentru averea lor. Şi ei, supunându-se satanei, evită 
pe Hristos. Preferând pe porcii lor, adică nelegiuitele lor câştiguri, 
desfătările materiale, noroiul porcesc al păcatului, ei nu vor să se 
apropie de Mântuitorul şi de mântuirea lor. Iar Mântuitorul, care nu 

intră cu sila în inima nimănui, în această împrejurare „suindu-se în 
corabie s-a întors înapoi” (v. 37). A plecat, precum pleacă de la orice 
om care evită apropierea de Dânsul, cu conştiinţă şi convingere. 
Domnul îşi rezervă însă dreptul de a zice în ziua Judecăţii: „Duceți- 
vă de la Mine blestematilor”. 


Purtarea celui ce fusese îndrăcit 


Dar dacă Gadarenii au aşteptat cu ardoare stăpânia lui satana 
asupra sufletelor lor şi au arătat faţă de Domnul o purtare atât de 
rea, cu totul dimpotrivă a făcut-o concetăţeanul lor, care era supus 
dracilor numai cu trupul. Când Domnul l-a slobozit, atunci el: „L-a 
rugat să rămână cu Domnul” (v. 38). L-a rugat fierbinte pe Hristos 
să-l lase să rămână totdeauna în preajma Sa. Omul simţea că de 
acum încolo toată existenţa lui trupească şi sufletească era legată de 
Hristos cu legături de nedezlegat. El voia să fie un următor pe veci al 
lui Hristos, ca să-I mulţumească şi să-L proslăvească. Fostul îndrăcit 
se temea să se îndepărteze de Hristos şi să rămână cu concetăţenii 
lui cei iubitori de porci şi josnici, care izgoniseră pe Mântuitorul. 
Precum Gadarenii nu putuseră până atunci să trăiască Împreună 
cu îndrăcitul, căci acesta le punea viaţa în primejdie, tot aşa acum 
fostul îndrăcit nu mai voia să trăiască împreună cu Gadarenii, căci 
aceştia puteau să-i primejduiască viaţa morală. Aceleaşi simţiri le 
are orice om care s-a pocăit, s-a apropiat de Hristos, s-a slobozit 
de păcatul în robia căruia îl ţinuse mai înainte dracul. Acum s-a 
inţelepţit, a căpătat libertatea morală, s-a îmbrăcat cu veşmântul 
cuviincios al moralei şi al înţelepciunii. Acum se depărtează 
sufleteşte de prietenii şi de rudele sale, în măsura în care aceştia 
toţi rămân în păcat. Căci el are acum cu totul alt duh, alte dorinţe, 
alte scopuri. Vrea acum să aparţină lui Hristos şi să urmeze pe 
robii credincioşi ai Domnului. Căci numai atunci când aparţinem 

lui Hristos, suntem stăpâni pe noi înşine. Altfel, suntem liberi pe 
dinafară, dar pe dinăuntru suntem robi ai diavolului, care prin 
păcat stăpâneşte pe păcătoşi. 

Şi zice Evanghelistul: „Iisus îl slobozi (pe cel ce fusese îndrăcit), 
zicând: întoarce-te în casa ta şi povesteşte câte ţi-a făcut ție Dumnezeu”. În 
Galileea, unde Domnul voia să nu se aprindă prea mult entuziasmul 
popular faţă de persoana Sa, el a oprit pe cei vindecaţi să răspândească 
vestea minunilor Sale. Dar în ţinutul Gadarenilor, din care locuitorii 
L-au izgonit atât de curând şi de urât, era nevoie de un vestitor, care 
să mărturisească despre lucrul măreț pe care îl făcuse Dumnezeu cu 
poporul Său în acea vreme. Aşadar, Domnul zice celui vindecat: 
„du-te în casa ta şi spune în public marea minune, pe care Dumnezeu 
a făcut-o cu tine. Se poate ca tu să devii o binecuvântare pentru locul 
acesta, pentru care ai fost mai înainte un pericol public”. 

Dar Domnul nu îndepărtează întotdeauna pe credincioşii 
şi următorii Săi din locul şi din mediul în care sunt oameni cu 
grija de lucrurile pământeşti şi cu o viaţă anti-creştină. Domnul 
nădăjduieşte ca mâine să se înmoaie la suflet acei oameni, care 
trăiesc împreună cu adevărații creştini. El nădăjduieşte ca mâine, 
sub influenţa vreunei noi cercetări din partea Sa, să se trezească ei 
din somnul păcatului. Atunci ochii credincioşi ai Domnului pot 
să devină organe de mântuire, să fie întrebuinţaţi ca povăţuitori 
pentru întoarcerea altora la Hristos. Câte asemenea exemple ne 
poate înfăţişa istoria vremii trecute şi cea contemporană! Dar de 
aceea, creştinii evlavioşi trebuie să-şi jertfească odihna lor, ba chiar 
şi desfătările duhovniceşti şi neatârnarea lor, numai ca să aibă 
prilej să se arate folositori pentru viaţa spirituală a altora. Iată, de 
pildă, acel om din Gadara, care a rămas în locul său şi „a plecat şi a 
vestit în tot oraşul câte îi făcuse lui Iisus” (v. 39). Adică s-a grăbit să 
indeplinească cu râvnă lucrarea pe care i-o impusese Domnul, ca 
să-şi arate recunoştinţa, dar în acelaşi timp să facă şi altora bine. 

Dar orice om, care s-a pocăit cu adevărat, a fost slobozit 
de dracii păcatului şi a simţit libertatea morală cea în Hristos, 
nu poate să rămână nesimţitor, să-şi ascundă simţirea caldă de 
recunoştinţă către Mântuitorul său, ci vrea cu tot dinadinsul să 
impărtăşească şi altora binecuvântarea de care a avut el parte. Aşa 
unul propovăduieşte prin viaţa şi prin cuvântul său, toate câte i-a 
făcut Domnul. Acest lucru îl făceau cu nestinsă râvnă, mai cu seamă 
primii creştini. Cei care, până ieri, erau robi ai dracilor, închinători 
de idoli, după ce credeau în Hristos şi primeau darurile făcătoare 
de minuni ale mântuirii, simțeau că cea dintâi datorie a lor este 
să atragă şi pe alţii la această libertate mântuitoare. Oriunde s-ar 
fi aflat, creştinul din acea vreme se prefăcea într-un vestitor al lui 
Hristos, simplu şi naiv, dar fierbinte, în clipa în care găsea inimi 
pregătite să lepede închinarea de idoli şi feluritele ei răutăţi. Fie la 
locul de muncă, fie în casa sa, fie în călătorie, el nu considera niciun 
loc şi niciun moment ca nepotrivit, numai să poată vesti şi altora 
„câte i-a făcut lui lisus”. Creştinul dorea să împărtăşească adevărul 
Evangheliei şi aproapelui său şi astfel să-i facă bine. De aceea, în 
primele veacuri, biserici întregi de creştini şi-au avut începutul în 
cuvântul şi în lucrarea negustorilor şi a meseriaşilor creştini, care 
călătoreau la Roma sau în Galia sau în Africa de Nord. 

Această lucrare a fost în toate veacurile, este şi va fi până la 
sfârşit, un obicei al acestor credincioşi, care au simţit adânc facerea 
de bine cea nepreţuită a lui Hristos, prin care El i-a mântuit de 
dracii păcatelor şi ai morţii. Fie ca iubitul meu cititor să considere 
şi el acest lucru ca cea mai nobilă şi mai sfântă datorie a sa, datorie 
de recunoştinţă şi de răsplătire şi să nu întârzie „să vestească toate 
câte i-a făcut lui lisus”. 

(Mt 15, 21-28; Mc7, 24-30) 


inunea izbăvirii de draci a fiicei cananeencei ocupă un 
loc special în istoria minunilor Domnului. Ea este şi 
rezultatul credinţei fierbinţi şi a rugăciunii răbdătoare, 
dar mai ales poate fi considerată o arvună a milei, pe care o va re- 
vărsa Domnul şi asupra popoarelor închinătoare de idoli, ai căror 
urmaşi suntem şi noi. Minunea aceasta era o rază a luminii, care 
avea să lumineze apoi din belşug toate neamurile, căci neamurile 
aveau să-L primească bucuros pe Hristos, pe când „ai Săi nu L-au 


primit”. 


Rugăminţile cananeencei 


leşind Domnul din Galileea, unde fariseii cei certăreţi şi 
necredincioşi îi făceau opoziţie, prin ideile lor preconcepute pe 
care le aveau în capetele lor înguste „a venit în părțile Tirului 

şi ale Sidonului” (v. 21). N-a venit în oraşele Tir şi Sidon, ci 
în împrejurimile lor. Precum odinioară Ilie, fiind prigonit de 
impăratul Ahab, a fugit din patria lui şi a venit în părţile Sareptei 
Sidonului, tot astfel, acum şi Domnul, îndepărtându-se pentru 
o clipă de iudei, s-a dus în jurul Tirului şi al Sidonului. S-a dus 
să întâlnească acolo un suflet, care trăia în întunericul închinării 
de idoli, dar ascundea în adânc mare belşug de lumina credinţei. 
Ducându-Se acolo, Domnul nu desfiinţează porunca pe care o 
dăduse ucenicilor Săi ca să nu intre în cetăţile închinătorilor de 
idoli. Căci iudeii trebuiau să primească mai întâi chemarea la 
mântuire. Dar Iisus a considerat că este un lucru mai prejos de 
marea să iubire de oameni să gonească de la Sine pe închinătorii 
de idoli care veneau către El. „Şi iată, o femeie cananeancă, 
ieşind din ținuturile acelea, striga către El zicând: Miluieşte-mă, 
Doamne, Fiul lui David, fiica mea este chinuită rău de draci” (v. 
22). Această femeie cananeancă sau elină, adică închinătoare de 
idoli, după cum o numeşte Evanghelistul Marcu, îşi avea obârşia 
în ţara pe care Dumnezeu o blestemase altădată pentru idolii ei 
şi pe locuitorii ei îi izgonise, când adusese înapoi din Egipt pe 
israeliți, dar şi printre închinătorii de idoli şi în popoarele cele 
mai destrăbălate. Dumnezeu îşi are partea lui aleasă. Din această 
parte aleasă era şi acea cananeancă, pe care Domnul a întâlnit-o 
atunci. Căci, cu toată râvna ei, femeia n-ar fi reuşit să se apropie 
de Hristos, dacă El n-ar fi venit în hotarele ţării ei. Acelaşi lucru 
repetă cu orice om. Dacă Hristos nu se apropie de om şi nu-i 
trezeşte conştiinţa cea adormită, atunci omul nu află niciodată 
pe Hristos. Dar Hristos numai atunci Se grăbeşte să Se apropie 
de om, când şi omul are o reală dispoziţie spre cunoaştere şi spre 
mântuire, precum a avut-o femeia cananeancă. 


352 


Minunile Domnului 


Conţinutul rugăciunilor ei 


De îndată ce cananeanca a zărit pe Hristos nu numai că a 
vorbit, dar a strigat, a dat glas mare, şi-a exprimat cu glas mare 
o rugăciune fierbinte. Cu toate că se oprise la oarecare distanţă 
de Domnul, deoarece - ca închinătoare de idoli şi necurată - nu 
îndrăznea să se apropie, totuşi distanţa nu îndreptăţea asemenea 
strigăt. Strigătul ei era pricinuit de credinţa ei în Hristos, de 
durerea ei de mamă, de nenorocirea ei cea mare. Şi ce zicea ea 
strigând, „Doamne, Fiul lui David”. Minunat mod de adresare! 
Căci modul acesta de adresare dovedeşte că femeia credea că Iisus 
este Mesia Mântuitorul trimis de la Dumnezeu, care aduce toată 
binecuvântarea pentru poporul lui Dumnezeu. Cele două nume 
impreunate arată credinţa ei cea vie şi fierbinte. Dar ea adaugă: 
„Fiica mea este chinuită rău de draci”. Există diferite grade de 
suferinţă şi de crize, pe care le produc duhurile rele, pe măsura 
ingăduinţei date lor de Dumnezeu. Vedem că fata acelei sărmane 
femei era chinuită în ultimul grad. Starea ei producea mamei o 
adâncă suferinţă. Căci ştiu bine părinţii că orice boală a copiilor 
le produce o durere mult mai mare decât o au copiii. Cu toate 
că, după naşterea lor, copiii îşi au existenţa proprie, despărțită 
de a părinţilor lor, totuşi mulţi părinţi iubitori şi simţitori 
continuă să simtă orice suferinţă a copiilor, ca şi când ei ar fi încă 
mădulare ale propriului lor trup. Da ce spun eu? Părinţii suferă 
cu mult mai mult. Căci ei suferă sufleteşte şi simt o durere mult 
mai ascuţită, decât orice durere trupească. Mai ales când boala îi 
schimbă pe copii şi când ea devine o necontenită sursă de durere 
şi tulburare, cum era boala fiicei cananeencei, părinţii nu se 
dezmint de dragostea lor, precum nici Dumnezeu nu se dezminte 
de dragostea Sa, din pricina bolilor noastre duhovniceşti, care vin 
fără voia noastră. 

»Miluieşte-mă”, striga femeia către Domnul. Nu îndrăznea 
nici să-L cheme în casa ei, nici să aducă pe fata ei la Domnul. Numai 
cerea fierbinte milă. Cananeanca nu zicea: miluieşte pe fiica mea, 
ci zicea: „Miluieşte-mă”. Copila suferă, dar eu ard de durere. Eu 
sunt cea bolnavă, cea cu simţire bolnavă, şi sufăr nespus, fiindcă 
o văd pe ea chinuindu-se, tâlcuieşte Sfântul Ioan Gură de Aur. 
Prin urmare, mila către fiica mea este milă către mine. Aceeaşi 
adâncă durere sileşte întotdeauna pe părinţii să recurgă cu lacrimi 
fierbinţi la Dumnezeu şi să ceară milă pentru copiii lor bolnavi 
sau pe moarte. Dar părinţii nu trebuie să uite că Dumnezeu este 
cel ce trimite bolile şi necazurile asupra copiilor, ca să atragă la 
Sineşi pe părinţi şi pe copii. Prin urmare, datoria părinţilor este 
de a se ruga pentru copii, nu numai pentru sănătatea trupească. O, 
e mult mai importantă sănătatea sufletului, care are a trăi veşnic 
într-un trup nemuritor, dar care suferă, adesea suferă îngrozitor 
şi ajunge în primejdie de a fi robit duhurilor necurate, mânat spre 
păcat şi spre iad. De aceea părinţii nu trebuie să înceteze de a se 
ruga, ca şi cananeanca, şi de a zice: Doamne, am un copil chinuit 
de duhul egoismului şi al trufiei, sau robit de duhul mâniei şi al 
neascultării, sau întinat de duhul necurat al imoralităţii. Miluieşte- 
mă, slobozeşte-l pe copil de dracul acesta pierzător! 

Căci în realitate, astfel de boli ale sufletului sunt mult mai 
obişnuite decât îndrăcirea, dar şi mult mai chinuitoare şi mai 
pierzătoare. Pentru ce deci părinţii arată atâta lipsă de grijă şi de 
iubire în aceste boli ale copiilor, pe când pun atâta osteneală şi 
cheltuială şi rugăciuni, pentru bolile trupeşti ale copiilor? Pentru 
ce părinţii nu încredinţează pe copii lui Hristos, prin rugăciune cu 
credinţă, şi nu cheamă cu suspinuri pe singurul medic al sufletelor? 
Ar face cu adevărat un lucru foarte bun dacă rugăciunile lor ar 
scăpa pe copii de microbul răutăţii, pe care îl seamănă vicleanul 
în sufletele lor, ca să-i robească prin păcat. Părinţii ar câştiga un 

nepreţuit dar, dacă rugăciunile lor ar fi măcar pe jumătate cât ale 
Sfintei Monica, cea care, prin rugăciunile ei, a făcut ca fiul ei cel 
curvar, Augustin, să devină Sfântul Părinte Augustin. 


Intâmplări descurajante 


Dar, acum s-a întâmplat ceva cu totul neobişnuit. Domnul, 
cel preabun şi preamilostiv, cel întodeauna gata să facă bine, arată 
atâta indiferenţă la rugăciunile fierbinţi ale cananeencei, cum nu se 
mai găseşte în istoria minunilor Sale nicăieri. „Jar Domnul nu i-a 
răspuns ei niciun cuvânt” Nu i-a spus niciun cuvinţel de nădejde. 
Vorbind despre această împrejurare, Sfântul loan Gură de Aur 
zice: „Domnul aduce la Sine pe iudeii care nu L-au recunoscut. 
Când Îl hulesc ei, El se roagă, când Îl ispitesc, El nu-i părăseşte. 
Pe cananeanca însă, care aleargă la El, Îl cheamă şi Îl roagă, fără 
a se sprijini, nici pe Lege, nici pe prooroci, şi care Îi arată atâta 
evlavie, pe ea nu o învredniceşte nici măcar de un răspuns. Care 
alta nu s-ar fi smintit, când a văzut că realitatea nu corespunde cu 
zvonurile? Căci ea auzise că El mergea prin sate, vindecând. Şi pe 
femeia aceasta, care venea la El, Domnul o respinge”. 

Şi totuşi, toate cuvintele, faptele şi purtările Domnului au un 
înţeles important. Cunoscătorul de inimi ştia ce credinţă puternică 
ascundea cananeanca în adâncul sufletului ei. O credinţă în stare 
să suporte orice încercare şi descurajare Aşadar, Domnul o pune 
la încercare; „Pentru ca lămurirea credinţei ei cea mult mai scumpă 
decât aurul cel pieritor să se lămurească prin foc” (I Ptr 1,7). Domnul 
nu-i răspunde, pentru ca ea să-şi arate credinţa şi mai fierbinte, 
prin rugăciunile ei repetate. Domnul pare nepăsător, dar inima Sa 
este plină de bucurie pentru credinţa acelei femei. Domnul pare 
că-şi retrage mila Sa de la dânsa, dar în chip nevăzut o atrage, 
ca să primească o milă şi mai imbelşugată. De aceea, cananeanca 

cea minunată nu se sminteşte, nu se supără, nu se depărtează. Ea 
nu zice: cum, acest om atât de vestit prin iubirea sa de oameni, 
arată atâta nepăsare pentru nefericirea mea! Sunt galileenii mai 
buni decât mine? Ea nu zice aşa. Asemenea nemulţumire, care, 
din nefericire, se aude de multe ori din gura creştinilor, este o 
pretenţie a oamenilor, care cred că ei au merite, dacă meritele 
lor sunt trecute cu vederea. Sunt pretenţii ale acelora care cred că 
suferă pe nedrept, fiindcă sunt mai buni decât atâţia alţii, care nu 
suferă ce suferă ei. Dar cei credincioşi şi smeriţi nu au niciodată 
astfel de pretenţii şi nu îngăduie să intre în sufletele lor, nici cea 
mai mică îndoială cu privire la bunătatea şi la iubirea înţeleaptă a 
lui Dumnezeu. 

„Nu i-a răspuns niciun cuvânt” Trebuie să luăm aminte în mod 
special la acest lucru, căci el se petrece de cele mai multe ori. Multe 
căi, prin care Domnul ne împărtăşeşte harul Său şi care nouă ni se 
par încurcate şi de netălmăcit, se explică limpede prin întâmplarea 
cu cananeeanca. Trebuie să ştim că, adeseori, rugăciunile noastre 
au fost primite de Dumnezeu, deşi noi nu vedem răspunsul, pe care 
îl doream şi îl aşteptam. Să mai ştim că în inima Domnului este o 
comoară plină fiind de dragoste, chiar şi atunci când pare că nu 
bagă în seamă cererile noastre, când pare că ne-a părăsit, când pare 
mâniat pe noi. Tu, cel ce citeşti ceea ce urmează, aceste versete atât 
de lămurite din psalmi, ia seama la felul în care David îşi exprimă 
teama de a fi părăsit de Domnul: „Deşteaptă-te, pentru ce dormi. 
Doamne? Pentru ce îţi întorci fața ta de la noi? Uiţi sărăcia şi necazul 
nostru, Dumnezeule, Dumnezeul meu, pentru ce m-ai părăsit? Până 
când Te vei mânia asupra rugii robului Tău?” (Ps 43, 24-25 şi Ps 21, 
1.7.9) Toate acestea se întâmplă pentru ca credinţa noastră să fie 
pusă la încercare şi să se întărească mai mult, precum se întăreşte 
forţa lucrătorilor care se exercită. Domnul ne va da lucruri mai 
imbelşugate şi daruri mai înalte decât cele pe care le cerem, ca să 

avem parte de o bucurie mai mare şi să câştigăm o dragoste şi un 
devotament mai adânc pentru binefăcătorul nostru. 


Intervenţia ucenicilor și răbdarea cananeencei 


Rugăciunea jalnică a sărmanei femei a pornit spre milă pe 
ucenicii Domnului care, „apropiindu-se L-au rugat pe El zicând: 
slobozeşte-o, căci strigă după noi” (v. 23). Ucenicii Îl roagă pe 
Domnul să împlinească cererea sărmanei femei, care striga, şi astfel 
să-i poruncească să plece. Adică, ucenicii se alătură rugăciunii acelei 
inchinătoare de idoli, deşi, ca iudei, ei nu aveau nicio legătură cu 
păgânii. Dar răspunsul Domnului către ucenicii Săi ar fi trebuit 
să distrugă orice nădejde a cananeencei: „Jar El răspunzând a zis: 
nu sunt trimis decât către oile cele pierdute ale casei lui Israel” (v. 
24). Domnul zice: ştiţi bine că Eu am misiunea de a mântui oile 
pierdute ale turmei lui Israel. Iar aceasta, cu toate că este o oaie 
pierdută, nu ţine de poporul lui Israel. 

Fără îndoială, Hristos a venit pe pământ ca să fie „lumină spre 
descoperirea neamurilor” (Lc 2, 32). Acest lucru avea să-l facă însă numai 
la plinirea vremii. Deocamdată, era drept să-şi mărginească harul 
Său numai la acel popor, care primise de la Dumnezeu făgăduinţele. 
Astfel, tăcerea Domnului avea o mare îndreptăţire, care închidea gura 
ucenicilor. Dar vai de noi, dacă acea îndreptăţire ar fi fost valabilă 
şi mai târziu! Atunci am fi cu toţii încă închinători de idoli şi am 
muri în păcate. Dar, slavă Domnului! Perdeaua cea din mijloc a fost 
ruptă, perdea care despărțea pe iudei de păgâni, harul le-a fost dat şi 
păgânilor, ei au primit adevărul creştin, noi ne-am născut creştini, 
ţinem de adevărata credinţă, suntem cuprinşi în numărul celor mulți, 
pentru care Domnul şi-a dat sufletul Său ca preţ de răscumpărare. 

Cu toate aceste motive de descurajare, care ar fi îndepărtat chiar 
şi pe mulţi dintre noi creştinii, cananeanca tot stăruie şi „venind [s-a 


357 


ARHIM. SERAFIM PAPACOSTAS 


închinat, zicând: Doamne, ajută-mă” (v. 25). Răspunsul Domnului 
a făcut să tacă pe ucenici, dar pe femeia cananeancă nu. Cu privire 
la aceasta, Sfântul Ioan Gură de Aur zice: „Ce este aceasta, femeie? 
Nu cumva ai tu mai multă îndrăzneală decât ucenicii? Nu cumva ai 
putere mai mare? Nicidecum nu am îndrăzneală, nici putere, ba mai 
mult, sunt plină de ruşine. Totuşi, în loc de rugăciune, aduc lipsa mea 
de sfuală, socotiți-mi îndrăzneala ca un lucru încuviințat”. Noi însă nu 
facem aşa, ci după ce cerem şi nu primim, ne depărtăm. Iar femeia, 
temându-se că rugăciunea ei de departe nu este un fel potrivit de a 
vorbi cu Domnul, temându-se că strigătele ei nu exprimă destulă 
smerenie şi evlavie, se apropie, cade la picioarele Domnului şi I se 
închină. Temându-se că acele cuvinte: „Doamne miluieşte-mă”, nu 
sunt de ajuns, adaugă: „Doamne, ajută-mă”. Căci tăcerea cu care 
Dumnezeu întâmpină adesea rugăciunile noastre este un mijloc 
prin care noi să învăţăm să ne rugăm cu încă şi mai multă căldură 
şi răbdare. Dezamăgirile în dobândirea rugăciunilor noastre sunt 
mijloace de a trezi şi mai mult sufletul la datoria rugăciunii. Acest 
lucru Domnul l-a arătat şi prin pilda vieţii Sale, când în grădina 
Ghetsimani, „find în zbucium, cu şi mai mare stăruinţă se ruga” (Lc 
22, 44). 

Este adevărat că rugăciunea fierbinte şi răbdătoare a 
cananeencei era conținută într-un singur cuvânt: „miluieşte-mă, 
ajută-mă”. Dar când inima este prea plină de simţire, limba nu 
poate rosti cuvinte multe. Lacrimile care izvorăsc dintr-o inimă 
zdrobită şi smerită, suspinele fără cuvinte, sunt adesea de ajuns 
pentru „cei ce cercetează inimile, ca să ştie care este dorința Duhului”, 
(Rm 8, 26). De altfel, aceste cuvinte erau cele mai cuprinzătoare, 
adică „Doamne ajută-mă, dă-mi darul pe care îl cer, priveşte-mă ca 
pe una din făpturile Tale, care sunt vrednice de mila Ta. Ajută-mă 
fiindcă eu cred că poți să mă ajuţi şi mai cred că şi vrei, cu toate că 
acum mă refuzi ... ”. Iată o pildă de rugăciune răbdătoare, cu inima 

plină de credinţă către Hristos, inima plină de necazuri şi de chin 
se roagă pentru uşurarea greutăților vieţii prin care trece. 

Dar noul răspuns pe care Domnul i-l dă la rugăciunea şi mai 
fierbinte a cananeencei era în stare să o deznădăjduiască de tot şi 
s-o îndepărteze de Domnul, dacă ea n-ar fi avut o credinţă tare 
şi admirabilă: „Iar El răspunzând a zis: nu este bine să iei pâinea 
copiilor şi să o arunci câinilor” (v. 26). Învățătura cea adevărată, 
vindecările minunate, harul şi mântuirea pe care le împărtăşeşte 
Domnul sunt pâinea copiilor lui Dumnezeu. Dar pentru un 
moment, pâinea aparţine exclusiv israeliților, pentru motivele pe 
care le spune dumnezeiescul Pavel în Epistola către Romani. Deci, 
nu este drept, - zice Domnul, - să luăm pâinea copiilor şi să o 
impuţinăm, iar copiii să rămână flămânzi, căci harul este mereu 
neimpuţinat, ci fiindcă pâinea aparţine mai întâi celor ce cred în 
Dumnezeul cel adevărat şi sunt fii ai lui Dumnezeu după har. 
Domnul îi numeşte pe păgâni câini, nu pentru că i-ar dispreţui, 
ci în contrast cu caracterul evreului credincios şi evlavios. Evreul 
este fiu, în contrast cu păgânii, care se află departe de Dumnezeu. 
Păgânul nu are dreptul de a cere binefaceri de la Dumnezeu în 
care nu crede şi căruia nu i se închină. Credinţa în Dumnezeu este 
condiţie indispensabilă a darurilor minunate pe care El ni le trimite. 
Felul cum Domnul întrebuinţează cuvântul câine despre popoarele 
păgâne arată că El nu se gândeşte la câinii fără stăpâni, care rătăcesc 
pe drumuri, ci la câinii din curtea omului, care primesc hrană de la 
stăpânul casei, deşi nu sunt fiii săi. 

Dar, cât de mult s-au întors stările de lucruri, de atunci 
incoace! Păgânii care au crezut în Hristos au devenit fii ai lui 
Dumnezeu, cărora li s-a şi dat din belşug pâinea părintelui lor. Iar 
evreii rămânând cu încăpățânare în necredinţă, au meritat ocara de 
care îi copleşeşte Apostolul Pavel: „Păziți-vă de câini, păziţi-vă de 
lucrătorii răi” (Fil 3, 2). Noi suntem urmaşii acelor păgâni, care au 

crezut în Hristos. Noi, creştinii, suntem fiii lui Dumnezeu, adoptați 
prin sfântul botez. De aceea să luăm aminte la nepreţuitul dar al 
A. o. v ý . öğ A . .. 

pâinii. Să luăm aminte, nu cumva să fim mânaţi de duhul lumii, care 
crede că pâinea vieţii şi a fericirii sunt banii şi bunurile materiale. 
De aceea, oamenii lumii se ostenesc, se chinuiesc, se neliniştesc, 
se luptă, fură, tremură, se împuţinează cu credinţa, numai doar, 
doar să aibă din belşug cele materiale. Ei se arată indiferenți faţă de 
„pâinea vieţii, care s-a pogorât din cer” (In 6, 41). Se arată indiferenți 
faţă de cuvântul lui Dumnezeu, de har, de pocăință, de Sfânta 
A ee mu e . . S . . + AR, 
impărtăşanie, de pacea şi dragostea creştinească. Şi niciodată nu 
pot să-şi afle fericirea, iar sufletul lor şi viaţa lor duhovnicească 
se stinge şi se distruge tot aşa cum şi viaţa trupului se stinge, când 
omul se hrăneşte cu o hrană rea şi insuficientă. Ba chiar se întâmplă 
să moară de foame! 


Credința cananeencei triumfă 


Orice om lipsit de evlavie şi de smerenie ar fi considerat 
răspunsul Domnului foarte supărător. S-ar fi smintit şi s-ar fi mâniat; 
dacă nu vrea să mă ajute, treaba lui! Dar de ce să mă ocărască, de 

ă mă ă câine? U ând fi suferi 
ce să mă numească câine? Un om mândru nu ar fi suferit acest 
răspuns. Şi dovada este că unii creştini vin la Sfânta Mărturisire 
şi la Sfânta împărtăşanie ca să primească darurile cele mai înalte, 
să primească elementele absolut trebuitoare vieţii lor. Dacă nu 
primesc imediat, când şi cum vor ei Sfintele Taine, se supără, se 
ânie, ba chi i înfurie câteodată! Iar alţii bapă 

mânie, ba chiar se şi înfurie câteodată! Iar alţii, care stau sub apăsarea 
necazurilor şi au auzit că numai lângă Hristos şi în Biserica Sa vor 
găsi eliberare de toate greutăţile lor, se apropie de Sfintele Taine 
fără pocăință şi smerenie suficientă, ba chiar cu pretenţii. Şi, dacă 
nu primesc îndată ceea ce ei cer, dacă se întâmplă apoi ca starea lor 

v A v v v v . 9, A v v v 
să se înrăutăţească, dacă Domnul nu-i primeşte îndată, se supără, 

se mânie, dau drumul la vorbe de dispreţ împotriva religiei şi a 
slujitorilor ei. Dar un credincios smerit, care se pocăieşte sincer 
Şi îşi simte păcătoşenia şi poziţia faţă de Dumnezeu, niciodată nu 
va vorbi în felul acesta. Credinciosul se smereşte mai mult decât o 
pretind faptele lui. Primeşte curaj din împrejurări descurajante şi 
nădejde din cuvinte de deznădăjduire. Acest lucru îl vedem bine la 
femeia cananeancă. 


Credinţa ei cea înțeleaptă și smerită 


„lar ea a zis: da, Doamne, dar şi câinii mănâncă din fărămiturile 
care cad de la masa stăpânilor lor” (v. 27). Domnul zisese: nu este 
bine. Femeia răspunde: Da, Doamne. Hristos a numit pe evrei fii 
Şi i-a aşezat în jurul mesei Tatălui Lui. Femeia nu se împotriveşte, 
dimpotrivă, supralicitează, ea numeşte pe evrei stăpâni. Hristos a 
numit-o câine; ea primeşte asemănarea, fără să se supere. Plecând 
de la această asemănare, ea construieşte argumentaţia cea mai 
puternică, cea mai înţeleaptă, cea mai neaşteptată, pe care numai o 
credinţă mare şi smerită i-o putea inspira. Dar la fel se poartă tot 
credinciosul smerit. Acesta înţelege că toate mijloacele de smerire 
pe care le întrebuinţează Domnul în viaţa omului îl ajută să aibă o 
conştiinţă mai desăvârşită a sărăciei, a păcătoşeniei, a nevredniciei. 
Credinciosul este gata să mărturisească tuturor starea lui păcătoasă, 
nu vorbeşte despre smerenia lui cum fac alţii, care se învinovăţesc 
singuri cu plăcere, dar se supără şi se mânie când un altul îi spune 
în ce fel sunt. Omul credincios şi smerit gândeşte cu sinceritate şi 
înţelegere la cuvântul psalmistului: „Dobitoc m-am făcut la Tine” 
(Ps 72, 22). Şi cuvântul Sfântului Apostol Pavel, când mărturiseşte 
despre sine că este cel dintâi dintre păcătoşi, cel mai mic dintre 
sfinţi şi nevrednic de a fi chemat apostol. 

Domnul zisese că pâinea se cuvine fiilor, iar femeia răspunde 
că ea nu are pretenţia să se hrănească din pâinea copiilor, ci se 
mulţumeşte cu fărâmăturile. Căci cei smeriţi, care îşi simt locul 
în faţa lui Dumnezeu, nu numai că nu au pretenţii, ci sunt prea 
mulţumiţi de cele mai mici daruri. Însă Hristos, prin darurile cele 
mici, îi pregăteşte, ca să le primească pe cele mai mari, căci „celor 
smeriţi li se dă dar” şi „cel ce se smereşte va fi înălțat”. Cei smeriţi 
socotesc că este un lucru foarte mare să fie în faţa lui Hristos ca 
nişte câini în faţa stăpânilor. De pe această poziţie de câini, Hristos 
îi înalţă pe cei smeriţi la starea de fii şi de moştenitori ai împărăției 
Sale. 

Domnul o exclude pe cananeancă de la pâinea fiilor lui 
Dumnezeu, pentru că era păgână. Fa însă trage o concluzie foarte 
înţeleaptă despre dânsa. Este foarte adevărat - zice ea - că pâinea 
cea desăvârşită şi bine pregătită aparţine copiilor, dar fărămiturile 
cele mici, care, din negrija copiilor, cad întâmplător, pe acelea le 
mănâncă câinii. De aceea ei şi stau de obicei sub masă, ca să prindă 
fărâmăturile, fără ca prin aceasta copiii să sufere vreo lipsă. Noi, 
păgânii, zice ea, nu aşteptăm mulţimea de binefaceri, minunile 
mari, pe care Fiul lui David le dă din belşug iudeilor. Dar, cel 
puţin, nişte resturi mici poate să ne arunce şi nouă, neamurilor 
celor înfometate. Vindecarea pe care o cer eu este o fărâmiţă mică 
din pâinea cea de mult preţ, dar faţă de belşugul de pâine care li se dă 
iudeilor, această fărâmiţă este foarte puţin. Iată răspunsul înțelept 
al cananeencei. Căci acolo unde există o credinţă vie, acolo este 
Şi cunoştinţă şi înţelepciune, în faţa căreia înţelepciunea şi ştiinţa 
lumii acesteia se arată a fi nebunie. Peste credincioşii smeriţi „se 
odihneşte Duhul lui Dumnezeu, Duhul înţelepciunii şi al înțelegerii, 
Duhul sfatului şi al puterii. Duhul cunoaşterii şi al evlaviei”, după 
cum spune proorocul Isaia (11, 2). Unde există credinţă vie, 
şi din amărăciune iese dulceaţă, din descurajare iese curaj şi din 

situaţii potrivnice iese sprijin. Dimpotrivă, cel puţin credincios 
sau necredincios vede în aliatul său un duşman şi trage concluzii 
dureroase din premise pline de mângâiere. 


Domnul laudă credinţa femeii și face minunea 


Acum Domnul încercase îndeajuns credinţa femeii. Domnul 
incearcă o credinţă mare prin încercări mari, păstrând cea mai 
mare încercare pentru sfârşit. Acum se descoperise comoara de 
credinţă înţeleaptă şi smerită a cananeencei şi credinţa o făcuse fiică 
a lui Dumnezeu. Era timpul ca Domnul s-o încununeze pentru o 
astfel de credinţă. Şi iată: „Iisus răspunzând a zis: o, femeie, mare este 
credinţa ta”. Domnul îşi ascunsese îndestul bunătatea şi milostivirea 
Sa. Înlăuntrul Său se bucura şi se veselea, văzând că şi păgânii 
începuseră să se pregătească de primirea harului Său. Pe dinafară 
însă se arătase rece şi refuzase ajutorul. Şi precum odinioară Iosif se 
ascunsese un timp de fraţii săi, iar apoi li s-a descoperit şi a strigat: 
„Eu sunt Iosif (Fac 45, 3), tot aşa şi acum. Domnul îşi descoperă 
fiinţa Sa, aşa cum este şi aşa cum îl crezuse cananeanca. 

„Mare este credința ta”, zice Domnul către cananeanca. 
Desigur, au strălucit şi alte virtuţi ale ei cu această ocazie: smerenia, 
răbdarea, rugăciunea, dar credinţa ei este trâmbiţată, ca vrednică 
de toată admiraţia. Fiindcă celelalte virtuţi sunt roadele credinţei. 
Ba chiar şi iubirea, cea mai mare dintre toate virtuțile, se vădeşte 
numai prin credinţă. De aceea, Domnul cere credinţa, ca pe un 
mijloc de nelipsit în raporturile omului cu El şi în unirea dintre 
om şi Dumnezeu, iar Duhul Sfânt afirmă prin dumnezeiescul Pavel 
că „fără credinţă omul nu poate să-I fue plăcut lui Dumnezeu” (Evr 11, 
6). Domnul socoteşte credinţa tuturor robilor Săi credincioşi, ca 
un lucru de mult preţ şi nu leapădă nici credinţa cea slabă a celor 
care cred puţin dar drept, ba o şi întăreşte şi o sporeşte. Totuşi 

Domnul preţuieşte în chip special o credinţă mare şi zice despre ea 
că este minunată şi vrednică de a fi răsplătită. 

Aşadar, după ce i-a dat cananeencei prima răsplătire, lăudând 
în public credinţa ei mare şi minunată, Domnul adaugă a doua 
răsplătire: „Fie ție după cum vrei. Şi s-a tămăduit fiica ei din ceasul 
acela” (v. 28). Domnul îi zice nu pot să-ţi mai refuz harul, primeşte 
ceea ce mi-ai cerut. Fiindcă Domnul nu refuză niciodată nimic 
unei credinţe mari. Cei ce nu refuză nimic din câte ne cere Hristos 
vor afla la sfârşit că nici Hristos nu le refuză nimic din câte pot să-i 
facă fericiţi, sfinţi şi părtaşi ai slavei sale cereşti. 

Dar fiindcă totdeauna cuvântul Domnului este urmat îndată 
de împlinire, fiica cananeencei s-a tămăduit în clipa în care Domnul 
i-a zis: fie cum voieşti. În clipa aceea dracul a şi fugit şi n-a mai 
îndrăznit să se întoarcă şi să chinuiască acea făptură nenorocită. Şi 
astfel, credinţa mamei a vindecat durerea fiicei. Credinţa mamei a 
izgonit pe diavol şi a dat sănătate fiicei. Credinţa mamei a biruit 
refuzul Domnului şi i-a stârnit admiraţia. 

Vezi, iubite cititor, ce poate face o credinţă smerită, o credinţă 
răbdătoare în rugăciune, o credinţă mare. Numele cananeencei a 
rămas necunoscut, dar credinţa ei este cunoscută tuturora. Nu s-a 
notat numele ei, ca să se numească şi să se facă renumită credinţa ei. 
Credinţa ei este o pildă care îndeamnă pe credincioşi să-şi formeze 
o credinţă mai mare, o credinţă care să nu cedeze la nicio piedică, 
o credinţă tare care să nu se descurajeze, când Domnul îi refuză 
cererea. O credinţă care să silească pe Domnul să ne binecuvânteze 
la sfârşit şi să ne zică: fie ţie precum vrei. 

VINDECAREA TÂNĂRULUI 
LUNATIC 
(Mt 17, 14-21; Mc 9, 14-29; Lc 9, 37-43) 


ceastă minune a fost săvârşită imediat după coborârea 

Domnului din muntele Schimbării la Faţă. Vederea Dom- 

nului transfigurat, între doi locuitori ai cerului, Moise şi 
Ilie, era un lucru cu totul extraordinar şi nemaipomenit pentru 
cei trei ucenici, care fuseseră de faţă. Iar Petru ar fi preferat să nu 
se mai sfârşească niciodată acea vedere. Însă desfătarea continuă 
in simţirea slavei lui Dumnezeu ne este păstrată nouă oamenilor, 
pentru viaţa cealaltă. Aici creştinii cei devotați lui Hristos află de- 
sigur câteva ceasuri de pace dumnezeiască şi de veselie lăuntrică, 
atunci când se înalţă cu mintea - prin rugăciune - până la tronul 
lui Dumnezeu, atunci când prin Sfânta Împărtăşanie se împreună 
cu Hristos; dar starea obişnuită din viaţa noastră pe pământ este 
alta. Sunt ostenelile şi supărările, muncile şi nevoile noastre mate- 
riale, necazurile şi priveliştile dureroase, păcatul cel jalnic, cu care 

ne întâlnim zilnic. De aceea, de îndată ce Domnul şi cei trei ucenici 
s-au coborât de pe muntele Schimbării la Faţă, au întâmpinat o pri- 
velişte foarte tristă: pe tânărul cel lunatic. Însă Dumnezeul slavei 
s-a arătat din nou Dumnezeu al milostivirii şi a vindecat pe tânăr 
printr-o minune, care urmează s-o tâlcuim. 


Descrierea stării în care se găsea tânărul 


În vremea cât Domnul stătuse pe munte, cărturarii cei 
pizmaşi şi răi au găsit prilejul să deschidă o anchetă pizmătăreaţă 
impotriva celor nouă ucenici, în faţa poporului. Au încercat să-i 
dovedească incapabili de a izgoni pe draci şi nevrednici de respectul 
poporului, ca astfel să câştige asupra lor o biruinţă uşoară. Dar 
Domnul a venit la timp Prezenţa Sa a uşurat, nu numai pe cei 
nouă ucenici, ci şi poporul intreg, care îndată s-a înspăimântat şi 
alergând „se închinau Lui” (Mc 9, 15). Domnul, deşi de puţin timp 
stătuse de vorbă cu două mari personalităţi ale împărăției cereşti, 
nu S-a scârbit să se întoarcă spre popor, ca şi mai înainte. În această 
împrejurare s-a apropiat de El un om, îngenunchind în faţa Lui şi 
zicând: „Doamne, miluieşte pe fiul meu, că este lunatic şi suferă greu. 
Căci de multe ori cade în foc şi de multe ori în apă” (v. 14-15). Să 
cercetăm mai întâi felul în care tatăl acelui tânăr revine înaintea 
Domnului şi descrie starea nenorocită a fiului său. 

„S-a apropiat și a îngenunchiat”: După cum reiese din cele 
ce urmează, tatăl tânărului era un iudeu rece şi necredincios. 
Era asemenea cu acei iudei, care rămâneau departe de Domnul, 
deşi văzuseră şi auziseră atâtea lucruri şi cuvinte minunate ale 
Domnului. Dar, pe acel om nevoia l-a făcut să-şi plece genunchii şi 
sufletul inaintea Domnului. Căci necazul este cel mai bun mijloc, 
care îngenunchează pe cei mândri şi zdrobeşte sufletele învârtoşate 
de păcat. Precum presa stoarce uleiul din măslinele cele amare, tot 
aşa presa necazurilor stoarce rugăciuni fierbinţi din inimă care nu 

simt mulţumirea sau datoria de a se adresa către Dumnezeu printr-o 
rugăciune, cât de scurtă. Domnul însă primeşte şi aceste rugăciuni 
deşi provin din presă. Desigur, Dumnezeu doreşte să fie faţă de 
noi în legăturile acelea paşnice şi dulci, care vin din dragoste. El 
doreşte să ne iubească, precum un tată pe fiii săi, şi să nu fie silit să 
comunice cu noi prin mijloace dureroase. 

Dar când noi închidem calea cea paşnică dinaintea Domnului, 
când suntem în primejdia de a ne depărta de El şi de a muri cu 
moarte veşnică, oare nu este de o mie de ori mai bine să ne atragă 
Domnul spre Sine, chiar cu mijloace dureroase? Fie Domnul 
slăvit, că ne deschide urechile, fie şi prin necazuri, ca să-L auzim, şi 
indoaie genunchii noştri, ca să ne supunem şi să ne închinăm Lui. 

Deci, acel om plecând genunchii, descrie starea în care se 
găsea fiul său: „Miluieşte pe fiul meu, că este lunatic şi suferă greu”. 
Lunatici erau numiţi cei atinşi de epilepsie, iar pricina acestei boli 
este influenţa unui demon asupra sistemului nervos. Dar deoarece 
crizele periodice de epilepsie sunt legate de fazele lunii, acest fel de 
îndrăcire se numeşte îndrăcirea lunaticilor. Legătura aceasta dintre 
crizele de epilepsie şi fazele lunii este una din metodele satanei, cu 
care înşeală pe oameni şi îi face să recurgă la exorcisme păgâneşti 
şi la alte mijloace magice, prin care vrăjitorii se adresează lunii şi 
stelelor. Demonul care chinuia pe acel tânăr era ingrozitor. El 
era un duh mut, zice Evanghelistul Marcu, care, atunci când îl 
apuca pe tânăr, îl făcea să se rostogolească şi să scrâşnească din 
dinţi, rămânând ca mort. Adică demonul producea în organism 
atâta tulburare, spasme şi mişcări dezordonate şi scrâşnire de dinţi 
şi fiori, producea o decădere atât de mare, încât tânărul cădea în 
leşin adânc şi părea mort. Adesea diavolul punea în primejdie viaţa 
tânărului, căci „îl arunca în apă şi foc, ca să-l piardă”; dar intervenţia 
la timp a casnicilor l-a salvat pe tânăr. 

Singură descrierea unor astfel de stări rele ne produce groază. 
Să-şi inchipuiească cineva mucenicia acelor părinţi, care au avut 

nefericirea să-şi vadă copilul în astfel de chinuri. Dar, iubite 
cititorule, această stare este oricum mai bună decât o alta, pe care 
o produce satana atunci când ia în stăpânire un suflet omenesc prin 
păcat. Cu ce se deosebeşte, de pildă, un om plin de mânie şi înfuriat, 
de un îndrăcit? Există oameni care au ajuns la o mânie atât de mare 
încât aceasta nu se mai deosebeşte de crizele de îndrăcire, ba le şi 
întrece prin urmările lor catastrofale. Mânia adesea produce certuri 
Şi răzvrătiri şi răniri şi crime şi alte nenorociri, pe care foarte rar 
le pricinuiesc îndrăciţii. Mai luaţi în considerare şi starea omului 
beat. Apoi decăderea trupească, mintală şi morală a celui stăpânit de 
duhul imoralităţii şi al desfrâului, consideraţi catastrofele pe care le-a 
adus în lume ura, duşmănia, pretenţiile, iubirea de slava deşartă, şi 
veţi vedea care este îndrăcirea cea mare. Însă noi, de obicei, socotim 
crizele — de altfel rare - de îndrăcire sau de nebunie, ca nişte rele 
foarte mari, pe când sunt foarte dese crizele cauzate de diavol prin 
păcat şi prin patimi. Este încă şi mai rău că diavolul nu se mulţumeşte 
să surpe pe aceşti robi ai lui îndrăciţi, precum a fost tânărul lunatic, 
ci vrea să pună mâna şi pe cei care nu se pocăiesc şi trăiesc departe 
de medicul sufletelor, ca să-i ducă la moartea veşnică. Vicleanul este 
deosebit de primejdios, când prin patimile păcatului se face stăpân 
pe om. Noi trebuie să ne temem cel mai mult, de această îndrăcire, 
de care suntem pe deplin vinovaţi. Căci nefericiţii indrăciţi nu ar 
vrea să fie aşa şi nu depinde de ei posibilitatea de a se slobozi de 
draci. Pe când depinde de noi singuri, să nu lăsăm pe vicleanul să 
pună stăpânire pe sufletul nostru prin păcat. De noi singuri depinde 
şi putinţa de a ne slobozi de păcate, prin pocăință. Apostolul Iacob, 
cel insuflat de Dumnezeu, zice: „S4puneți-vă lui Dumnezeu, staţi 
împotriva diavolului şi el va fugi de voi; apropiaţi-vă de Dumnezeu şi 
Se va apropia şi El de voi” (lac 4, 7-8). 

Mustrarea și minunea 


După ce tatăl tânărului a spus starea cea de plâns a fiului său, 
el a relatat şi o încercare nereuşită de vindecare: „l-am adus pe el la 
ucenicii Tăi şi nu au putut să-l vindece” (v. 16). Ucenicii Domnului, 
deoarece aflaseră că diavolul era atât de îngrozitor şi de sălbatic, îşi 
pierduseră încrederea şi de aceea nu reuşiseră să-l scoată. Această 
nereuşită a dat cărturarilor celor înrăiţi prilejul să-şi bată joc de ei şi 
să-i defăimeze. Dar nu trebuia să fie vindecat de diavol numai fiul, 
ci şi tatăl trebuia vindecat de o altă boală, încă mai îngrozitoare, 
de boala necredinţei. De aceea au fost auzite atunci din gura 
Domnului nişte cuvinte care nu au mai fost rostite de El niciodată: 
„Răspunzând lisus a zis: o, neam necredincios şi preacurvar, până 
când voi fi cu voi, până când vă voi suferi pe voi?” (v. 17). Neamul 
acela, ai cărui conducători erau cărturarii şi fariseii, era nu numai 
necredincios, ci şi preacurvar. Căci există oameni necredincioşi din 
neştiinţă, care însă nu sunt şi preacurvari. De aceea, după ce unii 
ca aceştia au fost luminaţi cu adevărul, ei leapădă necredinţa. Dar 
cei ce sunt necredincioşi cu bună ştiinţă, cei ce cunosc adevărul, 
dar nu vor să-l îmbrăţişeze ci rămân statornici în necredinţa lor, 
aceia ajung apoi la preacurvie, la acea cădere în păcat, care este de 
nelecuit. Căci preacurvia este o stricăciune morală, care orbeşte 
mintea, ca să nu vadă adevărul, producând o stare bolnăvicioasă a 
inimii, încât ea este mereu pornită spre rău. Aşadar, această stare de 
răutate a neamului evreiesc cauzase supărarea şi mânia Domnului. 

„Până când voi fi cu voi? Până când vă voi suferi pe voi”, zice 
Domnul către neamul cel preacurvar şi necredincios. Prin aceste 
cuvinte, Domnul nu-şi manifestă nerăbdarea, ci arată că El, cu toată 
iubirea Sa, se simte străin de neamul acela al necredinţei. Inima 
Domnului cea părintească, rănită de manifestările de necredinţă, 
scoate un oftat de supărare. Atât este de ingrozitoare boala 

necredinţei celor preacurvari! Plecăciunea şi îndelunga răbdare a 
Domnului sunt un adevărat ocean, în care încap atâtea nelegiuiri, 
câte se fac zilnic pe suprafaţa pământului. Dar necredinţa şi 
neorânduiala acelor oameni, care au la îndemâna lor mijloacele 
harului şi ale mântuirii, sunt greu de răbdar, şi până la sfârşit umplu 
chiar măsura răbdării lui Dumnezeu! 

Şi totuşi, sărmanul băiat nu era cu nimic vinovat de starea 
acelui neam. Iar tatăl său nu era cu totul stricat, cum erau cărturarii, 
încât să nu poată primi un dar nou, care să-l atragă spre credinţă. De 
aceea, Domnul zice: „Aduceţi-l aici la Mine”. Cu toată stricăciunea 
care era în neamul acela, Domnul nu-şi întoarce milostivirea Sa. 
Aceasta ne explică pentru ce şi astăzi, cu toate vicleniile şi hulele pe 
care le aduc lui şi sfintei Sale religii, persoane particulare şi popoare 
întregi numite creştine, El se milostiveşte de nenorocirea lor, Îşi 
intinde răbdarea Sa şi continuă să răspândească şi pe mai departe 
darurile Sale. 

Sfântul Evanghelist Marcu notează la acest punct amănunte 
foarte interesante. Mai întâi notează că atunci când l-au adus pe 
tânăr înaintea Domnului, îndată duhul l-a zguduit pe el şi căzând la 
pământ, „zăcea fără suflare”. Aşadar, Domnul a îngăduit diavolului 
să-şi lucreze şi culmea rău-făcătoarea nebunie a lui, pentru ultima 
dată, cu scopul ca „să atragă la credinţă în minunea pe care avea să o 
facă, pe tatăl tânărului, văzând cum se tulbură diavolul”, zice Sfântul 
Ioan Gură de Aur. Acum Domnul întreabă pe tatăl copilului: „De 
cât timp i se întâmplă lui aceasta? Şi tatăl a răspuns: din copilărie”. 
Domnul a pus intrebarea, nu că n-ar fi ştiut de cât timp este îndrăcit 
tânărul, ci mai mult ca o explicaţie la cuvintele: „Până când voi fi cu 
voi?” Căci Domnul se afla în mijlocul poporului de doi ani şi prin 
urmare tatăl tânărului ar fi putut să vină mai de mult la Domnul, 
dar necredinţa l-a împiedicat. Tot aşa şi astăzi sunt părinţi, care 
văd că fiii înclină cu putere spre rău, din vârstă fragedă, dar cred că 

lucrul acesta nu merită din partea lor o grijă imediată. Ei nu aleargă 
cu credinţă la Hristos, ca să-i vindece şi pe ei, şi pe copiii lor, ci lasă 
răul să ajungă la proporţii uriaşe, să prefacă pe copiii lor în ruine 
morale şi materiale. 

Tatăl tânărului nu era cu totul stricat, dar rugăciunea pe care o 
adresează Domnului este rugăciunea unui necredincios, rugăciune 
care s-ar fi potrivit numai dacă s-ar fi adresat unui medic oarecare: 
„dacă poti, ajută-ne nouă, milostivindu- Te spre noi”. Însă către Acela 
care prin atâtea minuni îşi arătase puterea dumnezeiască, numai 
o inimă otrăvită cu necredinţa putea să se adreseze în felul acesta. 
Cu toate că tatăl părea să pună pe seama neputinței lui Hristos 
zăbovirea demonului în fiul său, Hristos atribuie boala necredinţei 
tatălui, cu toată dreptatea. De aceea îi şi zice: „Dacă crezi, toate sunt 
cu putinţă celui ce crede”. Adică Eu iţi întorc vorba pe care mi-ai 
spus-o tu dacă poţi. Această vorbă ţi se potriveşte ţie, tu trebuia 
să crezi, fiindcă toate sunt cu putinţă celui ce crede. Sfântul Ioan 
Gură de Aur tâlcuieşte astfel locul: „În Mine este atâta belşug de 
putere, încât dau şi altora, să poată face minuni. Dacă ai fi crezut 
cum trebuie, ai fi putut să vindeci şi tu singur pe fiul tău”. Aşadar, 
necredinţa pe care tu o arăţi faţă de puterea Mea împiedică puterea 
să lucreze minunea, din pricina necredinţei tale. 

Poţi să crezi. lată o chestiune care ni se potriveşte şi nouă 
tuturor. Care dintre noi nu s-a aflat niciodată sub povara nevoilor 
materiale sau sufleteşti, într-o situaţie în care orice ajutor omenesc 
era zadarnic? În asemenea împrejurare, vine Domnul şi ne întreabă: 
poţi să crezi? Vrei să pun toate ale tale cu credinţă în mâinile Mele? 
Poţi să scoţi din sufletul tău dorinţa frumoasă şi hotărârea fermă 
de a desface propriul tău eu şi toate nădejdile tale de tot ce este 
trecător, persoană sau lucru, şi să te încrezi desăvârşit în Mine? 
Dacă faci acest lucru, atunci toate iţi sunt cu putinţă. Atunci ţi se 
va da din atotputernicia Mea prin mijlocirea credinţei, ca să ai o 

putere în stare să îndestuleze toate nevoile tale, să îndrepte toată 
viaţa ta, să te elibereze de vina şi de patima păcatului, să te facă fiu 
al Meu şi să te călăuzească spre marea ta destinaţie. 

lar acum a venit împlinirea şi pentru inima necredincioasă 
a tatălui. El a fost vindecat de dracul necredinţei, care era mai 
înspăimântător, chiar şi decât duhul care chinuia pe băiatul său. 
Trebuia să se vindece întâi tatăl, ca, prin credinţa lui, să dea ajutor şi 
nefericitului său fiu: „îndată strigând tatăl copilului a zis cu lacrimi: 
cred, Doamne, ajută necredinţei mele”. De fapt, scena era dramatică. 
Tatăl a înţeles că necredinţa lui era pricina nefericirii fiului său şi de 
aceea plânge acum pentru păcatul lui cel mare şi mărturiseşte cu glas 
tare: cred, Doamne, că Tu poţi totul. Vindecarea mea şi a fiului meu 
să nu fie împiedicată de lipsa unei credinţe îndestulătoare. În această 
mărturisire a sa, tatăl adaugă şi o rugăciune către Domnul, ca să-l ajute 
să creadă desăvârşit. Căci nu numai acel tată, care era necredincios 
până în clipa aceea, ci şi cei credincioşi, care mărturisesc pe Hristos, 
au adeseori motive să se întristeze de lipsa unei credinţe desăvârşite şi 
să ceară de la Domnul plinătatea credinţei, zicând: „Ajută necredinţei 
mele”, sau aşa cum au zis ucenicii: „Sporeşte-ne credința” (Lc 17, 5). 

Domnul nu aştepta decât această mărturisire şi rugăciune a 
tatălui, ca să săvârşească minunea. „Și l-a mustrat pe el Iisus”. Adică, 
a mustrat cu asprime pe drac, cu nişte cuvinte pe care Sfântul 
Evanghelist Marcu le-a notat: „Duh mut şi surd. Eu îți poruncesc să 
ieşi din el şi niciodată să nu mai intri în el”. Fugi şi să nu te mai apropii 
de acest tânăr. Căci, câteodată satana fuge din propria lui voie, 
ca să se întoarcă apoi cu chinuri şi mai mari. Însă acum primeşte 
poruncă să nu cumva să îndrăznească să se mai întoarcă. Iar satana 
nu putea sta împotriva poruncii atotputernice a Domnului. 

Şi iată rezultatul: „A ieşit dracul din el şi s-a vindecat din ceasul 
acela” (v. 18). Iar Sfântul Evanghelist Marcu adaugă că diavolul 
a ieşit „Strigând şi scuturându-l foarte tare”, adică cu strigăte şi cu 


372 


Minunile Domnului 


zguduiri de mânie, fiindcă a încetat de acum influenţa răufăcătoare 
pe care o avusese de atâţia ani asupra copilului. Dar fapt este că 
diavolul a ieşit, chiar dacă a iscat o asemenea tulburare. Căci este 
Şi acesta un meşteşug al vicleanului şi al oamenilor insuflaţi de el, 
să urle şi să se tulbure, atunci când dreptatea face să înceteze lucrul 
lor cel răutăcios şi când le ia din mână, ceea ce au stăpânit, fără 
dreptate şi împotriva legii. Prin urletele şi tulburarea lor vor să 
dovedească că sunt nedreptăţiţi, sau să înspăimânte pe cel drept 
şi să-l silească să dea drumul mâniei, şi în felul acesta vicleanul şi 
uneltele lui să-şi poată duce la capăt lucrarea lor cea rea. 

Zdruncinătura pe care a produs-o diavolul în trupul tânărului 
a fost atât de mare încât „s-a făcut ca un mort. Cei ce erau de faţă şi 
cunoşteau pe tânăr, credeau că a murit, când el, dimpotrivă, fusese 
slobozit de draci. Tot aşa se întâmplă şi la vindecările spirituale şi la 
izgonirea duhului rău al păcatului. Oamenii lumii socotesc morţi 
pe cei ce se pocăiesc şi se eliberează de răutate. Ei zic: s-a pierdut, 
şi-a pierdut minţile! Dar „lisus l-a luat pe el de mână, l-a ridicat 
şi el a stat în picioare”. Când Domnul vieţii a izgonit pe diavol, 
cum putea să rezulte din acest lucru moartea, iar nu viaţă? Numai 
ucigaşul de oameni, diavolul, caută să producă moartea. Hristos 
aduce viaţă: „Eu sunt viaţa”, zice El. De aceea, a apucat pe tânăr de 
mână, i-a dat simţire şi putere şi l-a făcut pe deplin sănătos. 

Astfel au rămas de minciună cei ce credeau că tânărul a murit. 
La fel, rămân de minciună cei ce afirmă, cu atâta uşurinţă, că sunt 
pierduţi unii care au murit pentru păcat şi au înviat pentru viaţa 
cea în Hristos. Oamenii lumii i-au pierdut pe unii ca aceştia din 
fala cea în păcate, din chipurile nelegiuirii, deoarece aceştia nu se 
mai aşază la masa risipei şi lipsesc din casele de desfrâu. De aceea, 
oamenii zic că i-au pierdut. Dar aceştia abia acum trăiesc. Pierduţi 
erau ei mai înainte. Va veni vremea în care şi cei ce îi cred pierduţi 

vor înţelege. Şi fie ca această înţelegere să vină aici pe pământ, nu 
la ziua judecății. 


Convorbirea Domnului cu ucenicii Săi 


Se pare că acum ucenicii s-au înspăimântat la gândul că şi- 
au pierdut puterea de a izgoni dracii, putere pe care le-o dăduse 
Domnul. De aceea: „Apropiindu-se ucenicii de lisus, I-au zis: de 
ce noi nu am putut să-l scoatem?” (v. 19). L-au întrebat: deoarece 
„era vorba despre un lucru mare şi nespus”, zice Sfântul loan Gură 
de Aur. De altfel, ucenicii şi apostolii Domnului, ca şi slujitorii 
Bisericii din orice vreme, care îşi împlinesc lucrarea publică ce 
le-a fost încredinţată, au şi ei nevoie de o comunicare particulară 
cu Hristos. Iar aceste comunicări particulare sunt folosite ca să- 
şi mărturisească şi să-şi plângă căderile, neputinţele, lipsurile şi să 
ceară iertare pentru ele şi să implore întărire şi îndreptare. Astfel 
de întrebări, ca cea pe care I-au pus-o Domnului ucenicii Săi, avem 
să ne punem şi noi înşine propriului nostru eu. Să punem aceste 
întrebări, depărtându-ne îndeosebi şi având ca martor nevăzut 
numai pe Domnul. Atunci să întrebăm şi să mustrăm eul nostru 
pentru ce sunt atât de puţin credincios în cutare împrejurare? 
Pentru ce în cutare altă împrejurare nu mi-am făcut datoria cu 
grijă? Pentru ce sunt atât de distrat la rugăciune? De ce nu am 
fost mai prevăzător, când m-am întâlnit cu cutare, încât mi-au 
scăpat din gură vorbe necuviincioase? De ce am arătat în altă 
împrejurare, atâta complezenţă, care este foarte puţin potrivită cu 
duhul creştin? De ce nu fac fapte de dragoste mai multe şi mai 
desăvârşite?... Câtă importanţă are o astfel de cercetare de sine 
ne-o arată Duhul lui Dumnezeu, care poruncește: „Cele ce ziceți în 
inimile voastre, în aşternuturile voastre vă umiliţi” (Ps 4, 5). Adică: 
nu numai faptele voastre, ci şi gândurile şi dorinţele lăuntrice să 

ni le cercetăm. Acest lucru îl întăreşte practica tuturor oamenilor 
mari şi sfinţi, care aveau în uzul lor zilnic urmărirea cu grijă, 
judecarea şi lămurirea propriului lor eu. Omul este atât de plin de 
sine, încât mult mai uşor se întunecă, uită de sine, pierde simţul 
moral, dacă nu-şi supune eul la o astfel de cercetare deasă. Dacă 
a trecut cu vederea această datorie a sa pentru un timp, va ajunge 
să lase neobservate chiar cele mai grozave păcate, va ajunge să-şi 
îndreptăţească şi faptele cele mai nedrepte. 

Răspunzând Domnul la întrebarea ucenicilor Săi, a atribuit 
nereuşita lor la două cauze. Mai întâi: „Pentru necredința voastră. 
Amin zic vouă, dacă ați avea credinţă cât un grăunte de muştar, 
ați zice muntelui aceluia mută-te de aici acolo şi s-ar muta şi nimic 
nu v-ar fi cu neputinţă” (v. 20). Cand Domnul s-a adresat tatălui 
copilului, a atribuit boala copilului necredinţei. Acum, când 
vorbeşte cu ucenicii Săi, atribuie tot necredinţei faptul că ei n-au 
putut scoate pe drac. Adevărul este că în amândouă părţile nu 
era credinţă suficientă. Dar vrednic de luare aminte este faptul 
că ucenicii n-au luat în seamă că Domnul a atribuit persistenţa 
diavolului, necredinţei neamului. Ci ei, ca nişte cunoscători foarte 
buni ai interesului lor spiritual, vor să afle propria lor lipsă, nu 
pe a neamului. Vor să-şi atribuie greşeala numai lor, nu altora. 
Căci, din nefericire, fiecare dintre noi punem cu multă uşurinţă 
vina situaţiilor rele pe alţii, nu pe noi înşine. Predicatorul dă vina 
lipsei de roade a predicii sale pe ascultător şi ascultătorul dă vina 
pe predicator. Superiorul învinuieşte pentru toate pe inferiorul 
său şi invers. Stăpâna învinuieşte pe servitoare şi invers. Guvernul 
invinuieşte pe cei guvernaţi şi poporul învinuieşte guvernul. Foarte 
rar se aude învinuirea adevărată şi mântuitoare: „Eu am greşit”. 
Şi oamenii primesc foarte rar hotărârea judecătorului celui fără 
păcat: „Iu ai greşit”, cum au primit ucenicii cu bucurie învinuirea 
Domnului: „Pentru necredinţa voastră”. O! cât s-ar schimba starea 

societăţii şi a fiecăruia în parte, dacă fiecare din noi ne-am întoarce 
către eul nostru şi am afla cu sinceritate propriile noastre greşeli, 
ca să începem îndreptarea de la noi înşine! 

„Din pricina necredinţei voastre”. Necredinţa ucenicilor nu 
era însă la fel cu cea de care acuzase Domnul mai înainte neamul 
cel necredincios şi preacurvar. La ucenici era o lipsă de credinţă 
în minune. Dar fiecare credinţă, dacă nu are puterea, căldura, 
eficacitatea cerută de fiecare împrejurare în parte, poate fi numită 
necredinţă precum şi organismul, care nu îndeplineşte funcțiunile 
cerute de fiecare nevoie a omului în parte, nu este sănătos, ci 
bolnav. Şi mulţi dintre noi ar putea fi numiţi cu totul necredincioşi, 
ar putea fi mustraţi de Domnul pentru necredinţă, cu toate că au 
oarecare credinţă. 

Domnul se foloseşte de acest prilej, ca să arate puterea 
credinţei: „Dacă aţi avea credință măcar cât grăuntele de muştar”. 
Hristos întrebuinţează muştarul ca asemănare, pentru gustul lui. 
Căci se ştie că bobul de muştar, deşi este foarte mic, are un gust 
iute şi arzător. În cazul acesta, înţelesul cuvintelor Domnului este: 
dacă aveţi credinţă fierbinte, arzătoare, puternică, nu una slabă, 
uşoară şi distrată, întotdeauna veţi reuşi în toate. Asemănarea 
poate fi considerată şi cu privire la micimea bobului de muştar. 
Atunci înţelesul este următoml: dacă aveţi cea mai mică credinţă 
făcătoare de minuni, atunci puteţi face lucrurile cele mai mari, mai 
presus de om, atunci veţi muta munţii, atunci nimic nu vă va fi cu 
neputinţă. Dar, fie că asemănarea se referă la gustul muştarului, 
fie că se referă la micimea lui, înţelesul este acelaşi: Domnul a ales 
imaginea bobului de muştar, ca să arate nepreţuita vrednicie a 
încrederii neclintite în lucrarea Sa cea făcătoare de minuni. Deci, 
cei nouă ucenici n-au avut în această împrejurare credinţa aceea 
neclintită şi încrederea că Domnul le-a dat puterea să izgonească 
pe draci (Mt 10, 8). Desigur, este un lucru al virtuţii să nu avem 


376 


Minunile Domnului 


încredere în judecata noastră, în puterile noastre, în faptele noastre 
dar este o faptă rea şi o scădere pierzătoare când nu avem încredere 
în Domnul, în puterea Lui, în cuvintele Lui şi în făgăduinţele 
Lui. 

În al doilea rând: „Acest neam nu iese decât prin rugăciune 
şi post” (v. 21). La aceste cuvinte ale Domnului se pot da două 
tâlcuiri. Potrivit cu prima tâlcuire, se înţelege că neamul acesta, 
adică această ceată specială de draci, atât de sălbatici, care produc 
epilepsia, nu iese ca altele, ci prin fapte speciale de evlavie, cum 
sunt rugăciunea şi postul. Potrivit cu cealaltă tâlcuire, cuvintele 
acestea vor să spună că acest fel de credinţă, care mişcă şi munţii din 
loc, nu progresează, nu ajunge la punctul ei culminant, nu devine 
lucrătoare, decât numai prin rugăciune şi post. Oricum ar fi, în 
aceste cuvinte ale Domnului accentul important cade pe adevărul 
că rugăciunea şi postul sunt arme speciale. Cu ele biruim pe satana şi 
introducem în sufletul nostru puterea dumnezeiască, prin care noi 
implinim cele mai mari fapte ale credinţei. Rugăciunea este cel mai 
eficace mijloc, căci ea pune pe creştin în nemijlocită comunicare 
cu Dumnezeul atotputernic şi astfel omul primeşte putere pentru 
orice faptă mare. Iar postul creştinesc este o dovadă de smerenie, 
foarte trebuitoare pentru rugăciune. Este un mijloc de omorâre a 
pornirilor dezordonate şi a cunoştinţelor zadarnice, este supunerea 
trupului faţă de suflet. Postul face mintea mai curată, o aprinde 
spre rugăciune, iar pe aceasta o întăreşte, o înaripează şi o face 
plină de înţelepciune, după cum zice Sfântul Ioan Gură de Aur. 

Precum în orice clipă a vieţii noastre, satana este gata să 
vadă în sufletul nostru păcatul sau să trezească înclinările noastre 
lăuntrice spre păcat, tot aşa şi creştinul trebuie să întrebuinţeze 
arma rugăciunii în fiecare clipă, ca să-l poată răsturna pe satana. 
Căci în fiecare clipă a zilei şi nopţii, şi Dumnezeu este gata să 
asculte rugăciunile noastre şi să ne dea puterea Sa cea biruitoare. 

Oricât de extraordinară ar fi ispita şi oricât ar fi de mare influenţa 
acelui neam de draci, care ne ispitesc, ei nu vor putea niciodată să se 
impotrivească puterii lui Dumnezeu; „Străju-i-va îngerul Domnului 
împrejurul celor ce se tem de El şi îi va izbăvi pe ei” (Ps 33, 7). 

Minunile prin care Domnul a slobozit pe îndrăcit şi care au 
fost tâlcuite în acest capitol, nu lasă nicio îndoială despre faptul, 
că puterea vrăjmaşului a fost călcată în picioare şi distrusă. Numai 
Domnul cel sfânt a desfăcut făcăturile celui ce singur este vinovat 
de răutatea păcatului. Iar biruitorul sfărâmând capul şarpelui celui 
vechi, cheamă pe credincioşii Săi din toate generaţiile să scape la 
El cu toată încrederea, să se înroleze în armata Sa biruitoare, să 
păşească fără teamă către ceruri, unde vor vedea faţă către faţă pe 
Iisus biruitorul. 

ÎNVIERILE DINMORŢI 


ÎNVIEREA FIICEI LUI IAIR 
(Lc 8, 40-42; 49-56) 


esigur, toate minunile Domnului sunt lucrări mai presus 

de fire şi manifestări ale puterii Sale dumnezeieşti. Însă 

puterea Sa făcătoare de minuni se dovedeşte a fi neasemă- 
nată, mai ales în învierea morţilor. Căci deosebirea şi opoziţia din- 
tre existenţă şi neexistenţă este desăvârşită. Prăpastia dintre viaţă şi 
moarte este cu desăvârşire de netrecut. Şi nimeni altul, decât Stăpâ- 
nul vieţii şi al morţii, poate să anuleze această prăpastie, aducând 
înapoi pe cineva din moarte la viaţă. De aceea, această parte a cărţii 
de faţă este cea mai importantă. Începem tâlcuirea cu învierea fiicei 
lui Iair, cea mai mică după vârstă dintre persoanele moarte pe care 
le-a înviat Domnul. Sfinții Evanghelişti povestesc această minune 
in legătură cu vindecarea femeii căreia îi curgea sânge. Dar în car- 
tea aceasta, cele două minuni sunt puse fiecare în alt loc, după seria 
lor specială. 

Rugămintea lui lair 


După ce Gadarenii s-au arătat cu totul nevrednici de 
binefacerile Mântuitorului, Domnul a venit în mijlocul poporului 
iudeu, care, cel puţin în această împrejurare, L-a primit cu multă 
bucurie. De aceea, Sfântul Evanghelist notează: „Și când s-a întors 
Iisus, L-a primit mulțimea căci toți Îl aşteptau” (v. 40). S-a întâmplat 
aici un lucru, care se poate observa în orice epocă. Când unii Îl 
resping pe Hristos şi harul Său, resping fericirea pe care o oferă 
Fl, alţii se silesc cu toată râvna să primească această comoară de 
mult preţ, îşi deschid inimile spre primirea lui Hristos, pe care 
L-au aşteptat cu dor, deşi aveau despre El o idee nedesăvârşită. 

Dar, printre cei ce L-au primit pe Domnul, era şi un om, care 
Îl aşteptase cu atâta nerăbdare încât devenise pentru el aşteptarea un 
chin şi credea că fiecare clipă care trece este o zi întreagă. Aşadar, de 
îndată ce Domnul a sosit: „Iată a venit un om, al cărui nume era lair 
şi care era mai marele sinagogii” (v. 41). Numele de Iair înseamnă cel 
luminat. Acest lair era mai marele sinagogii din Capernaum, prin 
urmare, deţinea cel mai înalt rang printre evreii din locul acela. 
Fariseii, confrații lui, ca să impiedice poporul să creadă în Hristos, 
găsiseră ca pretext sperietoarea cu rangurile inalte. Ei ziceau: „Oare 
a crezut în El vreunul din conducători sau din Jarisei? Dar poporul 
acesta...” (În 7, 48). Şi totuşi, iată mai marele sinagogii, Iair, crede. 
Iată Iosif, Nicodim, cei mai mari conducători şi fruntaşi cred în 
Hristos. Nu era nici atunci şi nu va fi niciodată vreme în care să 
lipsească bărbaţi credincioşi din toate rangurile şi savanţi mari, 
a căror credinţă în Hristos să judece şi să osândească necredinţa 
confraţilor lor necredincioşi. 

Aşadar, Iair a venit la Domnul personal. Nu cum fac unii 
creştini care trimit la Sfânta Biserică pe membrii cei mai neînsemnaţi 

ai familiei lor, ca să se roage pentru necazurile pe care le au în casă. 
Iair, cu multă smerenie, „căzând la picioarele lui Iisus, Îl ruga să vie 
în casa lui” (v. 41 A). Deci, a căzut la picioarele Domnului şi L-a 
rugat cu stăruință să vie în casa sa. „Căci avea numai o fiică, ca de 
doisprezece ani, şi aceea era pe moarte”. O boală gravă cuprinsese 
pe fetiţa lui Iair şi o adusese într-o stare mortală. Una din cele mai 
mari dureri şi primejdii era gata să zdrobească inima tatălui. Mai 
cu seamă că fetiţa de doisprezece ani era singurul rod al căsniciei 
sale. În ea se adunase toată dragostea părinţilor, ea era singurul inel 
de legătură dintre soţi şi singura nădejde a continuării neamului 
lor. Dar să nu uite părinţii că dragostea excesivă şi oarbă pentru 
copiii lor devine adesea închinare de idoli, care îndepărtează de 
la Dumnezeu, şi pe părinţi şi pe copii. Faptul că Dumnezeu, ca să 
nimicească această închinare de idoli, le zdrobeşte idolii prin boli 
sau prin moarte are un rost foarte adânc. Sunt destule cazuri în 
care moartea unui copilaş prea iubit a atras pe părinţi spre Hristos, 
precum l-a atras şi pe Iair. 

Deşi lair nu avea acea credinţă minunată a sutaşului, care 
credea că Domnul poate să vindece şi de la distanţă, Domnul, 
totuşi, plecându-se şi la această credinţă mai slabă, a primit bucuros 
să meargă la casa lui Iair. Domnul n-a vrut să intre în casa omului 
impărătesc, dar se grăbeşte să primească invitaţia lui Iair. Căci 
în lucrările Sale pentru oameni, Domnul întrebuinţează metode 
diferite, potrivite totdeauna cu caracterul şi cu necesitatea fiecăruia. 
Aşadar, când vedem că Domnul se poartă cu noi într-un fel, cu 
altul în alt fel şi iarăşi şi cu altul în mod diferit, să nu ne supărăm, 
să nu îndrăznim noi să criticăm metodele Domnului cele înțelepte. 
Ci să fim încredinţaţi că iubirea Sa cea înţeleaptă întrebuinţează 
leacul cel potrivit şi corespunzător cu caracterul, dispoziţiile şi 
starea sufletească a fiecărui creştin. Medicina ar fi nevrednică de 
numele ei şi nefolositoare, dacă ar da tuturor bolnavilor acelaşi 

leac. Aşa ar vătăma sănătatea, în loc să vindece boala. Prin urmare, 
este un lucru cu mult rost când preaînţeleptul şi nevăzutul Medic 
întrebuinţează leacuri diferite pentru vindecarea sufletească a 
fiecăruia. 


Vestea despre moartea fiicei. Domnul dă o 
nemaiauzită mângâiere 


Sosirea Domnului în casa lui Iair a fost întârziată de îmbulzeala 
poporului şi de vindecarea femeii cu curgere de sânge. De aceea s-a 
întâmplat lucrul de care se temea atât de mult Iair: „Pe când el încă 
vorbea, a venit cineva de la fruntaşul sinagogii şi i-a spus: fiica ta a 
murit. Nu mai supăra pe învățătorul” (v. 49). Adică, i-au spus să 

e A v v A ° . . & .e. 
nu mai supere pe învățătorul, aducându-i şi vestea tristă a morţii 
fiicei sale. Cel ce aducea vestea vorbea despre Hristos ca despre o 
persoană omenească, ca despre un medic oarecare, care îşi are locul 
numai pe lângă un bolnav, dar nu mai are ce face, dacă bolnavul a 
murit. Când paloarea morţii se întinde pe faţa bolnavului, medicul 
nu mai poate ajuta nimic. Cel ce aducea vestea nu ştia că Acela, 
a cărui intervenţie o ceruse Iair, era Domnul vieţii şi al morţii şi 
că putea prelungi termenul, pe care l-a pus moartea, că putea să 
dea vieţii întrerupte o continuare minunată. De aceea „auzind Iisus 
i-a răspuns zicând: nu te teme, crede numai, şi va fi mântuită” (v. 
50). air se oprise locului şi stătea la îndoială, dacă să mai supere 
pe Domnul mai departe. Dar Domnul îl încurajează zicând: nu 
te teme că venirea mea la casa ta va fi zadarnică. Rămâi numai 
statornic în credinţă, şi vei fi răsplătit şi fiica ta va fi mântuită. 

Când însă a ajuns la casa lui Iair şi urma ca Domnul să 
A è o ° A A’ . v œ 
împlinească marea minune, El a procedat mai întâi la nişte lucrări 

a SOME a A N 
pregătitoare. Ci iată „intrând în casă, n-a îngăduit nimănui să intre, 
numai lui Petru, lui Iacob şi lui Ioan şi tatălui copilei şi mamei ei” (v. 

51). A luat cu sine numai o parte mai aleasă şi a ţinut afară din casă 
mulţimea aceea care făcea tulburare şi gălăgie. Cei trei ucenici mai 
aleşi, care se deosebeau de ceilalţi prin credinţa arzătoare şi prin 
dragostea lor către Hristos împreună cu părinţii copilei, erau un 
număr suficient ca să mărturisească despre minune. 

lar apoi, fiindcă „toţi plângeau şi se tânguiau pentru ea”, 
Domnul „văzând pe cântăreții din fluier şi mulţimea tulburată, 
plângând şi strigând mult, le-a spus: depărtaţi-vă” (Mt 9, 23-24; Mc 
5, 38). Adică, Domnul interzice tânguirea şi izgoneşte pe acei 
cântăreţi din fluier care comercializau doliul. Căci treaba acestor 
cântăreţi din fluier şi a oratorilor funebri era să trezească o durere 
şi mai ascuţită şi să facă pierderea şi mai nemângâiată. Şi astăzi, 
din nefericire, nu numai femeile bocitoare care prin meseria lor 
sau dintr-o datorie rău-iînţeleasă bocesc pe cei morţi, ci şi oratorii 
ocazionali, care vor să-şi arate talentul lor oratoric în împrejurări 
atât de nepotrivite şi vor să pară că au prețuit în mod excepţional 
pe cel mort, aduc împreună servicii foarte proaste celor îndoliaţi. 
Le usucă inima faţă de Dumnezeu, care - chipurile — i-a nedreptăţit 
prin moartea iubitului lor. Dar Hristos nu intră acolo unde sunt 
asemenea manifestări de necredinţă. Pentru ca Hristos să vină, 
acestea trebuie să lipsească, trebuie să cedeze locul lui Hristos. El 
nu vine ca să sporească jalea, ci ca să scoată afară tirania durerii 
lumeşti, să dea mângâiere şi pace. Aşadar, de aceea El porunceşte 
şi în această împrejurare şi în toate împrejurările asemănătoare să 
plece bocitorii şi cântăreții din fluier. 

Încă şi de la rudele moartei Domnul pretinde să-şi stăpânească 
jalea firească: „Nu plângeţi”, le zice El. Şi îndată le dă şi motivul 
pentru care nu trebuie să plângă: „Copila n-a murit, ci doarme” (v. 
52). Copila n-a murit. Ea doarme. Moartea ei, deşi era o moarte reală, 
putea fi asemănată cu un somn scurt, din care se va întoarce la viaţă 
şi la mişcare. Prin aceste cuvinte Domnul voia să arate îndeobşte 

că El va birui moartea, acea îngrozitoare urmare a păcatului, va 
restabili în chip neîntrerupt unirea sufletului cu trupul, dându-le 
credincioşilor Săi viaţa veşnică. Voia Domnul să explice pentru ce 
Sfânta Scriptură a numit moartea un somn şi să arate că moartea 
este cu adevărat somn, care ţine timp de veacuri, dar care, când se 
va sfârşi, va lăsa veşnic vii pe cei pe care îi înghiţise. 

Aşadar, moartea este un somn, somn nu al sufletului, ci al 
trupului, care intră în mormânt şi în stricăciune. Dar creştinii care 
mor cu fericita nădejde că se vor deştepta iarăşi în ziua învierii 
de obşte, aceia se vor îmbrăca atunci cu trup nou, nestricăcios, 
slăvit, care nu va mai adormi niciodată. Aşadar, creştine, să nu 
ZICI niciodată că persoana pe care ai iubit-o a pierit. Să zici că a 
adormit, că s-a dus mai înainte în călătoria obştească unde toţi ne 
vom întâlni. Dacă ai avea credinţă, atunci ai trimite înainte într-un 
mormânt plin de nădejde pe toţi cei iubiţi ai tăi. Atunci ai înţelege 
pentru ce Hristos cere să fie îndepărtați bocitorii şi oratorii. Căci 
astfel de oameni nu sunt în stare să înţeleagă adevărurile mari ale 
credinţei noastre creştine, ci sunt gata să le ia în râs. Veţi vedea 
acest lucru chiar în casa Iair. 

„Și râdeau de El, ştiind că a murit” (v. 53). Bocitorii din 
Capernaum erau convinşi că fetiţa fruntaşului sinagogii lor 
murise. Dar trebuia să se fi purtat cu mai multă cuviinţă într-o 
împrejurare atât de tristă. Căci ei auziseră adesea citindu-se în 
Sfânta Scriptură, unde zice că moartea este somn. Şi pe de altă 
parte, cunoşteau caracterul serios al Domnului, care nu îingăduia 
niciodată să se vorbească vorbe de râs sau vorbe necorespunzătoare 
adevărului şi realităţii. Ba încă împrejurarea era de aşa natură, încât 
nu se putea trece cu uşurinţă de la plâns la râs. De aceea Domnul 
„i-a scos pe toţi afară”, pe toţi care strigau, se văitau, se jeluiau. 
Căci aceştia erau nevrednici să devină martori oculari ai slăvitelor 
minuni ale Domnului. Tot astfel unii creştini se fac nevrednici, 

când leapădă cu multă uşurinţă adevărurile creştine şi nu vor să 
2 v A A+ v . A . o . 
primească mângâierea adevărului, pe care Îl aud citindu-se la slujba 
înmormântării prin cuvântul Apostolului şi al Evangheliei, şi, 
dimpotrivă, sunt gata să-şi bată joc de această mângâiere, 


Minunea Învierii 

După ce camera mortuară a fost eliberată de prezenţa celor 
nevrednici, Domnul, „luând-o de mână, a strigat zicând: fetiţă 
scoală-te” (v. 54). A luat-o de mână pe cea moartă şi a strigat cu glas 
tare: fetiţă, scoală-te. Acest cuvânt era o poruncă a atotputernicului 
Creator. El poruncea sufletului să se întoarcă în trupul cel mort, 
să-l ridice din starea de moarte şi să întoarcă la viaţă întregul 
organism. După cum era de aşteptat, realizarea a venit odată cu 
cuvântul Domnului: „S-a întors duhul ei şi s-a sculat îndată”. 

Sunt vrednice de specială luare aminte aceste cuvinte: „S-a 
întors duhul ei”. Căci ele arată foarte clar, mai întâi, că se petrecuse 
o despărţire desăvârşită a duhului de trup şi că duhul ieşise din 
trup, prin urmare copila era cu adevărat moartă. Aceste cuvinte 
mai arată că sufletul există şi lucrează chiar şi atunci când este 
cu totul despărţit de trup. Prin urmare, moartea nu stinge făclia 
existenţei noastre, ci mută altundeva elementul luminos care 
străliea în trup şi care rămâne luminos, chiar când nu este în 
trup. Căci sufletul are o existenţă neatârnată şi de sine stătătoare şi 
după despărţirea lui de trup. 

Aşadar, o întâmplare uimitoare a dovedit că duhul s-a întors: 
indată fetiţa s-a sculat. Şi în timpul Vechiului Testament s-au 
făcut învieri din morţi de către proorocii Ilie şi Elisei. Dar când 
cineva parcurge locurile corespunzătoare ale Sfintei Scripturi (III 
Regi 17, 19-22; IV Regi 4, 33-35), vede că este o diferenţă foarte 
mare între învierile săvârşite de prooroci şi aceasta de care ne 

ocupăm. Proorocii au făcut minunile ca nişte robi, care aşteptau 
implinirea de la Domnul lor. În cazul fiicei lui Iair, însă, lucrează 
insuşi Domnul fără vreo rugăciune sau invocare ci poruncind de-a 
dreptul. Fiindcă Hristos era Stăpânul sufletelor, care dă viaţa şi o 
ia după cum vrea El. Hristos este şi Stăpân al vieţii spirituale. Şi 
toţi oamenii, fără excepţie, am fi nişte morţi duhovniceşte, căci 
păcatul desparte sufletul de Dumnezeu şi produce astfel moartea 
duhovnicească. Noi ne-am trece viaţa cu fapte moarte, dacă harul 
cel nevăzut, ca o altă mână a lui Dumnezeu, şi cuvântul Său cel 
atotputernic nu ne-ar fi trezit, nu ne-ar fi înviorat, nu ne-ar fi înviat 
prin pocăință şi nu ne-ar fi dus la o viaţă nouă (vezi Ef 2, 4-5). 

Ca să nu rămână nici cea mai mică îndoială că fetiţa cea 
moartă a lui air a înviat sănătoasă şi că funcțiunile organismului 
ei şi-au reluat întreaga activitate, Domnul „a poruncit să-i dea să 
mănânce” (v. 55). A poruncit Domnul să-i dea mâncare. Precum 
pruncii nou-născuţi cer să sugă lapte, care le dă viaţă, tot aşa şi 
cea înviată din morţi trebuia să primească hrană. Însă tot astfel 
şi cei renăscuţi duhovniceşte doresc „ca nişte prunci nou-născuţi, 
laptele cel duhovnicesc şi neprefăcut, ca prin el să creşteţi "zice Sfântul 
Apostol Petru (I Ptr 2, 2). Doresc harul lui Dumnezeu şi adevărul 
prin care se întăreşte şi progresează viaţa duhovnicească. 

Era firesc ca o minune atât de mare şi nemaivăzută să producă 
o impresie adâncă pe care Sfântul Evanghelist o notează în ultimul 
verset: „Ci au rămas uimiţi părinţii ei, iar El le-a poruncit să nu 
spună nimănui ce s-a întâmplat” (v. 56). Părinții au rămas uimiţi. 
O astfel de minune slăvită, nu putea rămâne ascunsă căci cu cât cel 
smerit îşi ascunde faptele, cu atât ele mărturisesc tuturor vrednicia 
lui. 

Cum era cu putinţă ca o fetiţă care murise, pe care o plângeau 
de-a valma părinţii, cântăreții din fluier, mulţimea, iar apoi a 
inviat, să rămână ascunsă? De aceea, Sfântul Evanghelist Matei 

notează că: „S-a dus vestea despre aceasta în tot ţinutul acela”. Cei ce 
vedeau pe fetiţă cercetau zi de zi şi transmiteau Înai departe acest 
mare eveniment. Cei care îl auzeau, îl transmiteau altora şi aşa s-a 
răspândit vestea în toată Galileea. 

lar Sfinţii Evanghelişti, cei de Dumnezeu insuflaţi, au 
transmis întâmplarea tuturor generaţiilor de creştini, până astăzi în 
Evangheliilor lor. Iar noi, sprijinindu-ne pe credinţa, care transmite 
oamenilor toate evenimentele istorice ale trecutului, nu numai că 
luăm cunoştinţă de această minune, ci ne şi folosim de învăţăturile 
creştine cuprinse în ea, primind binecuvântarea credinţei. Căci 
Însuşi Domnul zice: „Fericiţi cei ce n-au văzut şi au crezut” 

(Lc7, 11-17) 


ot Sfântul Evanghelist Luca povesteşte această a doua mi- 

nune de înviere din morţi. Este vorba de fiul văduvei din 

Nain. Cu prilejul acestei minuni, Domnul a binevoit să 
arate din nou adevărul, prin excelenţă mângâietor, că El, ca Stăpân 
al vieţii şi al morţii, va învia pe toţi cei răpiți din viaţă de către 
moarte. Dar cu acest prilej, Domnul a arătat, încă o dată, milosti- 
virea, sensibilitatea şi gingăşia inimii Sale şi influenţa pe care sufe- 
rinţa omenească o are asupra Sa. Este o întâmplare nespus de pre- 
ţioasă şi care îndeamnă pe omul suferind să se devoteze singurului 
Mângâietor şi Răscumpărător al suferinzilor. 


Locul și timpul minunii 


Sfântul Evanghelist, ca un istoric conştiincios, stabileşte mai 
A A . L] . .. . A A A . wv 
întâi vremea şi locul minunii: „$t s-a întâmplat în ziua următoare 
să meargă în oraşul ce se numeşte Nain”. Ziua următoare era a doua 

zi după ce Domnul vindecase în Capernaum pe sluga sutaşului. 
Aşadar, în ziua următoare Domnul avea să împlinească o faptă 
de mare milostivire şi de gingăşie. Cu o zi înainte, vindecase pe 
un om aproape mort, acum era vorba să răpească pe un mort din 
ghearele morţii. Şi în fiecare zi Domnul avea de împlinit fapte 
importante şi nu se putea spune despre EI că şi-a pierdut ziua. 

Nainul era un mic oraş în Galileia. Numele Nain însemnează 
cel frumos, cel împodobit. Căci, după cât se spune, aşezarea oraşului 
era în atâta armonie, într-un pătrat plin de verdeață naturală, care 
se afla acolo încât oferea într-adevăr o privelişte faimoasă şi era un 
loc favorabil de locuit. Dar frumuseţea şi plăcerea lumii acesteia 
sunt întotdeauna împreunate cu tristeţea şi neplăcerea, care urâţesc 
viaţa şi îi strică frumuseţea. În mijlocul unei flori frumoase sau 
intr-un fruct rumen stă viermele, care-i gata să roadă şi să strice 
frumuseţea lor, într-o persoană frumoasă şi plăcută este adesea 
o boală, o răutate sau un păcat, care urâţesc acea persoană. În 
mijlocul unui oraş frumos este necazul, care adesea îi aşteaptă pe 
locuitori şi face frumuseţea oraşului de nesuferit. Aşa s-a întâmplat 
şi în împrejurarea de faţă, în frumosul oraş Nain, după cum vom 
vedea mai jos. 

Alaiul Domnului, care avea să fie martor la marea minune, 
era numeros. Căci la intrarea în oraşul Nain s-au întâlnit două 
mulţimi. Pe de o parte, „mergeau cu El ucenicii Lui şi popor mult”; 
nu numai cei doisprezece ucenici ai Domnului, ci şi alţii, care 
urmau învăţătura Lui, precum şi mult popor din Capernaum 
veniseră cu Domnul la Nain. Pe de altă parte, „şi popor destul din 
cetate”, adică din Nain, care însoțea alaiul mortuar. Aşadar, se afla 
de faţă mulţime multă, căci urma să se săvârşească o minune mare 
a puterii dumnezeieşti şi, prin urmare, trebuia să i se dea mai multă 
publicitate. 

Chipul suferinţei 


Ca un artist desăvârşit, Sfântul Evanghelist ne prezintă în 
două cuvinte scena tragică ce L-a întâmpinat pe Domnul, când 
s-a apropiat de poarta frumoasei cetăţi. Scena conţinea, mai întâi, 
un cortegiu funebru: „Jar când s-a apropiat de poarta cetăţii, iată 
scoteau afară pe un mort”. Pentru Domnul, care ştie că pământul 
este o vale a plângerii, din vremea în care păcatul se înstăpânise 
pe pământ, întâlnirea cu un cortegiu funebru nu e deosebit de 
impresionantă. Doar pentru noi, care nu prea înţelegem realitatea 
şi socotim pământul un loc de desfătare, este foarte supărător să ne 
întâmpine la intrarea într-un oraş frumos tocmai o înmormântare. 
Şi, totuşi, într-o înmormântare este mult adevăr. Înmormântarea 
şi moartea dizolvă amăgirea cea aurită, ideile cele măreţe, visurile 
cele desfătătoare pe care şi le face omul despre viaţa aceasta. Cât de 
mult şi-ar veni în fire lacomul şi iubitorul de slavă deşartă, iubitorul 
de plăceri şi alţii, care îşi tocesc şi îşi pierd vremea şi sufletul cu 
zădărnicii şi cu nebunii mincinoase, dacă ei s-ar gândi mai des că 
dedesubtul lor aşteaptă moartea, înmormântarea, mormântul... 
Dar mai aşteaptă şi judecata, răsplătirea, viaţa veşnică! 

În împrejurarea aceea, ceea ce făcea priveliştea şi mai jalnică 
era mortul, pe care îl duceau la groapă, nu era un bătrân, care, în 
chip firesc, să fi ajuns la capătul vieţii, nici nu era dintr-o familie 
numeroasă, ca să lase în urmă vreo mângâiere. Cel mort era „singurul 
fiu al maicii sale”. O mlădiţă tânără şi unică. Dar, ca o culme a durerii, 
şi cea care işi înmormânta singurul vlăstar răsărit din mădularele ei, 
era văduvă. Prin cuvintele: „Și aceea era văduvă”. Sfântul Evanghelist 
a vrut să ne prezinte treapta cea mai înaltă a durerii omeneşti. Căci 
atunci când femeia din Nain îşi pierduse soţul, cu care îşi unise 
firul vieţii, cei ce voiau să o mângâie, i-au arătat că are un sprijin al 

nădejdii în fiul ei. Şi asupra acestui fiu, cum se întâmplă de obicei, îşi 
concentrase ea toată dragostea şi nădejdea. 

Însă o astfel de dragoste oarbă, dusă până la cult, a multor 
mame pentru fiii lor, este atât de vătămătoare! Copilul, soţul şi orice 
persoană iubită sunt oameni muritori, schimbător, în stare să te adape 
cu multă amărăciune. Aşadar, rătăceşti jalnic, dacă-ţi întorci dragostea 
şi nădejdea spre Hristos, şi prin mijlocirea lui Hristos iubeşti pe soţ 
şi pe copii şi orice altceva iubeşti, atunci, chiar dacă rămâi dintr-odată 
fără bărbat şi fără copil, vei găsi sprijin în marea făgăduinţă a Bunului 
Dumnezeu: „Voi sprijini pe orfan şi pe văduvă” (Ps 145, 9). Chiar dacă 
moartea ţi-ar răpi singurul fiu, vei găsi o mare mângâiere în asigurarea 
dată de Dumnezeu că: „L-am luat ca nu cumva răutatea să-i schimbe 
mintea”. S-a dus la Tatăl, ca să se roage pentru mama sa, până când 
va veni ceasul reîntâlnirii. Sărmanele mame din acele oraşe, care au 
creşe pentru copii, îşi lasă copilaşii la creşe, unde sunt bine îngrijiţi, 
în siguranţă, şi se duc la munca lor liniștite şi mulţumite. Iar seara 
se întorc şi îşi strâng iarăşi copilaşii în braţe. Cu mult mai liniştite şi 
bucuroase sunt acele mame, care îşi încredinţează copilaşii în mâinile 
Tatălui ceresc, până ce îşi vor sfârşi şi ele munca lor pe pământ, până 
când va veni seara vieţii, când ele se vor bucura iarăşi de o viaţă veşnică, 
lângă Tatăl, împreună cu copilaşii lor. Cât este de mângâietoare, 
dătătoare de pace şi de nădejde această învăţătură adevărată, pe care 
numai puţine mame o cunosc şi o cred. Necazul vieţii acesteia nu este 
atât de mare şi de împovărător pe cât şi-l închipuie cel ce nu cunoaşte 
adevărul creştin şi trăieşte departe de credinţă. 


Milostivirea Domnului 


Următoarea scenă va dovedi milostivirea mângâietoare şi 
adânca sensibilitate a inimii Domnului în faţa durerii: „Și văzând-o, 
Domnul s-a milostivit spre ea”. Nici văduva, care urma sicriul, ca o 

ruină şi ca o luntre părăsită pe valurile furioase, nici altcineva din 
cei de faţă, nu I-au adresat Domnului vreo rugăminte, nu i-au cerut 
cuvânt de mângâiere. Dar El de la Sine, mişcat de propria Sa milă 
şi milostivire, din care are comori nesecate, a fost mişcat de jalea 
văduvei. La învierea fiicei lui Iair, motivul moral al binefacerii 
minunate a fost credinţa părinţilor, la învierea lui Lazăr motivul 
a fost credinţa lui Lazăr şi a surorilor sale. Aici, nu-i un motiv 
de felul acesta. Aici, singura pornire este milostivirea Domnului, 
sensibilitatea inimii Lui, care este atât de simţitoare la suferinţa 
omenească, încât se revarsă peste cei ce primesc această milă, fără 
alt motiv. Deci, Domnul s-a adresat văduvei care plângea şi se 
chinuia „şi i-a zis: nu plânge”. 

Dar a existat vreodată moarte sau înmormântare, la care 
rudele şi prietenii să nu îndemne pe văduva sau pe mama mortului 
să nu plângă? Totuşi, acest îndemn al lor este atât de slab, încât, în 
loc să oprească plânsul, trezeşte şi mai mult durerea şi dă o forţă 
şi mai mare vaietelor şi plângerii. Cu totul altfel se întâmplă acolo 
unde mamele şi văduvele îndoliate ascultă porunca lui Hristos: „nu 
plânge”. Acest cuvânt al Domnului nu este o simplă coincidenţă, 
fără putere şi fără influenţă. Ci este o poruncă atotputernică, în 
stare să preschimbe cea mai adâncă durere, într-o mângâiere 
desăvârşită şi cel mai negru doliu, într-o nespusă bucurie. Este o 
poruncă izvorând din faptul nemaipomenit că pe acel tânăr, pe 
care văduva îl plângea ca pe un mort, Mântuitorul avea să-l readucă 
la viaţă. 

„Nu plânge!” Această recomandare a Domnului s-o ia în seamă 
în special inimile necăjite. Aceste cuvinte se adresează către toţi cei 
ce jelesc şi suferă. Spre toţi aceştia se milostiveşte Domnul, căci El 
le ştie tuturor durerea şi lacrimile, chiar dacă nimeni altcineva nu 
bănuieşte şi nu vede jalea lor. Spre.toţi aceştia se apleacă Domnul 
cu cea mai adâncă bunătate şi milă, ca să-i mângâie. Este de- 

ajuns ca ei să primească cercetarea Domnului cea mângâietoare. 
Este de-ajuns ca ei să-şi deschidă urechile şi să primească şoapta 
Mângâietorului: „Nu plânge”. Căci din nefericire, mulţi îndoliaţi 
primesc orice alt mijloc neroditor de mângâiere, chiar şi pe cele mai 
vătămătoare, cum sunt narcoticele, dar întorc spatele singurului 
mângâietor, preamilostivului lisus. Dacă încerci să-i convingi să 
caute cercetarea lui Iisus, ca să se mângâie, să se apropie de El, să 
primească singurele adevăruri mângâietoare ale Evangheliei - mai 
cu seamă acela care privesc moartea, învierea, viaţa viitoare - ei 
se arată atât de ne încrezători! Dacă mai înainte de moartea unei 
fiinţe iubite, unii mergeau la biserică, fie şi din obicei, acum ei 
întrerup cu totul cercetarea sfintei biserici. Fac acest lucru după 
O datină necreştinească şi idolatră, după care cei îndoliaţi nu se 
cuvine să meargă la biserică. 


Minunea 


După ce Domnul adresase văduvei acea mângâietoare 
recomandare a milostivirii Sale „apropiindu-Se S-a atins de sicriu”. 
S-a apropiat şi a atins sicriul. În felul acesta a făcut cunoscut celor ce 
duceau sicriul, să se oprească şi să nu mai înainteze. De aceea „cei 
ce duceau sicriul s-au oprit” Şi atunci, cu o siguranţă deplină pentru 
efectul cuvintelor Sale, siguranţă pe care o are numai Dumnezeu, 
când porunceşte ceva, „a zis: Tinere îţi zic şi ție scoală-te” (v. 14). Cum 
este cu putinţă să audă cadavrul unui om mort de douăzeci şi patru 
de ore? Şi cum ar fi putut îndrăzni un om obişnuit să poruncească 
unui mort să se ridice, aşa cum ar porunci unui om adormit. Dar 
pentru Domnul un mort era ceea ce este pentru noi un adormit. 
Restabilirea legăturii dintre cunoştinţă şi trup, pe care noi, printr-o 
chemare, o producem la cei adormiţi, Domnul tot printr-o chemare 
o produce la cei morţi. Căci la Domnul chemarea nu o face un 

om simplu, ci Dumnezeu întrupat. lar porunca Sa era în legătură 
cu acea putere dumnezeiască ce va întoarce cadavrul la viaţă şi va 
pune în activitate nervii mişcării, auzul şi toate simţurile. Aşadar, 
stăpânirea desăvârşită a Domnului asupra vieţii şi a morţii este încă 
O dată dovedită cu această ocazie. Şi dovada este că „mortul s-a sculat 
şi a început să vorbească”. Noi, când strigăm la un adormit ca să-l 
trezim, trebuie de multe ori să repetăm chemarea noastră, căci cu 
prima chemare nu reuşim. Aici însă, imediat şi neîntârziat, cea dintâi 
poruncă a avut efectul scontat. Avem două dovezi de neinlăturat ale 
acestui fapt: că tânărul s-a sculat şi a şezut, ca un om care se ridică în 
pat, după ce se scoală din somn; şi a început să vorbească. 

În loc să-i ceară acelui tânăr să meargă după dânsul, ca slujitor 
sau ucenic al Său, deoarece îi datora de două ori viaţa, „Iisus l-a 
dat pe el mamei sale” (v. 15). I l-a dat ca o mângâiere desăvârşită şi 
fără pereche. Fiindcă Domnul, când lucra minunile, avea în vedere 
numai interesul oamenilor, şi nicidecum interesul Său propriu. Iar 
minunea aceasta era o milostivire faţă de văduva din Nain, prin 
excelenţă. Domnul i-a dăruit mai multă bucurie, decât avusese ea 
durere când şi-a văzut singurul fiu mort. Domnul a întrebuințat 
moartea fiului văduvei ca un bun prilej, ca să-şi arate şi cu fapta 
milostivirea şi bunăvoința specială, pentru oricare văduvă necăjită 
şi fără sprijin. A dat dovadă bună, prin această binefacere minunată 
către văduva din Nain, cât de mult mişcă durerea omenească 
milostivirea Sa, şi în special durerea văduvelor şi a mamelor. Durerea 
omenească sinceră Îl face pe Domnul să intervină imediat. 


Impresia lăsată de minune 


Această minune a făcut o impresie extraordinară asupra 
poporului care era de faţă. Când au văzut că tânărul, pe care 
până în acea clipă îl duceau mort pe o targă, a înviat cu o singură 

poruncă a Domnului şi s-a dat jos de pe targă, mergând cu toţi cei 
vii, „i-a cuprins frica pe toți”. Dar nu era acea frică, care îi cuprinsese 
odată pe gadareni. Acum poporul a simţit acel adânc respect, care 
este pricinuit de arătarea puterii şi a măreției lui Dumnezeu şi 
porneşte sufletele spre admiraţie şi proslăvire. De aceea, „s/ăveau 
pe Dumnezeu, zicând: că un prooroc mare s-a ridicat printre noi şi 
că Dumnezeu a cercetat pe poporul Său” (v. 16). Această concluzie 
adevărată, pe care au tras-o din minune: că s-a arătat un prooroc 
mare, mai mare decât loan Botezătorul, şi că, prin acel prooroc, 
Dumnezeu a cercetat poporul şi poartă grijă specială pentru 
mântuirea lui — era firească. Şi urmarea trebuia să fie că „a ieşit 
vestea aceasta despre Dânsul în toată Iudeea”, vestea că El este un 
prooroc mare, care face minuni. Ba mai mult, a ieşit vestea „și în 
toată împrejurimea” (v. 17). Aşadar, toţi au auzit şi au binevestit că 
proorocul cel mare, Mesia, pe care l-a prevestit Moise, a venit şi 
acum este vremea să creadă în el şi să se mântuiască. 

Dar din nefericire admiraţia, uimirea, mărturisirea, că 
Dumnezeu a cercetat pe poporul Său, toate impresiile lăsate de 
minunea cea mare, s-au stins foarte repede. Şi numai câţiva din tot 
acel popor au crezut în Mântuitorul, care îi cerceta! Acest fenomen 
se repetă mereu de atunci incoace. Mulţi aud că Hristos este 
Mântuitorul, că este nu numai prooroc mare, ci Însuşi Dumnezeu, 
care a cercetat poporul Său ca om, dar nu toţi se grăbesc să-l 
primească în sufletul lor, ca să vadă şi minunea neasemănat mai 
mare şi mai slăvită, a învierii duhovniceşti, ca să se bucure în 
sufletul lor de această minune. Căci au fost puţine învieri din morţi 
cu trupul, dar sunt multe, foarte multe învieri ale celor omorâţi cu 
sufletul de păcat şi înviaţi de Hristos. 

Istoria de douăzeci de veacuri a creştinismului ne arată 
mulţime mare de astfel de învieri duhovniceşti, de când Domnul a 
venit în lume. El a înviat pe cei morţi cu trupul, dar de atunci toţi 

cei ce cred în El, oricât ar fi de morţi, oricât de îngrozitoare moarte 
ar fi suferit — şi moarte îngrozitoare este despărţirea de Dumnezeu 
prin păcat, - totuşi Hristos i-a înviat pe aceştia. O singură poruncă 
a Domnului, dată prin slujitorii tainelor Sale, lucrează învieri 
şi întoarce pe păcătoşi la o viaţă nouă. Această înviere slăvită şi 
fericită Domnul ne-o oferă nouă, tuturor. Această mare minune 
se împlineşte în fiecare ceas, cu cei ce vor să fie înviaţi din păcat, 
spre adevărata viaţă în Hristos. Căci fiica lui Iair şi fiul văduvei 
erau în vârsta copilăriei şi a tinereţii, de aceea aceste minuni se 
adresează în special tineretului. „Scoală-te”, zice Domnul, către 
tineri şi tinere. Ridicaţi-vă din faptele cele moarte în care lumea, 
obiceiurile rele, înclinările voastre păcătoase şi ambianța socială 
păcătoasă, vor să vă omoare duhovniceşte, ca să fiţi nişte cadavre în 
putrefacție. Sculaţi-vă, ca să vă dau viaţa, lumina, curăţia, mirosul 
de bună mireasmă duhovnicească, frumuseţea morală, care vă vor 
face bine plăcuţi, nu numai înaintea oamenilor - păcătoşi ca şi voi 
- ci înaintea îngerilor, a sfinţilor, a lui Dumnezeu Însuşi. Şi această 
minune a învierii voastre mulţi o vor admira şi multe guri vor 
cânta pentru voi slavă lui Dumnezeu. 

uhul Sfânt a insuflat pe Evanghelistul Ioan în modul po- 

vestirii acestei minuni, care se află numai în Evanghelia sa 

şi este povestită cu o rară amănunţime şi dramatism. În 

acest capitol, Ioan a zugrăvit, cu o deosebită sinceritate, caracterul 

cu totul dumnezeiesc şi desăvârşit omenesc al Domnului şi a dat 

astfel o dovadă deplină a cuvintelor din începutul Evangheliei Sale, 

că „Cuvântul s-a făcut trup”. Atât prima dintre minunile Domnu- 

lui, pe care le povesteşte Sfântul Evanghelist Ioan, cât şi cea de pe 

urmă, aceasta pe care urmează să o tâlcuim, au fost făcute în mediul 

familiei. În cea dintâi minune, Domnul este începătorul bucuriei 

familiale. În cea din urmă, este mângâietorul şi consolatorul familiei. 

Căci Hristos ritmează în chip minunat bucuria cea nevinovată în zi- 

lele fericite şi vesele ale vieţii noastre, dar este şi prietenul nepreţuit, 
adevăratul mângâietor, în zilele necazului şi ale primejdiei. 

Cititorul meu cunoaşte prietenia acelor persoane, care par 

atât de mulţumite în vreme de sărbătoare, de ospeţe şi de petrecere, 

şi dovedesc atâta curaj în interesul lor. Dar este întrebarea, dacă 
SA „e a T O G | 
prietenia lor mai durează în clipe de primejdie. Fiindcă cele mai 
adeseori prietenii noştri lumeşti iau parte la petrecerile noastre, ba 
adesea iau partea leului, dar se codesc foarte mult să ia parte şi la 
necazurile noastre. Hristos este însă prietenul desăvârşit, nepreţuit 
. ü A. A . | A “A Di ° .e. 
şi neasemănat, atât în zilele bune, cât şi în zilele rele ale vieţii noastre. 
Îndeosebi însă în ziua necazului, când nicio persoană, niciun lucru 
nu pot să ne aducă mângâiere, Hristos este desăvârşitul tămăduitor 
al oricărei inimi zdrobite. Când intră El într-o casă îndoliată, 
bocetele încetează, tulburarea se linişteşte, deznădejdea lasă locul 
nădejdii, întunericul morţii este înlăturat de lumina dulce a învierii 
celor morţi, care ne-au fost dragi, şi de gândul unei întâlniri fericite 
în casa Părintelui nostru. Minunea învierii lui Lazăr este una dintre 
cele mai importante. Cu toate că minunile Domnului sunt foarte 
importante şi mari şi nu se pretează la comparații, totuşi unele din 
ele prezintă caractere cu totul superioare. Iar printre ele minunea 
A . . e. . w . . . A . . w A . 
învierii lui Lazăr este cea mai uluitoare dintre câte minuni a săvârşit 
Domnul asupra altor oameni. Ea exercită cea mai mare influenţă 
asupra sufletelor credincioase, de douăzeci de veacuri încoace, şi 
. e o W A ù A e . wv » 
va exercita aceeaşi influenţă până la sfârşitul veacurilor. Căci cel ce 
crede în această minune are siguranţa deplină că Acela căruia i se 
supun moartea şi mormântul nu este altul decât Însuşi Dumnezeu. 
Această minune este un rezumat şi o împlinire a celor două învieri 
de morţi premergătoare. Prin ea se întregeşte, atât învăţătura 
despre reinviere, cât şi mângâierea celor indoliaţi, cu prilejul morţii 
iubiţilor lor. Invierea fiicei lui air se potriveşte mai mult pentru 
părinţii care şi-au pierdut singurul lor copil. Învierea fiului văduvei 
se potriveşte la acele soţii, care, după ce şi-au înmormântat soţul, 
îşi pierd şi singurul lor fiu. Învierea lui Lazăr se potriveşte pentru 
cei ce şi-au îngropat un frate preaiubit, singurul sprijin al familiei. 
Prima înviere se potriveşte celor care şi-au îngropat un copilaş, 

în care aveau toată desfătarea lor. A doua, celor care văd cum, 
pe neaşteptate, se veştejeşte şi cade floarea lor prea frumoasă şi 
înrourată. Iar a treia înviere se potriveşte pentru cei ce văd cum le 
cade un copac în toată puterea şi plin de sevă. Domnul a înviat trei 
persoane, aparţinând celor trei vârste mai caracteristice ale vieţii 
omului, ca să ne încredinţeze că nicio vârstă nu va fi exceptată de 
la învierea de obşte. | 


VESTIREA BOLII LUI LAZĂR 


În prima parte a istorisirii sale, Sfântul Evanghelist ne dă 
informaţii precise asupra persoanelor dramei excepţionale, asupra 
raporturilor pe care le aveau ele cu Domnul, asupra purtării 
Domnului la anunţarea bolii lui Lazăr şi asupra convorbirii Sale 
cu ucenicii cu prilejul morţii lui Lazăr. 


Familia celor trei fraţi 


„Și era bolnav un oarecare Lazăr din Betania, din satul Mariei şi 
al Martei, sora ei. lar Maria era cea care a uns cu mir pe Domnul şi i-a 
şters picioarele cu părul capului ei, al cărei frate era bolnav” (v. 1-2). 

Betania, un sat mic în apropierea Ierusalimului, era popasul 
obişnuit al Domnului, când mergea la Ierusalim. Acest sat s-a făcut 
vestit ca satul Mariei şi al Martei, aşa cum Betsaida era patria lui 
Andrei şi Petru. Cele două surori şi casa lor cea primitoare, în 
care adesea odihniseră pe Domnul, erau foarte cunoscute primilor 
creştini, cărora le sunt adresate Sfintele Evanghelii. Cu mult 
inainte ca loan să fi scris Evanghelia sa. Sfântul Luca ne informează 
despre faptul că aceste surori primeau pe Domnul în casa lor (10, 

38-42). Iar Evanghelia lui Ioan pune mai întâi numele Mariei, cu 
toate că Marta era mai în vârstă. lar vârsta, în vremea aceea, era 
foarte respectată, deci Maria trebuie că era mai cunoscută primilor 
creştini, prin lauda pe care i-o adresase Domnul, zicând: „Jar Maria 
partea cea bună şi-a ales...”. Maria mai era cunoscută şi prin fapta 
ei cea slăvită, că a uns pe Domnul cu mir. Această faptă, pe care 
ea a făcut-o după învierea lui Lazăr, puţin înainte de răstignirea 
Domnului, a fost vestită primilor creştini de propovăduitorii 
Evangheliei şi Sfinţii Evanghelişti Matei şi Marcu au consemnat-o, 
pomenind şi cuvintele Domnului despre Maria: „Amin zic vouă, 
oriunde se va vesti această Evanghelie, în toată lumea, se va spune 
şi ce a făcut aceasta, spre pomenirea ei”. Şi Sfântul Evanghelist Ioan 
aminteşte această faptă, zicând că Maria, cea despre care vom vorbi 
acum, este cea cunoscută şi lăudată de toţi, cea care a uns cu mir pe 
Domnul şi i-a şters picioarele cu părul capului ei. 

Aşadar, cele două surori vestite aveau un frate desigur mai 
tânăr, numit Lazăr, care era al treilea membru al acestei familii 
puţin numeroase, dar legată cu legăturile foarte dulci de iubire şi 
dragoste. Dragostea lui Hristos însufleţise şi sfinţise această dragoste 
a lor. Pe lângă dragostea pe care cei trei fraţi o aveau între ei, ei se 
mai bucurau şi de dragostea lui Hristos, precum ne încredinţează 
Evanghelistul, urmând: „şi Iisus iubea pe Marta şi pe sora ei şi pe 
Lazăr”. Deoarece ei iubeau pe Hristos şi erau iubiţi de Hristos, se 
iubeau şi între ei cu o dragoste adevărată. Într-o astfel de iubire în 
Hristos constă taina adevăratei fericiri familiale. 

Cititorul meu cunoaşte multe familii, care trăiesc fără dragoste 
şi suferă, căci nu sunt plăcute nimănui. Acestea se numesc familii, 
dar nu sunt nici măcar crescătorii sau cazărmi, Căci în acestea există 
cel puţin rânduială şi supunere. Familiile fără dragoste sunt nişte 
pensiuni; ele se prefac foarte uşor în junglă, în care, în loc de ghiare 
şi dinţi, cum au fiarele, străluceşte adesea sabia şi arma ucigătoare, 

in vederea nenorocirii reciproce. Numai acolo unde s-a întronat 
Hristos, iubind şi fiind iubit, acolo coliba devine mai înaltă decât 
palatul împărătesc. Căci iubirea lui Hristos, nu numai sfințește 
iubirea firească a familiei, ci o şi împlineşte desăvârşit, când familia 
este lovită. În împrejurări în care boala şi moartea lovesc dragostea 
soţilor, a părinţilor, a fraţilor, dragostea lui Hristos vindecă rana 
şi împlineşte golul pe care l-a făcut moartea soţului, a copilului sau 
a fratelui. Dragostea lui Hristos rămâne întotdeauna statornică, 
nici prigoană, nici necaz, nici moarte nu poate s-o depărteze şi s-o 
distrugă. Aşadar, familia care a avut fericirea să-şi lege membrii 
prin dragostea lui Hristos şi să-i sfinţească, desăvârşind legătura de 
rudenie firească, este o familie perfectă. 

Dar, ca să distrugem acel pretext, invocat de familiile care se 
despart sufleteşte, că pricina despărțirii lor ar fi nepotrivirea de 
caractere, să zăbovim încă puţin în vestita familie din Betania. Nu 
ne putem îndoi nicidecum că între Marta şi Maria era nepotrivire 
de caracter. Despre acest lucru ne încredinţează pe deplin episodul 
pe care îl povesteşte Sfântul Evanghelist Luca (10, 38-42). Acolo 
se vădeşte limpede caracterul practic al Martei şi cel contemplativ 
al Mariei. Marta era activă, plină de mişcare, vioaie, grijulie şi cu 
inima bună. Era o perfectă gospodină şi casnică. Dar totodată îşi 
făcea atâtea griji, încât a ajuns să-şi facă din grijile casnice singurul ei 
scop. Şi acest lucru l-a făcut chiar şi în prezenţa Domnului. Aşa, în 
loc să bucure şi să mulţumească pe Domnul, pe care ÎI primeau cu 
iubire de oaspeţi, şi-a atras o mustrare prin prea multele ei griji „că 
se îngrijește şi se tulbură de multe”. Din pricina acestei griji, Marta se 
arată fără răbdare şi fără dispoziţie pentru ascultarea cuvântului lui 
Dumnezeu. Ea se irită impotriva Mariei, căci voia ca şi aceasta să se 
îngrijească de multe, să nu prefere să asculte cuvântul Domnului. 
Marta îşi exprimă şi în faţa Domnului supărarea ei din pricina 
Mariei, cu care desigur că în particular avea de furcă adeseori. 

Iar Maria era un caracter liniştit, inactiv, un duh fără griji, 
cu idei multe, cu o inimă plină de doruri mari, care se implineau 
numai la auzirea cuvintelor vieţii veşnice. Maria era inima adânc 
cunoscătoare şi de aceea, adânc smerită, ea simţea cu exactitate care 
este felul cel mai potrivit de a-şi arăta recunoştinţa către Domnul, 
fel care a făcut-o să fie veşnic pomenită. Dar din pricina caracterului 
ei contemplativ, îşi neglija îndatoririle ei materiale. Maria avea 
lipsuri în privinţa feminităţii şi dădea prilej de supărare. Nu era o 
membră care să aducă multe mulţumiri familiei. Deşi cititorii mei 
ar fi încurcaţi, dacă ar trebui să judece şi să aleagă unul dintre aceste 
caractere, adevărul este că: amândouă sunt de nelipsit, dar amândouă 
au lipsuri. Ele au nevoie să fie complinite. Domnul însă le iubeşte 
pe amândouă, căci amândouă sunt vrednice de iubire. Luaţi seama 
bine la cuvintele Evangheliei: nu zice că Domnul iubea numai pe 
Marta, încât să excludă din dragostea Sa orice alt caracter. El iubea şi 
caracterul diametral opus al Mariei şi pe Lazăr, care avea alt caracter; 
unul bărbătesc. Cu alte cuvinte. Domnul nu caută un anumit caracter 
ca să-l iubească, ci în inima Sa este loc pentru orice caracter. 

Numai omul, orice caracter ar avea, să primească adevărul 
cu mulţumire, să-şi apropie gândurile Domnului, să dorească 
formarea sa creştinească, să iubească pe Hristos. Atunci Hristos 
primeşte şi îndreaptă caracterele, ca să le împlinească şi să le aducă 
la deplină armonie. De aceea, cercul restrâns al celor dintâi ucenici 
şi apostoli ai Domnului conţinea pe Petru cel fierbinte şi entuziast, 
pe loan cel liniştit şi adânc, pe blândul Natanail, cel lipsit de 
viclenie, pe puternicul şi neabătutul Pavel, cel cu mintea ascuţită 
şi activă şi pe Iacob, cel practic, învățătorul faptelor. Nu strică 
nimic felurimea caracterelor, ci stricăm noi, care nu ne educăm 
caracterele creştineşte şi nu cerem de la Hristos să armonizeze 
întreolaltă caracterele noastre. Fiindcă Hristos nu caută să schimbe 
caracterul firesc al omului, ci caută să scoată din el acele scăderi 

care-i fac caracterul străin şi nepotrivit faţă de Domnul şi inapt 
de convieţuirea cu alte caractere. Domnul vrea să sfinţească şi să 
îmbunătăţească trăsăturile care formează superioritatea firească a 
caracterului fiecăruia şi să le împlinească lipsurile. 

Caracterele umane sunt tot atât de diferite, precum sunt 
natura fizică şi felul nesfârşit al faptelor ce alcătuiesc viaţa noastră. 
Şi toate stau sub acea minunată armonie care este tristă. Numai 
Oamenii să voiască şi să urmărească acea singură ţintă, pe care 
le-a pus-o Făcătorul, să fie unii faţă de alţii cu dragoste şi să se 
modeleze după Hristos. Atunci felurimea caracterelor nu numai 
că nu împiedică buna înţelegere, ci este chiar un mijloc de bună 
înţelegere. Căci în cazul acesta, ce are altul mai bun, devine pentru 
mine o pildă de urmat; iar scăderea lui îmi dă prilejul să-mi exercit 
răbdarea şi puterea de rezistenţă. Şi astfel, fiecare devine împlinirea 
altuia şi un mijloc de desfăşurare a dragostei, iar toţi deopotrivă am 
fi povăţuiţi de Hristos la scopul cel mare al vieţii noastre. 

Adevărul acesta este vrednic de luat în seamă. Căci familia, în 
care omul îşi trăieşte cea mai mare parte a vieţii sale, şi societatea, 
în care îşi trece restul vieţii, constau din caractere diferite. Dacă 
acestea se ciocnesc, produc confuzie, neorânduială, suferinţă, atât 
în familie, cât şi în societate. Dar când fiecare membru al familiei 
este educat creştineşte, când Hristos este invocat ca legătură de 
unire, atunci şi din caracterele nelegiuite vor rezulta caractere 
armonioase, care vor trăi împreună în pace, ca în fericita familie 
din Betania. Iar astfel de familii vor influenţa prin pilda lor bună 
toată societatea, ca nişte agenţi de pace şi progres. 


Boala lui Lazăr și anunţul trimis Domnului 


Totuşi, acea familie, care iubea pe Domnul şi era iubită de El, 
care era fericită având comoara dragostei, acea familie care avusese 

fericirea să primească adesea pe Domnul acasă şi se bucurase de 
prezenţa şi de convorbirea Lui cea de neuitat, iată acum, tocmai 
această familie căzuse într-un necaz greu. Lazăr era bolnav. Iar 
surorile lui erau chemate să bea paharul cel amar al morţii iubitului 
lor frate, care era şi singurul lor sprijin. 

Dar aceste surori sunt fericite, chiar şi în necazul lor. Dacă 
la alţii, care nu iubesc pe Hristos, asemenea nenorociri întunecă 
atât de mult orizontul sufletesc, încât nu le mai răsare nicio rază 
de nădejde, pentru Marta şi Maria era un soare prealuminos, spre 
întărirea sufletelor lor. Soare neumbrit de nicio nenorocire. Este 
Hristos. Către Dânsul se îndreaptă numaidecât ochii lor. Ele 
cunoşteau marea milostivire a Domnului către orice om necăjit. 
Prin urmare, ele nu s-au îndoit că Domnul se va milostivi şi spre 
Lazăr, pe care îl iubea. Dar surorile ştiau de asemenea că Iisus, 
fugind de nebunia ucigaşă a iudeilor, se găsea în Pereia, de unde 
era nevoie de o călătorie de o zi întreagă, pentru ca Domnul să 
vină la ele: „Deci au trimis surorile către El zicând: Doamne, iată 
cel pe care îl iubeşti este bolnav” (v. 3). Au trimis un om care să 
ducă Domnului următorul anunţi: Doamne, iată, prietenul Tău 
cel iubit este bolnav. 

Acest anunţ este cea mai bună pildă de stăruinţă nobilă către un 
prieten venerat al familiei. Se ştie că greşeala obişnuită, care produce 
atâtea răstălmăciri şi răceşte prietenia, este o familiaritate prea mare, 
o îndrăzneală nesăbuită. Această familiaritate şi îndrăzneală creează 
pofte, de cele mai multe ori, nebuneşti. Dacă surorile ar fi avut o 
astfel de îndrăzneală, în situaţia de faţă ele s-ar fi adresat Domnului 
cu următoarea pretenţie: „Grăbeşte-te s-o iei înaintea morţii fratelui 
nostru. Dacă nu vii acum imediat, ce nevoie mai avem de dragostea 
Ta”. Observaţ însă cu câtă aleasă şi nobilă concizie îşi îmbracă 
cele două surori anunţul lor: „Doamne, iată cel pe care îl iubeşti este 
bolnav”. Socotesc de datoria lor să-L informeze pe Domnul, în mod 

simplu, evitând cu grijă să indice ce ar trebui să facă. Ele Îl lasă să facă 
El ceea ce va crede că este mai bine. Ce nobleţe vrednică de imitat şi 
concizie de procedee, între cei ce se iubesc! 

Acest anunţ este şi cel mai bun exemplu de rugăciune, întrucât 
prietenul către care ne adresăm este Hristos. Noi am primit desigur 
dreptul să-l prezentăm Domnului nevoile, greutăţile şi chinurile 
noastre, dar nu suntem nicidecum îndreptăţiţi să exprimăm vreo 
pretenţie asupra celor ce trebuie să facă. Dar din nefericire, ridică 
pretenţii cei ce sunt dezgustaţi, când nu primesc îndată ce au cerut. 
Au pretenţii şi cei ce recurg la mijloace anticreştineşti şi diabolice. 
Poziţia creştină este următoarea: avem dreptul să arătăm ce ne 
lipseşte, dar trebuie să aşteptăm cu absolută încredere, să se întâmple 
ceea ce este pe placul Domnului. Prin urmare, pecetluirea oricărei 
cereri în rugăciunile noastre trebuie să fie acel cuvânt dumnezeiesc: 
„Facă-se voia Ta”. 

„Doamne iată cel pe care îl iubeşti este bolnav” Un om care 
nu cunoaşte limba conciziei creştineşti şi a dragostei, ar putea să 
considere rece anunţul celor două surori. Ar putea să zică acum că 
el trădează lipsă de dragoste faţă de fratele lor. Dimpotrivă, anunţul 
acesta conţine cea mai iubitoare dragoste de frate, dar şi o invocare 
foarte înţeleaptă. Cele două surori nu zic că ele îl iubesc pe Lazăr sau 
că Lazăr Îl iubeşte pe Domnul. Ele zic: este bolnav cel pe care Tu îl 
iubeşti. Ele nu zic: frățiorul nostru, pe care îl iubim mai mult decât 
ochii din cap, ci zic: „Cel pe care Tu îl iubeşti”. Ele nu zic nici măcar 
că Lazăr Îl iubeşte pe Domnul. Fiindcă niciodată noi nu putem iubi 
pe ai noştri atât cât îi iubeşte Hristos şi nici nu putem noi iubi pe 
Hristos, în măsura în care ne iubeşte El pe noi. Aşa se înţelege şi 
cuvântul oinesti, pe care îl întrebuinţează cele două surori. 

Dar iată o altă pildă minunată de rugăciune: Să facem 
întotdeauna apel la iubirea cu care Hristos ne iubeşte, şi aceasta 
este mai mult decât de-ajuns. Căci „El ne-a iubit mai întâi şi S-a dat 

pe Sine pentru noi jertfă bine primită lui Dumnezeu” (| In 4, 19; Ef5, 
2). Sprijinindu-ne deci pe faptul nepreţuit că pe noi, toţi, ne-a iubit 
Hristos cu o dragoste atât de mare, încât S-a jertfit pe Sine pentru 
noi, putem în toată libertatea să-l expunem tot necazul şi nevoia 
noastră. Şi iubirea Lui de oameni va face ceea ce trebuie. 

Care a fost însă răspunsul Domnului la anunţul celor două 
surori? „Jar Iisus auzind a zis: această boală nu este spre moarte, ci spre 
slava lui Dumnezeu, ca prin ea Fiul lui Dumnezeu să fie proslăvit” (v. 
4). Când trimisul a ajuns la Domnul şi I-a vestit boala lui Lazăr, 
bolnavul era de acum mort. Şi totuşi, Domnul zice că boala lui nu 
este spre moarte. Ce se întâmplă? Nu cumva Domnul nădăjduia să-l 
mai vindece? Nu cumva Domnul nu ştia că murise? Nicidecum nu 
este aşa. Atotştiitorul, care cunoştea dinainte, nu numai moartea, 
ci şi învierea lui Lazăr, afirmă acum că sfârşitul acestei boli nu va 
fi moartea, ci învierea şi viaţa. Afirmă că boala n-a fost trimisă ca 
să producă simpla despărțire a sufletului de trup, ci ca să-l ducă 
pe Lazăr, prin mijlocirea morţii, ca printr-o stare intermediară, la 
viaţă. Căci mormântul îi va fi o locuinţă provizorie, nu o casă de 
veci. De când Mântuitorul a cercetat pământul, ca cel mai mare 
cercetător, în special de când El a murit şi a înviat, de atunci incoace 
credincioşii Lui nu mai mor spre moarte, spre moarte veşnică, ci 
trec prin moarte, pentru ca sufletul să fie mutat într-o lume nouă, 
iar trupul prin mijlocirea zăbovirii în stricăciunea din mormânt, să 
învieze nestricăcios şi slăvit. 

Hristos adaugă că principalul scop al bolii şi al morţii lui 
Lazăr era „slava lui Dumnezeu”. Este nevoie de moartea lui Lazăr, 
ca de un prilej important de descoperire a puterii lui Dumnezeu 
celei slăvite. Căci întotdeauna necazurile celor drepţi şi sfinţi au 
în vedere slava lui Dumnezeu. Ele descoperă minunata putere şi 
înţelepciune a lui Dumnezeu, cel care ridică pe drepţi, din adâncul 
necazurilor, la cea mai înaltă culme a slavei. Acest fapt face ca 

necazurile cele mai nesuferite să fie intotdeauna bine primite de cei 
credincioşi. În special, moartea lui Lazăr a fost trimisă spre slava 
lui Dumnezeu; însă şi ca să se slăvească Fiul lui Dumnezeu prin ea. 
Care altă faptă ar fi putut fi mai potrivită pentru dovedirea puterii 
dumnezeieşti a Fiului şi a slavei Dumnezeirii Sale, decât triumful 
Său asupra morţii? El a desfiinţat moartea, înviind pe cei morţi. O 
astfel de slavă a Fiului este şi a Tatălui. Unitatea Tatălui cu Fiul 
este atât de strânsă, încât slava unuia este şi slava altuia; „Eu şi Tatăl 
una suntem: Eu în Tatăl, Tatăl în Mine” (In 10, 30; 14, 10). Prin 
urmare, cel ce desparte slava Fiului de slava Tatălui face despărțire 
între lucruri care sunt nedespărţite din fire. Ba mai mult, ca de la 
credinţa dreaptă, în necredinţă (I Zn 2, 23). 

Este adevărul curat că, în clipa în care Domnul dădea 
răspunsul acesta, cele două surori erau cufundate în durere pentru 
moartea iubitului lor frate. Totuşi Domnul, care atât de mult 
iubea pe Lazăr, a rămas liniştit. Dar el făcea acest lucru pentru că 
avea în vedere sfârşitul, sfârşit pe care surorile îl vedeau dureros. 
Domnul vedea ca punct final bucuria viitoare şi slava învierii, prin 
mijlocirea morţii. Surorile însă vedeau numai durerea morţii. Din 
nenorocire, acest lucru este obişnuit şi pentru noi creştinii. Stăruim 
intr-un punct de oprire dureros, fiind incapabili să ne îndreptăm 
ochii spre punctul final. Vedem durerea prezentă şi provizorie, dar 
nu ridicăm ochii sufletului nostru, ca să vedem slava viitoare, care 
ni se lucrează prin durere (II Cor 4, 17). 

Dacă oamenii ar privi spre punctul final, atunci îngrijorările lor 
cele mari s-ar dezlega, ar pieri acele nemângâiate oftaturi: „pentru ce 
sufăr”; ar pieri smintelile, cârtirea, nestatornicia credinţei în suflet 
şi în trup. Din nefericire însă, cu cât nu se împacă ei cu situaţiile 
supărătoare, cu atât se măreşte suferinţa, cu atât supărările devin mai 
supărătoare, cu atât ostenelile li se înmulţesc. Aşadar, să avem ochii 
sufletului spre punctul final. „Sus să avem inimile”, sus la cer, nu jos în 

acest punct de oprire amar şi strâmt. Punctul final şi ţinta suferințelor 
tale nu este necazul şi durerea, ci bucuria şi slava. Necazul şi durerea 
sunt mijlocul pentru acest scop. Scopul este slava lui Dumnezeu şi a 
Fiului Său, dar şi slava noastră proprie. Căci dacă vom răbda, vom 
impărăţi împreună. Dacă vom suferi împreună, vom fi proslăviţi 
împreună, zice Apostolul cel insuflat de Dumnezeu (vezi Rm 8, 
17; I Tim 2, 12). Dacă parcurgem tot drumul patimilor, pe care l-a 
parcurs Hristos, dacă înaintăm liniştiţi, având ochii sufletului fixaţi 
spre punctul final cel slăvit, cum a făcut Hristos, atunci desigur ne 
vom împărtăşi şi de slava, pe care a primit-o El, după patimile şi 
moartea Sa. Dar urmarea acestei Evanghelii conţine şi alte puncte de 
vedere, pline de învăţătură. 


Amânarea cercetării 


În acest moment, Sfântul Evanghelist face următoarea legătură 
paradoxală a dragostei Domnului cu purtarea Lui în această 
împrejurare: „Iar Iisus iubea pe Marta şi pe sora ei şi pe Lazăr, deci 
când a auzit că este bolnav, atunci a mai rămas în locul acela două 
zile; după aceea a zis către ucenici: să ne întoarcem în Iudeea” (v. 5-6). 
Ca să înţeleagă mai bine cititorul cât este de paradoxală această 
legătură, aducem următorul exemplu: mama iubeşte foarte mult 
pe copilaşul ei Costel. Îndată ce a auzit că el a venit de la şcoală 
foarte flămând, a amânat să-i dea de mâncare şi l-a lăsat nemâncat! 
Cel care aude acest lucru va întreba nedumerit: oare asta este multa 
ei dragoste. Prin ce se deosebeşte de lipsa totală de dragoste? O 
astfel de nedumerire provoacă şi cuvintele Evanghelistului, pe care 
le-am citat mai înainte. Potrivit cu felul nostru de a vedea lucrurile, 
cel mai firesc raţionament ar fi trebuit să fie următorul: Iisus iubea 
pe Marta şi pe sora ei şi pe Lazăr. Aşadar, de îndată ce a auzit că 
este bolnav, Iisus s-a grăbit să plece la Betania, ca să-l vindece. Şi 

totuşi, aici se întâmplă tocmai pe dos; fiindcă Iisus iubea pe cele 
două surori, tocmai de aceea le-a lăsat două zile în tulburare mare, 
apoi a venit, după ce Lazăr murise, şi nu mai rămăsese decât să le 
compătimească. Nu pare acest lucru foarte paradoxal? 

Este paradoxal pentru felul de concepţie şi de iubire pe care 
l-am canonizat noi. Însă este foarte conform cu felul înţelept, în 
care vede Dumnezeu toate şi cu căile înțelepte ale dragostei, pe 
care le urmează El. Fiindcă lăsările şi amânările, şi mai ales acele 
amânări ale cercetării lui Dumnezeu, care în aparenţă aduc primejdii 
de neîndreptat - sunt întotdeauna nişte binefaceri ale iubirii lui 
Dumnezeu celui înţelept. Iar cuvintele Evangheliei, care leagă 
dragostea Domnului cu amânarea cercetării, exprimă o comoară de 
mângâieri şi de nădejdi. Cuvintele dovedesc că şi în amânările lui 
Dumnezeu, care aduc necazurile noastre la punctul lor culminant, 
este o bogăţie de dragoste dumnezeiască. Dumnezeu zăboveşte şi 
amână să cerceteze pe iubiții Săi. Şi iată câteva pilde de amânare. 
Când Iosif a fost vândut ca rob şi a fost întemnițat în Egipt, sub 
povara unei învinuiri ruşinoase, se părea că el fusese cu desăvârşire 
părăsit de Dumnezeu. Şi totuşi, dragostea lui Dumnezeu a amânat 
numai ca să-l povăţuiască, prin robie şi prin închisoare, la picioarele 
tronului Egiptului. Aşa că, dacă ne uităm la urmări, putem să zicem: 
tocmai fiindcă Dumnezeu îl iubea pe Iosif, de aceea a îngăduit ca 
el să fie vândut rob şi întemnițat. Când marele Apostol Pavel, cel 
prea ales şi preaiubit, organ al lui Dumnezeu, era chinuit de acea 
neputinţă a lui şi chema pe Domnul ca să-l slobozească, cel care 
nu cunoştea metodele dragostei dumnezeieşti ar fi putut crede că 
Domnul nu l-a ascultat pe Pavel, şi de aceea a amânat vindecarea. Însă 
această amânare i s-a făcut apostolului prilej de descoperiri minunate 
şi de virtuţi importante, pe care harul lui Dumnezeu le-a lucrat, în 
Pavel cel neputincios. Şi când Pavel a înţeles lucrarea aceasta a lui 
Dumnezeu, s-a bucurat şi mai mult, din pricina neputinţelor sale. 

Şi în cazul acesta putem să spunem: fiindcă Dumnezeu îl iubea pe 
Pavel, de aceea a îngăduit să fie chinuit de boldul bolii. 

Dar tocmai pentru acest motiv putem să zicem şi în 
împrejurarea pe care o analizăm: tocmai fiindcă Iisus iubea pe 
Marta, pe Maria şi pe Lazăr, de aceea a amânat să le viziteze în 
timpul bolii lui mortale, ca să încerce răbdarea lor şi apoi să le dea 
slava pe care ei trei au primit-o în toată Biserica. Aşadar, fiindcă 
Iisus iubea familia din Betania, de aceea a amânat cercetarea ei. A 
vrut să facă în cazul acestei familii o minune mare şi neobişnuită, 
cum nu a mai făcut pentru nimeni altul. Dacă Domnul ar fi venit 
în Betania înainte de moartea lui Lazăr şi l-ar fi vindecat, nu ar fi 
făcut nimic deosebit, faţă de multele vindecări, pe care le-a făcut cu 
alţi necunoscuţi. Însă fiindcă Domnul iubea pe Marta şi pe Maria, 
de aceea a amânat cercetarea Sa, pentru ca ele să simtă bucuria 
nespusă, pe care au şi încercat-o, când Hristos a înviat pe Lazăr, 
mort de patru zile. Dacă Domnul n-ar fi amânat venirea Sa, Marta 
şi Maria n-ar fi înţeles atât de bine dragostea Sa cea mare pentru 
ele, nici n-ar fi auzit acele nepreţuite descoperiri despre moarte şi 
înviere. Prin acele descoperiri credinţa îşi ridică ochii către viaţa de 
dincolo de mormânt şi către veşnicia cea fără de margini. 

Deci cititorii, care nu au înţeles metodele cele înțelepte ale 
iubirii lui Dumnezeu, că El întârzie şi amână să ne cerceteze, cred 
că Dumnezeu i-a uitat sau că face pe mâniatul şi supăratul faţă 
de ei, aceştia să afle din întâmplarea învierii lui Lazăr următorul 
adevăr mare: întârzierea şi amânarea, care par atât de potrivnice 
dragostei, sunt drumul neted şi deschis al dragostei lui Dumnezeu, 
prin care El împărtăşeşte binecuvântări mari celor iubiţi ai Săi. 
Şi cu această nestrămutată convingere, să iubim pe Domnul, care 
ne iubeşte pe noi, pentru ca să vedem, în toată durerea şi necazul 
nostru, belşugul dragostei binefăcătoare a lui Dumnezeu, sub 
chipul amânării şi al zăbavei. 

Importanţa împlinirii datoriei 


După trecerea a două zile de amânare a dragostei, Domnul S-a 
hotărât să meargă în Betania, unde avea să afle pe Lazăr mort de 
patru zile. De aceea: „Zise ucenicilor Săi: să mergem iarăşi în Iudeea”. 
Dar auzind despre o întoarcere în Iudeea cea primejdioasă „ucenicii 
Lau zis: Învăţătorule, acum căutau iudeii să te omoare cu pietre, şi 
iarăşi mergi acolo?” (v. 8). După minunea vindecării orbului din 
naştere şi după cuvântarea Domnului despre păstorul cel bun, mai 
cu seamă după declaraţia Sa că: „Eu şi Tatăl una suntem”, iudeii 
căutau să-L ucidă cu pietre. Domnul ieşise atunci din mijlocul lor 
netulburat şi plecase în împrejurimile Iordanului, de unde voia 
acum iarăşi să se întoarcă în Iudeea. Aceste primejdii le pomenesc 
cu teamă ucenicii, în împrejurarea de faţă. 

Dar Domnul punea voia Tatălui Său mai presus de toate. 
Pentru împlinirea lucrării Sale, a datoriei Sale, era gata să întâmpine 
orice primejdii, chiar şi crucea. Puțin timp după aceea, vor înţelege 
ŞI ucenicii ceea ce atunci încă nu înțelegeau: adică importanţa 
datoriei. Când o vor înțelege, atunci vor urma cu neabătută 
bărbăţie paşii învățătorului lor, pe drumul primejdios al datoriei. 
Vor înțelege că datoria nu constă numai în primejdii şi jertfe, ci 
şi în răsplată de mult preţ. La implinirea datoriei, conştiinţa, acea 
voce a lui Dumnezeu, pe care o auzim înlăuntrul nostru, ne va da 
satisfacţie, iar după împlinire, vom primi cununa slavei. Datoria 
care chema pe Domnul în Iudeea îi pregătise crucea, dar şi învierea 
triumfală. În toate împrejurările, datoria virtuţii cheamă pe 
credincioşi la osteneli şi jertfe şi cruci, dar şi la răsplătiri nepreţuite, 
la slava veşnică. 

Dar şi dragostea către familia celor trei fraţi îi cerea Domnului: 
să se întoarcă în Iudeea. Dragostea Sa faţă de noi, oamenii, L-a dus 

pe Domnul la cea mai mare primejdie, la cruce. Cum ar fi fost cu 
putinţă atunci să ia în considerare primejdiile, când era vorba să 
mângâie acea familie, pe care o iubea atât de mult, care era cufundată 
în jale, însă iubirea Domnului foloseşte amânarea numai până la un 
punct şi niciodată dincolo de acel punct. Când ajunge la punctul 
acela, este absolut cu neputinţă ca Domnul să nu se grăbească 
întru ajutor. Ascultaţi acest lucru, voi credincioşii, care sunteţi în 
necazuri şi osteneli! Este foarte sigur că cele două surori, când au 
comunicat Domnului boala lui Lazăr, avuseseră în considerare şi 
primejdiile, pe care şi le atrăgea EI, venind în Iudeea. Deci, pentru 
că ele Îl iubeau pe Domnul, nu şi-au exprimat dorinţa ca Domnul să 
vină în ludeea, ca să nu-L expună la primejdii, din pricina lor. Căci 
dragostea creştinească nu are pretenţii, „nu caută ale sale” (I Cor 13, 
5), nu este iubitoare de sine şi nu-şi caută avantajele. Domnul însă, 
răspunzând unei asemenea iubiri nepretenţioase, este gata să ia 
asupră-şi orice primejdie şi să dăruiască orice dar. Îndeobşte, când 
există între creştini dragoste reciprocă şi cu adevărat creştinească, 
ei mai curând îşi jertfesc unii altora, decât au pretenţii unii faţă de 
alții. 

Însă ucenicii Domnului, care nu au înțeles încă pe deplin nici 
însemnătatea datoriei, nici jertfa dragostei, rămân surprinşi când 
aud că Domnul a hotărât să se întoarcă în Iudeea. Şi de aceea îi 
spun înspăimântați: „Învățătorul, acum căutau iudeii să te ucidă cu 
pietre, şi Tu iarăşi Te întorci acolo?” Vrei să Te expui la duşmănia 
lor cea rea şi neimpăcată? Cu două luni înainte, se întâmplase la 
Ierusalim un lucru foarte rău: iudeii încercaseră să-L lapideze pe 
Domnul. Amintirea acestui fapt era atât de vie în mintea ucenicilor, 
incât cu această ocazie li se prezintă proaspătă în minte şi ei văd 
primejdia imediată. Această teamă vie le era inspirată ucenicilor 
de dragostea lor, întrucâtva firească şi neînduhovnicită, pe care o 
nutreau pentru învățătorul lor cel iubit. 

O astfel de dragoste firească, ca cea a părinţilor faţă de copiii 
lor, exagerează adesea primejdiile. Această dragoste caută să 
întoarcă pe cel iubit de la împlinirea datoriei şi aduce cele mai grele 
şi rele piedici în calea împlinirii datoriei. Când piedicile vin din 
partea duşmanilor, ne aşteptăm la ele, şi cu uşurinţă le ocolim, căci 
vin de la vrăjmaşii noştri. Însă piedicile, pe care ni le iscă iubiții 
noştri în calea datoriei, sunt cele mai mari ispite, deoarece vin de 
la persoane pe care le cunoaştem că ne vor binele. De aceea a şi 
fost atât de aspru răspunsul Domnului către Petru, când Petru 
Îl îndemna să nu se suie la Ierusalim, şi să nu fie omorât: „Mergi 
înapoia Mea satana, că-Mi eşti pricină de poticnire” (Mt 16, 23). Căci 
acest îndemn, dat de Petru cel devotat, era o ispită şi o piedică la fel 
de mare, cu ispita adusă de satana în pustie. Ceva asemănător, dar 
mai umbrit şi inconştient, au făcut atunci ucenicii, cu nedumerirea 
lor temătoare, pe care au exprimat-o în faţa Domnului. 

La această manifestare de teamă, Domnul a răspuns cu limba 
convingătoare a datoriei hotărâte şi a dat ucenicilor o minunată 
învăţătură, pentru apostolatul lor viitor: „lisus răspunse: nu 
sunt douăsprezece ceasuri într-o zi? Dacă cineva umblă ziua, nu se 
împiedică, căci vede lumina lumii acesteia; dacă însă cineva umblă 
noaptea, se împiedică, fiindcă lumina nu este în el” (v. 9-10). Ce 
înseamnă aceste cuvinte ale Domnului? 

Iudeii considerau zi răstimpul dintre răsăritul soarelui şi apusul 
său. Acest răstimp ei îl împărțeau în douăsprezece ceasuri. De aceea ei 
lungeau sau scurtau ceasurile, aşa ca fiecare ceas să fie a douăsprezecea 
parte din zi, în tot timpul anului. Prin cele douăsprezece ceasuri 
ale zilei, Domnul înţelege viaţa aceasta, în timpul căreia avem de 
implinit o datorie însemnată. Viaţa, a cărei lungime este variată 
pentru fiecare din noi, este împărţită în ceasuri, sau epoci ale datoriei. 
Ceasurile acestea sunt mai lungi sau mai scurte, după vremea vieţii 
fiecăruia, şi fiecare trebuie să împlinească în ele datoriile, care aparţin 

fiecărui ceas. Când omul îşi împlineşte aceste datorii, niciun vrăjmaş 
nu are putere să-i scurteze ceasurile. Numai atunci când şi-a împlinit 
datoria fiecărui ceas, atunci omul şi-a sfârşit cele douăsprezece 
ceasuri ale vieţii lui. În special, în împrejurarea de faţă aceste cuvinte 
ale Domnului au un înţeles deosebit. Iudeii, zice Domnul, nu pot 
să scurteze, nici măcar o clipă, vremea care Mi-a fost dată, pentru 
implinirea datoriei Mele, spre care Eu Mă silesc neabătut şi cu toată 
hotărârea. Numai dacă Eu m-aş îndepărta de la datoria Mea - şi prin 
urmare de la Dumnezeu - pentru ca să lungesc vremea vieţii Mele, 
numai atunci aş fi în primejdie, fiindcă n-aş mai umbla în lumina 
zilei, n-aş mai avea lumina înlăuntrul Meu. Atunci aş fi în întunericul 
nopţii. Aşadar, pot să Mă duc fără frică oriunde mă cheamă datoria. 
Ştiu că cele douăsprezece ceasuri ale lucrării Mele nu s-au împlinit 
încă. Ele sunt rânduite şi puse de Părintele Meu cel ceresc. Aşadar, 
pot să înaintez pe drumul datoriei Mele fără primejdie. Dar nu 
numai Eu, ci şi toţi care umblă cu statornicie în drumul ce le-a fost 
hotărât lor de Dumnezeu nu au a se teme de nicio primejdie, căci 
nimeni nu este în stare să le ia viaţa, mai înainte de a-şi împlini ei 
datoria lor. Numai după ce îşi vor împlini datoria, atunci şi viaţa 
lor cea de douăsprezece ceasuri va ajunge la sfârşitul ei. Dimpotrivă, 
ajung în primejdie de pierzare cei ce, temându-se de răutăţile şi de 
jertfele datoriei, vor să le evite şi caută astfel să-şi lungească viaţa, 
adăugându-i al treisprezecelea ceas la cele douăsprezece care le-au 
fost rânduite. Dar acest al treisprezecelea ceas nu mai este un ceas 
al zilei şi al luminii, ci este un ceas al nopţii şi al întunericului. Şi 
omul fireşte că va face în acel ceas lucrul întunericului. Oricât ar fi 
de mari primejdiile, în timpul zilei, lumina soarelui le luminează, 
ca să vedem piedicile şi să le putem ocoli; străluceşte în sufletele 
noastre, le încălzeşte şi le inviorează, dându-le o energie neînfricată. 
Pe când în timpul nopţii, oricât ar părea de neted drumul călătoriei 
noastre la datorie, totuşi întunericul impărtăşeşte sufletului frică, 

nelinişte, chin. La cea dintâi piedică cei ce călătoresc prin întuneric 
spre datorie, se împiedică, iar la a doua piedică sunt zdrobiţi. 

Aşadar, datoria pe care ne-a pus-o Dumnezeu şi împlinirea 
ei sunt lumină, siguranţă, bucurie şi viaţă. Iar lepădarea de datorie 
Şi viaţa în păcat sunt întuneric, pierzanie, zdrobire şi nenorocire. 
Cu litere de aur, cititorule, să întipărim în sufletele noastre acest 
adevăr, pentru care Domnul ne dă ca pildă de urmat propriul Său 
eu, propria Sa voinţă statornică şi neabătută, cu care el a păşit 
întotdeauna spre împlinirea datoriei Sale. În cazul acesta, să mergem 
inainte netemători şi netulburaţi de primejdiile datoriei, cu pace şi 
linişte, cu bucurie să ne apropiem de sfârşitul datoriei şi al vieţii 
noastre, dar şi de începutul cununilor, al slavei şi al fericirii. 

„Sunt douăsprezece ceasuri într-o zi”: Să mai stăruim puţin asupra 
acestor cuvinte ale Domnului. Niciun duşman nu are putere să 
scadă aceste ceasuri ale vieţii noastre, la zece sau la unsprezece. 
Pe ele le-a hotărât Dumnezeu, deci nimeni nu poate să ni le taie. 
Cu alte cuvinte, viaţa fiecărui om este limitată de Dumnezeu, atât 
în privinţa începutului, cât şi al sfârşitului ei. Când Dumnezeu a 
insemnat sfârşitul, sfârşitul vine. Nicio întâmplare nu poate să-l 
aducă împotriva voii lui Dumnezeu. Noi nu putem niciodată 
spune că cineva a murit „înainte de vreme”, ci el a ajuns la ceasul, 
pe care l-a hotărât stăpânul ceasurilor şi al vremurilor. Stăpânul 
nu face niciun lucru înainte de vreme sau la vreme nepotrivită. 
Omul, când moare, a ajuns la ceasul al doisprezecelea. I s-a dat 
destulă vreme pentru implinirea datoriei. Aşadar, sunt cu totul 
străine de adevărul creştinesc şi de increderea în înţelepciunea 
lui Dumnezeu durerea şi gemetele pentru moarte pretimpurie şi 
flecărerile retorice lângă mormânt. Ele acuză „soarta nemiloasă”, 
care, chipurile, răpeşte pe oamenii folositori inainte de vreme, şi 
astfel lucrarea lor rămâne neterminată. Ca şi cum nu Dumnezeu ar 
fi începătorul şi chivernisitorul oricărei lucrări. 

Viaţa noastră are douăsprezece ceasuri. Oricât de lungi ar fi 
ele, chiar dacă fiecare ceas ar fi de doisprezece ani, totuşi timpul 
este scurt şi fuge iute. Dar tocmai de aceea, timpul este preţios şi 
nu trebuie să-l pierdem, să-l neglijăm, să-l lăsăm să treacă zadarnic. 
Căci de timpul acestei vieţi depinde viitorul nostru veşnic. Dacă 
noi petrecem vremea vieţii acesteia în trândăvie şi neglijenţă sau 
o cheltuim fără rost aşa încât datoria noastră rămâne neîmplinită, 
cum ne vom îndreptăţi în faţa Stăpânului vieţii noastre? Sunt totuşi 
oameni, care îşi trec cele douăsprezece ceasuri ale vieţii lor, îşi jertfesc 
viaţa manifestărilor zadarnice şi întâlnirilor nebune, urmărind să 
obţină recordul în zădărnicii. Sunt alţii, care îşi dispreţuiesc viaţa 
şi nu se interesează de ea, socotind acest dispreţ ca o virtute. Viaţa 
însă ne-a fost dată de Dătătorul ei cu un scop: ca în limitele fixate 
de El să realizăm chemarea noastră cea mare. Numai atunci, când 
o datorie mai înaltă decât viaţa, impusă de Dumnezeu, ne pretinde 
jertfirea vieţii, numai atunci nu trebuie să ţinem socoteală de viaţă. 
Sunt şi alte persoane, care îşi cheltuiesc vremea vieţii lor, ca şi cum 
n-ar avea sfârşit, ca şi cum ele ar avea la dispoziţie un timp nelimitat. 
Şi în chestiunile care nu suferă amânare sau pierdere de vreme, cum 
este de pildă pocăinţa, indreptarea moravurilor şi lucrarea virtuţii, 
aceste persoane nu se arată cu râvnă nici cu eficacitate. Ele le amână 
pe acestea într-un viitor nesigur şi în ceasul al treisprezecelea. Aceiaşi 
oameni însă, în chestiunile fără însemnătate, chestiuni lumeşti şi 
zadarnice, sunt pilde de râvnă, active şi neobosite. Aşadar, aceasta 
este importanţa datoriei şi a timpului vieţii de aici, care ne-a fost dat 
in vederea implinirii datoriei. 


Ce spune Domnul despre moartea credincioșilor Săi 


După ce Domnul a pregătit pe ucenicii Săi pentru călătoria 
primejdioasă în Iudeea, arătându-le că datoria este o chemare a lui 

Dumnezeu, iar cel ce nu se supune datoriei umblă în întunericul 
pierzării, chiar dacă deocamdată scapă de primejdiile datoriei, 
acum îi informează despre moartea lui Lazăr: „A spus acestea şi 
după aceea le-a zis: Lazăr prietenul nostru a adormit, dar mă duc 
să-l trezesc” (v. 11). Este un lucru vrednic de multă luare aminte 
faptul că Domnul numeşte pe credincioşi prietenii Săi. „Lazăr, 
prietenul nostru”, zice El prin credinţa în Hristos, se lucrează o 
legătură de prietenie reciprocă şi de comuniune prietenească; de 
aceasta Domnul nu se ruşinează, ci o recunoaşte cu dragoste; nu o 
leapădă niciodată. Iubite cititor, înţelegi tu importanţa prieteniei 
cu Hristos? Mulţi consideră o fericire să aibă prieteni un om bogat 
sau pe un funcţionar înalt. Dar aceştia sunt toţi oameni muritori, 
schimbători cu totul incapabili să-ţi dea vreun ajutor în marile 
nevoi ale vieţii. Dar cel care are prieten pe Hristos, are totul. Căci 
Hristos este totul. Cel care are prieten pe Hristos, are prieten 
sincer şi pe toţi ceilalți prieteni ai lui Hristos, îngeri şi oameni. 
Acest lucru este arătat în cuvintele Domnului către ucenicii Săi. 
Căci El nu zice: „Lazăr, prietenul Meu”, ci zice „prietenul nostru”. 
Prietenia această nobilă impune şi datorii, de aceea ucenicii lui 
Hristos trebuie să fie foarte îndrăzneţi şi să ajute familia prietenului 
lor Lazăr. Fiindcă în necazuri şi în primejdii se vădeşte prietenia. 
Avem însă aici şi altă învăţătură importantă, de mare mângâiere 
pentru cei îndoliaţi. În clipa în care Domnul zicea: „Lazăr, prietenul 
nostru”, acela era mort şi îngropat. Totuşi, Domnul continuă să-l 
considere ca prieten al Său şi al ucenicilor Săi. Prin aceasta Hristos 
ne arată că Lazăr trăieşte acolo, dincolo de mormânt, iar prietenia 
şi dragostea rămân şi după moarte. Cei care şi-au pus în mormânt 
fiinţe dragi, să se încredinţeze din gura Domnului, că prietenii 
cei mutaţi în cealaltă lume, părinţi, copii, fraţi, soţi, continuă să 
fie pentru noi aceleaşi persoane, cu dragoste şi prietenie vie. Cei 
mutaţi nicidecum nu sunt numai umbre, duhuri, care au loc doar 

în amintirea noastră. Ci sunt existenţe vii, personalităţi, care au loc 
în inima noastră, iubitori şi iubiţi. 

Da, ei ne iubesc. Căci n-ar fi fost posibil ca Domnul să-l 
numească pe Lazăr prietenul nostru, când el se găsea în cealaltă 
viaţă, dacă el n-ar mai fi ştiut de prietenie, de dragoste, faţă de cei 
rămaşi pe pământ, dacă ar fi încetat să se intereseze de ei. Această 
afirmaţie a Domnului nu lasă nicio îndoială asupra chestiunii; de 
aceea, este cea mai mângâietoare afirmaţie din Sfânta Scriptură. 
Moartea nu întrerupe dragostea reciprocă dintre noi şi iubiții noştri 
cei mai înainte răposaţi. Precum moartea nu poate să ne despartă 
de dragostea lui Hristos, tot aşa nu poate să ne despartă de niciun 
fel de altă dragoste în Hristos. Este însă o deosebire între dragostea 
noastră, a celor de pe pământ, şi dragostea celor mutaţi de la noi. 
Dragostea lor nu este îngustă, mioapă. Dragostea noastră poate 
adesea primejdui pe cei iubiţi. Mulţi părinţi îşi iubesc copiii cu o 
dragoste pierzătoare, îi iubesc cu o dispoziţie spre cele materiale, 
şi dragostea lor se adresează mai mult trupului. Cei morţi ne 
iubesc cu o dragoste mai largă, duhovnicească şi sfântă, slobodă 
de strâmtorări şi necazuri. Aşadar, cei ce aţi pierdut o fiinţă dragă, 
nu vă chinuiţi, nedumerindu-vă dacă ei trăiesc, vă iubesc şi se 
interesează de voi. Ci începeţi să-i iubiţi cu acea dragoste cu care ei 
vă iubesc acum, cea duhovnicească, sfântă şi înaltă. În primul rând, 
iubiţi-L pe Hristos cel ce este mai presus de toate persoanele iubite 
de voi, în El veţi regăsi toate acele persoane cu care v-aţi legat prin 
dragoste în Hristos. 

„Lazăr prietenul nostru a adormit” Vedeţi, şi aici, Domnul, 
vorbind despre o moarte, o numeşte somn. În antichitatea 
precreştină, precum şi la mulţi creştini de astăzi, care se află în 
necunoştinţă, moartea era considerată ca ceva îngrozitor de temut, 
fiindcă veştejea trupurile, fără nicio nădejde de înviere. Dar de 
când Mântuitorul a venit în lume, de atunci încoace din lexicul 

creştin a fost scos cuvântul înfiorător şi deznădăjduit „moarte!” şi 
a fost înlocuit prin cuvântul „somn”. Iar locurile de înmormântare 
s-au numit cimitire (în limba greacă „cimitir” înseamnă cameră de 
dormit, dormitor). Biserica zice: a adormit în Domnul; odihneşte, 
Doamne, pe adormitul robul Tău. Ne dezbrăcăm noaptea de 
hainele noastre şi ne culcăm în pat. Ne odihnim, lepădăm toxinele 
pe care oboseala zilei le-a produs în organismul nostru. La lumina 
dimineţii, ne ridicăm cu forţe noi şi ne îmbrăcăm iarăşi. În 
acelaşi chip, creştinul, când moare, se dezbracă de trup, cade pe 
patul mormântului, ca să-şi treacă acolo noaptea morţii şi să se 
odihnească de oboseala, de luptele şi de primejdiile acestei vieţi 
pline de osteneli. Apoi trece de la starea de ţărână, la o nouă stare 
şi învie. Şi-n acea fericită dimineaţă, când universul întreg, va auzi 
trâmbiţa arhanghelului, când lumina cea neînserată va străluci 
din tronul cel prea strălucit al slavei Domnului, atunci un trup 
nou, nestricăcios şi nemuritor se va ridica din mormânt, lipsit de 
otrava păcatului, proslăvit, purtător de viaţă nemuritoare şi de 
binecuvântare, precum aici pe pământ, trupul a fost purtător de 
moarte şi de blestem. Aşa, prietene! Prin aceste cuvinte Domnul 
a afirmat că tristul eveniment, pe care îl numim moarte, este un 
fel de somn, care închide ochii noştri pentru lumea aceasta şi îi 
deschide pentru lumea cealaltă, cea fericită şi netrecătoare. Iar 
dovada acestora a fost slăvita Sa inviere. 

În Evanghelia care ne interesează acum, Domnul a completat 
cuvântul a adormit, vestind mai dinainte minunea pe care avea să 
o facă; fiindcă adaugă: „Mă duc să-l trezesc”. Dar ucenicii, care nu 
înțelegeau încă un fel de a vorbi aşa de nou, au răspuns: „Doamne, 
dacă a adormit se va face bine”. Iar Sfântul Evanghelist tâlcuieşte: 
„lisus vorbea despre moartea lui Lazăr; iar ucenicii au crezut că 
vorbeşte despre adormirea în somn” (v. 12-13). Adică, întrucât 
Domnul numise moartea, somn, ucenicii au crezut că vorbeşte 

despre somnul obişnuit. Ei au tras concluzia că somnul acesta este 
un simptom de îmbunătăţire a bolii, de acum înainte bolnavul n-ar 
mai fi fost în primejdie, ci s-ar fi făcut bine, fără nicio intervenţie 
a Domnului. Prin urmare, o întoarcere în Iudeea cea plină de 
primejdii nu mai avea rost. Gândul lor era următorul: deoarece 
prietenul nostru a scăpat din primejdia morţii, iar noi suntem aici 
în siguranţă, ce motiv avem să mergem la locul cu primejdii? Acest 
fel de a gândi era cam iubitor de sine. Aceeaşi părere o avem de 
obicei şi noi, când nu suntem hotărâți să facem binele, care ne cere 
oarecare oboseală sau jertfă. Dacă binele se face prin mâna altuia, 
sau de la sine, atunci noi rămânem pe poziţia iubirii noastre de 
noi înşine. Domnul însă nu privea lucrurile în felul acesta. Însă 
ucenicii nu înţeleseseră încă în acea vreme că Domnul nu s-ar fi 
bucurat să facă un lucru, pe care îl putea face şi un copil de doi ani, 
adică să trezească pe un bolnav din somn. Domnul nu făcea decât 
lucruri mari şi vrednice de El. 


Motivul amânării și hotărârea călătoriei 


„Atunci lisus le spuse pe faţă: «Lazăr a murit» (v. 14). Şi de astă 
dată Domnul arată cât pogorământ face El, ca învăţător, faţă de 
neputinţele şi de lipsa de minte a urmăritorilor Săi. El le spune 
pe faţă că Lazăr a murit. Însă adaugă şi motivul pentru care îşi 
amânase vizita în Betania, zicând: „Și mă bucur pentru voi că n-am 
fost acolo, ca să credeţi”. Adică: Mă bucur, nu pentru moartea lui 
Lazăr, ci pentru urmările care decurg din moartea lui, pentru voi. 

Nu din întâmplare şi fără scop înalt a lipsit Domnul din 
Betania în timpul bolii lui Lazăr, ci cu intenţie şi cu toată voia 
Sa. În orice împrejurare, în care credincioşii Săi sunt în necaz, iar 
El pare că stă departe, o face dinadins, fiindcă nu numai prezenţa 
Sa este dovadă de dragoste şi izvor de binecuvântări, ci şi absenţa 


424 


Minunile Domnului 


Sa. Nu putem vorbi în mod absolut de absenţa Domnului, căci El 
este pretutindenea de faţă şi toate le prevede, până în cele mai mici 
amănunte. În împrejurarea aceea, absenţa Sa din Betania avea să fie 
prilej de binecuvântare mai îmbelşugată, atât pentru ucenicii Săi, 
cât şi pentru surorile lui Lazăr. Căci ucenicii, prin minunea pe care 
aveau s-o vadă, vor înainta de la o credinţă obişnuită, la una tare şi 
sigură. Iar surorile lui Lazăr se vor bucura mult mai mult de învierea 
lui Lazăr şi vor progresa mult mai mult în virtute acum, decât dacă 
Domnul l-ar fi vindecat pe Lazăr, când era bolnav; împreună cu 
ucenicii se bucură şi Domnul de ceea ce vede în viitor, ca unul care 
cunoaşte trecutul, prezentul şi viitorul. 

„Și mă bucur că n-am fost acolo” Pentru noi, cei înguşti la 
inimă şi puţini cu credinţa, este prilej să ne mulţumim, să nu ne 
pierdem răbdarea, să ne chinuim la gândul că Domnul ne-a părăsit 
in necazurile noastre, că nu răspunde la cererile noastre şi pare că 
este dus departe. Însă în acelaşi timp, Domnul se bucură, fiindcă 
prin absenţa şi tăcerea sa părelnică ne pregăteşte binecuvântări mai 
mari. Se bucură, fiindcă necazul îndurat ne va sfinţi, ne va face 
să progresăm în virtute şi să ne impărtăşim de bucuria veşnică. 
Domnul se bucură, fiindcă necazul îndurat va scoate din sufletele 
noastre vreun bold al răutăţii, precum boala lui Pavel a premers 
înălţarea lui şi i-a dat binecuvântarea smereniei şi un alai de cele 
mai alese haruri. Domnul se bucură, fiindcă noi, exercitându-ne în 
virtutea nepreţuită a răbdării, îi vom da prilejul să ne încununeze. 
Căci Fl afirmă: „fericit bărbatul care rabdă ispita, căci fiind încercat, 
va lua cununa vieţii” (Iac 1, 12). Împreună cu Hristos se bucură 
toţi cei ce înţeleg urmările preţioase ale pedagogiei necazurilor, în 
timpul cărora Domnul pare absent. „Mă bucur de pătimirile mele”, 
afirmă dumnezeiescul Pavel şi adaugă: „În necazuri ce lăudăm”? Te 
bucuri tu, iubite cititorule, în suferinţele tale? Dacă eşti următor al 
Domnului, ai ajuns să te bucuri de necazuri. 

Faţă de neinţelegerea ucenicilor, Domnul spune şi mai 
lămurit: „Să mergem la el”, adică la Lazăr (v. 15). Această exprimare 
hotărâtă a Domnului, de a Se întoarce în Iudeea, a uimit şi mai 
mult pe ucenici, căci ei se gândeau că Lazăr a murit, şi, prin urmare, 
mergeau degeaba, iar pe de altă parte, primejduirea vieţii Domnului 
era reală şi imediată. Ucenicii erau în dilemă, dacă trebuie să-L 
urmeze sau nu. Dar intervine Toma, care dă soluţia: „Aşadar, 
Toma, cel ce se numeşte şi geamănul, zice celorlalţi ucenici: să mergem 
şi noi, ca să murim cu El” (v. 16) Să mergem şi noi, ca să murim 
impreună cu învățătorul, căci El merge spre moarte sigură. 

lată că Toma, arătându-se mai curajos şi mai lepădat de sine, 
chiar decât Petru, aruncă hotărârea sa în cumpăna dezechilibrată a 
voinţei celorlalți ucenici, îi atrage către învățătorul lor şi îi face să 
rămână credincioşi până la moarte. Era şi el convins, ca şi ceilalți 
ucenici, că urmarea călătoriei lor în Iudeea avea să fie moartea 
Domnului. Dar ce importanţă are moartea când e vorba să mori cu 
învățătorul cel iubit! Şi ce teamă poate rămâne într-un suflet cuprins 
de dragostea lui Hristos! Toma îşi legase viaţa cu viaţa lui Hristos 
şi, ca prieten bun, voia ca şi ceilalţi ucenici să-şi lege viaţa lor a 
fiecăruia cu viaţa lui Hristos. El zice cu hotărâre: să mergem şi noi, 
ca să murim împreună cu învățătorul nostru. Dacă ne gândim şi la 
cuvintele lui Toma, pe care le-a spus la cina cea de taină: „Doamne, 
nu ştim unde Te duci, şi cum să ştim calea?”, precum şi la pretenţia 
să de a vedea cu ochii săi şi a pipăi cu mâinile sale pe Domnul cel 
înviat, vedem că Toma era un om de o sinceritate şi o hotărâre 
mare, supus şi devotat Domnului; dar nu putea pune cele nevăzute 
deasupra celor văzute, din pricina caracterului său melancolic. Aici 
se încheie convorbirea Domnului cu ucenicii Săi în Pereia. Câtă 
înţelepciune şi dragoste arată Domnul în felul în care pregăteşte 
pe ucenicii Săi pentru călătoria atât de mult dorită şi îngrozitoare 
după părerea lor! Ce idei inalte face Domnul să intre în sufletele 

lor, despre împlinirea datoriei! Câtă eleganţă în imaginile, prin 
care încearcă El să le facă simțită importanţa datoriei! 


__ Vizita Domnului în Betania și predica Sa despre 
Inviere 


În această parte a povestirii, Sfântul Evanghelist ne dă mai 
întâi câteva informaţii despre Betania - că adică se află lângă 
Ierusalim, la o depărtare cam de patruzeci de ore de mers pe jos, 
- şi despre starea în care se găsea familia cea îndoliată: „Sosind deci 
Iisus, l-a aflat pe el (Lazăr) de patru zile în mormânt”, şi de aceea 
„mulţi dintre ludei veniseră la Marta şi la Maria, ca să le mângâie de 
moartea fratelui lor” (v. 17-19). 

Cu puţine zile în urmă, căminul celor trei fraţi era „casa 
bucuriei”, bucurie adusă de prietenia lui Hristos şi binecuvântarea 
lui Dumnezeu. Iar acum era o casă de jale, în care veniseră mulţi 
iudei să consoleze pe surorile adâncite în mare jale. Aceasta este 
schimbarea inevitabilă în starea oricărei familii. De aceea, cei ce 
astăzi au parte de bucurie, sănătate, fală, pentru ca nu cumva să 
cadă în păcat, să nu uite că mâine vor avea de întâmpinat necaz şi 
doliu. Dimpotrivă, cei ce astăzi jelesc şi suferă, ca să nu fie înghiţiţi 
de suferinţă ca „cei ce nu au nădejde”, să fie încredinţaţi că mâine 
casa lor va fi iarăşi o casă de bucurie. 

Aşadar, vestita familie din Betania, după cum reiese şi din alte 
dovezi, se bucura de o stare socială foarte bună şi de aceea veniseră 
atunci mulţi iudei din Ierusalim, dintre aceia care nutreau o mare 
duşmănie impotriva Domnului. Acest fel de oameni, indeplinindu-şi 
toate îndatoririle sociale după tipic, nu lăsaseră neimplinită nici pe 
aceea, pe care le-o recomanda Legea: „E bine să mergi într-o casă 
îndoliată” (Ecl 7, 3). Dar au făcut aşa, fără să-şi închipuie că aveau 
să fie martori ai celei mai mari minuni a Domnului. Şi că astfel casa 

lui Lazăr va deveni teatrul luptei între credinţă şi necredinţă, după 
cum vom vedea mai departe. 

Pentru aceşti iudei din Ierusalim, care aveau purtări lumeşti şi 
veniseră mai mult să iscodească decât să mângâie, prezenţa lui Iisus 
din Nazaret era prezenţa unui om pe care îl urau de moarte. Dar El 
le va dovedi acum că este nu numai un mângâietor, ci o personalitate 
unică; faţă de El, toți cei ce veniseră atunci în Betania vor fi siliţi 
să cadă în uimire. El va dovedi că este, nu numai învățătorul din 
Galileia, ci un trimis al cerului. Domnul vieţii şi al morţii. 


Convorbirea cu Marta 


Sfârşitul iernii şi apropierea primăverii, căldura inviorătoare 
. . * A A” . Lă e A œ 
a soarelui, o simt mai întâi acele flori iubitoare de soare, care îşi 
. * A Ae. . . e. v . v . r v 
deschid mai întâi caliciile lor, ca să primească lumina şi căldura. 
Cine altul, decât cele două surori, a simţit mai întâi venirea celui 
iubit? Ele s-au grăbit să-L întâmpine. 

Şi iată: „Aşadar Marta, de îndată ce a auzit că vine lisus. L-a 
întâmpinat pe El”. Ce inseamnă acel Aşadar? Evanghelistul vrea să 
spună că era foarte firesc, ca Marta să simtă venirea Domnului. Marta 

° . y . . A A 
care aşteptase venirea Lui cu o nerăbdare chinuitoare se întrebase în 
timpul celor patru zile ca şi Sulamita: „N-aţi văzut pe cel pe care îl 
iubeşte sufletul meu?” (Cânt. Cânt 3, 3). Iar acum, îndată ce a auzit 
că a venit, Marta nu aşteaptă să o cerceteze în casa ei, ci se grăbeşte 

ve A AA . . r y 

să iasă în Întâmpinarea Domnului. Nu se interesează de respectul 
pe care i-L arătau iudeii de frunte, veniți din Ierusalim, ci aleargă la 
Acela, pe care iudeii Îl urau atât de mult. Fiindcă niciun om, oricât 
ar fi de important, nimeni nu este vrednic de mai mult respect decât 
Hristos. Şi acela care preferă să se potrivească la pretenţiile oamenilor 
străini de Hristos, ca să pară înţelepţi în faţa lor şi să arate că nu este 
credincios, nici nu este un adevărat creştin. 

„Iar Maria şedea în casă” (v. 20). Maria, zdrobită de durere se 
retrăsese singură în camera ei. Ea n-a auzit vestea venirii Domnului 
şi nici n-a fost informată de Marta, care, activă ca întotdeauna, n-a 
crezut că trebuie să-şi informeze sora. Şi aici se afirmă diferenţa 
de caracter dintre aceste două personaje ale Evangheliei. Marta, 
din fire activă, grijulie şi harnică, îşi ţine în frâu durerea, prin 
îndatoririle variate care i se impun în împrejurarea morţii fratelui 
ei. Maria, dimpotrivă, teoretică şi sensibilă, în zilele de mulţumire 
se aşază la picioarele Domnului şi ascultă cu nesaţ învăţătura Lui; 
dar în zilele de durere este zdrobită şi se scufundă într-o singurătate 
tristă. Aşadar, de îndată ce Marta s-a întâlnit cu Domnul, pe care 
Îl iubea, s-a închinat cu evlavie şi a zis către Dânsul: „Doamne, 
dacă ai fi fost aici, n-ar fi murit fratele meu” (v. 21). Tălmăcind 
aceste cuvinte. Sfântul Ioan Gură de Aur zice că: Marta văzând pe 
Hristos nu izbucneşte îndată în plâns şi în strigăte, cum facem noi, 
când vedem pe cunoscuţii noştri, că vin să ia parte la doliul nostru; 
ci îndată ea se închină învățătorului. Prin cuvintele ei, Marta 
nu exprimă un reproş sau o supărare, că Domnul n-a ajutat-o. 
Dimpotrivă, exprimă numai tristeţea ei pentru absenţa Domnului, 
care a grăbit moartea. Căci cele două surori credeau că Domnul 
are putere făcătoare de minuni, dar nu ştiau bine cât de mare este 
puterea cea dumnezeiască a Sa. Şi de aceea zic amândouă: „dacă ai 
i fost aici, n-ar fi murit fratele nostru”. Ca şi când absenţa Domnului 
ar fi fost o piedică pentru puterea Sa tămăduitoare. 

Totuşi, Marta adaugă această frază extraordinară: „Dar şi 
acum ştiu că oricâte vei cere de la Dumnezeu, îți va da Dumnezeu” 
(v. 22). Adică: Ştiu bine că nici acum venirea Ta nu este zadarnică. 
Fiindcă toate câte le ceri de la Dumnezeu, ţi le va da. În aceste 
cuvinte ale Martei este o nădejde tare, încă nelămurită, dar foarte 
serioasă, că Domnul poate să facă minuni şi după moartea lui Lazăr. 
Marta intrase oarecum în taina raporturilor unice dintre Hristos şi 

Dumnezeu Tatăl, şi de aceea exprimă cu atâta convingere credinţa 
ei surprinzătoare şi netălmăcită, în Hristos: „Dar şi cum ştiu...”. 
Şi exprimăm o realitate, când spunem că aici credinţa Martei se 
arată superioară faţă de credinţa Mariei. Maria se mărgineşte la 
cuvintele: „Doamne, dacă ai fi fost aici, n-ar fi murit fratele meu”. 
Nu mai adaugă nimic, ca şi cum moartea lui Lazăr i-ar fi luat orice 
nădejde. Marta însă zice că pentru Domnul toate sunt cu putinţă. 

Vrednic de luare aminte este şi faptul că Marta nu exprimă 
nicio pretenţie anume, nu cere nimic. Ci, cu desăvârşită nobleţe, 
se încrede în înţeleapta iubire şi în excepţionala legătură a lui Iisus 
cu Dumnezeu Tatăl. Acel cuvânt nedeterminat: Orice vei cere, lasă 
pe fiecare să înţeleagă ceea ce este greu de exprimat. Zicând aceste 
cuvinte, Marta aşteaptă ceva mare şi sublim, care nu se poate 
exprima în cuvinte. Căci credinţa se întinde cu mult dincolo de ceea 
ce poate spune sau înţelege omul. Nici însăşi Marta nu ştia în ce fel 
avea să se arate puterea lui Hristos. Totuşi, era sigură că Lazăr nu 
ieşise din oblăduirea cea dreaptă a Domnului, iar în faţa unor astfel 
de personalităţi, deznădejdea nu este permisă. Dacă Marta n-ar fi 
înţeles că Hristos este Dumnezeu întrupat, totuşi ar fi simţit că este 
o persoană dumnezeiască, în raporturi unice cu Dumnezeu Tatăl. 
Dacă noi, care de mici copii am învăţat că Hristos este Dumnezeu 
Cuvântul întrupat, am avea încrederea pe care a exprimat-o Marta, 
că Dumnezeu Îi dă lui Hristos tot ce cere, am fi cu adevărat fericiţi. 
Fiindcă de fapt Tatăl ne dă câte cerem în numele lui Hristos şi câte 
Hristos cere pentru noi ca mijlocitor de la Tatăl. Prin urmare, în 
diferitele imprejurări ale vieţii noastre, mai cu seamă în împrejurările 
triste, de ce nu alergăm prin Hristos la Tatăl, ci rămânem, ca Maria, 
ca într-o narcoză, paralizaţi, robii de deznădejde? 

La învierea fiicei lui Iair şi a fiului văduvei, Domnul a făcut 
minunea numaidecât, fără amânare. În cazul lui Lazăr însă, înainte 
de a face minunea, a legat convorbiri lungi şi pline de învăţătură cu 

ucenicii Săi şi cu fiecare dintre cele două surori îndoliate. Căci El 
trebuia să întărească şi să lumineze credinţa, atât a acelor persoane 
din vremea Sa, cât şi a noastră, a creştinilor de acum, despre 
adevărurile mari şi slăvite ale învierii morţilor. Domnul trebuia să 
ne împărtăşească şi nouă singura mângâiere adevărată, în cea mai 
mare dintre primejdii, moartea. De aceea, când Marta face acea 
extraordinară mărturisire a credinţei ei, ca răspuns: „îi zice Iisus: 
fratele tău va învia” (v. 23). 

Iată o afirmaţie uluitoare: moartea nu este cel din urmă punct al 
vieţii omului, nu este biruitoarea care pecetluieşte definitiv întreaga 
noastră viaţă necăjită. Domnul, răspunzând Martei că fratele ei va 
învia, nu caută s-o convingă, ci exprimă o afirmare, nu filozofează 
despre enigma cea nesfârşită a morţii, ci dă o dezlegare definitivă 
a acestei enigme. Domnul vorbeşte aici cu toată autenticitatea 
unui stăpân al vieţii şi al morţii. Această afirmaţie a Domnului, 
de când ea a fost transcrisă de Duhul Sfânt în cartea nemuritoare 
a Evangheliei, a ieşit de mult din marginile unei convorbiri 
particulare cu Marta. Căci prin Evanghelie Domnul vorbeşte 
către toate neamurile neamurilor. Domnul, aşadar, ne afirmă şi 
nouă tuturor oamenilor: va învia fratele tău, soţul tău, părinţii tăi, 
copilaşul tău, zice Domnul către toţi cei ce jelesc. Oscioarele acelea 
uscate, pe care le-ai petrecut la mormânt, vor învia. Dar deoarece 
această afirmaţie a Domnului către Marta era oarecum generală, că 
adică după moarte va veni în viitor viaţă, de aceea Marta caută, cu 
multă pricepere, o lămurire mai clară: „îi zise Marta: ştiu că va învia 
la înviere, în ziua cea de apoi” (v. 24). Adică: ştiu că fratele meu va 
invia la învierea cea de obşte, în ziua de apoi. Acest lucru Marta 
îl ştia, fiindcă şi iudeii credeau în învierea morţilor, dar o amânau 
pentru ziua din urmă, la sfârşitul veacurilor. Şi prin urmare acea 
înviere, atât de îndepărtată, nu i se părea Martei prea mângâietoare. 
Credinţa ei era lucrătoare şi puternică, dar nu era duhovnicească. 

Nu avea încă de obiect persoana Mântuitorului. De aceea era 
nevoie ca Marta să fie atrasă către o credinţă mai duhovnicească, 
deplină şi desăvârşită. Şi această lucrare o întreprinde Domnul în 
cele ce urmează. 


Invierea și viața 


Răspunzându-i Martei, Domnul propovăduieşte: „Eu sunt 
învierea şi viaţa; cel ce crede în Mine, chiar de ar şi muri, va fi viu, 
şi tot cel ce trăieşte în Mine, nu va muri în veci” (v. 25-26). Pentru 
prima oară au fost auzite în lume cuvinte de o însemnătate şi de o 
greutate atât de mare, cuvinte atât de măreţe, de înalte, exprimând 
nişte idei atât de dumnezeieşti. Pentru prima oară, Domnul face 
o descoperire atât de clară despre viaţă şi moarte într-un fel menit 
să dea credincioşilor siguranţă în faţa morţii şi să-i atragă către 
viaţa adevărată. Un adânc necuprins se află în aceste trei cuvinte: 
moarte, înviere, viaţă. Şi multă lumină trebuie să se reverse, pentru 
ca noi credincioşii să cunoaştem ceea ce este de neapărată trebuinţă 
în cea mai mare problemă, pe care o conţin acele trei cuvinte. Şi 
cunoscând acel lucru, să ajungem de la întunericul rătăcirii, la 
lumina neapusă. Slăvit să fie Domnul care, prin aceste cuvinte, ne-a 
impărtăşit o lumină imbelşugată. 

Marta amână învierea, până la ziua cea de apoi. O amână într- 
un viitor nedeterminat, nelimitat şi fără interes imediat. Ea credea, 
prin urmare, că Lazăr pierise pentru totdeauna din ochii ei. Domnul 
însă înalţă gândul Martei spre prezent, şi mai cu seamă spre propria 
Sa persoană, care era prezentă acolo. În persoana Domnului, Marta 
putea vedea uimitorul fenomen al învierii şi al vieţii în întregime. 
Prin urmare, convingerea ei despre dogma învierii viitoare trebuia 
pusă faţă în faţă cu credinţa în Hristos cel prezent acolo. Înţelesul 
revelaţiei, pe care Domnul o face Martei, este următorul: să nu- 

ţi închipui că trebuie să treacă veacuri nenumărate de tăcere, de 
nemişcare şi de singurătate, între prezent şi ziua cea din urmă. Şi 
află că prin Mine, învierea se mută din viitor în prezent, prin Mine 
viaţa durează încontinuu. Starea de dincolo de mormânt nu este 
nesimţire, tăcere, întuneric, ci viaţă întru Mine. Învierea şi viaţa 
sunt strânse în Mine, ca într-o comoară. Eu împlinesc desăvârşit şi 
cu prisosinţă orice gol, orice distanţă pe care o produce moartea. 

„Eu sunt învierea” Eu sunt autorul învierii. Fiindcă Hristos 
este izvorul adevărului, fiindcă orice adevăr care explică viaţa 
omului şi scopul vieţii este desăvârşit identificat cu Hristos, 
de aceea în toate Împrejurările în care ar trebui să răspundem 
la marile probleme ale vieţii noastre şi să potolim dorurile cele 
mai adânci ale existenţei noastre, Hristos ne-a oferit propria Sa 
persoană. Sufletul nostru are nevoie de hrană, ca să trăiască, o 
hrană duhovnicească, potrivită cu firea lui, precum şi trupul are 
nevoie de hrană; iată că Hristos Se oferă pe Sine sufletului ca 
hrană: „Eu sunt pâinea vieții” (In 6, 48). Sufletul nostru are nevoie 
de lumina adevărului „Eu sunt lumina lumii”, răspunde Hristos 
(In 8, 12). Lumina care risipeşte întunericul neştiinţei, desface 
umbra indoielilor şi descoperă adevărul mântuitor. Toma şi 
ceilalţi ucenici au avut nevoie să cunoască anume calea, care duce 
către Tatăl; „Eu sunt calea, adevărul şi viaţa”, răspunde Domnul 
(In 14, 6). Filip ar fi fost desăvârşit fericit, dacă ar fi văzut pe 
Tatăl: „Eu sunt Tatăl şi Tatăl întru Mine; cel ce M-a văzut pe Mine, 
a văzut pe Tatăl”, răspunde Domnul (In 14, 9-10). Aşa şi acum, în 
cazul Martei, care dorea să aibă pe fratele ei, cel răpit de moarte 
şi îşi închipuia învierea într-un timp îndepărtat cu multe veacuri, 
Hristos răspunde: „Eu sunt învierea”. Învierea este în Hristos, 
virtual şi potenţial şi în El găsim tot ceea ce poate satisface nevoile 
cele mai adânci ale existenţei noastre, atât în viaţa de aici, cât şi în 
cea de dincolo de mormânt. 

„Eu sunt viața” Eu sunt izvorul vieţii. Cu toate că Lazăr a 
murit şi trupul lui a început să putrezească în mormânt, totuşi el 
a fost viu. Fiindcă a fost legat sufleteşte prin credinţă şi dragoste, 
de Hristos, izvorul vieţii. De aceea, Lazăr de acum înviase într-o 
viaţă nouă, devenise părtaş al vieţii veşnice. Aşadar, învierea şi 
viaţa lui Lazăr, ca şi a tuturor credincioşilor în Hristos, sunt mereu 
prezente în Hristos. Şi părinţii, când ne nasc, ne dau viaţă, dar o 
viaţă provizorie, stricăcioasă şi păcătoasă; „ce se naşte din trup, trup 
este”, a zis Domnul către Nicodim (In 3, 6). Dar alta este viaţa pe 
care o dă Hristos celor ce se nasc din nou, întru El. Le impărtăşeşte 
O viaţă asemănătoare cu propria Lui viaţă. Nu o viaţă trecătoare 
şi păcătoasă, ci o viaţă fără păcat, neatinsă de moarte, oarecum 
veşnică. „Și Eu le voi da viață veşnică, şi nu vor pieri în veac”, a 
afirmat Domnul (In 10, 28). Prin urmare, cel ce are în inima lui 
pe Hristos, are viaţa cea adevărată. O are de acum, de aici, ca pe 
o bogăţie prezentă, nu ca pe un dar nădăjduit pentru viitor. De 
aceea şi Evanghelistul Ioan, cel de Dumnezeu insuflat, pune un 
accent special pe acest adevăr nepreţuit: „Dumnezeu ne-a dat viață 
veşnică, şi aceasta este viaţa întru Fiul Său. Cel ce are pe Fiul, are 
viaţă: cel ce nu are pe Fiul lui Dumnezeu, nu are viaţă” (In 5, 11- 12). 
Iar aceia care nu au pe Fiul, fiindcă nu cred în Hristos, au, e drept, 
O viaţă, una stricăcioasă şi trecătoare, dar nu au viața, viaţa cea 
nestricăcioasă, veşnică şi fericită. 

„Cel ce crede întru Mine, chiar dacă va muri, va trăi; şi oricine 
trăieşte şi crede în Mine, nu va muri în veac”, Prin prima afirmaţie, 
Domnul vorbeşte şi despre Lazăr şi despre orice alt credincios, 
care a scăpat de lumea aceasta şi a ajuns cu trupul în mormânt. 
Prin a doua afirmaţie, El vorbeşte despre surorile lui, care trăiesc 
încă pe pământ, şi despre toţi cât cred în El şi ÎI iubesc. Cea dintâi 
afirmaţie este prin excelenţă mântuitoare. Înţelegem din ea că cei 
ce au plecat de pe pământ şi sunt consideraţi de oameni ca morţi 

în esenţă nu sunt morţi, ci trăiesc. N-au ajuns la inexistenţă şi 
pierire, ci îşi continuă acea viaţă, care este neatinsă de moarte, pe 
care au primit-o aici, când s-au unit prin credinţă şi dragoste, cu 
Hristos, izvorul vieţii. Prin urmare, la plecarea lor de aici, ei se 
mută ca duhuri, fără să ia cu ei trupul, până la a doua venire a lui 
Hristos. Atunci ei vor dobândi şi trupul, ca să-şi continue viaţa în 
veşnicie. A doua afirmaţie conţine învăţătura că noi, care trăim 
încă pe pământ, în măsura în care avem o credinţă vie în Hristos, 
în aceeaşi măsură vom fi vii în veşnicie. 

Cu aceste cuvinte, Domnul desigur nu vrea să spună că viaţa 
noastră prezentă, fizică, nu se va sfârşi, nici că trupul credincioşilor 
nu va fi despărțit de sufletul lor, pentru a fi îngropat în pământ, 
şi acolo să se descompună în elementele lui materiale. Nicidecum. 
Moartea este partea comună, pentru credincioşi şi necredincioşi. 
Este o realitate, peste care nu putem trece. Dar Domnul afirmă că 
viaţa duhovnicească, pe care o dă alor Săi, este o viaţă prezentă, 
care se continuă fără sfârşit. O viaţă, care trece dincolo de moarte, 
ca un pod, şi se continuă mai desăvârşit şi mai fericit, dincolo de 
mormânt. Este un adevăr de netăgăduit, că şi trupul va fi înviat, ca 
să se unească cu sufletul cel viu, spre viaţa veşnică. 

Iubite cititor, nu avem motive serioase de a ne plânge 
impotriva morţii. Dacă suntem următori credincioşi şi devotați 
ai lui Hristos, moştenirea noastră este viaţa, nu moartea, care 
constitue un episod în mijlocul vieţii noastre fără sfârşit. De 
aceea, dumnezeiescul Apostol, deşi în cea dintâi epistolă către 
Corinteni tălmăceşte pe larg slăvitul adevăr al învierii viitoare a 
trupurilor, totuşi în alte epistole afirmă cu tărie importanţa învierii 
duhovniceşti. Iar moartea, adică despărţirea sufletului de trup, o 
priveşte ca pe o călătorie foarte dorită, spre o viaţă neasemănat mai 
inaltă: „Mie a vieţui este Hristos şi a muri câştig. Având dorinţa să 
mă despart de trup şi să fiu cu Hristos...” (Fil 1, 21-23). Ştia Apostolul 

CĂ Viaţa aceasta va rămâne neschimbată după moartea lui firească, 
deoarece: „Este ascunsă cu Hristos în Dumnezeu” (Col 3, 3), iar pe 
Dumnezeu nicidecum moartea nu-L poate atinge. Pavel ştia că în 
viaţa duhovnicească, pe care Hristos o dă credincioşilor Săi, nu 
este nici întrerupere, nici prăpastie. Căci ei sunt uniţi cu Hristos 
şi supuşi Lui, ei pun pe Hristos ca viaţă a sufletului lor şi trăiesc 
viaţa lui Hristos cea virtuoasă şi sfântă. Această unire cu Hristos 
mărgineşte domeniul morţii, face ca învierea să fie prezentă şi viaţa 
deplin fericită şi fără de sfârşit. Un astfel de creştin nu va muri în 
veac, nici nu va înceta să trăiască această viaţă slăvită. 

Aşadar, fericiţi cei ce au primit, prin credinţă şi devotamentul 
lor către Hristos, în dar, cea dintâi înviere şi viaţă şi nu vor 
mai întâmpina niciodată vreo întrerupere a acestei vieţi. Ei vor 
primi din nou această viaţă nestricăcioasă, la învierea a doua, cea 
desăvârşită. Atunci vor primi şi trupul, care a fost provizoriu în 
groapă, dar îl vor primi nestricăcios şi nematerial. De aceea şi 
dumnezeiescul Pavel, adresându-se morţii, acestui vrăjmaş zdrobit 
definitiv, care despărţea sufletul de Hristos şi trupul de suflet, strigă 
acest strigăt de biruinţă: „Unde îţi este, moarte, boldul? Unde îţi este, 
iadule, biruința? Moartea a fost înghițită de biruinţă” (| Cor 15, 54- 
55). Aşadar, moartea a fost zdrobită în întregime, prin învierea şi 
viaţa lui Hristos. 


Marta își mărturisește credinţa 


După ce Domnul a atras gândul Martei de la invierea 
trupească, cea de apoi şi viitoare, la învierea şi viaţa duhovnicească 
cea de acum; după ce i-a arătat că învierea fratelui ei este o urmare a 
propriei vieţi a lui Hristos şi un mijloc de unire a sufletului Martei 
cu Dânsul, o întreabă pe Marta: „Crezi tu aceasta?” Adică: primeşti 
în chip desăvârşit că Eu sunt învierea şi viaţa? Că cel ce crede în 

Mine, de va şi muri, va fi viu? Crezi în Mine, ca să nu mai mori 
în veac? Eşti îndurerată, Marto, pentru moartea fratelui tău, dar 
durerea ta aceasta va pieri îndată, dacă primeşti din tot sufletul 
toate câte ţi le-am spus acum despre înviere şi viaţă. Crezi tu în ele? 
Primeşti tu acest balsam prea bun şi alinător pe care ţi-l ofer Eu? 

Aceasta este ţinta spre care tind adevărurile mari descoperite 
nouă de Domnul, pe care noi le auzim, sau le citim în Evanghelia 
Sa; trebuie să le primim în chip desăvârşit, unul fiecare, în noi 
înşine. Întrebarea pusă Martei de Domnul, El o repetă către fiecare 
din noi; crezi tu în adevărul pe care l-ai auzit? Eşti gata să-l faci bun 
al tău, să te conformezi lui, să-l pui ca ţintă a vieţii tale? Dar dacă 
noi nu suntem mai puţini zeloşi în a da răspunsul, dimpotrivă, 
Marta răspunde: „Da, Doamne, eu am crezut că Tu eşti Hristos, Fiul 
lui Dumnezeu, Cel ce a venit în lume” (v. 27). Marta manifestă o 
credinţă vie, neşovăielnică, din toată inima. Ea aprobă cu tărie 
tot ceea ce Domnul îi spusese. Întrebarea este dacă Marta a înţeles 
adâncimea cuvintelor Domnului. Dar ea le-a primit, le-a îmbrățișat, 
şi le-a apropiat din tot sufletul. Ea este de acord cu tot ceea ce 
Domnul afirmă despre persoana Sa. Şi se slujeşte de mărturisirea 
credinţei ei, care conţine tot ce trebuie să creadă un creştin. „Eu am 
crezut”, zice ea, adică de mult timp şi definitiv am crezut, că Tu eşti 
cea mai mare personalitate din cer şi de pe pământ, Hristos, pe care 
L-au prevestit proorocii. Tu eşti Fiul lui Dumnezeu, care ai venit 
în lume, ca să întorci pe oameni şi să-i uneşti cu Dumnezeu. Deci 
Marta mărturiseşte aici acea credinţă, pe care Domnul a numit-o 
altă dată „piatra de temelie a Bisericu”. 

Nu ne interesează dacă ea n-a înţeles toată adâncimea 
slăvitului adevăr, pe care Domnul i l-a descoperit. Întrucât l-a 
primit fără şovăire, întrucât încrederea ei în Domnul era fără 
margini, întrucât ea îşi legase sufletul ei de izvorul vieţii, desigur, 
mâine avea să înţeleagă şi în chip teoretic, cele pe care acum le 

primise în chip practic. O! ar fi o mare fericire, dacă am fi şi noi 
gata să dăm Domnului acelaşi răspuns, oferindu-l credinţa noastră 
în chip practic, având încredere desăvârşită în Domnul, pentru 
toate problemele pe care nu suntem în stare să le înţelegem. 
Nu le înţelegem, fiindcă, poate, nu ne-am gândit prea îndelung 
asupra lor. Dar şi fiindcă adevărurile de credinţă sunt tainice şi de 
netâlcuit. Dacă nu le cunoaştem pe ele, cunoaştem însă pe Hristos, 
şi ştim că El este cu totul vrednic de crezare, că ne iubeşte şi S-a 
jertfit pentru noi. Acestea sunt motive destule, ca să credem fără 
şovăire să supunem inima şi mintea noastră adevărului relevat 
al Evangheliei Sale, să ascultăm de legea Lui, aşa ca totdeauna să 
putem să-L încredinţăm: „Da, Doamne, cred în tot ce spui Tu şi mă 
supun la tot ce vrei Tu”. 


Convorbirea Domnului cu Maria 


Până aici, am văzut ce comori de nepreţuit ale adevărului 
dumnezeiesc a descoperit Domnul Martei. Prin aceste cuvinte ale 
Domnului, mângâierea, pacea şi bucuria s-au statornicit în sufletul 
ei. Dar comoara aceasta a adevărului, când un suflet o primeşte într- 
însul, are o proprietate, anume să trezească o nevoie foarte mare 
de a împărtăşi şi altora din bogăţiile ei. Tocmai pe dos se întâmplă 

cu avuţia materială. Căci banii caută să fie închişi în siguranţă şi să 
se învârtească cheia de două ori, ca să nu fie împărțiți, nici măcar 

+ . o . . . A v 
persoanelor celor mai dragi iubitorului de argint. Pe când adevărul, 
cere să fie împărţit la cât mai mulţi cu putinţă, şi mai cu seamă 
persoanelor celor mai dragi. Şi problema cea mai dragă Martei a 
fost Maria. Cum adică? Marta să se bucure de rouă răcoritoare a 
Izvorului vieţii, de binecuvântare şi de mângâiere, iar sora ei cea 
3 3 
dragă să rămână cufundată în jale? lată că Marta vrea altfel: „Zicând 
aceasta, s-a dus şi a chemat pe sora ei Maria în ascuns, zicându-i: 

învățătorul este aici şi te cheamă” (v. 28). Marta, care, de altfel, 
încercase s-o tragă pe Maria de la ascultarea cuvintelor Domnului, 
ca s-o facă părtaşă la grija şi la alergătura bucătăriei, chiar ea, acum 
îşi îndreptează purtarea, cercând s-o ridice pe Maria din durerea ei 
şi s-o aducă la învățătorul, ca să asculte cuvintele bucuriei. Cum 
şi-au schimbat rolurile aceste două caractere, deosebite ca fire, dar 
la fel de devotate Domnului! 

„A chemat pe Maria în ascuns”, a chemat-o în taină. Căci Marta 
dorea ca Maria să se întâlnească cu Domnul singură, nu în prezenţa 
mulţimii, ca să aibă prilejul să spună şi să audă cuvinte care să-i 
vindece inima zdrobită. Această metodă a fost reluată de mii de 
ori, de atunci încoace. Adică, să fie chemat în ascuns tot sufletul, 
care doreşte să cunoască pe Hristos şi să-L întâlnească, fără să ştie 
duşmanii lui Hristos şi prietenii lumii, care ar impiedica sufletul să 
se apropie de Hristos. În ascuns se făcea de obicei iniţierea primilor 
creştini şi în ascuns se făcea catehizarea în vremuri de prigoană, 
în ascuns se adunau creştinii în catacombe, pentru cult şi pentru 
dumnezeiasca Cuminecătură. În ascuns, în timpul nopţii se făcea în 
mănăstiri învăţătura copiilor creştini, pe vremea robiei turceşti. 

„Învățătorul este aici şi te cheamă” Cât de potrivit o anunţă 
Marta pe Maria de venirea Domnului! El, pe care L-am dorit şi 
L-am aşteptat cu atâta nerăbdare, a venit, iată-L aici! Fratele nostru 
Lazăr a plecat şi a lăsat un mare gol în sufletele şi în familia noastră. 
Dar a venit învățătorul, prietenul nepreţuit, sprijinul şi fratele 
nostru, care va umple cu prisosinţă orice gol. În aceste cuvinte, 
iubiţi cititori, este cuprinsă toată mângâierea lumii, şi fericiţi sunt 
cei ce le înţeleg în cuvintele: „Învățătorul este aici”, în mijlocul 
celor chinuiţi de necaz şi lipsă; este aici, lângă tot sufletul necăjit; 
este aici şi cheamă pe cei suferinzi să-L primească în inimi şi să 
deschidă urechile sufletului, ca să audă cuvintele mângâietoare de 
nădejde şi pace. 

Închipuiţi-vă cât de mişcată a fost Maria, când a auzit că a 
venit lisus: „Iar ea, când a auzit, s-a sculat repede şi a plecat către 
Dânsul. Încă nu intrase lisus în sat, ci era în locul unde Îl întâmpinase 
Marta” (v. 29-30). Deşi Maria, din pricina durerii, era amorţită, de 
îndată ce soarele duhovnicesc a răsărit peste dânsa, s-a însufleţit, 
s-a ridicat îndată şi a plecat spre El; căci El era încă afară din sat, în 
locul în care Marta Îl întâmpinase. Aceste două stihuri mai adaugă 
două întâmplări vrednice de cea mai mare luare aminte. Iudeii, 
după cum am spus şi altă dată, ţineau doliu destul de mult timp. 
Ei manifestau doliul, atât în îmbrăcăminte, cât şi în alte obiceiuri, 
asemănătoare cu cele de astăzi. Dar Maria, de îndată ce a auzit că 
a sosit Domnul, s-a sculat, fără să ia în considerare manifestările 
exterioare cerute de starea ei de doliu. Ea nu face aşa, cum ar face 
o doamnă de astăzi, în situaţia ei, ci, îmbrăcată simplu şi modest, 
se grăbeşte spre Domnul. Al doilea fapt este că ea fuge din casă, 
rupând astfel cercul de obligaţii care ţineau de primele zile ale 
doliului, prin încălcarea obiceiului care cerea femeilor să stea 
în camera lor şi să plângă, închise acolo. Şi Marta arătase multă 
indiferenţă faţă de acest obicei. Căci ce motiv au aceste obiceiuri 
iraționale, când e vorba să se întâlnească cineva cu Domnul? Ce 
motiv sileşte pe femeile creştine indoliate să nu iasă din casă, când 
e vorba să meargă la biserică, să întâlnească acolo pe Hristos şi să 
primească desăvârşită consolare? Să ia aminte femeile creştine: dacă 
ele preferă să asculte această lege fără lege şi acest obicei idolatru, 
care cere femeilor îndoliate să nu meargă la biserică vreme de o 
lună, un an sau şi mai mult, ele calcă legea lui Dumnezeu, care 
porunceşte să mergem regulat la biserică. Atunci ele nu mai sunt 
creştine. Sunt despărțite de Hristos, prin teama de ce va zice lumea. 
Dar lumea aceasta este oare o fiară atât de cumplită şi primejdioasă? 
Şi femeile creştine se tem de ea atât de mult, încât nu se mai tem de 
afurisenie, adică nu se tem să fie despărțite de Sfânta Biserică şi nu 

pun la socoteală mângâierea pe care o pot căpăta la sfânta slujbă? 
Ca şi când Biserica ar fi un loc de petrecere, ca şi când o creştină 
ar putea osândi, mergând la Biserică! O, ce obiceiuri nebune şi 
necreştine ţin femeile creştine! 

Dar oricât de tainic o chemase Marta pe sora-sa, emoția vădită 
a Mariei, graba ei, ieşirea ei neprevăzută a pornit grija evreilor, care 
o consolau: „Aşadar, iudeii care erau cu ea în casă şi o mângâiau, 
văzând pe Maria că s-a ridicat repede şi a ieşit, au urmat-o, zicând 
că merge la mormânt, ca să plângă acolo” (v. 31). Şi astfel Marta, 
care avea mai mult sânge rece, izbutise să se întâlnească singură 
cu Domnul şi să audă învăţătura Lui cea neauzită până atunci, să 
înştiinţeze pe Maria în linişte, fără să observe nimeni. Maria însă, 
cu caracterul ei sensibil şi impresionabil, este observată de toţi, 
şi nu izbuteşte să audă de la Mântuitorul ceea ce trebuia să audă, 
pentru sufletul ei cel necăjit, însă şi acest lucru se întoarce spre un 
sfârşit bun. Căci mulţimea, care a urmat-o pe Maria, va deveni 
martoră a marii minuni, iar minunea va căpăta acea publicitate, pe 
care Domnul, şi acum, ca întotdeauna, căuta s-o evite chemându- 
le pe surori în ascuns. Dumnezeu însă a vrut ca minunea să fie 
cunoscută. Căci publicitatea acestei minuni era o chemare către 
iudeii din Ierusalim, ca să creadă şi să nu rămână neconvinşi. 

„Aşadar Maria, de îndată cea ajuns la locul undeera lisus, văzându-L, 
a căzut la picioarele Lui zicând: Doamne, dacă ai fi fost aici, nu ne-ar fi 
murit fratele” (v. 32). De îndată ce Maria L-a văzut pe Domnul cel 
dorit, a căzut la picioarele Lui. N-a considerat ca o lipsă de demnitate 
să cadă la picioarele Aceluia, pe care iudeii veniţi cu ea Îl socoteau un 
galileian lipsit de importanţă şi un duşman de moarte al lor. Maria 
nu s-a temut de vrăjmăşia iudeilor. Cu tot respectul drăgăstos, cade la 
picioarele lui Iisus. Îşi aduce aminte de acea împrejurare fericită în care 
ea „șezând lângă picioarele lui Iisus, asculta cuvintele Lui” (Lc 10, 39). 
Atunci Maria simţise acea nespusă desfătare duhovnicească, pe care o 

aduce cuvântul lui Dumnezeu. Şi acum iat-o zdrobită, cum iarăşi cade 
la picioarele lui Iisus. Cât de schimbătoare sunt timpurile! Dar suntem 
foarte fericiţi, dacă şi în zilele bune ale vieţii noastre ne aşezăm lângă 
picioarele lui Iisus şi ascultăm cuvintele Lui, ca să nu fim amăgiţi de 
păcat şi de lumea cea păcătoasă; iar în zilele necazului ne aşezăm la 
picioarele lui Iisus, ca să primim mângâiere şi să nu ne cufundăm şi să 
nu fim înghiţiţi de durere. 

Singurele cuvinte, pe care Maria izbuteşte să le spună, erau 
cele pe care şi Marta le spusese mai întâi: Doamne, dacă ai fi fost 
aici, nu ne-ar fi murit fratele. Este o dovadă că, atât în timpul bolii, 
cât şi după moartea lui Lazăr, surorile spuneau una alteia aceste 
cuvinte şi aceasta era dorinţa lor: numai învățătorul să fi fost acolo, 
şi ele ar fi scăpat de furtuna necazului. În felul cum se exprimă ele, 
se vădeşte iarăşi deosebirea de caracter a celor două surori. Citim 
în Pilde 27, 19 că: „Precum nu se aseamănă fața unui om cu a altuia, 
tot aşa nu se aseamănă minţile oamenilor” 

Deosebirea de caracter se arată în cuvintele surorilor şi în felul 
cum se exprimă ele. Marta zice: „Doamne, dacă ai fi fost aici, fratele 
meu nu ar fi murit”. Maria însă zice: „Doamne, dacă ai fi fost aici, nu 
ne-ar fi murit fratele”. Adică: Moartea fratelui meu este pentru mine 
o mare nenorocire. Dar nu era şi pentru Marta la fel? De ce nu zice 
Maria: nu ne-ar fi murit fratele? Fiindcă caracterele sensibile vor să 
ia asupra lor toată durerea comună tuturor membrilor familiei. Cei 
sensibili nu lasă durerea să fie împărțită, ca ei să se uşureze. Este o 
scădere serioasă a caracterului lor, faptul că se lasă greu mângâiaţi. 
După ce Maria a zis aceste cuvinte, ea n-a mai adăugat nimic altceva, 
ca şi cum i-ar fi pierit orice nădejde şi ar fi fost înghițită în adâncul 
suferinţei ei. Credinţa şi nădejdea cea statornică erau piedici, pe 
când, dimpotrivă, Marta îşi exprimă credinţa şi nădejdea ei. Maria 
nu mai avea decât lacrimile şi dragostea ei cea adâncă pentru 
Hristos. 

Deosebirea de caracter a celor două surori se vădeşte apoi 
şi prin purtarea lor. Marta arată, în faţa Domnului, mai multă 
prezenţă de spirit, mai mult curaj în suferinţă, şi o credinţă mai 
nobilă. Maria, dimpotrivă, se prezintă cu ideile firii ei de femeie, 
cu dragoste neprefăcută, dar şi cu prea multă sensibilitate şi lipsă 
de sânge rece. De aceea şi Domnul, cel ce cunoştea profund inima 
omenească, adresează Martei cuvinte de învăţătură, ca să lumineze 
şi mai mult credinţa ei. Către Maria, care era mistuită de durere şi 
nu avea dispoziţia sufletească potrivită, ca să audă o învăţătură mai 
înaltă, se adresează Domnul cu mai multe dovezi de compătimire, 
ca să dea mai mult curaj dragostei ei. 

O, cât se arată de minunat Domnul, în toate lucrările Sale! 
Din uimire în uimire merge cel ce citeşte şi se adânceşte în faptele 
Domnului. Căci el nu întrebuinţează totdeauna aceeaşi metodă 
de vindecare şi nici nu se poartă totdeauna la fel cu toţi. Ci îşi 
adaptează purtarea cu caracterul şi dispoziţia sufletească a fiecăruia. 
Înţelepciunea Sa găseşte moduri diferite pentru fiecare, ca să-i atragă 
la adevăr şi să-l povăţuiască spre mântuire. Gândiţi-vă fiecare la 
propria voastră viaţă, şi va fi cu neputinţă să nu exclamaţi din toată 
inima: binecuvântat fie numele Tău! Cu aceasta se sfârşeşte actul al 
doilea al dramei. 


Minunea Invierii lui Lazăr 


Fragmentul acesta de capitol are o deosebită importanţă, 
fiindcă în el este povestită minunea cea mare. Dar şi fiindcă 
acestei minuni îi premerge dovada vădită a compătimirii profunde 
a Domnului pentru surorile îndoliate ale lui Lazăr. Noi putem 
spune că, în general, Domnul ia parte la durerea pe care moartea o 
produce oamenilor şi este mişcat până la lacrimi. 

Profunda compătimire a Domnului 


„Deci lisus, când a văzut-o plângând şi pe iudeii, care veniseră cu ea, 
că plâng, a suspinat cu dubul şi s-a tulburat întru Sine” (v. 33). Domnul 
se găsea dintr-odată în mijlocul bocetelor, pe care le începuse Maria. 
Prin plânsul ei, Maria a trezit bocetele iudeilor care veniseră cu 
dânsa. Priveliştea celor ce plângeau a trezit o adâncă şi neobişnuită 
compătimire în sufletul Domnului. În faţa Sa se afla durerea pe care 
o produce în omenire moartea. Avea în faţă o miniatură a lumii 
acesteia, care se preface repede într-o vale a plângerii. Aşadar, când a 
văzut această privelişte, Domnul „a suspinat cu duhul”. S-a supărat 
pentru suferinţa pe care a adus-o în lume păcatul, ca pricină a morţii. 
În scena dureroasă, pe care o avea în faţa ochilor, Domnul vedea 
rezultatele tragice ale păcatului, acest lăstar al diavolului. Deci a 
simţit în sufletul Său o sfântă supărare pentru zădărnicirea scopului 
final al omului, pe care EL, ca şi Creator, l-a vrut nemuritor. A simţit 
Domnul supărare sfântă, pentru că moartea avea putere asupra acelei 
făpturi nenorocite a Sa, care se numeşte om. 

„Și S-a tulburat întru Sine” Nu zice că a fost tulburat, ci că 
S-a tulburat. Noi oamenii suntem tulburaţi de alţii sau de alte 
lucruri, chiar fără să vrem. Domnul însă Se tulbura numai când 
voia. Adică, şi acele particularităţi nelipsite ale firii omeneşti, pe 
care şi Domnul le avea, ca om, nu erau stăpâne pe EI, ci ele se 
supuneau voii Lui. Dar de ce S-a tulburat? Ca să Se pună pe Sine în 
starea şi poziţia noastră. Fiindcă luase asupra Sa păcatele noastre, 
Se şi chinuia pentru noi. Se făcuse părtaş şi durerilor noastre, până 
şi morţii. De aceea, a simţit acum fiorul şi tulburarea pe care le-a 
produs priveliştea din faţa Sa. Domnul simţea cea mai adâncă 
compătimire şi milostivire pentru cei loviți de moarte. Mai simţea 
o sfântă indignare împotriva păcatului, care adusese pe capul 

oamenilor această mare nenorocire, moartea. Era şi cuprins de un 
fior de tulburare din pricină că împărtăşea cu voinţa starea noastră 
de om, pe care o luase asupra Sa, ca să o vindece. Iată ce simţăminte 
sfinte umpleau inima Domnului în această împrejurare! 

Stăpânindu-şi însă emoția, Domnul S-a adresat Mariei şi celor 
ce veneau cu ea: „Unde l-aţi pus? Şi ei au zis: Doamne, vino şi vezi” (v. 
34). Oare nu ştia Domnul unde îl înmormântaseră pe Lazăr? Sfântul 
Augustin răspunde la această nedumerire: „Ştia bine, dar Se facea că 
nu ştie”. Ştia unde este înmormântat Lazăr, dar voia să pară om, chiar 
atunci când urma să facă un lucru dumnezeiesc. Sfântul loan Gură 
de Aur zice: „Domnul întreabă, fiindcă vrea să afle totul de la ei şi să 
fie rugat, ca să slobozească minunea de orice bănuială”. Poate a vrut 
Domnul şi să curme într-un fel acea scenă jalnică de plâns, mutând 
atenţia lor spre altceva 


Lacrimile lui lisus 


Două cuvinte, pe care le-a notat Sfântul Evanghelist, acum 
conţin un înţeles nesfârşit de mare: „A /ăcrimat lisus” (v.35). Atragem 
atenţia cititorului asupra faptului, foarte consolator, că Domnul 
S-a conformat El însuşi poruncii, pe care ne-a dat-o prin Apostolul: 
„Să plângem pe cei ce plâng” (Rm 12, 15). Domnul a lăcrimat din 
cea mai profundă compătimire. Compătimire nu înseamnă numai 
milă pentru starea dureroasă a altuia, mila unui om venit de sus 
către nenorocirea aflată pe pământ. Ci compătimire înseamnă să 
iei parte la suferinţa altuia, să suferi impreună cu el. Numai atunci 
avem compătimire faţă de altul, când ne transpunem în situaţia lui 
dureroasă şi simţim suferinţa lui, ca şi când ar fi a noastră. Tocmai 
acest lucru îl face Domnul aici. El ia parte la bocetul celor ce plâng. 
Deşi peste câteva clipe doar, va face o minune mare, care va umple 
de bucurie casa celor ce plâng acum, şi, prin urmare, El ar fi putut 

să guste dinainte bucuria învierii, totuşi în clipa aceea El ia parte la 
suferinţa Mariei, prăbuşită la picioarele Sale. El plânge împreună 
cu cei ce plâng, ca apoi să se bucure cu cei ce se bucură. 

Iubiţ cititori, să luăm bine seama şi să nu lăsăm să se şteargă din 
inima noastră faptul că Domnul este prin excelenţă compătimitor la 
suferinţele noastre. Da, El cunoaşte toate necazurile noastre, suferă 
împreună cu noi şi îşi amestecă lacrimile Sale cu ale noastre. Veţi 
înţelege câtă importanţă are acest fapt, când vă veţi aduce aminte cât 
v-a mângâiat în durere un prieten, care a venit să vă împărtăşească 
necazul, deşi împărtăşirea aceea n-a fost în stare să vindece cauza 
durerii. Pur şi simplu, când aţi văzut lângă voi şi pe alţii, că iau parte 
la durerea voastră. În aceasta aţi simţit dragostea lor, aţi simţit atâta 
uşurare. Vedeţi, dragostea are putere mângâietoare, ca un balsam 
pentru suflet. Dar gândiţi-vă cât de mare este mângâierea noastră, 
dacă suntem convinşi că Însuşi Domnul compătimeşte cu noi şi 
impărtăşeşte durerea noastră. Compătimirea niciunui om nu este în 
stare să împărtăşească atâta mângâiere, ca cea a lui Hristos. Durerea 
noastră ar fi fără margini şi zdrobitoare, dacă n-am fi aflat că cel mai 
mare şi mai nepreţuit prieten ne compătimeşte din inimă. O, da! El 
se apropie de noi nevăzut, în zilele durerilor noastre, ne încălzeşte 
cu adierea Mângâietorului, ne cheamă să înţelegem că dragostea 
Sa este fără fund, în adâncul împrejurărilor dureroase ale vieţii 
noastre! De aceea, durerea celor care nu cunosc bine pe Iisus este 
mai zdrobitoare şi mai insuportabilă. Îndemn încă odată pe iubitul 
cititor să se gândească la unica importanţă pe care o au lacrimile lui 
lisus. Cititorul meu să-şi zică în sine: Iisus a lăcrimat pentru mine, 
lisus mă iubeşte până la lacrimi! Acest gând va mişca inima până în 
străfunduri şi va aduce în ochi lacrimi de recunoştinţă. 

Cititorul va trebui să ia seama şi la un alt amănunt însemnat. 
Pe când, despre Maria şi despre ceilalți iudei Evanghelia zice că 
plângeau, despre Domnul zice că a /ăcrimat. Este vreo deosebire? Da, 

este. Plâns înseamnă o manifestare de durere exterioară, cu glas mare 
şi cu tulburare multă. Lăcrimare înseamnă o curgere netulburată şi 
continuă a lacrimilor, prin care se exprimă durerea. Aşadar, lacrimile 
lui Iisus sunt o manifestare a unei dureri şi a unei emoţii liniştite şi 
blânde. Ce învăţătură putem noi să tragem din lacrimile lui lisus? 
Putem să tragem o învăţătură mare şi foarte însemnată, pentru 
orice creştin care şi-a petrecut, sau îşi va petrece, la mormânt, o 
persoană iubită. Că adică, lacrimile sunt îngăduite, ba mai mult, se 
cuvin firii omeneşti, când omul este lovit de durere. Căci oamenii 
care nu varsă lacrimi, care arată o nepătimire şi o nesimţire stoică, 
dar nefirească, aceia nu cunosc viaţa. Aşadar, lacrimile sunt 
îngăduite. Dar bocetele şi strigătele şi întristarea pe toată viaţa şi 
doliul îndelungat sunt străine urmaşilor lui Hristos şi se potrivesc 
celor necredincioşi, care „nu au nădejde”. Şi Domnul a plâns, dar 
numai atunci când a privit lerusalimul şi S-a gândit la uscăciunea 
neîndreptată a conducătorilor lui, precum şi la osânda care avea să 
le vină. Însă la mormântul iubitului Său Lazăr, doar a lăcrimat. De 
plângere şi de suspinuri sunt vrednici doar păcătoşii şi păcatul. Dar 
celor adormiţi întru Domnul li se cuvin numai lacrimi. Bocetele 
nemângâliate, plânsul deznădăjduit şi suspinele grele sunt lepădate 
şi osândite de Hristos, cel ce a pus lacrimile ca măsură a durerii. 
Iată ce spune Sfântul loan Gură de Aur despre acest subiect: 
„Cum adică, se poate să nu lăcrimez dacă sunt om? Dar nici nu te 
împiedic să lăcrimezi. Te opresc însă să te dai cu capul de pereți, 
bocindu-te. Nu sunt rău şi sălbatic. Ştiu că dragostea firească pretinde 
şi caută o întâlnire deasă şi zilnică cu cel plecat. Nu este cu putinţă să 
nu fi îndurerat de plecarea celui iubit. A arătat acest lucru şi Hristos, 
când a lăcrimat pentru Lazăr. Aşa să faci şi tu. Lăcrimează, dar cu 
seninătate, cu bună cuviință, cu frică de Dumnezeu. Dacă plângi în 
felul acesta, n-o faci fiindcă nu crezi în înviere, ci fiindcă despărțirea 
de cel drag te sileşte să lăcrimezi. Plângem, vărsând lacrimi, şi când 

pleacă cineva într-o călătorie îndelungată, într-o ţară străină, dar nu 
pierdem nădejdea că-l vom vedea întorcându-se acasă. Aşa să lăcrimezi 
şi tu, ca şi cum ai fi petrecut pe cineva care a plecat într-o călătorie 
lungă”. Aşa ne învaţă Sfântul loan Gură de Aur. 

Va trebui să ne oprim pentru a treia oară, şi să mai scoatem o 
învăţătură de necombătut, din aceste cuvinte: „A lăcrimat lisus”. 
Că aici se arată limpede firea omenească a Domnului. Dacă firea 
dumnezeiască ar fi înghiţit-o de tot pe cea omenească, precum 
susţin ereticii, dacă Domnul ar fi păstrat numai forma omenească, 
fără niciun conţinut omenesc, atunci El ar fi rămas nesimţuitor 
şi netulburat în faţa scenei jalnice. Însă „Cuvântul s-a făcut 
trup”, a unit firea omenească cu dumnezeirea şi s-a arătat într-o 
singură persoană, Dumnezeu-Omul, Dumnezeu desăvârşit şi om 
desăvârşit. De aceea lacrimile sunt o particularitate de netăgăduit 
a firii omeneşti. Adică, durerea a pătruns inima simţitoare a lui 
lisus şi din pricina legăturii tainice dintre suflet şi trup, urmarea 
durerii sunt lacrimile, care au izvorât atunci din ochii Lui. Tot 
aşa izvorăsc lacrimile şi din ochii noştri şi fiindcă Domnul „era 
dator să se asemene fraţilor, ca să fie Arhiereu milostiv şi credincios” 
(Evr 2, 17), după cum afirmă Duhul Sfânt; şi fiindcă trebuia să se 
cufunde în simţire de suferinţă ale celor suferinzi, ca să-i libereze 
de suferinţe, închipuiţi-vă cât era de grea suferinţa şi compătimirea 
pe care a luat-o asupră-şi sfântul suflet al Domnului. Şi greutatea 
aceasta era mărită cu ostenelile şi lipsurile călătoriei, cu învăţătura 
zilnică şi cu facerea de minuni, osteneli pe care le suporta Sfântul 
Său trup. El îşi consuma şi îşi oferea zilnic Sfânta Sa viaţă, până 
când a oferit-o, toată, în întregime, ca jertfă pe cruce, din cea mai 
mare şi mai înaltă compătimire. O, nu s-a născut niciodată om atât 
de compătimitor şi de milostiv, ca Iisus, şi nici nu se va mai naşte 
altul ca El! 

ludeii || judecă pe lisus 


Dar iată că şi acum dovada de compătimire din partea 
Domnului produce dezbinare între iudeii care Îl însoțeau. Astfel, 
unii se miră: „Deci au zis iudeii: vezi cât de mult Îl iubea” (v. 37). 
Iubirea până la lacrimi a Domnului pentru Lazăr a trezit mirarea 
iudeilor. Căci mulţimea crede că marii bărbaţi sunt nesimţitori 
şi străini de simţămintele oamenilor obişnuiţi. Această idee a 
mulţimii este întrucâtva adevărată. Căci egoismul oamenilor, pe 
care mulţimea îi consideră mari, face ca ei să fie indiferenți faţă de 
oamenii obişnuiţi. Eroii aleşi de mulţime consideră manifestarea 
emoţiei ca slăbiciune şi decădere. Dar Hristos, cel neasemănat mai 
mare decât toţi cei numiţi mari, nu avea nici urmă de indiferenţă. 
Din inimă lega raporturi de prietenie cu orice inimă dreaptă, fără 
viclenie şi curată. El îngăduie să-L iubim, deoarece „El ne-a iubit pe 
noi mai întâi” (| In 4, 19). De aceea a lăcrimat pentru Lazăr, şi faptul 
a mirat pe iudei. Aceştia ziceau: „Vezi cât îl iubea?” dar Iisus n-a 
iubit numai pe Lazăr, ci iubeşte pe toţi prietenii Lui deopotrivă, pe 
orice treaptă socială s-ar afla ei, doar dacă răspund şi ei cu dragoste 
la dragostea Sa. 

Da, Domnul nu iubeşte numai omenirea în general, ci pe fiecare 
om în parte, personal, îl iubeşte în aşa măsură, încât varsă pentru el 
nu numai lacrimi, ci şi sângele Său. Sfântul Apostol Pavel zice despre 
Iisus că este: „Cel ce mă iubeşte şi S-a dat pe Sine pentru mine” (Gal 2, 20; 
Rm 14, 15). Acelaşi lucru poate să-l spună fiecare credincios despre el 
insuşi. Uimitor în dragostea lui Hristos este că El s-a jertfit pentru toţi 
impreună, şi pentru fiecare din noi în parte. De aceea, este pe deplin 
adevărat că crucea Lui a fost pentru mine, pentru tine şi pentru fiecare. 
Dragostea lui Iisus ne-a răscumpărat, aşa încât acum Îi aparţinem cu 
totul, fără ca să putem vreodată plăti toată datoria. noastră. Fiindcă 
EI este nemărginit, iar noi suntem mărginiţi. Aşadar, când Îl vedem 

pe Iisus lăcrimând pentru Lazăr, când Îl vedem în agonie în grădina 
Gheţimanii, când ÎL vedem vărsându-şi sângele în chinuri pe cruce, 
putem măsura întrucâtva nemăsurata Lui dragoste şi putem zice 
fiecare: „iată cât de mult m-a iubit”. 

Ceilalţi iudei însă murmură: „Iar unii dintre ei ziceau: n-ar fi 
putut acesta, care a deschis ochii orbului, să facă aşa ca nici Lazăr să nu 
moară?” (v. 37). Aceşti iudei consideră prefăcută emoția Domnului 
şi nu cred în puterea Lui. Cuvintele lor au cam următorul înţeles; 
acum îl plângi pe Lazăr, pe care l-ai iubit. Tu care zici că ai dat ochi 
unui orb din naştere! De ce nu ai luat-o înaintea morţii? Cei ce 
gândeau aşa aveau împotriva Domnului o idee preconcepută, atât 
de adânc înrădăcinată, iar inima lor era atât de putredă din pricina 
urii, încât numesc răul bine şi albul negru. Ei consideră prefăcătorie 
compătimirea cea sinceră a Domnului şi cred că regretă că n-a avut 
putere să-l vindece pe Lazăr, după cum n-a vindecat nici pe orbul 
din naştere. 

Iubite cititor, să nu crezi că acest lucru este fără importanţă. 
Ideea preconcepută, care răsare din egoism, din ură, din invidie, 
este în stare să orbească mintea, să întoarcă pe dos judecata şi să 
strice viaţa până în adâncurile ei. Ajunge să ai o idee preconcepută 
despre un anumit lucru, ca să alungi apoi departe de tine orice 
idee contrară, chiar dacă este un adevăr, curat şi limpede ca lumina 
zilei. Ajunge să te lipeşti de un oarecare partid politic, pentru ca 
cele mai limpezi virtuţi ale adversarului să ţi se pară răutăţi, ajunge 
să te lipeşti de viaţa lumească, cea materialistă şi plină de slava 
deşartă, ca să crezi toate minciunile despre viaţa creştinească, ca să 
înghiţi pe nemestecate orice nebunie, care ţi se serveşte impotriva 
adevărului creştin şi împotriva lui Hristos Însuşi. 

Este un lucru foarte supărător, că tocmai împotriva lui Hristos, 
persoană unică prin bunătatea şi sfinţenia Sa, oamenii au jalnice idei 
preconcepute. Precum atunci fruntaşii iudeilor, tot aşa şi astăzi unii 

oameni primesc pe Hristos şi credinţa în El, cu îngustime şi părtinire. 
Deoarece în adâncul sufletului lor s-a statornicit ideea preconcepută, 
aceşti oameni s-au întunecat în aşa măsură, încât nu văd lumina adevărului 
lui Hristos, sunt indiferenți la strălucirea ei, ba chiar i se împotrivesc. 
Ei nu vor să cerceteze de fel, nu se apucă să citească ceva serios despre 
Hristos şi despre adevărul Său. Dacă s-ar hotărî ei să ridice de pe ochii 
lor orbirea ideii preconcepute, ar vedea în curând lumina. Ar vedea-o 
cum au văzut-o mulţi înţelepţi şi învăţaţi, vechi şi noi. La început toţi 
L-au duşmănit pe Hristos, dar când L-au privit cu dreptate şi sinceritate, 
au îngenunchiat înaintea Lui într-o prosternare cucernică. 


Pregătiri în vederea minunii 


Domnul, cel ce adesea dăduse pe faţă gândurile cele mai 
lăuntrice ale inimii iudeilor, cunoştea comentariile acestea, pe care 
ei le făceau între ei. De aceea Ei se mânie de uscăciunea lor: „Aşadar, 
lisus, suspinând iarăşi în Sine, a mers la mormânt”. Mai înainte, 
Domnul se supărase pentru păcat, care dăduse naştere morţii trupeşti 
Acum iarăşi se mânie, tot împotriva păcatului, care a dat naşţere 
şi morţii duhovniceşti a acelor iudeii răzvrătiți şi uscați. lisus nu 
s-a mâniat niciodată împotriva acelor curvari, vameşi şi curve, care 
smerindu-se, au simţit păcătoşenia lor şi s-au pocăit. 

Dar adeseori s-a mâniat impotriva celor mai mari ai iudeilor 
şi a strigat acel cutremurător: „Vai vouă Fariseilor şi Cărturarilor 
fățarnici... ”. 

Trebuie să mai insistăm puţin asupra mâniei Domnului împo- 
triva păcatului şi impotriva celor ce se lipesc de păcat. Căci nouă ne 
place să stăruim numai asupra milostivirii şi a bunătăţii Domnului, 
dar trecem cu vederea sfinţenia Lui. Însă bunătatea Domnului este 
strâns unită cu sfinţenia Lui. Şi ce este sfinţenia, decât o desăvârşită le- 
pădare de păcat? Ce altceva cere sfinţenia, decât o împotrivire la păcat, 

o mânie şi o supărare impotriva păcatului? Ne închipuim în mintea 
noastră un Hristos, care se pleacă uşor să favorizeze neputinţele şi obi- 
ceiurile noastre păcătoase. Dar în realitate, Hristos este cu totul altul. 
Însă mânia, pe care a arătat-o cu această ocazie, înecarea porcilor din 
Gadara, uscarea smochinului neroditor, acele fulgerătoare strigăte de: 
„Vai vouă Cărturarilor...*, sunt chipuri limpezi şi vădite ale personali- 
tății lui Hristos. Chipuri, care dovedesc că Hristos nu este o fire hiper- 
sensibilă, atât de uşor de abătut de la linia dreaptă, încât să zâmbească 
păcatului şi să întrebuinţeze cataplasme moi acolo unde este nevoie 
de cauterizare şi de bisturiu. Nu, Hristos este o personalitate sfântă, 
care îşi arată pe faţă împotrivirea Sa neabătută împotriva păcatului. 
Fl simte acea dumnezeiască şi sfântă mânie, care reprobează păcatul 
şi pretinde şi robilor Săi să-l reprobeze şi să lucreze mereu pentru a se 
slobozi de păcat. Căci Domnul a poruncit: „Fiţi sfinți cum şi Eu sunt 
sfânt” (1 Ptr 1, 16). 

Este rătăcire şi primejdioasă nebunie a dragostei să credem 
că bunătatea şi dragostea se mânie împotriva păcatului şi nu-l 
pedepseşte. Nicidecum dragostea lui Hristos este sfântă. Prin urmare, 
se ridică împotriva răului, lucrează la distrugerea răului şi va ajunge 
să distrugă răutatea. Dacă n-ar fi aşa, dragostea ar deveni ocrotitoarea 
microbilor păcatului, o pricină a sporirii răutăţii. Observaţi pe acei 
părinţi, care, din dragostea lor faţă de copiii lor, sunt indiferenți, 
nu iau în seamă relele lor sau sunt cu totul neputincioşi ca să se 
impotrivească la greşelile copiilor şi să le pedepsească. Şi fac la fel 
ca şi cum ar fi duşmanii propriilor lor copii, îi destrăbălează prin 
dragostea lor bolnăvicioasă. Aşadar, la ce-ţi foloseşte să plăsmuieşti 
un Hristos închipuit, care să-ţi favorizeze răutăţile, pe câtă vreme 
adevăratul Hristos, care şade pe tronul sfinţeniei, este cu totul 
diferit de cel pe care ţi l-ai închipuit tu? Ucenicul iubirii, cel care a 
cunoscut atât de adânc iubirea Domnului, încât a scris: „Dumnezeu 
este dragoste”; tot Fl zice iarăşi despre Dumnezeu: „Ochii Lui sunt 

ca o flacără de foc şi din gura Lui iese o sabie ascuțită, pentru ca să 
zdrobească neamurile cu ea” (1 In 4, 8; Apoc 1, 14; 19, 15). 

Singura deosebire este că, pentru cei din viaţa aceasta, unirea 
dintre dragoste şi sfinţenia lui Dumnezeu dă naştere la indelunga 
răbdare, din pricina căreia El nu pedepseşte îndată pe cei răi, ci 
aşteaptă. De aceea, şi în împrejurarea de care ne ocupăm, îndepărtează 
din mintea Sa pe iudeii cei uscați şi merge la mormânt. „Era o peşteră, 
şi o piatră era pusă deasupra. lisus zice: luați piatra” (v. 38). Adică Iisus a 
poruncit să fie ridicată piatra, care astupa gura mormântului, pe de o 
parte ca să facă minunea pe deplin convingătoare şi să nu rămână nicio 
îndoială în privinţa ei. Piatra trebuia să fie dată la o parte ca toţi să vadă 
cadavrul şi să simtă duhoarea lui. Trebuia să fie dată piatra la o parte ca 
şi vrăjmaşii Domnului, care erau de faţă, să fie martori ai minuni. Pe 
de altă parte, Iisus le-a poruncit să ridice piatra, fiindcă acest lucru era 
lesnicios, puteau să-l facă oamenii şi nu era nevoie ca piatra să fie dată 
la o parte prin minune. Domnul nu se foloseşte de puterea Sa făcătoare 
de minuni, pentru lucruri, pe care le putem face şi noi şi care se pot 
implini cu puterile omeneşti. Domnul face numai lucruri mai presus 
de fire şi de om. Dimpotrivă, El cere şi aşteaptă totdeauna ca să facem 
noi tot, ce depinde de puterile noastre, pentru ca restul să-l împlinească 
Domnul, în chip minunat. Iar restul acela este neasemănat mai înalt 
şi mai important. Totdeauna, în toate chestiunile vieţii noastre, fie 
trupeşti, fie sufleteşti, există o piatră, pe care Domnul aşteaptă să 
o ridicăm noi, pentru ca apoi El să facă minunea Sa. Dar noi, din 
nefericire, în loc să ridicăm piatra cea rezistentă, adesea adăugăm şi 
alte pietre, ca să distrugem lucrarea lui Hristos. 


Intervenţia Martei 


Când Domnul a poruncit să fie ridicată piatra, Marta a 
A v . ie e a . . i A S 
îndrăznit să intervină şi a zis: „Doamne, miroase, că este mort de 

patru zile” (v. 39). Adică Marta a zis: Doamne, pute, fiindcă este 
mort şi îngropat de patru zile. 

Ce motiv avea Marta să intervină? Poate a intervenit dintr-o 
simţire de bună cuviinţă, adică s-a gândit să ascundă de ochii Domnului 
trupul fratelui ei, cel intrat în putrezire. Poate era şi iubirea pentru 
fratele ei, ca să nu apară atunci cadavrul lui în acea stare, care ar fi 
produs scârbă. Mai era şi respectul faţă de învățătorul, care era pus 
în situaţia să miroase trupul mortului. Toate acestea au îndemnat-o 
pe Marta să intervină. Dar Domnul nu era printre persoanele care 
manifestă o sensibilitate şi o delicateţe afară din cale, încât să nu 
poată suporta un miros greu. De când făcuse un pogorământ cu 
mult mai mare, luând asupră-şi trupul nostru cu toate umilinţele 
lui fireşti, El - Dumnezeu nemărginit, de când primise să ia asupra 
Sa putoarea cea firească a păcatului, El - cel fără de păcat, acum nu-l 
mai era greu să suporte mirosul unui cadavru. 

Dar se vede mai mult că Marta, de când a auzit din gura 
învățătorului acele cuvinte ale vieţii, se încredinţează pe deplin că 
fratele ei plecase de la ea, dar că trăieşte într-o stare cu mult mai 
fericită. Iar vederea cadavrului intrat în putrefacție şi duhnind ar fi 
putut aduce o oarecare slăbire a credinţei ei, în ceasul cel mai critic, 
în care Domnul urma să facă minunea cea mare. Domnul înţelege 
acest lucru şi de aceea Se grăbeşte să-i răspundă: „Nu ţi-am spus că, 
dacă vei crede, vei vedea slava lui Dumnezeu?” (v. 40). Adică, Domnul 
ï aminteşte Martei răspunsul pe care i l-a dat când ea trimisese la El 
ca să-i vestească boala lui Lazăr: „Această boală nu este spre moarte, ci 
spre slava lui Dumnezeu, ca prin ea Fiul lui Dumnezeu să fie proslăvit”. 
Domnul mai aminteşte Martei şi cele ce i-a spus ei, ca să ridice 
credinţa ei la înălţimea făgăduielii pe care i-o dăduse. 

Dar ce slavă a lui Dumnezeu avea să vadă Marta? Că Dumnezeu 
stăpâneşte şi domneşte şi nu moartea; că morţii noştri trăiesc sub 
acoperământul sfânt al lui Dumnezeu şi că El poate să-i readucă în 

viaţă. Ea nu vedea, după cum îşi închipuia, un cadavru putrezit, 
când avea să fie ridicată piatra de pe mormânt. Şi de aceea Domnul 
nu se îndoieşte de credinţa adevărată a Martei, dându-i ca punct de 
sprijin şi ca întărire, făgăduinţa Sa. Marta se urcase acum pe urcuşul 
greu de străbătut al muntelui credinţei. Mai avea un pas, şi avea să 
ajungă în vârf, unde avea să vadă o privelişte preastrălucită a slavei lui 
Dumnezeu: viaţa care triumfa asupra morţii, prin învierea fratelui ei! 
Aceasta era slavă mare pentru 'Tatăl şi pentru Fiul, căci Dumnezeu 
este slăvit din pricina bunătăţii, a sfinţeniei şi a desăvârşirii Sale. Dar 
slava aceasta ar fi umbrită şi înnegrită, dacă Dumnezeu n-ar fi supus 
şi moartea. Moartea ar fi răpit pe iubiții lui Dumnezeu şi L-ar fi lăsat 
ca pe un împărat căruia tâlharii îi răpesc copiii. Dar învierea morţilor 
desăvârşeşte slava lui Dumnezeu şi împlineşte, într-un tot desăvârşit, 
mărirea Sa. Aşadar, slăvita desăvârşire a lui Dumnezeu va învia din 
morminte milioanele de fii ai Săi, la slăvită şi a doua venire a Sa. 
Dumnezeu îi va ridica pe cei înviaţi şi îi va aşeza în casa Sa cea nefăcută 
de mână, ca şi ei să strălucească precum soarele, în slava Părintelui 
lor. 

„Dacă vei crede, vei vedea slava lui Dumnezeu”. Acest răspuns 
al Domnului către Marta, pe care o cheamă să creadă mai întâi, 
pentru ca apoi să vadă, este un răspuns minunat pentru tot omul, 
care vrea, mai întâi, să vadă cele ce Dumnezeu afirmă şi după aceea 
abia să creadă. Nicidecum. Dacă persoanele, care sunt în dependenţa 
noastră, trebuie să fie mai întâi supuse cercetării şi ochilor noştri, ca 
să ne încredinţeze despre realitate, pentru Dumnezeu nu trebuie să fie 
aşa. Căci Dumnezeu este cel ce ne stăpâneşte pe noi, şi nu Cel stăpânit 
de noi. Este un egoism absurd, să vrei ca stăpânitorul să fie cercetat 
cu neincredere de către cei stăpâniţi. Cel mai firesc şi cel mai logic 
lucru este, ceea ce Domnul ne învaţă prin cuvintele: „Dacă vei crede, 
vei vedea...” Cel ce are nu numai de câştigat dacă vede, dar şi nevoie 
absolută să vadă, este omul, nu Dumnezeu. Desigur, ştiinţa trebuie 
întâi să vadă şi să cerceteze experimental lucrurile lumii acesteia, ca să 

tragă concluzii sigure şi să devină o ştiinţă reală. Dar adevărata ştiinţă 
recunoaşte că încetează să existe, acolo unde Dumnezeu ne cere să 
credem, fiindcă acele lucruri sunt în afara jurisdicției ei. Aceste lucruri 
sunt mai presus de puterile ştiinţei. Aşadar, trebuie să credem mai 
întâi, ca să înţelegem adevărul dumnezeiesc. Trebuie mai întâi să 
credem, ca să vedem slava lui Dumnezeu, care este şi slava noastră. 


Rugăciunea de mulțumire 


După aceste cuvinte către Marta, cei de faţă, supunându-se 
simplu poruncii învățătorului, şi neştiind ce avea EI să facă: „Au 
ridicat piatra de pe locul unde zăcea mortul”, adică au luat piatra 
de la uşa mormântului, în care se găsea mortul. lar Marta a tăcut, 
căci învățase să nu se împotrivească, ci să se supună cuvintelor 
Domnului. Şi atunci, fiecare aştepta, ca Domnul să facă întâi 
minunea fără întârziere. 

E] însă, face mai întâi o rugăciune scurtă, dar foarte importantă: 
„Iar Iisus şi-a ridicat ochii Săi şi a zis: Tată, Îţi mulţumesc că M-ai ascultat. 
Ştiam că întotdeauna Mă asculti. Dar am zis acestea pentru mulțimea care 
stă împrejur, pentru ca ei să creadă că Tu M-ai trimis” (v. 41-42). Domnul, 
cufundându-şi ochii în adâncul cerului, Se adresează 'Tatălui Său. Iar 
cuvintele Sale sunt mai întâi de mulţumire, pentru că rugăciunea I-a fost 
ascultată. Mulţumirea este un fel special de rugăciune, pe care Domnul, 
prin pilda Sa, ne învaţă să o facem. Căci noi avem în fiecare zi motive 
ca să-I mulţumim lui Dumnezeu, că ne-a ascultat rugăciunea dinainte şi 
ne-a dat ceea ce trebuia. Şi de aceea este o datorie esenţială de recunoştinţă 
exprimarea mulţumirilor „pentru cele ce ştim şi pentru cele ce nu ştim, 
pentru cele arătate şi pentru cele nearătate”, pentru toate binefacerile făcute 
nouă, precum zice o rugăciune frumoasă a dumnezeieştii Liturghii. 

„Părinte Îţi mulțumesc că M-ai ascultat” Deşi minunea nu era încă 
săvârşită, totuşi Domnul mulţumeşte, ca şi cum ea ar fi fost un fapt 

implinit. De fapt, aşa şi era în ochii Domnului. Căci El hotărâse să o 
facă, şi nimic nu putea zădărnici hotărârea Lui. De altfel, voinţa Tatălui 
şi a Fiului este una singură şi, prin urmare, vesteşte Domnul minunea, 
cu deplină adeverire. De aceea adaugă şi o accentuată convingere în 
săvârşirea minunii: „Eu ştiam că întotdeauna Mă asculti”. Adică, fără 
nicio excepţie întotdeauna mă asculţi. Căci este o deplină identitate 
de voinţă şi lucrare, o comunitate şi o armonie neschimbată între 
Tatăl din ceruri şi Fiul de pe pământ, cel în formă de om. Vrăjmaşii 
Domnului, Fariseii, cu puţin mai înainte, când făcuse minunea cu 
orbul din naştere, ziceau despre Dânsul: „Noi ştim că omul acesta este 
păcătos, iar pe păcătoşi Dumnezeu nu-i ascultă”. Ca răspuns Domnul 
zice: orice fel de idee ar avea iudeii despre legăturile dintre Tatăl şi 
Fiul, Fiul ştie cu siguranţă că Tatăl ÎI ascultă întotdeauna. 

„Eu știam că întotdeauna Mă asculti”? Adică Domnul niciodată 
nu rămâne, fără să dobândească ceea ce vrea. Căci şi atunci, când 
era pe pământ, şi acum, când şade pe scaunul harului, ca arhiereu al 
nostru veşnic, El „trăieşte veşnic, ca să mijlocească pentru noi”, zice 
dumnezeiescul Pavel (Evr 7, 25). Prin urmare, „toate câte le vom 
cere la Tatăl în numele Său, El ne va da” (In 16, 23). 

Când Domnul afirmă că Tatăl ascultă întotdeauna cererile Sale, 
face acest lucru pentru iudeii care se găseau de faţă acolo. Dovada o 
avem în cuvintele următoare ale rugăciunii Lui: „Dar am spus acest 
lucru pentru mulțimea care Mă înconjoară, ca ei să creadă că Tu M-ai 
trimis”. Domnul afirmă că Tatăl întotdeauna ÎI ascultă, stând lângă 
mortul de patru zile, care duhnea. Dacă EI n-ar fi înviat pe Lazăr, 
ar fi arătat că Dumnezeu nu-L ascultă şi că este păcătos, neputând 
fi acceptat ca Mesia de către iudei. Dar Domnul a înviat atunci pe 
Lazăr, şi a dat o dovadă sigură că Dumnezeu ÎL ascultă, fiind de o 
fiinţă cu El, pe care Tatăl L-a şi trimis în lume, ca mântuitor al 
oamenilor. Aşadar, iată un nou fel prin care Hristos cheamă pe 
iudei, ca să vină la mântuire. Domnul se chinuieşte să-i povăţuiască 

la credinţă şi pe cei mai amarnici vrăjmaşi ai Săi. El doreşte să nu 
piară nici cei mai neimpăcaţi tăgăduitori ai Săi. Domnul îşi arată 
iubirea şi vrăjmaşilor Săi. Iubirea Lui nu-i teoretică şi nefolositoare, 
ci practică şi dătătoare de fericire veşnică. Dar dacă duşmanii 
Domnului nu vor să se plece, nimeni nu poate găsi nicio urmă de 
îndreptăţire. Domnul ne-a lăsat nouă următorilor Săi, dragostea Sa 
ca pildă. Căci dacă nu vom iubi şi pe vrăjmaşii noştri, nu suntem 
creştini, nu suntem vrednici de un astfel de conducător. „Cel ce zice 
că rămâne în Hristos, este dator să umble precum a umblat Acela”, 
porunceşte Duhul Sfânt prin Evanghelistul Ioan (1 Jn 2, 6). 


Minunea 


Descoperim concizie, simplitate serioasă, dar şi putere de 
neînvins, în cele două stihuri, în care Evanghelistul istoriseşte 
minunea cea mare: „Și zicând acestea, a strigat cu glas mare: Lazăre 
vino afară” (v. 43). Atât cuvintele cu glas mare, cât şi cuvântul a 
strigat au fost scrise, ca să arate că porunca aceasta n-a fost dată cu 
ton obişnuit, de toate zilele, ci cu ton deosebit şi vioi. Domnul 
urma Să-şi descopere stăpânirea absolută, puterea de creator, 
cu care, la facerea lumii, a zis şi s-au tăcut toate. Se întâmplă o 
minune unică. Domnul întrebuinţează vocea ridicată, ca să arate 
mărimea minunii. O voinţă atotputernică se manifestă prin această 
poruncă, la care se supune cel de dincolo de mormânt. Când iudeii, 
cu puţin timp în urmă, încercaseră să-L omoare, atunci Domnul, 
ca să dovedească că are o fiinţă şi o stăpânire cu Tatăl, le-a spus: 
„Precum Tatăl înviază şi dă viaţă celor morţi, aşa şi Fiul face vii pe 
cei ce vrea El”. Şi a adăugat cu tărie: „Amin, amin zic vouă, că vine 
ceasul, şi a venit, când morţii vor auzi glasul Fiului lui Dumnezeu 
şi care vor auzi, vor învia” (In 5, 16, 21, 25). Iată, aşadar, porunca 
Lui, spusă cu glas tare, către Lazăr cel mort, este o rememorare vie 

a acelui făgăduieli, dar şi o împlinire a ei cu fapta. Acea glorioasă 
poruncă are şi următoarele înţelesuri foarte de seamă. 

Mai întâi, că Domnul, când se adresează mortului, îl cheamă 
pe nume, „Lazăre”. Cum am chema noi pe un om, care este 
ascuns undeva, ori nu se vede din pricina depărtării, dar trăieşte 
şi îşi păstrează neatinsă personalitatea. Domnul arată cu această 
chemare pe nume că morţii nu-şi pierd personalitatea. Nu sunt 
inghiţiţi de o altă existenţă, nu pier, nu sunt cuprinși de somn 
şi nesimţire, ci trăiesc ca nişte individualităţi aparte. De aceea 
Domnul, incepătorul vieţii întregi şi singurul în stare să se înţeleagă 
şi să stea de vorbă cu cei trecuţi dincolo de mormânt, cheamă pe 
Lazăr, şi acesta răspunde la chemarea Domnului. Lucrul acesta 
dovedeşte limpede că morţii noştri dragi pleacă de aici, încetează să 
aibă patria, locuinţa şi anturajul pe care îl aveau aici pe pământ, dar 
trăiesc într-un loc, unde i-a aşezat împăratul vieţii, unde glasul Său 
ajunge, precum ajunge glasul nostru la cunoscuţii noştri, care se 
află la o distanţă de câţiva metri de noi. Repetăm, aceasta dovedeşte 
că morţii noştri dragi au plecat din viaţa de pe pământ, cea plină de 
oboseli, supărări, tulburări şi primejdii ale păcatului, dar trăiesc în 
altă parte o viaţă personală şi conştientă. 

Acest adevăr de necombătut este foarte mângâietor pentru 
cei ce plâng moartea persoanelor iubite. Aceştia se chinuiesc cu 
gândul că iubiții lor, care se află de cealaltă parte a mormântului, 
s-au schimbat de tot şi au uitat cu desăvârşire viaţa lor de aici şi 
persoanele cu care au fost în relaţii strânse, în timpul vieţii lor. 
Nicidecum: morţii îşi păstrează personalitatea lor neschimbată, 
liberată însă de necazurile, neştiinţa şi celelalte lipsuri ale vieţii de 
aici. Însă personalitatea lor poartă dragostea sfântă şi nepătimaşă, 
precum şi dorinţa de a ne primi şi pe noi acolo şi de a ne îmbrăţişa, 
într-un fel cu totul duhovnicesc şi sfânt, dar fierbinte şi iubitor. 

În al doilea rând, observăm că Domnul cheamă pe mort 
să iasă afară din mormânt. În cele patru zile, îl chemaseră adesea 
surorile, cu rugăminţi jalnice şi cu chemări mişcătoare, dar glasul 
lor s-a stins, la o distanţă de câţiva metri, fiind de tot neputincios să 
răsune până la locul în care se găsea Lazăr. Dar, de îndată ce s-a făcut 
auzită chemarea Domnului „a ieşit mortul afară”. Iată propoziţia 
foarte concisă, dar măreaţă, care ne arată supunerea necondiționată 
către Hristos a lumii celei nevăzute. Iată marea minune! O putere 
făcătoare de viaţă şi lucrătoare a întovărăşit porunca Domnului. O 
putere, care a legat din nou sufletul lui Lazăr de trupul cel mort şi i-a 
pus iarăşi în funcţiune întreg organismul. Organismul a funcţionat 
din prima clipă, în deplină sănătate, nu anormal, ca în timpul bolii 
lui Lazăr. Puterea aceea nu a avut nevoie de niciun interval de timp, 
ci îndată a produs un rezultat minunat. Până să fie rostită porunca, 
s-a şi arătat îndată efectul ei. De aceea, dumnezeiescul Pavel, vorbind 
mai înainte despre marea minune a învierii de obşte, care se va face 
la a doua venire a lui Hristos, scrie: „într-o clipă... va suna trâmbiţa şi 
cei morți vor învia întru nestricăciune... ” (| Cor 15, 52). 

Aşadar, a ieşit Lazăr cel înviat „cu mâinile şi cu picioarele 
legate în feşi şi cu faţa acoperită cu un ştergar. Adică, înfăşurat în 
feşi şi în legături, cu care iudeii obişnuiau să înfăşoare trupurile 
morţilor. Iar aceasta s-a făcut, ca să nu rămână nicio îndoială că cel 
ce s-a ridicat din mormânt era cu adevărat însuşi Lazăr, cel mort 
de patru zile. 

Închipuiţi-vă frica, uimirea, emoția celor prezenţi, când 
dintr-o dată au văzut un mort de patru zile înfăşat în giulgiuri, 
înviind şi umblând, cu feşile pe trup şi cu prosopul pe cap! Dar 
închipuiţi-vă şi bucuria nespusă a celor două surori, a Martei şi a 
Mariei. Desigur, ele se frecau la ochi, ca să vadă mai limpede şi să se 
convingă că cele văzute sunt adevărate, pe când ochii mari deschişi 
ai lui Lazăr priveau spre ele cu bucurie. Iar Domnul, cu totul 

nepăsător, în faţa acestei întâmplări extraordinare, ca şi cum nu s-ar 
fi întâmplat nimic neobişnuit, a dat încă o poruncă — neobişnuită şi 
ea —, dar din alt punct de vedere: „Iisus le-a zis: dezlegaţi-l şi lăsaţi-l 
să meargă” (v. 44). Cel ce dezleagă legăturile nedezlegate ale morţii, 
oare nu putea, cu porunca Lui atotputernică, să dezlege şi feşile celui 
mort? Desigur că putea. Dar tot ce poate face puterea omenească, 
Dumnezeu nu face în chip minunat. Fiecare cu lucrarea lui: Eu cu 
învierea, voi cu dezlegarea feşilor! Acest lucru l-a arătat Domnul, 
cu această nouă poruncă a Sa. 

Să mai scriem câteva cuvinte despre nedumeririle celor din 
vechime, care pot să ajungă şi cititorului de astăzi: Unde a fost Lazăr 
în timpul celor patru zile, cât timp sufletul lui a fost despărțit de trup? 
Ce le-a spus surorilor sale şi tuturor celor ce-l întrebau cu curiozitate? 
Lazăr n-a povestit nici unde a fost, nici altceva. Adevărul creştin ne 
informează, pe scurt, că cei morţi, şi în Domnul sunt cu Hristos, deci 
sunt fericiţi. Lazăr n-a spus nici ce a văzut în lumea cealaltă. Dar un alt 
bărbat, preafericit, dumnezeiescul Apostol Pavel, care a fost răpit viu la 
rai şi a auzit şi a văzut, câte sunt acolo, zice că acestea „nu se cuvine omul 
să le vorbească”. Nu este cu putinţă să le spună oamenii. Motivul este, 
fie că sunt nespuse, şi limba omenească este neputincioasă să le exprime, 
fie că ascultătorii nu au destulă putere de înţelegere, ca să cuprindă ceea 
ce aud, fie că este cu totul nepermis să spui acele lucruri. Ori cum ar 
fi, dacă ar fi fost folositor pentru noi să ştim lucrurile de dincolo, nu 
incape îndoială că Domnul însuşi ni le-ar fi spus, n-ar fi trebuit să ni 
le spună Lazăr. Tot ce este dorinţă nefolositoare de a cunoaşte, orice 
curiozitate, Duhul Sfânt n-o satisface, căci nu spune Duhul lucruri de 
prisos. Vorbirea de prisos ar fi impotriva demnităţii dumnezeieşti. Cu 
atât mai mult, cu cât orice cuvânt despre viaţa de dincolo ar da un prilej 
indemnatic avântului de fantezie al celor înzestrați cu închipuire bogată 
şi ar lipsi credinţa de acea răsplătire, pe care tăcerea şi tăinuirea celor de 
dincolo de morminte lucrează celor credincioşi. 

Efectul minunii asupra iudeilor 


Nemăsurate şi excepţionale au fost efectele acestei minuni mari. 
Această minune era ultimul apel adresat de Domnul iudeilor, ca să se 
hotărască odată pentru totdeauna: sau să primească credinţa, - sau să o 
lepede şi să înainteze până la ultimele consecinţe ale răutăţii lor. Căci 
la Hristos, cuvintele şi minunile Sale: „sunt pentru unii mireasmă a 
morţii spre moarte, iar pentru alţii, mireasmă a vieții spre viață” (U Cor. 
2, 16). Rezultatele minunii ni le descrie Sfântul Evanghelist astfel: 


Efectul asupra martorilor oculari 


Cei ce erau de faţă şi au văzut minunea cu ochii s-au împărţit în 
două categorii, încă şi mai adânc diferenţiate. „Deci mulți dintre iudeii 
care veniseră la Maria şi au văzut ce făcea lisus, au crezut în El” (v. 45). 
Deci, iudeii care veniseră ca să o mângâie pe Maria, când au văzut că 
puterea dumnezeiască a lui Hristos se manifestă în chip sigur în această 
minune mare, au crezut în El. Până atunci, fuseseră nehotărâţi, deşi 
auziseră adesea despre învăţăturile şi despre minunile Domnului. Dar 
acum ei leapădă orice îndoială, căci au fost ridicaţi la credinţă, văzând 
cu ochii lor minunea cea mare. Şi astfel, deoarece veniseră „într-o casă 
de jale”, ca să împlinească o datorie de compătimire şi de dragoste 
omenească, au primit o răsplată mare. Au primit darul nepreţuit al 
credinţei în Hristos. Căci este o lege fără excepţie care zice că cel ce 
exercită iubirea aproapelui, primeşte răsplată îndoită şi înmiită. 

Însă dimpotrivă, „câţiva dintre ei s-au dus la Farisei şi le-au spus ce a 
făcut Iisus” (v. 46). Alţii s-au grăbit să vestească minunea Domnului la 
cei mai neimpăcaţi duşmani ai Săi, Fariseii. Aceştia aveau o dispoziţie 
duşmănoasă, pe care slăvită minune a aprins-o şi mai mult. Iudeii care 
văzuseră minunea au anunţat-o Fariseilor, cu intenţia de a aprinde şi 

mai mult ura lor ucigaşă impotriva lui Hristos. Dar indemn pe iubitul 
cititor să ia seama aici la un adevăr important. 

Nici minunile, nici aşa numitele dovezi vădite, nu sunt 
mijloace care să atragă pe cei necredincioşi la Hristos şi la adevărul 
Său. Precum nici lipsa minunilor şi a dovezilor experimentale 
nu ne sileşte spre necredinţă. Necredinţa o lucrează dispoziţia 
sufletului nostru, care nu vrea să primească adevărul. Există 
vreun fapt convingător şi un mijloc mai puternic de a dovedi 
dumnezeirea lui Hristos, decât învierea lui Lazăr cel mort de patru 
zile? Dar stăpânul întunericului orbise mintea iudeilor într-atât, 
incât ei rămân nestatornici în necredinţa lor. Ba mai surprinzător 
este faptul că această minune, în loc să-i convingă de bunătatea 
Domnului, le trezeşte şi mai mult instinctele ucigaşe. Dar istoria 
aceasta s-a repetat în veacurile următoare. Cei necredincioşi, 
dintr-o idee preconcepută, rămân în necredinţa lor; niciun fapt, 
oricât ar fi de mare, nu-i schimbă, fiindcă ei iubesc întunericul şi 
urăsc lumina; îşi iubesc patimile, îşi adoră eul propriu şi de aceea 
închid sistematic ochii în faţa oricăror dovezi ale credinţei şi în faţa 
oricărei lumini a adevărului. Continuând lucrarea Fariseilor, ei duc 
un fel de urât şi neincetat război împotriva adevărului creştin. 

Îndeosebi minunea învierii lui Lazăr este un prilej, ca să 
se manifeste acea distanţare, pe care de la început au pricinuit-o 
învăţătura şi faptele Domnului. Adică: o parte a iudeilor crede din 
pricina minunii, cealaltă parte se depărtează de credinţă, din acelaşi 
prilej. Hristos este întotdeauna „semn de împotrivire”. De aceea, 
când Fl era pe pământ, unii au crezut în El, L-au iubit. L-au urmat 
până la moarte; alţii n-au crezut în El, L-au urât şi L-au prigonit până 
la moarte. De atunci încoace, învăţătura, religia şi personalitatea lui 
Hristos au întotdeauna proprietatea de a pune caracterul la încercare. 
Din această incercare, se deosebesc inevitabil cei nobili, drepţi, fără 
viclenie, de cei josnici, nedrepţi şi vicleni. Primii se rânduiesc printre 

următorii lui Hristos, ceilalţi printre potrivnicii Săi. Primii Îl adoră 
şi sunt gata să-şi jertfească şi viaţa pentru EL, iar vrăjmaşii Săi sunt 
gata de orice răutate. Această despărțire a robilor lui Hristos de 
vrăjmaşii Săi se arată peste tot: în societate, în vorbirea oamenilor, 
chiar în cadrul aceleiaşi familii. Domnul Însuşi a prevestit dinainte 
această despărţire, şi istoria a dovedit-o adeseori: „Am venit să despart 
pe om de tatăl său, pe fiică de mama ei, pe noră de soacra ei; şi vrăjmaşii 
omului sunt casnicii lui” (Mt 10, 35-36). Hristos vrea desigur ca toţi 
membrii familiei să creadă şi să fie în familie pace deplină, fiindcă a 
venit pe pământ ca să aducă pacea. Dar, întrucât nu toţi membrii 
familiei cred, nu se poate evita despărţirea sufletească a lor. 

Deci, tot omul, dacă vrea să-şi cunoască propriul eu, propriul 
caracter, dacă vrea să ştie cât preţuieşte el cu adevărat, să stea înaintea lui 
Hristos şi a religiei Sale, dacă este drept şi sincer, dacă iubeşte adevărul, 
dreptatea, virtutea, cu siguranţă va crede şi va urma pe Hristos, chiar 
dacă va rătăci o vreme departe de El. Dacă însă omul nu este drept, ci 
este rob păcatului fărădelegui, rămâne departe de Hristos, necredincios în 
esenţă, chiar dacă este cu numele creştin şi se face duşman al adevărului. 
Precum soarele atrage florile primăvăratice, tot astfel atrage Hristos 
caracterele bune şi lipsite de viclenie. Precum întunericul atrage fluturii 
de noapte şi fiarele care vânează, tot aşa atrage întunericul minciunii şi 
al păcatului pe oamenii întunecaţi şi lucrători ai faptelor întunericului. 
După poziţia pe care o ia faţă de Hristos, putem deosebi clar dacă un 
om este bun sau dacă este plin de o răutate fără leac. 


Hristos este osândit de Sinedriu 


Iată consecinţa acuzaţiei celor răi: „Deci arhiereii şi Fariseii au 
adunat Sinedriul şi au zis: ce să facem? Căci omul acesta face multe semne. 
Dacă îl lăsăm aşa, toți vor crede în el şi vor veni Romanii şi ne vor lua 
țara şi neamul” (v. 47-48). Sinedriul se aduna de obicei pentru cercetarea 

chestiunilor de interes public, dar, cu acel prilej, a fost întrunit pentru 
cea mai mare crimă, pe care prefăcătoria arhiereilor şi a Fariseilor 
incerca să o acopere cu acoperământul frumos al siguranţei publice şi 
al binelui naţional. Vedeţi limpede că răutatea nu păşeşte întotdeauna 
pe cărările întunecoase şi alunecoase ale forței ascunse. Adeseori ea 
îndrăzneşte să se ridice în aşa hal, încât să ajungă în poziţiile cele mai 
înalte, ca să hotărască cele mai mari nelegiuiri, de pe tribunele publice 
şi de pe scaunele cele mai înalte. Răutatea se îmbracă în toga legalităţii, 
ca să ascundă mai uşor sabia ei criminală. În planurile ei diabolice, 
răutatea unui singur om ascute şi aprinde răutatea altora, precum fier 
cu fier se ascute şi cărbunii aprinşi fac pe cei stinşi să ardă. În felul 
acesta se pricinuiesc catastrofe şi mai mari. 

Sinedriul criminal mărturiseşte că Hristos „face multe semne”, 
adică săvârşeşte multe şi mari minuni. Cu alt prilej, tot membrii 
Sinedriului au mărturisit: „Învătătorule, ştim că eşti cu adevărat şi că 
înveți în adevăr calea lui Dumnezeu” (Mt 22, 16). Aşadar, dacă Hristos 
era un învăţător adevărat şi un făcător mare de minuni, concluzia 
cea mai logică a acestei mărturisiri ar fi fost că: El este trimis de 
Dumnezeu, este vrednic de toată încrederea şi în acest învăţător, 
care face multe semne, trebuie să ne punem toată nădejdea ţării şi 
a neamului nostru. Dar ura lor oarbă, răutatea lor cea neimpăcată, 
trage o concluzie diametral opusă: că Hristos este primejdios pentru 
popor! Membrii Sinedriului încearcă să scoată poporul din primejdia 
pe care i-o aduce, chipurile, Însuşi Mântuitorul lor, sprijinul lor şi 
singurul lor slujitor. Sinedriştii se înfăţişează pe ei înşişi, ca pe nişte 
oameni politici prevăzători şi grijulii în privinţa interesului naţiunii 
lor. Dar ei fac ceea ce ar fi făcut cel mai mare duşman al naţiunii lor. 
Ei fac un lucru, care atrage asupra poporului lor întreaga pedeapsă 
a lui Dumnezeu. Ei se tem nu cumva să creadă poporul în Hristos 
Şi, ca urmare, ţara şi poporul lor să ajungă în primejdie din partea 
Romanilor. Dar ei nu văd, fiindcă nu vor să vadă, că, dacă toţi ar fi 

crezut în Hristos, atunci ţara şi poporul lor ar fi fost sub ocrotirea 
Aceluia, care are putere chiar şi asupra morţii. Lui nu I s-ar fi putut 
împotrivi nicio putere omenească. Dar dacă ei n-au crezut, li s-a 
distrus ţara şi poporul. 

La punctul acesta al cercetării, intervine în discuţie preşedintele 
Sinedriului şi dă soluţia definitivă: „Unul dintre ei, Caiafa, care era un 
arhiereu al anului aceluia, le-a spus: voi nu ştiţi nimic, nici nu vă gândiţi 
că este în interesul nostru ca să moară un om pentru popor şi să nu piară 
tot poporul” (v. 49-50). Preşedintele celor nelegiuiţi zice: îndoielile 
voastre dovedesc că nu înţelegeţi gravitatea problemei. Este sigur că 
singura soluţie este aceea, pe care o hotărăşte această axiomă legală: 
interesul nostru este să moară un singur om pentru popor. 

Cel ce dădea discuţiei această concluzie criminală era saducheul 
Caiafa. Observaţi în ce fel vorbeşte despre el Sfântul Evanghelist: „Iar 
unul dintre ei”. Deoarece nu semnalizează Evanghelistul niciun lucru 
specific despre acest Caiafa, ne lasă să înţelegem că era o persoană 
vrednică de cel mai mare dispreţ. Sfântul Ioan Gură de Aur zice că 
„era mai neruşinat decât ceilalți sinedrişti”. Dar felul de a fi al acestui 
om se arată mai limpede în cuvintele „fiind arhiereu al anului aceluia”. 
Cel ce cunoaşte lucrurile din vremea aceea, vede în aceste cuvinte cea 
mai mare decădere a Iudeilor. Căci, după legea lui Dumnezeu, Israil nu 
avea decât un singur arhiereu, pe toată viaţa, care primea arhieria prin 
moştenire de la Aaron. Dar în vremea Domnului, arhieria decăzuse şi 
se stricase într-atât, încât se ajunsese să fie aleşi foarte des arhiereii şi să fie 
scoşi din arhierie, ca să fie puşi alţii, prin mită către stăpânirea romană. 
Evreii decăzuseră într-atât, încât cumpărau vrednicia arhierească de 
la duşmanii poporului lor. Romanii, care erau închinători de idoli, 
ajunseră la atâta stricăciune, încât vrednicia arhierească, cea înfiinţată 
de Dumnezeu, devenise un obiect al negustoriei! De altfel, întotdeauna, 
când cele sfinte şi cuvioase devin obiect de negoţ, este acesta un semn 
de decădere şi de stricăciune a poporului. Iată de ce, în primele zile 
ale Bisericii creştine, Dumnezeu a pedepsit şi a osândit cu mânie, prin 

Sfântul Apostol Petru, simonia cea rea şi blestemată. Simonia pune 
harul sfânt al preoţiei în rândul lucrurilor care se pot cumpăra. Când 
cel sfinţit nu primeşte cinstea preoţiei prin chemarea lui Dumnezeu 
(vezi Evr 5, 4), ci o cumpără de la un oarecare stăpânitor, el se va face 
în curând un năimit, care nu are o turmă adevărată şi ale cărui oi nu 
sunt ale lui. De aceea „vede lupul venind şi lasă oile şi fuge”. Aşa unul 
se va face ca „firul care nu vine decât ca să fure şi să jefuiască, să răpească 
şi să piardă”. 

Aşadar, Caiafa nu intervine în chestiune ca un sfătuitor 
înţelept, după cum ar fi cerut treapta lui arhierească. Ci intervine 
cu viclenie, ascunzând în sine răutatea şarpelui celui vechi. 
Dispreţuind pe sfetnicii ceilalţi, care şi-au exprimat şi ei părerile, 
Caiafa zice cu îngâmfare: voi nu ştiţi nimic. Deci toată greutatea 
cercetării şi a hotărârii, prin care poporul va fi salvat, cade numai 
asupra sa. Şi vai de voi, ce s-ar întâmpla, dacă înţelepciunea mea n- 
ar fi intervenit la timpul potrivit! Aşa se întâmplă de obicei, că cei 
ce intră pe uşi lăturalnice şi se strecoară până la treptele superioare, 
hoţii şi neguţătorii de funcţii înalte, îşi închipuie că ei singuri sunt 
providenţiali, că numai ei vin cu înţelepciune şi cu putere. Ei îşi 
închipuie că orice părere de-a altora, şi mai cu seamă a inferiorilor 
lor, este o idioţenie şi o resping. Ei sunt atât de orbiţi de părerea de 
sine, încât au pretenţia să-i primească şi alţii ca pe nişte înţelepţi, 
să-i admire şi să-i aplaude în orice nebunie şi răutate a lor. Ei cer să 
fie pus în urmărire cei ce îndrăznesc să aibă altă părere decât a lor. 

„Este în interesul nostru să moară un om pentru popor”, zice 
Caiafa. Este un mare adevăr de netăgăduit, că la mântuirea unui 
popor sau a unei naţiuni, se cere jertfa unui singur om. Dar 
niciodată nu a existat o mai mare răsturnare a acestui adevăr, 
şi o mai mare crimă, decât aceea pe care nelegiuitul Caiafa o 
propune. Căci el, când trage această concluzie, se gândeşte de fapt 
la următoarele idei premergătoare: ca un urzitor de comploturi, 

către membrii complotului, este în interesul nostru, al arhiereilor 
şi al Fariseilor, care conducem poporul evreiesc, să omorâm pe 
învățătorul adevărului, cel nevinovat, sfânt şi făcător de minuni, 
sub cuvânt că ocolim, în felul acesta, o primejdie închipuită pentru 
popor. În felul acesta, noi rămânem o asociaţie pe mai departe, ca 
să punem mâna pe putere. Acesta este înţelesul real al cuvintelor 
lui Caiafa, pe care cuvinte le-au imitat conducătorii popoarelor, cei 
asemenea lui, în cursul vremurilor. 

Este oare în interesul lor să se facă vinovaţi de sângele Celui 
nevinovat şi să păcătuiască împotriva Fiului lui Dumnezeu, care 
fusese trimis la ei? Era oare în interesul lor să devină duşmanii lui 
Dumnezeu şi ai Fiului Său, pentru ca să evite o aşa zisă primejdie 
din partea Romanilor? Nu era oare mult mai în interesul lor, 
să aibă cu ei pe Dumnezeu, căci adeseori citiseră în Lege: „Dacă 
Dumnezeu este cu noi, nimeni nu este împotriva noastră?” Istoria lor 
însăşi nu dovedise adesea acest adevăr? Ba cu adevărat îl dovedise. 
Dar invidia, ura, iubirea de stăpânire şi de plăceri, au inventat 
cu răutate păcate la cel fără de păcat şi i-a făcut la sfârşit să cadă 
în groapa pe care o săpaseră Altuia. Acest lucru se întâmplă cu 
popoarele şi cu conducătorii lor, şi personal şi îndeobşte. 

Ceea ce zice Duhul Sfânt, în restul acestei povestiri evanghelice, 
este foarte surprinzător, dar plin de învăţăminte. 


Proorocia lui Caiafa 


lată ce zice Duhul Sfânt: „Jar aceasta, nu a spus-o de la el, ci fiind 
arhiereu al anului aceluia, a proorocit că Iisus avea să moară pentru 
popor; şi nu numai pentru popor, ca să adune la un loc pe fii lui 
Dumnezeu cei risipiţi” (v. 51-52). Un plan tainic al lui Dumnezeu 
a fost proorocit în ceasul acela, pentru conducătorul conspirației. 
Hotărârea ca lisus să fie omorât pentru popor, Caiafa nu a spus-o 

de la sine. Căci intenţia lui nu era de a mântui poporul de primejdia 
imediată, nici să micşoreze influenţa unei persoane primejdioase 
siguranţei publice. Ci ei voiau să omoare pe Învățătorul cel sfânt 
al adevărului, pentru ca el şi confrații săi în răutate şi stăpânire să 
culeagă roadele materiale ale puterii. Moartea lui Hristos era într- 
adevăr unicul mijloc al mântuirii oamenilor. Iar din acest punct 
de vedere, nu era numai în interesul poporului să moară Hristos, 
ci moartea lui Hristos era cel mai mare şi mai de preţ dar al lui 
Dumnezeu către oameni. Însă, Caiafa, când propunea moartea lui 
Hristos, nu-şi închipuia nicidecum, că planul lui cel criminal slujeşte 
un scop atât de mare, scopul mântuirii lumii. Caiafa se interesa 
numai de comiterea crimei, dar Dumnezeu transformă fapta lui 
cea criminală în metodă de mântuire a lumii. Câtă înţelepciune! 
Dar această înţelepciune Dumnezeu a pus-o în lucrare şi 
pentru tine, iubite cititor. Duşmanul tău vrea să-ţi facă un rău, 
vrea să te nenorocească. Scopul lui este nelegiuit şi nu are nicio 
urmă de bunătate. Şi totuşi, nici duşmanul tău nu este neatârnat, 
nu poate să facă ce-i place, ci este sub stăpânirea lui Dumnezeu. 
Dacă tu eşti un om al lui Dumnezeu, nu te tulbura. Nu te teme, 
nu că Dumnezeu te va feri în toată vremea de lucrarea cea rea a 
vrăjmaşului, nici că i-ar zădărnici întotdeauna voinţa cea rea. Ci 
Dumnezeu poate să întoarcă răutăţile vrăjmaşului tău în mijloace 
de cel mai mare folos pentru tine. Dumnezeu nu a zădărnicit planul 
lui Caiafa şi al Sinedriului. Dumnezeu i-a lăsat să ajungă până la 
capăt. I-a lăsat să omoare prin cruce pe iubitul Său Fiu. Dar, pe 
lângă faptul că Hristos a înviat şi S-a înălţat în slavă, moartea Sa pe 
cruce s-a făcut mântuire a lumii. Acest lucru, pe care atotputernicia 
şi atotinţelepciunea lui Dumnezeu l-a preschimbat în mijloc de 
folos obştesc, nu mai putea să-i fie de niciun folos lui Caiafa, nici 
celorlalţi membrii ai Sinedriului care L-au răstignit pe Domnul. 
Căci ei au făcut răul cel mai mare, cu scopul de a distruge, nu de a 

folosi pe cineva. Acum întrebarea noastră este, dacă şi răufăcătorii 
cu faptele lor cele rele pot fi preschimbaţi de Dumnezeu în unelte 
de mântuire pentru oamenii devotați Lui. Răspunsul este: da, 
desigur, oamenii lui Dumnezeu nu trebuie să se teamă de nimeni. 

„Acest lucru nu l-a spus de la sine, ci fiind arhiereu al anului aceluia, 
a proorocit...” Adică, pe de o parte cuvântul lui Caiafa, că este în 
interesul poporului jertfa lui Hristos, era spus pentru facerea unei mari 
nelegiuiri. Însă tocmai acest cuvânt fusese pus de Dumnezeu în gura 
arhiereului. Aceasta s-a întâmplat, fiindcă în acea împrejurare foarte 
importantă, se cuvenea ca cea mai mare prorocie despre mântuirea 
lumii, prin moartea lui Hristos, să fie exprimată prin sfânta vrednicie 
a arhieriei. Arhieria era singura demnitate de pe pământ aşezată de 
Dumnezeu Însuşi. Cu alte cuvinte, Caiafa, nelegiuit în particular, 
deoarece atunci era arhiereu, a spus, fără să ştie, o profeție care ţinea 
de lucrarea arhierească. Se poate deduce de aici că preoţia lucrează 
mântuirea, şi atunci când o întâlnim la o persoană cu totul nevrednică 
de preoţie. Sfântul Ioan Gură de Aur zice: „Vezi ce putere are arhieria? 
Căci de vreme ce Caiaja se învrednicise de această treaptă, deşi era 
nevrednic, a proorocit, fără să ştie ce spunea. Şi barul a folosit numai gura, 
dar nu s-a atins de inima lui cea necurată. Vezi ce putere are Duhul Sfânt? 
Dintr-o minte ea poate să scoată cuvinte pline de proorocii minunate”. 
Aşadar, să nu te indoieşti, iubite cititor, că preotul săvârşeşte Sfintele 
Taine, îţi dă harul, se face organ al mântuirii tale, chiar dacă el este 
păcătos şi străin de harul tainelor. Harul tainelor Bisericii nu depinde 
niciodată de starea amorală a preotului săvârşitor. 

„Căci lisus avea să moară pentru popor... şi pentru ca să unească 
pe fuii lui Dumnezeu cei risipiţi”. Jertfa lui Hristos avea să îmbrăţişeze 
şi să unească într-un popor nou, într-o singură Biserică, pe toţi fiii 
lui Dumnezeu. Aceşti fii nu provin numai din poporul evreu, ci din 
orice popor, din orice loc, şi de aceea erau risipiţi peste tot. Toți câţi 
au crezut în Hristos, s-au făcut fii ai lui Dumnezeu, în virtutea jertfei 

lui Hristos; fii care fac un singur trup, adică Biserica lui Hristos cea 
de pe pământ. Ei cred într-un singur Domn, au o credinţă şi un botez 
(Ef 4, 45). Deci punctul central al unităţii fiilor lui Dumnezeu, spre 
care tinde şi se întorc toate inimile creştine, este inima lui Hristos, 
inima iubirii celei neajunse care şi-a vărsat sfântul sânge pe cruce, ca să 
ne atragă şi să ne îmbrăţişeze pe noi, pe toţi. Pe noi pe toţi, creştinii 
adevăraţi, pe toţi sfinţii cei din veac şi care vor fi până la sfârşitul 
veacului, ca toţi să fie una „ca să fie desăvârşiţi în Unul” (In 17, 23). 


Hotărârea Sinedriului 


Am văzut care a fost propunerea lui Caiafa arhiereul, sau mai 
degrabă, şefii conspirației împotriva vieţii Domnului. Şi conform 
cu astfel de propunere, prin care se uneau părerile lui Caiafa şi ale 
Fariseilor vrăjmaşi ai lui, hotărârea a fost luată cu uşurinţă. Pentru 
că cei ce nu se unesc niciodată, ca să facă vreun lucru bun, se unesc 
intotdeauna în cugetele lor rele, numai să poată face răul, să poată 
face vreo crimă. Şi iată hotărârea lor: „Deci din acea zi au făcut sfat 
ca să-L omoare pe El” (v. 55). Sfântul Evanghelist adaugă încă câteva 
cuvinte despre grija pe care o aveau sinedriţii ca să-L prindă pe Iisus. 
Ei „dăduseră şi poruncă dacă cineva ştie unde este, să-i anunţe, ca să-L 
prindă pe EI” (v. 56). Şi mai înainte incercaseră să-L prindă pe Iisus şi 
să-L omoare, iar atunci încă nu venise vremea hotărâtă de Dumnezeu. 
Acum însă, când venise vremea jertfei celei mari, precum şi a hotărârii 
definitive că trebuie să-L omoare pe Iisus, sinedriştii organizează o 
adevărată conspirație, iar toţi conjuraţii, arhierei, Fariseii, Saducheii, 
au dat poruncă organelor lor, că dacă află unde se găseşte Hristos, să 
le spună, ca să-L prindă pe El. Căci Hristos, după învierea lui Lazăr, 
plecase în Efraim, nu departe de Ierusalim. 

Astfel, necredinţa a luat definitiv în stăpânire inimile 
sinedriştilor. Cea mai mare şi mai importantă chemare la credinţă, 

pe care le-o făcuse Domnul prin învierea lui Lazăr, nu numai că au 
lepădat-o, dar chemarea aceasta a trezit şi a sporit ura şi hotărârea 
spre crimă. Însă vai de sufletul care se cufundă într-un astfel de iad! 

Dar moartea Domnului, pe care necredinţa criminală a 
sinedriştilor a reuşit să o cauzeze, a chemat la credinţă şi a unit în 
Biserică pe fiii lui Dumnezeu, cei ce erau împrăştiaţi. Şi noi, cei ce 
ne găsim în veacul al douăzecilea de la acest eveniment, vedem zeci 
de mii de astfel de fu, care s-au unit într-o credinţă, într-o morală 
unitară şi în sfinţenie şi au fost rânduiţi în slăvita Biserică din ceruri. 
Iar învierea lui Lazăr rămâne de atunci pentru noi, fiii Părintelui, care 
mai trăim pe pământ, un mijloc foarte puternic de formare şi educaţie 
creştinească. Credinţa în înviere şi în viaţă, care în această împrejurare 
a fost propovăduită prin cuvânt şi prin minune, această credinţă are 
putere să acţioneze asupra caracterului şi asupra vieţii noastre, şi chiar 
trebuie să acţioneze. În măsura în care credem în înviere şi în viaţa 
duhovnicească, a cărei urmare va fi şi învierea viitoare a trupurilor şi 
viaţa în ceruri, trebuie să trăim de pe acum viaţa cea duhovnicească, 
tot aşa precum credincioşii şi materialiştii trăiesc de pe acum viaţa cea 
lumească şi dedata plăcerilor. Gândurile noastre, dorinţele, hotărârile, 
cuvintele, obiceiurile şi viaţa noastră de toate zilele să privească în 
sus, spre Hristos, nu în jos, spre cele materiale, pământeşti şi lumeşti. 
Trebuie să avem ca program de viaţă porunca dumnezeiescului Pavel: 
„Căutaţi cele de sus, nu cele de pe pământ, cugetați la cele de sus, unde se 
află Hristos şezând de-a dreapta lui Dumnezeu” (Col 3, 1-2). Acolo Pavel 
şi Lazăr şi nenumărata mulţime a fraţilor noştri, care au trăit aici o 
viaţă duhovnicească şi sfântă, o trăiesc pe aceasta mai din plin, şi ne 
aşteaptă, ca să ne vadă şi pe noi că ne facem tovarăşi ai lor la această 
viaţă şi la această fericire. 

MINUNILE DOMNULUI 
ASUPRA TRUPULUI SĂU 


Capitolul I 


SCHIMBAREA LA FAȚĂ 
(Mt 17, 1-9; Mc 9, 2-10; Lc 9, 28-36) 


ulte şi nenumărate minuni a săvârşit Domnul spre vindeca- 


rea altora şi spre folosul obştesc. Numai două a săvârşit asu- 
pra Sa Însuşi: schimbarea la faţă şi învierea Lui din morţi. 

Întreaga viaţă a Domnului pe pământ a fost o stare de 
smerenie, în care Dumnezeu cel preainalt S-a coborât de bunăvoie. 
A fost o viaţă de osteneli, de prigoane şi necazuri, dintre care cel 
mai mare şi mai netâlcuit a fost moartea Sa pe cruce. Totuşi, în 
timpul vieţii Sale pe pământ, Domnul a arătat şi câteva raze ale 
slavei Sale dumnezeieşti. A arătat raze dumnezeieşti şi la naşterea 
Sa, când slava Domnului a strălucit în jurul păstorilor şi mulţime de 
oaste cerească a cântat un imn pentru acest eveniment măreț. Tot 
aşa s-a întâmplat şi la schimbarea la faţă, când viaţa pământească a 
Domnului se apropia de sfârşitul ei. 

După ce Domnul a vestit ucenicilor Săi patimile grele şi 
moartea Sa chinuitoare, El i-a asigurat că va învia din morţi şi Se 
va înălța la ceruri, de unde „va veni cu slava Tatălui Său şi cu sfinţii 
Săi îngeri”, ca să judece lumea. Aşadar, ca să dea ucenicilor Săi o 
idee despre acea slavă a Sa, şi mai cu seamă ca să întărească credinţa 
lor, Domnul S-a schimbat la faţă înaintea tuturor. Fiindcă ucenicii 
aveau să-L vadă în curând în cea mai mare umilinţă a crucii, căzând 
sub loviturile nemiloase ale urii. Ca o contrapondere a smereniei 
Lui celei de pe urmă, Domnul a descoperit o rază a slavei Sale celei 
strălucite; o rază care acoperea cu prisosinţă umilinţa cea mare a 
crucii şi înlătura orice sminteală din mintea ucenicilor. 


Împrejurările minunii 

Sfinţii Evanghelişti ne spun mai întâi timpul exact în care 
s-a întâmplat minunea: „După şase zile”, zic Matei şi Marcu. Dar 
de când şase zile? După şase zile de la acea zi, în care Domnul 
spusese ucenicilor Săi că trebuie să se suie la Ierusalim, unde va 
suferi patimi grele şi moarte pe cruce. Nu ni se relatează să fi făcut 
Domnul vreo altă minune în acele şase zile, sau să fi propovăduit 
ceva; căci, înainte de orice lucrare mare a Sa, Domnul obişnuia să 
Se retragă şi să stea în tăcere. 

În al doilea rând, ca loc al minunii se pomeneşte: „un munte 
înalt, deosebi”. Adică, un loc, pe de o parte tainic şi neumblat, pe 
de altă parte, înalt, fiindcă toată viaţa Domnului cea publică a fost 
o viaţă de smerenie a Celui care a luat chip de rob şi n-a venit să 
I se slujească, ci să slujească El altora. Locul era foarte potrivit cu 
Domnul, cel ce a apărut în slavă mare şi a fost slujit de îngeri, dar a 
venit să fie rob, robilor Săi. Aşadar, era un loc tainic, dar nu era vreo 
criptă adâncă sau vreo peşteră ori vizuină. În astfel de locuri, se fac 
mai ales lucrurile întunericului, crime şi nelegiuiri. Domnul s-a suit 

cu acest prilej pe un munte înalt, într-un loc ridicat deasupra şesului 
şi a lucrurilor cele josnice, precum era El ridicat deasupra oamenilor 
josnici. Căci şi cele înalte se potrivesc lui Dumnezeu celui preainalt, 
când vrea El să-şi descopere înălţimea cea dumnezeiască. În al treilea 
rând, ca martor ai minunii: „lisus a luat cu Sine pe Petru şi pe Iacob 
pe loan fratele lui” (Mt 17, 1). Vestirea patimilor produsese, fără 
îndoială, în sufletele ucenicilor o adâncă descurajare. Ei vedeau cum 
li se scufundă nădejdile şi li se duce viitorul. Tăcerea din timpul celor 
şase zile sporise încă şi mai mult descurajarea lor. De aceea, Domnul a 
luat cu Sine pe munte numai pe trei dintre ucenicii Săi, pe aceia care, 
prin credinţa lor fierbinte şi prin devotamentul lor faţă de Hristos, 
puteau să aibă influenţă bună şi asupra celorlalți ucenici. Domnul 
voia, prin schimbarea la faţă, să şteargă orice urmă de descurajare şi 
să întărească credinţa şovăielnică a ucenicilor Săi. Aşadar, aceştia trei, 
ca cei mai distinşi şi mai reprezentativi din cercul celor doisprezece 
ucenici, vor fi martori ai slăvitei schimbări a Domnului. Tot ei au 
fost chemaţi şi în alte împrejurări importante, de pildă, la învierea 
fiicei lui Iair şi la agonia din grădina Gheţimani. 

În al patrulea rând, despre felul săvârşirii acestei minuni, 
a fost de-ajuns un singur cuvânt ca să exprime acest eveniment 
neobişnuit, cuvântul schimbare la față (metamorfoză): „Și S-a 
schimbat la față înaintea lor”. 

Ce fel de schimbare la faţă s-a petrecut? Substanţa omenească 
din timpul Domnului a rămas aceeaşi, dar aparenţa lui exterioară s-a 
schimbat de tot. Trupul Domnului n-a devenit nematerial, nu s-a 
prefăcut în duh. Dar trupul, care ascundea dumnezeirea Sa şi îl prezenta 
în ochii oamenilor ca pe unul dintre noi, oameni neputincioşi, s-a 
arătat atunci îmbrăcat în slavă şi cu mare cuviinţă dumnezeiască. Nu 
s-a arătat încă nicidecum cu întreagă slava Sa dumnezeiască. Fiindcă 
ochii omeneşti nu pot privi slava lui Dumnezeu în plinătatea ei. Dar, 
cu acest prilej, firea dumnezeiască a Domnului a lăsat să strălucească 

înaintea ucenicilor o rază a ei, şi această rază a fost de-ajuns, ca să 
dea firii omeneşti a Mântuitorului o slavă, o strălucire şi o măreție 
specială. Fantezia poeţilor din antichitate a plăsmuit metamorfoze 
ale zeilor păgâni. Dar aceste metamorfoze sunt nebune şi vrednice 
de râs. Poeţii antici înfăţişează pe zeii lor prefăcându-se în animale şi 
oameni, pentru scopuri josnice sau nelegiuite. Şi se pare că la astfel 
de metamorfoze s-a gândit Sfântul Apostol Petru, când a scris despre 
schimbarea la faţă a Domnului: „Pentru că noi v-am adus la cunoştinţă 
puterea Domnului nostru lisus Hristos şi venirea Lui, nu luându-ne după 
basme meşteşugite, ci văzând slava Lui cu ochii noştri” (U Ptr 1, 16). 

Deci atunci, pe munte, acela care luase înfăţişarea de om, fiind 
Dumnezeu, se prezintă cu înfăţişare dumnezeiască, cu înfăţişarea 
proprie firii lui Dumnezeu, pe cât era posibil ca această înfăţişare 
dumnezeiască să se descopere în faţa unor oameni. Şi deoarece 
„Dumnezeu este lumină” (| In 1, 5), deoarece Hristos este „lumina 
lumii” (In 8, 23), de aceea în timpul schimbării Sale la faţă, s-a 
înfăţişat cu o lumină strălucitoare şi radioasă, lumina fiind cea dintâi 
zidire a lui Dumnezeu, lumina cea tainică şi aproape imaterială, şi, 
din acest punct de vedere, se aseamănă cu Făcătorul ei. Domnul S-a 
prezentat în lumină, ca să înţeleagă atunci ucenicii că, pentru Hristos 
cel lipsit de păcat şi sfânt, sfârşitul vieţii nu avea să fie întunericul 
mormântului, ci slăvita schimbare la faţă, al cărei început s-a arătat pe 
muntele Taborului. Şi să înveţe că, pentru toţi slujitorii Domnului, 
care s-au schimbat la faţă duhovniceşte, printr-o petrecere în virtute 
şi sfinţenie, sfârşitul va fi acelaşi: preschimbarea lor cea viitoare, 
după chipul Mântuitorului, slava şi strălucirea veşnică. 

Ca urmare a acestei schimbări tainice a Domnului, „Faţa Lui a 
strălucit ca soarele”. Faţa aceea, pe care, în timpul răstignirii şi al patimilor 
n-a ascuns-o de la scuipările ruşinoase, a strălucit cum străluceşte soarele 
la amiază, când işi arată toată puterea şi strălucirea Lui. Şi precum soarele 
are lumină proprie, care emite raze când luminează pământul, iar cele de 

pe pământ împrumută lumina de la soare, - tot aşa şi Creatorul soarelui, 
soarele dreptăţii, are lumina proprie care este vatra luminii nesfârşite 
şi luminează lumea cea pământească şi cerească. „Jar hainele Lui s-au 
făcut albe ca lumina” (v. 2). Ca şi faţa Domnului, tot aşa şi timpul Său 
întreg lumina; iar razele acestei lumini supranaturale şi dumnezeieşti 
străbătând prin veşmintele Domnului, au făcut şi veşmintele Lui să fie 
albe ca lumina. Când Moise se coborâse de pe muntele Sinai, cu tablele 
legii, avea faţa strălucitoare. Dar a fost de-ajuns s-o acopere cu o țesătură, 
făcută de mână omenească, pentru ca strălucirea aceea să nu se mai vadă. 
Căci acea strălucire era o strălucire împrumutată. Acum însă lumina 
dumnezeiască cuprinse şi hainele Domnului, facându-le luminoase şi 
radioase. De aceea drepţii cei fericiţi, care s-au învrednicit de împărăţia 
cerească a lui Hristos, fiind uniţi cu Domnul printr-o legătură mai 
strânsă decât unirea dintre haină şi trup, şi făcându-se mădulare ale 
trupului lui Hristos, vor străluci ca soarele în împărăţia Părintelui lor 
(cf Mt 13, 43). 

Dar iată şi altă întâmplare minunată. O parte foarte mică, dar 
foarte însemnată, a armatei alcătuite din milioane de sfinţi, care Îl vor 
întâmpina pe Domnul la a doua Sa venire, Îl întâmpină şi acum. Fiindcă 
Domnul, prin schimbarea Sa la faţă, a deschis uşa de comunicare dintre 
cer şi pământ. De aceea: „Iată li s-a arătat lor Moise şi Ilie vorbind cu 
EI” (v. 3). S-a format acum o mostră a întregii Biserici a lui Hristos, 
care îmbrățișează pe sfinţii cei slăviţi în ceruri, dar şi pe credincioşii 
de pe pământ, care se luptă să ajungă sfinţi. Iar în mijlocul lor se află 
Hristos. lată o dovadă în plus că cei morţi în Domnul nu pier, nu 
dorm, ci rămân duhuri cu deplină conştiinţă, mişcare şi acţiune. Ei 
formează Biserica biruitoare din ceruri. Dovadă bună a acestui adevăr 
este arătarea lui Moise şi a lui Ilie cu acest prilej. 

Dar cum au recunoscut ucenicii pe aceşti doi mari prooroci? I-au 
recunoscut, poate fiindcă Domnul i-a numit în timp ce vorbea cu ei; 
dar mai cu seamă i-au recunoscut, fiindcă li s-au arătat într-un mod, 

care arăta limpede cine erau ei. Sfinţii din ceruri îşi păstrează atât de 
tipic caracterul lor, „numele lor cel nou” (Apoc 2, 17), încât dacă cineva 
astăzi se mută la cer, poate să recunoască uşor pe loan şi pe Pavel, 
aşa precum atunci cei trei ucenici au recunoscut pe Moise şi pe Ilie. 
Aceşti doi sfinţi erau prooroci mari ai Vechiului Testament, vestiți 
prin râvna şi devotamentul lor către Dumnezeu, ca şi prin sfârşitul lor 
privilegiat. Căci Ilie a fost mutat la cer, fără să treacă prin moarte; iar 
moartea lui Moise a rămas o taină de nimeni ştiută. 

Dar pentru ce s-au arătat aceşti sfinţi, la schimbarea la faţă? 
Pentru mai multe motive. Mai întâi, fiindcă mulţi ziceau că Domnul 
este Ilie sau unul din marii prooroci. Însă prin arătarea lor, aceşti 
doi, cei mai însemnați prooroci, ne încredinţează despre distanţa 
nemăsurată care îi desparte pe prooroci de stăpânul lor Hristos. În 
al doilea rând, ca reprezentanţi ai Vechiului Testament, ei vin să 
dovedească nu numai că Hristos nu este potrivnic legii lui Moise şi 
învățăturilor proorocilor, ci că este Însuşi Dătătorul legii vechi şi noi, 
Mântuitorul lumii, Mesia, cel prevestit de prooroci. Ei au venit să 
vorbească cu Hristos despre împlinirea marii taine a mântuirii, care 
avea să urmeze în curând. În al treilea rând, Moise şi Ilie au apărut ca 
să dovedească că Hristos stăpâneşte peste viaţă şi peste moarte, şi sus 
în cer şi jos pe pământ. Să dovedească că Domnul poate chema pe 
pământ pe sfinţii din cer, când vrea să stea de vorbă cu ei. În al patrulea 
rând, şi mai cu seamă, pentru motivul pe care îl arată Evanghelistul 
Luca, adică: „vorbeau despre moartea Lui, care avea să fie în Ierusalim”. 
Adică, stăteau de vorbă cu Domnul, despre moartea pe cruce, pe care 
avea să o sufere El în Ierusalim. Aşadar, Moise şi Ilie au venit la şcoala 
Domnului, ca să afle care este cea mai înaltă moarte. Acest lucru îl 
aflaseră şi Apostolii, cu şase zile în urmă. Prin crucea lui Hristos, Ilie 
este chemat să vadă o slavă mai înaltă decât aceea pe care a avut-o 
Ile, când s-a înălţat la cer în carul de foc. Ilie este chemat, ca să afle 
că Hristos nu voia să se înalțe la cer, mai înainte de moartea pe cruce. 
Din dragoste pentru noi. Domnul a preferat o moarte chinuitoare şi 

dureroasă. Prin crucea lui Hristos, Moise este chemat să afle un sfârşit 
mai sublim decât al său, care a fost printr-o sărutare a Celui veşnic, 
după cum ziceau rabinii despre el. 

Deoarece sfârşitul firesc pentru noi, păcătoşii, este moartea, 
sfârşitul firesc pentru Hristos era să fie înălţat la cer, fără să sufere 
moartea. Şi ar fi putut foarte bine să se înalțe la cer chiar în clipa aceea, 
împreună cu cei doi prooroci, care stăteau de vorbă cu El. Dar în 
cazul acesta, s-ar fi suit la cer fără noi. Ne-ar fi lăsat pe noi în puterea 
păcatului şi a morţii. De aceea, Domnul n-a făcut aşa. Dimpotrivă, El 
s-a înălţat la cer după ce, prin moartea Sa, ne-a deschis şi nouă calea 
către cer. El avea să meargă către acel fel de moarte care nu era necesar 
pentru E], dar pentru noi era de nelipsit, - spre moartea pe cruce. El 
avea să pătimească în Ierusalimul cel ucigaş de prooroci. Aceasta a fost 
convorbirea celor trei persoane cereşti: a lui Dumnezeu celui în chip 
de rob, cu robii Săi, cei ce se arătau în slavă. Fără îndoială că această 
convorbire era şi un răspuns plin de învățături, la temele ucenicilor, 
pentru moartea Domnului. Răspunsul era că, pentru Domnul şi 
pentru cei care Îl urmează, mucenicia este cea mai înaltă biruinţă. 


Desfătarea deosebită simțită de ucenici 


Ucenicii, când au văzut dintr-o dată faţa şi trupul Domnului 
schimbate şi radioase, la inceput au fost cuprinși de un fel de aţipire 
şi amorţire, pe care lumina extraordinară o produce de obicei asupra 
nervului optic. Şi de aceea, pe de o parte, Sfântul Luca zice că: „Petru şi 
cei împreună cu el erau îngreunaţi de somn”, pe de alta, Marcu zice: „Erau 
înspăimântați”. Dar, după puţin timp, ucenicii au biruit acea senzaţie 
de moleşeală şi somn şi au văzut limpede cele pe care Evangheliştii 
le-au povestit apoi. În continuare, Luca notează: „Deșteptându-se, au 
văzut Slava Lui şi pe cei doi bărbaţi stând cu El”. Cuvantul deşteptându-se 
inseamnă că ucenicii au rămas treji până la sfârşitul întâmplării, în 
opoziţie cu aţipeala, în care căzuseră la început. 

Deci, ucenicii, când au văzut acea strălucitoare slavă a 
Domnului, au simţit o nespusă bucurie şi veselie. Şi cât timp 
Domnul a stat de vorbă cu Moise şi cu Ilie, ucenicii au păstrat 
tăcere. Când, însă, convorbirea celor trei persoane cereşti a încetat 
şi cei doi vizitatori suprapământeşti se pregăteau să plece, atunci 
Petru, cel întotdeauna fierbinte şi entuziast la simţire, a îndrăznit 
să vorbească. Îl cuprinsese dorinţa ca acea scenă aducătoare de 
bucurie să nu se mai sfârşească. El face Domnului următoarea 
propunere: „Doamne, bine este nouă să fim aici; dacă vrei, să facem 
aici trei corturi: unul Tie, unul lui Moise şi unul lui Ilie” (v. 4). Ce 
multe ne spun nouă aceste puţine cuvinte ale lui Petru! 

„Bine este”: Bine este să avem împărtăşire cu Domnul în slava 
Sa şi în mijlocul slăviţilor Săi sfinţi. Această împărtăşire produce o 
nespusă bucurie şi desfătare în sufletele credincioase, dar este bine să 
fim aici şi pentru noi, cei ce ne aflăm pe pământ să ne despărţim de 
grijile şi de neliniştile vieţii şi să ne ducem într-un loc deosebit, ca să ne 
întâlnim cu Domnul şi cu sfinţii Săi, prin rugăciune şi prin meditaţie. 
Bine este pe pământ să auzim vorbele lui Hristos, ale lui Moise şi ale 
proorocilor, prin mijlocirea Sfintelor Scripturi şi a citirilor sfinte. 

„Bine este să fim?, fie chiar şi pe acest vârf de munte, expus 
vântului şi schimbărilor vremii, zicea Petru, şi chiar apăsat de 
greutatea trupului, celui plin de lipsuri. Este de-ajuns că suntem 
împreună cu Domnul în slava Sa. Căci, în realitate, viaţa de aici, 
nu lauda lumii, nici averea materială nu o fac veselă şi bună, ci 
impărtăşirea cu Hristos, chiar dacă omul trăieşte în împrejurări 
vrăjmaşe. Dar neasemănat mai bună şi mai îmbucurătoare va fi 
petrecerea şi împărtăşirea cu Domnul în ceruri, unde nu mai sunt 
trebuinţe trupeşti, supărări ale vieţii, boli şi osteneli şi morţi şi 
lacrimi. O, acolo este „nespusa dulceaţă a celor ce văd frumuseţea 
cea negrăită a feţei Sale”. Acolo se vor sătura de vederea slavei Lui, 
afirmă cântăreţul de Psalmi, cel insuflat de Dumnezeu. 

„Bine este ca noi să fim aici”. Petru nu cere desfătarea numai 
pentru sine exclusiv. Nu vrea să o simtă singur, ci spune noi, noi toţi. 
Căci adevărata gustare o alcătuieşte şi simţirea şi gustarea fericirii 
impreună cu alţii. Nu poate preţui şi dori bunurile spirituale şi 
desfătarea duhovnicească acel creştin, care nu s-a lepădat de egoismul 
şi de particularismul său şi care cere desfătarea şi folosirea bunurilor 
spirituale numai pentru el singur. Nicidecum. Sufletele evlavioase, 
care doresc să trăiască împreună cu Hristos, în iubirea lui Hristos, 
numai atunci simt o mulţumire adâncă şi mare, când văd împrejurul 
lor şi pe alţii, care se luptă împreună cu ei în „lupta cea bună” a 
virtuţii, când văd şi alu robi buni ai Domnului. Sufletele evlavioase 
sunt mulţumite numai când văd în Biserică o mulțime de fraţi ai lor, 
rugându-se şi o mulţime la fel de mare împlinindu-şi toate datoriile 
creştineşti. 

Însă fiindcă starea în aer liber şi pe vârful acelui munte era 
oarecum primejdioasă, Petru propune, ca un mijloc de siguranţă, 
facerea corturilor, a colibelor. Dar observați că el propune să facă 
corturi numai pentru Domnul şi pentru cele două persoane cereşti, 
Moise şi Ilie. Cât pentru sine însuşi şi pentru cei împreună cu el 
apostoli, el consideră prea indestulată bucuria de a fi lângă Domnul şi 
lângă cei doi prooroci şi să le slujească tuturor. Ce importanţă avea, că 
Petru şi ucenicii vor fi expuşi schimbărilor vremii? Oare n-a zis un alt 
bărbat râvnitor şi fierbinte pentru astfel de întâlniri sfinte, că „a ales să 
fie lepădat în casa lui Dumnezeu”? Adică, să fie în casa lui Dumnezeu, 
chiar dacă ar fi să fie pus de o parte într-un colț, ca un lepădat. 

Însă zelul şi entuziasmul trebuie să fie unit cu dreapta judecată, 
fiindcă altfel entuziasmul preferă bucuria de astăzi în locul folosului 
de mâine. În această privinţă este caracteristică fraza: „Neștiind ce 
spune”, pe care o adaugă Sfântul Luca, după propunerea lui Petru. Mai 
întâi, Moise şi Ilie nu aveau nevoie de corturi. Ei nu mai aparţineau 
de pământ, ci de lumea aceea fericită, unde: „Nu vor mai flămânzi, 

nici nu vor mai înseta, nici nu va cădea peste ei soarele sau altă arşiţă”, 
zice Duhul Sfânt prin Ioan (Apoc 7, 16). Ce să le trebuiască colibe, 
ba chiar palatele împărăteşti de pe pământ, celor fericiţi din ceruri, 
care trăiesc în ceata cea mare, în Ierusalimul ceresc! Acolo „zidăria 
zidului este de iaspis, iar cetatea de aur curat, ca sticla cea curată ... şi 
acolo neamurile vor umbla în lumina ei” (Apoc 21, 10; 18-24). 

Cu şase zile în urmă, Domnul proorocise că trebuie în chip 
inevitabil să sufere patimile şi moartea în Ierusalim. Iar Petru, dorind 
ca iubitul său învăţător să scape cu orice chip de acest sfârşit îngrozitor, 
consideră prezenţa celor doi prooroci, ca o ocazie bună, şi caută să-L 
convingă pe Domnul să rămână mereu acolo, pe munte, cu ei, departe 
de primejdiile Ierusalimului. Dar când Petru Îi propusese Domnului să 
evite moartea, nu ştia ce zice. Căci dacă Hristos nu s-ar fi jertfit pe cruce, 
nici Petru, nici ceilalți ucenici, nici omenirea întreagă nu s-ar fi mântuit. 
Şi când Petru avea să moară, i s-ar fi întrerupt împreună petrecerea cu 
Domnul pe Tabor, iar el ar fi ajuns în iad. În adevăr, robii lui Hristos 
cei entuziaşti, dar care încă nu s-au născut a doua oară, doresc o cunună 
fără cruce, o răsplată fără luptă. Aşa erau atunci şi ucenicii, foarte 
nedesăvârşiţi, înainte de cruce, zice Sfântul loan Gură de Aur. 

Pe lângă toate acestea, pe care le-a dorit dragostea fierbinte 
a lui Petru faţă de Domnul, Petru a pus propunerea lui sub 
judecata dreaptă a Domnului. Căci zice: „dacă vrei, să facem trei 
colibe... ”. Acesta este lucrul de căpetenie. Cei entuziaşti, care iubesc 
fierbinte pe Domnul, nu au voinţă proprie. Dacă, în zelul lor, fac 
o propunere lipsită de judecată, ei o supun judecății preaînţelepte a 
Domnului şi zic: „Dacă vrei Tu ... Facă-se voia Ta”. 


Mărturia Tatălui 


Lui Petru nu i s-a dat un răspuns lămurit la propunerea lui, ci 
1 s-a dat un răspuns cu fapta. Căci un nou eveniment uluitor este 


Minunile Domnului 
e 
semnalat acum: „Pe când el încă mai vorbea, iată un nor luminos i-a 
umbrit pe ei; şi iată un glas din nor zicând: Acesta este Fiul Meu cel 
iubit, întru care am binevoit, pe acesta să-L ascultați” (v. 5). Acesta 
este punctul culminant al întregii minuni a schimbării la faţă. 

Mai întâi s-a arătat norul luminos. Acel nor luminos, cunoscut şi 
din Vechiul Testament, este simbol al prezenţei lui Dumnezeu, simbol 
al Duhului Sfânt. Prin urmare, norul nu era un lucru al firii, ci era un 
înveliş supra-natural, care îmbracă pe Dumnezeu, când El se arată pe 
pământ. Acest nor „i-a umbrit”, a aruncat asupra lor o umbră tainică 
şi a făcut să înceteze intensitatea luminii, pe care o emana Domnul 
ce] schimbat la faţă. Acest lucru este o dovadă, cât de mult se apleacă 
Dumnezeu la mijloacele prin care noi, oamenii, putem să intrăm în 
comunicare cu El. 

„Ci iată un glas din nor” Nueraun glas ca cel de pe Sinai. Împreunat 
cu tunete şi fulgere şi sunet de trâmbiţă răsunătoare, nici ca glasul pe care 
l-a auzit Ilie, care semăna cu un vânt puternic şi cu cutremur de pământ 
şi foc. Era un glas accentuat şi lămurit, dar în acelaşi timp, liniştit şi 
dulce. Şi, precum altă dată Moise şi Ilie, acum şi ucenicii au fost martori 
faptului că: „Dumnezeu odinioară, în multe rânduri şi în multe feluri, a 
vorbit către părinţii noştri, prin prooroci, iar în zilele acestea din urmă, 
ne-a vorbit nouă prin Fiul, într-un chip cu totul diferit de cele dinainte” 
(Er 1, 1-2). Dar ce zice glasul acesta dumnezeiesc? Zice: „Acesta este Fiul 
Meu...” Tatăl Însuşi vesteşte de-a dreptul marea taină: Fiul Său, cel după 
fire, născut mai înainte de veci din fiinţa Tatălui, este acesta, Hristos, 
Cel care s-a arătat în trup omenesc. Slava cea cu mare cuviinţă a Tatălui 
conferă Fiului cinstea şi slava cuvenită, după cum zice dumnezeiescul 
Petru. Tatăl afirmă că Hristos este Fiul Său cel iubit, „Fiul iubirii Sale” 
(Col 1, 13), Fiul cel Unul-Născut, care este în sânul Tatălui (Zn 1, 18). 
Hristos este prin excelenţă fiu iubit, fiindcă „s-a deşertat pe Sine”, chip 
de rob luând, ca să împlinească sfatul părintelui, iar acum, cu desăvârşită 
lepădare de sine, işi împlinea lucrarea de mântuire a oamenilor. De 

aceea, „Mă iubeşte Tatăl, fiindcă Eu Îmi pun sufletul Meu”, aduc viaţa Mea 
jertfă pentru oamenii pe care tatăl vrea să-i mântuiască, afirmă Domnul 
(n 17). 

În acestea Tatăla binevoit. Asupra lui Hristoss-aodihnit desăvârşit 
plăcerea şi bunăvoința Părintelui Sfânt. Atât pentru că Hristos a luat 
asupra Sa lucrarea mântuirii oamenilor, cât şi pentru că El, ca om, 
era sfânt şi lipsit de păcat. Tocmai pentru că Tatăl îşi află desăvârşita 
bună plăcere în Fiul, şi-o află şi în orice om care este împreunat cu 
Hristos prin credinţă şi supunere şi care s-a făcut mădular al trupului 
lui Hristos. De aceea aşa un om devine, după har, fiu al Tatălui. 

Aceasta este acum a doua oară când a fost auzită din cer o astfel 
de dovadă şi mărturie, o astfel de poruncă specială. Prima oară a fost 
auzită în timpul botezului Domnului, în apa Iordanului. La botez, 
Domnul îşi începuse lucrarea Sa publică de mântuire a lumii. Iar Tatăl, 
prin glasul Său, dă mărturie despre începutul lucrării de mântuire şi 
despre faptul că Fiul, Cel care a luat asupră-Şi această lucrare, Îi este 
bine plăcut. Glasul se repetă acum, când lucrarea aceasta era aproape 
de sfârşit, şi când urma ca Fiul să o pecetluiască prin Sângele Său, 
prin sfânta jertfire a vieţii Sale. Glasul se repetă acum, ca să afle şi 
Petru, să nu se mai teamă de groaza crucii, deoarece Tatăl a hotărât 
crucea pentru Fiul Său cel iubit. Glasul se repetă, ca să ne convingem 
şi noi că necazurile şi pătimirile crucii, pe care avea să le sufere Fiul, 
nu sunt incompatibile cu dragostea Tatălui, şi, prin urmare, nici 
necazurile şi chinurile noastre proprii nu sunt incompatibile. Căci 
Sfântul Duh declară pe faţă: „pe cel pe care îl iubeşte Domnul îl ceartă 
şi bate tot pe fiul pe care îl primeşte” (Evr 12, 6). 

„Pe Acesta să-L ascultați” Lui să vă supuneţi! lată porunca 
Tatălui către apostoli şi către toţi creştinii. Iată hotarul de netrecut, 
în virtutea căruia primim mântuirea şi adopţiunea ca fii în Hristos; să 
ne supunem lui Hristos. Tatăl nu primeşte ca adorator şi inchinător 
al Său pe niciun om, care nu se supune Fiului. Îl sprijină, îl rabdă 

indelung, se îngrijeşte de el, chiar dacă este departe de Hristos, dar 
nu-l adoptă ca Fiu, fiindcă nu crede şi nu se supune lui Hristos. 

Dar această mărturie a Tatălui este şi un răspuns la propunerea 
lui Petru, care dorea ca ei să rămână acolo pe Tabor şi să dureze veşnic 
neobişnuita desfătare a priveliştii schimbării la faţă. Aşadar, Petru şi toţi 
robii credincioşi ai Domnului de atunci încoace sunt chemaţi să asculte 
de Hristos mai mult decât să-şi satisfacă simţul văzului. Căci orice am 
putea vedea aici, vom înceta curând să vedem, precum şi ucenicii au 
încetat să vadă slava de pe Tabor. Dar trebuinţa de a asculta pe Hristos 
învăţându-ne, trebuinţa de a ne supune Lui, rămâne strict necesară şi 
este rânduită tuturor oamenilor, cât timp trăiesc pe pământ. Noi aici 
umblăm prin credinţă, nu prin văz. Iar credinţa este din auzire (II Cor 5, 
7). Aşadar, porunca Tatălui: „Pe acesta să-L ascultați”, este scopul întregii 
minuni strălucite a schimbării la faţă. Ascultaţi orice vă spune, urmaţi-L 
oriunde vă conduce. Această poruncă a străbătut douăzeci de veacuri, şi 
va străbate până la sfârşitul veacurilor, adresându-se cu aceeaşi autoritate 
către tot omul, care vine pe pământ. Şi nu este datorie mai sublimă, nici 
mai bună atingere a scopului vieţii noastre, decât să ascultăm pe Hristos 
şi să I ne supunem Lui. Cei ce se aflau de faţă, cei mai mari prooroci ai 
Vechiului Testament, au ascultat pe Hristos, şi de aceea s-au arătat în 
slavă pe Tabor. Apostolii, care erau de faţă, au ascultat pe Hristos şi de 
aceea s-au făcut şi ei slăviţi şi sunt temeliile veşnice ale Bisericii noastre. 
Milioanele de mucenici, de sfinţi, bărbaţi, femei, copii, care formează 
in cer Biserica celor dintâi născuţi, au ascultat pe Hristos. Iubiţi cititori, 
ce stare mai bună şi mai fericită aţi putea dori voi, decât starea în cer 
impreună cu sfinţii? Ascultaţi pe Hristos şi veţi ajunge acolo. 


Teama ucenicilor. Hristos îi îmbărbătează 


Dar dacă scenele petrecute până acum au produs ucenicilor numai 
uimire şi bucurie, această scenă din urmă, şi în special glasul Tatălui, 

venind din nor, le-a produs spaimă mare: „Și auzind ucenicii, au căzut 
cu fața la pământ şi s-au spăimântat foarte tare” (v. 6). De când omul 
păcătuise şi căzuse din acea stare fericită a raiului, în care comunicarea 
lui cu Dumnezeu era nemijlocită şi fără teamă, într-o atmosferă de 
respect şi evlavie adâncă, dar şi de dragoste şi de îndrăzneală, - de atunci 
omul se teme de prezenţa lui Dumnezeu, întotdeauna consecinţele 
păcatului şi ale vinovăţiei sunt frica de pedeapsă, pe care prezenţa 
Judecătorului o măreşte şi o face mai profund simțită. Aşadar, ucenicii 
au fost cuprinşi atunci de această teamă, care din clipa căderii în păcat 
a oamenilor este moştenirea întregului neam omenesc. Când au auzit 
glasul lui Dumnezeu, au căzut cu faţa la pământ. 

Dar Domnul, cu dragostea aceea cu care mama se grăbeşte să 
liniştească temerile copilaşilor ei, „venind S-a atins de ei şi le-a zis: 
treziți-vă şi nu vă temeţi” (v. 7). Cu toate că Domnul se afla într-o 
stare de slavă specială, totuşi n-a lăsat nicio clipă pe iubiții Săi să 
fie chinuiţi de frică. Noi, oamenii, când suntem ridicaţi la ranguri 
mari, cu uşurinţă uităm şi pe cei mai apropiaţi de noi şi le devenim 
indiferenți. Domnul însă, şi atunci, şi acum, când este pe scaunul 
măririi Sale dumnezeieşti, nu ne dă uitării niciodată, ci întotdeauna 
intervine pentru noi, face pogorământ către robii Săi cei mai săraci 
şi mai umili şi îi ajută; li Se oferă pe Sine în Sfânta Împărtăşanie, cu 
tot conţinutul său dumnezeiesc. Domnul nu lasă pe robul Său să 
fie stăpânit de frică şi nelinişte, în afară doar de cazul când acesta îşi 
pierde credinţa şi devine neincrezător sau puţin credincios. 

„S-a atins de ei” I-a atins Domnul cu mâna Sa şi le-a comunicat 
îndrăzneală de pace, pe care o impărtăşeşte mereu de sus, întinzându-Şi 
mâna sfântă în semn de binecuvântare. Dar i-a încurajat pe ucenici şi cu 
vorba, ca să lepede frica. Le-a zis: „Treziţi-vă şi nu vă temeţi ”, căci cele 
ce văzuseră ucenicii în timpul minunii nu erau nici inspăimântătoare, 
nici primejdioase. Iar venirea lui Dumnezeu Tatăl era lipsită de acele 
semne îngrozitoare cu care Tatăl Se arătase părinţilor lor pe muntele 

Sinai. Însă atunci era nevoie de acele scene îngrozitoare, „ca să fie frica 
de Dumnezeu în ei şi să nu mai păcătutască” (leş 20, 20). Acum prezenţa 
lui Dumnezeu a fost în Fiul Său cel întrupat, care se apropiase şi 
petrecuse impreună cu ucenicii, ca un om asemenea nouă. Prezenţa 
lui Dumnezeu a fost în norul cel luminos şi în vocea cea preadulce. De 
aceea noi putem să-L adorăm fără teamă şi să mergem cu îndrăzneală 
inaintea scaunului harului Său. 

După îmbărbătarea din partea Domnului, ucenicii s-au ridicat 
de la pământ, dar „ridicându-şi ochii lor, n-au văzut pe nimeni, decât 
numai pe lisus” (v. 8). Moise şi Ilie dispăruseră. Slava cea dumnezeiască 
a Domnului se ascunsese iarăşi sub veşmântul trupului Său omenesc. 
Nădejdile pe care şi le făurise Petru, că vor rămâne acolo şi că 
Domnul Se va cobori cu acea slavă a Sa ca să întemeieze o împărăție 
pământească, aceste nădejdi s-au dovedit false. Dar dacă celelalte 
împrejurări extraordinare dispăruseră, era de-ajuns, - mai mult 
decât de-ajuns, că cei trei ucenici vedeau pe Iisus, că lisus rămânea 
cu ei. Tot astfel pentru fiecare creştin, care este lipsit aici pe pământ 
de toată altă desfătare şi bucurie, este mai mult de-ajuns, când are 
pe Hristos, care niciodată nu se îndepărtează de cei ce nu vor să se 
indepărteze de Dânsul. De altfel, aici pe pământ desfătările, chiar 
cele mai duhovniceşti şi mai sfinte, ca acelea pe care le-a simţit Pavel 
când a fost răpit de viu la rai, nu sunt durabile. Adesea desfărările 
acestea sunt urmate de simţirea greutăților vieţii, care sunt fără 
bucurie şi foarte împovărătoare. Trupul este greu şi tulburător şi 
grijile vieţii sunt multe. Dar faptul că avem cu noi pe Hristos, care 
face pogorământ la neputinţele şi la nevoile noastre, ne dă pace şi 
îndrăzneală nebiruită în lupta vieţii. 

În sfârşit, deoarece minunea schimbării la faţă trebuia să rămână 
deocamdată tainică şi necunoscută de ceilalţi, de aceea „pe când coborau 
ei din munte, lisus le-a poruncit lor zicând: să nu spuneţi nimănui vedenia, 
până când Fiul Omului nu va învia din morți” (v. 9). Domnul interzice 

ucenicilor să spună cele văzute pe 'Tabor, ştiind că era cu putinţă ca 
poporul, aflând despre schimbarea Domnului, despre arătarea lui 
Moise şi Ilie, să se abată spre fapte, care să impiedice împlinirea lucrării 
Domnului. Era posibil să-L aleagă împărat lumesc, căci în calitate de 
astfel de împărat ÎI aşteptau ei pe Mesia. 

Aceasta a fost minunea schimbării la faţă a Domnului. Minunea 
în întregimea ei şi fiecare amănunt în parte arăta că ţinta, pentru care 
Domnul a făcut-o, a fost să întărească pe ucenici în credinţă şi ascultare. 
Atât priveliştea slavei dumnezeieşti, cât şi anunţarea patimilor spre care 
se indrepta Domnul acum, precum şi întărirea cuvintelor Fiului din 
partea Tatălui şi porunca să ascultăm de Fiul, toate acestea erau motive 
puternice de întărire a credinţei ucenicilor. Iar noi, ucenicii Domnului 
cei de astăzi, care fericim pe cei de atunci, că L-au văzut la schimbarea Sa 
la faţă, dacă am vrea, L-am vedea şi noi, ba cu mult mai strălucit. Căci 
va veni iarăşi cu slavă neasemănat mai mare, slavă întocmai cu a Tatălui, 
cu alai de oaste nenumărată de îngeri şi sfinţi. Va şedea pe tronul slavei 
Sale şi atunci, dacă ne vom găsi printre acei fericiţi, cărora Domnul le 
va zice; „Veniţi binecuvântaţii Părintelui Meu, să moşteniţi împărăţia cea 
gătită vouă”, desigur că şi noi vom străluci ca soarele, acolo în împărăţia 
Părintelui nostru” (vezi Mt 13, 43; 25, 34). 

ea mai mare dintre toate minunile Domnului şi o pecetluire 

a lor este învierea Sa din morţi. 

Cei patru Evanghelişti, în capitolele premergătoare ale 
Evanghelulor, au arătat cum începătorul mântuirii, propovăduind şi 
făcând minuni, a risipit întunericul minciunii şi al rătăcirii, cu adevărul 
Lui cel luminos. Au arătat cum a nimicit lucrurile diavolului, cum 
satana, prin organele lui, a reuşit să-L prezinte pe lisus vinovat şi să-L 
spânzure pe cruce. Cum Domnul vieţii a fost pus mort în mormânt. 
Şi iată acum, ajung la minunea cea mare a învierii. Domnul, care părea 
biruit pentru o clipă de lovitura morţii, iată s-a trezit ca din somn (vezi 
Ps 77, 65). Domnul care, de bunăvoie Şi-a predat viaţa Sa, iată Se arată 
biruitor al morţii; El târăşte pe balaurul cel mare legat de carul Său de 
triumf ca pe un rob, şi dezleagă puterea iadului, biruind pe diavolul, 
pricină a morți. 

Învierea lui Hristos! Minunea cea mai înaltă dintre minuni, 
întâmplare nemaivăzută între toate întâmplările nemaivăzute, 
pe care le-a văzut lumea. Prin învierea Domnului s-a pus temelie 
zidirii veşnice a credinţei creştine. Prin ea a strălucit răsăritul vieţii 
celei noi şi lumina neînserată, care povăţuieşte pe creştin din viaţa 
această trecătoare în cea viitoare şi veşnică, s-a ridicat statornică pe 
orizontul Bisericii. Prin ea am primit asigurarea deplină că jertfa lui 
Hristos pe cruce pentru noi a fost bine primită de Tatăl ceresc. 

Căci Hristos, conform cu afirmaţia pe care Duhul Sfânt o 
face prin dumnezeiescul Pavel: „S-a dat pe Sine pentru păcatele 
noastre şi a înviat pentru îndreptarea noastră” (Rm 4, 25). A fost 
dat la moarte şi S-a oferit pe Sine şi Şi-a oferit viaţa ca jertfă de 
răscumpărare, pentru ca noi să fim eliberaţi de păcatele noastre. 
A murit Domnul şi a înviat, pentru ca noi să avem dovada cea 
mai limpede a adevărului, că şi noi, cei ce credem în El, suntem 
cu adevărat îndreptăţiţi. A înviat Domnul, pentru ca noi „să avem 
mijlocitor către Tatăl şi jertfă de ispășire pentru păcatele noastre” (In 
2, 1-2). A înviat, ca să ne dea o dovadă şi mai sigură a propriei 
noastre învieri din morţi. Căci înviind Hristos din morţi „S-a făcut 
începătură celor adormiţi” (1 Cor 15, 20). Şi de atunci, după expresia 
cea frumoasă a părintelui apostolic Ignatie Teoforul, s-a înălţat „un 
semn în toţi vecii despre învierea sfinţilor şi a credincioşilor Lui într- 
un singur trup al Bisericii Lui”. Învierea lui Hristos s-a înălţat ca 
un steag al Bisericii, sub cutele căruia credincioşii mărşăluiesc spre 
cer. Acolo se vor întâlni cu Hristos cel înviat şi impreună veşnic 
cu Tatăl. 

Dar fiindcă un astfel de eveniment mare şi de interes universal 
merită o atenţie deosebită, cei patru Evanghelişui, în sfintele lor 
Evanghelii, şi dumnezeiescul Pavel, în scrisorile sale, prezintă despre 
înviere atâtea dovezi, câte nu prezintă pentru niciun alt eveniment 
din viaţa Domnului. Ei nu descriu nici felul minunii, nici ora precisă a 

invierii, Căci aceasta este o taină, pe care singur Dumnezeu o cunoaşte, 
precum este taină şi zămislirea Cuvântului lui Dumnezeu din sânul 
Născătoarei de Dumnezeu. Acestea sunt taine şi minuni pe care numai 
Dumnezeu le ştie. Însă Evangheliştii şi Sfântul Apostol Pavel prezintă 
dovezi multe, convingătoare şi irefutabile, că Domnul în chip real a 
înviat din morţi. 

Atunci când Cărturarii şi Fariseii ceruseră de la Domnul o 
minune specială, un semn, pentru ca să creadă că El este Mesia, 
Domnul le-a oferit învierea Sa din morţi, ca ultima şi cea mai 
convingătoare minune. Apostolii aduc acestei minuni dovezi 
pentru ca şi răstignitorii să înţeleagă că sunt ucigaşii lui Mesia, iar cei 
buni din fire să fie atraşi spre credinţă. Pe această minune a învierii 
Domnului se sprijină Biserica lui Hristos, propria noastră mântuire, 
viitorul omenirii. Şi, de aceea, Domnul a binevoit să o întărească cu 
dovezi multe şi pozitive. Aşa că tot omul cu mintea sănătoasă şi cu 
conştiinţa nepervertită nu se poate îndoi de înviere. 

Iar noi, creştinii, să scoatem din acest eveniment, unic în istoria 
mondială, puterea de a umbla în înnoirea vieţii, ca să ajungem şi 
noi la învierea din morţi. Vom tâlcui, în cele ce urmează, aceste 
dovezi, pe care Duhul Sfânt le-a scris în Evanghelii. 


493 


ÎNVIEREA DOMNULUI DUPĂ 
EVANGHELIA LUI LUCA 


(Capitolul 24) 


Venirea mironosiţelor și a lui Petru la mormânt 


fântul Evanghelist Luca îşi începe expunerea despre învierea 
Domnului cu vizitarea, vrednică de pomenire, a mormântu- 
lui de către femeile mironosiţe, în dimineaţa sâmbetei din- 


Dragostea eroică a mironosițelor 


„lar în una a sâmbetelor, foarte de dimineaţă, au venit la 
mormânt, aducând miresmele pe care le pregătiseră” (v. 1). Aici 
Evanghelistul nu notează cine a venit la mormânt, căci în capitolul 
imediat următor, el relatează că au venit: „Femeile care veniseră cu 

El din Galileia”, care au văzut înmormântarea şi locul mormântului 
Domnului. Întorcându-se ele acasă, au pregătit miresme şi miruri. 
De asemenea, nu este notat nici numărul, nici numele tuturor 
femeilor, ci numai numele celor care erau mai cunoscute şi mai 
importante. Este pomenit numele Mariei Magdalena, al Ioanei, 
soţia lui Huza de la curtea lui Irod, al Mariei lui Iacov şi al Salomeei, 
mama lui Iacov şi a lui Ioan. Iar pe celelalte Evanghelistul le 
pomeneşte fără nume, prin cuvintele: „şi câteva împreună cu ele”. 
Fiindcă toate aceste femei alcătuiau o ceată sfântă şi nedespărţită 
devotată Domnului, căruia ele Îi slujeau din averile lor. 

Iată că atunci, foarte de dimineaţă, se grăbesc spre mormântul 
Domnului, aducând miresmele pe care le pregătiseră. Ele vor să-şi 
arate astfel recunoştinţa şi dragostea către marele lor Binefăcător. 
Căci Hristos le trăsese din bezna neştiinţei şi a superstiţiilor iudaice, 
spre lumina conştiinţei de Dumnezeu. Cu învăţătura Sa, Hristos le 
deschisese minţile, ca să cunoască adevărul, le povăţuise pe cărarea 
mântuirii, le făcuse nevinovate şi sfinte. Iar Maria Magdalena avea 
şi o pricină specială a ei, de recunoştinţă către Domnul, fiindcă El 
o slobozise de dracii care o stăpâniseră. 

Aşadar, fiindcă aceste femei primiseră de la Domnul asemenea 
binefaceri, Îl iubeau cu toată inima şi I se devotaseră din tot sufletul, 
Îi arătaseră dragostea lor, când Îl urmaseră în predica Sa, în timpul 
călătoriei Sale prin Galileia şi „Îi slujeau lui din averea lor” (Lc 8, 1-3), 
fiindcă unele din ele erau bogate. Şi-au arătat dragostea, şi când L-au 
însoţit din Galileia în ultima Sa călătorie la Ierusalim. Şi-au arătat 
dragostea şi în timpul răstignirii Domnului, pe care au privit-o cu 
adâncă durere şi chin, văzând că soarele sufletelor lor apune, fără nicio 
slavă. Şi-au arătat dragostea şi la înmormântarea Domnului, când ele 
singure au însoţit pe Iosif şi pe Nicodim, în fapta lor cea îndrăzneață 
şi eroică. Această dragoste a lor fierbinte au arătat-o mai ales atunci, 
în acea dimineaţă de sâmbătă, când s-au grăbit să ducă mirul cel de 

mult preţ, pregătit cu grijă pentru trupul cel mort al învățătorului 
lor, ca o dovadă materială a recunoştinţei şi a iubirii lor. În timpul 
cât Domnul predicase cuvântul, sfintele femei cheltuiseră din averea 
lor. Acum, aducând mirul, se supun la noi cheltuieli. Ele ştiau că 
orice cheltuială şi jertfa în bani, în osteneală, ba chiar jertfa vieţii 
pentru Hristos, sunt o foarte mică dăruire faţă de nemărginita jertfă 
a Domnului pentru noi. Jertfa Domnului este cea mai sfântă dintre 
toate jertfele. Iar noi, orice cheltuială am face, nu putem ajunge 
vreodată la măreţia jertfei Domnului. Mironosiţele îşi arată dragostea 
şi curajul lor eroic când vin la mormântul pecetluit cu pecetea cea 
mai grozavă a răstignitorilor Domnului. Vin la mormântul păzit de 
soldaţii romani sălbatici şi grosolani, care erau puşi acolo cu un scop. 
Ei trebuiau să scalde piatra mormântului cu sângele oricărui ucenic 
indrăzneţ al răstignitului, care ar fi reuşit să atingă piatra şi peceţile. 
Femeile mironosiţe păşesc deci spre moarte? Da, iubite cititor. Ce 
importanţă are viaţa vremelnică, atunci când este vorba să o oferi 
Aceluia care dă viaţă veşnică şi adevărată? „Cine ne va despărți pe 
noi de dragostea lui Hristos? Necazul sau strâmtorarea era prigoana 
sau foamea sau golătatea sau primejdia sau sabia... Nici moartea, nici 
viața, nici îngerii, nici stăpâniile, nici cele de acum, nici cele viitoare..., 
nu vor putea să ne despartă pe noi de dragostea lui Dumnezeu cea întru 
Hristos lisus, Domnul nostru” (Rm 8, 35, 38-39). Aşa se exprimă un 
alt apostol devotat lui Hristos, dumnezeiescul Pavel. El a dovedit 
acest lucru, când şi-a oferit bucuros viaţa sa ca să nu fie despărţit de 
dragostea lui Hristos. Şi nu numai el, ci milioane de bărbaţi, femei 
şi copii, nu s-au despărţit de dragostea lui Hristos, nici chiar atunci 
când sabia, rugul, crucile, tigăile infierbântate şi felurite alte chinuri 
ingrozitoare ale tiranilor anticrişti le-au despărţit sufletele de trupuri, 
cu nespusă durere. 

Numai atunci, când o astfel de dragoste încălzeşte inimile 
femeilor creştine, ele devin curajoase şi eroice în neputinţa lor 


497 


ARHIM. SERAFIM PAPACOSTA 


firească. Ele fac lucruri mari şi reformează societăţile, fără să 
guverneze ele înşile popoarele. Numai o astfel de dragoste de 
Hristos le păstrează nevinovate şi feciorelnice, pe cele ce sunt 
fecioare. Dragostea aceasta revarsă în atmosfera socială miresmele 
purtării lor fără greş, şi, dacă sunt soţii, îşi duc viaţa conjugală 
cinstită şi neîntinată. În căsnicia lor, ele se întorc cu silă de la 
simţirile mercantile şi de la stricăciunea trupească. Numai o astfel 
de dragoste către Hristos poate să facă aşa, ca dragostea dintre soţi 
să fie reciprocă şi pe viaţă, şi să aducă pace şi fericire în familie. 
Numai o astfel de dragoste către Hristos va face din soţie o mamă 
iubitoare şi neadormită, îngrijitoare şi educatoare a copiilor ei. 
O astfel de mamă va forma caractere nobile de care societăţile au 
mare nevoie, ca să devină cu adevărat progresiste, mai cu seamă 
în vremea noastră, cea tulburată şi lipsită de rânduială. Numai o 
astfel de dragoste face din fecioară sprijinul părinţilor ei bătrâni 
şi îndeobşte din femeie o persoană, care să ia parte la faptele de 
binefacere din afara căminului ei, la milostenie şi filantropie; căci 
este mare nevoie de astfel de fapte, pentru ca societatea cea uscată 
să fie rourată prin ele. 


Apariția îngerului și vestirea Invierii 


„Când femeile mironosiţe au ajuns la mormânt, au aflat 
piatra răsturnată de pe mormânt”. Acest lucru a făcut asupra lor o 
impresie de bucurie, fiindcă îndepărta o piedică serioasă de lucrul 
pe care doreau să-l facă ele. Dar după această bucurie momentană, 
ce durere nouă pentru inimile lor chinuite! „Intrând în mormânt, 
n-au găsit trupul Domnului lisus” (v. 2-3). Trupul acela sfânt, pe care 
mironosiţele îl văzuseră spânzurat pe cruce, rănit şi mort; trupul 
acela pe care îl văzuseră apoi pus în mormânt şi ascuns de ochii lor, 
trupul acela care nu se depărtase nicio clipă din mintea şi gândirile 

lor, din ziua răstignirii, şi pe care ele nădăjduiau să-L sărute acum 
în mormânt, să-l scalde în lacrimile lor şi în mirul lor, nu numai în 
mirul lui Iosif şi Nicodim. — Iată pierise din mormânt! Pe cât le-a 
fost de vie mirarea şi bucuria, când au găsit mormântul deschis, pe 
atât acum simțeau amărăciune şi durere. 

lată, însă, o întâmplare nouă, şi mai uluitoare: „Și s-a întâmplat 
că, pe când umblau ele în jurul mormântului, iată doi bărbaţi au 
stat împreună cu ele, în haine strălucitoare ca fulgerul” (v. 4). 
Femeile rămăseseră nelămurite; şi dintr-odată, două fiinţe cereşti, 
cu înfăţişare şi haine bărbăteşti, s-au coborât şi s-au prezentat 
înaintea mironosiţelor. Erau îngeri, care, în calitate de slujitori ai 
marelui împărat, veniseră să facă de strajă imprejurul mormântului 
Domnului lor, care înviase. 'Tot aşa se coborâseră ei şi la naşterea 
Sa, la Betleem. Acum îngerii veniseră să lămurească pe uceniţele 
cele devotate ale Stăpânului lor, împărtăşindu-le vestea cea bună 
a învierii. 

Sfântul Evanghelist notează că cei doi îngeri s-au arătat în 
veşminte albe şi strălucitoare, ca să arate pe de o parte, curăţenia şi 
sfinţenia lor, pe de altă parte, strălucirea şi slava cu care Dumnezeu 
imbracă în cer pe slujitorii Săi. După cum arată şi numele lor, ingerii 
sunt trimişi de Dumnezeu, ca să vestească oamenilor sfaturile Sale. 
Ei sunt „duhuri slujitoare, trimise ca să slujească pe cei ce vor moşteni 
mântuirea” (Evr 1, 14). Îngerii sunt păzitorii nevăzuţi, povăţuitorii 
credincioşi şi ajutătorii creştinilor evlavioşi, în toată vremea vieţii 
lor. La moartea drepţilor, îngerii mută sufletele lor în sânurile lui 
Avraam (Lc 16, 22). La a doua venire a lui Hristos şi la învierea 
morţilor, îngerii vor fi trimişi „cu trâmbiţe şi cu strigare mare şi vor 
aduna pe aleşii lui Dumnezeu din cele patru vânturi, din tăria cerului 
până la străfundurile lui” (Mt 24, 31). Dar gândeşte-te, cititorule, ce 
cinste şi câtă slavă ne-a dat nouă Dumnezeu, deoarece El trimite 
asemenea făpturi excepţionale, ca să slujească nevoilor noastre 

duhovniceşti. El ne trimite pe ingerii Săi cei curaţi şi sfinţi. Mai 
gândeşte-te cât este de mare dragostea şi smerenia îngerilor, deoarece 
ei primesc să slujească, — pe cine? Pe noi, oamenii cei păcătoşi! Pe câtă 
vreme noi considerăm că este, chipurile, o micşorare a demnităţii 
noastre, când catadisim să ajutăm pe un semen al nostru sărac sau 
când întrebuinţăm puţină vreme, ca să îngrijim pe vreun bolnav, om 
ca noi. O, ce lucruri mari şi minunate se petrec în jurul nostru, şi 
noi nu le cercetăm şi nu le preţuim, pe câtă vreme alte chestiuni de 
nimic şi nevrednice ocupă atenţia şi interesul nostru. 

Dar pentru ce să mai lungim vorba despre faptul că îngerii 
ne slujesc nouă, pe câtă vreme pentru noi s-a coborât pe pământ, 
ca om, şi s-a făcut robul robilor Săi, Însuşi Dumnezeu cuvântul, 
Iisus Hristos! Fl, ca pecetluire a slujirii Sale celei nepreţuite pentru 
noi, Şi-a oferit ca jertfă însăşi viaţa. Şi toate acestea s-au făcut, ca să 
ne mântuiască şi să ne înalțe din starea păcătoasă şi nenorocită de 
pe pământ, la slava şi viaţa cea din ceruri, făcându-ne sfinţi, ca pe 
îngerii Săi cei albi, şi impreună petrecători în bucurie cu Dumnezeu 
cel Sfânt. Însă acum ne întoarcem la cuvântul Evangheliei. 

Arătarea neaşteptată a celor doi îngeri strălucitori a produs 
mironosiţelor, cum era şi firesc, sentimente de teamă şi de reţinere 
sfioasă. De aceea Evanghelistul notează: „Ele s-au înspăimântat şi și- 
au plecat fețele spre pământ”. Femeile mironosiţe şi-au plecat capul 
spre pământ dintr-o simţire de mare respect, îimpreunat cu teamă. 
Ele şi-au manifestat astfel darul acela special, cu care Dumnezeu a 
înzestrat pe femeie, ca să-şi poată păzi şi străjui curăţia ei morală, 
adică darul sfielii, al ruşinii serioase şi cuviincioase. Când acest 
sentiment se păstrează intact, aşa cum este de la fire, el formează 
o dovadă serioasă că sufletul îşi menţine nevinovăția morală. Dar 
când lipseşte sfiala şi se formează lipsa de ruşine şi curiozitatea 
nestăpânită, atunci este limpede că sufletul este greu atins în viaţa 
lui morală. 

Însă, cu toată virtutea lor şi cu toată dragostea către Hristos 
femeile mironosiţe nu ajunseseră încă la o cunoaştere mai exactă 
despre Domnul. Desigur, auziseră, în timpul ultimei călătorii a 
Domnului din Galileia la Ierusalim, că El va avea să sufere patimi 
dureroase şi moarte, dar că a treia zi va învia. Aşadar, cum de uită 
ele acum cu totul afirmaţia aceasta a Domnului, şi cum, din ziua de 
vinerea patimilor, ele nu mai au în minte altceva decât pe Hristos 
cel răstignit, pe Hristos cel mort şi îngropat? Este ciudată această 
stare a lor. Tocmai de aceea cei doi îngeri le întreabă, cu oarecare 
mustrare în glasul lor: „Ce căutați pe cel viu cu cei morţi?” (v. 5). 
Oare se cuvenea să veniţi la mormânt, ca să aduceţi Domnului 
celui viu, mirurile cuvenite morţilor? In loc să alergaţi astăzi, 
în a treia zi, ca să-L aflaţi înviat şi viu, voi, alipindu-vă sufletele 

. A . . e e . . . 

numai de mormântul acesta, aţi venit aici, ca şi cum aţi fi venit la 
A A . A v . 
un mormânt, în care a fost pus un muritor de rând, al cărui trup 
rămâne pe vecie în mormânt. Atât de omeneşte gândiţi voi despre 
Acela, în Care aţi crezut că este Dumnezeu şi Mântuitor? Voi v-aţi 
alipit toată dragostea de lisus cel mort, în loc să o întoarceţi acum, 
mai fierbinte şi mai puternică, la Domnul cel înviat! 

Aşadar, aflaţi că: „Nu este aici, ci a înviat”. Nu este aici, a 

v ve A v e A v o. e v A 
părăsit mormântul, ca să nu se mai întoarcă niciodată în el. S-a 
A s A LA . . e . . 
sculat, a înviat, În virtutea acelei puteri dumnezeieşti, prin care v-a 
inviat şi pe voi duhovniceşte şi v-a vindecat trupeşte. El a înviat 
fiind mort. Şi, ca să vă încredinţaţi, „aduceți-vă aminte ce vă spunea 
» 
când era încă în Galileia, zicând că Fiul Omului trebuie să fie dat în 
mâinile oamenilor păcătoşi şi să fie răstignit şi a treia zi învieze” (v. 
6-7). Dacă vă aduceţi aminte aceste preziceri, atât de limpezi despre 
patimile şi moartea Domnului, nu veţi mai fi nedumerite, că vedeţi 
acum mormântul gol. Ci, deoarece aţi văzut împlinită prima parte 
a acestei proorocii, — adică patimile şi moartea pe cruce, — v-aţi fi 
aşteptat astăzi, desigur, să vedeţi şi învierea. Noi nu vă dăm o veste 

nouă şi nemaiauzită, ci vă aducem aminte de cele ce aţi auzit din 
însăşi gura Domnului. 

Şi mironosiţele, după mustrarea aceasta a îngerilor, au 
ajuns să-şi amintească şi ele despre acestea. „Și şi-au adus aminte 
de cuvintele Lui” (v. 8). Aducându-şi aminte, mironosiţele s-au 
mâhnit că au venit cu miresme, care se cuvin unui mort, la 
Domnul vieţii. Dar s-au bucurat nespus pentru marele eveniment. 
Ele au păţit în această împrejurare, ceea ce păţim adesea şi noi. Noi 
uităm cuvintele Domnului, cuvinte care pot să ne aducă o bucurie 
nespusă şi netulburată. Rămânem expuşi impresiilor dureroase ale 
fenomenelor zilnice, până când vreo amintire ocazională ne aduce 
inapoi, la cuvintele cele îmbucurătoare ale Domnului. 


Vestea Învierii împărtășită apostolilor și tălmăcită 
de Petru 


Iată că acum mironosiţele se prefac în nişte binevestitoare ale 
celei mai sublime veşti bune: „întorcându-se ele de la mormânt, au 
vestit toate acestea celor unsprezece şi tuturor celorlalți” (v. 9). Dar 
şi ucenicii, uitând şi ei prezicerile repetate ale Domnului despre 
invierea Sa, se arată neîncrezători şi nu primesc vestea aceasta 
unică în importanţa ei, ca adevărată şi dovedită. Ci „cuvintele lor 
au părut ca nişte minciuni şi ei nu le-au crezut pe ele” (v. 10). Că 
vestirile femeilor despre mormântul gol, despre arătarea îngerilor 
şi despre învierea Domnului au părut cu tot paradoxale, ne arată 
faptul că apostolii nu s-au silit să le taxeze de minciuni, de nişte 
lucruri contrare adevărului şi plăsmuiri ale fanteziei femeilor! 
Este într-adevăr surprinzătoare o asemenea uitare, o asemenea 
lipsă de pregătire a ucenicilor în a crede faptul invierii, pe care 
ei s-ar fi cuvenit să-l primească din prima clipă, cu încredințarea 
deplină. Fiindcă Domnul înainte de patima Sa, în multe rânduri, 

şi mai ales la cina cea de taină, vorbise ucenicilor despre învierea 
Sa (In 16, 16-22). Era firesc ca ei să se aştepte la înviere, mai cu 
seamă că de mai multe ori mărturisiseră că Hristos este Fiul lui 
Dumnezeu, văzuseră atâtea semne mari ale Sale, încât nu s-ar mai 
fi putut îndoi de această ultimă minune. Dar slavă lui Dumnezeu, 
Cel ce a rânduit în aşa fel faptele acestea, încât cei dintâi martori 
ŞI vestitori ai învierii să nu fie oameni lesne crezători şi cu fantezie 
bogată, uşor de rătăcit, ci oameni de un caracter neîncrezător 
şi prevăzător, care nu-şi părăseau neincrederea decât în faţa 
probelor irefutabile. Acestea toate s-au făcut pentru ca mărturiile 
şi afirmaţiile lor să fie cu adevărat neîndoioase. Căci erau oameni 
cu un caracter pozitiv, care îşi uniseră sfinţenia vieţii cu jertfa, 
prin care au pecetluit propovăduirea lor despre înviere. Au primit 
mustrări, pentru necredinţa lor, atât de greu de schimbat, şi au 
scris în Evangheliile lor ei înşişi, cu toată sinceritatea, despre toate 
manifestările necredinţei lor, pentru ca gurile împotrivitorilor să 
fie astupate şi noi să aflăm adevărul şi să ne întărim definitiv în 
credinţa noastră. 

Cu toate acestea Petru, întotdeauna mai activ decât ceilalţi, 
primind şi o înştiinţare personală de la Maria Magdalena, „sculându- 
se a mers la mormânt şi plecându-se a văzut giulgiurile zăcând singure; 
şi s-a dus minunându-se întru sine de întâmplarea aceasta” (v. 11). 
Informaţiile femeilor l-au pus pe Petru în mişcare, ca să alerge fără 
zăbavă la mormânt să se încredinţeze cu propriii săi ochi, dacă 
informaţiile au vreun temei. Iar după ce a ajuns la mormânt, a 
cercetat cu atenţie interiorul mormântului şi a văzut că feşile de 
giulgiu, cu care Iosif şi Nicodim înfăşuraseră trupul Domnului, 
rămăseseră în cea mai deplină ordine, în poziţia lor, singure, fără 
trupul Domnului. Ca o scoarță, fără materia pe care o apără, 
atunci când materia aceasta este scoasă din mijlocul scoarţei, dar 
ea îşi păstrează pe mai departe forma. Acest lucru, poziţia aceasta 

a giulgiului, îi face lui Petru o impresie deosebită. El se gândeşte 
la legătura dintre ceea ce vede acum şi ceea ce auzise de la femei, 
Şi ajunge într-o stare de nedumerire şi nesiguranţă. Neputând 
să explice acest fenomen, mai marele apostolilor a plecat de la 
mormânt, minunându-se întru sine. 

Petru, cel care odinioară propovăduise cu atâta statornicie 
credinţa sa în dumnezeirea lui Hristos şi pentru această mărturisire 
fusese fericit de Domnul, acum cu greu tălmăceşte întâmplarea 
deşertării mormântului şi pleacă mirându-se şi nedumerindu- 
se. Şi totuşi, i-ar fi fost foarte uşor să înţeleagă întâmplarea, dacă 
şi-ar fi adus aminte de cuvintele Domnului despre învierea Sa 
şi dacă, amintindu-şi-le, ar fi crezut în ele. Căci credinţa adâncă 
formează în suflet impresii de neşters. Dar am mai spus din ce 
pricină Dumnezeu economisise astfel lucrurile, ca ucenicii să fie 
atât de zăbavnici la credinţă. Acum avem prilejul să remarcăm că 
adeseori, în propria noastră viaţă, multe lucruri par întunecoase, 
netâlcuite şi ne produc nedumerire, dar dacă am avea în minte 
cuvintele Domnului, învăţătura Evangheliei şi, mai ales, dacă am 
crede în ele, aceleaşi lucruri ni s-ar face limpezi şi uşor de lămurit. 
Pe mulţi îi auzim zicând despre evenimentele vieţii lor, - mai 
ales despre boli, morţi şi necazuri, — că nu le pot lămuri, nu sunt 
dumiriţi asupra cauzei lor. Şi, totuşi, dacă şi-ar aminti de cuvintele 
Domnului şi ar crede în ele, atunci toate acelea li s-ar părea limpezi, 
cu tâlc şi folositoare. Căci Domnul, în iubirea Lui părintească, 
întrebuinţează foarte diferite mijloace de pedagogie, ca să ne aducă 
la o credinţă mai fierbinte. 

Dar, cititorule, credinţa în adevărul Evangheliei este 
dumnezeiasca lumină, care luminează sufletul creştinului, ca 
să vadă limpede tot ce este interesant pentru viaţa viitoare şi de 
nelipsit pentru cunoaşterea vieţii prezente. Lumea aceasta, care ne 
înconjoară, este plină de taine. În lumina cuvintelor Domnului, 

creştinul va şti tot ceea ce este de neapărată trebuinţă pentru 
adevărata lui fericire, în vederea căreia L-a creat Dumnezeu pe om. 
Aşadar, sunt fericiţi cei ce, ca şi David, au pus „legea lui Dumnezeu 
făclie picioarelor şi lumină cărărilor lor”. Fericiţi cei care au crezut 
şi au înţeles tot ceea ce priveşte fericirea lor. Pentru adevăratul 
credincios toate lucrurile cele mai importante sunt luminoase, 
lămurite şi liniştitoare. 


Arătarea Domnului pe drumul spre Emaus 


Sfântul Evanghelist Luca, lăsând la o parte arătarea Domnului 
în faţa Mariei Magdalena şi a celorlalte mironosiţe, de vreme ce 
despre acestea scriseseră ceilalţi Evanghelişti, Matei şi Marcu, se 
grăbeşte să expună mai amănunţit o altă arătare a Domnului foarte 
importantă. Domnul S-a arătat la doi ucenici ai Săi, care nu erau din 
cercul celor doisprezece, ci dintr-un cerc mai larg de ucenici, dintre 

. ° v A A 
care este pomenit cu numele numai Cleopa. Arătarea s-a întâmplat 
în aceeaşi zi de neuitat, cea mai importantă zi dintre toate zilele 
de la facerea lumii încoace, adică ziua învierii. S-a întâmplat, în 
3 

ziua în care lumea cea căzută a fost reînnoită şi mai cu seamă s-a 

. de . A ° v {v e 
ridicat din mormântul Domnului o lume nouă, neasemănat mai 
duhovnicească şi mai desăvârşită. Iar prototip, început şi strălucire 
a acestei lumi noi este noul Adam, lisus Hristos cel înviat din 
morţi. 


Cei doi ucenici și necunoscutul care a călătorit cu ei 


„$i iată doi dintre ei călătoreau în aceeaşi zi spre un sat, depărtat 
de Ierusalim ca la şaizeci de stadii, al cărui nume este Emaus” (v. 13). 
Aceşti doi ucenici se duceau la Emaus, un sat la o distanţă de două 
ore de Ierusalim. Şi nu putem deduce exact cu ce ţintă mergeau 

ei acolo. Dar, după cum o dovedesc acele cuvinte melancolice, pe 
care le vom vedea în curând, se pare că se întorceau în Galileia, 
ca să-şi continue iarăşi afacerile lor personale. Ei părăseau acum 
nădejdile, pe care şi le puseseră în Mesia, şi păstrau numai impresia 
dureroasă despre sfârşitul grabnic pe care îl avusese acea perioadă 
frumoasă din viaţa lor, în care trăiseră şi lucraseră împreună cu 
Domnul. Întrucât ei socoteau nişte minciuni informaţiile despre 
inviere, pe care le-au împărtăşit mironosiţele, nu este de mirare că 
s-au gândit, că cea mai bună soluţie ar fi ca de acum să se reîntoarcă 
în patria lor şi să-şi reia munca lor obişnuită. Dar despre ce altceva 
mai interesant puteau ei să se întreţină, în timpul acelei întoarceri 
jalnice, decât despre Hristos şi despre sfârşitul Său? 

Când cineva şi-a făcut un plan, care îi făgăduia un viitor 
strălucit şi glorios şi a început să-l pună în aplicare, când toate 
păreau că înaintează spre succesul final, şi când dintr-odată toate 
se prăbuşesc cu scrâşnet, atunci, de ce problemă poate el să se 
intereseze şi să se întrebe, în primele zile ale insuccesului său, decât 
numai despre acestea? Şi de aceea: „Ei vorbeau între ei despre toate 
întâmplările acestea” (v. 14). După ce s-au îndepărtat de Ierusalim, 
căci acolo frica de Iudei le ţinuse gura închisă, după ce coşmarul 
îngrozitor al răstignitorilor se depărtase, iată, curând ucenicii îşi 
întorc convorbirea spre persoana dorurilor lor şi schimbă între ei 
impresii dureroase. Dar dacă orice altă cercetare asupra oricărei 
probleme are o oarecare importanţă, sau este cu totul lipsită de 
importanţă, numai cercetarea despre Hristos, despre învăţătura, 
moartea şi învierea Sa, are totdeauna rezultate îmbucurătoare. Când 
cercetarea este făcută de ucenicii lui Hristos, indiferent de timpul 
în care trăiesc ei, atunci rezultatul va fi totdeauna îimbucurător. 
Căci vorbirea despre Hristos ne face să progresăm în cunoaştere, 
ne înmiresmează gândurile şi vorbele, ne întăreşte credinţa şi ne 
încălzeşte dragostea către Domnul. 

Şi iată răsplata neintârziată şi neaşteptată a celor doi ucenici 
cercetători: „Și s-a întâmplat că, pe când vorbeau ei şi se întrebau, iată 
Însuşi Iisus, apropiindu-Se, călătorea împreună cu ei” (v. 15). Ca un 
străin şi necunoscut, dând impresia că urmează aceeaşi cale, Iisus 
s-a apropiat şi s-a adăugat la societatea lor, ca al treilea, întotdeauna 
„mai buni doi decât unul singur”, dar când la cei doi se adaugă, 
ca o legătură a unităţii şi ca începător al binecuvântării, Hristos, 
atunci cei legaţi prin El dobândesc o putere de necombătut. Este 
sigur că „funia împletită în trei este greu de rupt”, zice Eclesiastul 
cel insuflat de Duhul Sfânt (4, 9-12). Dar când în această funie una 
din viţele impletite este Hristos, atunci funia nu se mai poate rupe 
nicidecum. 

Dar cei doi ucenici n-au înţeles că al treilea care li se adăugase 
(care este întotdeauna cel dintâi în adunările credincioşilor Săi) 
era Hristos. Căci „ochii lor erau ţinuţi ca să nu-L recunoască” (v. 
16). O îndoită minune se întâmplă în această împrejurare. Pe de o 
parte, Domnul s-a arătat într-o altă formă, după cum completează 
Evanghelistul Marcu. Pe de altă parte, ochii ucenicilor au fost 
impiedicaţi a-L recunoaşte. Acest lucru s-a făcut, pentru ca ei să 
aibă deplina libertate de a-şi exprima ideile, de altfel, nu prezenţa 
trupească a Domnului, ci cuvântul Său, puterea şi harul, care sunt 
unite cu cuvântul, învaţă şi acţionează şi încălzeşte inimile robilor 
Săi, precum vom vedea în continuare. Prin urmare, cei ce iau 
seama bine la cuvântul Domnului, vor fi mereu luminaţi, încălzi 
şi binecuvântaţi de prezenţa Domnului cea în duh. 

Aşadar, Domnul adresează cuvântul celor doi ucenici, cu 
care călătorea pe aceeaşi cale, ca un necunoscut oarecare: „Ce sunt 
cuvintele acestea, pe care le schimbaţi între voi mergând şi de ce sunteți 
trişti?” (v. 17). Ca un pedagog excelent, Domnul mai întâi întreabă 
şi apoi învaţă, îi Întreabă pe ucenici, de ce sunt trişti. Dar cum să 
nu fie? Pierduseră pe Acela în care îşi puseseră toate dorurile şi 

nădejdile lor. Se găseau dintr-odată ca nişte corăbii fără cârmaci, 
ca nişte oi fără păstor. Cum să nu fie trişti şi melancolici? Din 
nefericire creştinii, care pierd pe Hristos, dintr-un motiv sau altul, 
ajung în melancolie şi necaz, iar dacă nu-L află iară pe Hristos, 
atunci ajung la pierzare. Cei doi ucenici doreau să-L găsească iarăşi, 
dar fiindcă nu crezuseră înştiinţarea despre înviere, era firesc că 
se îndepărtau de Ierusalim, necăjiţi, trişti şi deznădăjduiţi. Ei nu- 
şi dădeau seama că se depărtează astfel de locul slăvitei învieri. 
Descurajarea şi supărările sunt urmările fireşti, la care ajung 
creştinii, când necredinţa lor îi împiedică să primească adevărul plin 
de mângâiere şi bunătate, pe care ni-l oferă trimişi lui Hristos. 

Dar este foarte bine, că în această stare de tristeţe, cei doi 
ucenici nu călătoresc în tăcere, fără să vorbească. Căci dacă ar tăcea, 
durerea lor s-ar mări şi mai mult, şi i-ar zdrobi. Ei schimbă cuvinte, 
vorbesc despre toate aceste evenimente, despre Hristos şi despre 
moartea Sa. Iar cercetarea despre Hristos şi despre învăţătura Sa, 
citirea sau auzirea ei, este singurul antidot împotriva durerii şi 
singurul balsam al inimii zdrobite. Dacă mulţi oameni rămân 
nemângâiaţi în durerile lor şi îşi pierd sănătatea, ba îşi iau şi viaţa, 
din pricina suferinţei, ei ajung în această stare, fiindcă nu ştiu, 
sau nu vor să asculte învăţătura lui Hristos cea mângâietoare şi 
imbucurătoare. „Sufletul meu nu voia să se mângâie”, a zis David 
când se găsea în mijlocul multor necazuri, în timpul cărora sufletul 
său refuza să primească orice mângâiere. Însă Psalmistul adaugă: 
„Mi-am adus aminte de Dumnezeu şi m-am bucurat” (Ps 76, 3). 

Este şi mai imbucurător faptul că Domnul, dând o deosebită 
însemnătate şi atenţie durerilor şi necazurilor, pe care le au robii 
Săi, intervine ca un mângâietor bun. Acest lucru îl dovedeşte 
întrebarea plină de interes pe care o adresează Domnul celor doi 
ucenici, când ei vorbeau cu tristeţe. Pe când ei, prin convorbirea 
lor despre Dânsul, ajung să-şi sporească durerea, Domnul intervine 

ca să aducă convorbirii o dezlegare fericită. Dar nu numai atunci 
a făcut aşa. El face mereu aşa; intervine în chip nevăzut şi bucură 
inimile celor necăjiţi, când acestea cugetă sau vorbesc despre El 
şi despre învăţătura Sa. Această pildă a lui Hristos ne impune 
şi nouă o datorie importantă. Ori de câte ori vedem pe fraţii 
noştri îndureraţi şi trişti, să nu ne întoarcem dinspre ei, tăcuţi şi 
nesimţitori, ci să intervenim cu bunătate şi să-i întrebăm cu interes: 
„Pentru ce sunteţi trişti?” Să facem cum a făcut şi Domnul când a 
intervenit, ca un necunoscut şi a întrebat aşa pe cei ce călătoreau 
împreună. Să arătăm celor necăjiţi leacul cel mai bun al mângâierii, 
pe Hristos şi cele ale lui Hristos. 


Răspunsurile ucenicilor nelămuriți 


Prin întrebarea Sa, Domnul dăduse ucenicilor prilejul să-şi 
deschidă inima: „Răspunzând unul din ei, al cărui nume era Cleopa, 
a zis către El: numai Tu eşti străin în Ierusalim şi nu ştii ce s-a 
petrecut acolo în aceste zile?” (v. 18). Cleopa nu se dumireşte, cum 
se poate să existe vreun locuitor sau trecător prin Ierusalim, care 
să nu ştie despre marile evenimente, ce tulburaseră cetatea. Din 
pricina acestei nedumeriri, nu numai că nu-şi întoarce atenţia de la 
intervenţia călătorului necunoscut în convorbirea lor, ci se apucă 
să-i trezească interesul pentru chestiunea care îi întrista. Cleopa 
socotea că toţi oamenii din Ierusalim trebuie să ştie despre Hristos. 
Acest lucru este un semn special de recunoaştere al adevăraţilor 
ucenici ai lui Hristos; că au dorinţa fierbinte să nu rămână, în locul 
lor de baştină, nimeni care să nu cunoască pe Hristos şi învăţătura 
Sa. 

Şi Domnul, răspunzând la nelămurirea lui Cleopa, se arată 
ca şi cum n-ar şti ce se petrecuse în acele zile în Ierusalim: „și le-a 
zis; care?”. Însă această întrebare a Domnului, care aşa zicând nu 

ştia nimic, avea o pricină de mare importanţă. Ucenicii vorbeau 
cu deznădejde despre răstignirea şi moartea Domnului, fiindcă 
uitaseră cuvintele Domnului, şi de aceea se rătăciseră în gânduri 
şi în concluzii străine de adevărul dumnezeiesc. Trebuia deci să-i 
facă să se întoarcă într-un fel de la rătăcirea lor. Era, ca şi când le-ar 
fi zis: deoarece aţi uitat într-atât de mult cuvintele pe care Hristos 
vi le-a spus despre învierea Sa şi gândiţi lucruri atât de străine de 
Dânsul, atunci mai curând voi nu înţelegeţi cele ce s-au întâmplat 
în Ierusalim în zilele acestea. 

Şi bunii ucenici încep acum să catehizeze pe străin despre 
Hristos şi despre patimile Sale, fără să înţeleagă ei că povesteau 
aceste lucruri lui Hristos Însuşi. Iată şi povestirea lor cea concisă: 
„cele despre Iisus Nazarineanul, care era bărbat prooroc puternic în 
faptă şi în cuvânt, înaintea lui Dumnezeu şi a întregului popor” (v. 
19). Cele despre Iisus, cel de baştină din Nazaret, care s-a arătat 
un învăţător trimis cu adevărat de la Dumnezeu şi învăţa o 
învăţătură înaltă şi o întărea prin minuni slăvite. Acesta s-a arătat 
prooroc mare, nu numai înaintea poporului, ci şi înaintea lui 
Dumnezeu. Aşadar, era un prooroc adevărat şi sublim. Căci mulţi 
sunt propovăduiţi ca mari de popoare şi sunt admiraţi şi se înalţă 
pe sine, dar înaintea lui Dumnezeu sunt nişte nulităţi, lipsiţi de 
importanţă, nişte oameni rătăciţi, care duc şi pe alții la rătăcire. 
Dimpotrivă, lisus era mare înaintea lui Dumnezeu şi a oamenilor, 
spun cei doi ucenici. În continuare, ei expun modul în care, prin 
pâră şi trădare, L-au predat pe El arhiereii şi mai marii noştri „spre 
vinovăţie de moarte şi L-au răstignit” (v. 20). Adică conducătorii 
Iudeilor, neţinând seamă de faptul că Hristos era bine plăcut lui 
Dumnezeu şi că poporul Îl asculta, L-au predat stăpânirii romane 
şi L-au osândit la moarte pe cruce. Trebuie să remarcăm că cei doi 
ucenici expun faptele care îi mâhniseră adânc, fapte ingrozitoare, 
care arătau păcătoşenia cea mare a conducătorilor lor, fără să 

le judece, fără să le caracterizeze în niciun fel. Ei nu judecă, nu 
caracterizează în niciun fel pe aceşti răstignitori ai învățătorului 
lor. Ba mai mult, continuă să-i considere ca pe conducătorii lor; 
„Conducătorii noştri”, zic cei doi ucenici. Pentru că ei erau cu 
adevărat ucenici ai Aceluia care chiar răstignit şi pătimind chinurile 
cele mai îngrozitoare, se ruga pentru răstignitorii Săi. 

Acum ucenicii ajung la pricina cea mai adâncă a durerii şi a 
rătăcirii lor: „Noi însă nădăjduiam că El este acela care va mântui 
pe Israil”. Adică: noi aparţinem acelora care nădăjduiau că El nu 
este numai un prooroc ca ceilalţi, ci este însuşi Mesia, izbăvitorul 
lui Israil. Iată însă că nădejdile noastre au fost înşelate. Şi iată de ce 
suntem trişti şi simţim o durere de nemângâiat. 

Tocmai aici era însă rătăcirea lor. Căci acest eveniment, despre 
care credeau ei că a înşelat şi a pierdut nădejdile lor, adică moartea 
lui Hristos era singurul mijloc al răscumpărării şi al mântuirii lui 
Israil şi a lumii întregi. Şi dacă ucenicii şi-ar fi amintit cuvintele 
Domnului, dacă ei ar fi crezut drept, atunci ar fi trebuit ca nădejdea 
lor tocmai să se întărească şi mai mult, fiindcă moartea pe cruce a 
Domnului se întâmplase şi acum răscumpărarea era un fapt implinit. 
Dar ucenicii, neinţelegând încă bine acestea, continuă povestirea lor 
tristă: „Și cu toate acestea, este astăzi a treia zi de când s-au petrecut 
acestea” (v. 21). Nu numai că este zadarnică nădejdea noastră în El ca 
Mântuitor, ci şi mai mult, sunt trei zile de când El zace în mormânt, 
sunt trei zile de la răstignire. Şi cu toate că El trebuia să ni se arate 
viu, cu slavă şi cu mare cuviinţă, ca să ruşineze pe răstignitori, iar 
pe ucenici să-i bucure, şi să înceapă mântuirea şi împărăţia lui Israil, 
noi nu vedem nimic din toate acestea! Numai câteva raze de nădejde 
străbat în această beznă a descurajării, dar aceste raze produc alte 
nedumeriri. Căci „şi câteva femei de ale noastre ne-au uimit, ducându- 
se în zori la mormânt. Şi negăsind trupul Lui, s-au întors zicând că ar fi 
văzut arătare de îngeri, care le-au spus că El trăieşte” (v. 22-23). Adică: 


ŞII 


ARHIM. SERAFIM PAPACOSTAS 


pe noi ne-au tulburat câteva femei din cercul nostru, al ucenicilor. 
Ele s-au dus foarte de dimineaţă la mormânt şi n-au găsit trupul lui 
Hristos. De aceea s-au întors şi ne-au spus că în afara mormântului 
gol, au văzut cu ochii lor nişte îngeri, care le-au încredinţat că 
Hristos trăieşte. În urma acestei afirmaţii, „S-au dus unii dintre ai 
noştri la mormânt şi au găsit aşa, precum spuseseră şi femeile. Dar pe 
El nu L-au văzut” (v. 24). S-au dus la mormânt Petru şi loan, au găsit 
lucrurile, întocmai aşa precum spuseseră femeile, adică mormântul 
gol şi deschis, dar pe Mântuitorul nu L-au văzut. În consecinţă, nu 
mai avem niciun motiv să nădăjduim, ba mai mult, ne aflăm într-o 
nedumerire grozavă. Fiindcă Hristos, dacă ar fi înviat, ni s-ar fi arătat 
mai întâi nouă, care îi suntem ucenici. 

lată modul de gândire al celor doi ucenici şi felul cum se 
exprimă ei despre nădejdile lor pierdute. Îşi expun concluziile lor 
greşite, diametral opuse realităţii, chiar în faţa Domnului celui 
înviat. Dar aceşti ucenici, atât de neîncrezători, erau inimile cele 
mai devotate Domnului. De aceea, nu vor mai rămâne mult timp 
în întuneric. Şi iată se iveşte dulcele răsărit! 


Inceputul arătării Domnului 


Ucenicii îşi deschiseră inimile, fără vicleşug. Îşi arătaseră rana 
mare a inimii, în faţa acelui necunoscut, care mergea cu ei pe cale 
şi se arăta atât de compătimitor la necazul lor. Acum El începe 
să-i satisfacă, iar apoi îi bucură pe deplin: „Și El a zis către ei: o, 
nepricepuţilor şi zăbavnici la inimă în a crede toate câte le-au spus 
proorocii” (v. 25). Domnul începe lucrarea Sa binefăcătoare cu 
mustrare şi certare, îi caracterizează pe cei doi ucenici ca nepricepuți, 
nu fiindcă ar vrea să-i de-a deoparte şi să-i umilească, să nu fie! Ci îi 
mustră din dragoste, ca pe unii care nu cunosc adevărul Scripturilor 
şi de aceea nu-şi nimeresc interesul lor duhovnicesc. Iar pentru 

că nu înţeleg Scripturile, de aceea sunt zăbzvnici, nepricepuţi, 
nepregătiţi, greoi ca să primească imediat adevărul Scripturii, prin 
credinţă, şi astfel preafericitul eveniment al învierii să nu rămână 
aşa departe de gândurile şi de credinţa lor. 

Lipsa de credinţă grabnică în Hristos, în Scripturi, în 
Evanghelii, este marea scădere şi piedică principală, care ţine pe 
oameni în descurajare, în nelămurire, în tulburare şi nu-i lasă să-şi 
ajungă scopul vieţii lor. Aici este marea şi ireductibila deosebire 
între Hristos şi lume. Oamenii lumii „care rătăcesc şi duc şi pe alţii 
la rătăcire” ironizează, dispreţuiesc şi califică de nepricepuţi pe cei 
ce sunt gata să creadă sau cred în Hristos. Dimpotrivă, Hristos 
numeşte zăbavnici la minte pe cei ce sunt cuprinşi de nepriceperea 
pierzătoare şi de nebunia necredinţei, care nu sunt gata să creadă, 
ci rămân în necredinţa şi în păcatele lumii. Fără nicio îndoială, 
niciun om cu mintea sănătoasă nu trebuie vreodată să prefere ca 
lumea cea rătăcită să-l considere înţelept, iar Hristos să-l considere 
nebun şi nepriceput şi făuritor al propriei sale nefericiri. 

Dar ce spuseseră proorocii şi ce trebuiau să creadă ucenicii, ca 
să nu mai rămână în tristeţe şi în descurajare? Că „acestea trebuia să 
le sufere Hristos şi să intre în slava Sa” (v. 26). Că Hristos trebuia să 
sufere acestea, adică: bătăile, scuipările, biciuirea, răstignirea, şi după 
aceea să intre în slava Sa. Dumnezeu Tatăl hotărâse şi proorocii 
vestiseră că sfatul lui Dumnezeu era ca Mesia, Mântuitorul, mai întâi 
să sufere, apoi să impărăţească. Era concluzia tuturor proorocilor din 
Vechiul Testament despre Hristos, că El avea să păşească, prin cruce, 
în slava Sa. Dar fiindcă cei doi ucenici până într-atât uitaseră acest 
lucru, Domnul era gata să facă iarăşi pogorământ şi să le spună cu 
de-amănuntul proorociile: „începând de la Moise şi de la toți prooroci, 
le-a explicat din toate Scripturile cele despre Sine” (v. 27). Domnul nu-i 
mustră; nu le zice că Eu v-am spus adesea limpede cele despre patimile 
şi invierea Mea. Nu zice aşa, căci încă nu vrea să Se descopere pe Sine 

ucenicilor Săi, îi mustră numai că sunt zăbavnici în credinţă, că nu 
cred în proorociile, pe care ei le auziseră de multe ori. 

E de mirare că din pricina lipsei de credinţă grabnică, ei suferă, 
când ar trebui să se bucure! Şi mai de mirare este că mulţi dintre ucenicii 
de astăzi ai Domnului se mâhnesc şi se chinuiesc, pe câtă vreme, dacă 
ar crede în Scripturi, în cuvântul lui Dumnezeu, ar avea pace deplină! 
Cu adevărat, pricina necazurilor noastre nu este atât întâmplarea 
nenorocită în sine, ci mai mult lipsa de credinţă grabnică, puţina 
credinţă, lipsa de încredere în adevărurile dumnezeieşti, adevăruri 
care explică limpede de ce îngăduie Dumnezeu să avem necazuri. 

Dar aceste scopuri mari ni le descoperă foarte bine cuvintele 
Domnului din ultimul verset, pe care l-am tâlcuit. Dacă Hristos 
Însuşi trebuia să intre în slavă prin suferinţă şi mai ales prin 
infricoşatele patimi, nu-i de mirare că noi, slugile Sale, ajungem 
la slavă tot prin pătimiri. Dacă cel cu desăvârşire lipsit de păcat şi 
sfânt, asupra căruia păcatul şi ostenelile nu aveau niciun drept, a 
parcurs pentru noi întreaga cale a necazului şi a durerii, nu-i nicio 
mirare dacă noi, cei păcătoşi şi răi, trebuie neapărat să fim curăţiţi 
şi sfinţii prin mijlocirea necazurilor. Aşadar, creştine, află acest 
lucru: dacă omul n-ar fi păcătuit, dacă noi n-am fi păcătoşi, atunci 
desigur, am merge spre slava cerească fără necazuri şi fără patimi. 
Dar aşa cum suntem, nu este pentru noi alt drum spre slavă, decât 
cel prin mijlocul suferințelor, durerilor şi al răbdării, pe care a mers 
şi incepătorul mântuirii noastre. Şi dacă tu nu vrei să-L însoţeşti cu 
supunere la legea Sa şi cu răbdare, vai de tine! Nici nu vei scăpa de 
necazuri şi chinuri, nici nu vei dobândi slava şi fericirea cerească. 


Domnul se arată în chip deplin 


Acestea toate Domnul le-a zis, mergând pe cale împreună 
cu cei doi ucenici, ca un necunoscut. Dar nu avea să mai rămână 

multă vreme un necunoscut. Venise ceasul să se arate pe deplin şi 
iată felul în care se arată: „Și s-au apropiat destul spre care mergeau; 
şi El se prefacea că merge mai departe” (v. 28). Când s-au apropiat 
de Emaus, Domnul nu le-a spus ucenicilor în chip hotărât că îşi 
va continua călătoria, despărţindu-se de ei. Dar le-a dat impresia 
că vrea să meargă mai departe. Pentru ei, era încă un călător străin 
Şi necunoscut, care nu putea să-i însoţească neinvitat la gazda lor, 
din pricina bunei cuviinţe. Dacă totuşi ei şi-au exprimat dorinţa să 
rămână în societatea Lui, Domnul n-a refuzat invitaţia ucenicilor. 
Mai cu seamă că faptul de a se preface că merge mai departe, era 
pentru Hristos o faptă de delicateţe, cuvenită unui străin, dar 
pentru ucenici era o încercare. Vede şi bine că Domnul nu devine 
supărător, prea insistent, pentru nimeni, nu sileşte pe nimeni să-L 
primească fără să vrea acela. Domnul preţuieşte mai mult decât 
oricare altul darul acela al libertăţii, pe care ni l-a dat El. Dar când 
noi dorim să-L avem tovarăş, zilnic, când dorim şi aşteptăm să vină 
şi să rămână neîncetat în inima noastră primitoare, Domnul nu 
refuză niciodată, ci Se grăbeşte să vină cu nespus pogorământ. Şi 
iată dovada acestui lucru. 

Cei doi ucenici, deşi încă nu-l recunoscuseră, ci numai se 
desfătaseră de tâlcuirea Scripturilor, doreau societatea Lui. De 
aceea: „L-au rugat stăruitor”. Ei au exercitat un fel de violenţă 
nobilă, prin rugăciunile lor fierbinţi, „zicând: rămâi cu noi, căci este 
spre seară şi ziua s-a plecat”, Ucenicii ÎL roagă: rămâi cu noi căci s-a 
apropiat seara şi ziua se pleacă spre noapte. Dar intotdeauna, cei ce 
au primit tovărăşia prea dulce a lui Hristos, cei ce s-au învrednicit 
să-l audă cuvântul şi să se folosească din adevărul Său, doresc ca 
niciodată să nu se despartă de Dânsul, niciodată până în veci. 
Căci, cu cât trece vremea, cu atât nesaţul creşte şi se deschide o 
cunoaştere tot mai adâncă, o bucurie şi o dragoste tot mai mare. 
La Emaus, Domnul, precum era şi firesc: „a intrat să rămână cu ei” 

(v. 29). Căci Însuşi Domnul zisese: „Iată Eu stau la uşă şi bat; dacă 
cineva va auzi glasul Meu şi va deschide uşa, voi intra la el şi voi cina 
cu el şi el cu Mine” (Apoc 3, 20). Cu atât mai mult vine El, cu cât noi 
Îl chemăm, înainte ca El să bată la uşa sufletului nostru. 

Până în clipa aceea, fuseseră primiţi ucenicii la acea masă 
dumnezeiască a învățăturilor şi a tălmăcirilor pe care le-a oferit-o 
necunoscutul lor tovarăş de drum, şi au cinat duhovniceşte. Dar ei 
nu L-au recunoscut. Iată însă acum, în timpul cinei, pe care ei I-o 
oferă Domnului, li se va descoperi pe Sine deplin: „Și când a stat la 
masă împreună cu ei, luând El pâinea, a binecuvântat-o şi frângând-o 
le-a dat lor” (v. 30). Când s-au aşezat la cină, Cel ce până atunci 
fusese un străin necunoscut a luat asupra Sa îndatoririle primirii de 
oaspeţi a stăpânului de casă, a tatălui de familie. Căci a frânt pâinea 
şi a binecuvântat-o, printr-o rugăciune de mulţumire după obiceiul 
pe care îl avea Domnul, când mânca împreună cu ucenicii Săi. În 
această împrejurare, Domnul face gesturi cunoscute de ucenicii Săi 
şi familiare lui însuşi. Binecuvântarea aceasta a pâinii nu era desigur 
cea de la cina de taină, care binecuvântare preschimbase pâinea şi 
vinul în trupul şi sângele Domnului. Dar era nelipsita rugăciune 
de mulţumire, care uneşte cele materiale, hrana noastră, cu cele 
duhovniceşti; era acea rugăciune, pe care creştinul nu trebuie să o 
uite niciodată, când se aşază la masă, ca să mănânce şi când urmează 
să-şi primească hrana din mâinile nevăzute ale lui Dumnezeu. Dacă 
cineva o primeşte, fără să mulţumească, se face nerecunoscător 
şi nemulţumitor, nevrednic de darul lui Dumnezeu. Oricât de 
simplă şi de săracă ar fi masa noastră, când are binecuvântarea lui 
Dumnezeu, care este Tatăl al întregii obşti creştineşti şi al fiecărei 
familii în parte, ne produce bucurie şi mulţumire, pe care nu ni le 
pot da nici cele mai alese bucate. 

Iar binecuvântarea şi mulţumirea Domnului au fost de-ajuns 
ca mijloc de descoperire a Sa. „$i s-au deschis ochii lor şi ei L-au 

recunoscut”. Printr-o lucrare supranaturală, Domnul înlătură tot 
ceea ce îi impiedica pe ucenici să-L recunoască şi ei L-au recunoscut 
pe deplin. Domnul rămăsese necunoscut pentru o vreme, ca să 
atragă atenţia ucenicilor asupra adevărului Scripturilor, fiindcă: 
„Ele sunt care mărturisesc despre Mine” (In 5, 39). Prin Scripturi se 
descoperă Domnul ucenicilor Săi din toate vremurile, deschizându- 
le în acelaşi timp ochii, ca să înţeleagă adevărul mântuitor. 

Dar ucenicii n-au avut vreme să-şi exprime bucuria nespusă 
pe care le-a făcut-o întâmplarea aceasta nouă, „și El s-a făcut nevăzut 
de ei” (v. 31). În aceeaşi clipă, după ce L-au recunoscut, Domnul s-a 
făcut nevăzut. O astfel de dispariţie este cu neputinţă pentru firea 
omenească, căci trupul omului este supus legilor firii. Dar după 
înviere, trupul Domnului era un trup potrivit cu noua situaţie 
de slavă, în care intrase desăvârşit. Dintr-o clipă în alta putea fi 
văzut şi nevăzut. De îndată ce ucenicii Îl recunoscuseră, Domnul 
a dispărut. Dar şi în timpul celorlalte arătări mai lungi, pe care le 
vom vedea în continuare, rămâne doar un timp scurt împreună cu 
ucenicii. Fiindcă ei trebuiau să înţeleagă, şi prin ei, ucenicii tuturor 
veacurilor, că petrecerea Domnului pe pământ a fost scurtă şi 
trecătoare, doar atât cât trebuia, ca să atragă inima lor spre cele 
de sus, spre cer. Acolo se află El, şi într-acolo ne îndreptăm şi noi, 
trecând de pe pământ. Acolo vom găsi, lângă Domnul, locuinţă 
statornică şi fericită. 


` 


Impresiile celor doi ucenici. Ei descoperă și 
celorlalţi arătarea Domnului 


lată ce impresie a produs această întâmplare extraordinară 
şi fericită celor doi ucenici: „Și ziceau ei: oare nu ardea în noi 
inima noastră, când ne vorbea pe cale şi ne tâlcuia Scripturile?” (v. 
32). Unul către altul îşi împărtăşesc impresiile şi sentimentele 

zicând: frate, oare nu-ţi ardea inima când ne vorbea pe drum şi 
ne descoperea înțelesurile cele mari ale Scripturilor? Căci mie îmi 
ardea tare. - Da, frate, răspundea celălalt. Acelaşi foc l-am simţit 
şi eu în inima mea. Şi împărtăşirea reciprocă a sentimentelor lor 
le înflăcăra şi mai mult inima. Căldura şi emoția cu care este scris 
stihul acesta este un sprijin de bază în părerea că Luca era celălalt 
ucenic, care mergea cu Cleopa spre Emaus. El a simţit adânc că 
îi ardea inima, şi exprimă acest lucru cu multă veridicitate în 
versetul acesta. 

Nu este nicio împerechere de cuvinte mai expresivă decât 
„arderea inimii”, ca să arate adânca mişcare, căldura duhovnicească, 
trezirea de doruri mari şi de dispoziţii sfinte, pe care Duhul Sfânt 
le produce în inimile simţitoare. Fierbinţeala aceasta se produce la 
auzul marilor adevăruri duhovniceşti ale creştinismului, pe care 
aceste inimi le tâlcuiesc, din comoara nesecată a Sfintelor Scripturi. 
Este adevărat că unora Sfânta Evanghelie li se pare „acoperită”, 
învăluită, de neînțeles, dar numai pentru cei ce vor pieri este 
acoperită, cum zice dumnezeiescul Pavel, adică este neinţeleasă 
pentru necredincioşi, căci ei nu primesc adevărul, ci păşesc spre 
pierzanie. Însă pentru cei sinceri, care doresc adevărul şi caută 
pe Mântuitorul, Duhul lui Dumnezeu deschide şi descoperă 
desăvârşit înțelesurile Evangheliei, cu acea dulceaţă nespusă, cu 
care vorbea Hristos către cei doi ucenici în călătoria spre Emaus, 
când le lămurea înţelesul Scripturilor. Pentru cei sinceri cuvântul 
Evangheliei este hrană de saţ sufletesc, este mana cerească; cuvântul 
Evangheliei produce căldură sfântă, bucurie şi entuziasm. 

Dar cum puteau cei doi ucenici să ţină tăinuită numai pentru 
propria lor bucurie, o astfel de întâmplare? Cum puteau să-şi 
continue călătoria, după ce văzuseră pe Domnul în viaţă şi îşi 
refăcuseră nădejdile lor pierdute? Acest lucru nu era cu putinţă: „Ci 
sculându-se în ceasul acela, s-au întors la Ierusalim şi au găsit adunaţi 

pe cei unsprezece şi pe cei ce erau împreună cu ei” (v. 33). Cei doi 
ucenici au lăsat mâncarea pe masă şi s-au grăbit în acelaşi ceas şi în 
aceeaşi seară, să se întoarcă la Ierusalim. Trebuia să împărtăşească 
şi celorlalți ucenici bunele vestiri de mare bucurie. Trebuia să 
le întărească credinţa, care se clătina, ca valurile, şi să-i mângâie 
cu „mângâierea cu care fuseseră şi ei mângâtaţi de Dumnezeu” (II 
Cor 1, 4). Trebuia să împărtăşească şi altora marele bine pe care 
il primiseră ei, văzându-L şi recunoscându-L pe Domnul. Căci 
impărtăşirea darului celui mare şi a binecuvântării, pe care le-au 
primit, când au cunoscut pe Hristos şi adevărul Său, este semnul 
de recunoaştere al adevăraţilor şi bunilor creştini. Ei vor să atragă 
şi pe alţii la Hristos, după cum şi ei au fost atraşi de Hristos. Ei 
vor să lumineze şi pe alţii cu lumina adevărului, cu care au fost şi 
ei luminaţi. Această lucrare sfântă, pe care cei doi ucenici, care se 
întorceau de la Emaus, au întreprins-o acum, au făcut-o de atunci 
de mii de ori, nu numai ei, în calitate de apostoli şi evanghelişti, 
care şi-au închinat tot restul vieţii lor în predicarea Evangheliei, - ci 
au făcut-o şi alţi creştini adevăraţi. Fiecare creştin bun s-a prefăcut 
într-un apostol, care lumina pe oameni în cercul cunoştinţelor, al 
conlucrătorilor, al celor ce călătoreau împreună. Ce fericire ar fi, 
dacă s-ar continua şi astăzi această lucrare îndeosebi binefăcătoare! 

Ajungând în Ierusalim, cei doi ucenici i-au găsit pe ceilalţi în 
locul cunoscut de întâlnire, „zicând că Domnul a înviat cu adevărat 
şi s-a arătat lui Simon” (v. 34). De îndată ce i-au văzut pe cei doi, 
cei unsprezece ucenici se grăbesc să le vestească şi lor, cu o bucurie 
triumfătoare, că Domnul a înviat cu adevărat. Această ştire o 
impărtăşea mai întâi Petru, căci Domnul, după ce s-a arătat Mariei 
Magdalena şi mironosiţelor, nu s-a mărginit la transmiterea ştirii 
prin îngeri şi mironosiţe. Ci s-a arătat şi lui Petru personal, ca să-l 
incredinţeze că i-a iertat marele păcat al întreitei lepădări. Astfel, 
Domnul a uşurat inima cea mâhnită a lui Petru. Dar bucuria 

ucenicilor a fost sporită mult, când au primit informaţii noi şi 
amănunțite: „Și ei le-au povestit cele de pe cale şi cum a fost recunoscut 
de dânşii la frângerea pâinii” (v. 35). Luca şi Cleopa povestesc cum a 
călătorit impreună cu ei, ca un necunoscut, cum i- a mustrat pentru 
necredinţa lor, cum le-a tâlcuit Scripturile tot timpul drumului, 
cum a binecuvântat şi a frânt pâinea pentru cină, cum li s-au 
deschis ochii şi L-au recunoscut şi ce sentimente sfinte înflăcărau 
acum inimile lor ... Dar cine ar putea să descrie simţămintele care 
umpleau inimile tuturor ucenicilor, în timpul când se dădeau aceste 
noi veşti! Sfântul Evanghelist nu încearcă să descrie, fiindcă ştie că 
slujitorii lui Hristos, care se întâlnesc şi vorbesc împreună între ei, 
despre felul în care fiecare a cunoscut pe Hristos, ce a învăţat, ce a 
auzit, ce a citit, — au propria lor experienţă a acestor sentimente. 
Creştinii adevăraţi sunt informaţi prin experienţă personală, ce 
mângâiere, ce pace, ce bucurie, ce mulţumire simt ei, de când au 
început viaţa nouă, cea creştinească. 


Hristos se arată apostolilor 


Sfântul Evanghelist Luca, după ce a expus amănunţit arătarea 
Domnului către cei doi ucenici, care mergeau la Emaus, se grăbeşte 
acum să descrie şi arătarea cea mai importantă a Domnului, ultima 
A . Di A ° .. A G A . . o 
în ziua de neuitat a învierii, când s-a arătat tot Înaintea ucenicilor 
Säi adunați. 


Preoția ca binecuvântare a păcii 

„Pe când ei vorbeau acestea, însuşi lisus a stat în mijlocul lor şi 
le-a zis: «pace vouă»” (v. 36). Incă înainte ca cei doi ucenici să-şi fi 
terminat istorisirea lor, iată, Domnul însuşi a venit dintr-o dată 
în mijlocul ucenicilor. Făgăduise El altădată că: „Acolo unde sunt 

doi sau trei adunaţi în numele Meu, acolo sunt şi Eu în mijlocul lor” 
(Mt 18, 20). Şi iată cea dintâi şi cea mai bună dovadă, că Domnul 
împlineşte întotdeauna această făgăduinţă a Sa. Întotdeauna, ori de 
câte ori ucenicii Domnului, adevărații creştini, se adună în numele 
Său, după porunca Sa şi cu scop să facă un lucru bun înaintea 
Domnului, acolo se află şi Hristos în mijlocul lor, ca început 
central, ca un conducător şi arhiereu. În special în timpul duminicii, 
care continuă de atunci încoace neuitata zi a învierii. Domnul 
este întotdeauna în mijlocul creştinilor, care se adună în Sfânta 
Biserică şi iau parte la dumnezeiasca Liturghie şi se învrednicesc să 
primească în sufletul lor însuşi Trupul şi Sângele Domnului. 

Deşi ucenicii Îl părăsiseră în timpul patimilor, şi se arătaseră 
atât de temători şi de necredincioşi, totuşi Domnul se foloseşte 
de primul prilej în care erau ei adunaţi, ca să-i cerceteze şi să le 
arate dragostea Sa cea iertătoare şi dulce. A venit în aceeaşi zi, 
deşi îi vestise că Îl vor întâlni în Galileia; a venit căci Domnul 
dă întotdeauna mai mult decât făgăduieşte, şi apoi trebuia să 
împărtăşească ucenicilor Săi pacea Sa, cât mai curând cu putinţă. 

„Pace vouă” sunt primele cuvinte care au fost auzite din 
sfânta Sa gură, când s-a arătat dintr-o dată în mijlocul ucenicilor. 
Însă aceste cuvinte nu erau numai o formulă de salut, pe care o 
schimbau între ei prietenii şi cunoscuţii, când se întâlneau. Era 
o binecuvântare nemaiauzită şi preasfântă, care a împărtăşit 
ucenicilor toate efectele mântuitoare ale jertfei de pe cruce şi ale 
învierii Domnului. În timpul Cinei celei de taină, când Domnul 
a dat ucenicilor Săi porunci şi făgăduinţe foarte importante, le-a 
făgăduit mai cu seamă această moştenire de mare preţ: pacea. 
„Pace las vouă, pacea Mea dau vouă” (In 14, 27). Ucenicii însă nu 
puteau primi această moştenire înainte de moartea Testatorului şi 
a donatorului. Dar Testatorul murise pe cruce, inviase a treia zi şi 
acum venise însuşi, în calitate de testator şi de executor testamentar, 
ca să dea ucenicilor Săi moştenirea Sa: pacea. 

„Pace vouă”. Să înceteze de acum frica de răstignitori, care 
v-a tulburat, din seara prinderii Mele şi până astăzi. Liniştiţi- 
vă, fiindcă Eu sunt în mijlocul vostru. Să înceteze neliniştile, 
îndoielile, gândul de deznădejde cu privire la Mine, care umpluseră 
sufletele voastre. Să piară sminteala, care a paralizat forţele voastre 
sufleteşti când M-aţi văzut târât de mâinile soldaţilor sălbatici, 
scuipat, biciuit, spânzurat pe cruce şi pus în mormânt, ca orice 
om. Acum îndrăzniţi, clădiţi iarăşi nădejdile voastre prăbuşite, 
umpleţi-vă piepturile cu pace; căci, iată, Eu am înviat, ca un 
biruitor atotputernic al vrăjmaşilor Mei celor văzuţi, care M-au 
răstignit, precum şi al vrăjmaşilor celor nevăzuţi, ale puterilor 
stăpânitorului întunericului lumii acesteia. 

„Pace vouă”. Să fie pace de la Dumnezeu către voi, precum şi 
de la voi către Dumnezeu. Domnul cel înviat din morţi recomandă 
ucenicilor să-şi deschidă inimile lor, pentru ca Domnul să verse în 
ele, şi prin ucenici, în inimile credincioşilor din toate veacurile, 
pacea împrietenirii cu Dumnezeu Tatăl. Hristos este pacea 
noastră, propovăduieşte marele Apostol. El adaugă că Hristos 
„ne-a împăcat pe noi cu Dumnezeu, prin cruce, luând asupra Sa 
vrăjmăşia” (Ef 2, 14-16). Căci o vrăjmăşie neimpăcată, o prăpastie 
de netrecut despărțea pe Dumnezeul cel Sfânt de omul păcătos. 
Dar când iubirea nemărginită a lui Dumnezeu s-a descoperit prin 
intruparea Cuvântului, când Domnul a jertfit sfânta Sa viaţă pe 
cruce, ca mijlocitor al nostru către Dumnezeu, când Dumnezeu a 
primit această jertfă şi Mijlocitorul a înviat, atunci s-a restabilit pe 
pământ pace între Dumnezeu şi oameni. Dar numai între oamenii 
aceia, care cred în Hristos şi recurg la El ca mijlocitor al lor către 
Dumnezeu, ascultând de Hristos. Aceştia nu mai sunt străini de 
Dumnezeu, nu mai sunt fii ai mâniei, nu sunt robi ai morţii şi 
ai iadului, ci sunt fii ai lui Dumnezeu, fii după har, moştenitori 
ai împărăției Lui. „Fiind îndreptăţiţi prin credinţă, avem pace cu 

Dumnezeu în Domnul lisus Hristos. Suntem fiii lui Dumnezeu; iar 
dacă suntem fii, suntem şi moştenitori: moştenitori ai lui Dumnezeu, 
care moştenim împreună cu Hristos” (Rm 5, 1, 8; 16-17). lată cu ce 
cuvinte vorbeşte fericitul Pavel despre acest lucru. 

„Pace vouă”, a zis Domnul Cel inviat către ucenici, în timpul 
primei Sale arătări în faţa lor. Şi de atunci încoace toţi adevărații 
creştini gustă dulceaţa nespusă a legăturii păcii. Ei au pace cu ei 
înşişi, căci omul, chiar dacă ar avea comorile lumii, tot nefericit 
este, dacă sufletul îi este stăpânit de patimile păcatului; când mânia, 
invidia, ura, iubirea de slavă, intriga, plăcerile fără saţ şi dorinţa de 
desfătări iscă furtuni în sufletul său păcătos şi înveninează viaţa. 
Dar creştinii adevăraţi, care îşi omoară cu vremea patimile şi 
poftele, se desfătează cu o dulce pace lăuntrică. Făcătorul de pace le 
impărtăşeşte harul Său atotputernic, care îi renaşte şi statorniceşte 
pacea în sufletul lor. Şi, când un astfel de creştin, în lupta lui cu 
păcatul, cu lumea şi cu diavolul, se poticneşte şi îşi pierde pentru 
o clipă pacea lăuntrică, cea de mult preţ, aleargă cu pocăință la 
începătorul păcii, invocă lucrarea Lui de mijlocire arhierească, îşi 
mărturiseşte cu sinceritate păcatele şi iarăşi primeşte pacea. Acest 
lucru se întâmplă, până când el va pleca din lumea de ispite şi 
primejdii şi va ajunge la limanul fără valuri al păcii cereşti veşnice. 

„Pace vouă”, a zis Domnul cel înviat. De atunci încoace, 
ucenicii Săi din toate veacurile păstrează pacea cu toţi oamenii, 
întrucât depinde de ei. Ei imită caracterul nepomenitor de rău, 
blând şi paşnic al Căpeteniei lor. Ei se silesc, nu numai să piară din 
sufletul lor rădăcinile amărăciunii, ale urii şi ale pomenirii răului, 
şi să se facă înşişi făcători de pace între alţii. Ei vor să fie elemente 
de pace în familie şi în societate şi producători de progrese. Sunt 
oameni noi, insuflaţi de sus cu un cuget paşnic, înalt şi sfânt. lată 
care sunt calităţile acestei binecuvântări nepreţuite. 

Teama ucenicilor și dovezile pipăibile ale Invierii 
Domnului 


Însă, cu toate câte auziseră de la cei dintâi martori ai învierii 
Domnului, când ucenicii L-au văzut cu ochii lor pe Hristos şi 
cu urechile lor L-au auzit, dându-le pace, au fost „îngroziţi şi 
înspăimântați, că văd un duh” (v. 37). Arătarea cea neaşteptată 
şi liniştită a Domnului, în mijlocul lor, le trezeşte frica. Căci ei 
cunoscuseră pe Hristos altfel, înainte de moartea Sa pe cruce. Ei 
ştiau că umblă ca şi noi, că intră prin uşă deschizând-o ca şi noi. Şi-ar 
fi putut da seama şi mai înainte, că nu este legat de materie, deoarece 
umblase pe mare. Dar acest lucru nu le-a venit în minte. Deci ucenicii 
au crezut că văd duh, iar duh înseamnă sufletul unui om mort, care 
se întoarce din iad şi se arată sub formă vizibilă, fără să aibă trup 
real. Ucenicii au crezut că văd o fantomă. Noi, oamenii, avem duh şi 
legătura cu morţii iubiţi este foarte strânsă, şi ne străduim să ajungem 
în lumea duhurilor. Totuşi suntem atât de obişnuiţi cu trupul şi cu 
materia, încât ne tulburăm şi ne cutremurăm, când credem că vreun 
duh s-a apropiat de noi într-o formă văzută. Dar în împrejurarea 
care ne interesează, nu s-a întâmplat aşa ceva. Cel ce se oprise în 
mijlocul ucenicilor nu era numai duh, ci era însuşi Domnul cel 
înviat cu trupul. El se grăbeşte să risipească teama ucenicilor, prin 
dovezi de neînlăturat. El le zice: „De ce sunteți tulburaţi şi pentru 
ce aveți gânduri în inimile voastre?” (v. 38). Acum, când ar trebui 
să vă bucuraţi cel mai mult, sunteţi tulburaţi ca şi cum vi s-ar fi 
întâmplat un rău neaşteptat şi rămâneţi în nedumerire! Dar Domnul 
nu se mărgineşte numai la aceste cuvinte liniştitoare. Ci, iată, le dă 
dovezile cele mai limpezi despre identitatea Sa şi despre invierea Sa 
cu trupul, ca să se încredinţeze impătrit de adevăr. „Vedeți mâinile 
Mele şi picioarele Mele. Eu însumi sunt. Pipăiţi-mă şi vedeţi, că duhul nu 

are carne şi oase, precum Mă vedeţi pe Mine având” (v. 39). Observaţi 
mâinile şi picioarele Mele, ca să vedeţi în ele semnele cuielor, şi 
încredinţaţi-vă că sunt Eu, acelaşi, Învățătorul vostru care a fost 
răstignit. Şi dacă ochii voştri nu vă încredinţează îndeajuns, pipăiţi- 
Mă cu mâinile şi aflaţi că nu: aveți în faţa voastră un duh, o fantomă 
cu aparenţă de trup, ci un om cu carne şi oase, precum veţi percepe 
cu simţurile şi veţi cunoaşte că Eu sunt. Aşadar, înţelegeţi bine că am 
înviat cu trupul, fiindcă cei ce nu mă înţeleg nu cred în înviere, drept 
aceea se tem de sperietoarea pe care le-o pune în faţă necredinţa lor. 
Şi astfel, ajung la concluzii mincinoase şi răstoarnă adevărul despre 
persoana Mea. După ce Domnul le-a spus acestea, „le-a arătat lor 
mâinile şi picioarele Sale” (v. 40). 

Este vrednic de luare aminte faptul că în trupul cel proslăvit al 
Domnului a rămas şi cicatricea din coasta cea străpunsă cu lancea, 
şi semnele cuielor în tălpi şi mâini, ca dovezi că Domnul a înviat cu 
trupul. Aceste dovezi le întrebuinţează El acum în faţa ucenicilor şi 
apoi, după opt zile, în faţa lui Toma. Domnul nu se ruşinează să poarte 
mereu, în cer, pe sfântul şi slăvitul Său trup, în faţa Tatălui şi a fiinţelor 
cereşti, aceste semne văzute ale patimii Sale infricoşate pe cruce, pe care 
a primit-o pentru noi. Mulţi dintre noi, creştinii, evităm să mărturisim 
că suntem următori ai lui Hristos, ca să nu cădem din aşa-zisa noastră 
demnitate şi din buna părere a oamenilor lumii. Însă tocmai acest lucru 
este cea mai mare decădere şi ruşine a noastră. Căci astfel dovedim că nu 
suntem vrednici de Acela care mijloceşte „ca un miel înjunghiat” (Apoc 
5, 6) ca să ne mântuiască şi să ne dea cinste şi slavă. 

Important este de asemenea şi faptul că Domnul invită pe ucenici 
să-L pipăie cu de-amănuntul, pe când Mariei Magdalena nu i-a îngăduit 
nici măcar să-L atingă. Fiindcă ucenicii, care aveau să fie vestitori în 
toată lumea ai acestei minuni preaînalte, şi aveau să-şi ofere însăşi viaţa 
lor ca mărturie pentru adevărul propovăduirii lor, trebuiau să fie pe 
deplin încredinţaţi, că Domnul a înviat cu trupul. Mare însemnătate 

are acest pogorământ răbdător al Domnului la pipăirile şi la tălmăcirile 
necredinţei. Căci Atotştiutorul ştia bine că în curând se vor arăta 
ereticii, lipsiţii de evlavie, docheţii care vor susţine că Hristos nu a 
avut după înviere un trup real, ci numai o părere de trup, închipuit, că 
Fl părea că a suferit şi că a înviat. Acest fel de eretici puteau să altereze 
creştinismul şi să zădărnicească mântuirea oamenilor, dacă Apostolii 
n-ar fi fost pe deplin încredinţaţi de adevăr şi nu l-ar fi susţinut prin 
însăşi viaţa lor. Slavă Domnului! Aceşti eretici au fost îngropaţi, dar 
pricinuitorul ereziilor şi începătorul a tot răul, diavolul, îi dezgroapă 
din când în când şi îi prezintă într-o formă nouă, prin mijlocirea unor 
noi rătăciţi. De aceea, creştinii trebuie să cunoască adevărul ortodox şi 
să fie feriţi de rătăciţii, care duc la rătăcire şi pe alţii. 

Încă o dovadă, cea mai convingătoare, că Domnul are trup real, 
este faptul că El a mâncat împreună cu ucenicii Săi, după înviere. Iar 
această dovadă a făcut o impresie neştearsă asupra ucenicilor şi este 
pomenită în mod special de Apostolul Petru (FAp 10, 41). „Pe când 
ei încă tot nu credeau, din pricina bucuriei, şi se minunau, le-a zis lor: 
aveți ceva de mâncare?” (v. 41). Ucenicii încă tot nu cred. Nu că ar 
avea îndoială despre învierea Domnului cu trupul, ci din pricina prea 
marii bucurii şi admiraţii pentru cele petrecute. Căci de obicei omul 
nu crede nici chiar simţurilor sale, când se întâmplă lucruri deosebit 
de bune şi de neaşteptate. De aceea Domnul întreabă pe ucenicii 
Săi: „Aveţi ceva de mâncare? lar ei L-au dat o bucată de peşte fript şi 
un fagure de miere. Şi luând a mâncat în fața lor” (v. 42-43). Ucenicii 
I-au dat o bucată de peşte fript şi un fagure de miere; iar Domnul, 
deşi trupul Lui cel nou nu mai avea nevoie de hrană, totuşi a mâncat 
inaintea ucenicilor, ca să le dovedească că trupul Lui este real, nu 
închipuit. Nu I-a fost silă să mănânce din modesta cină a ucenicilor, 
după învierea şi după intrarea Sa în starea de slavă. Iar ucenicii aveau 
să mănânce şi să bea la masa Domnului, în împărăţia Sa (vezi Lc 22, 
30), o cină duhovnicească de bucurie şi fericire nespusă. 


526 


Minunile Domnului 


Sfaturi pentru lucrarea apostolică 


După ce Domnul a dat ucenicilor dovezi depline şi de 
necombătut că a înviat cu trupul, acum era vremea să le amintească, 
ceea ce ei nu trebuiau să uite, având în vedere că aveau în curând să- 
şi înceapă lucrarea lor apostolică. „Şi le-a zis: acestea sunt cuvintele 
pe care vi le-am spus, pe când eram cu voi”. Acesta este înţelesul 
cuvintelor prooroceşti, pe care vi le-am spus, când eram cu voi. 
Aceste cuvinte se rezumă astfel: „Că trebuia să se împlinească toate cele 
scrise în legea lui Moise, în prooroci şi în Psalmi, despre Mine” (v. 44). 
Toate câte au fost scrise cu duh proorocesc în Vechiul 'Testament 
despre Mesia trebuiau să se împlinească. Astfel de profeţii erau 
foarte multe şi tratau cele mai multe amănunte ale vieţii Domnului. 
Sunt proorocii care tratează nu numai despre trădarea, patimile 
şi moartea Domnului, ci şi despre adăparea cu fiere, împărţirea 
hainelor, răstignirea în mijlocul tâlharilor, impungerea coastei cu 
sulița. Şi iată, toate aceste proorocii fuseseră implinite, aşa cum le 
prezisese Duhul lui Dumnezeu prin prooroci. Dar în Evanghelie, 
in cartea prea sfântă pe care a scris-o Duhul lui Dumnezeu prin 
Apostoli, sunt cuprinse şi alte proorocii şi făgăduinţe despre judecata 
viitoare, despre osânda definitivă a păcătoşilor nepocăiţi, despre slava 
şi fericirea veşnică a drepţilor. Toate acestea se vor împlini în mod 
sigur. Fericiţi cei ce, ca nişte oameni cuminţi şi înţelepţi, iau aminte 
la ele şi îşi orânduiesc viaţa în armonie cu Sfânta Evanghelie şi astfel 
se pregătesc să se bucure de fericirea făgăduită de aceste proorociri. 

Domnul nu s-a mărginit numai să le amintească proorociile 
despre Sine, ci „atunci le-a deschis mintea, ca să înţeleagă Scripturile” 
(v. 45). Domnul a dat ucenicilor Săi harul Duhului Său, ca să 
înţeleagă pe deplin interesul pe care îl poartă Dumnezeu pentru 
mântuirea lumii. Interes despre care se scrie în Sfânta Scriptură. Din 

acest fapt, putem observa modul în care Domnul lucrează asupra 
sufletelor. acelor oameni, care sunt buni şi dispuşi să primească 
adevărul. Pe de o parte. Domnul produce împrejurări potrivite, ca 
ei să poată să audă şi să cunoască adevărurile descoperite omului 
prin Sfânta Scriptură; pe de altă parte, Domnul le dă harul Duhului 
Său, ca să se deosebească şi să prindă adevăratul înţeles al Scripturii. 
Iar apoi le înfierbântă inima, punând în ea râvnă şi îndrăzneală, 
spre înţelegere cât mai deplină şi spre conformare la cele citite. 

Aşadar, nimeni nu poate să prindă adevăratul înţeles al 
Scripturilor, dacă Hristos nu-i deschide şi nu-i luminează mintea 
prin Duhul Său. Calea principală care duce pe om la înţelegerea 
Scripturii nu este atât cultura, cât luminarea din partea Domnului. 
Ca dovadă, mulţi oameni culţi nu pot pătrunde înţelesul dumnezeiesc 
al Evangheliei, pe câtă vreme oamenii cu o cultură foarte mediocră le 
înţeleg foarte bine. Nici nu este cu putinţă ca omul să înceapă să aibă 
interes pentru nepreţuitele adevăruri ale Scripturilor, dacă Hristos nu-i 
deschide mintea şi nu-i atrage mintea. Dar pentru ce fel de oameni face 
Hristos această lucrare, prin Duhul Său? Numai pentru cei drepţi, care 
doresc sincer şi fără viclenie să cunoască adevărul; pentru cei ce cred 
cu smerenie; pentru cei ce sunt gata să supună eul lor voinţei divine şi 
să lepede interesele păcătoase şi viaţa nelegiuită. Numai pentru aceştia 
luminează Hristos înţelesul Scripturii. Pentru ceilalți, Evanghelia 
rămâne acoperită, căci ei vor să rămână necredincioşi, iar necredinţa a 
orbit înţelegerea lor (vezi II Cor 4, 3-4). 


Cuprinsul propovăduirii apostolice 


În continuare, Domnul hotărăşte care trebuie să fie cuprinsul 
propovăduirii apostolice. Prin această propovăduire ucenicii, în 
calitate de Apostoli ai Săi, vor moşteni pe pământ împărăţia lui 
Hristos cea duhovnicească, adică Biserica creştină. 

„Aşa a fost scris şi aşa trebuia să pătimească Hristos şi să învieze 
din morţi a treia zi” (v. 45). Aşa hotărâse mai înainte de veci sfatul lui 
Dumnezeu. Şi aşa a fost scris în Vechiul Testament. Şi de când toate 
acestea s-au împlinit, vestiți lumii patimile lui Hristos: ce a pătimit, de 
ce a pătimit, de ce a murit de o moarte atât de îngrozitoare şi dureroasă. 
Propovăduiţi neapărat că a înviat a treia zi, că, prin învierea Lui, nu 
numai a şters chinul crucii din sufletele celor ce s-au smintit de dânsul, 
ci ne-a făcut să credem şi mai mult în demnitatea Lui, în jertfa Lui 
pentru noi, pentru a-L împăca pe Tatăl ceresc cu noi. Prin urmare, noi 
suntem acum îndreptăţiţi şi mântuiţi. Conform cu toate acestea: 

„Să propovăduiască pocăinţa în numele Său”. După ce veţi expune 
cele despre patimile şi învierea Mea, să propovăduiţi pocăinţa, să chemaţi 
pe oameni la pocăință, în numele lui Dumnezeu, care i-a zidit pe oameni, 
în numele lui Hristos care I-a răscumpărat, să-i chemaţi pe oameni 
să se pocăiască şi să se întoarcă de la închinarea la idoli la adevăratul 
Dumnezeu, de la robia în păcat la libertatea virtuţii, de la viaţa de 
stricăciune şi de pierzare, la viaţa cea nouă, nestricăcioasă şi veşnică. Nu 
numai pocăinţa să o propovăduiţi, ci şi „iertarea păcatelor pentru toate 
neamurile, începând de la Ierusalim. Iar voi veţi fi martori acestora” 
(v. 47-48). Adică: să încredinţaţi pe cei ce se pocăiesc că pocăinţa lor le 
garantează un dar înalt şi binefăcător: iertarea păcatelor, slobozirea de 
vinovăţie şi de pedeapsa păcatului, pedeapsă care este moartea şi durerea 
veşnică. Apostolii să încredinţeze pe oameni că pocăinţa lor sinceră şi 
întoarcerea lor către Hristos îi va mântui de osândă şi îi va face iarăşi 
fu ai lui Dumnezeu. Această lucrare, Apostolii trebuiau să o înceapă 
de la Ierusalim şi să o întindă asupra tuturor neamurilor, ca martori 
oculari ai morţii, învierii, învăţăturii şi a faptelor Domnului. Căci ei au 
fost trimişi de Domnul, pentru lucrarea cea mare a propovăduirii şi a 
chemării oamenilor la pocăință şi la iertarea păcatelor. 

Sfinţii apostoli au împlinit cu credincioşie această poruncă a 
Domnului. În ziua Cincizecimii, la prima predică a sa, Apostolul 
Petru a vestit mulţimii, care se adunase în capitala iudaismului, în 

Ierusalim: „Pocăzţi-vă şi fiecare să se boteze în numele lui Iisus Hristos, 
spre iertarea păcatelor”, iar Apostolul Pavel zicea: „Dumnezeu trecând 
cu vederea timpurile de neştiinţă, acum poruncește tuturor oamenilor de 
peste tot să se pocăiască ”. Aşa propovăduia Pavel în capitala idolatriei. 
Atena. Şi de atunci, adevărații vestitori ai Evangheliei n-au încetat 
nicidecum să cheme pe oameni la pocăință şi la iertarea păcatelor, 
fără de care o viaţă creştinească nu este cu putinţă. 

Dar această lucrare foarte mare şi peste puterile omeneşti, 
adică propovăduirea la neamuri şi întoarcerea oamenilor la 
adevăratul Dumnezeu, avea nevoie de o putere supraomenească şi 
dumnezeiască: „Și iată, Eu trimit peste voi făgăduinţă Tatălui Meu; iar 
voi şedeţi în cetatea Ierusalimului, până când vă veți îmbrăca cu putere 
de sus” (v. 49). Iată Eu, care de acum înainte sunt împăratul lumii şi 
capul Bisericii, vă trimit darul pe care vi l-a făgăduit Tatăl Meu, adică 
pe Duhul cel Sfânt, care vă va învesti cu putere supraomenească şi cu 
toate harurile de trebuinţă la împlinirea păstoriei voastre, şi de aceea, 
rămâneţi la Ierusalim, până când veţi primi acest dar preaînalt. 

Şi în adevăr, după câteva zile, a cincizecea zi după învierea 
Domnului, apostolii au primit pe Duhul Sfânt. Duhul S-a coborât 
din înălţime în chip de limbi de foc, fiindcă darul lui Dumnezeu se 
coboară din înălţime şi ridică la înălţime pe cei ce îl primesc. Minunile 
mari pe care aveau să le facă apostolii, încât singură umbra lui Petru 
şi cătuşele lui Pavel vindecau pe bolnavi, minunata intoarcere a lumii 
şi curajul cel rar al mucenicilor, cununile de biruinţă veşnică ale 
Bisericii în lupta ei cu puterile lui antihrist sunt dovada limpede că 
s-a revărsat peste Apostoli „o putere de sus”, Duhul cel atotputernic, 
care a rămas de atunci în Biserică. Acelaşi Duh săvârşeşte de atunci 
incoace Sfintele Taine, impărtăşeşte credincioşilor harul, lucrează 
schimbări minunate în sufletele oamenilor, ridică la cer pe mucenicii 
şi sfinţii fiecărei generaţii, arată şi dovedeşte că Biserica este „casa lui 
Dumnezeu, stâlp şi temelie a adevărului”. 

(Capitolul 20) 


Cei dintâi vizitatori ai mormântului 


fântul Evanghelist Ioan, în primele versete ale capitolului 

despre învierea Domnului, istoriseşte vizita la mormânt 

a trei personaje deosebit de importante printre ucenicii 
Domnului: a Mariei Magdalena, a lui Petru şi a lui loan. La 
vizitarea mormântului, Maria Magdalena este socotită împreună cu 
celelalte femei mironosiţe, sfinte şi evlavioase, care s-au dus să ofere 
miruri înmiresmate pentru trupul Domnului şi buna mireasmă 
duhovnicească şi a devotamentului lor. Dar Maria, mai fierbinte în 
recunoştinţa ei către Domnul şi în dragoste, a fost nerăbdătoare să 
ajungă cât mai aproape cu putinţă de Acela, care era lumina sufletului 
ei, şi a alergat înaintea tuturor celorlalte mironosiţe. A ajuns singură 
şi cea dintâi, la mormânt. Iată În ce fel expune Evanghelistul faptul 
acesta. 

Maria Magdalena lângă mormântul gol 


„În una a sâmbetelor Maria Magdalena s-a dus la mormânt foarte 
de dimineaţă, pe când era încă întuneric, şi a văzut piatra luată de pe 
mormânt” (v. 1). Evreii obişnuiau să numească zilele săptămânii 
după distanţa pe care o aveau ele de ziua sâmbetei. Astfel era una a 
sâmbetei, două a sâmbetei, şi aşa mai departe. Iar aici, fiind vorba 
de sâmbăta imediat următoare Paştilor evreieşti, s-a pus cuvântul la 
plural, fiindcă astfel căpăta o importanţă mai mare. În textul grecesc 
al Evangheliei este „mia ton sabbaton”. Aşadar, Maria Magdalena 
soseşte la mormânt pe când era încă întuneric, iar tovarăşele ei au 
venit, pe când răsărea soarele (vezi şi Mc 16, 2). 

Mormintele nu sunt locuri, pe care să le vizităm de plăcere, 
dimpotrivă, sunt locuri care produc spaimă, mai cu seamă firii 
temătoare a femeii, cu precădere în ceasurile când este întuneric, însă, 
când dragostea lui Hristos domneşte într-un suflet, orice sentiment de 
teamă şi de groază şi de iubire de sine dă înapoi. „Dragostea desăvârşită 
scoate afară frica” (| In 4, 18) Însă fiindcă, în timpul sâmbetei de atunci, 
care era şi Paştile evreilor, Legea nu îngăduia nimănui să meargă la 
mormânt, pentru ungerea cu miresme a mortului, de aceea Maria 
a aşteptat cu nerăbdare să treacă sâmbăta. Şi în ziua cea dintâi a 
săptămânii, zi în care înviase Domnul, Maria se şi afla la mormânt 
„pe când era încă întuneric”. Iar această zi „una a sâmbetelor” este de 
atunci „sărbătoarea sărbătorilor şi praznic al praznicelor”, este Paştile 
creştinilor, ziua strălucită a învierii: Duminica. Şi, de când Maria 
Magdalena a vizitat mormântul Mântuitorului, de atunci datoria 
cea mai mare, mai sfântă şi mai nelipsită a creştinului, în dimineaţa 
de duminică, este să cerceteze şi el mormântul Mântuitorului. Dar 
unde să-l găsesc? - mă întreabă cititorul. Oare toți pot să meargă la 
Ierusalim în fiecare duminică? O, prietene! Mormântul Domnului 

este mult mai aproape decât îţi închipui tu. Mormântul lui Hristos 
este în fiecare Biserică. Este jertfelnicul bisericii, sfânta masă, pe care 
se săvârşeşte însăşi taina Sfintei Liturghii şi se continuă jertfa de pe 
Golgota. Acolo este trupul şi sângele Domnului. Jertfelnicul este 
Golgotă şi mormânt al lui Hristos. lar creştinii care intră în biserica 
Domnului, precum s-au dus mironosiţele la mormânt, cu miresme de 
pocăință, cu miros de bună mireasmă duhovnicească, ca să ia parte la 
dumnezeiasca Liturghie şi să se impărtăşească, aceia cercetează de fapt 
pe Hristos şi primesc în sufletele lor cercetare din partea Lui. Ei se fac 
luminaţi şi purtători de Hristos. Acum să reluăm şirul Evangheliei. 

Dar, când a ajuns Maria la mormânt, a văzut piatra, pe care 
Iosif şi Nicodim o puseseră pe uşa lui, luată de acolo şi răsturnată. 
Maria ar fi simţit o mare uşurare în durerea şi în suferinţa ei pentru 
moartea învățătorului iubit, dacă ar fi reuşit să-şi împlinească 
sfânta datorie de a unge trupul Domnului cu miresme. Dar ea nu 
şi-ar fi închipuit niciodată surprizele nespus de plăcute pe care i le 
prevestea răsturnarea pietrei. Răsturnarea pietrei era un semn că 
Hristos înviase. Dar Maria nu înţelege nimic. Desfacerea peceţilor, 
absenţa paznicilor, mormântul gol, erau dovezi convingătoare, 
despre învierea lui Hristos. Dar Maria nu-şi poate închipui însă o 
întâmplare atât de fericită. Şi Hristos o lasă deocamdată în această 
stare de nedumerire şi durere. Căci El de obicei se descoperă pe 
Sine treptat, şi treptat ne dă desfătarea care vine din descoperirea 
Lui, ca să ne înflăcăreze şi să ne trezească dorinţa de o legătură mai 
strânsă şi de o unire cu Dânsul. 


Maria vestește pe Petru și pe loan și ei vizitează 
mormântul 


„Deci ea a alergat şi s-a dus la Simon Petru şi la celălalt ucenic 
pe care îl iubea Iisus şi le-a zis: au luat pe Domnul din groapă şi nu 

ştiu unde L-au pus” (v. 2). De îndată ce Maria a văzut mormântul 
gol, s-a grăbit să informeze pe Petru şi pe Ioan, că au mutat trupul 
Domnului din mormântul în care îl pusese Iosif şi Nicodim şi că nu 
ştia unde l-au pus acum. E limpede că Maria socoteşte faptul acesta 
o altă întâmplare dureroasă şi bănuieşte că necinstirea mormântului 
Domnului au săvârşit-o vrăjmaşii Săi, pismuind până şi mormântul, 
in care cei doi bărbaţi însemnați puseseră, cu mare cuviinţă, pe 
osânditul cel urât de ei. Maria se gândeşte la orice altceva, numai 
la înviere nu, deşi Domnul o prezisese în prezenţa Mariei şi a altor 
mironosiţe. Iar faptele, adică piatra răsturnată, mormântul gol, 
lipsa paznicilor, ar fi trebuit să-i amintească prezicerea Domnului. 
Dar Dumnezeu rânduise lucrurile astfel, încât şi Maria, şi celelalte 
mironosiţe, şi apostolii, adică toţi primii martori ai învierii, să nu 
creadă în înviere după indicii, ci să se convingă în mod absolut, din 
dovezi pipăite. 

Dar cum se face că Maria comunică veştile şi lui Petru, de 
vreme ce Petru se lepădase de Domnul în seara prinderii sale, seară 
atât de decisivă pentru viaţa lui Petru? Da, se lepădase într-o clipă 
de zăpăceală, în care convingerea lui cea tare a scăpătat. Dar Petru 
n-a încetat niciodată de a iubi pe Domnul. Cât despre acea lepădare, 
a plâns-o cu mare amar, a spălat-o cu lacrimile unei căinţe sincere. 
O dovadă a căinţei lui este faptul că îl găsim împreună cu ucenicul 
iubit al Domnului, cu Ioan. Şi vedem că Ioan a păstrat faţă de Petru 
aceeaşi intimitate, cu toate că Petru căzuse într-un păcat atât de 
greu. Numai pentru un suflet fariseic sau fanatic, căderea lui Petru 
ar fi fost un prilej să rupă orice legătură cu el. Ioan Însă nu face aşa. 
El pune în practică acea iubire şi lucrează precum avea să spună 
şi dumnezeiescul Pavel: „Dacă un om cade într-o greşeală, voi, cei 
duhovnicesti, îndreptaţi-l în duhul blândeți” (Gal 6, 1). Aşadar, cei 
doi ucenici, fiind înştiinţaţi de Maria Magdalena că mormântul este 
deschis şi gol, au pornit într-acolo, ca să se încredinţeze de adevăr 


534 


Minunile Domnului 


cu propriii lor ochi şi să afle vreo explicaţie a acestei întâmplări: 
„deci au ieşit Petru şi celălalt ucenic şi au mers la mormânt. Şi alergau 
amândoi împreună, dar celălalt ucenic a alergat înainte mai repede 
decât Petru şi a sosit cel dintâi la mormânt” (v. 3-4). 

Graba cu care amândoi alergau spre mormânt arată dragostea 
şi devotamentul către Hristos al acestor doi ucenici. Dragostea nu 
s-a stins în inima lor, când au văzut pe Domnul mort şi nădejdile 
lor, în privinţa lui Mesia, zădărnicite. Ei continuă să aibă mintea 
aţintită către Acela, pe care Îl văzuseră spânzurat pe lemnul crucii 
şi ÎL credeau înmormântat sub lespedea mormântului. Când au 
aflat că acel mormânt este gol, au alergat acolo. Observăm aici o 
întrecere pilduitoare între cei doi ucenici în graba lor. Au alergat 
o parte din drum împreună. Dar apoi loan a luat-o înaintea lui 
Petru şi a ajuns primul la mormânt. Orice întrecere şi râvnă spre 
bine este vrednică de laudă. Adică, creştinii se pot lua la întrecere, 
în sensul care dintre ei ajunge mai repede la virtutea vieţii ce duce 
la Hristos. Dar această întrecere trebuie făcută fără invidie, căci 
invidia îi va arunca afară în chip jalnic. Se mai cuvine ca ei să nu 
dispreţuiască pe cei mai zăbavnici. Întrecerea să se facă din dorinţa 
şi râvna fierbinte către virtute şi sfinţenie. 

Ucenicul care a ajuns primul la mormânt a fost loan, pe 
care Domnul îl cinstea cu o dragoste specială şi care iubea şi el pe 
Domnul în chip deosebit. Dragostea aceasta l-a atras pe urmele 
lui Hristos până în curtea lui Anna şi Caiafa şi l-a ţinut lângă cel 
răstignit, numai pe el dintre toţi ucenicii, împreună cu Preasfânta 
Maică a Domnului. Dragostea aceeâ îi dă acum aripi ca să ajungă 
primul la groapa Celui pe care Îl iubea. Al doilea care a venit a 
fost Petru. Să presupunem că vârsta l-a împiedicat? Să presupunem 
că amintirea amară a lepădării şi zdrobirea pentru păcat i-a 
ingreunat sufletul şi i-a impiedicat picioarele de la alergat? Se ştie că 
simţământul vinovăţie: produce durere şi zdrobire, când urmează 

să ne apropiem de Hristos, şi ne face neindrăzneţi şi lipsiţi de curaj. 
Cei care au conştiinţa liniştită şi fără mustrare aleargă spre Hristos 
A v v f A è v » . .. 
cu îndrăzneală. In împrejurări de felul acesta, singurul mijloc de 
a-şi recâştiga curajul şi râvna este smerirea în faţa Domnului şi 
nădejdea sigură în mila Lui, precum a făcut Petru. De aceea a şi fost 
pus din nou în vrednicia apostolică şi s-a făcut vestitor fierbinte al 
Domnului şi stâlp al sfintei Sale Biserici. 


Explicaţia pe care și-au dat-o cei doi ucenici 


Ajungând la mormânt, priveau fiecare cu ochii şi în felul lor. 
În relatarea acestei cercetări, Evanghelistul are prilejul să prezinte 
caracterele deosebite ale celor doi ucenici: „Și plecându-se, vede 
giulgiurile zăcând, dar n-a intrat. Deci a venit şi Simon Petru după el 
şi a intrat în mormânt şi a văzut giulgiurile zăcând şi ştergarul care 
era pe capul Lui nu era cu giulgiurile, ci înfăşurat la o parte într-un 
loc” (v. 5-7). loan, sosit mai întâi la mormânt, s-a plecat, a văzut 
mormântul gol şi giulgiurile zăcând singure. Dar emoția lui a fost 
aşa de mare, încât n-a îndrăznit să intre în mormânt. Petru, deşi pe 
drum a rămas în urmă, acum o ia înainte în îndrăzneală. Caracterul 
lui Petru se prezintă aici mai practic şi mai curajos. Căci el n-a 
rămas în afara mormântului, ci a intrat înăuntru. 

Cu câtă înţelepciune împarte Dumnezeu darurile şi harismele 
Sale. Lui Ioan, care avea darul dragostei mai fierbinţi, i-a dat puterea 
să ajungă primul la mormânt. Petru avea îndrăzneala şi curajul, 
care l-au pornit să intre primul în mormânt. Aşadar, unul pe altul 
s-au biruit în întrecerea cea bună, mai bine zis, s-au completat unul 
pe altul. Căci Dumnezeu rânduieşte lucrurile cu înţelepciune, ca 
niciun om să nu se poată mândri pentru aşa numita superioritate 
a sa. Dumnezeu nu dă la toţi aceleaşi daruri, ci le măsoară pentru 
fiecare, ca tot omul să aibă nevoie de altul, ca oamenii să se ajute 
reciproc, să se întregească între ei şi să lege cât mai strânse legături 

de dragoste. Iar când se întâmplă să cadă unul astăzi şi să rămână 
mai prejos de altul, se poate ca acesta să primească de la Dumnezeu, 
prin pocăință, un har atât de mare, încât mâine să fie pe aceeaşi 
linie cu cei buni, ba şi mai presus. 

Dar intrarea plină de îndrăzneală a lui Petru în mormânt ne mai 
dă şi o altă învăţătură însemnată. Fantezia şi frica celor temători a 
făcut din morminte şi din locurile de îngropăciune, nişte sperietori 
şi nişte locuri de groază. Aşa că ele inspiră cutremur, mai cu seamă 
în ceasul nopţii. Dar mormintele nu au, pentru creştini, nimic 
înspăimântător, nici urât, de când Hristos a fost pus în mormânt. 
Trupurile moarte şi oasele goale, care sunt îngropate, nu pot să 
facă rău omului. De altfel, Dumnezeu este pretutindenea de faţă, 
prin urmare şi în morminte, nu numai ziua, ci şi în timpul nopţii. 
Este o lipsă de evlavie să credem că sufletele morţilor rătăcesc 
prin jurul mormintelor, ca să vatăme pe cei vii. Căci „sufletele 
drepţilor sunt în mâna lui Dumnezeu”, iar sufletele păcătoşilor se 
găsesc într-un alt loc, pe care tot Dumnezeu l-a hotărât. Peste toate 
acestea, mormântul şi cimitirul vor fi odată şi locuinţa noastră, a 
fiecăruia. De aceea trebuie să ne obişnuim cu această locuinţă, şi 
să ne pregătim sufletul în aşa fel, ca să-L apropiem de Dumnezeu. 
Când va veni vremea ca trupurile noastre să învieze din mormânt, 
precum a înviat şi trupul Domnului, şi să se unească cu sufletul, să 
ne aflăm la dreapta lui Hristos şi părtaşi ai slavei Sale. Aşadar, să 
nu ne temem de un mormânt nevătămător, în care se vor odihni şi 
oasele noastre cele trudite, ci să ne cutremurăm de acel mormânt 
ingrozitor al pedepsei, în care vor fi aruncate sufletele şi trupurile 
păcătoşilor nepocăiţi, într-un necaz veşnic, într-o nefericire şi o 
durere deznădăjduită. 

Sfântul Evanghelist Ioan notează amănunţit poziţia giul- 
giurilor cu care fusese înfăşurat trupul Domnului, şi care atunci 

rămăseseră neatinse. Şi mai cu seamă, notează că ştergarul de pe 
capul Domnului era pus de o parte, cu grijă specială. Giulgiurile 
acestea erau nişte mărturii mute ale învierii. Mărturiseau că nu 
fusese o mutare din loc, cum credea Maria Magdalena. Căci dacă 
cineva ar fi mutat trupul Domnului într-un alt mormânt, nu l-ar 
fi dezvelit din giulgiuri. Nu era nici furt, după cum voiau să dea 
de înţeles conducătorii ludeilor. Căci, dacă cineva ar fi furat tru- 
pul, nu i-ar fi păsat de poziţia în care rămân giulgiurile. Cu atât 
mai mult, cu cât erau acolo nişte păzitori straşnici, iar giulgiurile 
erau foarte strâns lipite de piele, prin smirna cu care fusese uns 
trupul. Iar smirna este o materie foarte lipicioasă. Deci, giulgiu- 
rile făceau dovada că trupul Domnului pierise din mijlocul lor, 
prin atotputernicia celui înviat. Domnul ieşise din mormânt eli- 
berat de orice legătură cu moartea şi cu mormântul. Nu ni se 
spune ce fel de veşminte purta Domnul când s-a arătat ucenicilor, 
dar nici într-un caz nu s-a arătat cu giulgiurile. „Căci Hristos învi- 
ind din morţi, nu mai moare, moartea nu-L mai stăpâneşte” (Rm 6, 
9). Lazăr a inviat cu giulgiurile, căci mai avea nevoie odată de ele. 
A înviat pentru o viaţă provizorie, care avea să se termine iarăşi 
cu moartea şi cu giulgiurile. Dar Hristos a înviat spre nemurire, 
aşa cum vom învia şi noi toţi la a doua venire a Sa. Atunci vor 
înceta şi mormintele, şi giulgiurile, şi lacrimile despărțirii, şi frica 
de moarte; nu vom mai avea nevoie de haine, ca aici pe pământ. 
Hristos va îmbrăca trupurile drepţilor cu slavă şi cu strălucire ce- 
rească. Dimpotrivă, va ruşina pe cei ce au folosit îmbrăcămintea 
provizorie de pe pământ, ca pe un mijloc de păcătuire şi pierzare 
a sufletelor. Căci din nefericire, şi haina, cea atât de trebuitoa- 
re vieţii noastre, închinătorii propriului lor trup o fac prilej de 
sminteală şi cursă pentru suflete. Cei ce nu vor fi îmbrăcați în 
virtute, vor rămâne goi şi lipsiţi de slava lui Dumnezeu. 

Primele raze ale învierii în sufletul ucenicilor 


Şi iată: încurajat de pilda lui Petru, a intrat şi loan acum 
in mormânt: „Deci atunci a intrat şi celălalt ucenic, care ajunsese 
primul la mormânt, şi a văzut şi a crezut” (v. 8). Exemplul are mare 
putere. Mulţi sunt atraşi spre păcat şi pierzanie prin pilda altora, 
care le-au luat-o înainte, pe calea aceasta. Fără îndoială însă, mulţi 
se întăresc în calea virtuţii, leapădă frica şi sfiala care îi împiedica 
să se apropie de credinţă, devin indiferenți faţă de judecăţile lumii, 
- când văd pilda altor oameni virtuoşi. Îndrăzneala cea cuminte 
şi mărturisirea înţeleaptă a convingerilor noastre creştineşti, viaţa 
noastră cu adevărat îmbunătăţită şi virtuoasă, va distruge îndoiala 
multora şi îi va atrage spre viaţa cea în Hristos. Nu există faptă 
bună mai mare şi mai fericită, decât să atragem la Hristos pe alţii, 
să întărim şi pe alţii în calea virtuţii, a adevăratului progres, a 
vieţuirii sănătoase. 

Observaţi acum o altă întrecere sfântă între cei doi ucenici. 
Petru, mai îndrăzneţ, a intrat primul în mormânt; dar, după ce 
a văzut toate cu ochii săi, s-a mărginit pur şi simplu să se mire: 
„a plecat mirându-se de întâmplare” (Lc 1, 24, 12). Însă Ioan, deşi 
a fost îndemnat de îndrăzneala lui Petru să intre în mormânt, 
prezintă acum o virtute foarte rară; că văzând poziţia giulgiurilor, 
a tras concluzia că Domnul, înviind, le-a lăsat în poziţia aceea; 
şi, prin urmare, „a crezut”. Petru însă a crezut desăvârşit, numai 
după ce Domnul i s-a arătat lui personal (vezi Lc 24, 34; I Cor 15, 
5). lar Sfântul Evanghelist mirându-se de uitarea lor, cu privire 
la proorociile despre învierea Domnului, uitare care cuprinsese şi 
pe Petru, scrie: „Căci încă nu înțelegeau Scriptura, că El trebuia să 
învieze din morți” (v. 9). Abia când li se arată Domnul şi le deschide 
mintea, atunci îşi amintesc şi înţeleg mai adânc tâlcul Sfintei 
Scripturi. Căci, prin prooroci se vestise această mare minune. 

Cercetarea mormântului, făcută de cei doi ucenici, se rezumă la 
acestea: „deci s-au întors ucenicii la ai lor” (v. 10). Petru şi loan 
s-au întors în casa în care locuiau, nedumerindu-se, ce altceva ar fi 
trebuit să facă şi nădăjduind că Dumnezeu va lămuri întâmplarea. 


Maria se întoarce la mormânt 


După plecarea lui Petru şi a lui Ioan, Maria Magdalena s-a 
întors la mormânt. După ce s-a întors, „Maria sta lângă mormânt, 
plângând afară”. Ea nu se desparte de mormântul Domnului, nici 
gândul ei nu leapădă amintirea lui. S-a oprit lângă mormânt şi 
plânge. Iar lacrimile ei arată că o nouă lovitură a dat peste inima 
ei iubitoare. Ea plânsese pe Iisus, când Îl văzuse spânzurat pe 
cruce, suferind şi chinuindu-se, Îl plânsese când Îl văzuse mort, 
şi când a fost ascuns de piatra mormântului. El, în care îşi pusese 
atâtea nădejdi şi doruri sfinte, Îl plânseseră împreună şi celelalte 
mironosiţe, pe când pregăteau miresme de îngropare. Îl plânge şi 
acum, când crede că i-a pierit şi ultima mângâiere; de aceea unge 
trupul mort cu mirurile şi lacrimile ei, Îl plânge acum, când ar 
trebui să se bucure de marea bucurie a învierii! 

Dar durerile de acest fel sunt obişnuite şi adesea le simţim şi noi, 
slujitorii cei neputincioşi ai Domnului. Plângem şi oftăm şi ne aflăm în 
necaz, pentru nişte întâmplări, care ne pregătesc bucurie mare. Pierdem 
ceva, în care ne-am pus nişte nădejdi zadarnice, de aceea suferim şi 
suntem nedumeriţi, cum vom îndrepta această pierdere? Pierderea 
aceasta însă ne va aduce folos mare şi desfătare înaltă, duhovnicească 
şi deosebită. Mama care şi-a pierdut copilaşul, plânge nemângâiată; o 
soţie suferă fără nădejde pentru moartea soţului; negustorul, care şi-a 
pierdut averea, se cufundă într-o melancolie adâncă; exilatul care şi-a 
pierdut patria, funcţionarul care şi-a pierdut slujba, sunt mâhniţi şi 
îndureraţi. Şi totuşi, aceste aşa numite pierderi, care produc sufletelor 
noastre confuzie, tulburare şi nenorociri fantastice, toate acestea vin 

asupra noastră ca să ne fie un prilej nepreţuit de pocăință, de înnoire 
a vieţii şi de regăsire a rostului nostru adevărat, ca să intrăm în calea 
fericirii adevărate şi veşnice. Câte lacrimi se varsă şi cât întuneric se 
lasă asupra noastră, încât credem că vom pieri! Lacrimile nu le-am 
vărsa şi întunericul s-ar lumina, dacă noi am avea credinţă statornică 
şi am crede că Dumnezeu ne va descoperi mâine un mare bine, prin 
mijlocirea necazului de astăzi. Căci „celor ce iubesc pe Dumnezeu, toate 
le sunt spre binele lor” (Rm 8, 28). 

„Maria stătea plângând” Amintiţi-vă şi de o altă Marie, de 
Preasfânta Maică a Domnului, care cu mulţi ani înainte plângea şi 
Ea crezând că a pierdut pe Iisus al Ei: „Fiule, de ce ne-ai făcut aceasta”, 
I-a zis Dânsa când L-a aflat: „Iată noi Te căutăm mâbniţi”. Dar L-a 
aflat şi s-a bucurat mult. Fiindcă cei ce caută pe Hristos cu dor şi 
lacrimi, Îl află, până în sfârşit, şi atunci se bucură peste măsură de 
mult, „bucuria lor nimeni nu o va lua de la ei”, după cum afirmă 
însuşi Domnul (In 16, 22). Această bucurie începe acum să răsară 
şi Mariei Magdalenei, căci „cum plângea, s-a aplecat în mormânt şi a 
văzut doi îngeri în haine albe, şezând unul la cap şi unul la picioare, 
unde zăcuse trupul lui Iisus” (v. 11-12). Maria a făcut acelaşi lucru 
pe care îl facem cu toţii, când pierdem ceva de preţ, pentru care 
ne plecăm iarăşi şi iarăşi căutându-l şi credem că, cercetând mai 
cu de-amănuntul, vom afla obiectul căutat. Aşadar, Maria, pe 
când plângea, s-a aplecat iarăşi cu atenţie către mormânt şi a văzut 
ceva foarte mângâietor, care putea s-o lămurească. A văzut doi 
ingeri în haine albe. Aceşti doi trimişi cereşti, după ce puseseră pe 
fugă pe străjerii, care din porunca duşmanilor Domnului păzeau 
mormântul, făceau acum de strajă şi erau vestitori ai biruinţei 
Stăpânului lor asupra puterilor nevăzute ale întunericului şi asupra 
organelor celor văzute. Îngerii şedeau, unul în partea capului, 
celălalt în partea picioarelor, ca cei doi heruvimi, care şed unul în 
faţa altuia, pe acel simbolic chivot al Testamentului Vechi. 

De îndată ce îngerii au văzut-o pe Maria plângând, au 
întrebat-o: „Femeie de ce plângi? lar ea a răspuns: că au luat pe Domnul 
meu din groapă şi nu ştiu unde L-au pus” (v. 13). Întrebarea aceasta 
plină de compătimire a îngerilor, avea drept scop o descoperire 
treptată a celui mai mare eveniment de bucurie. Căci îngerii sunt 
întotdeauna gata să mângâie pe credincioşii Domnului lor. Dar 
întrebarea avea şi înţelesul acesta: de ce plângi în ceasul în care ar 
trebui să te bucuri? De ce nu ne întrebi pe noi, ca să afli bunavestire 
de bucurie, ci plângi mereu? 

Sfârşită de durere, că nu izbutea să găsească trupul Domnului, 
ca să-i aducă jertfa cea bine mirositoare a devotamentului ei, Maria 
n-a putut să dea la o parte gândul că au scos pe Domnul ei din 
groapă şi L-au pus în alt loc, neştiut de ea. Nu-şi dă seama nici 
de cinstea, pe care i-o fac îngerii, stând de vorbă cu dânsa, nici de 
înfăţişarea lor strălucitoare ca fulgerul, în hainele lor albe. Ea nu 
poate să-şi liniştească durerea, nici cu zâmbetul îngeresc, ci numai 
când va vedea zâmbetul Domnului ei, atunci va simţi cea mai 
înaltă desfătare. De aceea, la întrebarea îngerilor, Maria răspunde 
ca şi cum ar vorbi cu nişte oameni asemenea ei, neputincioşi şi 
neştiutori; cum să nu plâng? Au luat pe Domnul, L-au spânzurat 
pe cruce. L-au dus mort şi L-au pus în mormântul acesta, L-am 
văzut cum L-au pus „de departe” (Lc 23, 49). L-au luat acum iarăşi, 
când eu nădăjduiam să-L văd de aproape, fie şi mort şi îngropat! 
Cei ce cercetează mormântul unor persoane dragi, după despărţirea 
dureroasă, cunosc foarte bine acest fel de vorbire a dragostei. Dar 
niciodată dragostea care leagă copiii de părinţi, ori cea dintre 
persoane oricât de iubite, nu poate fi comparată cu dragostea care 
leagă pe Hristos cu aceia, care Îl iubesc altcum vrea El să fie iubit. 
Adică: „Din toată inima, din tot sufletul, din tot cugetul şi din toată 
puterea”. 

Convorbirea dintre Domnul și Maria Magdalena. 
Domnul se descoperă 


Dar iată, avea să se lămurească nedumerirea Mariei Magdalenei 
în privinţa mormântului. Ea avea să simtă desfătare „mai mult 
decât a cerut sau a gândit” (Ef 3, 20). În locul trupului mort, va 
afla pe Domnul viu. Maria „zicând acestea, s-a întors înapoi şi a 
văzut pe lisus stând. Dar nu ştia că este Iisus” (v. 14). În clipa în care 
Magdalena îşi exprimă durerea ei în faţa îngerilor, Domnul se arată 
şi se opreşte în spatele ei, ca un om necunoscut. Iar ea, fie că văzuse 
umbra Lui, fie că auzise paşi de om, fie fiindcă îngerii la apropierea 
Domnului au arătat o uimire plină de bucurie, - se întoarce şi ea 
inapoi, mai înainte ca îngerii să fi apucat să-i răspundă la cuvintele 
ei. A văzut pe lisus, dar nu L-a recunoscut. Este lângă ea Acela, pe 
care ÎL căuta cu lacrimi, şi totuşi ea nu simte prezenţa Lui! Acest 
lucru ni se întâmplă foarte des şi nouă. Domnul este totdeauna cu 
noi, totuşi noi nu ştim şi nu simţim, fiindcă suntem consumaţi, fie 
de durere, fie de grijile lumești, fie de plăceri şi păcate. Duhul Sfânt 
zice: „Aproape este Domnul de cei zdrobiţi cu inima” (Ps 33, 19). 
Totuşi, cei ce simt Sfânta Lui prezenţă Îl au întotdeauna ajutor în 
lupta virtuţii, primitor al rugăciunilor, mângâietor al inimilor lor, 
mijlocitor către Tatăl pentru iertarea păcatelor lor. Dimpotrivă, 
cei ce nu se interesează de prezenţa Domnului, cei care nu-L caută, 
ci ÎI evită şi se întorc de la EL, au întotdeauna aţintit spre faptele lor 
ochiul cel neadormit al lui Dumnezeu, ca să le răsplătească în ziua 
Judecăţii „după faptele lor” (Rm 2, 6). 

Cu prilejul arătării Sale, Domnul vrea să o facă pe Magdalena 
să înainteze treptat, din starea de durere şi neştiinţă, către înţelegerea 
deplină a prezenţei Sale. El vrea s-o facă să cunoască desăvârşit 
evenimentul de mare bucurie al învierii. De aceea o întreabă, ca şi cum 
ar fi fost un om neştiutor: „Femeie, ce plângi? Pe cine cauţi?” Domnul 

cunoştea foarte bine pricina lacrimilor şi a căutării ei neliniştite. Tot 
astfel, El ştie întotdeauna durerile şi neliniştile noastre; dar vrea să le 
audă şi din gura noastră prin rugăciune, ca să ne bucurăm noi şi mai 
mult, când primim ceea ce dorim, după o rugăciune răbdătoare. La 
întrebarea Domnului, Maria „părându-i-se că este grădinarul, Îi zise: 
Doamne, dacă L-ai luat Tu, spune-mi unde L-ai pus şi eu Îl voi lua pe 
EI” (v. 15). Crezând că este grădinarul, pe care Iosif din Arimateia 
il ţinea pentru îngrijirea grădinii, — căci numai grădinarul putea să 
se afle acolo la o oră atât de matinală, - Magdalena găseşte prilejul 
să primească informaţii mai limpezi despre obiectul dorințelor şi al 
cercetărilor ei. Cu o chinuitoare nelămurire, întorcându-şi capul, ca 
să-şi ascundă lacrimile, Maria zice: Doamne, dacă ai luat tu mortul, 
te rog spune-mi în ce loc l-ai pus şi eu mă voi îngriji să merg şi 
să-l aşez într-un mormânt potrivit! Starea Magdalenei este foarte 
neobişnuită. Ea văzuse pe îngeri, minune uimitoare, îi văzuse șezând 
pe mormântul gol, îi aude că o întreabă despre durerea ei, dar nu 
reuşeşte să înţeleagă marea minune. Ea continuă să fie stăpânită 
numai de o singură idee: trupul cel mort şi îngropat al Domnului. Şi 
mai înainte de a primi răspunsul de la îngeri, întreabă din nou pe acela 
care i se părea grădinar, tot despre trupul cel mort. Ideea învierii este 
încă deplin străină de gândurile ei. Şi totuşi, prin toate câte se petrec 
în acea vestită grădină a mormântului şi a învierii Domnului, Maria 
manifestă o iubire tot mai adâncă şi mai fierbinte către Hristos, 
iubire care nu se odihneşte, decât atunci când Îl află. Ori încotro 
s-a întors, cu oricine s-a întâlnit, ea întreabă grijulie despre Acela 
„pe care Î iubeşte sufletul meu”. Ea crede că toţi oamenii au aceeaşi 
grijă şi sunt gata să-i dea un răspuns satisfăcător. Dar precum altă 
dată Iosif în Egipt, a ascuns deocamdată raporturile frăţeşti, dar apoi 
s-a descoperit fraţilor săi, tot astfel acum şi Domnul, potrivindu-şi 
întotdeauna purtarea Sa cu starea sufletească a aceluia care Îl iubeşte. 
Domnul îşi arată toată dragostea Sa binefăcătoare şi dătătoare de 

daruri. Îndeajuns a rămas ascuns, ca un grădinar; îndeajuns a încercat 
dragostea Magdalenei. A sosit momentul să se descopere. Şi iată: „îi 
zise ei lisus: Marie!” Numele de Maria, auzit de dânsa rostit de un glas 
foarte cunoscut, de un glas neaşteptat, dar familiar, a pătruns până în 
adâncul inimii ei. Era glasul acela, care a liniştit spaimele ucenicilor, 
când luptau împotriva valurilor mării, şi au auzit glasul Domnului: 
„îndrăzniţi, Eu sunt, nu vă temeți” (Mt 14, 27). 

Era glasul cunoscut, cu care Păstorul cel bun îşi cheamă 
oile Sale pe nume. Dar „oile ascultă glasul Lui, fiindcă îl cunosc” 
(In 10, 3-4). lar Maria era dintre aceste oi şi de aceea a simţit o 
atât de cuprinzătoare bucurie, la sunetul glasului Domnului, în 
adâncul sufletului ei. Într-o clipă s-a risipit norul cel întunecos, 
care se aşezase pe mintea ei şi ascunsese până atunci marea minune, 
dovedită de mormântul gol şi de straja îngerilor. Lumina soarelui 
celui înviat din morţi, a Domnului, care Se afla lângă dânsa, a intrat 
în sufletul ei. I-a fost de-ajuns un singur cuvânt, ca să-şi exprime 
bucuria şi entuziasmul ei cel mai mare: „Rabuni, ce se tâlcuieşte 
Învăţătorule”. Ea zice: învățătorul meu, şi rămâne apoi fără glas! 
În locul trupului mort, pe care îl căuta, ea vede pe Domnul viu 
şi impodobit cu mare cuviinţă. Lacrimile de durere i se prefac în 
lacrimi de bucurie. Entuziasmul ei cel viu, negăsind un alt mod 
de a se manifesta, o îndeamnă să incerce să îmbrăţişeze picioarele 
Domnului sau să atingă marginea îmbrăcămintei Lui. Nu-i mai fac 
nicio impresie îngerii îmbrăcaţi în alb, deoarece are în faţa ei pe 
Stăpânul ingerilor. Oricât ar fi de vrednici de respect şi cuviincioşi 
slujitorii lui Dumnezeu, totuşi nu sunt decât robii Săi. Prin urmare, 
numai Lui I se cuvine desăvârşit respect, dragoste, admiraţie şi 
adoraţie. Iar robilor lui Dumnezeu li se cuvine respect şi dragoste 
in parte, numai în numele lui Dumnezeu, prin mijlocirea Lui şi pe 
cât îngăduie El. 

Apostoliță către apostoli 


Entuziasmul şi dragostea către Domnul trebuie să le 
manifestăm cu un respect şi cu o evlavie potrivite cu înălţimea 
Sa cea dumnezeiască. De aceea Domnul, evitând manifestarea 
entuziasmului Mariei: „îi zice; nu Mă atinge: căci încă nu M-am suit 
la Tatăl Meu... Du-te la fraţii Mei şi le spune: Mă sui la Tatăl Meu şi 
Tatăl vostru, la Dumnezeul Meu şi Dumnezeul vostru” (v. 17). 

Când se despărţise de ucenicii Săi şi păşea spre mucenicia 
crucii, Domnul zise că va învia, îi va vedea iarăşi şi atunci, în locul 
durerii lor, va veni bucuria, pe care nimeni nu le-o va putea lua (vezi 
In 16, 22). O astfel de bucurie a simţit atunci Maria, după multa 
ei suferinţă. Ea credea însă că Hristos a înviat, ca şi Lazăr, pentru 
a trăi împreună cu casnicii şi cu prietenii Săi, o viaţă pământească 
de bucurie comună şi de raporturi intime. Dar nicidecum; severa 
şi speciala interdicţie, pe care Domnul o adresează Mariei: „Nu Mă 
atinge”, nu te apropia de Mine, - arată că ideea aceasta era cu totul 
greşită. Domnul îi dă de înţeles că credincioşii Săi nu trebuie să-şi 
lipească mintea de prezenţa Sa cu trupul şi de o petrecere simțită 
cu Dânsul. Ci trebuie să se înalțe la o comuniune duhovnicească şi 
la o impreună-petrecere sufletească, pe care credinţa lor statornică, 
adoraţia din tot sufletul către Domnul, o va lucra de acum înainte. 
Aşadar, Maria trebuia să vadă lucruri mai înalte decât acelea, pe 
care i le arătau ochii ei, când a văzut pe Domnul înviat, că mai 
zăboveşte pe pământ, lisus adaugă: „Nu M-am suit încă la Tatăl 
Meu”. Fiindcă ucenicii îşi închipuiau că moartea Domnului era 
„mutarea din lumea aceasta la Tatăl”, despre care le spusese EL, 
în seara cinei celei de taină (In 13, 1). Iar arătarea Domnului cea 
de atunci, ucenicii o socoteau întoarcerea Sa, a doua Sa venire, 
şi începutul unei petreceri împreună cu dânşii, aici pe pământ. 

Deci, de aceea Iisus îi spune Mariei: nu te apropia de Mine, cu 
asemenea idee preconcepută. Ci de vreme ce te-am învrednicit de 
marea cinste, să Mă arăt ţie, după învierea Mea, datoria ta este 
următoarea: Să alergi la fraţii Mei şi să le împărtăşeşti vestea cea 
bună despre învierea Mea, informându-i că încă nu M-am suit la 
Tatăl Meu. 

„Du-te la fraţii Mei” Domnul a arătat adesea dragostea Sa către 
ucenici şi legătura Sa cea strânsă cu ei şi în special în seara dinaintea 
răstignirii, când i-a numit prieteni ai Săi. Dar acum, după învierea 
din morţi, când El nu mai era într-o stare de smerenie, îi numeşte 
pe ucenici fraţi. Domnul nu îndepărtează firea omenească, prin 
care S-a făcut frate al nostru, ci o ridică şi pe ea la cinstea şi slava 
dumnezeiască, din care S-a coborât Dumnezeu cel nemărginit. El 
declară că are cu noi legături de dragoste şi mai strânse, declară că 
suntem fraţi ai Săi! Deşi ucenicii Îl părăsiseră în vremea cea mai 
grea a vieţii Sale pe pământ, în vremea patimilor şi a răstignirii Sale, 
totuşi acum, în clipa triumfului, Domnul îi numeşte fraţi ai Săi. În 
loc să trimită un vestitor, care să exprime reprobarea şi supărarea 
Sa pentru purtarea ucenicilor, dimpotrivă, El porunceşte să li se 
dea buna-vestire de bucurie şi în acelaşi timp le dă de înţeles că a 
uitat purtarea lor, că le iartă din suflet lepădarea, că îi ridică la starea 
de fraţi ai Săi. Fiindcă Domnul cunoştea bine neputinţa omenească 
şi slăbiciunea voinţei, din pricina cărora Îl părăsiseră ucenicii. Dar 
ştia şi sinceritatea lor, şi cât de mult doreau să fie ucenicii Săi. Da, 
cititorule. Domnul se poartă întotdeauna astfel, faţă de ucenicii Săi 
din toate vremurile. Ne-a învrednicit să ne încerce de mii de ori, 
căci noi părăsim cu atâta uşurinţă pe un astfel de Frate luându-ne 
după lume şi după păcat. Dar dacă această cădere a noastră este 
pricinuită de neputinţă, dacă avem dorul sincer de a rămâne cu 
Domnul, ca şi ucenicii de atunci, dacă ne căim din inimă, ca şi 
ei, atunci nici El nu se leapădă de noi niciodată, ci continuă să 

ne considere fraţi ai Săi. Înţelegi, iubite cititor, această cinste şi 
binefacere de nepreţuit? 

Ce veste bună transmite Domnul prin Maria Magdalena 
ucenicilor Săi? Iată: „Mă sui la Tatăl Meu şi Tatăl vostru, la Dumnezeul 
Meu şi Dumnezeul vostru”. Hristos este Fiu al Tatălui după fire, dar 
legătura cea nouă, care leagă pe Hristos de credincioşii Săi, prin legături 
frăţeşti, face acum pe Tatăl Domnului şi Tată al credincioşilor Săi; 
iar pe credincioşi îi face fii ai Tatălui, după har, şi harul se revarsă din 
jertfa Domnului. Prin această legătură, Dumnezeul lui Iisus Hristos 
este Dumnezeul ucenicilor, al credincioşilor. Făcându-Se om, pentru 
noi, făcând ascultare de Dumnezeu ca om, Hristos S-a făcut una cu 
noi. Luând chip de rob, s-a supus lui Dumnezeu ca un rob. 

O, ce mângâiere şi fericire revarsă asupra credincioşilor 
Domnului această afirmaţie a Sa! în orice situaţie socială am f, 
oricât de săraci şi umili, oricât de necunoscuţi şi fără trecere, oricât 
de neputincioşi şi de bolnavi, dacă suntem credincioşi ai lui Hristos, 
dacă primim din toată inima adopţiunea pe care ne-o oferă Hristos, 
atunci El „nu se ruşinează să ne numească fraţi” (Evr 2, 11). Domnul 
ne duce la desfătarea comuniunii de fii cu Tatăl cel ceresc, la fericirea 
Şi la slava Fiului. Prin coborârea la noi şi smerirea cea adâncă a Fiului, 
s-a făcut o scară, pe care noi ne-am suit de pe pământ la cer, făcându- 
ne, din fii ai mâniei şi ai blestemului, fii ai lui Dumnezeu celui 
preainalt. Desigur, distanţa care desparte pe Hristos, fiu după fire, 
de noi, fiii cei după har, este imensă. Sfântul loan Gură de Aur zice: 
„Deşi prin întruparea cea în ființă, s-a făcut Domnul frate al nostru, dar 
cu cinstea rămâne mult mai presus, încât nici nu se poate spune cu cât”. 
Acest lucru nu ne împiedică să ne bucurăm de nepreţuitele bunătăţi 
ale adopţiunii: „Dacă suntem fii, suntem şi moştenitori; moştenitori ai 
lui Dumnezeu, împreună moştenitori cu Hristos” (Rm 8, 17). 

Aşadar, toată porunca Domnului către Maria Magdalena are 
acest înţeles: spune fraţilor mei că am înviat din morţi, nu ca să 

trăim aici împreună o viaţă obişnuită, în mijlocul cinstitorilor şi al 
vredniciilor omeneşti, ci ca să Mă sui la ceruri, în calitate de biruitor 
şi triumfător împotriva puterilor intunericului. Voi fi rugător, preot 
şi arhiereu al ucenicilor Mei, pentru care Eu deschid o nepreţuită 
comuniune şi legătură, facându-i fii ai Părintelui Meu. Prin urmare, 
ucenicii şi toţi adevărații Mei următori, înviaţi duhovniceşte pentru 
O viaţă nouă, să-şi întoarcă privirile, înclinările, dorinţele, activităţile 
lor, nu spre mărimile pământeşti şi spre bunurile materiale, - ci în 
sus, spre ceruri, unde este Tatăl şi Fratele lor. Rezumatul vieţii lor, 
ca şi al vieţii Mele este: „Mă sui la Tatăl Meu” 

lar Maria a alergat, prinzând aripi. I-au dat aripi bucuria cea 
negrăită şi porunca cea preaînaltă, spre împlinirea poruncii: „$i 
Maria Magdalena s-a dus şi a vestit ucenicilor că a văzut pe Domnul 
şi că acesta i-a spus ei” (v. 18). Domnul a dat mai întâii Mariei 
Magdalena, apoi şi celorlalte femei mironosiţe, slăvită cinste de 
a-L vedea înviat şi de a se face vestitoare a acestei veşti mari şi 
preabune. Ele, cel dintâi, au alergat la mormânt „pe când era încă 
întuneric”. Ele, care erau din fire temătoare şi mai slabe, au dovedit 
mai întâi o dragoste şi o bărbăţie, care n-a ţinut seama de primejdii. 
Ele, primele, au informat pe ucenicii, care erau închişi în casă şi 
plini de teamă, despre faptul că mormântul era gol. Toate acestea 
se cuveneau să fie făcute de bărbaţi, iar femeile să stea închise 
în casă şi să fie înfricoşate. Pe drept cuvânt, Domnul pe ele le-a 
răsplătit mai întâi şi, dintre toate, pe Maria Magdalena, trimiţând-o 
să evanghelizeze pe evanghelişti şi să fie apostoliţă către apostol. 

Iar vestea aceasta, pe care Magdalena a împărtăşit-o ucenicilor 
- că a văzut pe Domnul şi că i-a dat poruncă să încredinţeze pe 
ucenici despre suirea la Tatăl — această veste răsună, din generaţie 
în generaţie, până la noi. Răsună până la femeile care trăiesc astăzi şi 
le atinge în chip special. Căci Domnul a înălţat femeia, mai întâi în 
persoana Preasfintei Fecioarei Maria, Maica Sa, şi în al doilea rând, 

în persoana Mariei Magdalena şi a celorlalte mironosiţe. Domnul a 
scos femeia din robia şi din starea animalică, în care o înjosise păcatul 
Şi necunoaşterea scopului vieţii omeneşti. A înălţat-o în atmosfera 
curată a libertăţii, pe aceeaşi treaptă morală cu bărbatul, la cinstea de 
a putea binevesti adevărul creştin, la slava de fiică a lui Dumnezeu. 
lată o cinste şi o slavă vrednică de personalitatea femeii. Nu slava 
deşartă a lumii, nici manifestările prosteşti şi adorarea trupului, 
cu care lumea încearcă să prăbuşească femeia în starea de mădular 
al necinstei şi al depravării. Departe de Hristos, femeia decade 
întotdeauna într-un abis de umilinţă şi de pierzare. În preajma lui 
Hristos, ea se ridică la minunate înălţimi de cinste şi bună-cuviinţă. 


Domnul se arată prima oară ucenicilor Săi 


În aceeaşi zi a învierii, Domnul s-a arătat ucenicilor Săi, 
care erau adunaţi împreună. Deşi îi informase prin Magdalena şi 
celelalte mironosiţe despre învierea Sa, totuşi li se arată şi personal, 
ca să-i mângâie şi să-i încredinţeze şi mai mult despre această unică 
întâmplare, pe care o aflaseră din informaţii. Şi astfel, ucenicii 
să fie martori oculari ai marelui adevăr, pe care aveau apoi să-l 
propovăduiască lumii, şi pe care aveau să întemeieze Biserica. 
Iar Evanghelistul Ioan, în sufletul căruia arătarea aceasta a făcut 
o impresie adâncă şi de neşters, o povesteşte în cele mai mici 
amănunte. 


Timpul și locul arătări: cuvintele spuse de Domnul 
când s-a arătat 


„Deci fiind târziu în ziua aceea, una a sâmbetelor, şi uşile fiind 
încuiate, unde erau adunaţi ucenicii, de frica ludeilor, a venit lisus şi 
a stat în mijloc şi le-a zis: pace vouă” (v. 19). Evanghelistul spusese că 

era una a sâmbetelor ziua aceea, şi acum ar fi putut să se exprime 
cam aşa: în aceeaşi zi. Totuşi el repetă: în acea zi, una a sâmbetelor, 
ca să arate importanţa şi sfinţenia deosebită a acelei zile; ca să 
arate că Dumnezeu, vrând să sfinţească duminica, să fie zi sfântă 
şi sfințită, a rânduit astfel lucrurile, încât ucenicii să fie adunaţi 
în acelaşi loc şi să primească astfel, în acea zi, prima cercetare 
şi binecuvântare a Domnului, după învierea din morţi. Căci în 
această zi, adică duminica, Domnul Se arată credincioşilor Săi până 
la sfârşitul veacurilor, prin taina sfintei Cuminecături. Se arată în 
mijlocul creştinilor, care sunt adunaţi în sfânta biserică. Aşadar, în 
seara acelei vestite zile, ucenicii se aflau adunaţi într-un loc. 

Este adevărat că se întâmplase, aşa cum prezisese Domnul: 
„Bate-voi păstorul, şi se vor risipi oile” (Mc 14, 27). Când au prins 
şi au răstignit pe Păstorul, s-au risipit oile, adică ucenicii. Dar 
particularitatea oilor este că ele caută să trăiască împreună cu altele. 
De aceea, oile Domnului, de îndată ce furtuna s-a alinat, s-au grăbit 
să se întrunească, ca să se mângâie una pe alta, să se întărească, să se 
roage împreună şi să discute despre informaţia cu privire la învierea 
Domnului, pe care o primise fiecare. Căci în orice împrejurare, 
in special în împrejurările dureroase ale vieţii noastre, întâlnirea 
cu fraţii are o mare importanţă, pentru mângâierea reciprocă. 
Temându-se de furia răstignitorilor evrei, ucenicii stăteau în casă, 
cu uşile încuiate, ca nu cumva faptul că s-au adunat cu toţii să le 
trădeze refugiul. 

În vremea acestei întruniri a oilor, a venit pe neaşteptate 
Păstorul: „A venit Iisus şi a stat în mijloc”. A intrat cu trupul, deşi 
uşile erau încuiate. Căci acel trup, care şi înainte de răstignire se 
supunea întru totul voinţei Domnului, şi umblase pe mare, acum 
cu atât mai mult. Nu se mai supune legilor firii stricăcioase, legilor 
gravităţii şi ale impenetrabilităţii, căci trupul intrase, prin înviere, 
în starea de slavă şi se prefăcuse într-un trup duhovnicesc şi eteric 

(vezi I Cor. 15, 44). Aşadar, trupul Domnului, după înviere, putea 
să apară şi să dispară pe moment, să iasă din mormânt fără ca piatra 
să fie răsturnată, fără ca peceţile să fie rupte, precum putea şi să 
intre în casă, prin uşile încuiate. 

În timpul acestei arătări, Domnul repetă de două ori 
binecuvântarea preasfântă şi plină de înţelesuri: „Pace vouă”. 
Am tâlcuit altădată înţelesul acestor cuvinte. „Și zicând acestea, 
le-a arătat mâinile şi coasta Sa. Deci s-au bucurat ucenicii văzând pe 
Domnul” (v. 20). Ucenicii erau uimiţi, fiindcă vedeau în faţa lor viu 
pe Acela, pe care Îl văzuseră chinuit şi mort pe cruce. Au crezut 
la început că văd un duh, o fantomă. Dar rănile, semnele lăsate 
de cuie pe mâini şi de suliță în coastă, erau dovezi limpezi şi de 
necombătut ale identităţii Domnului. Plin de iubire. Domnul face 
pogorământ, şi precum mama îşi deschide sânul pentru copilaşul 
ei, tot aşa Domnul îşi deschide mâinile şi îşi dezveleşte coasta, ca să 
vadă ucenicii Săi acele semne. Să se convingă definitiv de învierea 
Sa cea cu trupul. Domnul poartă aceste semne şi în ceruri, acum, 
când şade de-a dreapta Tatălui. Cu aceste semne va veni iarăşi la 
a doua venire şi atunci răstignitorii Săi „vor vedea pe Acela pe care 
L-au împuns” (In 19, 37). Ucenicii au simţit atunci ceea ce simt 
intotdeauna credincioşii, când primesc pe neaşteptate mângâieri 
şi binefaceri de mult preţ. Ei înţeleg acum desăvârşit că în faţa 
lor stă Domnul cel înviat din morţi. Urmarea acestei convingeri 
este nespusa bucurie, pe care au simţit-o în adâncul inimii lor: 
„Deci s-au bucurat ucenicii, văzând pe Domnul”. Se implinea cu 
prisosinţă făgăduinţa, pe care le-o dăduse Domnul, în seara cinei 
celei de taină: „Voi acum aveţi necaz: dar vă voi vedea şi se va bucura 
inima voastră şi bucuria voastră nimeni nu o va lua de la voi” (In 16, 
22). Acest lucru li se întâmplă adesea celor ce urmează pe Domnul. 
Când vin necazurile, care sunt atât de folositoare pentru curățirea 
noastră, ele aduc în închipuirea noastră o ceaţă atât de întunecată, 

incât credem că Dumnezeu s-a depărtat definitiv de noi, că ne-a 
lăsat fără sprijin, în oceanul suferinţei. Tot aşa credeau şi ucenicii, 
că i-a părăsit Domnul cel ce Se ascunsese. Dar după puţin timp, 
Domnul răsare pe orizontul sufletului nostru, precum soarele, şi 
risipeşte îndată negura întunecoasă şi trimite iarăşi raze calde şi 
înviorătoare. Necazul trece; acum vedem limpede scopul înalt, 
pe care îl slujise necazul. Vedem cum trece, nu numai necazul şi 
oboseala, ci şi viaţa prezentă, plină de încercări, şi noi înaintăm 
spre cer. Acolo vom vedea pe Domnul aşa cum este, precum L-au 
văzut şi ucenicii, şi ne vom bucura cu o bucurie, pe care „nimeni 
n-o va lua de la noi”. 


Trimiterea ucenicilor la întemeierea Bisericii 


„Deci Iisus le-a zis iarăşi: pace vouă; precum M-a trimis Tatăl, 
şi Eu vă trimit pe voi” (v. 21). Domnul, mai înainte de a supune 
pe ucenicii Săi la munca cea mare a întemeierii Bisericii, prin 
evanghelizare, le dă ca merinde iarăşi binecuvântarea păcii. 
Pe această binecuvântare se sprijină întreaga sfântă misiune a 
apostolilor. De pacea lor depinde curajul, pe care îl vor avea în 
lupta cu primejdiile apostolatului. 

Vestea cea bună a împrietenirii cu Dumnezeu şi a păcii, pe care 
Hristos a adus-o în lume, va fi obiectul propovăduirii apostoleşti în 
lume. De aceea, Domnul adaugă că îi trimite în lume, aşa precum 
pe El L-a trimis Tatăl, Îi trimite ca pe nişte învăţători ai adevărului, 
cu puterea şi autoritatea necesară pentru conducerea şi dezvoltarea 
Bisericii, îi trimite ca preoţi, ca să continue jertfa de pe Golgota, 
prin Taina Sfintei Euharistii. Îi hirotoneşte apostoli ai Evangheliei 
mântuirii, pentru ca apostolia lor transmisă urmaşilor lor, să se 
continue până la sfârşitul veacurilor în Biserica lui Hristos şi să 
arate tuturor oamenilor puterea şi dragostea Sa. Iar în felul acesta 

„Oricine vă primeşte pe voi, pe Mine Mă primeşte; cel ce vă ascultă pe 
voi, pe Mine Mă ascultă; şi cel ce se leapădă de voi, de Mine se leapădă; 
dar cel ce se leapădă de Mine, se leapădă de cel ce M-a trimis pe Mine” 
(Mt 10, 40, Lc 10, 16). 

Domnul dă apostolilor Săi ca merinde şi puterea Duhului 
Sfânt: „Şi zicând acestea, a suflat asupra lor şi le-a zis: luați Duhul 
Sfânt” (v. 22). Domnul a suflat în faţa ucenicilor, repetând acea 
lucrare, prin care a dat viaţă lui Adam, când „a suflat în fața lui 
suflare de viaţă” (Fac 2, 7). Fiindcă El însuşi, cel ce atunci zidise 
pe Adam, Se făcea acum izvor de haruri duhovniceşti. Şi precum 
atunci suflarea Lui a dat viaţă firească primului om, tot aşa acum 
suflarea Domnului dă apostolilor viaţă duhovnicească pentru 
a începe zidirea prin Biserică, a omului, deoarece cea dintâi era 
stricată de păcat. 

Suflând în faţa lor, Domnul a zis: „Luaţi Dub Sfânt”. Acum 
Domnul împărtăşeşte darul Sfântului Duh, nu întreg, ci numai în 
parte. Le dă arvună a Duhului. Căci măsura deplină avea să le-o dea 
„nu peste multe zile”. Atunci ei vor fi botezați cu Duh Sfânt, cum 
a fost Moise în nor, şi se vor umple de darurile Duhului, primind 
toată sfinţirea sufletească şi trupească, deplina luminare a minţii, 
deplina întărire a voinţei, deplina încredințare a conştiinţei că au 
în ei pe Duhul Sfânt. De aici înainte, ei aveau să aibă puterea facerii 
de minuni, darul proorocesc, cunoaşterea limbilor, pe scurt toată 
plinătatea darurilor Duhului. Acum, suflând asupra lor Domnul le 
dă numai în parte darurile, ca să înţeleagă în ziua Cincizecimii, că 
acea suflare puternică a Duhului nu este decât răsuflarea personală 
a nevăzutului lor învăţător. Domnul spune ucenicilor Săi ce 
anume har al Duhului Sfânt le-a dat, suflând asupra lor, în această 
împrejurare: „Cărora veţi ierta păcatele, le vor fi iertate, şi cărora 
le veţi ţine, vor fi ținute” (v. 23). Domnul le dă puterea de a ierta 
păcatele, îi inarmează cu harul deosebitor (diacritic) al Duhului, 

ca să judece, care oameni au împlinit condiţiile necesare pentru 
. . w ee FA . A v id 
primirea dezlegării păcatelor, pentru liberarea de osânda păcatului. 
. o [i v . . . A °: v’ $ 
Şi invers, care trebuie să fie ţinuţi pe mai departe în vinovăţie şi 
în osânda păcatului, fiindcă nu se căiesc, nu primesc cuvântul 
Evangheliei, nu se supun legilor mântuirii şi deci nu sunt vrednici 
să primească iertarea păcatelor. Ca adevărate organe ale Duhului, 
care au trimiterea de la Hristos, ucenicii trebuiau să ofere iertarea 
păcatelor, să ofere mântuirea. În clipa când ei aveau să spună 
A a vA {v v A e v 
cuvântul de iertare, Dumnezeu avea să întărească acest cuvânt şi să 
ierte momentan păcatele. Tot aşa Dumnezeu avea să întărească şi 
cuvântul prin care ucenicii vor osândi pe cei vrednici de osândă. 
Puterea aceasta, pe care Domnul însuşi o exercitase pe pământ, 
iertând sau ţinând păcatele, după înviere, când avea să se înalțe 
la ceruri, o încredinţează apostolilor în Sfânta Biserică. In acest 
s A v A . v ° ve . 
ceas, plin de însemnătate, Domnul întemeiază taina pocăinţei, 
a mărturisirii. Prin puterea Duhului, pe care a dat-o slujitorilor 
acestei taine, El face ca puterea de a ierta, care este proprie, să fie 
şi a lor. După cum a dovedit-o însuşi Domnul, prin vindecarea 
paraliticului din Capernaum, puterea de a dezlega păcatele este 
. . A o A .. gi A 
mai mare şi mai înaltă decât puterea facerii de minuni. În puterea 
dezlegării păcatelor constă sublimul lucrării preasfinte a preoţiei. 
Preotul dă sau refuză mântuirea. Deschide sau incuie cerul. Iată 
lucrarea preoţiei. 
„Cărora veţi ierta păcatele vor fi iertate; cărora le veţi ține, vor fi 
° » * v A v ° A ° uv uwv > oo 
ținute” Trebuie să înţeleagă bine acest cuvânt al Domnului rătăciţii, 
care îşi închipuie că nu au nevoie să meargă la Biserică în pocăință, 
să se mărturisească şi să primească dezlegare de la slujitorul Tainelor, 
fiindcă ei, chipurile, îşi primesc iertarea de-a dreptul de la Dumnezeu. 
Insă Domnul, cel ce are toată puterea de a dezlega, a pus un hotar 
limpede şi definitiv: că iertarea păcatelor va fi dată prin mijlocirea 
slujitorilor Bisericii Sale. Aşadar, cum să facă cineva excepţie? Şi cum 


SSS 


ARHIM. SERAFIM PAPACOSTAS 


poate să primească dezlegarea cel ce calcă această condiţie esenţială 
a dezlegării? Cuvântul acesta al Domnului trebuie să-l înţeleagă de 
asemenea cei ce îşi ascut limba lor cu multă uşurinţă, împotriva 
preotului, făcând paradă de scăderile şi de greşelile preoţilor, căci 
şi ei, ca oameni supuşi neputinţelor, cad adesea în scăderi. Aceşti 
oameni, pe de o parte nu se interesează să-şi aleagă un preot potrivit, 
virtuos şi bine format, iar pe de altă parte, aruncă în capul preotului 
tot ce le vine pe limbă. Însă bolnavul, care osândeşte pe medic, 
fiindcă medicul nu se îngrijeşte de sănătatea sa proprie, şi pe motiv 
că medicul este bolnav, refuză să fie tratat, nu mântuieşte nici pe 
medic, dar bolnavul însuşi ajunge la moarte. 


Domnul se arată a doua oară ucenicilor 


Sfântul Evanghelist Ioan descrie şi o altă arătare a Domnului 
e A . v . oe ve ° v A $ 
celui înviat, către ucenicii Săi. Descrierea aceasta formează sfârşitul 
capitolului de faţă. 


Cauza noii arătări 


„lar Toma, unul din cei doisprezece, cel numit geamănul, nu era 
cu ei, când a venit Iisus” (v. 24). La cea dintâi arătare a Domnului. 
Toma nu avusese prilejul fericit să fie de faţă. Nu se bucurase 
impreună cu ucenicii, care văzuseră pe Domnul. Din nefericire, cei 
ce nu se silesc să meargă la adunările credincioşilor, la care însuşi 
Domnul vine în mijlocul lor, pierd asemenea prilejuri. O astfel de 
adunare sfântă este cea care se face în zi de duminică şi sărbătoare, 
la dumnezeiasca Liturghie. 

Toma era „unul din cei doisprezece”, zice Evanghelistul, deşi 
ucenicii nu mai erau doisprezece, ci unsprezece. Însă numărul de 
doisprezece va fi din nou completat. Iuda „fiul pierzării”, pierise, 
dar locul lui avea să-l ia altul şi, prin urmare, numărul ucenicilor 

nu se va micşora. Domnul ştie numărul adevăraţilor Săi robi, 
deoarece „Perii capului vă sunt toți numărați” (Mt 10, 30), zice 
Domnul. Şi dacă cineva urmează drumul păcatului şi al pierzării, 
un altul, întorcându-se din lume la Hristos, îi va lua locul. 

„I-au spus, deci, ceilalți ucenici: am văzut pe Domnul”. Cu o 
bucurie de nedescris, ceilalți ucenici i-au vestit lui Toma marele 
eveniment al învierii Domnului, arătarea Sa în adunarea lor, harul 
nepreţuit pe care li-l dăduse şi pacea adâncă pe care o simt ei de 
atunci. Fiecare ucenic îi repeta lui Toma: am văzut pe Domnul, 
şi am fi dorit să fi fost şi tu acolo, ca să-L fi văzut, ca şi noi, să 
te fi bucurat şi să fi primit şi tu darurile lui, ca şi noi. Cuvintele 
ucenicilor către Toma erau cuvinte de zidire, de întărire a minţii, 
cuvinte care să-l pregătească pentru a primi pe Hristos. Căci bunii 
ucenici din toate vremurile au datoria să se zidească „împreună cu 
Unul, după cum porunceşte Dumnezeu prin Apostolul Pavel” (l Tes 
5, 11). Ei împărtăşesc celor care nu au putut lua parte la adunarea 
credincioşilor bunătăşile pe care le-au simţit din împărtăşirea lor cu 
Hristos şi din progresul în viaţa creştinească. Această impărtăşire, 
care atrage şi pe alţii la Hristos, este cea mai mare binefacere, pe 
care noi oamenii putem s-o oferim semenilor noştri; dar şi cea mai 
bună manifestare a recunoştinţei noastre către Hristos. Căci El, 
chemându-ne la credinţă şi luminându-ne, ca să vedem adevărata 
fericire, ne-a făcut un bine nemărginit de mare. Vei face o binefacere 
tot atât de mare, prietenilor tăi, dacă îi vei chema să cunoască pe 
Hristos şi să se unească cu El. Această binefacere este mai mare 
decât dacă ai fi aflat o mină de aur şi i-ai fi chemat pe prietenii tăi 
să fie părtaşi ai exploatării ei. Numai pornirea ta de împărtăşire a 
veştilor bune să fie sinceră, dezinteresată, lipsită de orice dorinţă de 
laudă şi de publicitate, care să întineze sfinţenia acestei fapte. 

Dar cum primeşte Toma înştiinţarea nespus de imbucurătoare 
despre înviere? Iată răspunsul lui Toma: „Dacă nu voi vedea în 

mâinile Lui semnul cuielor şi nu voi pune degetul meu în semnul 
cuielor şi nu voi pune mâna mea în coasta Lui, nu voi crede” (v. 25). 
Am semnalat şi altă dată caracterul lui Toma. Ultimele evenimente 
zguduitoare ale vieţii Mântuitorului, şirul de fapte întunecate şi 
înfricoşătoare ale conducătorilor poporului evreu avuseseră ca 
rezultat uciderea învățătorului iubit. Toate acestea făcuseră o 
impresie atât de adâncă asupra sufletului lui Toma, încât melancolia 
lui firească se prefăcuse într-un întuneric adânc, întunericul acesta 
nu-l putea lumina o veste, oricât de luminoasă; ci numai lumina 
lumii, Hristos. Toma trebuia să-L vadă pe Domnul, cu propriii 
ochi, să-L audă cu urechile şi să-L pipăie, pentru ca sufletul să i se 
lumineze. De aceea, Toma cere să-L vadă pe Domnul, să-L audă, 
să-şi pună degetul în semnul cuielor, să-şi pună mâna în coasta 
străpunsă de suliță, ca să creadă. 

Aceste pretenţii ale lui Toma nu prea erau la locul ia Căci şi 
profeţiile preziseră învierea Domnului şi Însuşi Domnul o prezise 
în chip special. Apoi, Toma nu dăduse crezare informaţiilor date 
de confrații Săi, care erau cu totul sinceri şi demni de încredere. 
Apoi, şi înainte de toate, Toma pune la încercare pe Însuşi Domnul, 
fiindcă nu se încrede în propriii săi ochi. El pretinde să aibă dovezi 
pipăite, prin excelenţă pipăite cu propria mână. Dacă un copil, care 
nu crede cuvintele tatălui său şi cere dovezi pipăite, este un răzvrătit, 
neasemănat mai mult înseamnă răzvrătire împotriva lui Dumnezeu 
celui sfânt şi absolut adevărat, când omul neîncrezător vrea să-L 
supună pe Dumnezeu cercetării simţurilor omeneşti. Totuşi, să nu 
uităm că în acea vreme, unică în istoria lumii, în care Dumnezeu cel 
nemărginit Se coborâse până la a fi om şi a suferit moartea de cruce. 
Dumnezeu nu zăboveşte să facă şi acest pogorământ, să devină 
obiectul cercetării necredinciosului Toma. Acest lucru Domnul nu 
l-a făcut numai pentru Toma, ci pentru toţi credincioşii care aveau 
să fie, pentru ca îndoiala lui Toma să fie „condei de evlavie, care să 
strice mrejele ereziei”, zice Sfântul loan Gură de Aur. 

Vremea în care s-a arătat Domnul și ce i-a spus lui Toma 


Aşadar, „După opt zile, ucenicii Lui iarăşi erau înăuntru şi 
Toma cu ei. A venit lisus, uşile fiind încuiate, şi a stat în mijloc şi a 
zis: pace vouă” (v. 26). Între cele două arătări au trecut opt zile, zice 
Evanghelistul. Acest lucru a avut un rost, fiindcă Domnul nu face 
niciun lucru fără un rost mare. El a amânat arătarea Sa cu un număr 
de zile, ca să înţeleagă Toma că, un astfel de caracter, melancolic 
până la necredinţă, nu se potriveşte cu viaţa cea nouă, Toma nu se 
îngrijise să fie impreună cu ceilalți ucenici, în timpul primei arătări 
a Domnului, din ziua cea de neuitat. Şi de aceea Toma a rămas o 
săptămână întreagă zbuciumat de valurile tristeţi, lipsit de credinţă, 
pe câtă vreme ceilalţi ucenici pluteau pe un ocean de bucurie. Dar nu 
cumva se întâmplă acelaşi lucru, în orice epocă, şi cu toate caracterele 
de acest fel? Cât de paşnic şi cu câtă mulţumire îşi petrec viaţa lor 
cei ce au fost luminaţi prin credinţa în Hristos şi au rezolvat toate 
problemele mari ale vieţii lor şi privesc înainte cu îndrăzneală, având 
nădejde sigură în viitor! Cât de tulburaţi şi de neliniştiţi trăiesc cei 
ce se învăluresc în marea necredinţei, a puţinei credinţe, şi cu câtă 
amărăciune şi dezgust părăsesc ei lumea aceasta! 

Domnul a amânat cu şapte zile arătarea Sa şi S-a arătat iarăşi 
in prima zi a săptămânii, care de atunci se numeşte duminică, fiind 
prin excelenţă ziua Domnului. Ucenicii trebuiau să priceapă că 
această zi a fost rânduită definitiv în locul sabatului evreiesc şi că 
ea este ziua, în care ne închinăm Domnului, zi în care Domnul 
vine mereu în mijlocul ucenicilor Săi, adunaţi în biserică. Deci, 
in această primă duminică după învierea Domnului, când ucenicii 
erau iarăşi adunaţi, se afla cu ei şi Domnul. Prima oară Toma a 
lipsit, fiindcă „a păcătui este omenesc”. Dar a doua oară n-a mai 
lipsit, fiindcă „a stărui în greşeală este drăcesc”. Când pierdem vreo 
ocazie de folos sufletesc, să avem mare grijă, să nu o pierdem şi 
pe a doua. Şi când o pierdere ne trezeşte dorinţa de a ne bucura 


559 


ARHIM. SERAFIM PAPACOSTAS 


de ceea ce am pierdut, este semn bun. Dar când pierdem un folos 
duhovnicesc şi pierderea aceasta ne lasă reci şi fără grijă, este un 
simptom periculos, care poate să ne ducă la pierzanie desăvârşită. 

Domnul a amânat cu şapte zile şi nu s-a arătat lui Toma 
singur, ci s-a arătat în ziua când erau adunaţi toţi ucenicii. Domnul 
a vrut ca toţi ucenicii să audă mustrarea pe care avea să i-o facă 
lui Toma, pentru puţina lui credinţă, dar şi pentru ca ucenicii să 
admire marele pogorământ şi grija Sa iubitoare faţă de Toma. Era 
vremea când porţile cerului erau larg deschise şi puterile îngereşti 
erau gata să-şi primească împăratul. 'Totuşi, Domnul rămâne 
încă pe pământ, ca să se arate celor câţiva ucenici ai Săi şi nu se 
dezinteresează de niciunul, ci vine iarăşi, pentru acel unul. 

Aşadar, stând în mijlocul ucenicilor, Domnul repetă sfânta 
binecuvântare: „Pace vouă”. Căci El nu dă binecuvântarea păcii 
Sale numai o dată, ci mereu şi din belşug. O dă acelor slujitori ai 
Săi care se adună în numele Său, ca să asculte cuvântul Său şi să 
primească binecuvântarea de la El. Apoi Iisus adresează cuvântul 
către Toma, care se lupta cu valurile necredinţei: „Adu degetul tău 
încoace şi vezi mâinile Mele; şi adu mâna ta şi o pune în coasta Mea, şi 
nu fi necredincios, ci credincios” (v. 27). 

Domnul îl cheamă pe Toma să pipăie toate rănile răstignirii, 
iar dacă rănile din mâinile Sale n-ar fi fost de-ajuns, pentru a clătina 
necredinţa ucenicului, atunci să se convingă, pipăind rana din coastă. 
O astfel de pipăire avea să-i trezească desigur lui Toma amintirea 
acelei morţi ingrozitoare şi umilitoare, pe care a suferit-o Domnul, 
şi pe care ar fi fost drept să o uite acum, în slava Sa. Dar acolo unde 
este iubire, o iubire ca a Domnului, acolo se face orice pogorământ, 
pentru mântuirea persoanelor iubite. Domnul zisese prin proorocul 
lezechiel: „Pe oata cea pierdută o voi căuta, pe cea rătăcită o voi întoarce 
şi pe cea rănită o voi lega, pe cea părăsită o voi întări, pe cea grasă o voi 
păzi şi le voi paşte pe toate cu discernământ” (Iez 34, 16). Domnul 
s-a conformat întocmai acestei păstoriri iubitoare, învăţându-ne şi 

pe noi că trebuie să susţinem pe cei slabi în credinţă şi să purtăm 
neputinţele celor neputincioşi, (cf. Rm 14, 1; 15, 1). 

Domnul face pogorământ către neputinţa lui Toma, dar 
in acelaşi timp îl şi mustră, deoarece nedesăvârşirile fireşti ale 
caracterului nostru nu-i plac Domnului şi ele nu pot fi o îndreptăţire 
a căderilor noastre. O, ce ruşine pentru Toma, dar şi pentru fiecare 
om neîncrezător şi puţin-credincios! Îndoielile omului neîncrezător 
cu privire la dumnezeirea Domnului, îndoielile noastre cu privire 
la buna Lui purtare de grijă, gândurile noastre necurate, care pun la 
îndoială sfinţenia Sa, sunt mereu înaintea Domnului... Ce ruşine! 

„Şi nu fi necredincios, ci credincios”, iată mustrarea: poziţia 
ta este condamnabilă; aşadar, nu te lăsa bântuit de furtuna 
necredinţei, ci întăreşte-te pe piatra credinţei. Nu lăsa norii tristeţii 
să-ţi întunece mintea şi să împiedice razele luminoase şi dulci ale 
credinţei, ale nădejdii, ale bucuriei. Căci tristeţea este o stare cu 
desăvârşire străină de caracterul adevăraţilor Mei ucenici. Prin 
urmare, fii credincios! 


Mărturisirea de credinţă a lui Toma 


Şi iată, după această mustrare, credinţa lui Toma biruieşte, în 
sfârşit, şi se înstăpâneşte în toată ființa lui: „Și a răspuns Toma şi a zis: 
Domnul meu şi Dumnezeul meu” (v. 28). Asupra lui Toma a făcut o 
impresie adâncă, nu numai încredințarea desăvârşită despre învierea 
Domnului, despre care l-au informat deodată auzul, văzul şi pipăitul; 
ci şi atotştiinţa Domnului. Căci el a repetat întocmai cuvintele pe 
care Toma le spusese către ceilalţi ucenici. Această scenă ne aminteşte 
de cea asemănătoare, întâmplată cu Natanail. Ca şi acolo, tot astfel şi 
aici, lumina adevărului luminează adâncul sufletului lui Toma cu o 
strălucire vie. Şi de acolo vine mărturisirea cea desăvârşită şi puternică 
a convingerii sale în dumnezeirea lui Hristos. El propovăduieşte 
acest lucru categoric, ca niciun alt ucenic. Astfel, cel din urmă devine 

cel dintâi, iar credinţa ucenicilor în persoana lui Toma ajunge în 
sfârşit la desăvârşita ei înălţare şi realizare. „Domnul şi Dumnezeu 
lată cum este de fapt Hristos. Iar mărturisirea lui Toma este atât 
de fierbinte, încât vrea să câştige acum, din belşug, ceea ce îi lipsise 
mai înainte. Căci Toma nu zice numai Domnul şi Dumnezeu, ci zice 
„Domnul meu (adică al'meu propriu, din experiența mea cunoscut ca 
Domn) şi Dumnezeul meu” (adică Dumnezeul meu propriu, pe care 
Îl mărturisesc că este al mev). 

După această mărturisire a lui Toma, prin care realitatea 
absolută cu privire la persoana Domnului a fost exprimată de către 
ucenicul cel neîncrezător, „îi zise Iisus; pentru că M-ai văzut, Tomo, 
ai crezut; fericiţi cei ce n-au văzut şi au crezut” (v. 29). 

Domnul primeşte şi întăreşte mărturisirea lui Toma, prin care 
ucenicul propovăduieşte pe Hristos ca Domn şi Dumnezeu, totodată 
însă îl mustră, fundcă nu a crezut mai demult. Domnul îi zice: ai 
crezut, fiindcă M-ai văzut, fiindcă simţurile tale te-au informat despre 
invierea mea. Dar dacă această metodă s-ar aplica tuturor, atunci ar 
fi cu neputinţă să existe înţelegere între oameni, ar fi cu neputinţă 
ca popoarele să se întoarcă de la rătăcire şi de la închinarea de idoli 
la adevăr şi la mântuire. De aceea: „Fericiţi cei ce nu au văzut şi au 
crezut”. Eu primesc desigur şi credinţa ta şi pe a tuturor, care din 
pricina caracterului lor neîncrezător, sunt zăbavnici la credinţă, dar 
doresc totuşi ca oamenii să-Mi urmeze Mie în credinţă, fără dovezi 
pipăite; întrucât eşti credincios, eşti fericit. Dar mai fericiţi sunt cei 
ce nu M-au văzut cu ochii trupeşti, dar şi-au deschis ochii sufleteşti şi 
M-au văzut prin credinţă. Oamenii zic: fericiţi au fost cei care au trăit 
pe vremea lui Hristos şi L-au văzut cu ochii lor. Hristos însă răspunde: 
fericiţi cei ce nu M-au văzut, dar au primit cuvântul adevărului şi au 
crezut. Credinţa acestora este vrednică de laudă şi preafericită. Căci 
ei nu se supun numai informaţiilor date de simţurile lor, ci se supun 
îndemnurilor Duhului, dispoziţiei bune şi primitoare a sufletului 
lor. Iar această dispoziţie îi atrage spre luminare şi spre harul lui 

Dumnezeu. Căci în sufletele care sunt gata să primească adevărul fără 
nicio senzaţie a simţurilor, în acestea se descoperă Dumnezeu şi le face 
fericite. Ultimele cuvinte către Toma stabilesc că este numai o singură 
cale către mântuire, către împărtăşirea cu Hristos, către fericire, calea 
credinţei. Pe această cale aveau să meargă de aici înainte şi Toma şi toţi 
ucenicii din toate veacurile. Cealaltă cale, a simţurilor, care vedeau şi 
auzeau pe Hristos în realitate, ia sfârşit prin înălţarea Domnului, „fără 
credinţă nu putem plăcea lui Dumnezeu” (Evr 11, 6). 


Incheierea capitolului 


Ca epilog şi încheiere a arătărilor Domnului după învierea Sa 
din morţi, Sfântul Evanghelist loan adaugă aceste cuvinte: „Deci lisus 
a făcut înaintea ucenicilor Lui şi alte multe semne, care nu sunt scrise în 
cartea aceasta. lar acestea s-au scris ca să credeţi că Iisus este Hristos, Fiul 
lui Dumnezeu, şi crezând, să aveţi viață în numele Lui” (v. 30-31). 

Sfântul Evanghelist afirmă că Domnul a făcut şi alte minuni 
după învierea Sa, pentru ca ucenicii să propovăduiască cu 
desăvârşită încredere adevărul în lume. Dar aceste minuni nu au 
fost scrise în Evanghelia sa. Sfântul Evanghelist Ioan a scris numai 
„câte erau de-ajuns pentru ca să atragă la credinţă pe cei ce ascultă”, 
zice Sfântul Ioan Gură de Aur. Cât e Duhul Sfânt, care a inspirat 
şi pe Evanghelist, şi pe cei ce au primit să fie luminaţi şi să creadă, 
le-a socotit de-ajuns. Ceea ce ar fi fost mai mult, n-ar fi avut un 
rezultat important. În sfârşit, Sfântul Evanghelist arată cu ce scop 
au fost scrise Evangheliile. El ştia că există multe feluri de scriitori 
şi de scrieri. Unii scriu pentru câştig material, alţii pentru glorie, 
alţii pentru a împărtăşi altora idei omeneşti şi filozofări greşite 
sau pentru a răspândi cunoştinţe şi informaţii lumeşti. Dar Sfinţii 
Evanghelişti au scris cu un singur scop, scop sublim şi neintrecut: 
să călăuzească omenirea către credinţa în Hristos; să facă pe oameni 
să creadă că Iisus este Hristos, Mântuitorul, trimis de Dumnezeu, 

Fiul lui Dumnezeu şi Dumnezeu adevărat. Iar oamenii, prin această 
credinţă, să dobândească viaţă. 

Iată scopul fericit al credinţei în Hristos Dumnezeu: „Viață 
în numele Lui”. Căci numai lângă Hristos află omul adevărata 
viaţă. Şi cei ce se găsesc departe de Hristos au viaţă; duşmanii lui 
Hristos, prigonitorii creştinilor, necredincioşii şi ateiştii, cei lipsiţi 
de evlavie şi închinători de idoli, nelegiuiţii şi păcătoşii, toţi trăiesc, 
nu sunt lipsiţi de mişcare şi de simţire. Dumnezeu nu le ia viaţa 
de îndată ce s-au lepădat şi s-au îndepărtat de El. Aşteaptă şi rabdă 
îndelung. Într-un fel, în mărinimia şi în bunătatea Sa, le dă şi lor 
mijloace de existenţă, ba câte odată chiar foarte îmbelşugate. 

Le dă daruri trupeşti şi materiale. Dar viaţa aceasta a lor este 
josnică şi trecătoare, o au în comun cu animalele, este o viaţă 
stricăcioasă şi vremelnică. Este o viaţă fără sens, fără scop, fără 
interese mai înalte duhovniceşti, fără tot ce constituie superioritatea 
omului asupra animalelor. Ei n-au adevărata bucurie şi nădejde prin 
care sufletul trăieşte şi îşi satisface dorurile lui adânci. Ei trăiesc ca 
nişte oameni care „nu au nădejde” şi sunt fără de Dumnezeu în lume. 
Cu totul dimpotrivă, cel ce primeşte pe Hristos ca Dumnezeu, cel ce 
crede cu tărie că Domnul îl urmează în calea virtuţii şi îmbrăţişează 
viaţa cea nouă, în această viaţă duhovnicească şi sfântă, Hristos naşte 
din nou pe credincioşii Săi adevăraţi şi îi face să înainteze în bine, le 
deschide inima, ca să o umple de viaţă dumnezeiască, pe care o are pe 
deplin Hristos. Viaţa lor este o viaţă de pace, bucurie şi nădejde, în 
mijlocul furtunilor şi al tulburărilor de care au parte oamenii lumii. 
Este o viaţă duhovnicească, înaltă şi sfântă, care se potriveşte unor 
fiinţe, chemate să fie copiii lui Dumnezeu. O viaţă fericită şi veşnică, 
în deplină comuniune cu Dumnezeu, prin mijlocirea începătorului 
vieţii, lisus Hristos, Dumnezeul nostru. 

(Capitolul 21) 


lisus și ucenicii Săi la marea Tiberiadei 


n capitolul precedent, Sfântul Evanghelist Ioan a arătat că la 

prima Sa arătare în faţa ucenicilor, Domnul cel înviat din mor- 

ţi le-a împărtăşit o vrednicie mare şi le-a dat un rost apostolesc 
sfânt: să fie apostolii Săi, pentru întemeierea Bisericii lui Hristos pe 
pământ. Iată cea mai mare vrednicie. Într-o altă arătare a Sa, cea de 
lângă marea 'Tiberiadei, Domnul a săvârşit o minune, care a făcut 
o impresie neştearsă în sufletul ucenicilor; o minune, care simbo- 
liza măreţia acestui rost apostolic şi reuşita lui veşnică. Această 
apariţie o descrie acelaşi Evanghelist în capitolul pe care urmează 
să-l tâlcuim. 

Numărul ucenicilor și îndeletnicirea lor 


lată cum începe Sfântul Evanghelist istorisirea acestei 
întâmplări: „După aceea li s-a arătat iarăşi Iisus ucenicilor, lângă 
marea Tiberiadei; şi s-a arătat aşa: Erau împreună Simon Petru şi 
Toma cel numit Geamănul şi Natanail cel din Gana Galileii şi fiii lui 
Zevedei şi alţi doi dintre ucenicii Săi” (v. 1-2). 

Această arătare a Domnului nu s-a făcut în faţa tuturor 
ucenicilor Săi, ci numai în faţa a şapte dintre ei. Cinci sunt pomeniţi 
cu numele. Arătarea nu s-a întâmplat în zi de duminică, ci într-o zi 
lucrătoare, la vremea muncii. Arătarea nu s-a petrecut într-o casă, 
ci lângă lacul Ghenizaretului, care se numea şi marea Tiberiadei. 
Acolo ucenicii îşi exercitau vechea lor meserie de pescari, de la care 
îi chemase Domnul cu trei ani şi jumătate în urmă, îi chemase ca 
să-L urmeze şi să se facă pescari de oameni. Tot acolo îi întâlneşte 
şi acum, şi tot după o muncă zadarnică, la care îi chemase pe ei 
Petru; iată ce zice sfânta carte în continuare: „Le zise Simon Petru: 
mă duc să prind peşte. Iar ei i-au răspuns: mergem şi noi cu tine. Au 
ieşit şi s-au suit îndată în corabie şi în noaptea aceea n-au prins nimic” 
(v. 3). În aşteptarea vremii, pe care le-o hotărâse Domnul, când 
aveau să-şi înceapă apostolatul lor, ucenicii nu mai puteau să se 
întoarcă la sărmanele lor bărci pescăreşti şi la vechile lor mreje. 
Domnul, la prima Sa arătare, le impusese o sarcină neasemănat mai 
mare. Dar, cu multă înţelepciune, ucenicii n-au stat degeaba, ca să 
piardă timpul. Ei îşi întrebuinţează clipele cu o ocupaţie smerită 
şi legiuită. Întrucât încă nu sosise ceasul, să-şi înceapă lucrarea 
apostolească de pescuire a sufletelor, puteau să se îndeletnicească cu 
prinsul peştilor. Prin această ocupaţie ei vădesc hărnicie şi smerenie. 
Dar mai cu seamă smerenie. De vreme ce ei trebuiau să înceapă o 
lucrare atât de măreaţă, nu se simt umiliţi să se îndeletnicească şi 
cu pescuitul; nu dispreţuiesc munca lor de mai înainte, precum fac 

alţii. Mulţi oameni când se ridică dintr-odată din sărăcie şi dintr-o 
poziţie modestă, refuză cu dispreţ să facă munca, pe care o faceau 
mai ieri şi se leapădă cu măreție şi îngâmfare de mediul în care 
trăiseră până acum. Pavel nu a făcut aşa. El, şi înainte de chemarea 
sa, avea o poziţie înaltă, din pricina originii şi a educaţiei sale. După 
chemare, s-a făcut apostol al neamurilor şi a condus spre adevăr o 
mulţime de oameni. Dar el şi-a continuat munca smerită de făcător 
de corturi, ca prin aceasta să-şi câştige existenţa şi să nu împovăreze 
cu grija sa bisericile creştine (FAp 20, 34). Dar Evanghelia ne spune 
Că în acea noapte ucenicii n-au prins nimic. 

Nereuşita aceasta poate că le-a amintit ucenicilor de o altă 
noapte, la fel de neroditoare, petrecută de ei cu trei ani înainte. După 
acea noapte îi chemase Domnul să-l fie ucenici. Astfel de nereuşite 
în muncile oamenilor drepţi sunt pentru Dumnezeu mijloace, prin 
care urmează să le dea daruri mai mari duhovniceşti, care nu se pot 
asemăna cu nicio bogăţie şi cu niciun câştig material. 


Modul arătării Domnului 


Dar iată: după ce munca de o noapte întreagă rămăsese fără 
folos şi ucenicii rămăseseră fără hrană. Domnul a venit la timpul 
potrivit: „Pe când se revărsau zorile, Iisus stătea pe mal, dar ucenicii 
nu ştiau că este Iisus” (v. 4). În zorii acelei zile, Domnul stătea pe 
mal ca un necunoscut, ascunzându-se iarăşi dintr-o iconomie a Sa 
specială. De aceea ucenicii n-au băgat de seamă că este lisus, ci au 
crezut că este vreun pescar necunoscut de ei. Şi când Domnul, 
deşi ştia, i-a întrebat: „Fii/or, aveți ceva de mîncare?” Ucenicii „I-au 
răspuns: nu” (v. 5). Cuvântul fiilor, cu care Domnul se adresează 
ucenicilor, este un apelativ care se întrebuința de obicei faţă de 
muncitorii casnici. Căci muncitorii, în munca lor, desfăşoară o 
forţă, pe care nu o au decât cei tineri. Iar tinerii erau de obicei 

numiţi fii de către mai marii sau superiorii lor. Domnul îi întreabă, 
dacă au ceva de mâncare, cum ar fi întrebat un trecător, care ar fi 
vrut să cumpere ceva merinde sau ar fi vrut să fie servit cu ceva. 
Domnul însă nu avea nevoie de hrană, ci îi întreabă, fiindcă nu voia 
incă să li se descopere pe deplin ucenicilor. Dar El voia să deschidă 
o convorbire cu ei prin care avea să li se descopere treptat. Aşadar, 
când ucenicii I-au răspuns că nu au nimic de mâncare, atunci 
Domnul procedează la o faptă minunată; prin care s-a descoperit 
pe Sine. Adresându-se ucenicilor, le zise: 

„Aruncaţi mreaja în partea dreaptă a corăbiei şi veţi găsi. Deci 
au aruncat-o şi nu mai puteau s-o scoată din pricina mulţimii peştilor” 
(v. 6). Domnul le-a poruncit să arunce mreaja anume în partea 
dreaptă a corăbiei, pentru ca vânarea de peşte să nu fie socotită 
intâmplătoare. Domnul afirmă cu siguranţă că vor prinde peşti. 
Deoarece în atotştiinţa Sa toate sunt descoperite şi nimic nu rămâne 
ascuns. El chiverniseşte toate. Dar şi ucenicii au ascultat imediat, 
deşi nu ştiau încă cine le dăduse porunca aceea, cu atâta autoritate şi 
siguranţă. Ei nu s-au purtat ca unii dintre noi, care credem că ne-am 
aranjat treburile aşa de bine, încât nu primim intervenţia nimănui, 
şi cu atât mai puţin a unui necunoscut. Dar ucenicii cei smeriţi ai 
Domnului smereniei, deşi erau experţi în munca pescuitului, au 
primit sfatul şi s-au supus lui Hristos, fără să-L cunoască. Ei au 
arătat în acest fel o nobilă politeţe faţă de persoana necunoscută 
de pe mal. Prin aceasta, au primit o bogată răsplată a ascultării 
lor cea cu smerenie. Căci cei smeriţi şi ascultători de Dumnezeu, 
care se ostenesc cu răbdare şi dreptate, chiar dacă astăzi ostenelile 
lor rămân fără rod, mâine vor fi răsplătiți şi imbogăţiţi îndoit şi 
înmiit. 

Iar mulţimea peştilor, pe care i-au prins momentan, dovedeşte 
că s-a petrecut o minune, prin care Domnul a dat ucenicilor de 
înțeles, că „S-a sculat în putere”. Toate se grăbesc să se supună acestei 

puteri. În acelaşi timp făcând această minune, Domnul a amintit 
ucenicilor minunea asemănătoare, prin care îi chemase la început, 
ca să-L urmeze. Le-a dat din nou icoana şi simbolul convingător 
care să închipuie munca duhovnicească, spre care îi trimitea acum 
aici înainte; aruncând mreaja cuvântului, ca apostoli ai lui Hristos, 
şi după porunca Lui, ucenicii aveau să aibă rezultate minunate în 
pescuirea oamenilor. Minunea avea să se repete adeseori. Avea să se 
prelungească până în veci. Căci întotdeauna învățătorii cuvântului 
dumnezeiesc, când aruncă mreaja cuvântului cu multă smerenie, ca 
nişte buni apostoli ai lui Hristos, atrag mulţime de suflete la adevăr 
şi la fericire. 


Ucenicii || recunosc pe Domnul 


Minunea întâmplată era un semn suficient, pentru ca ucenicii 
să înţeleagă cine era sfătuitorul necunoscut de pe mal: „Zise deci 
ucenicul pe care îl iubea Iisus, lui Petru: Domnul este. Deci Simon 
Petru, auzind că este Domnul, s-a încins cu baina, căci era gol, şi 
s-a aruncat în mare. lar ceilalți ucenici au venit cu corabia (căci nu 
erau departe de pământ, ci numai cam la două sute de paşi), trăgând 
mreaja cu peşti”. În această împrejurare se manifestă din nou 
particularităţile de caracter al celor întâistătători ucenici, Petru şi 
loan. Adică, loan se arată şi aici mai clar văzător, mai ascuţit la 
pricepere. Căci loan era ucenicul care-L iubea pe Domnul şi era 
iubit de Domnul. Iar unor astfel de suflete, Domnul se descoperă 
mai repede şi mai limpede. Iar de îndată ce Ioan a recunoscut pe 
Domnul, el a împărtăşit degrabă şi lui Petru această veste bună, 
căci cei ce iubesc şi cunosc mai bine pe Hristos, au o înclinare 
specială de a împărtăşi şi altora acest har de mult preț şi această 
binecuvântare. | 

Dar, dacă loan era mai iute la pricepere, Petru era mai 
îndrăzneţ şi mai activ, era un admirator mai fierbinte al Domnului. 
De aceea, cum a auzit că este Domnul, s-a aruncat în mare, pentru 
ca să ajungă înot cât mai repede cu putinţă lângă Domnul. Dar ca 
să păstreze bună cuviinţă şi decenţă, s-a încins cu haina; pentru 
că până în clipa aceea, era dezbrăcat, din pricina muncii lui, pe 
care o facea în apă. Şi astfel, când s-a aflat în prezenţa Domnului, 
şi-a arătat respectul şi prin înfăţişarea exterioară. Aceste fapte, pe 
care Evanghelistul le consemnează, că Petru s-a încins şi s-a aruncat 
în mare, par la prima vedere nişte amănunte de prisos. Şi totuşi, 
amănuntele acestea nu au fost scrise la dictarea Duhului Sfânt, fără 
motiv. În special, faptul pomenit acum ne învaţă că, de câte ori noi 
credincioşii, ne aflăm în prezenţa Domnului, se cuvine să avem şi o 
înfăţişare exterioară corespunzătoare cuviincioasă şi serioasă, care 
să arate în afară adâncimea evlaviei noastre către Hristos. Dar cum 
să ne înfăţişăm, când nu suntem înaintea Domnului? În nicio clipă 
a vieţii noastre nu ne aflăm în afară de privirea lui Dumnezeu, 
prin urmare, nu există în viaţa noastră nicio împrejurare în care 
să nu ni se impună buna-cuviinţă creştinească din respect faţă de 
Dumnezeu şi faţă de aproapele, dar mai ales dintr-o reverență 
adâncă către Domnul, care este pretutindenea de faţă. Şi mai cu 
seamă atunci ni se impune o ţinută cuviincioasă, când urmează 
ca şi noi să stăm de vorbă cu Domnul precum a stat atunci Petru. 
Când urmează să ne facem rugăciunea, acasă sau în biserică, ni 
se impune o înfăţişare exterioară demnă şi serioasă. Poate că unii 
creştini, bărbaţi şi femei, dar mai cu seamă femeile, nu înţeleg că 
sfânta biserică nu este un loc, în care să-şi arate modele şi podoabele, 
ci este un loc de rugăciune. Ele trebuie să ştie să se înfăţişeze în 
biserică „Făcându-şi podoabă din sfiala cuminţeniei” (I Tim 2, 9). 
Unele creştine poate nu au înţeles că, dacă se duc la biserică într-o 
imbrăcăminte neserioasă şi necuvincioasă, cu o înfăţişare exterioară 

potrivită întrunirilor lumeşti, se pun în contradicţie cu mediul de 
sfinţenie al bisericii şi se arată nerespectoase faţă de Dumnezeu 
Însuşi; ele manifestă un cuget lumesc şi trupesc, acolo unde totul 
trebuie să respire bunăcuviinţă şi seriozitate duhovnicească şi 
sfântă. Dacă Petru, care se iîndeletnicea cu o muncă pentru care 
trebuia o îmbrăcăminte cât mai sumară, s-a grăbit să se imbrace, 
când urma să se înfăţişeze Domnului, cu atât mai mult creştinii şi 
creştinele care nu se îndeletnicesc cu un astfel de lucru, ci se află în 
casa de rugăciune, în biserica lui Dumnezeu, trebuie să aibă grijă de 
bunăcuviinţa înfăţişării lor. Aşadar, creştinii şi creştinele, care nu 
voiesc să pângărească cele sfinte şi cuvioase, care vor ca rugăciunile 
lor să fie primite, care se întorc cu scârbă de la rolul de pricinuitori 
ai smintelii şi vor să fie vrednici de chemarea lor şi să slujească 
lui Dumnezeu, aceştia să dea pildă de înfăţişare exterioară serioasă 
şi cuviincioasă, atât în biserică şi la rugăciune, cât şi în orice loc, 
pentru că Dumnezeu este pretutindenea de faţă. 

Întorcându-ne acum la graba cu care dorea Petru să se apropie 
de Domnul, vedem că dragostea către Hristos nu pune la socoteală 
nicio piedică; nici marea, nici uscatul, nici primejdiile, nici moartea 
nu sunt puse la socoteală, când urmează ca un suflet să se bucure 
de Domnul cel iubit al său. De altfel, dorul lui Petru era în clipa 
aceea mult mai aprins, fiindcă acea tristă lepădare era o cădere, din 
care numai o dragoste fierbinte către Hristos putea să-l ridice. Să 
nu uităm, iubite cititorule, că noi ne lepădăm de Hristos adeseori 
din neputinţă, când ne lepădăm principiile şi convingerile noastre, 
când lepădăm ascultarea de Domnul şi încrederea în El. Cât am fi 
de fericiţi dacă, după aceea, după astfel de căderi, am avea pocăinţa 
lui Petru, graba lui Petru de a se apropia el, cel dintâi, de Hristos. 

Ceilalţi ucenici, zice Sfântul Evanghelist, nu s-au aruncat 
în mare, ca să meargă la Hristos înotând, ci au mers cu corabia, 
trăgând plasa cu peştii. Au ajuns ei mai târziu, dar au ajuns totuşi! 

Printre ei era şi Ioan, cel care Îl recunoscuse mai întâi pe Domnul. 
Iar Domnul a primit în acelaşi fel, cu aceeaşi dragoste, şi pe Petru 
şi pe toţi ceilalţi ucenici. Fiindcă, dacă ar fi făcut toţi ca Petru, ce 
s-ar fi întîmplat cu corabia, cu mreaja şi cu peştii? Iar dacă ar fi 
sosit şi Petru cu ceilalţi, cum ar fi putut el dovedi râvna şi zelul său 
fierbinte către Hristos? Aşadar, vedem că Domnul primeşte pe toţi 
cei ce vin la El, fie pe o cale, fie pe alta, numai calea să fie legiuită. 
Numai să nu rămână ei pe drum, şi să nu se întoarcă înapoi, spre 
viaţa de lume şi păcat. Este de-ajuns ca oamenii să nu se alipească 
de corăbiile şi de mrejele lor, adică de avere şi de câştig, de materie 
şi de pământ, — încât să-L piardă pe Hristos şi cele ale lui Hristos. 
Este de ajuns ca omul să nu se mărginească la sentimentalisme 
goale, la o râvnă neroditoare şi la formalisme. Să nu fie lipsit de 
faptele dragostei, de supunere şi de ascultare către Hristos. 


Hristos cinează cu ucenicii Săi 


Şi acum ucenicii, uluiţi de minunea întâmplată, uzi şi obosiţi, 
târând după ei mreaja care gemea de peşti, au găsit la mal ospeţia 
plină de iubire şi de grijă din partea Domnului: „Cum au coborât 
pe uscat, au văzut jeratic aprins şi pe el peşti şi pâine” (v. 9). Au văzut 
lucruri care le erau cel mai de folos în împrejurarea de faţă: foc 
ca să-şi usuce hainele, ca să se încălzească, peşte şi pâine, ca să 
mănânce. 

Unde găsise Domnul jăratic, peşti şi pâine şi cum le pregătise 
pentru ucenici? Cum le-a aflat, nu trebuie să ne întrebăm, deoarece 
Domnul a trimis proorocului Ilie mâncare, prin corbi, deoarece El 
avea putere să înmulțească cele cinci pâini, avea putere şi să creeze 
pâine din nimic, ori de câte ori voia, şi putea să preschimbe şi 
pietrele în pâini. Sfântul loan Gură de Aur zice că Domnul: „Nu 
a făcut aceste lucruri dintr-o materie preexistentă, precum a făcut 

înainte de cruce minunile cu iconomia Sa. Jăraticul, pâinea şi peştii 
fripţi erau urmarea minunii cu vânarea peştilor. Domnul le făcuse 
numai cu cuvântul”. 

Dar tocmai, pentru că nimic nu este cu neputinţă 
atotputernicului Dumnezeu, tocmai poate să procure prin minune 
oricărui rob al Său devotat cele pentru susţinerea vieţii, de aceea 
se cuvine să ne încredinţăm şi noi bunei Sale purtări de grijă, fiind 
desăvârşit convinşi că bunătatea şi atotputernicia Domnului ne 
vor procura toate la timpul cuvenit. În special, pentru aceia, care 
au luat asupra lor pescuitul sufletelor, pentru adevărații păstori şi 
învăţători ai Bisericii Sale, minunea vânării peştilor este simbolul 
reuşitei lucrării lor, iar cinarea pe care a pus-o Domnul înaintea 
ucenicilor, este simbolul ajutorului pe care îl oferă Hristos în tot 
timpul lucrării lor, spre susţinerea vieţii lor materiale. Aşadar, dacă 
ei îşi împlinesc lucrarea sfântă cu credinţă şi cu grijă, este absolut 
cu neputinţă ca Domnul să nu-i întărească şi să nu-i lumineze în 
privinţa trăirii lor, dându-le şi ajutorul material. Poate, ca imitatori 
ai lui Pavel, să se afle în împrejurări, în care să flămânzească, să 
inseteze, să fie copleșiți de osteneli şi de tulburări; dar cu siguranţă, 
nu vor fi nicidecum părăsiţi de pronie. Dimpotrivă, prin aceste 
ispite, ei vor fi călăuziţi spre o altă cină, mare şi cerească, veşnică şi 
de netâlcuit (vezi Lc 22, 30). 

Deşi cina le fusese pregătită de Domnul, totuşi El „le zise: 
aduceţi din peştii pe care i-ați prins acum” (v. 10). Domnul nu avea 
de: fel nevoie să completeze cina cu peştele, pe care îl prinseseră 
ucenicii. Căci şi peştii, pe care îi prinseseră ucenicii, şi cei ce se 
aflau pe jăratic, erau rezultatul lucrării Sale minunate. Dar voia să 
facă pe ucenici să înţeleagă, şi prin acest simbol, că El se va îngriji 
de nevoile lor şi de buna reuşită a lucrării lor, numai să conlucreze 
şi propria lor credinţă cu binecuvântarea şi cu ajutorul Domnului 
şi lucrarea lor să fie cu devotament. Peştii din mreajă — erau acolo 

prin minunea Domnului, dar ucenicii munciseră la prinsul lor, 
deoarece aruncaseră mreaja cu încredere; şi acum împlineau cu 
râvnă noua poruncă a Domnului: „S-a dus Simon Petru şi a scos 
mreaja pe uscat, plină cu o sută cincizei şi trei de peşti mari, şi atâția 
fiind, nu s-a rupt mreaja” (v. 11). Petru fiind mai cu experienţă în 
meserie şi mai activ, s-a pus în fruntea muncii necesare pentru trasul 
mrejei pe uscat. Iar ucenicii au numărat peştii din mreajă; desigur, 
nu i-au numărat dintr-o curiozitate nefolositoare, ci ca semn de 
preţuire pentru minunea întâmplată. Căci ei nu prinseseră numai 
atâţia peşti, câţi le trebuiau în împrejurarea aceea, ci cu mult mai 
mulţi. O sută cincizeci şi trei de peşti mari; se dă exact numărul, ca 
şi la înmulţirea pâinilor. 

Iar faptul că mreaja nu s-a rupt, deşi erau peşti atât de mulţi 
şi mari, este o urmare şi o culme a minunii. Din pricina aceasta 
pomeneşte Sfântul Evanghelist de acesta. Căci Evanghelistul nu 
omite niciun amănunt important. Când, cu trei ani în urmă, 
printr-o minune asemănătoare chemase Domnul pe ucenici să-L 
urmeze, atunci „li s-a rupt mreaja lor de mulţimea peştilor” (Lc 5, 
6). Căci mreaja aceea era a ucenicilor şi acum devenea nefolositoare, 
când ei urmau să părăsească meseria pescuitului, ca să se facă 
ucenici ai Domnului. Dar după înviere, la marea Tiberiadei, poate 
că mreaja era acum a altor pescari, şi ucenicii urmau să o înapoieze. 
Deci, Domnul o păzeşte întreagă, prin minune, arătând că nu este 
ingăduit să vătămăm o proprietate străină. Mai cu seamă atunci, 
când alţii ne-au împrumutat bucuros uneltele artei sau ale muncii 
lor, ca să ne aducă nouă o uşurare. Însă mreaja a fost păzită întreagă, 
mai cu seamă ca să simbolizeze purtarea de grijă şi sprijinul, pe care 
Domnul le dă Bisericii Sale. Căci Biserica este o altă mreajă, care 
atrage sufletele din marea învolburară a lumii, şi această mreajă 
Domnul o va păstra puternică şi nebiruită, prin minune, pentru ca 
să-şi facă prin ea lucrarea Sa. 

Invitaţia la cină 


Aşadar, după ce s-a terminat şirul de minuni „le zise Iisus: 
veniţi să mâncaţi. Dar nici unul dintre ucenici nu îndrăznea să-L 
întrebe: Tu cine eşti? Căci ştiau că este Domnul” (v. 12). Cu multă 
dragoste cheamă Domnul pe ucenicii Săi la o gustare comună, cum 
ar chema un om pe prietenii săi, care sunt la fel cu el. Fiindcă 
Domnul şi după înviere, când de acum intrase în starea de slavă şi 
ca om, şi se despărţise de ucenici, prin acea deosebire nemărginită, 
care desparte pe Dumnezeu de făpturile Sale, continua să se poarte 
cu acelaşi pogorământ şi cu aceeaşi dragoste. El ar fi fost în drept să 
poruncească ucenicilor Săi: veniţi şi slujiţi-Mi la masă. Grăbiţi-vă 
să Mă îngrijiţi ca nişte robi pe stăpânul lor. Domnul însă nu face 
aşa. El face pogorământ, plecându-Se până la treapta noastră, ca să 
ne înalțe la propria Sa înălţime. 

Omul de rând, lipsit de însemnătate, socoteşte că este pentru 
el o cinste şi o bucurie mare, când un alt om, slăvit şi cu situaţie 
inaltă, - dar om şi acela, - îl cheamă la masă să împărtăşească hrana 
şi plăcerile mesei cu el. Dar ce este această cinste, şi cum poate fi 
comparată bucuria aceasta cu cea pe care o dă „Domnul celor ce 
domnesc şi în braţul celor ce împărăţesc”, când ne cheamă pe noi, 
oamenii, la o astfel de gustare aducătoare de cinste? Să nu crezi, 
cititorule, că o astfel de chemare a fost darul exclusiv al Domnului 
cel înviat din morţi, către acei ucenici ai Săi. Nicidecum. Chemarea 
se adresează tuturor credincioşilor, chiar şi celor mai neînsemnaţ şi 
mai necunoscuţi, este o chemare la o cină neasemănat mai înaltă şi 
mai de preţ decât aceea, care a fost pusă înainte la lacul Tiberiadei. 
Este chemarea la cina dumnezeieştii cuminecături: „Cu frică de 
Dumnezeu, cu credinţă şi cu dragoste să vă apropiaţi”, ne recomandă, 
la fiecare sfântă Liturghie, Domnul prin gura slujitorilor Săi, preoţi. 

Domnul Însuşi adevereşte acest pogorământ, pe care îl face către 
credincioşii Săi, prin această imagine minunată: „lată stau la uşă şi 
bat; dacă cineva aude glasul Meu şi va deschide uşa, voi intra la el 
şi voi cina cu el şi el cu Mine” (Apoc 3, 20). Domnul însuşi afirmă 
că va adresa încă o chemare, cea de pe urmă, care va fi începutul 
unei fericiri fără margini: „Veniţi binecuvântaţii Tatălui Meu, de 
moşteniţi împărăţia cea gătită vouă” (Mt 25, 34). 

O! în adevăr, credinciosul stă nelămurit şi uimit în faţa acestei 
fericiri şi cinstiri nespuse, pe care Domnul a hotărât-o mai înainte 
pentru noi, şi simte nevoia să Se smerească din ce în ce mai adânc şi 
să proslăvească, din tot sufletul, pe Dumnezeu cel netâlcuit de bun. 
Este o mare nenorocire că mulţimea, otrăvită de păcat, zăpăcită de 
zădărniciile lumii, nu se poate aduna în sine ca să privească spre cer 
şi să dea preţ acelei înălţimi, la care Dumnezeu a ridicat pe om. 

Dar acum să ne îndreptăm atenţia şi spre ucenicii din jurul 
Tiberiadei, ca să vedem cum au primit ei învitaţia Domnului la 
acea cină minunată. Ei vin la masă cu respect nespus şi cu adâncă 
evlavie. Toți înţeleseseră, din şirul de minuni întâmplate, că Cel 
ce îi chemase la cină era Domnul cel înviat din morți. Dar nu 
îndrăzneau să-L întrebe cine eşti Tu? Toţi stăteau tăcuţi şi sfioşi, 
intr-o atitudine pe care le-o impunea respectul; căci de acum nu 
mai puteau să aibă faţă de Domnul acea familiaritate, pe care o 
avuseseră înainte de răstignire. În această purtare a ucenicilor, 
aflăm noi o mare învăţătură asupra felului cum trebuie să ne 
purtăm. Dacă bunătatea şi smerenia celor mai presus de noi îi face 
pe aceştia să se pogoare până la noi, cu dragoste şi grijă, noi să nu 
uităm situaţia noastră, să nu ne obrăznicim. Căci altfel ne dovedim 
nevrednici de cinstirea şi de dragostea acelor oameni sus-puşi. 

Şi invers: printr-o purtare bună, cu sfială, cu delicateţe şi cu 
conştiinţa situaţiei noastre, cu respectul către cel mai presus de noi, 
atragem asupră-ne pogorământul şi binefacerile lor. Şi iată dovada: 

„Iisus a venit şi a luat pâinea, a frânt-o şi le-a dat lor, asemenea şi din 
peşte” (v. 13). Văzând Domnul că ucenicii sunt cuprinşi de sfială, 
neîndrăznind să se apropie, se apucă să-i servească însuşi punând în 
mâinile lor pâine şi peşte. Desigur, acea cină era simplă. Nu avea 
nici multe feluri de mâncare, nici acea manifestare de fală şi lux, 
pe care o aveau mesele date de mărimile vremii de atunci. Dar cina 
aceea avea ceva, ce nu se afla la mesele bogaţilor şi ale mărimilor: 
unitatea duhovnicească profundă, iubirea cea nobilă şi simplitatea 
fără viclenie. Cina aceea era neasemănată, prin buna-cuviinţă, 
deoarece cel ce primea pe ucenici şi îi ospăta nu era un împărat 
de pe pământ, ci împăratul cerurilor, căruia îi slujesc nenumărați 
îngeri. Lista de mâncare se reducea la pâine şi peşte. Dar fiindcă 
Hristos era la mijloc, El dădea farmec şi desfătare, pe care nu poate 
să o dea oamenilor mâncarea miliardarilor celor fuduli. Acest 
adevăr poate fi dovedit şi astăzi cu uşurinţă. Căci sunt şi astăzi 
creştini, cu case şi bucate sărace, dar pline de pace, de dragoste şi de 
preţuire reciprocă, fiindcă au pe Hristos în mijlocul lor. Şi întors, 
sunt case bogate, cu belşug de mâncăruri şi băuturi, dar nespus de 
sărace în pace, unire şi dragoste, casele intriganţilor, ale oamenilor 
fără rânduială şi risipitori. Ei nu vreau să primească pe Hristos 
în mijlocul lor, din pricina orbirii lor. Acest lucru este jalnic şi 
stârneşte milă. 

La acest punct al povestirii, Sfântul Evanghelist notează: 
„Aceasta este acum a treia oară când S-a arătat lisus ucenicilor Săi, 
după ce a înviat din morţi” (v. 14). Este a treia oară, căci s-a arătat 
ucenicilor Săi, când ei se găseau adunaţi mai mulţi împreună; căci la 
câte unul S-a arătat El de mai multe ori. Prin aceste arătări ale Sale, 
Domnul a dat mereu dovezi ale învierii Sale, şi a lăsat pe ucenici 
să simtă neţărmuita bunătate a Sa; căci, la fiecare arătare, le-a dat 
alte noi binefaceri. Sfântul Evanghelist Ioan ţine socoteala exactă 
a cercetărilor pe care le-a făcut Domnul ucenicilor Săi, pentru că 

ele au făcut asupra ucenicului iubirii o adâncă impresie. Tot atât 
de adâncă impresie trebuie să ne facă şi nouă cercetarea Domnului, 

A . * A ° v e . v A v v 
când vine la noi, în orice fel ar fi. Această impresie să ne întărească 
„să păzim cu vrednicie în chemarea cu care am fost chemaţi” (Ef 
2,1). 


Primirea din nou a lui Petru și convorbirea sa cu 
Domnul despre loan 


O convorbire dintre cele mai vrednice de pomenit a pecetluit 
cina aceea minunată şi simbolică. Convorbirea aceasta îşi avea 
pricina în lepădarea lui Petru, cea din vremea tristei nopţi a 
prinderii Domnului. Şi, deşi Domnul îl iertase, deoarece i se arătase 
şi lui singur, în ziua învierii Sale, totuşi încă nu-l primise definitiv 
în vechea lui poziţie, de la care căzuse prin lepădarea sa. Domnul 
procedează acum la primirea din nou a lui Petru şi „anulând 
lepădarea, îi încredinţează sprijinirea fraţilor”, zice Sfântul Ioan 
Gură de Aur. 


Petru își declară dragostea față de Domnul. | se 
încredințează grija oilor 


Iată cum redă Sfântul Evanghelist Ioan acea convorbire vestită 
şi foarte importantă: „Deci, după ce au mâncat, a zis lisus lui Simon 
Petru: Simone al lui Iona, Mă iubeşti tu mai mult decât aceştia? El i-a 
zis: Da, Doamne, Tu ştii că Te iubesc. Zis-a lui: paşte mieluşeii Mei. 
Iisus i-a zis iarăşi, a doua oară: Simone, fiul lui Iona, Mă iubeşti? El i-a 
zis: da, Doamne, Tu ştii că Te iubesc. Iisus i-a zis: păstoreşte oile Mele. 
Iisus i-a zis a treia oară: Simone al lui Iona. Mă iubeşti? S-a întristat 
Petru că i-a zis a treia oară Mă iubeşti? Şi a zis: Doamne, Tu ştii toate. 
Tu ştii că Te iubesc. Iisus i-a zis: paşte oile Mele” (v. 15-17). 

De trei ori a repetat Domnul întrebarea către Petru. Căci ea 
trebuia să facă asupra ucenicului o impresie adâncă şi trebuia să 
facă aceeaşi impresie şi asupra celorlalţi ucenici, care au auzit-o. Şi 
Sfântul Evanghelist repetă şi el de trei ori întrebarea, ca să facă şi 
asupra noastră, a creştinilor care vor veni până la sfârşitul veacurilor, 
o impresie de neşters. Înţelesul general al acestei întrebări întreite, 
Sfântul Ioan Gură de Aur îl exprimă astfel: „Hristos nu pomeneşte 
pe faţă lepădarea lui Petru, nici nu-L mustră pentru această lepădare, 
ci îi zice: dacă Mă iubeşti, pune-te în fruntea fraţilor tăi. Dragostea 
fierbinte, pe care ai arătat-o mereu față de Mine şi din pricina căreia 
te bucurai, arată-o acum şi jertfeşte-ţi, pentru oile Mele, viaţa, pe care 
pretindeai că o vei jertfi pentru Mine”. 

Dar să cercetăm mai amănunţit această întrebare importantă. 
Să vedem ce înţelesuri adânci desprindem din ea. 

Mai întâi observăm că Domnul îl numeşte pe ucenic cu numele 
său cel vechi, Simon al lui Iona: nu îl numeşte cu numele de Petru, 
pe care i-l dăduse Domnul, când ucenicul îşi manifestase credinţa 
cea dreaptă în Hristos. Căci el pierduse deocamdată acea statornicie 
in credinţă, pe care o exprimă numele Petru, care înseamnă piatră. 
Domnul îl numeşte Simon al lui Iona, ca să-i aducă aminte vechea 
stare de neştiinţă şi de păcat, din care îl ridicase El, făcându-l om 
nou şi numindu-l Petru. Dar întreita tăgăduire îl făcuse să-şi piardă 
acest nume. 

„Mă iubeşti?” lată importantul conţinut al întrebării 
Domnului. Nu-l întreabă: Simone al lui Iona, te temi tu de Mine? 
Ci întreabă despre iubire. Această întrebare a mâhnit adânc inima 
lui Petru, l-a mişcat mult, i-a adus în faţă mărimea greşelii. Era ca 
şi cum Domnul i-ar fi spus: atât de uşor ai pierdut tu dragostea 
faţă de Mine? Numai atâta adâncime a avut dragostea ta? A fost un 
mare noroc pentru Petru că i se dovedise inde-ajuns dragostea să 
faţă de Domnul şi că nu o pierduse defel, cu toată lepădarea de o 

clipă. Lacrimile de pocăință, petrecerea sa impreună cu ucenicii în 
intervalul de timp de după răstignire, curajul pe care l-a dovedit, 
mergând la mormânt cu loan, toate acestea erau dovezi evidente 
ale pocăinţei şi ale dragostei sale. Iar acum, dă încă dovadă de 
dragoste, mărturisindu-şi iubirea de trei ori, în faţa lui Hristos, 
ca să şteargă urma întreitei lepădări. Şi să luăm bine aminte că 
Domnul consideră dragostea noastră faţă de El ca o dovadă de 
pocăință adâncă. Se poate întâmpla ca cineva, în pocăinţa lui, să 
se mâhnească, să plângă, să postească, dar nu se va căi cu adevărat 
dacă nu va simţi cu inima că a păcătuit faţă de Acela căruia I se 
cuvine cea mai mare iubire. Pocăinţa noastră nu este adevărată, 
dacă nu-L iubim pe Hristos cu o dragoste mai mare, decât aceea, pe 
care am avut-o înainte de a păcătui. Deci dovada pocăinţei sincere 
a unui credincios care a păcătuit este faptul că dragostea sa către 
Hristos sporeşte. 

„Mă iubeşti mai mult decât aceștia?” lată completarea întrebării. 
Mă iubeşti Tu mai mult decât Mă iubesc aceştia?, adică ceilalţi 
ucenici. Această întrebare venea ca un răspuns la acea afirmaţie 
îndrăzneață a lui Petru: „Chiar dacă toţi se vor sminti de Tine, 
eu niciodată nu mă voi sminti” (Mt 26, 33). Prin această afirmaţie, 
Petru şi-a arătat superioritatea asupra celorlalţi ucenici, cu oarecare 
mândrie. Aşadar, Domnul îi zice cam aşa: mai ai tu încă aceeaşi 
părere despre tine, că Mă iubeşti mai mult decât ceilalţi? Dar acește 
cuvinte ale Domnului pot să aibă şi un alt înțeles. Adică 8 
trebuia să iubească pe Domnul mai mult decât ceilalţi ucenici, 
fiindcă fusese iertat de un păcat mare şi primise, prin această 
iertare, un dar mare. Şi acel căruia Domnul i-a dăruit mai mult, 
trebuia să-L iubească mai mult (vezi Lc 7, 42-43). 

Dar acum să vedem şi răspunsul lui Petru la întreita întrebare 
a Domnului. Înţelepţit din păţania sa, el nu mai îndrăzneşte să 
afirme că L-ar iubi pe Domnul mai mult decât ceilalţi ucenici. 

În răspuns, el nu zice cuvintele: „Mai mult decât ceilalți”. Acea 
lăudăroşenie şi încredere în sine, pe care o arătase cu puţine 
ceasuri inainte de a se lepăda de Domnul, îl făcea pe Petru sfios 
şi neîncrezător în puterea dragostei sale. Iar acest lucru este un 
câştig foarte preţios, pe care îl avem din suferinţele noastre; prin 
ele învăţăm să nu lăudăm propria noastră superioritate morală, ci 
să avem ca o măsură de aur a judecății noastre asupra eului nostru 
şi asupra fraţilor noştri, recomandarea cea insuflată de Dumnezeu 
a Sfântului Apostol Pavel: „Cu smerenie unul pe altul să-l socotească 
mai de cinste decât el însumi” (Fil 2, 3). 

Aşadar, deşi Petru nu mai putea să încredinţeze pe Hristos că 
Îl iubeşte, fără să simtă oarecare neîncredere în sine; deşi nu putea 
să ofere ca garanţie a dragostei sale mărturia inimii în care nu se 
mai încredea, totuşi el mărturiseşte cu simplitate şi sinceritate, că 
Îl iubeşte pe Domnul. Apelează numai la mărturia cea fără de greş 
a Domnului. Pentru că Hristos ne cunoaşte mult mai bine, decât 
ne cunoaştem noi înşine. De aceea, la prima şi la a doua întrebare. 
Petru răspunde: Tu ştii ... Dar la a treia întrebare, răspunde cu 
cea mai desăvârşită încredere în atotştiinţa Domnului, zicând: 
„Doamne, Tu ştii toate. Tu ştii că te iubesc”. Cât de fericiţi am fi 
şi noi, dacă, în orice împrejurare, şi mai cu seamă când ne căim 
de păcatele noastre, am putea să ne mărturisim dragostea către 
Domnul, făcând apel la mărturia Ştiutorului de inimi, că Îl iubim. 
Am fi mulţumiţi şi în siguranţă, dacă am fi convinşi că Hristos 
cunoaşte sinceritatea noastră, fie chiar dacă alţii ar avea o părere 
contrară. Şi dimpotrivă, ar fi o mare nenorocire, dacă Hristos ar 
sta martor al prefăcătoriei şi al vicleniei noastre, chiar dacă întreaga 
lume ar fi de părere contrară. Câtă mângâiere ne dă mărturia unei 
conştiinţe sincere şi nevinovate! „Ştie Dumnezeu inima mea”. Cât 
cutremur ne aduce gândul cel ipocrit: „Nu mă ştiu oamenii, însă vai 
de mine, mă ştie Dumnezeul!” 

Sfântul Evanghelist notează că, după a treia întrebare: „Petru s-a 
mâhnit şi i-a zis a treia oară. Mă iubeşti”. Această a treia întrebare l-a 
făcut pe Petru să înţeleagă limpede că prin ea Domnul îi aminteşte 
trista întâmplare a întreitei lepădări. Iar acea amintire l-a mâhnit, 
i-a străpuns ca o sabie ascuţită în adâncul inimii lui iubitoare. S-a 
mâhnit şi s-a temut, nu cumva Domnul vedea în viitor şi vreo 
altă cădere a lui, care să distrugă orice afirmaţie, pe care ar face-o 
acum, despre dragostea şi devotamentul său către Domnul. Şi 
celălalt mare Apostol Pavel se mâhnea peste măsură la amintirea 
păcatelor din trecut, cu care rănise dragostea Domnului, şi îi era 
frică de o nouă cădere, ca de niciun alt lucru: „Eu sunt cel mai mic 
dintre Apostoli şi nu sunt vrednic să fiu numit Apostol, fiindcă 
am prigonit Biserica lui Dumnezeu şi mă tem nu cumva altora 
propovăduind, eu însumi să mă fac netrebnic” (I Cor 15, 9; 9, 27). 
Dar se ştie că o astfel de mâhnire din râvnă pentru Dumnezeu, 
trezeşte luarea aminte şi grija, sporeşte smerenia, încrederea în 
Dumnezeu, precum şi nădejdea îmbucurătoare şi siguranţa. 

„Mă iubeşti? Păstoreşte oile Mele”, iată că munca apostolatului, 
la care Petru este chemat, i-a dat prilejul să-şi manifeste dragostea 
către Hristos, în tot restul vieţii sale. Este de ajuns să iubească şi 
să păstorească oile lui Hristos. Căci Domnul îşi iubeşte atât de 
mult oile turmei, încât, dacă Petru îşi va exercita faţă de turma lui 
Hristos dragostea cu care era dator către Domnul, atunci Hristos 
va privi această dragoste, ca şi cum i-ar fi fost arătată Lui personal. 
Adică Hristos încredinţează pe cei iubiţi ai Săi numai acelora care 
Îl iubesc pe El. Noi nu ne socotim îndatoraţi pentru serviciile 
aduse de un semen al nostru unei a treia persoane, şi nu iubim pe 
acea a treia persoană şi nu avem legătură strânsă cu ea. Tatăl se 
consideră personal îndatorat faţă de oricine aduce servicii copilului 
său, tocmai pentru că e copilul său şi îl iubeşte. Aşadar, şi Hristos, 
iubind pe ai Săi, îi încredinţează numai celor care Îl iubesc pe El. 

Dar, din cuvintele întreitei întrebări a Domnului, putem 
înţelege următorul lucru: păstorirea oilor Domnului, de către 
păstorii Bisericii, arhiereii şi preoţii, este un lucru al dragostei către 
Domnul. Da, iubiți cititori. Preoţia nu este un serviciu ca oricare 
altul, prin care să se câştige bani sau glorie deşartă. Nu este o poziţie 
socială, în care să ai posibilităţi de avansare. Nu este o chemare 
lumească, ci o chemare a lui Hristos, către care El cheamă pe cei ce 
Îl iubesc. Preoţia este încredinţată numai acelora, care iau asupră- 
le greutăţile şi necazurile ivite din manifestarea dragostei către 
Hristos. Un preot, care nu iubeşte pe Hristos din toată inima sa, 
nu-şi poate iubi munca pastorală, nici sufletele robilor credincioşi 
ai lui Hristos. El nu se va îngriji de mântuirea acelor suflete, care, la 
judecată, vor fi cerute din mâna lui. Numai dragostea către Hristos 
poate să pornească pe slujitorii Bisericii la osteneli şi la nevoinţe 
pentru creştinii care sunt încredinţaţi lor. Dragostea către Hristos 
ii va face să umble bucuros pe calea greutăților şi a silniciilor, 
urmând paşii arhipăstorului lor. 

„Paște mieluşeii Mei, păstorește oile Mele, paşte oile Mele’. lată 
răspunsurile pe care le-a dat Domnul la mărturisirile de dragoste 
ale lui Petru. Şi mieluşei numeşte pe neofiţi, pe cei mai slabi în 
credinţă din turmă sau pe copilaşii creştinilor, tineretul creştin. 
Iar oi numeşte Domnul pe cei mai mari ca vârstă şi mai hotărâți 
în credinţă. Toţi aceştia formează turma lui Hristos, pe care Ela 
răscumpărat-o, prin scump Sângele Său. Iar datoria cea mare, pe 
care Domnul a pus-o asupra lui Petru, este ca, pe de o parte, să 
pască oile şi mieluşeii lui Hristos, iar pe de alta, să-i păstorească. Să 
dea mieilor hrana potrivită, cu vârsta şi cu starea lor duhovnicească 
mai slabă, să-i hrănească cu laptele credinţei. Oilor să le dea o hrană 
mai tare, ca unora care au ajuns la o vârstă mai coaptă. Apostolul 
Pavel, indeplinind tocmai această lucrare duhovnicească, striga: 
„Cu lapte v-am hrănit, nu cu bucate, căci încă nu puteţi mânca” 


583 


ARHIM. SERAFIM PAPACOSTAS 


(I Cor. 3, 2). Iar în alt loc, tot dumnezeiescul Pavel scrie: „Hrana 
tare este pentru cei desăvârşiţi, care, prin obişnuinţă, au simţurile 
învăţate să deosebească binele de rău” (Evr 5, 14). 

Cititorul va înţelege cu uşurinţă în ce constă această hrană 
a turmei lui Hristos, căci tocmai acum se hrăneşte, citind aici 
cuvintele dumnezeieşti. Este o hrană duhovnicească, nematerială. 
Este adevărul Evangheliei, care hrăneşte sufletul, luminându-l şi 
înviorându-l, precum soarele luminează şi înviorează trupul. Este 
harul Sfintelor Taine, care hrăneşte şi desăvârşeşte pe creştini, 
precum o hrană aleasă şi substanţială hrăneşte trupul în chip 
desăvârşit, aducându-i o bunăstare deplină. Iar hrana aceasta are 
rezultate mântuitoare numai atunci când Păstorul cel ales de 
Hristos hrăneşte şi în acelaşi timp păstoreşte oile Domnului. 

lar meşteşugul păstoritului este o artă mare şi sublimă, gravă, 
învățată de la Însuşi Dumnezeu. A fi păstor sufletesc înseamnă a 
păzi oile turmei de lupii eretici, de boala mortală a necredinţei şi a 
ateismului, de veninul cel dulce şi atrăgător al păcatului, de leul care 
„umblă urlând, căutând pe cine să înghită”, adică de satana. Păstorul 
trebuie să-şi povăţuiască bine oile, în calea cea grea a virtuţii, prin 
trei metode: prin învăţătură, prin îndemn şi prin pilda vieţi. El 
trebuie să se îngrijească de propăşirea lor în virtuțile creştineşti, 
să slujească nevoilor lor duhovniceşti, să le conducă în diversele 
imprejurări ale vieţii lor. Păstorul trebuie să fie în acelaşi timp şi 
un apostol, care să înmulțească turma şi să atragă oile rătăcite către 
Hristos, arhipăstorul. 

Aceasta este slujirea sfântă, răscumpărată cu sângele lui 
Hristos, pe care Domnul a încredinţat-o mai întâi lui Petru şi 
Apostolilor, iar apoi păstorilor şi învăţătorilor, pe care El i-a 
dat Bisericii „pentru curățirea sfinţilor, pentru lucrul slujbei, 
pentru zidirea trupului lui Hristos” (Ef 4, 11-12). Şi această slujbă 
a implinit-o Petru cu grijă şi dragoste de Dumnezeu. Petru s-a 

ingrijit să trezească aceeaşi dragoste şi la oameni, „câtă vreme sunt 
în acest corp, nevoindu-mă ca să puteţi în orice timp, după plecarea 
mea, să ţineţi minte aceste lucruri”. El s-a îngrijit să povăţuiască pe 
păstorii Bisericii, care aveau să continue munca Sa şi a scris cele 
două frumoase epistole, în special pentru ei (1 Ptr 5, 1-4). 


Proorocia Domnului despre mucenicia lui Petru 


Deci, după ce Domnul a reintegrat pe Petru în vrednicia lui de 
mai înainte, îi prezice ce fel de moarte avea să-i pecetluiască lucrarea 
apostolică. Prin moartea aceasta mucenicească, Petru va şterge 
lepădarea definitiv şi va da mărturia cea mai limpede şi sigură a 
dragostei lui neţărmurite pentru Domnul: „Amin, amin zic ție, când 
erai mai tânăr, te încingeai şi mergeai unde voiai; când vei îmbătrâni, 
îți vei întinde mâinile, şi altul te va încinge şi te va duce unde vrei” (v 
18). La acest punct, Sfântul Ioan Gură de Aur zice: „Deoarece Petru 
dorea mereu să fie în primejdie din dragoste pentru Domnul, acum 
Domnul îi zice: îndrăzneşte căci voi împlini dorinţa ta, aşa încât va 
trebui să suferi la bătrâneţe, ceea ce n-ai suferit în tinereţe”, 

Domnul prooroceşte despre chinurile lui Petru, cu ton de 
absolută siguranţă: „Amin, amin zic ție”. Eu îţi prezic, în virtutea 
atotştiinţei Mele, un lucru foarte adevărat şi care se va întâmpla 
intocmai. Căci, precum Domnul a cunoscut mai dinainte şi a şi 
prezis propriile Sale patimi, aşa le prezice pe ale lui Petru, şi pe ale 
tuturor credincioşilor Săi. El zice pentru aceştia: „În lumea aceasta 
necazuri veţi avea” (In 16, 33). Domnul nu face această prezicere cu 
răceală şi cu indiferenţă, ci cu o adâncă participare, pentru ca iubiții 
Săi să nu se afle în faţa neprevăzutului şi aşa să nu se clatine. 

Suferințele lui Petru au şi inceput îndată după primele zile 
ale slujirii sale apostoleşti şi s-au sfârşit cu moartea pe cruce, pe 
care Domnul i-o prezisese, prin cuvintele: „Îţi vei întinde mâinile”. 

Deoarece însă omul, în chip firesc, se teme de moarte, şi mai ales 
de moartea violentă şi mucenicească, de aceea Domnul a adăugat: 
„Te va duce unde nu vrei”. Însă în aceasta constă mărimea şi tăria 
credinţei lui Petru, şi a tuturor mucenicilor în general: că, cu 
toată repulsia firească, pe care o simte omul în faţa morţii şi a 
chinurilor, cu toată groaza, pe care o simt persoanele nevinovate, 
copiii şi femeile fără îndrăzneală, când sunt dezgolite în public şi 
târâte şi încercate în chip felurit, şi suferă răutăţi la care le supun 
conducătorii popoarelor, totuşi niciunul din ei n-a stat la îndoială, 
să primească suferinţe şi chinuri de nedescris pentru Hristos. Cu 
sângele lor cel sfânt, din care fiecare picătură reprezenta un chin, 
sfinţii mucenici şi-au scris minunata lor credinţă şi supunere şi 
lepădare de sine în cartea vieţii, care este în ceruri. 

În al doilea rând, Domnul compară viaţa cea nouă, 
mucenicească, a lui Petru, cu cea slobodă de mai înainte de această 
însărcinare specială, zicând: era o vreme, cea a tinereţii tale, când 
nu Mă cunoşteai; când nu cunoşteai greutăţile şi strâmtorările, 
pe care va trebui să le suferi acum, prin lucrarea apostoliei: „Te 
încingeai singur şi mergeai unde voiai”. Dar de acum înainte, 
ajuns în vârstă matură, vei fi supus la strâmtorări şi la primejdii, 
care vin din noua ta chemare. Iar la adânci bătrâneţe vei suferi şi 
moartea pe cruce. Până atunci, Dumnezeu te va păzi, ca să slujeşti 
Bisericii, până la sfârşitul tău. Este adevărat că, dacă cineva trăieşte 
departe de Hristos, precum trăia şi Petru, când era pescar lângă 
marea Tiberiadei, mai înainte de a-L fi cunoscut pe Hristos, are 
adesea o libertate fără de grijă, căci este neştiutor. Dimpotrivă, 
viaţa adevăratului creştin are multe îngrădiri. Cu mult mai multe 
are viaţa celor înălţaţi la rangul de clerici. Totuşi, nici nu se pot 
compara aceste două stări. Libertatea vieţii în neştiinţă şi în păcat 
este provizorie şi înşelătoare, ducând la înrobire şi la nenorocirea 
cea de pe urmă. Îngrădirile aparente ale vieţii morale şi virtuoase 

aduc adevărata slobozire, fiindcă liberează pe om din lanţurile şi 
legăturile păcatului şi din jugul patimilor, dau sufletului mângâiere 
şi pace, chiar în mijlocul celor mai mari greutăţi şi necazuri ale 
vieţii. 

Sfântul Evanghelist ne arată îndată că aceste cuvinte spuse în 
pildă, ale Domnului, au avut înţelesul pe care l-am dat noi: „A 
spus aceasta, arătând cu ce moarte va proslăvi Petru pe Dumnezeu”. 
În aceste puţine cuvinte putem observa o întreagă comoară de 
adevăruri şi învățături. 

Orice creştin poate să slăvească pe Dumnezeu şi prin moarte. 
Când, adică, un creştin moare, după ce a răbdat cu înfrânare tot 
necazul şi toată încercarea pe care Domnul a socotit-o de folos 
pentru acel om; când moare cu pocăință şi cu supunere faţă de 
voia lui Dumnezeu, cu pace şi cu nădejde statornică în mila lui 
Dumnezeu; când îşi păstrează până la sfârşit credinţa sigură în 
făgăduinţele care i s-au dat despre viaţa viitoare, atunci creştinul va 
proslăvi pe Dumnezeu prin felul morţii sale. Căci, printr-o astfel 
de moarte, el va adeveri acea schimbare foarte mare pe care religia 
creştină, când e trăită, o produce în om, încât omul nu se mai teme 
de moarte. Creştinismul face din moarte subiect de filosofare şi 
punte de trecere către o viaţă mai înaltă. În felul acesta moartea 
creştinească dă şi altora îndrăzneală, ca să urmeze calea virtuţii 
creştine, iar prin aceasta Dumnezeu este proslăvit. Este un sfârşit 
fericit şi un fapt de mare importanţă pentru noi, ca moartea să ne 
fie „în Domnul”, să avem „sfârşit creştinesc vieţii noastre”, 

Dar dacă moartea creştinească a cuiva este spre o slavă a lui 
Dumnezeu, moartea mucenicească este spre o slavă neasemănat 
mai mare; prin mucenicie, omul aduce ca jertfă bunul său cel mai 
de preţ dintre toate, adică însăşi viaţa sa. El îşi jertfeşte viaţa, ca 
să-şi dovedească marea credinţă în adevărul Evangheliei, pe care îl 
mărturiseşte, ca să dovedească dragostea către Dumnezeu, pe care 

el Îl adoră, ca să atragă la adevărul cel mântuitor şi pe alţii, care 
îi văd chinurile şi moartea mucenicească. Sângele mucenicilor, 
sângele acelor zeci de mii de victime nevinovate, s-a făcut sămânță 
a Bisericii, s-a făcut mijlocul prin care cei necredincioşi au venit la 
credinţă; s-a făcut sprijin al credincioşilor din fiecare generaţie; de 
aceea: „Cinstită este înaintea Domnului moartea cuvioşilor Lui” (Ps 
115, 6). Este o mare fericire ca fiecare rând de oameni să-L slăvească 
pe Dumnezeu prin moartea unor astfel de sfinţi mucenici, precum 
arată istoria trecutului şi cea contemporană. 

Aşadar, Domnul, după ce I-a prezis lui Petru, că avea 
să-L proslăvească pe Dumnezeu prin moarte mucenicească, în 
continuare „îi zise: urmează-Mă” (v. 19). Probabil că în acea clipă 
Domnul începuse să meargă îndepărtându-Se de locul în care se 
petrecuse convorbirea Lui cu Petru până în acel moment. Pornind 
de acolo, Domnul îi porunceşte lui Petru: urmează-Mă. Înţelesul 
acestei porunci este metaforic. Adică, urmează-Mă pe calea aceasta 
a slujirii apostolice. Urmează-Mă pe calea, pe care am umblat şi 
Eu, calea la capătul căreia este moartea pe cruce. Crucea va fi şi 
capătul căii tale. Prin urmare, Domnul îi reaminteşte lui Petru, 
prin această poruncă, vestita chemare, cu care Hristos chemase pe 
primii Săi ucenici, când le-a spus prima oară să se suie la Ierusalim 
să pătimească moartea pe cruce, îi reaminteşte lui Petru cuvintele: 
„Cel ce vrea să vină după Mine, să se lepede de sine, să-şi ia crucea 
şi să-Mi urmeze Mie” (Mc 8, 34). Urmează-Mi Mie, cu viaţa şi cu 
virtutea. Urmează-Mi Mie, în munca ta de păstor, ca un păstor 
pe arhipăstorul său. Să nu crezi, nici tu, nici confrații şi urmaşii 
tăi, că veţi fi vreodată singuri în această lucrare grea, fiindcă Eu 
merg înaintea voastră, iar voi puteţi întotdeauna să vă sprijiniți 
pe atotputernicia Mea. Urmează-Mi Mie, impreună cu turma, 
împreună cu adevărații creştini, pe calea virtuţii, a necazurilor, a 
morţii, dar şi a slavei cereşti, spre care vă va duce calea Mea. Căci 

„oi, cei care Îmi urmaţi Mie, la naşterea cea de a doua, când va şedea 
Fiul Omului pe scaunul slavei Sale, veți şedea şi voi pe douăsprezece 
scaune, judecând seminţiile lui Israil” (Mt 19, 28; Apoc 3, 5). 


Petru se interesează de soarta apostolului loan 


Ascultând de porunca Domnului, Petru I-a urmat şi a intrat 
astfel în calea care avea să-L ducă la moartea mucenicească. Dar 
„întorcându-se, a văzut pe ucenicul pe care îl iubea Iisus, venind după 
ei, acela care la cină s-a rezemat de pieptul Lui şi I-a zis: Doamne, 
cine este cel ce Te va vinde?” (v. 20). Evanghelistul, din smerenie, 
evită să se dea pe faţă şi nu-şi dă numele. Dar, pentru exactitatea 
istorică, oferă dovezi, care arată de cine este vorba, şi pentru ce 
venea el în urma Domnului. Deşi nu fusese chemat acum, ca să-L 
urmeze pe Domnul, totuşi a socotit că-i este îngăduit să meargă în 
urmă. S-a luat după Petru, pentru că era „ucenicul pe care îl iubea 
lisus”. Pentru loan nu putea rămâne taină nimic din cele vorbite 
de Domnul către Petru. Iar dragostea Domnului către loan nu 
era nicidecum părtinire. Dragostea Domnului către loan nu se 
asemăna cu aceea, pe care o arată unii părinţi către unul din copii 
lor, când ajung să nu-i mai poată suferi pe ceilalți copii. N-a fost 
nicidecum aşa, Dumnezeu nu este părtinitor, dar îl iubea în special 
pe Ioan, fiindcă şi loan îşi atrăgea iubirea Domnului prin virtuțile 
lui. Iar o virtute mare atrage întotdeauna bunăvoință şi dragoste 
mai imbelşugată din partea Domnului. Aşadar, Domnul, pe toate 
le face cu dreptate, cu înţelepciune şi cu sfinţenie. 

Evanghelistul adaugă că era ucenicul care „şi-a rezemat capul 
pe pieptul Domnului”. El zice aceasta, nu numai pentru a-şi arăta 
identitatea, ci şi ca să motiveze întrebarea lui Petru despre sine. În 
timpul acelei seri de neuitat a cinei de taină, loan ocupând locul cel 
mai apropiat de Hristos, şi-a culcat capul pe pieptul Domnului. A 

făcut-o în acel fel iubitor, în care un copilaş işi odihneşte capul la sânul 
mamei. Îşi plecase capul în acea cutremurătoare clipă, în care Domnul 
dăduse ucenicilor Săi ştirea nemaipomenită, că unul dintre ei avea 
să-L vândă. Ştirea aceasta a tulburat conştiinţa ucenicilor. În această 
imprejurare a fost dovedit limpede devotamentul lui loan. Căci, dacă 
şi-a pus capul pe pieptul Domnului, prin acest gest a mărturisit cu 
iubire că nu este el trădătorul. Ucenicul care îl iubea atât de mult pe 
Domnul şi era iubit de Domnul nu putea cu niciun chip să ia parte 
la o trădare atât de nemaipomenită. De aceea, la îndemnul lui Petru, 
Ioan este cel care întreabă pe Domnul cine este vânzătorul. 

Aşadar, pe acest ucenic „văzându-l Petru, zise către Iisus: 
Doamne, dar acesta ce va face?” (v. 21). Întrebarea aceasta avea 
următorul înţeles: Tu, Doamne, mi-ai hotărât mie moarte 
mucenicească, de care voi avea parte. Dar loan ce sfârşit va avea? 
Nu va urma şi el, împreună cu noi, calea muceniciei? Adică Petru, 
fiind în clipa aceea mai aproape în spaţiu de Domnul, se foloseşte 
de prilej ca să plătească lui Ioan datoria de dragoste şi darul pe care 
Ioan i-l mijlocise în seara cinei de taină. Iar Sfântul loan Gură de 
Aur zice: „Petru iubea foarte mult pe loan; şi a dovedit acest lucru 
şi în zilele ce au urmat după înălțarea Domnului. Legătura dintre 
Petru şi loan este arătată de multe ori şi în Evanghelii şi în Faptele 
Apostolilor”. Prin această pildă bună, putem vedea că aceşti doi 
ucenici, buni şi iubiţi, şi-au aflat un loc mai aproape de Hristos, 
prin pocăinţa şi dragostea lor, şi L-au urmat în calea virtuţii şi a 
datoriei. Tot ei aveau să dovedească cel mai viu interes şi pentru 
ceilalţi ucenici, cu care se legaseră prin Hristos. Se întâmplă acelaşi 
lucru şi în vremea de faţă. Cei ce sunt ucenici iubiţi ai Domnului, 
prin rugăciunile şi prin manifestările dragostei lor, mijlocesc 
intervenţia Domnului pentru toţi ceilalţi creştini. 

Deşi întrebarea lui Petru despre Ioan venea dintr-un sentiment 
de dragoste, totuşi era puţin cam nelalocul ei, căci Petru se preocupa 

de viitorul altuia, viitor pe care Domnul nu voia să i-L descopere. 
Ori, cel puţin, întrebarea lui Petru dovedea o dragoste părtinitoare, 
în cadrul cercului strâmt al Apostolilor. Cel mai firesc ar fi fost ca 
Petru să ceară acum de la Domnul să-i adauge credinţa şi dragostea, 
ca să se poată arăta vrednic de încrederea Domnului, când îi dăduse 
pe mână o lucrare atât de sfântă şi mare. Să ceară credinţă, ca să-L 
urmeze pe Domnul până la sfârşitul său tragic. Dar în loc de aceasta, 
Petru se îngrijeşte, din simplă curiozitate, să ştie ce sfârşit avea să 
aibă Ioan. Dar nu trebuie să uităm că şi Petru şi ceilalţi ucenici, cu 
toată sinceritatea lor lipsită de viclenie, cu toată dispoziţia lor spre 
bine, erau încă nedesăvârşiţi, căci Duhul Sfânt nu-i născuse încă 
a doua oară, lucru care avea să se petreacă în ziua Cincizecimii. 
Iar această nedesăvârşire a credinţei, prin care omul se îngrijeşte 
de lucruri străine şi nepotrivite, o întâlnim foarte des în propria 
noastră fire. Suntem gata mereu să ne ocupăm de părerile altora şi 
să intervenim nechemaţi şi fără judecată dreaptă, în chestiuni în 
care nu avem nicio cădere să ne amestecăm. Aceasta o facem nu 
că i-am purta cuiva vreun interes, cum îi purta Petru lui loan, ceea 
ce era totuşi o iubire de frate. Departe de aceasta, noi intervenim 
ca să judecăm şi să osândim, sau ca să aflăm prilejuri de a ne arăta 
superioritatea. De aceea ne arătăm râvnitori, când de fapt suntem 
foarte leneşi şi fără grijă în împlinirea propriilor noastre datorii 
şi în cercetarea faptelor şi a cărărilor noastre. Ne arătăm atât de 
clarvăzători şi de pătrunzători în cele din afară, în cele străine, dar 
suntem tare miopi şi întunecaţi în cele dinăuntru. Nu avem vederea 
limpede pentru propriul nostru eu şi pentru propria noastră casă. 
Ştim, chipurile, foarte bine, ce trebuie să facă ceilalţi, dar suntem 
nepricepuţi şi neînţelepţi, când este vorba de propăşirea noastră în 
calea datoriei şi de atingerea scopului vieţii noastre. 

Răspunsul Domnului la întrebarea lui Petru 


„Fiindcă Petru, prin asemenea întrebări, se arăta totdeauna fierbinte 
şi întreprinzător. Domnul îi taie fuerbinţeala şi îl învaţă să nu fie indiscret”, 
zice Sfântul Ioan Gură de Aur. În continuare. Sfântul Evanghelist zice 
că „isus îi răspunse: dacă vreau să rămână aceasta, până voi veni Eu, ce- 
ți este ție? Tu urmează-Mi Mie” (v. 22). Ca să înţelegem mai bine acest 
răspuns al Domnului trebuie să ne amintim că, în centrul acestei arătări 
a Celui înviat, este pescuirea prin minune a mulţimii de peşti, iar această 
pescuire preînchipuia reuşita deplină a muncii apostoleşti. Însă, în 
legătură cu această întâmplare, care privea munca tuturor Apostolilor, 
stă o proorocie specială cu privire la cei doi Apostoli mai însemnați, adică 
Petru care avea să lase Biserica trunchiată, prin moartea lui mucenicească, 
şi loan care avea să ducă până la mal corabia Bisericii, lucru pe care 
Petru la pescuirea din ziua aceea nu-l făcuse, pentru că se aruncase în 
apă. De aceea, şi loan Gură de Aur tâlcuind răspunsul Domnului zice 
că Domnul a spus lui Petru: „Să nu crezi că Eu rânduiesc cele pentru 
voi într-un singur fel. Tie ţi-am încredinţat o mare lucrare, cerceteaz-o 
şi împlineşte-o. Exercitează-te şi te luptă pentru ea. Ce te interesează dacă 
Eu vreau ca aceasta să rămână aici? Tu cercetează-ţi propria datorie şi te 
îngrijește de împlinirea ei”. Aceasta este tâlcuirea Sfântului loan Gură de 
Aur. Dar lucrul acesta l-a făcut Domnul, urmează tot Sfântul loan Gură 
de Aur, din pricina simpatiei reciproce dintre Petru şi Ioan, care acolo 
nu era la locul ei. Fiindcă Apostolii aveau să întreprindă apostolatul lor 
în toată lumea, şi de aceea nu li se cădea să se alipească unii de alţii, dacă 
nu voiau să păgubească lumea de pe urma acestei alipiri. 

Aşadar, Domnul îi zice lui Petru: lasă grija în ce priveşte 
sfaturile cele tainice ale lui Dumnezeu, şi gândeşte-te numai la 
lucrul pe care Ţi l-am dat de făcut, urmează-M: Mie. 

Dar, întrucât creştinii, care din răspunsul acesta al Domnului 
despre loan au înţeles că Ioan avea să rămână pe pământ până la a 
doua venire, şi au crezut că loan nu va muri, ci va rămâne un stâlp viu 
al Bisericii, lucrul acesta trebuia explicat bine. Această neînțelegere o 
îndreaptă însuşi Evanghelistul, în versetul următor, în anul 85 după 
Hristos, când a scris el Evanghelia sa. Îndreptarea a făcut-o pentru ca 
nu cumva moartea ucenicului iubit să pară în contrazicere cu spusele 
Domnului: „Deci a ieşit cuvântul acesta printre fraţi, că ucenicul acela nu 
va muri. Însă lisus nu a zis Că nu va muri, ci a zis: dacă vreau să rămână 
acesta până voi veni, ce-ţi pasă ție?” (v. 23). Domnul n-a zis că loan va 
rămâne nemuritor, că nu va cunoaşte despărţirea sufletului de trup. 
Fl a tăiat indiscreţia lui Petru, cel ce căuta să afle planurile ascunse ale 
lui Dumnezeu, pe câtă vreme singura lui datorie era să se îngrijească 
de lucrul apostolesc, pe care Domnul i-l pusese în sarcină. Petru ar 
fi trebuit să se îngrijească mai mult de cuprinsul ultimei porunci a 
Domnului: „Urmează-Mi Mie”, în calea datoriei şi a morţii pe cruce. 

„Ce-ţi pasă ție?” Dacă Dumnezeu vrea să facă un lucru oarecare, 
tainic şi neprevăzut de mintea niciunui om, ce-ţi pasă ţie? 

Iată răspunsul la indiscreţiile şi la cercetările, la nedumeririle 
şi răstălmăcirile oamenilor, cu privire la lucrurile dumnezeieşti. 
Căci oamenii caută să afle voile cele ascunse şi netâlcuite ale lui 
Dumnezeu. Avem în faţa noastră o măsură importantă şi excelentă 
de tâlcuire, pentru lucrurile care primesc rostul dat nouă de 
Dumnezeu. Avem un etalon foarte clar al fericirii noastre. Stă 
deschis în faţa noastră adevărul Evanghelic, ca o unitate de măsură 
cu care să ne măsurăm zilnic, meditându-l indelung. Este, prin 
urmare, o zădărnicire fără rost, o abatere din drumul spre ţinta 
noastră, când ne îndeletnicim cu legăturile tainice şi cu scopul 
lui Dumnezeu, pe care El nu ni l-a descoperit. Când cercetăm 
aceste lucruri suntem în primejdie.de a cădea în rătăcire, în greşeli 
catastrofale, şi de a pierde tot rostul mântuirii noastre. 

De fapt, răspunsul pe care l-a dat atunci Domnul la indiscreţia 
lui Petru, precum şi la cea pe care avea să o dea peste câteva zile, 
la înălţarea Sa, indiscreţiei ucenicilor Săi, este o neţărmurită 
binefacere. La înălţare, ucenicii au intervenit în planul dumnezeirii, 
întrebând: „Doamne, în această vreme vei restabili împărăția lui 
Israil?” Şi Domnul le-a răspuns: „Nu trebuie să ştiţi voi timpurile 
sau vremurile, pe care Tatăl le-a pus sub stăpânirea Sa” (FAp 1, 
6-7). Căci mai presus de orice alt lucru, fie el cât de important, 
trebuie să ne preocupe datoria noastră de astăzi, nu ceea ce va 
face Dumnezeu mâine. Să ne interesăm de rostul pe care trebuie 
să-l împlinim acum, nu de chestiunile viitorului, care ne trezesc 
numai indiscreţie. Astfel de datorie şi astfel de rost, care să ocupe 
gândurile şi activităţile noastre, sunt poruncile Domnului, pe care 
Le-a adresat nu numai lui Petru, ci şi fiecărui creştin din toate 
vremurile: „Urmează-mi Mie”. Adică, să ne preocupe felul cum să- 
L urmăm cu credinţă pe Domnul în calea virtuţii şi a datoriei, în 
calea lepădării de sine şi a slavei, cale pe care El Însuşi a urmat-o 
pe pământ. lar dacă urmăm pe Domnul cu credinţă, nu vom 
afla nicio predispoziţie, nici vreme pentru chestiunile indiscrete 
ale zădărniciilor. Dacă Îl urmăm cu credinţă pe Domnul, dacă 
suntem îndeplinitorii grijulii ai datoriilor pe care le avem în ceasul 
de faţă al vieţii noastre, vom ajunge la clipa cuvenită, acolo unde 
se afla Domnul pe atunci, adică la înviere. Şi atunci nimic nu va 
mai rămâne tainic pentru noi, nu vom mai vedea nimic în oglindă 
şi în ghicitură, ci faţă către faţă. Vom lua deplină cunoştinţă de 
toate, încât dorul nostru de a cunoaşte va fi îndestulat. Dar din 
nefericire, unii părăsesc apa cea vie pe care le-o oferă Hristos astăzi, 
şi aleargă cu sete după negurile viitorului, care sunt departe de ei. 
Şi „umblând în cele ce nu au văzut”, ajung la rătăciri şi la erezii 
„îngâmfându-se zadarnic în închipuirea lor cea trupească”, precum 
zice despre ei dumnezeiescul Pavel (Col 2, 18). 

Dovedirea adevărului mărturiei lui loan 


Prin ultimele două stihuri, care urmează, se pune capăt la 
cel din urmă capitol al Sfintei Evanghelii după Ioan, capitol care 
tratează învierea Domnului. Astfel, toată istoria evanghelică se 
încheie cu un fel de epilog. 

„Acesta este ucenicul, care mărturiseşte despre acestea şi care a 
scris acestea; şi ştim că adevărată este mărturia lui” (v. 24). Adică, 
scriitorul acestei Evanghelii nu este altul decât tocmai acel ucenic, 
despre care au stat de vorbă Domnul şi Petru, adică Ioan. Nu 
este altul, decât ucenicul iubit al Domnului, cel care a auzit toate 
cuvintele şi învăţătura Domnului cu propriile sale urechi, de la 
inceput până la sfârşit, şi a văzut cu propriii săi ochii minunile, 
patimile şi învierea Domnului. Ioan, după ce a confirmat toate 
acestea, prin nenumărate predici, timp de mai bine de o jumătate 
de veac, acum le-a consemnat şi prin Sfânta Evanghelie scrisă de 
dânsul, pentru toate generaţiile de creştini. El a scris Evanghelia 
ca să fie de folos tuturor creştinilor, până va veni Domnul şi ne 
va cere socoteală, nouă, ascultătorilor şi cititorilor Evangheliei lui 
Ioan despre felul cum am primit şi cum am întrebuințat această 
comoară de adevăruri. 

Iaradevărul desăvârşital celor scrise în această sfântă Evanghelie 
este întărit şi prin afirmaţiile cele mai făţişe: „Și ştim că adevărată 
este mărturia lui”. Unii comentatori zic că această propoziţie a 
fost adăugată de altcineva, cu mult după ce s-a scris Evanghelia. 
Dar Sfântul loan Gură de Aur afirmă că însuşi Evanghelistul Ioan 
a scris-o. Că Evanghelistul afirmă cu tărie adevărul mărturiei 
sale, fiindcă afirmaţia unor oameni sinceri este o dovadă firească 
a adeverităţii desăvârşite şi integrale a spuselor sau a scrisorilor 
lor. Dovada este cu atât mai sigură, cu cât cel ce ne-o spune este 

Evanghelistul cel insuflat de Dumnezeu, căruia Duhul Sfânt din 
ziua Cincizecimii, Duhul adevărului, îi reamintise toate cele auzite 
de la Domnul. Afirmația expresă este şi o dovadă a mulţumirii şi a 
bucuriilor lăuntrice desăvârşite, pe care adevărul le aduce în suflet; 
dar dovedeşte şi dorinţa de a împărtăşi şi altora acest adevăr, ca să 
fie şi ei fericiţi. Când cineva este absolut sigur de întâmplare, şi 
când întâmplarea aceea este foarte importantă, omul nu o poate 
vesti cu un ton rece şi nepăsător, ci o afirmă sus şi tare: „Știm că 
mărturia este adevărată”. Adică: afirmăm cu toată conştiinţa, pe 
care ne-o dă cunoaşterea neclintită a adevărului, că mărturia celui 
ce a scris Evanghelia aceasta este adevărată. Aşadar, nimeni să nu 
pregete să o îmbrăţişeze, căci, dacă nu o îmbrăţişează, va pierde 
adevărul. Să nu lase nimeni furtuna îndoielii să-l stăpânească, căci 
atunci se va supune celei mai mari catastrofe şi rătăciri, din câte i se 
pot întâmpla omului. Ci să creadă cu toată siguranţa şi încrederea 
în Evanghelie, ca să devină un vas atât de plin de adevăr, de bucurie 
şi de pace, încât acestea să se reverse peste marginile vasului. 

La sfârşit ni se semnalează că belşugul fără margini al 
cuvintelor şi al faptelor Domnului nu se mărgineşte la cele scrise în 
Evanghelie: „Iisus a făcut şi alte multe semne înaintea ucenicilor Săi, 
care, dacă s-ar fi scris, cred că nici în lumea întreagă nu ar fi încăput 
cărțile ce s-ar fi scris. Amin” (v. 25). 

Sfântului Evanghelist i se pare cu neputinţă să se scrie o istorie 
completă şi amănunţită a cuvintelor şi a faptelor Domnului, şi, în 
general, o istorie amănunţită despre Domnul. Căci, oricâte cărţi 
ar scrie cineva despre această chestiune, care este inepuizabilă, 
despre „slava Unnia-Născut Fiul lui Dumnezeu, plin de har şi 
de adevăr”, nu va putea niciodată epuiza acest subiect. Iar dacă, 
printr-o presupunere absurdă subiectul s-ar epuiza, nici în lumea 
întreagă nu ar încăpea cărţile care s-ar scrie. Nici oamenii n-ar 
izbuti să le citească, nici cei ce le-ar citi, din întâmplare, n-ar putea 

să le ţină minte. În cazul acesta, Evanghelia ar fi rămas un fel de 
monument arheologic, păstrat undeva departe de oameni, şi fără 
folos. Dimpotrivă, sfânta Evanghelie a fost scrisă ca să fie singura 
lege şi îndreptar de viaţă morală a oamenilor; să fie fântâna cea 
nesecată, din care toate neamurile, până la sfârşitul veacurilor, 
vor bea apa cea dumnezeiască şi răcoritoare a adevărului. Nu era 
nevoie de cărţi multe, cu multe volume, pe care numai teologii 
şi unii oameni de litere să le citească. Evanghelia este scurtă, dar 
Domnul ne-a lăsat-o, ca pe o moştenire nepreţuită şi Duhul Sfânt a 
pus-o în mâinile noastre, prin mijlocirea sfinţilor scriitori, pe care 
Fl i-a insuflat. Evanghelia este scurtă. Şi fiecare creştin, oricât ar fi 
de puţin literat, fie bătrân, fie tânăr, fie bărbat, fie femeie, poate şi 
trebuie să o citească. Căci sfânta Evanghelie este o moştenire, care 
aparţine tuturor fără excepţie şi din ea toţi trebuie să luăm „pâinea 
vieții” ŞI „apa cea vie”. 

Ştim bine ce se întâmplă cu legile şi constituţiile făcute de 
diferiţi cârmuitori politici. Legiferează fără încetare, adună 
zeci de mii de legi lungi cu articole multe, cu porunci felurite şi 
felurit alcătuite. Înşiră volume de jurisprudenţă şi coduri de legi, 
care formează biblioteci întregi. Şi rezultatul tuturor acestor 
legi este fărădelegea. Se ajunge la situaţia că nici oamenii legii nu 
mai cunosc legile. Se ajunge ca legile să cadă în desuetudine sau 
să tiranisească pe poporul, care nu le recunoaşte şi asupra căruia 
legiuitorii exercită abuzurile lor. Asemenea greşeli nu puteau face 
scriitorii Evangheliilor, care erau bărbaţi insuflaţi de Duhul Sfânt. 
Duhul Sfânt cel preainţelept a hotărât că ei trebuie să scrie şi să lase 
Bisericii, numai acele câteva scrieri, care alcătuiesc Noul Testament. 
Dar acestea sunt prea de ajuns, pentru mântuirea credincioşilor. 
Iar cele care sunt păstrate prin sfânta tradiţie nu s-au adăugat la 
Noul Testament, ci sunt fie cuvântări de învăţătură ale apostolilor, 
în deplin acord cu Noul Testament, fie tâlcuiri şi lămuriri la cele 

cuprinse în Noul 'Testament. Iar cărţile Sfinţilor Părinţi ai Bisericii 
A A ° e. A w . . $ . . 

şi toate câte le-au scris oamenii învăţaţi şi cunoscători din cadrul 

Bisericii, acestea tâlcuiesc înţelepciunea Noului Testament, ca să o 

poată înţelege toţi credincioşii şi să trezească dorinţa de a citi mai 

des Noul Testament şi de a medita mai adânc asupra lui. 


Invierea lui Hristos și învierea noastră 


La sfârşitul capitolului al 20-lea, Sfântul Evanghelist Ioan 
arată scopul pentru care a scris Evanghelia în general şi, în special, 
cele despre învierea Domnului. El afirmă că ţinta pentru care 
a scris acestea este de a trezi credinţa în Hristos, ca Dumnezeu 
şi Mântuitor. De aceea şi articolul cel din urmă din Simbolul 
Credinței şi un fel de pecete a lui este „Aştept învierea morţilor 
şi viaţa veacului ce va să fie”. lar aşteptarea şi credinţa noastră în 
invierea morţilor este adeverită mai cu seamă prin faptul că are 
ca normă şi ca întărire învierea Domnului, dovedită prin dovezi 
de necombătut. Cu toate că am mai spus câte ceva despre învierea 
morţilor, totuşi considerăm că este absolut necesar să sfârşim 
tâlcuirea învierii Domnului cu acest mare adevăr privitor la viaţa 
viitoare. 

Încă din timpul Vechiului Testament, Dumnezeu descoperise 
ceva din adevărurile despre învierea morţilor. Iar această credinţă în 
invierea morţilor, pe care o aveau Iudeii, o afirmă şi dumnezeiescul 
Pavel, zicând: „Am nădejde în Dumnezeu, pe care şi aceştia (adică 
Iudeii) o aşteaptă, că va să fie o înviere a morţilor şi a celor drepţi 
şi a celor nedrepţi” (FAp 24, 15). Dar mai cu seamă Dumnezeu 
cel întrupat, Domnul nostru lisus Hristos, ne-a descoperit 
învierea morţilor, într-un fel sigur, care nu lasă nicio îndoială. El 
a încredinţat pe Iudei, prin cuvântul Său foarte lămurit, că: „Vine 
ceasul şi acum este, când morţii vor auzi glasul Fiului lui Dumnezeu, 

şi care vor auzi, vor învia”. Şi Domnul a adăugat: „Nu vă miraţi 
de aceasta, fiindcă vine ceasul în care toți cei din morminte vor auzi 
glasul Lui şi vor ieşi, cei ce au făcut cele bune, în învierea vieţii, iar cei 
ce au făcut rele, în învierea judecății”. Ca să dovedească şi cu fapta 
că El însuşi va învia pe toţi cei morţi, Domnul a săvârşit cele trei 
minuni de înviere din morţi. Dar dovada desăvârşită şi adeverirea 
mângâietoare a deplinei biruinţe asupra morţii şi a învierii tuturor 
morţilor este însăşi învierea Domnului. Învierea Domnului are, cu 
propria noastră înviere, raportul strâns de la cauză la efect. 

Dumnezeiescul Apostol Pavel stăruieşte în chip special asupra 
acestui lucru de cea mai mare importanţă; în învăţătura de Dumnezeu 
insuflată a acestui mare apostol, noi toţi, care credem în Hristos şi 
ascultăm de El, alcătuim un singur trup moral, al cărui cap este 
Hristos: „Hristos este capul Bisericii şi El este Mântuitorul trupului, 
noi suntem mădularele trupului Său” (£/5, 2-3, 30). Şi mai zice: „Noi 
cei mulţi suntem un trup în Hristos şi unul altuia mădulare”. Această 
afirmaţie o repetă de mai multe ori (Rm 12, 5; £f4, 15-6; I Cor 12, 27 
Col 1, 18), în puterea unităţii noastre cu Hristos, „câți în Hristos ne- 
am botezat, în moartea Lui ne-am botezat”, zice iară şi Pavel. Adică, 
cei ce ne-am botezat, ca să mărturisim credinţa în Hristos, prin 
botez ne-am făcut părtaşi morţii Lui pe cruce, prin urmare eram şi 
noi împreună cu El, când a murit pe lemnul crucii, purtând păcatele 
noastre, şi fiind pedepsiţi pentru vina noastră. Hristos pe cruce a fost 
reprezentantul nostru, suferind în locul nostru şi pentru noi. Pavel 
adaugă, ca o urmare foarte firească: „Dacă am crescut impreună cu 
Fl, prin asemănarea morţii Lui, atunci vom fi părtaşi şi ai învierii 
Lui” (Rm 6, 5). Adică, dacă ne-am făcut părtaşi la botez, care este 
chipul morţii lui Hristos, urmează în mod firesc, că vom fi părtaşi şi 
ai învierii lui Hristos. 

Într-un mod încă şi mai limpede, cu mai multă siguranţă, 
exprimă Sfântul Apostol Pavel acest mare adevăr despre învierea 

morţilor, în cartea sa către Efeseni: „Dumnezeu fiind bogat în 
milă, pentru multa Sa iubire cu care ne-a iubit, pe noi, cei ce eram 
morţi prin greşelile noastre, ne-a făcut vii împreună cu Hristos... Şi 
impreună cu El ne-a sculat şi ne-a aşezat întru cele cereşti, în Hristos 
lisus” (Ef 2, 4-6). Prin aceste cuvinte, apostolul cel de Dumnezeu 
insuflat adevereşte învierea noastră cea îndoită, cea duhovnicească 
şi cea trupească. Fiindcă noi, cei ce credem în Hristos, suntem şi 
impreunaţi cu Hristos, de aceea „vom fi făcuţi vii împreună cu 
EI”. Vom primi învierea lui Hristos cea dublă. Căci Hristos, zice 
Sfântul Apostol, a fost lipsit de păcat, dar a luat asupra Sa păcatele 
noastre şi a murit pe cruce, purtându-ne virtual cu sine, pe noi, 
pe toţi credincioşii Săi. Prin moartea Sa, Domnul a omorât şi a 
ingropat păcatele noastre. Dar Hristos a înviat, fără păcatele pe 
care le luase asupra Sa, şi a primit o viaţă cu desăvârşire lipsită de 
vinovăția noastră şi de păcatele noastre. El, ca un chezaş, a luat 
asupra Sa păcatul nostru. Şi, fiindcă în trupul cel înviat, preacurat 
şi preasfânt al Domnului, ne aflăm şi noi, împreunaţi cu El 
moralmente, noi toţi cei ce aveam să credem, de aceea am înviat şi 
noi, fiind fără păcat în El şi impreună cu El. Iată cea dintâi înviere, 
cea duhovnicească, pe care o primim încă din viaţa aceasta, prin 
credinţa şi prin ascultarea de Hristos, prin harul sfintelor Taine şi 
prin cuvântul Evangheliei. 

Dar Hristos, prin moartea Sa pe cruce, s-a jertfit şi şi-a pierdut 
viaţa de om, pe care o trăise până atunci. Înviind însă, a început 
iarăşi o viaţă, care nu mai era supusă morţii. El trăieşte într-un 
trup nestricăcios şi slăvit, şezând pe scaunul măririi, pe care o avea 
şi mai înainte, ca Fiu şi Cuvânt al lui Dumnezeu. Oare vom învia 
şi noi, cu o astfel de înviere, cea de a doua, cea cu trupul? Da, vom 
învia. Dar deocamdată, numai virtual. Căci moartea există încă şi 
desparte sufletele de trupuri. Trupul putrezeşte în mormânt şi se 
descompune în elementele materiei din care este făcut. Însă pentru 

credincioşii care s-au slobozit de nevinovăție şi de păcat, moartea 
nu mai vine ca o pedeapsă pentru păcat. Pentru credincioşii, care 
s-au slobozit de păcat, moartea este o scară, pe care ei se urcă de pe 
pământ şi de la cele pământeşti, la cer şi la cele cereşti. Prin moarte, 
ei se mută de la osteneala şi de la necazul de pe pământ, la odihna şi 
la bucuria din cer. Din exil, ei ajung în casa Tatălui. Moartea rămâne 
ca o topitoare, prin care trebuie să treacă trupul, ca să fie slobozit 
de stricăciune şi să fie plăsmuit apoi a doua oară, în nestricăciune. 
Căci tot dumnezeiescul Pavel zice: „Acest trup stricăcios trebuie 
să se îmbrace în nestricăciune, şi trupul muritor să se îmbrace în 
nemurire”. Şi trupul se va îmbrăca în nestricăciune, trecând prin 
topitoarea morţii. Este un fapt prin excelenţă mângâietor, că 
starea, care urmează după moartea firească, este trecătoare, este 
o chestiune de timp, care - oricum - va trece, chiar dacă se va 
prelungi încă multe secole. Învierea virtuală a trupurilor, pe care 
ne-o dăruieşte, aici pe pământ, Domnul cel înviat din morţi, va 
deveni reală înviere la a doua venire a lui Hristos. Atunci Domnul 
va învia trupurile noastre moarte şi le va scoate din mormânt şi din 
stricăciune. Va preschimba acele elemente ale materiei, în care se 
vor descompune trupurile şi ne va da trupuri noi, nestricăcioase, 
slăvite şi veşnice. Această înviere este atât de sigură şi de dovedită, 
incât dumnezeiescul Pavel o consideră ca un fapt implinit de pe 
acum: „Ne-a ridicat şi ne-a aşezat întru cele cereşti în Hristos lisus”. 
Apostolul consideră pe credincioşi, nu numai înviaţi din morţi, 
innoiţi, şi nestricăcioşi, ci şi înălţaţi în cinstea şi în slava cea mai 
mare, împreună cu Hristos, îi consideră şezând pe scaunul slavei, 
în împărăţia cerurilor, împreună cu Hristos. 

Adevărul cel mare de credinţă despre învierea morţilor era 
desigur partea esenţială a propovăduirii apostolilor către ascultătorii 
lor. De aceea, Saducheii, cei mai materialişti dintre toţi Iudeii, 
care nu credeau în învierea morţilor, „se tulburau că ei (apostolii) 

învață poporul şi vestesc, în numele lui lisus Hristos, învierea 
din morţi” (FAp 4, 2). Saducheii erau foarte necăjiţi şi mâniaţi că 

apostolii învățau şi propovăduiau învierea morților în Hristos. Iar 
epicureii, cei mai materialişti dintre închinătorii de idoli, şi stoicii, 
când au auzit pe dumnezeiescul Pavel propovăduind în Atena, 
l-au considerat „vestitor de Dumnezei străini, fiindcă binevesteşte 
pe lisus şi învierea” (FAp 17, 18). Dar şi unii dintre creştinii 
credincioşi, deşi auziseră învăţătura apostolilor, se pare că erau 
încurcaţi de ideile vechi ale idolatriei şi de viaţa lor materialistă de 

A . °. A w A w w . v 
mai înainte. Alţii nu înţeleseseră ce înseamnă că „vorbele rele strică 
obiceiurile bune” (I Cor 15, 33). Ei întorceau pe dos vechile idei şi 

se încăpăţânau în gândurile lor materialiste. De aceea, continuau să 
se indoiască de învierea morţilor, ba chiar o contraziceau, cum fac 
ŞI astăzi unii creştini, care sunt în necunoştinţă şi n-au fost luminaţi 
cu adevărul creştinesc. Au fost şi sunt şi astăzi unii, care sunt 
influenţaţi de ideile de necredinţă care pluteau în văzduh atunci, 
ca şi acum. Dar Sfântul Apostol Pavel a întreprins, sau mai curând 
aşa I-a bine-plăcut lui Dumnezeu să scrie prin mâna lui Pavel, două 
epistole importante: cea către Tesaloniceni şi către Corinteni. In 

aceste două epistole, dumnezeiescul apostol ne încredințează în 
mod foarte limpede şi sigur despre adevărul cu privire la invierea 
morţilor. 

Către Tesaloniceni, apostolul a scris mai pe scurt. A scris 
acea pericopă, pe care o auzim la slujba morţilor (I Tes 4, 13-18). 
Apostolul îşi exprimă mai întâi dorinţa, ca să nu rămână creştinii 
în întunericul neştiinţei cu privire la cei morţi. „Nu vreau să nu 
ştiţi voi despre cei ce au adormit, ca să nu vă mâbniţi ca ceilalți, care 
nu au nădejde”. Insă Pavel a expus mai pe larg şi mai convingător 
această importantă problemă, în capitolul 15 al primei cărți către 
Corinteni. Acest capitol este un odor de preţ al Sfintei Scripturi, o 

mângâiere foarte dulce şi o adevărată rouă dumnezeiască, cu care 

se răcoresc inimile arse de durere ale celor ce îşi jelesc morţii lor. 
Fragmentul insuflă curaj neînfrânt şi nădejde sigură credincioşilor, 
care sunt în suferinţă şi pe patul de moarte. 

În cele dintâi versete ale acestui capitol, apostolul arată în 
puţine cuvinte, ce fel de învăţătură le propovăduieşte el corintenilor. 
Le propovăduieşte în special despre moartea, învierea şi arătările 
Domnului după înviere. Dar, fiindcă învierea Domnului este în 
strânsă legătură cu învierea noastră, a fiecăruia, din pricina unităţii 
noastre cu Hristos, de aceea Pavel adresează celor ce se îndoiesc o 
întrebare mustrătoare: „Dacă se propovăduieşte că Hristos a înviat 
din morţi, cum zic unii dintre voi că nu este înviere a morților?” 
Cum îndrăznesc unii să despartă învierea lui Hristos de invierea 
morţilor, şi aşa să tăgăduiască învierea noastră? Oricine va îndrăzni 
să nege învierea, va cădea în următoarele rătăciri grele. 

Mai întâi: va nega şi învierea lui Hristos Însuşi, va nega 
dumnezeirea Lui şi va cleveti pe Sfântul Apostol Pavel că este 
martor mincinos. Căci dacă nu există învierea morţilor, atunci „nici 
Hristos n-a înviat”, atunci El n-ar avea putere dumnezeiască, n-ar fi 
putut să biruiască moartea. Când cineva neagă rezultatul, în chip 
firesc va ajunge să nege şi cauza. Cauza este învierea lui Hristos, iar 
efectul este propria noastră înviere din morţi. Dar cel ce tăgăduieşte 
învierea lui Hristos va cădea într-o serie de consecinţe, fără niciun 
rost: „lar dacă Hristos n-a înviat, zadarnică este propovăduirea 
noastră, zadarnică şi credința voastră”. Dacă plecăm de la premisa că 
Hristos n-a înviat, atunci ajungem la o concluzie la fel de absurdă: 
că propovăduirea apostolilor a fost lipsită de conţinut real, a fost 
zadarnică, iar credinţa creştinilor este şi ea goală şi zadarnică. În 
caz Că morţii nu în viază, noi suntem şi martori mincinoşi ai lui 
Dumnezeu, căci am mărturisit despre Dumnezeu că a înviat pe 
Hristos, pe care Fl nu L-a inviat (vezi I Cor 15, 13-15). Dar, departe 
de noi hula! Şi Hristos a înviat, şi morţii vor învia, iar apostolii 

sunt cei mai sinceri şi mai conştiincioşi martori ai adevărului şi 
credinţa creştină este desăvârşire sigură şi adeverită. Cel ce nu 
crede în învierea lui Hristos, nu poate fi creştin adevărat. Iar cel ce 
crede în ea, va crede în chipul cel mai firesc şi în învierea tuturor. 
Căci Hristos este legat de credincioşii Săi, precum este legat corpul 
de trup: „Dacă credem că lisus a murit şi a înviat, tot aşa credem 
că Dumnezeu, pe cei adormiţi întru Iisus îi va aduce împreună cu 
E!” (I Tes 4, 14). 

În al doilea rând, va tăgădui mântuirea prin Hristos şi 
toată morala. 'Tăgăduirea învierii morţilor duce de-a dreptul 
la tăgăduirea învierii lui Hristos. Iar, dacă Hristos nu a înviat, 
atunci întreaga zidire creştină se dărâmă - zice apostolul - şi voi 
creştinii vii sunteţi încă în păcatele voastre, nu aţi primit încă 
iertarea păcatelor, îndreptarea, mântuirea. Dacă Hristos n-a biruit 
moartea, dacă moartea lui Hristos nu are putere de răscumpărare, 
atunci nici nu există mântuire. Atunci, cei adormiţi în Domnul 
au pierit (v. 16- 18). Cei ce au murit cu credinţa în Hristos, în 
aşteptarea vieţii viitoare şi a învierii morţilor, cu toţii ar fi pierit, 
ar fi rămas osândiţi la iad şi la moarte, dacă nu ar fi înviere. Şi nu 
numai Că creştinii vii şi morți nu s-ar mântui, ci ei ar fi cele mai de 
plâns fiinţe de pe faţa pământului: „Dacă cei ce nădăjduim în viaţa 
aceasta, în Hristos, ne-am înşela, am fi cei mai de plâns dintre toţi 
oamenii” (v. 19). 

În adevăr, deoarece noi, în viaţa aceasta, ne punem nădejdea 
numai în Hristos, dacă Hristos n-ar fi înviat, nu ne-ar fi mântuit, 
nu ne-ar fi asigurat învierea şi viaţa viitoare veşnică, atunci noi, 
creştinii, am fi cei mai nenorociţi dintre toţi oamenii. Căci 
poruncile evanghelice, lepădarea de sine, disprețul plăcerilor vieţii 
acesteia, alegerea căii celei înguste, toate acestea ar fi fapte silnice şi 
sarcini, pe care nu le-am putea purta, şi chiar dacă le-am purta, le-am 
purta în zadar. Atunci şi jertfele pentru datorie, jertfele pentru 

aproapele, ostenelile lui Pavel, prigoanele şi primejdiile de moarte 
zilnice, mucenicia zecilor de mii de creştini, pentru Hristos, toate 
ar fi zadarnice şi de prisos. Iar la sfârşit, s-ar dovedi că ne-am bătut 
joc de noi înşine, sprijinindu-ne pe nădejdi zadarnice. 

Dar, băgaţi de seamă, mărturiseşte Pavel, întrucât vă îndoiţi 
de învierea morţilor, voi negaţi nu numai învierea lui Hristos, şi 
credinţa voastră creştinească, ci ajungeţi să negaţi toată morala. 
Veţi primi de bune învăţăturile închinătorilor de idoli şi ale 
materialiştilor, fără credinţă, care zic: „Să mâncăm şi să bem, 
căci mâine vom muri” (v. 32). Adică, veţi ajunge la un hedonism 
dobitocesc, căutând să vă săturaţi de toată plăcerea, mai înainte ca 
materia din voi să ajungă prin moarte la nimicnicie. Veţi cădea în 
patimi nesăţioase şi ruşinoase, veţi fi duşi de instincte sălbatice şi 
veţi ajunge la barbarie. Atunci nu veţi mai deosebi pe credincioşi de 
necredincioşi, pe cel virtuos de cel rău şi pe creştin de închinătorul 
idolilor. 

Aceste dovezi erau suficiente pentru ca dumnezeiescul Apostol 
să poată dovedi că cel ce tăgăduieşte invierea morţilor ajunge la 
rătăciri anti-creştine, la consecinţe pierzătoare de suflet. Creştinul 
se cutremură, când aude şi vede, la ce prăpastie duce tăgăduirea 
invierii morţilor. Se ingrozeşte de alunecare, caută sprijin pe 
un teren sigur, ca să-şi afle siguranţa şi odihna. Iar purtătorul de 
Dumnezeu apostol îi oferă un astfel de teren sigur, zicând: nu vă 
temeţi! Pentru creştinii credincioşi nu există o asemenea primejdie; 
căci Hristos cel dintâi a înviat din morţi, ca să urmeze după El 
toţi cei adormiţi în somnul morţii. lată chiar cuvintele acestei 
insemnate propovăduiri: „însă acum Hristos a înviat din morti; s-a 
făcut pârgă (începătură) a celor adormiţi” (v. 20). 

„Pârgă, începătură”. Cuvântul pârgă se întrebuinţează despre 
roade, arătând rodul care s-a copt mai întâi, cel dintâi rod. Când, 
intorcându-se din ogoraşul său, ţăranul aduce prima mână de spice 

coapte şi pline, el are o garanţie, că va secera curând grâu strălucitor 
Şi va strânge o recoltă îmbelşugată. Cu luni inainte, omul aruncase 
sămânţa în pământ; acolo boabele au putrezit şi n-au mai prezentat 
niciun semn de viaţă. Dar, când a venit vremea potrivită, sămânţa 
a odrăslit, a crescut, a rodit şi a prezentat o recoltă bogată; în 
acelaşi fel, trupurile noastre, semănate în pământ şi descompuse 
sub pământ, când va veni ceasul, vor căpăta viaţă şi vor învia, noi şi 
nestricăcioase. Ni s-a dat nouă pârga trupurilor celor inviate, însuşi 
trupul înviat al Domnului. Învierea Domnului este o garanţie 
sigură şi o prevestire dovedită a învierii de obşte, care va veni la 
timpul hotărât de Dumnezeu. După iarna rece şi întunecoasă a 
morţii, va urma primăvara dulce a învierii, în care vor odrăsli 
trupurile strălucitoare şi slăvite ale celor înviaţi. Aceste trupuri se 
vor ridica din morminte, ca să se unească cu sufletele şi să se înalțe 
în locaşurile cereşti, precum s-a întâmplat cu trupul Domnului cel 
înviat din morţi. Vestirea învierii este atât de sigură, încât Duhul 
Sfânt o prezintă ca pe un fapt împlinit, când îi descoperă aceste 
lucruri Sfântului Ioan Evanghelistul. Şi loan vede în descoperire 
că „marea a dat înapoi pe morţii din ea şi moartea şi iadul au dat 
inapoi morţii” (Apoc 20, 13). 

„Pârgă a celor adormiţi” Şi alţi oameni au fost înviaţi, prin 
minunile Domnului şi ale apostolilor. Însă acele învieri stau 
mărturie că puterea dumnezeiască, cea care a înviat pe acei oameni, 
va învia pe toţi morţii. Învierile acelea n-au fost făcute spre viaţă 
veşnică. Erau numai întoarceri minunate ale sufletului în trupul 
muritor şi o reluare a vieţii, care avea să ajungă totuşi la despărțirea 
sufletului de trup. Căci şi fiica lui Iair, şi fiul văduvei din Nain, 
şi Lazăr, şi Tavita, deşi au înviat din morţi în viaţa de aici, au 
ajuns la moarte, după un timp oarecare. Trupurile lor au fost date 
mormântului şi stricăciunii. Dar Hristos, după ce a înviat din 
morţi, a intrat într-o viaţă care nu mai era supusă morţii; a primit 

trup nestricăcios, potrivit cu lumea cealaltă, cea duhovnicească şi 
veşnică, lumea bucuriei şi fericirii necurmate. Iar Hristos a intrat 
in acea lume, ca „pârgă a celor adormiti, cel dintâi dintre morţi şi 
cap al Bisericii”. A intrat capul acolo, ca să urmeze şi trupul, adică 
noi, care formăm trupul cel mistic al lui Hristos. Căci capul nu 
poate fi vreodată despărţit de trup şi să trăiască. Hristos s-a făcut 
incepătură pentru această viaţă, ca să trăim şi noi viaţa, pe care o 
trăieşte capul nostru, adică Hristos. Pentru acea viaţă trăim noi 
în lumea aceasta. Iar viaţa de aici are un preţ de nepreţuit, tocmai 
fiindcă este perioada de pregătire a acelei vieţi fericite şi veşnice. 
De fericirea veşnică ne vom bucura în toată plinitatea, numai 
după învierea din morţi a trupurilor noastre. Precum numai acea 
monedă cu care putem cumpăra vreun lucru mare are valoare mare 
aşa şi viaţa aceasta de aici, are valoare numai fiindcă prin ea putem 
cumpăra viaţa veşnică şi fericită. O putem cumpăra, crezând în 
Hristos, şi fiindu-l devotați. Dumnezeiescul Pavel zice: „Aşa că, 
fraţii mei iubiţi, fiţi statornici fără schimbare” în credinţa că Hristos 
a înviat şi că toţi morţii vor învia. Împreună cu această credinţă să 
ne îngrijim de o viaţă duhovnicească şi virtuoasă; să ne impotrivim 
cu tărie păcatului şi celui viclean, care incearcă să ne arunce în 
pedeapsă, cu sufletul şi cu trupul. Să suferim cu statornicie greutăţile 
acestei vieţi şi mai cu seamă cel mai greu dintre necazuri, moartea 
iubiţilor noştri. Să ne mângâiem cu nădejdea dulce a învierii şi 
să întâmpinăm, paşnic şi senin, moartea. Căci ea nu este decât 
despărţirea sufletului de trup, când sufletul se mută la Hristos, iar 
trupul în mormânt. Această despărţire va ţine, până când iarăşi se 
vor uni sufletul cu trupul, pentru viaţa veşnică. Dumnezeiescul 
Pavel ne încredinţează că va veni cu siguranţă acea vreme, spre care 
aleargă necontenit anii şi veacurile, vremea în care „însuşi Domnul, 
cu poruncă, cu glasul arbangbelului şi cu trâmbița lui Dumnezeu, se 
va coborâ din cer”. Adică, vor fi unele semne prevestitoare, semne 

mai presus de fire, pe care o poruncă a lui Dumnezeu le va pune 
în lucrare. Ele vor arăta sfârşitul lumii acesteia stricăcioase şi a 
doua venire a lui Hristos. Şi atunci; „Cei morţi în Hristos vor 
învia întâi: apoi noi, care vom fi rămas vii, împreună cu ei vom 
fi răpiți în nori, întru întâmpinarea Domnului în văzduh: şi aşa 
pururea cu Domnul vom fi” (| Tes 4, 16-17). Vom petrece de atunci 
încolo mereu cu Domnul şi vom fi părtaşi la marea Lui fericire şi 
slavă: „Iată cortul lui Dumnezeu cu oamenii şi va locui împreună 
cu ei: şi ei vor fi poporul Său şi Dumnezeu însuşi va fi cu ei, va fi 
Dumnezeul lor. Îşi va şterge Dumnezeu toată lacrima ochilor: şi 
moartea nu va mai fi: nici jale, nici strigăt, nici chin nu va mai fi: 
căci cele dintâi au trecut” (Apoc 21, 3-4). 

Purtătorul de Dumnezeu apostol cântă un imn de biruinţă 
pentru învierea morţilor şi pentru nimicirea desăvârşită a morţii. El 
se bucură cu mare bucurie. Ai fost biruit prin puterea lui Hristos şi 
moartea a pierit această biruinţă şi zice: „Când acest trup muritor se 
va îmbrăca în nestricăciune, atunci se va împlini cuvântul scris mai 
înainte: moartea a fost înghițită de biruinţă ”. Unde îşi este, moarte, 
boldul? Unde îţi este, iadule, biruinţa? Unde îți este moarte, boldul 
tău cel otrăvit, cu care împungeai şi omorai pe oameni? Unde este, 
iadule, biruinţa cu desăvârşire? Iar noi datorăm această biruinţă 
asupra morţii şi slăvita noastră întoarcere la cer, iubirii nepreţuite 
a lui Dumnezeu, pe care a arătat-o prin Iisus Hristos. Prin urmare, 
„Multumire lui Dumnezeu, Cel ce ne-a dat biruinta, prin Domnul 
nostru lisus Hristos”. 

Mulţumirea cu care dumnezeiescul Pavel îşi încheie vestitul 
capitol al 15-lea din prima carte către Corinteni aduce pe buzele 
credinciosului, din adâncul inimii sale, un „Amin”. Cu acest 
cuvânt plin de înţeles, Duhul Sfânt pecetluieşte ultimul capitol din 
Evanghelia lui Ioan, care este şi cea din urmă Evanghelie. Aşadar, 

cuvântul amin este dumnezeiasca pecete care dovedeşte în chip 
desăvârşit, adevărul celor scrise în sfintele Evanghelii. Cuvântul 
amin are înţelesul că cele ce s-au scris în această sfântă carte sunt 
foarte sigure, foarte adevărate şi cu totul de neschimbat. 

„Amin” este şi o rugăciune sfântă, rugăciune de mulţumire, 
pe care credinciosul este dator să o înalțe către Domnul nostru 
lisus Hristos, ori de câte ori citeşte Sfânta Evanghelie, ori de câte 
ori repetă cele despre învierea Domnului, ori de câte ori citeşte 
Simbolul credinţei şi ajunge la ultimul capitol: „Aştept învierea 
morţilor şi viața veacului ce va să fie. Amin”. Căci Mântuitorului 
Hristos I se cuvine mulţumire din tot sufletul şi recunoştinţă din 
toată inima. Căci El, prin învierea Sa din morţi, „ne-a născut pe noi 
a doua oară, spre nădejde vie”. Mulţumire. din inimă I se cuvine şi 
Mângâietorului celui bun, Duhului adevărat şi Sfânt, care a scris 
în cartea Evangheliilor cea înţeleaptă şi dătătoare de cunoştinţă: 
„literele cele sfinte, care pot să ne înţelepţească spre mântuire, prin 
credinţa în Hristos lisus. Scrierile sfinte pot să facă pe om potrivit 
lui Dumnezeu, exercitându-se în tot lucrul cel bun” (II Tim 3, 
17). 

„Amin” este un cuvânt de credinţă fără preget şi de incredere, 
pe care îl punem, ca pecetluire, a celor scrise în Sfânta Evanghelie. 
Să mărturisim cuvântul amin ca o deplină încredințare şi adeverire, 
ca un cuvânt dătător de îndestulare, fiindcă numai: adevărul 
Evangheliei corespunde tuturor dorințelor adânci ale sufletului 
nostru. Numai adevărul Evangheliei este o realitate, care ne asigură 
pacea, în tot timpul vieţii noastre pe pământ, iar când viaţa noastră 
de aici va ajunge la aminul ei, la sfârşitul lucrării ei pe pământ, dacă 
am trăit după Evanghelie şi după chemarea creştinească, atunci 
singur adevărul Evangheliei ne va duce la viaţa care nu are sfârşit. 
Ne va conduce lângă Acela care este numit cu numele Amin: ne va 

duce lângă Domnul, cel inviat din morţi, înălţat la cer şi aşezat pe 
scaunul slavei. El ne va învia şi pe noi din morţi, ne va face părtaşi 
ai scaunului Său, ca să impărăţim împreună cu El, în vecii vecilor. 
Amin. 

